
Előbbszór  még  jókora  tél  volt,  térgyig  ért  a  hó  s  a 
fadöntők  se  bírtak  a  havasba  járni,  mikor  valaki  hírelte, 
hogy  tova  Tölgyes  felé,  a  Hollótetőn  iszonytató  lángolású 
Mondó  tüzet  láttak.  Kik?  Hát  csak  látták,  oszt*  fut  a 
híre.  Hiszi,  aki  hiszi,  de  aki  nem  hiszi  is,  meggondolko- 
zik rajta  erősen,  mert  minden  székely  a  csontjában  érzi 
a  nagyidőt,  már  az  ősz  óta. 

Kúnországból  hozták  a  szelét  a  szekeresek,  akik  a 
Tölgyesen,  Gyimesen,  Ojtuzon,  Bodzán  át  felettébb  rá- 
kaptak az  utóbbi  esztendőkben  a  kúnok  közé  való  erege- 
lésre.  Jó  vásárok  estek  ott,  a  kúnok  bolondultak  minden 
faricskálásért  s  cifr^  semmiségeken  lehetett  tőlük  drága 
bundaprémeket,  kövekkel  rakott  láncot,  fegyvert,  pompás 
lovat,  barmot  szerezni.  A  székely  meg,  ha  egyszer  kedve 
kei  ekedett  hozzá,  túltesz  a  pocegeren  is  a  gyüjtés-kapa- 
rászás  tudományában.  A  szeme,  a  füle  pediglen  nemcsak 
arra  teremtődött,  hogy  lássa  és  hallja  velük  azt,  ami  van, 
mert  arra  a  kún  is  elég  jó,  hanem  hogy  kitaláljon  min- 
deneket s  tetszetősen  adja  tovább.  Hát  a  vásárosok  meg 
is  tették  a  magukét,  de  mi  volt  ez  a  ló-  és  marhatolvajok 
munkálkodásához  képest!  Az  effélék  még  többet  tudtak 
s  mesterségüknél  fogva  titkosabb  "módokon  sugdosták 
szerteszét  az  el  jövendőket  nsak  növelve  azok  izgalmas- 

1421818 


4 


ságát.  Nekik  mindenki  hitt,  jobban,  mint  a  plébánosnak, 
mert  ők  mindörökké  a  havasokban  tekeregtek  s  ismertek 
minden  likat,  amin  át  a  kunokhoz  s  vissza  lehetett  búni 
észrevétlen.  Már  ha  aztán  megindult,  nem  is  állt  meg  a 
mende-monda,  amíg  mindenki  nem  ragasztott  hozzá  még 
egy  kicsit,  hogy  az  ijesztésre  alkalmatosabbá  cifrázza.  Nó, 
a  fehérnépek  meg  is  gyulladtak  hamar  s  ugyancsak  bút- 
tak  a  legények  szokmányai  alá,  ha  erre  fordult  a  szó  es- 
tenként a  fonóban. 

A  komolyabb  férfinép  ellenben  csak  akkor  kezdett 
hümmögni,  mikor  a  nagy  járkálok  egyszer  csak  otthon 
maradoztak  s  kinyögték,  hogy  nincs  kivel  csiszárkodni 
odaát,  elfutott  az  egész  kunság,  mintha  parazsat  dugtak 
volna  mindegyiknek  a  hátulsó  kapujába  s  meg  se  álltak, 
amíg  túl  nem  estek  a  Dunán,  Bolgárországba. 

Most  már  bizonyosan  lesz  valami,  sajdították  a  har- 
cos férfiak  is. 

Hanem  aztán  leszakadt  a  tél  s  úgy  omlott  a  hó,  hogy 
betemetett  minden  sziklakaput.  Az  öreg  Hargita  rücs- 
keit simára  töltötte  ki  a  fehér  takaró.  Mint  óriási  hasas 
tehenek,  domborodtak  a  hegyek  mindenfelől,  körülfekvő 
a  székelységet.  S  erre  eltették  a  fejtörést  tavaszra,  mert 
addig  ugyan  be  nem  bújik  ide  anyaszülte. 

Hát  csend  is  volt  jóval  karácsony  utánig,  mikor 
most . . .  Mondótüzet  láttak  ahajt  a  Hollótetőn ! . . .  Igaz- 
nak nem  igaz,  mert  oda  ember  fel  se  juthatott  a  hófúvá- 
soknak miatta,  de  azt  viszont  minden  székely  tudja,  hogy 
a  hazugság  mégis  csak  azt  jelenti:  jön  az  igazság.  Ihol 
a  gyergyói  mese  is  nagyhamar  megfiadzott,  tán  egy  hét 
se  tőtt  belé;  a  Nagy  Rablón  látták  kigyúlni  a  Mondótü- 

zet  s  jött  aztán  egyre-másra  a  Nagy  Hagymás,  a  Kászon- 
béree,  az  Ojtuztető,  a  Kukukhegy,  mindenütt  tüz  és  tűz, 
amit  senki  se  gyújtott  s  maga  nem  is  látta,  aki  rémített 
vele,  de  olyantól  hallotta,  hogy  nem  kétellheti. 

Ezek  a  hóborította  tetők  nagymessze  estek  a  székely- 
ség szállásaitól  északra,  keletre  és  délre.  De  a  favágók 
és  főleg  a  pásztorok  jólismerték  őket,  mert  kora  tavasz- 
tól az  első  hóhullásig  mindenfelé  elbarangoltak  a  nyáj- 
jal,  csordával  a  buja  havasi  legelők  világában.  A  harco- 
sok inkább  csak  a  kapukhoz  vivő  hadi  utakat  járták,  me- 
lyek közül  Udvarhelytől  vitt  a  legjobban  megépített,  a 
Homoród  és  az  Olt  völgyein,  a  Baróti  hegység  alatt,  a 
Görgőnél  fordulva  nagyívben  a  Feketeügy  síkjára,  fel 
az  Ojtuzi  kapuig.  A  tolvajok  természetesen  külön  elbírá- 
lás alá  esnek,  mert  az  ő  csapásaik  favágók,  pásztorok  és 
katonák  járását  kerülve,  keresztül-kasul  hálózták  be  a 
havasok  rengeteg  világát,  számtalan  titkos  jellel  mutatva 
egymásnak  a  rejtekutak  és  búvóhelyek  tömkelegét. 

Minthogy  ezen  a  nagy  télen  minden  pásztor  idejé- 
ben igyekezett  lekerülni  állataival  a  veszedelmes  hófúvá- 
sok közül  védett  és  lakott  völgyekbe,  a  katonák  pedig 
nyugodtan  aludtak,  hagyva  a  Nemerét,  hadd  táncolja  a 
bolondját  a  hadiúton  végig,  Káruj  bá  bölcsen  megálla- 
pította magában,  hogy  ha  nem  kitalálás  az  egész,  akkor 
azokat  a  messzi  tüzeket  nem  gyújthatta  más,  mint  a  sze- 
gény tolvajnép,  amelyik  fennszorult  a  Fehér  Halál  orszá- 
gában s  mivel  egyebe  sincs,  legalább  jó  nagy  tüzekkel 
fűtőzik  s  riogatja  a  dúvadakat. 

Hanem  azért  Káruj  bá  tudta,  amit  tudott.  Mióta 
hazakerült  Magyarországról,  ottani  trónjába  segélvén  a 

székely  királyt,  nem  igen  mozdult  ki  odújából  az  öreg 
medve.  De  annál  inkább  jártak  csodájára  az  emberek 
mindenfelől.  így  aztán,  miközben  saját  viselt  dolgait 
egyre  cifrább  változatokban  itták  be  a  kíváncsi  fülek, 
maga  is  értesült  viszonzásképpen  egyről-másról,  ami 
künn  a  világban  történik  s  levonván  a  levonandókat,  szé- 
pen kirakosgatta,  magának  a  mendemondák  való  tar- 
talmát. 

Amolyan  orákulum  lett  belőle,  akit  az  egész  székely- 
földről mesék  szálldostak  körül  s  az  öreg  jól  értett  hozzá, 
hogy  kihasználja  bőven  megérdemelt  helyzetét.  Tudta, 
hogy  minél  kevesebbet  mutatja  magát  s  minél  inkább 
visszahúzódik  az  emberek  útjából,  annál  nagyobb  lesz  a 
híre  s  annál  többen  jönnek  majd  hozzá.  Hát  jöttek  is,  e 
felől  nem  volt  mit  panaszkodnia.  Elsősorban  azok,  akik- 
kel együtt  járta  meg  a  híres  hadat,  igyekeztek  megtar- 
tani vele  a  barátságot  s  hozzáigazodni  a  mondanivalók- 
ban, mivel  hamar  észrevették,  hogy  Káruj  bá  dicsőségé- 
nek egyöntetű  megerősítéséből  rájuk  is  visszasugárzik 
annak  fénye  s  haszna.  Tapasztalván  ezt,  belemelegedtek 
a  dologba  s  mindenik  sietett  az  övéi  közt  felcicomázni  az 
öreg  vezért  különb  és  különb  tulajdonságokkal,  mintha 
nemcsak  sárkányölő  hős  volna,  de  legjobban  értene  vala- 
mennyi ügyes-bajos  ember  dolgának  igazításához  is. 
Vajda  meg  ispán  kicsi  legények  lettek  az  emberek  sze- 
mében, ha  valami  rendelkezésük  dolgában  zavar  támadt 
s  a  Káruj  bá  részestársai  bölcsen  hunyorítottak,  mond- 
ván: 

—  Csituljatok,  majd  megkérdjük  az  öreget.  —  ö 
pedig  csak  hagyta,  hadd  bomoljanak  s  még  azt  is  szó  nél- 

kül  nagy  komolyan  vette  tudomásul,  mikor  hírét  költőt- 
ték,  hogy  emberek  s  állatok  gyógyítására  való  csodatudo- 
mánya van.  Tudott  is  ő  sok  mindent,  amire  a  székely  er- 
dők, barlangok,  források  ismerete  megtanítja  a  titkaikra 
figyelmezőt,  ha  nem  víz  locsog  a  koponyájában.  De  ezt 
sok  más  székely  is  tudta  rajta  kívül  s  mégis  egészen  más 
volt,  ha  az  ő  szájából  hallották  s  ő  adott  tanácsot  csont- 
hasgató  fájdalmak,  hideglelés  avagy  megkergült  juh, 
fájóskörmű  marha  dolgában. 

öregember  volt  már  Káruj  bá  s  ez  is  csak  segítette 
abban,  hogy  félő  tisztelettel  pillogassanak  reá  az  újabb 
és  újabb  székely  ivadékok.  A  szemei  mély  gödrökből  vil- 
logtak ki,  mint  sötét  barlangok  rejtelmes  homályából  az 
éjféli  bolygótüzek;  hatalmas  fehér  bajusza  alól  úgy  hang- 
zottak a  ritka  szavak,  mint  mikor  tornyos  felhők  mögött 
morajlik  a  messzi  dörgés.  Tán  száz  esztendős  is  elmúlt 
már,  rebesgették  róla  s  mégis  olyan  egyenes,  mint  a  fe- 
nyőfa. És  néha  eltűnik  a  hegyek  között,  hogy  senkitől 
se  látva  beszélgessen  a  plébános  uraktól  odaüldözött  szel- 
lemekkel. Valami  pásztorok  meg  is  lesték  s  a  szemük  ki- 
futására esküdöznek,  hogy  a  vérmedvék  eléje  cammog- 
tak barlangjaikból,  jelentéseket  dörmögtek  neki  s  ő  meg- 
barackolta  őket,  mintha  a  kisöccsei  volnának. 

Káruj  bá  úgy  viselkedett,  ahogy  megkívánták  tőle. 
Közben  pedig  minden  hozzájövőt  kikérdezett  a  maga 
rövid  módján,  főképpen  a  tolvajokat,  akiket  soha  se 
riasztott  el  magától.  Sőt  egyben-másban  még  segítette  is 
őket,  csakhogy  mindent  megtudjon,  amit  akart. 

Még  mielőtt  a  hó  leesett  volna,  az  öreg  már  tisztá- 
ban volt  a  Halics  körül  gyülekező  mongol  seregek  nagy- 

ságávaT,  erejével  s  kieszelte  a  kóborlók  elejtett  szavaiból 
a  támadásuk  valószínű  irányait  is.  Lassan-lassan  megraj- 
zolódott öreg  fejében,  ősi  keleti  ösztönök  titokzatos  sugal- 
mazása  s  a  maga  kicsi  tapasztalatai  folytán  az  országot 
átkaroló  haditerv  rémítő  nagysága,  mely  ott  a  nagy  he- 
gyeken túl  egy  hozzá  annyira  hasonló,  csak  méreteinek 
százszoros  arányaiban  különböző  öreg  tigrisnek,  Szubu- 
tájnak  agyából  bontakozott  ki.  Ez  a  vén  székely  táltos 
minden  porcikájában  érezte,  hogy  miben  új  és  halálos 
az,  ami  eljövendő,  szemben  az  ázsiai  rablónépségek  meg- 
szokott próbálkozásaival,  melyeket  annyiszor  kergetett 
vissza  a  székely,  kapuinak  véres  szájától,  az  ismeretlen 
pusztákba,  ahonnan  kikeltek  s  ahová  visszatüntek,  mint 
a  fergeteg. 

Ezért  hagyta,  ezért  segítette  maga  is  elő  a  hozzá- 
tapadó babonás  hiedelmeket,  mert  remélte,  hogy  a  nagy 
pillanatban  engedelmesség  lesz  belőle  s  ő  végbe  viheti  ve- 
lük azt,  amiben  gyermeki  makacs  reménykedéssel  hitt  s 
amit,  ha  százszor  bolondság  is,  meg  akart  érni  még. 

Attól  fogva,  hogy  Esztergomban  búcsút  vett  a  ki- 
rálytól, Káruj  bá  fejében  kitéphetetlenül  megfészkelte 
magát  a  bizonyosság,  hogy  a  király  vissza  fog  jönni  közé- 
jük a  nagy  veszedelem  idején  s  Székelyország  lesz  amaz 
Ararát  hegye,  mely  a  vérözönből  kiemelkedve,  megmarad 
új  világ  számára.  Ügy  is  beszélt  Béla  királyról,  mint 
Csaba  királyfiról  s  rejtelmes  jósolja tásai,  amiket  elszórt 
a  hozzájövök  között,  feszült  izgalommal  töltötték  el  az 
egész  csodára  váró  népet. 

A  hit,  amelyet  másokban  ébresztett,  a  saját  magáét 
táplálta  s  noha  sem  ő,  sem  senki  nem  tudta  volna  okát 

adni,  karácsony  táján  mindenütt  várták  a  székelyek  a 
király  jövetelét.  így  hát  nem  kellett  sok  hozzá,  hogy 
akadjon,  aki  már  látta  is.  Káruj  bá  egy  kóborlótól  hal- 
lotta, aki  megint  másoktól,  hogy  a  király  ott  járt  a  vaj- 
dával és  az  ispánnal  az  Ojtuzi  kapunál,  mikor  Pósa  úr 
mindenünnen  odahajtatta  a  favágókat  s  ledöntött  fenyő- 
törzsek ezreivel  torlaszoltatta  el  a  kaput.  Sokan  voltak 
ott,  akik  ráismertek  a  királyra  s  bizonygatták,  hogy  ő 
volt,  csakhogy  álruhában.  Minthogy  nem  így  képzelte, 
Káruj  bá  nem  is  adott  hitelt  ezeknek  a  locsogásoknak. 
Miért  titkolná  a  király,  ha  csakugyan  ide  akarna  jönni? 
Hiszen  haza  jő  s  minden  székely  asszony  sütött  neki  leg- 
alább egy  piros  cipót  karácsonyra.  Itt  nem  kell  bujkál- 
nia, itt  minden  teremtett  lélek  várva-várja,  hogy  meglát- 
hassa királyi  fényében  s  csak  egyet  kell  intenie,  hogy  még 
a  fenyők  is  lándzsákká  változzanak  a  védelmében.  Meg 
lehet,  úgy  tartják,  hogy  az  Isten  háta  mögött  élnek  itt, 
bár  ők  a  világ  közepének  tartják  a  Hargitát,  de  akármit 
gondoljanak  róluk  ahajt  a  gőgös  magyarok,  jól  tudja  a 
székely,  hogy  a  király  rég  megbánta,  amért  elhagyta  őket 
s  tudja  ő  is,  hogy  csak  itt  szeretik  s  itt  becsülik  meg  ér- 
deme szerint.  El  fog  jönni  bizonyosan,  ha  nem  ma,  akkor 
holnap,  de  nem  lappangva,  mint  valami  tolvaj  régi  cse- 
léd, hanem  mint  úr,  mint  király,  mint  az  ő  édesapjuk, 
mondván:  „No,  fiaim,  itt  a  szaporája !  Gyűljetek  ide  körém 
ízibe  s  tanítsuk  meg  amúgy  székely  módra  a  fene  topor- 
tyánokat, hogy  nem  juhok  reszketnek  tőlük  ezeknek  a 
hegyeknek  karámjában!"  Akkor  még  a  hóttak  is  feltá- 
madnak, hogy  mind  ide  seregei  jenek  köréje  s  igazán, 
hogy  igazán  Csaba  útjává  lesz  a  Téjút  is,  amin  lenyargal- 

nak  Áttila  vitézei  a  székely  mennyországból,  hogy  az 
egész  világ  csudálja,  ami  itt  lészen. 

Káruj  bának  hát  nem  volt  szüksége  a  Mondótüzre, 
hogy  ismerje  a  veszedelmet.  De  cseppet  se  bánta,  hogy 
az  egymást  követő  hírelések  istenesen  fölbolygatták  a  né- 
pet s  dacára  a  hónak  s  fagynak,  mind  sűrűbben  keresték 
föl  régi  bajtársai,  meg  a  fahik  elöljárói  a  véleményére 
kíváncsian.  Ő  mindenkinek  megsúgta,  hogy  a  király  biz- 
tosan jönni  fog  s  készítsék  magukat  és  legényeiket  a 
harcra,  ami  nem  várathat  magára,  ha  csak  egy  cseppet 
kinyílik  az  idő.  Nem  titkolta  előttük,  hogy  most  egészen 
más  dologról  van  szó,  mint  eleddig  akármikor,  ember- 
emlékezet óta. 

A  királyért  mindenik  lelkesült  s  nagyban  Ígérkeztek 
érette.  De  Káruj  bának  a  borzasztó  ellenségrő1  elejtett 
jóslatai  erősen  meggondolkoztatták  őket  s  mind  több  szó 
esett  közöttük  az  asszonyokról  meg  a  gyermekekről,  a 
marhákról  meg  a  szépen  összegyűjtött  holmikról.  Hogy 
hát  azokkal  mit  kellene  csinálni,  nehogy  útjába  kerülje- 
nek a  pokoltüzének.  Káruj  bá  találósán  mosolygott  ba- 
juszának szárnyai  alatt  s  olyanféléket  dörmögött,  hogy 
hát  nem  hiába  szokott  ő  eccer-máccor  eltűnni  az  emberek 
elől  s  tolvajjal,  medvével  barátkozni  a  hegyekben.  Nó, 
meg  minek  tagadná,  ha  mások  olyan  nagyon  erősítik, 
hogy  bizonyos  éjféli  szellemekkel  is.  Sok  zege-zuga,  bar- 
langja, tetője  meg  katlana  van  ezeknek  az  öreg  havasok- 
nak, hunyorított  feléjük,  ahol  még  a  madár  se  jár,  de 
van,  aki  tudja  az  utat  arrafelé.  Vagyon  olyan  lika,  nem 
is  egy,  ezeknek  a  nagy  dög  hegyeknek,  amikről  azt  hin- 
néd, hogy  egyenest  a  pokolba  suppansz,  ha  beléjük  mer- 

tél  lépni,  holottan  pedig  úgy  mehet  át  rajtuk  a  megra- 
kott szekerek  sora,  mintha  a  hadi  úton  sétálna  sl  csuda 
havasi  rétekre  bújik  ki  a  hátulján,  amiket  pirospettyes 
ezüsthátú  halakkal  tele  jóhidegvizű  patakok  öntöznek  s 
irdatlan  sziklafalak  oltalmaznak  mindenünnét.  Tán  tíz 
székely  nemzet  is  eltudna  élni  azokon  a  világ  végéig  s 
soha  senki  se  tudná,  hová  a  mennykő  szelébe  lettek  eU 
Nem  kap  itt  a  kutyafejű  egyebet,  mint  katonát  s  ha  kell 
azt  is  úgy,  hogy  a  nyavalya  kitöri  'jettébe,  honnan  esett 
megin  a  nyakába?  Aztán  valami  affélét  is  hümmögött,  de 
csak  úgy,  hogy  lehetett  is  érteni  meg  nem  is,  hogy  még  a 
király  se  tudja,  milyen  kastélya  van  neki  valahol,  tiszta 
tükörüvegből,  meg  szivárványszínű  ragyogó  gyertyákból, 
amik  a  lángoló  belükkel  lefelé  fordulva  függenek  a  bol- 
tozatokról &  ha  elcseppen  a  faggyújuk,  csupa  drágakő. 
Sok  egyebet  is  mondogatott  Káruj  bá,  elkeverve  a  beszél- 
getés korpájába,  csak  annyi  világossággal,  hogy  az  embe- 
rek kicsit  megszédüljenek  tőle  s  tele  sejtelemmel  és  biza- 
kodással térjenek  haza  övéik  közé. 

Dolgoztak  más  kezek  is  a  székelyek  között,  azt  hamar 
föl  kellett  fedeznie  Káruj  bának.  Csak  az  az  egy  baj  volt, 
hogy  soha  se  tudta  megfogni  őket,  olyan  ravaszul  elrej- 
tőztek a  fölkavart  indulatok  mögött.  Ezek  a  kezek  nyil- 
ván nem  is  voltak  üresek  s  nem  csak  Ígérgetésekkel  és 
káprázatokkal  fogták  meg  az  embereket,  mint  ő.  De  any- 
nyi  bizonyos,  hogy  ilyen  sok  ismeretlen  aranypénz,  ékes- 
ség, cifra  ringy-rongy  soha  nem  volt  látható  a  székely- 
földön, mint  mostanában.  A  könnyű  felelet  minden  kér- 
dezősködésre az  volt,  hogy  a  kunoktól  való,  ez  s  ez  hozta, 
mikor  ott  járt  vásáron, 

Aztán  csak  kikelt  a  téli  kuckók  melegében  valami  ör- 
dögi fekete  magvetés  sok  mérges  palántája  s  leginkább  a 
székely  aszonyok,  leányok  szívében,  akik  telejajgatták  az 
embereik  s  a  szeretőik  fülét,  hogy  ne  keljenek  harcra 
olyan  ellenséggel,  amelyik  az  ellenállót  kénköves  lehel- 
lettel porráégeti,  de  aki  félreáll  az  útjából,  azt  nem  ke- 
resi s  nem  bántja.  Minden  fehérnép  álmodott  valami 
iszonyatosat  erről  s  csodamód  egyformán,  úgyhogy 
éppen  ez  az  egyformaság  hatott  a  férfiakra. 

Volt  egyéb  meggondolkoztató  is.  Hol  az  ellenség  mér- 
hetetlen tömege,  amit  úgy  se  lehet  feltartóztatni,  hol  me- 
sés kincsek  híre,  ami  a  békességes  fogadtatás  bére  lenne, 
hol  meg  az,  hogy  maga  a  király  akarja  ellenállás  nél- 
kül átengedni  a  székelyeken  ezt  a  fergeteget,  mert  va- 
lami jóslat  következtében  csak  egymaga  akar  megvias- 
kodni vele,  odakinn  a  nagysíkságon.  Bölcs  mondások  is 
keletkeztek,  amiket  mind  sűrűbben  elegyítettek  a  szó 
közé  a  templom  előtt,  meg  a  hetipiacon,  hogy  aszongya: 
a  szél  könnyen  eltöri  a  nagy  fenyőt,  amelyik  nekifeszül, 
de  a  sok  kicsi  fűszál  csak  ügyesen  meghajlik  s  ismét  szé- 
pen kiegyenesedik  utána. 

Különben  is  csak  gyermekmese  az,  hogy  idejön  a 
király,  hiszen  ha  ezt  akarná,  nem  járt  volna  álruhában 
a  kapunál  s  ott  is  ki  tudja  miért?  Gőgös  nagyúr  az,  csak 
köpik  a  kicsi  székelyre,  lám  akkor  is  haza  küldte  őket 
maga  mellől,  mikor  megszerezték  neki  a  trónust  s  már  nem 
volt  reájuk  szüksége,  mert  szégyelte  a  báránysubájukat 
azok  előtt  az  aranyban -ezüstben  kérkedő  nyugati  paprika- 
jancsik előtt.  Igaz,  hogy  aki  jön,  rettenetes  az  ilyen  fenn- 
héjázókra  s  pazarlókra  nézve,  de  barátságos  s  bőkezű  a 

szegény  emberek  iránt . . .  S  úgy-e,  hogy  a  székelyek  mind 
csupa  szegénység,  akikről  még  a  bőrt  is  lehúzza  a  vajda 
meg  az  ispán?  S  kinek  a  nevében?  Hát  csakis  a  királyé- 
ban,  akit  olyan  nagyon  dicsérnek  itt,  némely  megfizetett 
szájhősök. 

Ahogy  pedig  terjedezett  ez  a  métely,  Káruj  bá  is 
kezdett  arra  ébredezni,  hogy  egyre  ritkulnak  a  csodáló 
s  tanácsért  jövő  vendégek.  Eleintén  a  nagy  hónak  tudta 
be  ezt,  de  hát  hó  volt  itt  elég  azelőtt  is,  amikor  egymás- 
nak adták  a  kilincset  az  emberek.  Aztán  csak  rájött,  hogy 
miféle  baj  terjeng  köröskörül  s  megijedt  erősen.  Ismerte 
a  maga  fajtáját  s  tudta,  hogy  fele  se  tréfa,  mert  a  szé- 
kely egy-kettőre  nagy  dolgot  csinál  s  megfordul  a  ten- 
gelye körül  olyasmitől  is,  amitől  másnak  még  a  bőre  se 
viszket,  ha  felhergelik  vagy  ügyesen  elbolondítják.  Oyor- 
san  kellett  cselekedni  s  most  már  nem  várta,  hogy  jöjje- 
nek, maga  akarta  összehívni  a  hadnagyokat,  hogy  vilá- 
gosan beszéljen  az  eddigi  találósmesék  helyett  s  föltárja 
előttük  titkos  útjainak  eredményét. 

Elküldött  egykori  legényéhez,  Sándihoz,  hogy  vele 
izenjen  a  főembereknek. 

De  bizony  beletelt  egy  hét  is,  amíg  Sándi  a  harma- 
dik határból  előkerült  s  akkor  se  valami  nagy  készséggel 
pillogatott  öreg  gazdájára. 

—  Ülj  le,  Sándi  fiam  —  mondta  Káruj  bá  —  s  me- 
legedj meg  egy  kicsit. 

—  Csak  köszönöm  —  dörmögte  Sándi  s  állva  ma- 
radt, a  nagy  sapkáját  forgatva  a  kezei  között.  Tappogott, 
mint  aki  zavarban  van. 


—  Osztán  mióta  van  olyan  messze  a  tűzhelyed,  Sándi 
fiam,  hogy  hét  nap,  hét  éjjel  nyargaltál  táltos-lovadon, 
amíg  hezzám  értél  ?  —  kérdezte  szelíden  az  öreg. 

—  Hát,  —  makogta  Sándi  egyik  lábáról  a  másikra 
állva  —  megbocsásson  kigyelmed,  amért  késtem.  De  baj 
volt  otthon:  nagybeteg  vala  apám  s  meg  is  hótt  tegnap- 
előtt, Isten  nyugosztalja. 

—  Meg-e?  —  csóválta  a  fejét  Káruj  bá  —  s  ugyan 
mi  baja  volt? 

—  Vízibetegsége  vót  nekije,  azt  mondta  az  udvar- 
helyi ispotályos  fráter.  Ámbátor  csakis  bort  ivott  mind- 
örökké. A  fene  tudja,  hogy  lehet. 

Nagy  búsan  lógatta  a  fejét,  hosszasan  elmélkedve  a 
természet  titkain. 

—  Nó,  ha  így  van,  nyugodjék  szegény  békével ! . . . 
—  intézte  el  Káruj  bá  a  megboldogultat.  —  Végtére 
mégis  csak  itt  vagy.  Üzennék  veled  a  hadnagyoknak, 
Sándi  fiam. 

—  S  mi  dologban? 

—  Hát  csak  hogy  gyüjjenek  ide  olyan  gyorsan, 
ahogy  bírnak,  mutatni  akarok  valamit  nékik ...  A  király 
dolgában,  mondjad. 

Sándi  felütötte  a  fejét  s  elvigyorodott: 

—  Mindétig  a  király  dolgát  igazgassa  kigyelmed? 
Nem  jön  az  ide  többé  soha. 

—  S  mér  nem  ?  . . .  —  pillantott  fel  Káruj  bá,  vesze- 
delmesen megvillanó  szemmel. 

—  Csak.  Mindenki  Deszéli,  hogy  mese  az  egész. 

—  Ülj  le,  Sándi  fiam,  mielőtt  pofon  siritenélek,  mert 
így  nagyot  esel  —  intette  szelíden  Káruj  bá. 


15 


Sándi  engedelmesen  "letelepedett,  miután  hirte- 
lenében körülpillantott,  jómesszire  a  kuckóba. 

—  Ne  haragudjon  azért,  —  mentegetőzött  vállait  vo- 
nogatva —  nem  én  találtam  ki,  hogy  idejön. 

—  Hát  tán  én  találám  ki?  — -  csapott  öklével  a  tér- 
dére Káruj  bá,  dühösen  fújva. 

—  Ügy  mondják  —  hagyta  helyben  Sándi. 

—  S  te  mit  forgatsz  abba  a  tökfejedbe?  —  hörkent 
fel  Káruj  bá,  odaállva  szétvetett  lábakkal  a  falhoz  lapuló 
ember  elé. 

—  Én? ...  —  hebegte  Sándi.  —  Én?  . . .  Én,  az  ég- 
világon semmit,  amit  ne  mástól  hallottam  volna.  De  ha 
négybe  vág  is  kigyelmed,  nem  mondok  egy  szót  se  többet. 

Káruj  bá  megfordult  s  nagy  tempósan  a  sarokhoz 
ballagott,  ahonnan  hatalmas  tökkulaccsal  tért  vissza  Sán- 
dihoz. 

—  E'  fenyővíz  —  állapította  meg  az  ital  minemtisé- 
gét,  akkora  súllyal,  mintha  ez  a  gazember  ezt  is  kétségbe 
vonná.  Ieen  méltóságos  mozdulattal  kitekerte  a  kulacs 
nyakát,  loccsintott  valamicskét  belőle  a  föld-e,  hörpen- 
tett  egy  kortyocskát  s  a  keze  fejével  megtörölve  a  csecsét, 
odanyújtotta  barátságosan: 

—  Éltessen  az  öreg  Isten,  Sándi  fiam,  amíglen  olyan 
vén  hazug  lesz  belőled,  mint  ehol  én! 

—  Hallgassa  meg  az  Odafennvaló !  —  vette  át  Sándi 
a  kulacsot,  áhítatos  pofával  pillantva  föl  az  elfeketült  ge- 
rendákra s  jót  húzott  a  gyilkos  italból,  elismeréssel  feo- 
hintve  utána: 

—  E'  már  igen! 

—  Nó,  azért  —  biccentett  Káruj  bá,  odahúzva  egy 
lócát  s  ráült  szétvetett  lábakkal  lovagolva,  miközben  fe- 
jét két  tenyerébe  hajtotta  s  szembekönyökölve  belenyila- 
zott a  Sándi  szemébe,  rettentő  szúrós  pillantással.  Olyan 
volt,  mint  az  ugrás  előtt  összegubbaszkodott  mándruc. 

—  Most  aztán  ki  vele,  mind,  ami  a  begyedben  van !... 
Ez  nem  tréfa,  hallod-e,  de  élet  s  halál!  Az  asszony  rágja 
a  füledet  neked  is,  úgy-e? 

Sándi  letörülte  a  verejtéket,  ami  kigyöngyözött  a 
homlokán,  a  bekecse  ujjával: 

— :  Fiatal  asszony ...  —  nyögte  —  s  szép,  meleg, 
mint  a  frissen  sült  cipó . . .  S  két  kölyök,  egy  gyermek 
meg  egy  leányka . . .  Alig  kóstoltam  belé. 

—  Jó,  jó.  —  dörmögte  Káruj  bá  s  mellbetaszította 
az  öklével.  —  Nem  hittem  volna,  hogy  ekkora  marha 
légy ! . . .  Elviszi  az  ördög  az  asszonyodat,  meg  a  kölykei- 
det, meg  a  többiét  is  mind,  ha  megeszitek  a  maszlagot. ., 
Hogy  szoktad  a  szarvast  í  j  jra  csalni, .  Sándi  fiam  ?  . . . 

—  Utánozom  az  ünőjét!  —  kiáltott  fel  Sándi  s  ak- 
kora lett  a  szeme,  mint  egy  tányér,  ahogy  rögtön  meg- 
értette a  dolgot. 

—  Nó,  hát ...  —  csapott  a  vállára  Káruj  bá.  —  Ilyen 
assszonyi  hangokkal  csalnak  titeket  is,  szélkakas  nemzet- 
séget, a  mészárszékre . . .  Barátja  a  szegény  emberek- 
nek . . .  Szórja  az  aranyat  meg  a  gyöngykalárist  az  asz- 
szonyaitoknak  . . .  Aki  félreáll  az  útjából,  azt  megkíméli.... 
A  király  se  akarja,  hogy  útjába  álljatok ...  A  király  köp 
a  székelyre ...  A  király  soha  se  jön  erre . . .  Úgy-e,  Sándi 
fiam?  Oszt,  ha  nyitva  hagytátok  a  kaput,  becsúszik  rajta 
szépen  a  hasán  a  doromboló  tigris  s  majd  bőgtök,  ostoba 

ökrök,  mikor  a  hátatokon  van  s  a  csigolyátokat  ropog- 
tatja ! 

Sándi  csak  izzadt  s  törülközött.  Meredten  nézte  Ká- 
ra j  bá  lángoló  szemeit,  indulattól  reszkető  bajuszát  s 
nagykésőre  nyögött  egyet: 

—  Osztán  . . .  Jön-e  a  király  bizonyosan?  Mert  hogy 
minden  ezen  fordul ...  Ha  itt  látnák,  egyszeribe  meg- 
jönne az  eszük  . . .  Menne  vele  mind ...  A  tigrisre.  De 
nem  hiszi  még  a  kiskutya  se ! . . . 

—  Gyűljenek  ide  azok  a  hadnagyok  —  ismételte  Ká- 
raj  bá.  —  Majd  elhiszik  . . .  Majd  megmagyarázom  . . . 
Majd  megmutatom!  Ha  kedves  az  asszonyod,  meg  a  ki- 
csinyeid, lódulj,  mintha  a  szemedet  vették  volna  ki  s  hozd 
őket! 

Egy-kettő  híján  mégis  csak  eljöttek  a  székely  had- 
nagyok Káruj  bához.  Az  idő  akkorra  megfordult  már,  az 
ég  kitisztult,  a  nap  próbálgatta  gyenge  nyilait  a  föld 
jégpáncélos  mellén  s  a  szél  megállt,  hogy  kedvezzen  neki, 
mert  hiszen  még  gyerek,  hadd  játszék. 

Alighogy  megpihentek  egy  éjszaka,  Káruj  bá  haj- 
nalosan  lóra  ült  előttük  s  valamennyien  utána  ereszked- 
tek a  zord  ködöt  pipáló  havasok  felé. 

A  Görgényi  hegység  déli  végén  nyújtózott  előttük 
a  Mezőhavas  irdatlan  gerince,  óriási  fehér  medve,  mely- 
nek hátán,  míg  ő  talpát  nyalva  zsibbadtan  szundit.  Felhő 
Király  vad  leányai  táncolnak,  omló  fátylak  szédítő  ka- 
vargásában. Amott  lenn  a  Hargita  szikrázó  csúcsai  buk- 
nak fejükkel  a  ködtenger  fölé:  a  Csudálókő,  az  Ostoros, 
a  Vigyázó.  A  két  hegylánc  között  púposodik  föl  a  ma- 
gasba a  Tolvajos,  tetején  a  hágó  horpadt  nyergével,  mely 

Makkai:  Sárga  vihar.  U  % 

az  Ördögbarázdába  hajlik.  Világteremtése  után  iszony- 
tató malomkövet  hengergettek  föl  itt  az  ördögök  a  bún 
magvát  őrlő  malomhoz,  de  beleszakadtak  s  a  roppant  ke- 
rék elszabadulva  a  hegyoldalon,  százmérföldes  sötét  ba- 
rázdát hasítva  csattogott  alá,  darabokra  törve  szét  a  völ- 
gyek mélyén,  ahol  százmázsás  szilánkjai  ma  is  ott  mere- 
deznek szerteszéjjel,  rétek  közepén,  erdők  tisztásain,  zu- 
hogó hegyi  patakok  medrében. 

A  Tolvaj osnak  ez  a  magas  hágója  volt  a  Káruj  bá 
titkos  országának  kapuja.  Errefele  vezette  társait,  hul- 
lámzó dombsorokon  át,  amelyek  egyre  magasodtak  s  mind 
mélyebb  s  szűkebb,  erdőborította  völgyeket  választottak 
el  egymástól. 

Csak  másnap  esti  szürkületkor  értek  el  a  hegy  lábá- 
hoz s  úgy  határoztak,  hogy  itt  ütnek  tábort  éjszakára  s 
virradatkor  indulnak  neki  a  hófúvásoktól  simára  töltött 
veszedelmes  hegyoldalnak,  melyen  még  nappal  is  nyakát 
törheti  ló  és  ember,  ha  nem  ismerős  vele. 

Éjfél  felé  fölrettent  álmából  Káruj  bá,  ahogy  a 
húnyó  tűz  parazsa  mellett  bundájába  takarózva  feküdt 
a  havon.  A  lovak  reszketve  nyihogtak  s  táguló  orrlyukak- 
kal szimatolták  a  levegőt. 

—  Farkasok!  —  gondolta  Káruj  bá,  topogva  egyet, 
hogy  kirázza  magából  az  álmot  s  a  hideget.  Mindjárt  ka- 
pott is  a  nyíl  után  s  éppen  azon  volt,  hogy  fölrikkantsa 
társait  is,  mikor  hirtelen  körülpillantva,  látta,  hogy 
nyoma  sincs  éjjeli  dúvadnak,  de  a  lovak  rémült  szemek- 
kel merednek  a  hegyoldalra,  amely  —  csudára  csak  most 
veszi  észre  —  tiszta  rózsaszínben  tündöklik  az  égrelán- 
goló.  torony  magas  tűzoszlop  visszfényében,  melv  odafönn 

a  hágó  feletti  ormon  gyúlt  ki,  teljesen  érthetetlenül.  Nem 
hinné  el  senkinek,  ha  nem  maga  látná  s  még  a  tulajdon 
szemeit  is  ugyancsak  dörzsölgeti,  hogy  nem  álmodik-e? 

De  már  a  többiek  is  fölébredtek  s  néma  csodálattal  , 
bámulnak  körülötte  a  megfejthetetlen  tüneményre.  Tá- 
vol, a  hegyentúli  rengeteg  fenyvesek  mélyéről  köröskö- 
rül vonítanak  a  megrémült  farkascsordák.  Szél  indul, 
borzongva  suhognak  az  erdők  s  a  láng  odafönn  csava- 
rogva táncol,  pirosan  duzzad  neki  és  sárgán  egyenesedik 
föl,  mint  egy  égreemelt  kard. 

—  Mondótűz ! . . .  —  suttogják  az  emberek  elszorult  s 
torokkal.  —  Hát  mégse  mese?  Mintha  az  Isten  figyel- 
meztető ujja  lenne ! . . . 

—  Lóra!...  —  kiáltja"  Káruj  bá  . . .  —  Most  leg- 
alább a  végére  járunk ! . . .  Már  veti  magát  a  nyeregbe 
s  indul  a  kísérteties  világításban  a  hegynek. 

A  remegő  székely  lovacskák  mindegyre  megtor- 
panva tiltakoznak  s  nyerítve  farolnak  vissza,  ahogy  sa- 
ját ijesztő  árnyékukat  megpillantják  a  havon,  gazdáik 
óriásira  nyúlt  fantasztikus  alakjaival  a  hátukon.  A  tér- 
dek szorítására  s  a  biztató  szavakra  megint  nekirugasz- 
kodnak s  mintha  a  lábuk  is  csupa  ész  volna,  olyan  óva- 
tosan, de  olyan  biztosan  is  rakosgatják  egymás  után,  el- 
kerülve a  csalóka  hólepel  alatt  lappangó  szakadékokat  s 
megtalálva  a  tenyérnyi  biztos  ösvényt,  amely  meredeken 
kanyarog  fölfelé,  a  jéggé  dermedt  hegyi  patakok  szeszé- 
lyes fordulói  mentén.  Néha,  meredek  sziklafalak  közt  el- 
tűnik a  szemük  elől  a  tűz  s  a  vöröslő  égbolt  bizonyítja 
csak,  hogy  nem  álomképet  kergetnek.  Törtetnek  előre. 
Emberről,  paripáról  csorog  a  verejték  s  gőzfelhőt  liheg- 

nek  magukból  a  fújtató  testek.  De  nincs  megállás... 
Talán  órákig  is  tart  ez  a  szörnyű  kapaszkodás,  nem  tud- 
nák megmondani,  mert  minden  perc  végtelen  ebben  a 
halálos  viaskodásban. 

Mire  fölkaptatnak  a  hágó  tetejére,  már  utolsót  lob- 
ban a  láng  a  sötét  fenyőregiment  mögött  megbújó  tetőn 
s  mintha  igazán  csak  álom  lett  volna,  most  kelet  felől 
piros  az  ég,  a  támadó  hajnal  fényétől. 

Megborzongva  néznek  össze  s  egyszerre  halálos  fá- 
radtság váltja  föl  a  szétrobbantó  szilaj  nyugtalanságot, 
mely  tüzes  ostorával  kergette  őket  maga  előtt,  az  élet  és 
halál  mesgyéjén  fölfelé.  A  lovak  remegő  inakkal  rogy- 
nak meg  alattuk  s  ők  is,  mint  a  zsákok,  vágódnak  el. 

Káruj  bá  arra  ébred,  hogy  hóval  dörzsölik  az  arcál 
s  csodálkozva  pillant  abba  a  szép  feketeszemű  asszonyi 
arcba,  amelyik  mosolyogva  hajlik  feléje.  Lassan  föltá- 
pászkodik s  bámészan,  értelmetlenül  nézi  ezt  az  idegen 
asszonyt,  aki  biztatólag  mondja  neki: 

—  Most  már  semmi  baj,  uram...  Istennek  hála. 
nem  fagytatok  meg. 

—  Ki  vagy  te? . . .  —  kérdi  Káruj  bá  a  homlokát 
simogatva,  mintha  még  most  sem  tudná,  hogy  ébren 
van-e  vagy  álmodik.  De  álmában  még  se  lát  az  ember 
ilyen  alakot.  —  Mert  egészen  egyszerű  parasztasszony 
ez,  térdéig  fölszíjjazott  közönséges  bocskor  a  lábán, 
hosszú,  durva  fehérszür  takarja  s  még  a  nagy  bárány- 
gyapjas sapkája  sem  különb  a  havasi  pásztorokénál. 
Csakhogy  szép,  nagyon  szép,  ejnye  be  gyönyörű!  —  tér 
észre  Káruj  bá  egészen,  mert  a  durva  bocskorszíj  olyan 
karcsú  lábakra  csavarodik,  amilyeneket  csak  egyszer  lá- 

tott  Káruj  bá  a  királyi  palotában  egy  fehér  márvány- 
szobron s  az  arca  hamvas,  mint  a  piros  barack,  a  szeme 
két  nagy  csillag  és  a  szája  mint  a  mennyország  kisajtója, 
amin  fehér  angyalok  kacagnak  ki . . .  E  jsze  mégis  álom ! 

—  Majd  elmondok  mindent  —  hallja  az  asszony 
szép  csengetyűszavát  —  de  előbb  igyál  a  kulacsodból, 
hogy  megmelegedjék  a  mejjed! 

—  Nó,  nem  angyal  még  se!  —  nyugodott  meg  az 
öreg.  —  Mert  az  gyöngyharmatot  kínálna.  S  akkor  én  a 
földön  vagyok!  —  Ezzel  talpra  is  szökkent  s  szótfogadva 
nagyot  húzott  a  drága  jó  fenyővízből,  amitől  egyszeri- 
ben szétfutott  az  élet  a  teste  minden  erecske jébe. 

Most  látta,  hogy  társai  körül  is  idegen  emberek  for- 
golódnak. Bocskoros,  szűrös,  sapkás  havasi  pásztorok, 
bozontos  hajú,  sötétképü,  de  szelídszemű  emberek,  ami- 
lyeneket látott  már  egyszer-másszor  maga  is,  juhaik 
után  ballagva  a  hegytetőkön  s  mindig  csudálkozott  raj- 
tuk, hogy  honnan  kerülnek  ide,  hogy  tudnak  járni  azo- 
kon a  fene  sziklákon,  miért  olyas  bús  a  furulyájuk  sírása 
s  miért  néznek  örökké  messzire,  mintha  nem  találnák  a 
hazájukat? 

Később,  mikor  már  valamennyi  társával  együtt  ott 
melegedett  az  idegenek-rakta  tűz  mellett  s  a  lovak  is  le- 
dörzsölve, csöndesen  röhögtek  a  pokrócok  alatt,  megkö- 
szönte szépen  a  furcsa  emberek  segítségét,  akik  félkör- 
ben állottak  szétvetett  lábakkal  előttük,  állukat  a  hosszú 
botokra  támasztva  s  merengve  nézték  őket,  mintha  nem 
is  rájuk,  hanem  valami  messze  más  dologra  figyelnének. 

Az  asszony  idegen  nyelven  tolmácsolta  szavait,  mire 


ők  bólintottak  s  mormogtak  valamit,  amit  magyarul  is- 
mételt meg  az  asszony: 

—  Azt  mondják,  uram,  hogy  a  fagyott  embert  a 
kutyájuk  is  addig  nyalogatja,  amíg  föl  nem  éled,  ha 
csak  már  nem  halt  meg  előbb. 

Káruj  bának,  most  ahogy  fürkésző  szemmel  vizs- 
gálta őket,  hirtelen  megvillant  a  fejében,  amiről  csoda- 
mód megfeledkezett.  Összerántotta  a  szemöldökeit,  fel- 
emelkedett fektéből  s  rászólt  az  asszonyra: 

—  Biztosan  ti  gyújtottátok  a  tüzet ! . . .  Már  egy 
hónapja  hallunk  erről,  hol  innen,  hol  onnan,  de  nem  hit- 
tük, hogy  ember  járhat  ebben  a  télben  azokon  a  csúcso- 
kon. Hát  ti  voltatok ! . . . 

Az  asszony  nagy  komolyan  tagadott  a  fejével  s 
megborzongott,  ahogy  suttogva  mondta: 

— -  Láttuk  a  tüzet  uram,  úgy  kerültünk  erre,  hogy 

megláttuk  ...  De  nem  mi  gyújtottuk        Sem  ezt,  sem 

azokat,  amikről  beszélsz  . . .  Mert  azokat  is  láttuk . . . 
Messziről  jövünk  nagyon . . .  Még  az  ősszel  fordultunk  a 
kúnoktól,  ahová  esztendeje  elmúlt,  hajtottuk  le  a  juho- 
kat ...  Ne  gondold,  hogy  mi  gyújtottuk . . .  Ember  nem 
gyújthat  ilyen  tüzeket  Hogy  lehet,  hogy  ti  nem  ér- 
tettétek meg?...  Hiszen  nektek  szól. 

Káruj  bá  csak  bámult  egy  hosszú  percig  az  asz- 
szonyra . . .  Aztán  a  homlokára  ütött  az  öklével,  felug^ 
rott  s  egészen  közel  hajolva  hozzá,  rémült-boldogan  li- 
hegte: 

—  Csak  nem  Róla  beszélsz?...  Honnan  is  tudnád 
te?  ...  Mit  láttatok?  Beszélj ! . . . 

' —  Juon  látta  először  —  válaszolt  az  asszony.  —  Ez 
itt  Juon,  az  emberem ...  —  mutatott  egy  hatalmas  ter- 
metű, vadszépségű  fekete  férfira,  aki  ott  állott  az  idegen 
emberek  csoportjában,  mindjárt  az  asszony  háta  mö- 
gött. —  Juon  tud  a  nyelveteken . . .  Mondd  meg  Juon, 
hogy  mit  láttál? 

A  férfi  mély  éneklő  hangon  szólalt  meg: 

—  A  Fehér  Asszony  gyújtotta  a  tüzet . . .  Messze 
volt,  de  az  én  szemem  meglátja  a  sast,  amikor  még  csak 
akkora,  mint  a  bolha  a  kutyám  szőre  között .  . .  Elhihe- 
ted, hogy  a  Fehér  Asszony  volt,  domnu. 

—  Elhiheted,  —  erősítette  meg  az  asszony  —  mert 
ahogy  Juon  odahívott,  én  is  láttam.  És  ma  mind  láttuk, 
akik  itt  vagyunk.  Fehér  árnyék  lengett  ide-oda  a  tűz 
körül  s  a  karja  emelésére  szökött  fel  a  láng,  mintha  a 
melléből  csapna  ki.  Nagy  fehér  szűr  volt  rajta  s  mint 
valami  szárny  lobogott  körülötte.  És  hogy  asszony  volt, 
azt  a  hosszú  fehér  hajáról  tudjuk,  ami  a  szélben  repke- 
dett a  feje  körül. 

A  székelyek  megrendülve  hallgatták.  A  Fehér  Ki- 
rálynőben mindenik  hitt.  Most  már  meg  voltak  győződve, 
hogy  végveszedelem  tör  a  székelységre  s  hazugság  min- 
den altatás. 

Csak  Káruj  bábán  mozgott  még  valami  gyanú,  hogy 
hátha  betanult  mesét  mond  ez  az  idegen  asszony  s  éle- 
sen nézve  a  szeme  közé,  hirtelen  rácsapott:  . 

—  De  honnan  ismered  te  a  székelyek  védőasszonyát 
s  hol  tanultad  meg  a  nyelvünket,  holott  idegen  vagy  tő- 
lünk s  ezekhez  az  emberekhez  tartozol? 

Az  asszonj7  szeme  könnyel  telt  meg  ezekre  a  sza- 

vakra  s  mélyen  eltemetett  vágyakozás  fájdalma  sírt  a 
válaszában: 

—  Hiszen  ezek  az  emberek  is  látták,  uram . . .  Csak- 
hogy ők  nem  biztosak  felőle,  nem-e  csak  fehér  füst  volt, 
ami  a  tüz  körül  lengett?  ...  De  Juon  hiszi,  mert  ő  az 
én  szememmel  lát . .  .És  én  meg  a  ti  szemetekkel  látok, 
uram.  Mert  én  szinte  székely  vagyok. 

Káruj  bá  hosszasan  nézegetve  rázta  a  fejét: 

—  Nem  vagy  székely.  Jól  beszélsz  a  nyelvünkön,  de 
nem  vagy  székely.  Az  arcod  idegen ...  Te  hozzájuk  tar- 
tozol. Ha  székely  volnál,  nem  is  lehetnél  ezek  között. 

Az  asszony  lehunyta  a  szemét  s  megtántorodott. 
Juon  macához  ölelte  hatalmas  karjával  s  vigasztalva 
lörmögött: 

—  Nem  baj,  Ágnica .  . .  Látod,  ők  most  is  a  régiek. 
De  Ágniska   erőt   vett  a  könnyein,   lenyelte  őket, 

megkeményítve  magát,  fölemelte  szép  arcát  az  öreg 
székely  zord  ábrázatára  s  csendesen  mondta: 

—  Mégis  siettem,  hogy  megmentselek  titeket,  szé- 
nív urak  Megfagyhattatok  volna  itt,  ha  én  idegen  va- 
gyok .  .  .  Mindegy  .  .  Úgyis  hírt  adtam  volna  arról,  amit 
tudunk  amit  nagy  messziről  megismertünk,  hogy  le- 
gyen időtök  elkészülni  .  .  Nem  nektek  tartozom  vele  .  . . 
Csak  eoy  jó  öre«_>  székely  embei  lelkének,  aki  valaha  föl- 
ízt  dett  az  útról  s  úgy  szere  lett,  mint  a  leányát. 


II. 


Győzelmesen  ontotta  sugárzását  Erdélyre  az  ifjú 
erejében  tündöklő  tavaszi  nap.  Magasan  járt  az  ég  tete- 
jén s  rohanó  szelek  hajtották  el  útjából  a  felhőket.  Si- 
vítva feküdtek  neki  az  égi  gulyák  lomha  tömegeinek, 
melyek  villogó  szarvaikat  emelgették  s  tompa  morgás- 
sal torlódtak  egymásnak  tehetetlen  mérgükben.  De  a  sze- 
lek csak  vagdosták  őket  rikkantva,  nagyokat  kacagva, 
gúnyosan  fütyörészve  s  nyomták-terelték  maguk  előtt, 
míg  köröskörül  a  nagy  hegyek  külső  lejtőin  alázúdult 
az  egész  a  távoli  síkokra.  A  nap  pedig  sétált  büszkén, 
tüzes  szívétől  lüktetett  a  levegő  s  gyönyörködött  a  forró 
izgalomban,  amit  odalenn  ébresztett  hatalmának  muto- 
gatásával. A  vizek  részeg  őrjöngéssel  rohantak  le  a  hegy- 
oldalokon s  omlottak  egymás  karjaiba  vad  nászmuzsi- 
kával.  Szűk  volt  nekik  a  völgyek  ölének  lakodalmas 
ágya,  fölvetették  magukat  belőle  az  egyesülés  szilaj  lá- 
zában s  végighemperegtek  összefonódva  a  mezőkön,  bol- 
dog lihegéssel  terülve  el  édes  kifáradásuk  kéjében.  Millió 
rügyszem  bomlott  csodálkozva  kék  eget  s  aranynapot 
tükröző  meztelenségükre  s  végeláthatatlan  erdőségek  su- 
sogtak altató  dalt  felettük. 

A  nap  elégedett  mosolygással  szemlélte  teremtő 
művét  a  zenithről.  Mindent  látott,  még  a  legparányibb 

virágocska  gyönyörtől  borzongó  szirmait  is.  és  gyújto- 
gató sugárcsókokkal  viszonozta  a  mindenünnen  feléje 
táruló  hódolatot.  Csak  az  emberek  dolgai  hagyták  közö- 
nyösen, mint  akik  kikapcsolták  magukat  a  természet  ün- 
nepi közösségéből.  Mit  törődött  ő  a  föld  e  hitvány  fér- 
geinek ostoba  nyüzsgésével  ILegf  ennebb  megvetéssel  pil- 
lantott el  felettük  s  végezte  tovább  a  maga  örökkévaló 
útját,  az  egyetlen  igazi  nagy  dolgot,  amit  nem  zavarhat 
meg  ezeknek  a  természeteilenes,  hiábavaló  parányoknak 
értelem  nélküli  marakodása. 

Nem  csoda,  ha  a  természet  kitagadta  a  gyönyörű 
tavasz  boldog  életközösségéből  az  embert,  mert  az  ember 
is  megtagadta  a  természetet  s  nem  volt  egyetlen  szem, 
amelyik  észrevette  volna  az  idén  az  örök  igazat  s  örök 
szépet,  a  fülek  süketek  maradtak  az  élet  titkait  zengő 
himnuszokra  s  nem  ficánkolt  a  szív  bordákatfeszítő  édes 
illatú  párák  belélekzésétől.  A  szemek  ijesztő  vésztüzeken 
révedeztek,  a  füleket  a  halálszekér  közelgő  robogása  sü- 
ketítette s  tébolyító  vérszagot  szívtak  be  a  tüdők  a  nyo- 
masztó levegőből.  . 

A  nyugati  vármegyék  területén  minden  út,  völgy, 
kijáró  öntötte  a  magyar  síkság  felé  a  menekülők  töme- 
geit. Most  már  nemcsak  a  hamar  megriadó  úri  nép  sie- 
tett, korai  rémülettel  elhordani  irháját  s  a  még  annál  is 
jobban  féltett,  összeharácsolt  vagyont,  hanem  minden- 
rendű és  rangú  emberfia  futásnak  eredt  a  rém  elől,  ha 
csak  tehette.  Akinek  volt  valamilyen  rokonsága  túl  a 
Dunán  vagy  fenn.  az  északi  felvidéken,  összekapdosva, 
amit  lehetett,  vitte  családját,  marháit  a  vész  elől.  Ki 
szekéren,  ki  lovon,  ki  csak  gyalogosan,  hátára  kötött  ba- 

tyuval  indult  világgá.  Akinek  pedig  nem  volt  hova 
mennie  odakünn,  futott  a  királyi  várak  falai  mögé,  ék- 
telen dühére  az  ispánoknak  és  várbeli  vitézeknek,  akik  a 
tatárnál  is  jobban  féltek  ettől  a  maguk  véréből  való 
sáskarajtól,  amelyik  hamarosan  kifogja  enni  mindenü- 
ket s  éhséget,  nyavalyát,  rémületet,  piszkot  s  büdössé- 
get zsúfol  össze,  semmit  se  segítve,  ellenben  megakadá- 
lyozva a  védelem  munkáját.  De  mi  is  volt  ez  a  nyolc  vá- 
racska  annyi  eszét- vesztett  jajveszékelő  számára ! . . . 
Megteltek  hamarosan,  minden  tiltakozás  és  durva  vissza- 
utasítás dacára  s  a  zárt  kapuk  és  meredező  falak  körül 
széles  gyűrűben  hullámzott  a  kintrekedt  ordítozó,  ri- 
mánkodó sokaság.  Amikor  aztán  látták,  hogy  a  vár  ir- 
galmatlanul zárva  marad  előttük,  lassanként  csoportokba 
verődve  elszéledeztek,  rejtekhelyet  keresni  erdők  zugai- 
ban, barlangokban  és  menedékköveken.  Most  bőgtek, 
jajveszékeltek  dühükben  és  keserűségükben,  nem  tudva 
még,  hogy  a  jobb  részt  választották. 

A  Gyulafehérvár  felé  vivő  hadi  utakon  pedig  az 
ispánok  robogtak  a  vajdához,  maguk  után  vezetve  a  vár- 
katonaság válogatott  csapatait  s  a  megyék  körül  felkelt 
szabadokat. 

Míg  a  Marostól  nyugatra  ez  a  népvándorlás  zajlott, 
Kelet  felé  egy  másik  ellentétes  irányú  költözködés  húzó- 
dott fel  a  Küküllők  s  az  Olt  völgyeiben  a  Hargita  felé. 
De  ennek  egészen  más  jellege  volt.  Nem  a  fejvesztett  me- 
nekülésé s  nem  is  a  katonai  hadbavonulásé.  A  székely 
szállások  népe  vonult  ott,  öregjeinek  vezetése  alatt,  csend- 
ben, rendben;,  asszonyokkal,  'gyermekekkel,  holmival 
rakott  szekerek  sorai  s  falunként  összeterelt  állatcsordák. 

Mióta  a  hadnagyok  visszatértek  onnan,  ahová  Káruj 
bá  vitte  őket  és  saját  szemeikkel  ismerték  meg  a  csodála- 
tos várakat,  amiket  maga  a  Teremtő  alkotott  a  székelynek 
áldott  hegyek  s  erdők  karjaiban,  gyorsan  s  egyöntetűen 
ment  végbe  az  egész.  A  katonanép  fegyelméhez  szokott 
törzs  a  maga  ösztönné  vált  engedelmességével  értette  meg 
vezetőinek  bölcs  akaratát  s  félreállt  a  vihar  útjából,  hogy 
megmentse  jövendőjét.  Mire  a  hó  elment,  az  utolsó  szál- 
lás-falu népe  is  eltűnt  a  titokzatos  barlangkapuk  mélyén 
át,  oda,  ahová  nem  vezet  semmiféle  út  ellenséges  sereg 
számára  s  csak  a  Halál  kietlen  csendjét  színlelik  a  ma- 
gasba tornyosodó  kopár  sziklafalak  minden  idegennek. 
És  ha  talán  meg  is  próbálná  valami  eszement,  hogy  élet 
után  kopogtasson  ezeken  a  sziklafalakon,  százszoros  erő- 
vel se  juthatna  belül  soha,  sérthetetlen,  megközelíthetet- 
len védők  biztos  nyilaitól,  alázúduló  szikladarabok  gör- 
getegétől. 

Csak  az  az  egy  kérdés  maradt  még  nyitva,  hogy 
amiért  Káruj  bá  mindezt  kieszelte  s  megtalálta,  akinek 
életéért  az  egész  székelység  életének  megmentője  lett,  a 
király,  a  székelyek  királya  eljön-e? 


—  Én  vagyok  a  király ! . . .  —  dörrent  rájuk  Pósa 
vajda,  mikor  a  Fehérvárra  gyűjtött  magyar,  székely  és 
szász  tanácsban  kijelentették,  hogy  ha  a  király  közibük 
jön,  megvédelmezik  őt  is,  az  országot  is. 

A  magyarok  teleszájjal  kacagtak,  a  szászok  sunyin 
vigyorogtak,  Bagomér  ispán  sötét  lilaszínti  lett  s  majd 

megfulladt  nevettében,  csak  a  vajda  ütött  öklével  az  asz- 
talra s  förmedt  rájuk  vasvillaszemekkel: 

—  Nem  azért  vagyunk  itt,  hogy  rossz  tréfákat  farag- 
junk. Tudjátok  a  kötést,  székely  hadnagyok.  A  ti  dolgo- 
tok a  kapu  védelme.  Szász  uraimék  a  király  parancsából 
saját  falaikat  tartoznak  védelmezni.  Az  ispán  úr  ezúttal 
velem  jő  s  együtt  megyünk  a  vári  népekkel  s  a  felkelt 
szabadokkal  a  Barca-síkra,  főseregnek ...  A  király  úrral 
meg  ne  törődjenek  kigyelmetek.  ő  is  elvégzi  a  maga  dol- 
gát odaát.  Ha  meg  kibúvónak  találtátok  ki,  majd  számol- 
tok érte  a  had  után.  Nem  tanácsolnám  senki  fiának,  hogy 
megpróbálja  kihúzni  nyakát  a  járomból ! 

—  Mi  nem  tréfálunk  —  vágott  vissza  Káruj  bá  s 
még  a  bajusza  is  dühösen  táncolt.  —  Az  egész  székely 
nemzet  idevárja  a  király  urat.  Mert  hogy  is  állhatna  meg 
azon  a  nagy  lapos  fődön,  ekkora  vihar  előtt?  Mi  tudjuk, 
amit  tudunk,  nagyuram  . . .  Nem  vót  ekkora  vihar  kere- 
kedőben  Attila  óta.  Mi  megvédjük  őt  s  akárkit,  aki  hall- 
gat a  szónkra.  De  ha  nem  ismert  föl  minket  s  megvet, 
miféle  kötés  tart  hozzá  s  micsodás  számadással  tartozik 
neki  a  szabad  székely  nemzet? 

Hadnagy  társai  minden  szavára  helyeslőleg  vágtak  a 
fejükkel  s  a  képükön  olyan  makacs  meggyőződés  sötét- 
lett, hogy  a  magyarok  és  a  szászok  kénytelenek  voltak 
megérteni  ennek  a  bolond  népnek  félig  gyermeki  s  félig 
démoni  kiszámíthatatlanságát.  Akár  éretlen  tréfa,  akár 
veszekedett  fölfnvalkodottsáff,  de  az  az  egy  bizonyos,  hogy 
ezek  a  ravasz  fickók  nem  akarnak  harcolni  valamiért.  A 
kacagásból  csend,  a  csendből  méltatlankodó  zúsrás.  a 
zúgásból  szenvedélyes  kifakadások  lettek  s  mindenkinek 

jutott  eszébe  valami,  amit  a  székelyét  fejéhez  vagdosson, 
sokszor  kimutatott  megbízhatatlanságuk  bizonyítékaként. 

—  Nekünk  a  mi  királyunk  fontos,  meg  a  mi  népünk 
egyedül  —  vágta 1  a  szemük  közé  Káruj  bá.  A  mü  apáink 
s  öreg  apáink  réges-rég  itthon  voltak  ezen  a  földön,  mi- 
kor a  magyariak  ide  búttak  a  szomszédunkba  s  nálunk 
minden  pendelyes  kölyök  tudja,  hogy  két  egyenlő  között 
lett  a  kötés,  egyenlő  akaratból  s  nem  a  hódító  jussán . . . 
Védjék  meg  a  magyari  urak  a  magukét,  ha  tudják  s  bíz- 
zák csak  ránk  azt,  ami  a  miénk . . .  Szász  uraimék  pedig 
meg  se  nyikkanjanak  itt,  mert  a  nagyapám  még  azt  se 
tudta,  hogf  a  világon  vannak.  Nekünk  csak  a  mi  kirá- 
lyunk parancsol  egyedül,  a  tulajdon  szájával! 

—  A  király  beszél  itt!...  —  csattant  fel  a  vajda, 
túlkiáltva  a  magyarok  s  szászok  lármáját.  —  Ide  hall- 
gass, ember!...  A  király  úr  parancsolta  nekem,  minden 
országnagyok  füle  hallatára,  mondván:  „A  vajda  úr 
azonnal  induljon  Erdélybe.  Köszöntöm  hűséges  székelyei- 
met a  tulajdon  szájammal.  Ügy  tekintsék  uraságodat, 
mintha  én  magam  volnék  ott  személyében."  Hallottátok 
ezt? 

Mindenki  elnémult  s  a  székelyek  megroskadtak  a 
királyi  szó  súlya  alatt.  Hűséges  székelyeimet!  —  csengett 
a  fülükben.  És  úgy  tekintsék  a-  <ijdát,  mintha  ő  maga, 
a  király  volna.  Annak  szájával  beszél! 

—  Ezt  izente  ?  . . .  —  hebegte  Káruj  bá,  összehúzott 
szemmel  kémlelve  a  vajda  szemébe. 

—  Ezt  —  válaszolt  a  vajda  kurtán.  —  S  amit  paran- 
csolok, azt  ő  parancsolja ! . . .  Induljatok  az  Ojtuzi  kapu- 
noz ! 

Sok  mérföldön  át  vágtattak  hazafelé  egyetlen  szó  - 
nélkül  a  székelyek.  Csak  belül  tépdesték  magukat  s  küz- 
ködtek  a  fejükben  kavargó  gondolatokkal.  Káruj  bá  nem 
l&tott,  nem  hallott  semmit,  fekete  köd  ült  a  szeme  előtt 
s  mintha  ólmot  öntöttek  volna  a  fülébe.  A  vajda  szavai 
egyszerűen  letaglózták,  mint  valami  vágóhídra  vitt  mar- 
hát, amelyik  maga  csodálkozik  a  legjobban,  hogy  hova 
került.  Hát  hiszen  nagyon  is  hihető  mindez.  Mi  az 
ördögért  is  jött  volna  ide  a  király,  az  Isten  háta  mögé, 
ebbe  a  szurdékba,  mikor  van  vajdája,  ispánja  s  egy  ma- 
roknyi székely  barma,  amelyiket  nélküle  is  ki  lehet  hop- 
sálni !  Székely  mese,  székely  álom,  olyan,  mint  zsengeeszű 
gyerekek  királyosdi  játéka . . .  Kacagtak  rajta  a  magya- 
riak  s  még  a  szász  rókák  hegyes  orra  alatt  is  kárörvendő 
vigyorgás  szemtelenkedett . . .  Hü,  teremtő  Atyám,  mek- 
kora csúfság  öreg  fejemen!...  Beléndeket  evett  á  vén 
bolond!  —  ezt  fogja  gajdolni  a  sarkában  még  a  pucér- 
hasú kölyök  is  . . .  És  mégis  iszonyú  hihetetlenség ! . . .  Az 
Isten  nem  teremthet  ok  nélkül  egy  egész  népnek  való  rej- 
tekvárat s  nem  csinálhat  a  tulajdon  kezével  minden  palo- 
táknál százszor  szebb  csudakastélyt  csupa  szivárványkő- 
ből;  ha  nem  szánta  valakinek  s  nem  vezette  volna  szegény 
öreg  lábait  mind  e  csodáknak  megtalálására,  ha  nem  ez 
lenne  örök  akaratja!  És  ugyan  honnan  keltek  volna 
ezek  a  csuda  gondolatok,  amik  csak  úgy  kinyíltak  benne, 
mint  Isten  ama  más  csodái,  a  virágok,  a  puszta  földből? 
Dehogy  is  találta  ki  őket !  Csak  rossz  szerszám  volt  az  Űr 
Isten  kezében,  aki  nem  olyan  gőgös,  mint  a  földi  király 
s  megelégszik  egy  öreg  székellyel  is,  hogy  végbevigye 
vele,  amit  akar. 

Egy  hágó  tetején  vette  észre,  hogy  messzi  előre  nyar- 
galt társaitól,  akik  megfáradva  a  hosszú  nyargalásban, 
lépést  jöttek  fölfelé  az  emelkedőn.  Megállott  s  bevárta, 
amíg  utolérték  s  mikor  mellette  voltak,  most  először  pil- 
lantott körül  rajtuk,  mióta  elindultak. 

A  székelyek  arca  nem  volt  se  gúnyos,  se  kárörvendő, 
se  neheztelő,  ahogy  visszanéztek  rá.  Inkább  elégedettek, 
megnyugodottak  voltak. 

Káruj  bá  ismét  előre  nézett  s  hosszan  szemlélte  az 
utat,  mely  amott  lenn  a  hágó  lábán  túl  ágazott  kétfelé, 
Udvarhelynek  s  Barótnak. 

—  Ott  elválunk  —  mutatott  arra  bütykös  ujjával. 
—  Én  többet  nem  megyek  haza! 

—  S  miért  nem? ...  —  hüledeztek  az  emberek. 

—  Megcsaltalak  titeket  s  mind  a  székelységet.  De 
világcsúfja  nem  leszek. 

—  Már  hogy  csalt  volna  meg  kigyelmed  ? . . .  —  szó- 
lalt föl  egyikük.  —  Sőt  inkább  az  imént  egyeztünk  meg, 
hogy  miféle  nagy  embere  a  székelységnek.  'Sze  értjük  mi, 
Káruj  bá! 

—  Mi  az  istennyilát?  —  bámult  reájuk  az  öreg. 

—  Jó,  jó.  Kellett  a  népnek.  Igaza  vót.  Ha  nagy  oko- 
san szét  nem  eregeti  köztük  azt  a  királymesét,  fel  nem 
terelhetjük  a  hegyekbe  őket  olyan  szépen,  egyszeribe.  Mer 
gyerek  a  nép,  oszt  a  mese  jobban  húzza,  mint  a  tulajdon 
haszna.  Nagy  bölcs  kigyelmed.  Káruj  bá! 

Mind  helyeselték,  hogy  szent  igaz. 

—  Hát  ti  is? . . .  —  hüledezett  Káruj  bá  s  egy  kicsit 
hunyorgatott  is  a  szemeivel  kémlelve,  vájjon  nem  csúfol- 
kodnak-e? De  nem  azok,  egy  se.  —  Most  osztán  igazán 

gyermekek!...  —  gondolta  az  öreg.  Az  igazat  t&rij-ík 
mesének  s  a  maguk  csinálta  mesében  hisznek  egyedül.  t\nt 
hiszen,  mondta  csendesen,  az  jó  volt,  annak  a  menedék 
várnak  megtalálása  . . .  Legalább  nyugodtan  verekedhetik 
minden  székely,  hogy  a  háza  népe  biztonságban  van. 

—  Már  amelyik  —  mordult  föl  az  egyik  hadnagy. 

—  Hogy-hogy?  —  kérdezte  Káruj  bá. 

—  Hát  úgy,  hogy  azt  is  megbeszéltük  az  imént,  hogy 
a  kigyelmed  bölcsesége  már  sok  is  egy  embernek.  Hogy 
is  tudta  úgy  kitalálni  s  a  szemibe  mondani  a  vajdának 
az  igazat?  Mi  fenéért  mennénk  mi  a  kapuhoz?...  Majd 
védekezünk  odafönn,  ha  megmernének  támadni. 

—  Ez  az  —  vidámultak  köröskörül  a  hadnagyok. 
De  Káruj  bának  félelmeteset  villant  a  szeme,  amikor 

válaszolt: 

—  Nem  hallottátok,  amit  a  királyunk  üzen?  Nó,  még 
csak  az  kéne,  hogy  gyáván  megbújjatok  az  asszonyok 
szoknyája  alatt!  Miféle  disznóság  ez?  Hogy  fogtok  meg- 
állani a  király  orcája  előtt? 

—  Akkor  látjuk  mi  azt,  mikor  a  hátunk  közepit !  — 
legyintett  valaki  kicsinylően. 

—  Nem  szégyeled  magad?  —  korholta  Káruj  bá.  — 
Csaba  királyfit  nyolcszáz  esztendeje  várjuk  s  megbecsül- 
tük magunkat,  hogy  meg  ne  pirongasson,  ha  eljön  . .  .  S 
most,  hogy  kicsit  késik  a  király,  már  arcátlankodtok . . . 
Jobban  hiszem,  mint  valaha,  hogy  egyszer  csak  betop- 
pan P . .  Nem  is  tarthatja  magát  odakinn,  már  csak  azért 
is.  És  ugyan  honnan  tudjátok  ti,  hogy  nem-e  éppen  ő 
Csaba  királyfi,  aki  most  próbára  tesz  titeket?  Hát  volt 
valaha  ilyen  király?  S  hol  a  szemetek,  hogy  nem  láttátok 

Makkai:  Sárga  vihar.  II.  3 


34 


meg  rajta  az  Isten  jegyét,  abban  a  táltosujjában?  .  .  . 
Én  kezdettől  gyanítottam  az  igazat  s  meglássátok,  hogy 
a  Tejúton  fog  nagyhamar  itt  teremni ! . . .  Aki  hát  ember 
közületek,  mind  ott  lesz  a  kapunál,  harmadnapra! 

Végigmérte  őket  bozontos  szemöldökei  alól  kigyúló 
parázsszemekkel,  aztán  sarkantyúba  kapta  lovát  s  levág- 
tatott a  lejtőn,  vissza  se  nézve  többet.  Az  udvarhelyi  el- 
ágazásnál kiáltott  még  valamit  vissza  s  eltűnt  a  szemük 
elől  a  baróti  út  porfelhőjébe:  • 


S  most  itt  vannak  az  Ojtuzi  torok  nyílásában.  Nem 
mind,  a  világért  sem.  Sándi  például  tiszteltette  Káruj 
bát  s  azt  izente  egyikük  által,  hogy  nem  hagyhatja  véd- 
telenül fiatal  feleségét  s  tehetetlen  porontyait.  De  a  régi 
bajtársak  legjava  mégis  csak  eljött  vejeivel,  legényfiai- 
val, megmenteni  a  székely  becsületet.  Néhány  százan  tábo- 
roznak a  szoros  előtt,  be-be  nyargalva  a  patak  mentén  s 
kémlelve,  hogy  jön-e  az  ellenség?  Most  már  nem  is  gon- 
dolnak arra,  hogy  föl  tartóztathatják  a  betörő  hadat,  de 
mégsem  akarják  ingyen  kinyitni  neki  a  kaput.  Egy  tán- 
cot csak  eljárnak  majd  vele,  aztán  aki  marad,  rohanjon 
a  vajda  seregéhez,  hírül  vinni,  hogy  a  székelyek  teljesítet- 
ték a  király  parancsát  s  most  lássa  a  többit. 

Szombat  este  volt,-  húsvét  vasárnapjának  előestéje. 
Nagy  vigasztalás  lesz  a  feltámadott  Jézus  nevével  menni 
a  halál  elé. 

Ügy  látszik,  rajtuk  kívül  mások  is  örömüket  lelik 
ebben,  mert  a  szent  nap  hajnalának  derengésében  külö- 

nös  kis  hadacska  ereszkedett  le  hozzájuk  a  sziklás  hegy- 
oldalon. 

Káruj  bá  már  messziről  megismerte  azt  az  asszonyt, 
aki  ott  fenn  a  Tolvajoson  visszahívta  a  fagyos  halál  kar- 
jaiból s  meg  az  emberét  is,  Juont,  aki  mellette  lépegetett 
a  havasi  pásztorok  hosszú  sora  előtt,  amint  egymás  után 
szökdeltek  lefelé  a  sziklákon. 

De  most  Ágniska  is  olyan  volt,  mint  egy  férfi,  hosz- 
szúnyelti  fadöntő  fejszét  tartott  a  vállára  vetve,  akárcsak 
a  többiek  s  valamennyiüknek  ez  volt  az  egyetlen  fegy- 
vertik. 

A  székelyek  szájtátva  csodálták  ezt  a  nem  várt  se- 
gély csapatot,  de  leginkább  Káruj  bá,  aki  nem  tudott 
szóhoz  jutni  a  meglepetéstől. 

Ágniska  egyenesen  eléje  vezette  a  pásztorokat,  kö- 
szönt s  mintha  csak  a  tegnap  váltak  volna  el  egymástól, 
ott  kezdte,  ahol  abbahagyta  volt: 

—  Az  én  öreg  székely  apám  kedvéért  vagyok  itt, 
vezér  úr.  Készüljetek,  az  ellenség  beérkezett  a  szorosba. 

Körülnézett  s  nagy  komolyan  csillogó  szemekkel  tette 
hozzá: 

—  Ti  úgy-e  meg  akartok  halni  a  hazátokért  ? 

Az  öreg  székely  még  mindig  nem  szólt  egy  szót  sem, 
csak  csodálkozott  némán  az  asszonyra  s  keményen  bólin- 
tott a  fejével. 

—  Nekünk  még  nem  hazánk  ez  a  föld  —  suttogta 
Ágniska.  —  De  szeretnők,  hogy  a  gyermekeinknek  már 
az  legyen.  Meg  akarjuk  nekik  vásárolni. 

Erre  aztán  Káruj  bából  is  kiszakadt  a  szó: 

—  Te  asszony . . .  Akárki  vagy  is,  minden  székei  y 

asszony  s  leány  irigyelhet ! . . .  Hát  csakugyan  velünk 
akartok  maradni? 

Ágniska  csak  némán  bólintott,  de  megtelt  a  szeme 
könnyel  örömében,  az  öreg  székely  dicséret  éréi* 

Aztán  nem  volt  több  idő  az  érzelgésre.  A  pásztorok 
csodálatosan  éles  hallása  már  kivette  a  távoli  robajt.  S 
izgatottan  mutogattak  a  szoros  torka  felé. 

—  Jertek,  —  mondta  Ágniska  Káruj  bának  —  meg- 
mutatjuk nektek  a  helyet,  ahol  drágán  kell  minden  lépést 
megfizetnie  annak,  aki  be  akar  törni. 

A  pásztorok  csapata  ment  elől  s  noha  csak  gyalog 
voltak,  olyan  fürgén  szedték  a  lábukat,  hogy  a  székely 
lovascsapat  trappban  haladhatott  utánuk.  Az  a  csodála- 
tos asszony  ment  mindenütt  legelői,  könnyedén  szökellve 
az  út  fölé  hajló  sziklákon,  mint  a  zerge.  Káruj  bá  nem 
győzte  róla  levenni  a  szemét  s  maga  csodálkozott  a  leg- 
jobban, hogy  ilyen  nagy  hirtelen  úgy  beleült  a  szívébe 
Ágniska,  mintha  édes  leánya  volna. 

—  S  miért  ne  ? . . .  —  gondolta  elmelegedő  szívvel. 
—  Senki  se  állt  úgy  mellém  a  halál  előtt,  mint  ez,  kétszer 
is . . .  S  milyen  csoda,  hogy  odadobja  azt  a  szép  fiatal 
életét,  hogy  hazát  vásároljon  rajta  az  övéinek!...  S  mi 
itt  hasonlóképpen,  a  népünk  becsületéért  s  jövőjéért ! . . . 

Egyszerre  látta,  hogy  mit  akarnak  csinálni  a  pász- 
torok. A  szoros  hirtelen  kitárult  a  jó  kis  rohanásnyi  völ- 
gyet öleltek  körül  az  egymásra  tornyosuló  meredek  szikla- 
falak s  túl  megint  hirtelen  összekanyarodtak  sötét  kes- 
keny folyosóba  szorítva  a  zúgó  patakot.  Ott  a  baloldali 
szikla  csaknem  egészen  áthajolt  a  túlsó  félen  kiugró  szirt- 
hez, mintegy  kaput  formálva  a  szűk,  magas  nyílás  fölött. 


m 


Kétfelől  a  sziklapárkányon  ledöntött  s  ágaiktól  megtisz- 
tított hatalmas  törzsek  odagördítve,  amiket  ezek  az  embe- 
rek vágtak  ki  s  halmoztak  föl  nagy  szikladarabokkal 
együtt.  Már  szökdeltek  is  föl  jobbról-balról  a  sziklákon, 
kúsztak  csodálatos  ügyességgel  s  percek  alatt  megszállot- 
ták odafönn  hosszú  raj  von  alakban  a  halálfolyosó  párká- 
nyait. 

Onnan  integettek  nagy  sapkáikat  lengetve  a  széke- 
lyek felé,  akik  sörényes  lándzsáikkal  válaszoltak  s  Káruj 
bá  vezényszavára  kétsoros  karéjba  helyezkedtek  a  völgy 
túlsó  bejárója  előtt,  szemben  a  kapuval,  ahonnan  az  ellen- 
séget várták. 

Szép  felhőtelen  égen  reszketnek  az  örömmondó  hús- 
vétvasárnapi csillagok  s  a  Tejút  végtelen  íve  észrevétlen 
lassú  ereszkedéssel  hajlik  alá  az  Ojtuzi  szorosba.  Tajté- 
kozva rohant  ki  a  sötét  hegyipatak  a  sziklakapun  s  hab- 
jain vörösen  csillant  meg  a  szikrázó  csillagsugár.  A  víz 
fölszabadulva  zuhog  szét  a  völgyecskén,  újjongva  győ- 
zelme felett,  hogy  áttörhette  magát  azon  az  érthetetlenül 
eléje  került  torlaszon,  odabenn.  Egymásra  zuhant  fenyő- 
boronák  s  lezúdított  sziklatömbök  halmazán  kellett  át- 
viaskodnia magát  s  valami  egyeben  is,  fatörzsek  s  kövek 
közé  lapított  véres  hústömegen,  vonagló  lovak  s  emberek, 
bezúzott  pajzsok  s  összetört  fegyverek  tömkelegén.  De 
kitépett  közülök  egynéhányat  s  a  hátára  kapva,  kalim- 
pálva veti  ki  a  szirtkapun  a  püffedt,  sárgaarcú,  zúzott- 
tagú hullákat,  haragosan  paskolva  oda  a  sziklákhoz.  A 
mezőn  megcsendesedett,  kibékülve  cirógatja  s  emelgeti  % 
szerteszét  heverő  székely  vitézek  holttesteit  s  összetereli 
őket  testvéri  pihenésre  nagyhajú,  feketeképű,  holtukban 

is  hosszúnyelü  véres  fejszéket  szorongató  jámbor  pásztor- 
emberek tetemével.  Amott  a  menedékes  sziklahát  alatt 
már  csak  halk  loccsonással  ütődik  egyszer-egyszer  a  kövek 
lábához  s  aztán  tiszteletteljes  csendben  visszahúzódik  egé- 
szen a  maga  régi  medrébe.  Hirtelen  rohanásba  kezd  s 
csattogva  viszi  a  Fekete-ügynek  a  csodálatos  látvány 
hírét,  hogy  az  tovább  adja  az  Oltnak  és  meghallják  az 
erdők  is  és  eljusson  föl,  föl  a  Hargitáig,  behatoljon  a 
rejtett  barlangutakon  s  dicső  titkokat  énekeljen  a  szé- 
kelyek szívébe. 

A  Tejút  vége  odahajolt  szépen  az  alá  a  sziklahát 
alá,  ahol  halott  lovak,  daliák  halma  fölött  s  körös-körül 
fekvő  fejszés  emberek  közepette  csillagfényben  tündök- 
lött három  halott  arc.  Egy  öreg  vitézé,  aki  hanyattfeküdt 
s  megtört  szemei  fölcsudálkoztak  a  mennyei  fénybe.  Egy 
fiatal  asszonyé,  akinek  a  feje  az  öreg  harcos  mellén  pi- 
hent. S  egy  amolyan  hegyi  pásztoré,  akinek  keze  össze- 
kulcsolódott az  asszonyéval. 

És  a  király,  miközben  csillagok  ugrottak  szét  a  lova 
patkói  alól,  végeláthatatlan  sereg  élén  vágtatott  le  hozzá- 
juk a  magasból  s  megállt  előttük,  elismerő  mosollyal  bó- 
lintva, ők  meg  egyszerre  fölpattantak  fektükből  s  az  öreg 
átölelve  két  karjával  ama  két  fiatalt,  illendőkép  meghajolt 
velük  s  tisztelettel  jelentette: 

—  Elvégeztük  becsülettel,  Uram  Király! 
HK  ■'  S  a  '  •        .  /  .  %  1 

Bagomér  ispán  toronyiránt  vágtatott  Küküllővár 
felé.  Néhány  tépett,  véresfejü  legény  körülötte  s  még 
egy-két  vezeték.  Sikerült  ugyan  a  legényének  valami  tíz 

paripát  is  utána  menteni,  de  a  jó  Bagóm  ér  ispánt  ló  nem 
bírta  egyvégtében  két.  óránál  tovább,  mindenik  kidöglött 
alóla.  Iszonyat  még  ránézni  is  erre  a  fujtató  hústoronyra. 
Nem  is  lilaszínű  már  az  oreája,  hanem  fekete,  kidülledt 
szemei  vérben  forognak.  Hol  a  sisakja?  Az  ördög  tudja! 
A  haja  egy  része  össze-vissza  röpköd  a  feje  körül,  a  más 
része  aludtvérben  tapad  behasított  koponyájára.  A  gyeplő 
szabadon  csapkod  a  ló  nyaka  körül,  az  óriás  tört 
pallos  csonkját  szorongatja  jobbjában  s  bal  öklének 
buzogányával  veszettül  verdesi  a  roskadozó  ló  fejét.  Szün- 
telenül döfölő  sarkantyúi  alól  vércsíkok  szakadnak  az 
állat  hörögve  vonagló  oldalából. 

Pósa  vajda  már  sokkal  jobb  helyzetben  van.  Nem 
kell  ilyen  veszekedett  módon  nyargalnia,  alszik  szépen, 
felnyársalt  lova  tomporán  nyugtatva  fejét,  ott  az  Olt 
könyöke  mellett,  a  Barcasági  mezőn.  Talán  csak  azt  az 
egy  kifogást  tehetné,  hogy  mégis  igen  nyomja  a  mellét 
az  a  fene  tatár  ló,  amelyik  gazdástól  fekszik  felette. 
Viszont  az  sem  tehet  róla,  mert  a  vajda  pallosa  kijött  a 
hátán  s  így  került  abba  az  udvariatlan  helyzetbe,  hogy  a 
melle  a  Pósa  úr  jobb  öklére  nehezedik,  vagyis  inkább  a 
pallos  markolatára,  amit  az  ökle  szorongat.  A  vajdának 
kicsit  nyitva  is  van  a  szája,  hogy  megmondja  a  magáét, 
de  nem  lehet,  minthogy  tele  van  vérrel,  aminek  a  fölös- 
lege csendesen  kígyózik  alá  a  szája  szélén.  Egyébként 
nincs  rossz  társaságban,  csupa  ispán  meg  királyi  vitéz, 
aztán  jó  csomó  szabad  magyar  úr  környezi  mindenfelől 
és  soha  olyan  engedelmesen  nem  hallgattak,  mint  most. 
Még  az  ellen  sem  titltakoznak,  hogy  mindenféle  rondm 
idegenfajta  népség  fekszik  keresztül-kasul,  hol  alattuk. 


hol  rajtuk,  aféle  behódolt  szolgafajták,  akiket  maga  előtt 
zúdított  rájuk  a  nagy  sárga  lovas.  Itt-ott  azért  van  eféle 
is,  megismerni  a  fekete  páncéláról  meg  a  széles,  sárga 
képéről,  nó  meg  arról  is,  hogy  a  sok  tátottszájú  halott 
között  egyedül  ezeknek  az  ördögöknek  van  most  is  össze- 
szorítva a  foguk  s  ahogy  nagy  kegyetlen  szájuk  fölhűzó- 
dik  kissé,  mintha  gőgösen  vigyorognának. 

A  varjak  végeláthatatlan  felhői  csapnak  le  károgva 
a  mezőre. 

Bagomér  ispán  megint  nyargal,  hegyen-völgyön  át, 
a  Meszeskapu  felé.  Most  immár  Küküllővára  van  a  háta 
mögött,  ahonnan  Isten  csodájára  rángatták  ki  a  legényei, 
mikor  már  minden  égett  s  maga  se  tudja,  hogy  jutottak 
vele  az  erdőbe  azon  a  vonító  kutyafalkán  keresztül,  ő 
nem  is  látott  egyebet,  mint  egy  véres  függönyt  s  csak 
vágott,  vágott  jobbra-balra,  ahogy  az  Isten  engedte  s 
bömbölt  tüdeje  szakadtából.  Biz  ott  sok  falu  népe  öntözte 
vérével  a  lángokat,  de  ki  nem  olthatta  volna  még  a  tenger 
se.  Ember  nem  hinné,  hogy  ez  az  erős  vár  milyen  semmi- 
ség volt  ennek  a  pokolfajzatnak.  Nagy  cserépgömbök  rö- 
pültek át  a  falakon  s  pukkantak  szét,  rémítő  füstöt- tüzet 
okádva  a  házak  tetején  s  egyszeriben  lángolt  minden 
körös-körül.  Tán  nem  is  jutott  eszébe  a  védelem  senkinek, 
katonák  s  parasztok,  asszonyok  s  gyermekek  taposták 
egymást,  ide-oda  nyargalva  őrülten  a  jégesőként  zuhogó 
nyilak  gyilkos  záporában.  A  kapukat  szinte  észrevétlen 
döntötték  be  s  aztán  csak  fáradhatatlan,  ütemre  csap- 
kodó kardok  erdője  nyomult  előre,  előre,  amíg  volt  mit 
szabdalni . . . 

Gyulafehérvár.  Bogutáj  lóháton  áll  a  gyönyörű  szé- 

kesegyház  kormos  falai  előtt.  Néha  még  most  is  fekete  füst 
liheg  ki  az  üres  ablakok  nyílásain  s  a  beszakadt  tető,  egy- 
egy  késő  roppanással,  szikraesőt  lövell  az  égre.  Iszonyú 
büz  terjeng  a  levegőben,  égett  hús  és  rongy  émelyítő 
gőzölgése.  A  mongol  vezér  néha  köp  egyet  maga  elé,  de 
különben  mozdulatlan  kőarccal  szemléli  a  haiombahor- 
dott  fegyverek,  köntösök,  drágaságok,  lószerszámok,  edé- 
nyek egyre  emelkedő  dombját,  amit  mindenfelől  hurcol- 
nak oda  a  zsákmányoló  katonák.  Béla  király  egykori  palo- 
tájának ablakán  asszonyi  holttest  lóg  ki  a  derekától,  ha- 
nyattvágódva a  párkányon  s  hosszan  lengő  fekete  hajából 
nagy  cseppekben  hull  a  vér  s  csattanva  pottyan  a  köve- 
zetre. Feketesisakos  sárga  fej  hajlik  feléje  s  nagykörmü 
ujjak  tépdesik,  messzire  kinyúlva,  a  nyakában  csüngő 
aranyláncot. 

Ez  a  robaj  most  az  altemplom  boltozatának  beszaka- 
dását jelenti.  Már  csak  egy  szétlapított  bronzlemez  az, 
ami  valaha  rejtelmes  koporsó  volt,  melynek  titkába  re- 
megve néztek  egykor  Béla  király  szemei . . . 

Az  ott  a  Kerci  monostor  volt,  messzeföldön  híres  erő- 
dített klastroma  a  tudós  barátoknak.  De  most  már  csak 
korom,  hamu  s  vérrel  festett  kövek  halmaza  . . . 

Az  a  nagy  vörösség  dél  felől,  az  Szebe-n  lángolása  s 
Bedzsák  hadai  őrjöngve  taposnak  a  bedöntött  palánkokon 
s  a  külső  város  házainak  üszkein,  újra  és  újra  visszator- 
lódva s  megint  nekifutva  a  vár  falainak,  ahonnan  hajító- 
dárdák,  kövek,  forró  szurok  s  koppasztóvíz  zuhog  közéjük 
fáradhatatlanul.  Az  óvatos  szász  vizes  bőröket  terített 
a  háztetőkre,  amelyek  csak  füstölögnek  a  pukkanó  cserép- 
bombák nyomán,  de  lángot  nem  fognak  s  ami  az  utcákra 

vagy  a  piacra  esik,  azt  elszántan  borítják  le  vizes  pokró- 
cokkal még  az  asszonyok  és  gyermekek  is.  Azért  sok  a 
halott,  mert  a  tatár  nyíl  rettenetesen  talál  s  hullahegyen, 
rőzsesáncon  át  a  fal  pereméig  nyomuló  iszonyú  rohamot 
csak  sok  vérrel  lehet  visszalökni . . . 

Vízakna.  Bogutáj  s  Bedzsák  seregei  egyesülnek  a 
helység  romjai  s  kiölt  lakóinak  teteme  felett.  Aztán  zúg 
tovább  az  egyesült  fergeteg  le  a  Maros  völgyén,  a  magyar 
síkság  felé. 

Valahol  a  Meszes  hágója  felé  a  rodnai  ispán,.  Arisz- 
táld  úr  nyomul  hatszáz  német  páncélosának  élén,  Kádán 
serege  előtt.  Utóvégre  neki  nem  igazi  hazája  ez  a  föld  s 
a  mongol  megkímélte  Rodna  lakóit,  amiért  önként  csat- 
lakozott hozzá  páncélosaival  és  vállalkozott,  hogy  utat 
mutat  neki  Várad  felé.  Hiszen  meg  is  próbálta  védeni  a 
borgói  gyepűt  s  úgy  tett  az  ellenség,  mintha  megfutott 
volna  s  félhagyna  a  betörés  szándékával.  Ki  az  ördög 
hitte  volna,  hogy  úttalan  rengetegeken  keresztül  megke- 
rülheti a  szorost  s  három  nap  múlva  csak  ott  áll  gyűrű- 
ben a  város  körül,  mikor  legjavában  mulattak  vagy  pi- 
hentek a  katonák,  a  győzelem  örömében. 

Beszterce.  Kolozsvár.  Gyalu.  Zilah.  Tasnád.  Sárvár- 
monostor . . .  Egyik  se  hitte  volna,  még  csak  nem  is  ál- 
modta, hogy  ilyen  hirtelenséggel  szakad  nyakába  a  ziva- 
tar. Még  csak  elmélkedni  kezdtek  az  erősítés  munkáján  s 
veszekedtek  a  mindenfelől  odafutó  menekülőkkel.  Kádán 
aztán  mindenütt  összebékítette  őket  s  most  már  nagy 
csendben  vannak.  Nem  kell  félniök  a  kiéheztetéstől.  Saját 
sercegő  zsírjukban  sültek  meg  szépen  s  estek  össze  finom, 
puha  hamuvá . . .  s  táncol  velük  a  szél  Erdély  felett. 


MÁSODIK  FEJEZET 


I. 


A  rákosmezei  diadalmas  csata  óta  egyetlen  győzelmi 
mámorban  olvadt  össze  a  magyar  sereg.  Vége.  úgy  látszik, 
minden  vitának,  széthúzásnak,  haragnak.  Most  már  meg- 
fogható valósággá  lett  az  ellenség,  nemcsak  amolyan  ide- 
oda  csapkodó  portyák,  hanem  deréksereg  és  az  első  ütkö- 
zet tüze,  mint  annyiszor  a  múltban,  ismét  kilobbantotta 
a  magyar  szívből  az  ősi  nemes  természet  lángját:  most 
már  mindenki  egy  a  szent  haza  földjét  tipró  ellenség 
megsemmisítésének  forró  vágyában.  És  ami  mindenek 
felett  fontos:  önmagát,  a  maga  erejét,  a  saját  elégséges 
voltát  érezte  át  győzelmének  mámorában  a  magyar.  Az 
azonnali  támadás  szükségességét  eleitől  fogva  toporzé- 
kolva hirdető  fanatikus  ellenzék  úszott  az  önigazság  da- 
gadó hullámain.  íme,  csak  a  kun  csordát  kellett  lerázni  s 
rögtön  visszanyerte  a  nemzet  a  saját  magába  vetett  hitét. 
És  ez  a  tudat  már  maga  a  győzelem  lenne  akkor  is,  ha  az 
első  komoly  összecsapás  nem  is  bizonyította  volna  be  a 
magyar  sereg  fölényes  erejét.  Megalázó,  megnyomorító 
lidércnyomás  fordult  le  a  mellükről,  hogy  végre  senkire 
se  kell  számítani  és  támaszkodni:  csak  maga  a  magyar 
feszítheti  oda  ezt  a  mellet  a  veszélynek! 

íme,  mihelyt  emberül  és  magyarul  nekivágtak,  a 
rémhírekben  ördöghaddá  fólfújt  ázsiai  rabló  azonnal 

megfutamodott  s  hanyatthomlok  rohant  kifelé  az  ország- 
ból. Mint  az  áradat,  hömpölygött  Borsodon,  Hevesen  át 
az  üldöző  magyar  sereg  a  menekülő  mongol  had  után. 
Közben  pedig  nÓtt,  nőtt  folytonosan,  ahogy,  mint  a  pa- 
takok a  folyóba,  majd  itt,  majd  ott  szakadt  bele  egy-egy 
Pest  felé  igyekező  csapat,  főpapok,  főurak  és  ispánok 
lengő  zászlói  alatt. 

Minden,  minden  megváltozott.  Mintha  maga  a  ma- 
gyar föld  érezte  volna  meg  a  nagy  fordulást:  csakúgy 
ontotta  völgyeiből,  rónáiról  a  harcba  siető  osztagokat. 
Nekihevült  a  természet  is,  ragyogó  meleg  tavaszi  nap  su- 
gárzott alá  a  felhőtlen  égről  s  füvek,  lombok  zöldjébe 
borult  az  egész  útvonal.  A  hegyvidék  koszorúja  alatt  a 
Tiszának  ívelő  hadi  íiton,  mérföldek  során  végig,  csil- 
logó-dübörgő hadak  nyomultak  előre,  hosszú  soraitól  kö- 
vetve málhás  lovaknak  s  csikorgó  sátoros  szekereknek. 

És  a  sereg  ragadta,  sodorta  magával  a  királyt ...  A 
királyt,  aki  csak  védekezni  akart,  aki  minden  támadásnak 
makacs  ellenzője  volt,  nem  bízott  saját  nemzete  erejé- 
ben s  gyűlöletes  kunjaival  akarta  megvédeni  az  országot, 
mintha  a  magyar  már  nem  is  tudna  kardot  vonni  földje, 
családja,  élete  oltalmára. 

Most  láthatja,  hogy  mitől  rémült  meg  annyira.  Azaz, 
hogy  már  nem  is  láthatja,  mert  a  menekülő  olyan  esze- 
veszett gyorsasággal  hordja  kifelé  az  irháját,  hogy  reg- 
geltől alkonyatig  nyargalhatnak  utána,  míg  a  látóhatáron 
megpillanthatják  néha  fölvert  porát.  Mindent  elseprő, 
ellenállhatatlan  erő  dörög  körülötte  .  .  .  Talán  rájött 
már,  hogy  milyen  nevetséges  és  fölháborító  volt  a  gyáva 
kishitűsége,  amivel  képes  volt  elnézni,  hogy  a  rabló  ott 

szemtelenkedjék  az  orra  előtt,  Pest  palánkjai  körül  s 
szemeláttára  égesse  porrá  s  gyilkolja  le  Vácot. 

Olykor,  tetőtlen,  kormosfalú  tornyok  s  még  füstölgő 
házacskák  romjai  közt  vezet  át  az  út,  elpusztított  kis 
falukon  keresztül.  Az  erdők  közül  ordítozó  parasztok  tó- 
dulnak a  had  elé.  De  most  már  örömükben  üvöltöznek, 
hogy  a  gaz  csorda  sarkában  láthatják  a  bosszuló  sereget. 
Ilyenkor  csordultig  telik  vérre  szomjas  dühvel  a  katonák 
szíve  s  kopjáikat  Fázva  vágtatnak  tova,  újult  erővel. 

Ugrón  érsek,  az  egész  sereg  ünnepelt  hős  vezére, 
csupa  bizakodás  és  lángolás.  Mindegyre  a  testőrséghez 
vágtat  s  mámorosan  kiáltja  a  királynak: 

—  Látod,  Uram?  Meg  nem  állhat  ez  előtt  a  sereg 
előtt,  maga  a  pokol  sem! 

Kálmán  herceg  meg  Jakab  a  templomosok  vezére, 
Ugrón  után  a  legtüzesebbek  s  tele  vannak  örömmel, 
mintha  már  a  döntő  csatából  jönnének  vissza,  győzel- 
mesen. 

De  általában  vidám  s  kérkedő  mindenki.  Hogyne, 
mikor  már  csak  üldözni  kell  ezt  a  fene  sárkányt.  Tudták 
ők,  hogy  a  „kúnfajta"  megijed,  mihelyt  igazi  hadat  lát. 
Ki  sajnálja,  ki  gúnyolja  a  királyt,  de  abban  mind  egyet 
értenek,  hogy  nem  igazi  katona  s  ha  az  egyik  csak  túlsá- 
gos óvatosságról  beszél,  mikor  a  másik  gyávaságról  dör- 
mög, abban  nincs  köztük  különbség,  hogy  egyformán  el- 
ítélik mindazt,  ami  eddig  történt. 

Maga  a  király  csak  távolbanéző  szemekkel  bólint,  mi- 
kor Ugrón  lelkendezik  neki.  De  szava  nincs.  Mióta  Kö- 
tönnyel  olyan  gyalázatosan  végeztek,  a  királyba  belefa- 
gyott a  szó.  Mit  csinált  akkor  egy  egész  napon  át  egyedül, 

bezárkózva,  étel-ital  nélkül  —  amint  suttogják  —  nem 
tudja  senki.  De  mikor  aztán  a  vezéreket  hivatta,  csak  lát- 
ták, hogy  egészen  megváltozott. 

—  Kénytelen  vagyok  engedni  az  akaratotoknak  — 
mondta  fagyosan.  —  Mától  fogva  mindenért  te  felelsz 
Ugrón  érsek,  ami  történik. 

—  Mindnyájan  felelünk ! . . .  —  kiáltották  a  vezéri 
emberek.  —  Felel  az  egész  nemzet,  Uram  Király ! . . . 

ö  csak  rábólintott  s  aztán  annyit  mondott  még: 

—  Teljesedjék  a  nemzet  akarata. 

Ugrón  habozás  nélkül  fogta  markába  az  odavetett 
gyeplőt  s  azonnal  menetbe  állította  a  hadat.  Ekkor  tör- 
tént, hogy  a  büntetlenül  maradt  próbálgatásokon  vérsze- 
met kapott  mongol  sereg  Sejbán  vezérlete  alatt  előre  nyo- 
mult Pest  felé.  Mihelyest  erről  Ugrón  hírt  kapott,  a  már 
fölkészült  csapatokkal  bátran  eléjük  rohant  s  megütkö- 
zött velük  a  Rákos  mezején.  Mióta  vártak  már  erre  az 
alkalomra  a  magyarok!  Végre  nekimehettek,  senki  se 
fogta  meg  a  kardjukat  s  vágták,  taposták  vad  gyönyörű- 
séggel, amíg  csak  bírta  az  erejük.  A  bolondóci  Apafi  Mi- 
hály, Lőrinc  és  Sándor  nagybátyja,  kilenc  sebet  kapott, 
de  még  akkor  is  vagdalkozott,  mikor  kötözték,  mert  nem 
bírt  a  karja  megállani.  A  mongol  aztán,  ahogy  új  és  űj 
csapatok  zúdultak  elő  a  táborból,  halottat,  sebesültet  ott- 
hagyva, megfutott,  mindent  elhányva,  ami  nehezítette 
volna  a  menekülését.  Még  sötét  éjszaka  is  halommal  hord- 
ták haza  a  vitézek  a  zsákmányul  ejtett  zászlókat,  fegyve- 
reket, ruhákat,  ékességeket  s  az  elfogott  gazdátlan  lo- 
vakat. 

Ugrón,  Kálmán  s  mellettük  valamennyi  vezér  rohan- 

tak  fel  a  királyhoz  a  döntő  győzelem  hírével.  Meg  voltak 
győződve  ebben  a  lángolásban,  hogy  több  igazi  mongo 
sereg  nincs  is,  a  főerőt  törték  össze.  Most  csak  azt  kíván- 
ták, hogy  végezzék  be  egészen  ezt  az  alapos  munkát  s  ha 
már  összegyűlt  ez  a  nagy  tábor,  legalább  nyargalhasson 
egyet,  hiszen  sok  csapat  nem  is  juthatott  hozzá,  hogy  ki- 
húzza a  kardját.  Arra  kérték  a  királyt,  hogy  most  már 
jöjjön  velük  ő  is,  vegye  ki  részét  az  üldözés  dicsőségéből 
s  kergesse  át  hadai  élén  az  ellenséget  az  országgyepükön. 

—  Meglásd,  Uram  Király,  —  lelkesedett  Ugrón,  — 
hogyha  csak  egyszer  ott  látnak  a  seregben,  amint  utána 
nyomulsz  az  inaló  csikaszoknak,  minden  magyar  testes- 
től-lelkestől  a  tiéd  lesz,  örökre! 

A  király  arcán  szomorú  mosoly  tűnt  föl  s  minden 
ellenkezés  nélkül,  egyszerűen  mondta: 

—  Ha  úgy  akarjátok,  induljunk  reggel. 

Akkor  sem  változott  meg  egykedvű  szomorúsága,  mi- 
kor e  szavakra  az  érsek  és  az  urak  dörgő  éljenzésben  tör- 
tek ki  s  mindent  elfeledve,  térdet  hajtottak  előtte,  két 
kezükkel  nyújtva  feléje  meztelen  kardjaikat,  a  halálig 
való  hűség  és  szeretet  jeleként. 

De  mihelyt  elmentek,  a  király  azonnal  asszonyához 
s  leányához  sietett: 

—  Tüstént  készüljetek,  lelkeim.  Hajnalban  indulno- 
tok kell  Tstvánkával  s  a  kisleánnyal  Esztergomba  s  onnan 
a  leányokkal  együtt  tovább  a  határ  felé.  Nem !  —  kiál- 
totta, mesrállítva  minden  kérdezősködést  —  erről  nincs 
mit  beszélnünk  többet.  Meneküljetek  azonnal !  . . .  Amit 
csak  lehet,  rakass  szekerekre,  Máriám  s  menjetek  minél 
messzibb  innen  . . .  Báncza  kancellár  és  Mihály  udvarmes- 

ter  már  készen  állanak,  hogy  végig  mellettetek  maradva, 
mindenben  segítsenek  rajtatok.  Simon  ispán  adjon  fegy- 
vert mellétek  s  menjetek,  menjetek ! . . . 

—  De  miért? ...  —  akarta  mondani  Mária,  akit  egé- 
szen megzavart  a  királynak  ez  a  hirtelen  jött  ideges  sür- 
getése. Ahogy  azonban  ránézett,  benne  fagyott  a  kérdés 
s  fölnyögött:  —  És  te? 

—  Megyek  a  sereggel,  ők  azt  hiszik,  döntő  csatát 
nyertek  s  most  csak  az  üldözés  van  hátra . . .  Megyek  ve- 
lük, Mária! . . .  Én  nem  tudok,  nem  akarok  most  többet 
mondani ...  De  úgy  fogadj  szót  nekem,  mintha  utoljára* 
látnál.  Istvánkáért,  Mária! ... 

A  királyné  nem  ellenkezett  többet.  Akármit  gondolt 
is,  némán  fejet  hajtott  s  hozzálátott  a  készülődéshez. 

A  király  Margitka  kérésére  megengedte,  hogy  Vil-. 
mos  följöhessen  s  velük  tölthesse  az  éjszakát  az  indulá- 
sig. A  fiatalok  csak  ültek  egész  éjjel  egymás  mellétt,  alig- 
alig  szólva,  csak  összekapcsolódott  kezeik  beszéltek  helyet- 
tük. A  királyné  néha  nagyot  sóhajtva  nézett  reájuk  s 
nem  zavarta  ezt  a  néma  búcsúzkodást. 

Aztán  elváltak  s  a  király  viteti  magát  előre  a  sereg 
lendületével  és  néha  az  az  érzése  van,  hogy  fogoly.  Nem 
ellenkezik  többé,  de  nem  is  olvad  bele  az  általános  lelke- 
sedésbe. Mintha  teljesen  egyedül,  különös  álmodás  sod- 
rában úszna  ismeretlen  rév  felé.  Mint,  aki  tudja,  hogy  az 
események  túlnőttek  rajta  s  számára  már  csak  a  kényte- 
len kötelesség  útja  maradt:  osztozni  a  kikerülhetetl énben, 
ami  itt  mindenkire  vár. 

Tomaj  Dénes  legtöbbször  mellette  lovagol.  Már  any- 
nyira  gyógyult,  hogy  bírja  az  Ugrón  parancsolta  iramot, 


Olykor  mégis  kénytelen  visszamaradni,  mert  szédülést 
érez  s  ilyenkor  szekéren  igyekszik  a  had  után,  hogy  be- 
érje a  királyt  az  esti  pihenőnél.  Nem  igen  szoktak  beszél- 
getni egymással  ilyenkor  se,  de  azért  Tomaj  jól  tudja, 
hogy  jelenlétére  nagy  szüksége  van  a  királynak  s  nem 
érzi  magát  annyira  egyedül,  ha  ő,  bár  szó  nélkül  is,  mel- 
lette van.  Már  többször  észrevette,  hogy  a  király  úgy 
néz  rá,  mintha  kérdezni,  vagy  mondani  akarna  neki  va- 
lamit, de  aztán  csak  elfordítja  a  tekintetét  s  hallgat  to- 
vább. Tomaj  az  indulás  óta  érzi,  várja  ezt  a  beszélgetést, 
mert  neki  is  súlyos,  nehéz  mondanivalója  van.  De  jobb 
ez  így,  mert  nem  jött  el  még  annak  az  órája.  Majd,  majd, 
nemsokára . . . 

A  fölvonulás  negyedik  napján  érkezett  a  sereghez 
Demeter  csanádi  ispán,  de  olyan  megtépdesett  csapattal, 
hogy  senki  se  tudta  fölfogni,  mi  történhetett  velük.  Az 
ispántól  tudták  meg  aztán,  mi  az  oka  a  duna — tisza- 
közi meg  a  délvidéki  csapatok  késésének,  amiről  már  sok 
szó  esett  a  vezérek  között.  A  kun  tragédia  utolsó  véres 
felvonásáról  adott  számot  Demeter.  Már  Pest  felé  tartot- 
tak Kötöny  vezérei  csapataikkal,  mikor  elterjedt  közöttük 
a  királyi  család  meggyilkolásának  híre.  Először  megtor- 
pantak s  a  menekülés  volt  a  gondolatjuk.  Hiszen  a  ma- 
gyar táborral  szembeszállani  még  dühükben  s  elkeseredé- 
sükben sem  mertek  volna.  De  a  hír  a  magyarok  között  is 
szétfutott  csodálatos  gyorsasággal  s  mintha  vezényszóra 
történne,  egyszerre  mindenütt  fejszére,  villára  kapott  a 
föld  népe  s  verdeste  agyon  a  kunokat,  nem  nézve,  férfi -e 
vagy  asszony,  fiatal-e  vagy  öreg,  csak  gyilkolta  irgalmat 
lanul  a  visszakényszerített  harag  eszeveszett  őrjöngése*'- 

vei.  A  kún  szállások  népe,  lovakra,  szekerekre  kapva  me- 
nekült dél  felé,  míg  aztán  maguk  a  hadba  induló  csapa- 
tok is  megértve  a  helyzetet,  utánuk  nem  eredtek,  hogy 
megvédelmezzék  s  kimentsék  őket  az  országból.  Igaz, 
hogy  egész  osztagok  álltak  a  mongolokhoz  a  tanácstalan 
düh  első  kitörésében,  de  a  kún  had  zöme  mégis  a  Tisza — 
Duna-közben  vonult  lefelé,  övéi  után.  Így  egyesültek  egy- 
mással s  mikor  látták,  mi  történt,  bosszúért  ordítva  ro- 
hanták meg  a  megyéket  s  falvakat,  ölve,  gyújtva,  rabolva. 
Kán  László  ispánnal  valóságos  csatát  vívtak  s  minthogy 
készületlenül  érte  a  dolog,  az  ispán  kénytelen  volt  várába 
húzódni  vissza  s  hagyni,  hogy  tovább  zúgjon  a  fergeteg. 
De  Barcíi  Miklós  rosszul  járt  velük,  mikor  Csanád  felől 
jövet,  szembe  találkozott  az  egyik  hordájukkal.  Ő  is 
Pestre  igyekezett,  hogy  a  királyi  kegyelemlevelet  hadba- 
vonulásával hálálja  meg  s  csapatához  szegődött  a  csanádi 
püspök,  Bulcsú  is,  betegen  s  félvakon,  meg  egy  nagy  sze- 
kérsor úri  asszonynép,  akik  felvidéki  rokonaikhoz  készül- 
tek húzódni  a  háború  végéig.  Sohase  hitte  volna  Barcíi, 
az  bizonyos,  hogy  régi  bűneiért  így  kell  lakolnia.  Kö- 
tönyért!  Kötönyért!  Ezt  az  értelmetlenséget  köpték  a 
szeme  közé  a  kún  betyárok  s  mielőtt  jóformán  észbe  kap- 
hatott volna,  már  darabokra  is  vagdalták.  Bulcsút  vala- 
hogy kimentették  a  szolgái,  elkanyarodva  szekerével 
holmi  buckák  közé,  pedig  érte  nem  lett  volna  kár,  hírhedt 
ember  volt  s  paptársa  meggyilkolásával  gyanúsították. 
Ügy  látszik,  még  nincs  egészen  kész  a  pokol  számára . . . 
Hanem  az  úriasszonyok  meg  leányok ! . . .  Az  mégis  ret- 
tenetes, hogy  meggyalázva  s  megcsonkítva  kellett  ször- 
nyethalniok  ezeknek  a  latroknak  bosszújától.  Egész  falu- 

kat  semmisítettek  meg  veszettségükben,  míg  végre  a  Szá- 
ván át  Bolgárországba  futottak,  hol  a  Barc  kunjai  is  ta- 
nyáznak. 

Ez  a  szörnyű  hír  csak  fokozta  a  sereg  elszántságát, 
Borzasztó  volt,  de  túl  kellett  esni  rajta  egyszer  s  ha  ki- 
káromkodta  magát  felette  az  ember,  mégis  csak  megköny- 
nyebbült  utána,  hogy  végre  egészen  kitakarodott  az  or- 
szágból ez  a  gennyfészek.  A  királyról  persze  megint  sok 
szó  esett  s  mindenki  azt  leste,  hogy  gyötri-e  az  önvád  leg- 
alább, amiért  ennyi  bajt  s  bánatot  zúdított  az  ország  nya- 
kába s  meglátszik-e  rajta?  ...  A  király  tényleg  szomorú 
volt,  de  nem  arra  gondolt,  amire  a  többiek.  Frigyes  her- 
ceg álnok  képe  lebegett  előtte,  aki  mindezért  felelni  tar- 
tozik, ha  nem  neki,  akkor  Istennek.  Felelni  annál  inkább, 
mert  hitványul  megkavarta  a  szelet  s  aztán  vállat  rán- 
dítva, tovább  állott,  mint  aki  jól  végezte  dolgát. 

Másnap,  újabb  fekete  hír  érte  utói  a  sereget.  Ron- 
gyolt csuhájú  vér  piszkos  szerzetes  esett  a  had  élén  ro- 
bogó Ugrón  érsek  elé,  az  útmenti  bokrok  közül.  Egerből 
menekült,  talán  egymaga,  ahol  tegnap  Sej  bán  bestiái 
földúlták  a  monostort,  porrá  égették  a  templomot,  oda- 
veszett az  ország  csaknem  valamennyi  nagy  családjának 
hites  helyre  letett  adománylevele,  leölték  az  egész  káp- 
talant s  kiirtottak  minden  élőt,  akit  elérhettek.  Röhögve 
rondítottak  bele  a  templom  szent  edényeibe  s  miseruhá- 
ban jártak  ördögi  táncot  a  halomba  dobált  kincsek  körül. 

De  még  ki  sem  szörnyülködhették  magukat  e  felett, 
mikor  Bagomér  ispán  is  megérkezett  s  hozta  Erdély  vég- 
veszedelmének gyászhirét  s  Benedek  váradi  püspök  és 
Bot  ispán  csatavesztésének  rémhistóriáját,  akiket  nem 

emberek,  hanenr  toronymagas  ördögpofájú  óriások  ker- 
gettek vissza  Váradra,  ahonnan  a  pesti  táborba  indultak 
volt. 

Bagomér  hírei,  amelyeket  magának  az  ispánnak 
egész  zilált,  rémítő  megjelenése  is  hitelesített,  mellbevág- 
ták Ugront  s  a  könnyű  üldözésre  hevült  urakat,  mert 
nyilván  látszott  belőlük,  hogy  a  mongol  egyszerre  több 
sereggel  tört  az  országra  s  kezdett  homályosan  föl- 
rajzolódni Ugronék  szemei  előtt  is  az  a  valami,  aminek 
óriási  körvonalai  előtt  egyszerre  gyanússá  vált  ez  a  hir- 
telen megfutamodás.  Az  érsek  torkát  fojtogatni  kezdte 
hideg  ujjaival  a  félelmes  sejtelem,  hogy  ez  a  látóhatáron 
tol-föltünő  porfelhő,  ott  messze  előttük,  nem-e  gonosz 
csalogatás  inkább,  mint  fejvesztett  menekülés? 

De  ezúttal  a  király  szégyenítette  meg  Ugrón  érsek 
pillanatnyi  megtántorodását,  mert  az  érsek  elég  meggon- 
dolatlan volt,  hogy  kérdést  intézzen  a  királyhoz:  foly- 
tassék-e  a  hírek  után  az  eddigi  iramban  az  üldözést,  vagy 
álljanak  itt  meg  s  küldjenek  kémeket  előre,  akik  bizto- 
sat mondhatnak,  van-e  előttük  más  ellenséges  erő  is, 
mely  tőrbe  akarja  csalni  a  sereget? 

Tomaj  éppen  a  király  sátorában  volt  s  egy  kis  ládá- 
ból elővett  hártyát  olvasgatott,  látszólag  csak  úgy  magá- 
nak. Talán  szokása  szerint  való  néma  látogatásra  jött, 
éopen  csak  azért,  hogy  a  király  ne  legyen  egyedül.  Cso- 
dálkozva emelte  föl  tekintetét  az  érsekre  s  Ugrón  jól 
látta,  hogy  a  gúny  kis  manói  bukfenceznek,  szikrát 
hányva,  a  szeme  mélyén.  Különben  is  bosszantotta  őt  a 
nádor  egész  magatartása.  Tomaj  azon  a  címen,  hogy  még 
gyengélkedik,  sohasem  vett  részt  a  haditanácsban  s  néma 

tüntetés  volt  az  egész  lénye,  a  hallgatag  király  mellett, 
a  forrófejű  harciasokkal  szemben. 

—  Bár  inkább  otthon  maradt  volna!  —  gondolta 
Ugrón  bosszúsan  s  akaratlanul  elvörösödött,  ahogy  ez  a 
gúnyos  csodálkozás  beléje  szúrt. 

De  Tomaj  már  megint  belemerült  az  olvasásba, 
mintha  cseppet  sem  érdekelné  a  dolog. 

A  király  keményen,  rosszaiólag  pillantott  az  érsekre 
s  hidegen  mondta: 

—  Ügy  tudom,  hogy  ez  előtt  a  had  előtt  még  a  po- 
kol sem  állhat  meg,  Ugrón  érsek ! 

Ugrón  megfordult,  mintha  sarkon  perdítették  volna 
s  lángoló  arccal  rohant  ki  a  király  sátorából.  Majd  meg- 
ette a  saját  fejét,  hogy  engedett  az  ördög  mcselkedésének 
s  résthagyott  a  megrontó  kételynek  szíve  páncél án.  De 
most  megkapta  a  büntetését  alaposan.  Rohant  a  sátorába, 
térdeire  vetette  magát  s  lángoló  imádságban  könyörgött 
bocsánatért  és  erőért. 

Az  üldözés  hetedik  napjának  reggelén  látták  utol- 
jára, a  Bükk  délkeleti  végétől  a  Muhi-pusztára  ereszkedő 
út  kaptatójáról,  a  menekülő  ellenséges  had  hátvédjét.  Sej- 
bán csapatai  a  Sajó  és  a  Rákos-mocsár  közötti  nyíláson 
nyargaltak  át  a  muhi  síkra  s  Ónodnak  kanyarodva,  meg- 
állás nélkül  keltek  át  a  Sajó  kőhídján,  eltűnve  a  túlparti 
erdőségek  között. 

* 

A  Sajó  északnyugat  felől  jöve,  kanyarog  Ónod  és 
Nagycsécs  mellett  a  Tisza  felé.  Százötvenlépésnyi  széles- 
ségű árja  meredek  partok  között  hömpölyög,  örvényeket 
túrva  s  mélysége  elég  arra,  hogy  egy  feltartottkarú  lo- 

vasembert  elborítson.  Jobb  partjának  csaknem  egész 
hosszában,  le  a  Tiszáig,  mocsarak  húzódnak,  melyek  ta- 
vasszal lehetetlenségnek  mutatnak  minden  átgázolást. 
Túlsó  oldalán  északkeletről,  Ónod  felett  szakad  bele  a 
Hernád  vize.  Szemben  a  faluval,  valamicskével  délebbre 
vezet  át  rajta  az  egyetlen,  de  erős  széles  kőhíd,  mely  Óno« 
dot  Sajóhid véggel  köti  össze.  Ott,  a  balparton,  a  Hernád- 
tól Kiscsécsig  sűrű  erdőségek  takarják  el  a  hídon  átjövő 
szemei  elől  az  eperjes — tokaji-hegység  lábai  alatt  elte- 
rülő nagy  síkságot,  melyet  a  Hernád,  Sajó  és  Tisza  foly- 
nak körül.  Jobbfelől,  néhány  mérföldnyi  széles  pusztát 
szegve  be,  a  Sajóval  párhuzamosan  folyik  a  Hejő,  amo- 
lyan derékig  érő  párlépésnyi  széles  patak,  de  két  partját 
bizonytalanná  teszik  a  süppedékes  nádasok,  melyek  el  ?-s 
rejtik  szem  elől,  csak  Hejőkereszturnál,  a  középfolyása 
táján  hagyva  szilárdabb  bejárót  a  Muhi-pusztára.  Aki 
északnyugati  elől  tart  Muhinak,  a  Bükk  lejtőin  eresz- 
kedve alá,  messziről  csak  a  Rákosmocsár  hullámzó  nád- 
rengetegét látja,  mely  aJíejőtől  a  Sajó  felé  terjed.  Pedig 
a  két  folyó  mocsarai  között  jókora  kapu  nyílik,  akármek- 
kora sereg  számára.  Ezen  a  kapun  lépve  át,  délkelet  felé 
egész  a  szemhatárig  egyetlen  dombocskától  sem  zavart 
táblasík  puszta  tárul  ki  s  csak  messze-messze,  az  a  sötét- 
zöld vonal  az  ég  alján  sejteti  a  Tiszapart  ingoványait.  Ez 
a  Muhi-puszta.  mely  Önöd,  Muhi,  Poga,  Nagycsécs,  Hejő- 
szalonta  és  Hej  ők  eresztúr  határait  egyesíti.  Erre  a  fo- 
góktól s  mocsaraktól  bezárt  síkságra  nyomult  be  a  ma- 
gyar sereg,  a  Sajó  hídján  eltűnő  mongol  had  után. 

A  király  előre  futtatott  tesfőrök  által  megállást  pa- 
rancsolt Ugronnak,  aki  már  Ónód  mellett  vágtatott  az 

előhaddal  s  nyilván  minden  meggondolás  nélkül  utána 
robbant  volna  a  hídon  keresztül  a  túlparti  erdőségek  közt 
eltűnt  mongoloknak.  Most  is  Kálmán  herceg  csapata  és  a 
lemplomosvitézek  mentek  vele  legelői. 

Dohogva  engedelmeskedett  s  az  előhad  szétterült  a 
hídfő  két  oldalán,  nagy  elégedetlenséggel  kiabálva,  hogy 
legjava  rohamuk  közben  állította  meg  ismét  őket  a  király 
keze,  pedig  ha  most,  ebben  a  lendületben  fúródhattak 
volna  be  a  túlsópart  erdőinek  nyílásába,  már  ott  volná- 
nak a  nagy  síkon  s  nem  lett  volna  ideje  az  ellenségnek 
szétrebbeni  a  fák  sűrűjében,  ahonnan  most  már  csak 
egyenként  lehet  kipiszkálni  őket. 

De  Ugrón,  amíg  visszaért  a  királyhoz,  már  elszivo- 
gatta  mérgét  s  akármilyen  üsd- vágd  lovag  volt,  maga  is 
belátta,  hogy  kikémleletlen  erdők  közé  berohanni,  ahol 
minden  fa  külön  fedezéket  adhat  a  lesbenálló  nyilasok- 
nak, olyan  kockázatot  jelentene,  amit  soha  sehol  nem  vál- 
lalhat ember,  aki  magát  vezérnek,  vagy  egyáltalán  csak 
katonának  is  tartja. 

Így  hát  a  maga  részéről  is  ellenkezés  nélkül  járult 
hozzá  a  király  parancsához,  hogy  a  sereg  táborozzon  le 
Muhi  falu  alatt,  Poga  és  Hejőkeresztúr  között,  a  mocsa- 
raktól szabad  mezőn,  mely  az  ónodi  hídtól  mintegy  há- 
romezer lépésnyire  délnyugatnak  terül  el.  Abba  készség- 
gel beleegyezett  a  király,  hogy  az  ónodi  hídfő  őrségét,  va- 
lamint a  hídtól  le  Nagycséesig  a  folyópartot  vigyázó  tá- 
bori őrséget  Ugrón,  Kálmán  herceg  és  a  templomosok 
csapatai  tartsák,  az  érsek  parancsnoksága  alatt,  míg 
őmasra  a  nádorral,  a  többi  főnapokkal  és  urakkal  po-vütt 
magát  a  főtábort  fogja  elhelyezni  s  parancsnokolni,  ál- 

landóan  jövő-menő  futárok  útján  maradva  kapcsolatban 
Ugronékkal.  Egyiküknek  sem  volt  szándékában  valami 
állandóbb  tábor  felállítása  s  mindezt  csak  a  legelemibb 
óvatosság  diktálta  arra  az  egy-két  napi  időre,  amíg  teljes 
bizonyosságot  szerezhetnek  róla,  hogy  a  túlparti  erdősé- 
gek üresek  s  hogy  az  ellenség  csakugyan  visszavonulóban 
van-e  a  Kárpátok  felé.  Ha  aztán  ez  volna  a  helyzet,  a 
sereg  azonnal  átkelhet  a  hídon  s  pihent  erővel  folytat- 
hatja az  üldözést. 

Míg  a  csapatok  elhelyezkedése  e  megállapodás  sze- 
rint kezdetét  vette,  Ónod  mellett  a  Hernád  torkolata  kö- 
zelében, rozzant  kis  halászcsónak  libegett  a  nádasok  kö- 
zül a  Sajó  vizére  s  minden  zaj  nélkül  tűnt  el  a  túlsópart 
zsombékjai  között.  Pók  Móric  ült  benne,  öreg  paraszti 
halász  öltözetében  s  bamba  együgyűséggel  dünnyögött 
valami  egyhangú  nótát,  mintha  fogalma  sem  volna  a 
megbolondult  világ  dolgairól. 

Az  ónodi  .hídfőnél  s  a  partmentén  le  Nagycsécsnek 
az  őrségre  kiállított  lovasok  hosszú  lánca  áll  mozdulatla- 
nul, mereven  figyelve  az  erdők  felé.  Akik  a  hídnál  őrköd- 
nek, jól  láthatják  Sajóhidvég  szétszórt  házacskáit  s  az 
erdőkbe  vezető  út  fehér  szalagát.  Szó  sem  lehet  semmi 
meglepetésről,  odaát  kihalt  s  csendes  minden,  a  falu 
lakói  rég  elszaladhattak  már  s  még  egy  kóbor  eb  sem  ugat 
a  beszegzettajtójú  házikók  körül,  idegennek  pedig  éppen 
semmi  nyoma  s  a  dél  fülledt  csendjében  olyan  mozdulat- 
lanul alusznak  az  erdők,  mintha  még  a  madarak  is  el- 
hagyták volna  a  vidéket.  Végig  az  őrlánc  egész  hosszán 
ugyanez  a  tapasztalás,  az  ember  akár  megesküdhetne  rá, 
hogy  odatúl  még  egy  gyík  sem  él  a  fák  alatt.  A  tábori 

őrség  vitézei  tavalyi  nádat  tördelve  csakhamar  füstölgő 
tüzecskék  mellett  heverésznek,  szerteszét  a  tocsogók  szé- 
lein, béklyózott  lábú  lovaik  zablától  szabadítva,  békén  ha- 
rapdálják a  sátés  füvet  s  a  nehéz  sisakok,  vértek,  lóvédő 
szügyellők,  kópják  szépen  halombarakva  pihennek,  hadd 
szusszanjon  ember,  állat  a  hétnapos  nyargalás  után. 

Idáig  morajlik  a  nagy  tábor  zúgó-csörgő  zaja  onnan 
a  puszta  közepéről.  A  szállásmesterek  kijelölték  már 
mindenik  megyének,  nemzetségnek  s  csapatnak  a  maga 
lepihenési  helyét,  nagy  körben  a  király  sátora  körül, 
melynek  piros  és  ezüst  csíkos  kúpja,  a  kettős  kereszttel 
ékes  lengő  zászlóval  a  tetején,  immár  magasan  ragyog  ki 
a  főméltóságok  környező  sátrai  közül.  Az  emberek,  fegy- 
verzetüktől szabadon,  nagy  csoportokban  feküsznek  a 
szekerek  árnyékában,  falatoznak,  tréfálnak  vagy  alusz- 
nak gond  nélkül.  Csak  itt-ott  villan  lovas  őr  egyenesen 
tartott  dárdájának  hegye  a  sugárzó  déli  nap  fényében  s 
a  legelésző  lovak  körül  látni  egy-egy  terelgető  karikás  szí- 
jának kígyóját,  amint  kanyarog  egyet  a  levegőben  s  kis- 
vártatva csattan  utána  a  végén. 

Nagy  erő  nyújtózkodik  el  a  pusztán,  acélizmainak 
lusta  bizakodásában.  Most  hogy  szétterült  az  egész,  lát- 
hatja akárki,  micsoda  eltipró  létszám,  milyen  nagyszerű 
felszerelés  s  mekkora  harckészség  tömörült  össze  a  hívó 
szóra.  Talán  soha  ekkora  magyar  sereg  nem  volt  még 
együtt,  se  német,  se  görög  ellen,  kétszáz  esztendő  óta, 
nem  is  beszélve  a  kúnfajta  rablók  eseteiről,  amiket  az 
érdekelt  megye  egymaga  intézett  el,  minden  országos 
lárma  nélkül.  Szinte  szégyen,  hogy  ennyien  vagyunk  s 
ilyen  nagy  dolgot  csináltunk  ebből  a  vaklármából.  De  hát 

évek  óta  rémítgettek  vele  s  az  a  sok  gyáva  népség  ott  túl 
a  Kárpátokon  tele  üvöltözte  a  világot,  hogy  ilyen  meg 
olyan  iszonyatos  ellenségről  van  szó.  Most  meg  nincs  se- 
hol a  nagyra  felfújt  sárkány  s  ami  volt  is  belőle,  ki  tudja, 
hol  inal  már  a  gyepű  felé.  Ha  a  király  nem  gyullad  meg 
olyan  erősen,  egy  se  viszi  el  az  irháját  s  régesrégen  vége 
volna  már  az  egésznek.  A  fele  legalább  most  is  nyugod- 
tan haza  mehetne  ennek  a  behemót  tábornak  s  úgyis  igen 
sok  maradna  üldözőnek.  Nem  is  illik  s  egy  cseppet  sem 
dicsőség,  haton  menni  egy  nyúlra. 

Esti  szürkületig  hevert  a  sereg  tétlenül,  mikor  a  ki- 
rály sátorától  egyszerre  lovastisztek  nyargalnak  szerte- 
szét s  azt  az  érthetetlen  parancsot  hozzák,  hogy  a  csapa- 
tok azonnal  húzódjanak  össze,  a  királyi  szállás  irányában 
s  hagyjanak  minél  nagyobb  mezőt  a  Sajóig  s  a  Hejőig 
köröskörül.  Értetlenkedve,  vitatkozva,  lustán  s  bosszúsan 
cihelődnek  hozzá,  mert  rohanna  már  mindenki  inkább  az 
ellenség  után  s  csak  hergeli  az  embert  az  efféle  hiábavaló 
rendelkezés.  Vagy  induljanak,  vagy  hagyják  őket  heve- 
részni, de  ne  szurkálják  ilyesmivel.  Kedvetlenül  morog- 
nak a  sürgető  tisztekre  s  mindenki  tudni  akarja,  mire 
való  ez. 

—  Talán  támadók  volnánk!  Mi  a  fenének  húzódunk 
össze  ¥ 

—  Ültessetek  lóra  s  előre,  vagy  hagyjatok  békén,  az 
ebanyátokat ! 

—  Vegyük  fel  ezt  az  istentelen  vasat,  hogy  azt  ár 
megint  lehányjuk  oda  beljebb? 

—  Tán  megint  rosszat  álmodott  a  király? 

—  Fázik,  oszt  akarja,  hogy  hozzá  bújjunk  s  mele- 
gítsük. 

Némelyek  káromkodva  kászolódtak,  mások  csak  azért 
is  hanyattvágták  magukat  a  gyepen  s  fütyörésznek  az 
égre. 

Rossz  tréfák,  ellenkezések,  kacagás  és  káromkodás 
zaja  hangzik  mindenünnen.  Aztán  újabb  futárok  jönnek. 
Üjabb  paranccsal.  S  most  már  fenyegetések  csattannak  a 
hangzavarba. 

—  Katonák  vagytok  vagy  lustán  röfögő  disznók  ?  . . . 
—  reccsen  reájuk  egyhelyt  a  dühbegurult  parancsőrtiszt. 

Erre  felugrálnak  s  rámennek,  hogy  letépik  a  lováról. 
Az  kardot  húz  s  már  parázs  verekedés  kezdődik,  mikor 
Tűrje  Dénes  csap  közéjük,  a  testőrökkel,  hanyattaszi- 
gálva  őket. 

Csapattól  csapathoz  vágtat,  káromkodik,  fenyegető- 
zik, üt,  ordít,  amíg  valahogy  nagy  rendetlenül  megindul 
a  szétfolyt  tábor  összezárkózása.  Egyik  szekér  mellett 
kockázásban  elmerült  fiatal  urak  csoportjára  bukkan 
Tűrje.  Szolgáik  már  régen  szólongatják  őket,  de  csak 
egy-egy  cifra  ígéret  a  válasz,  különböző  testrészeikre  vo- 
natkozólag, pof  fal-rúgással  kapcsolatban  s  aztán  vigan 
folyik  tovább  a  játék.  Leterített  mentén  gyűrűk,  láncok, 
forgók  sokasodnak  tét  gyanánt,  a  nyerő  rikkantva  kacag 
s  a  vesztes  csúnyán  szitkozódik.  Ezektől  ugyan  a  világ  is 
összeomolhatna,  aligha  vennék  észre. 

Tűrje  is  hiába  kiált  rájuk  vagy  háromszor,  míg  meg 
nem  unja  s  nyeregből  szökve  közéjük  nem  gázol,  magasra 
rúgva  csizmája  orrával  a  mentét,  hogy  szerteszét  repül 
róla  a  sok  drágaság.  Erre  már  éktelen  üvöltéssel  szöknek 

a  torkának  valamennyien  s  jónehány  ökölcsapásba  kerül, 
amíg  észreveszik,  hogy  kivel  van  dolguk  s  feleselve,  átko- 
zódva engedelmeskednek. 

Most  aztán  a  rendetlen  s  össze-vissza  torlódás  miatt 
bomlik  föl  a  tábor  rendje.  Csapattestek  tagjai  elszakadozz 
tak  egymástól  s  összekeveredve  más  zászlók  aljával,  alig 
tudják  egymást  s  a  helyüket  megtalálni.  A  szállásmes- 
terek rekedtre  ordítják  gégéjüket,  hogy  rendet  teremtse- 
nek s  a  kör  kijelölt  szeleteire  szorítsák  az  odatartozókat. 
Ez  az  oka,  hogy  a  tábor  szűkebb  és  zsúfoltabb  lesz,  mint 
ahogy  szükséges  és  kívánatos. 

A  király  a  nádorral  s  egy  csomó  főpap  és  méltóság 
kíséretében  aggodalmasan  lovagolja  körül  ezt  az  összezsú- 
folt tömeget,  mely  most  már  egymással  lökdösődik  s  majd 
hajba  kap  a  helyért,  amelyen  lovával  megtudjon  for- 
dulni. 

Torna j  engedelmet  kér  s  gyors  szavakkal  magyaráz  a 
fiatal  lovagoknak,  hogy  miként  próbáljanak  utcákat  tisztí- 
tani ebben  a  tumultusban,  melyek  elválasszák  a  csapa- 
tokat s  egyúttal  teret  adjanak  arra,  hogy  az  egyes  osz- 
tagok szükség  esetén  menetbe  fejlődhessenek  s  kirohan- 
hassanak a  táborból  a  mezőre. 

A  fiúk  szeme  értelmesen  villan,  azonnal  fölfogják 
a  gondolatot,  pillanatok  alatt  fölosztják  maguk  között  a 
tábor  részeit  s  már  vágtatnak  is  a  testőrök  kíséretében, 
rendet  teremteni. 

A  király  megdöbbenve  látta,  hogy  mi  ennek  a  gyö- 
nyörű nagy,  hatalmas  seregnek  végzetes  betegsége,  ő 
maga  sohase  volt  igazi  katona,  építeni  született  s  kormá- 
nyozni, nem  háborút  vezetni.  Ugrón,  Kálmán,  meg  egy 

egész  csomó  derék  magyar  körülötte,,  mind  elszánt  vitéz 
s  rettenthetetlen  személyiség,  jó  talán  csapatvezérnek, 
de  ekkora  sereget  összetartani  s  egyetlen  jelre  mozdí- 
tani, képtelen.  Itt  volna  Torna j,  csodálatos  eszű  s  nagy- 
lelkű barát,  ezt  is  csakúgy  meg  tudná  csinálni  hamaro- 
san, mint  akármi  mást,  de  belőle  hiányzik  az,  ami  Ug- 
ronban  túlontúl  megvan:  nem  népszerű,  nem  tnd  lel- 
kesíteni, már  az  események  is  háttérbe  lökték  a  har- 
ciasok  mellett  s  még  mindig  beteg  is,  aki  nem  bírná. 
Eszébe  jutottak  Móricz  szavai  a  kegyetlen  mongol  fegye- 
lemről, amely  a  személyes  hősiességgel  szembe  a  személy- 
telen engedelmesség  s  a  teljes  alárendelés  erejét  szegezi. 
A  mongol,  mihelyt  parancsot  hall,  nem  ember  többé,  — - 
hallja  Móricz  szavát  —  csak  gép,  csak  kard  egy  messzi-'- 
ről  lesújtó  ökölben  s  nincs  különbség  számára  a  paran- 
csok között,  akár  arról  szólanak,  hogy  zsákmányoljon, 
akár  arról,  hogy  összeszorított  fogakkal,  hang  nélkül  hal- 
jon meg.  Parancs  nélkül  nem  tesz  egy  mozdulatot  sem 
s  parancsra  rabol,  ölel,  öl  és  hal.  Most  kezdett  .földeren- 
geni a  király  előtt,  hogy  mit  jelent  az,  mikor  nincs  kicsi 
és  nagy,  mert  minden  egyformán  jelentős,  ha  beleillesz- 
kedik egyetlen  cél  szolgálatába.  Íme  az  ő  serege  az  első 
kicsiségen  fölbotlott.  Itt  mindenki  csak  nagyot,  hősieset, 
emlékezeteset  akar  művelni,  külön,  külön;  a  maga  dicső- 
ségére. Itt  mindenki  tudni  akar  mindent,  a  legutolsó 
katona  se  hajlandó  tenni  valamit,  amit  rögtön  meg  nem 
ért,  ami  ellenkezik  a  saját  rajta-rajta  gondolatával  s 
hatvanezer  magyar  hatvanezer  vezér,  de  egy  sereg  sem. 

De  most  késő  ezeken  gyötrődni.  Pók  Móric  meg- 
mondta, hogy  mit  látott  odaát.  Ha  talán  mindenki  az 

utolsó  közemberig  látta  s  felfogta  volna  úgy,  ahogy  ő, 
a  valóságot,  most  nem  ordítoznának,  fészkelődnének  s 
prüszkölnének  így,  hanem  szót  fogadnának  s  végre 
egyetlenegyszer  megpróbálnák  jóvátenni  magyar  lelkük 
magátmarcangoló  bűneit ...  De  tudja,  hogy  erről  szó  sem 
lehet.  Még  ha  látták  volna  is,  nem  hinnék,  mert  egy- 
szerűen nem  úgy  látták  volna  és  ő  sem  mondhatja  meg 
nekik,  mert  talán  kikacagnák,  megvetnék,  szembe  gyává- 
nak mondanák  érte.  Se  meggyőzni  őket,  se  parancsolni 
nekik  nem  lehet  s  még  sincs  egyéb,  mint  parancsolni, 
magyarázgatás  nélkül  addig  s  addig,  amíg  dühösen, 
ellenkezve  s  meggyőződés  nélkül  megteszik,  amit  még 
lehet. 

Ügy  a  hogy  sikerült  a  fiatal  lovagoknak,  legalább 
nagyjában  valami  áttekinthető  rendfélét  teremteni  a  tá- 
borban, az  együvé  tartozókat  összeterelni  s  rábírni  őket, 
hogy  elhelyezkedjenek  egymás  mellett.  De  a  rosszul  in- 
dult dolog  nem  volt  többé  teljesen  helyrehozható;  a  sát- 
rakat túlságosan  összezsúfolták,  a  kötelek  keresztül- 
kasul fonták  a  helyet,  a  lovasok  nehezen  tudtak  moz- 
dulni, a  kifutó  utak  túlszükek  maradtak  a  rohamra  való 
felfejlődésre.  De  végre  is  mintegy  ezer  lépésnyire  sike- 
rült körös-körül  összébb  nyomni  a  tábort  s  legalább 
a  mező  megtágult  a  lovas  harc  számára,  hogy  ne  kelljen 
birkanyáj  módjára  várniuk  magukra  az  ellenséget. 

Hiszen  éppen  az  volt  a  legnagyobb  baj,  hogy  a  ma- 
gyarok sehogyse  várták  az  ellenséget,  egyetlenegy  se 
hitte,  hogy  van  még  a  túlparton  mérföldek  távolában  is 
ellenség,  valamennyien  üldözőknek  és  támadóknak  tud- 
ták magukat,  azt  pedig,  hogy  az  Ugrón  által  őrzött  hídon 

valaki  át  tudjon  törni,  még  meseképpen  se  hallgatta  volna 
meg  senki. 

A  király  gondolata  mégsem  maradhatott  titokban, 
mert  kénytelen  volt  olyan  rendelkezéseket  tenni,  amelyek 
elárulták  azt,  anélkül,  hogy  megváltoztathatták  volna  a 
sereg  közgondolkozását.  Alig  alakult  ki  a  tábor  összeszorí- 
tott formája,  már  jött  a  parancs,  hogy  sáncot  kell  hányni 
körös-körül  s  szekerekkel,  pajzsokkal  emelni  védőgyűrűt 
a  földhányás  tetején.  Csak  négy  vagy  öt  kaput  jelölt 
meg  a  rendelkezés,  ahol  kijáró  maradjon  a  csapatok  szá- 
mára. 

Most  már  mindenki  látta,  hogy  a  király  védelemre 
gondol  s  ez  olyan  elszörnyedést,  méltatlankodást  s  föl- 
zúdulást okozott,  hogy  attól  lehetett  tartani,  végleg  föl- 
bomlik  minden  rend  és  fegyelem. 

A  király  Ugronért  küldött  a  hídhoz,  mert  tudta, 
hogy  egyedül  ő  képes  segíteni,  ha  ugyan  meg  lehet  győzni 
mindannak  igazságáról,  amit  Móric  hírülhozott. 

Az  érsek,  ahogy  várni  is  lehetett,  hitetlenkedő  fej- 
csóválással hallgatta  végig  Móric  jelentését,  melyet  az  a 
király  parancsára  megismételt  előtte.  De  látta  a  gonosz 
helyzetet,  amibe  véleménye  szerint,  teljesen  ok  nélkül 
hozta  a  király  magát  is,  a  sereget  is  s  mivel  soha  sem 
volt  kicsinyes  ember  s  rögtön  fölismerte,  hogy  ami  itt 
történhetik,  az  rosszabb  egy  döntő  vereségnél  is,  nagy- 
lelkűen jelentette  ki: 

—  Nem  akarom  azt  mondani,  Uram  Király,  hogy 
Móric  valami  érthetetlen  csalódásnak  esett  áldozatul. 
Teljességgel  nem  tudom  elhinni,  de  ha  úgy  volna  is, 
nincs  mitől  tartanod.  Jöszte  velem,  Kegyelmes  Uram  s 

az  urakkal  itt  a  Sajóhoz  s  megmutatom  neked,  hogy  lásd 
a  saját  szemeddel:  itt  nincs  mitől  tartanod.  De  ha  már 
megtetted,  amit  tettél,  nekem  nem  lehet  más  kötelessé- 
gem, mint  megvédeni  a  király  auktoritását.  Hiszen  baj 
így  sem  lehet  belőle  s  legfennebb  egy  éjszakán  át  rosz- 
s*ul  fognak  aludni  ebben  a  fülledt  akolban!  De  kérlek, 
Uram  Király,  hogy  ha  egyszer  megcsinálták,  amit  pa- 
rancsoltál, ne  játsszál  tovább  ezekkel  a  rohanni  áhító  tig- 
risekkel. Holnap  mindjárt  ereszd  ki  őket  a  ketrecből  s 
vágjunk  neki  Isten  nevében,  mert  vadak  híján  egymást 
fogják  széttépni  a  vadászok,  ha  nem  hallgatsz  rám. 

A  király  gondoktól  gyötört  sötét  ábrázatán  végtele- 
nül fájdalmas  mosoly  futott  át  s  kezét  nyújtva  Ugron- 
nak,  a  szemébe  nézett  s  halkan  mondta: 

—  Szent  ember  vagy,  Ugrón  úr  és  becsületes  vi- 
téz...  Szavamat  adom  neked,  hogy  ha  reggelig  meg  nem 
támadnak,  magam  megyek  veled  legelői  át  a  hídon,  a 
sereg  előtt.  Addig  kérlek,  őrizd  azt  a  hidat  s  most  szólj 
a  sereghez  és  vedd  rá,  hogy  engedelmeskedjék! 

Ugrón  az  örömtől  pirosan  hajolt  meg  a  király  előtt: 

—  Köszönöm  neked,  Királyom,  ezt  az  ígéretet . . . 
Mindig  tudtam  én,  hogy  a  végén  megmutatod,  igazi 
Árpád-vér  lobog  benned . . .  Most  megyek  a  sereghez  s 
aztán  viszlek  magammal  a  folyóhoz,  hogy  láss! 

Ugrón  megjelenése  most  is  csodálatos  hatással  volt 
a  táborra,  ahogy  bejárta  a  csapatokat.  A  katonák  tom- 
boltak a  lelkesedéstol  s  egyszerre  elnémultak,  mikor  kar- 
ját felemelve  jelezte,  hogy  beszélni  akar. 

—  Ha  a  király  úr  arra  kért  volna  titeket,  magya- 
rok, —  kiáltotta  gyönyörű  zengő  hangján  —  hogy  puszta 

kézzel  menjetek  neki  az  ellenségnek,  úgy-e,  mindenik 
azonnal  megtette  volna? 

Egyetlen  ordítás  felelt  rá  s  a  katonák  kardjaikat, 
süvegeiket  rázták  feléje. 

—  Legyetek  nyugodtan,  — -  folytatta  az  érsek  — 
íme  a  király  tulajdon  szavával  ígérem  nektek,  hogy  reg- 
gel indulunk  s  meg  nem  állunk,  amíg  egyetlen  gaz  rablót 
látunk  élve  az  országunkban. 

—  Éljen  a  király!  —  rikkantotta  el  magát  valaki 
s  a  hirtelen  változás  mámorában  talán  először  érte  meg 
életében  Béla  király,  hogy  nevét  csapatról  csapatra  ter- 
jedő lelkesedés  visszhangozta. 

—  Látjátok  —  kiáltotta  az  érsek.  —  Tudtam  én, 
hogy  a  király  s  a  nemzet  csakis  egyet  akarhat . . .  Most 
hát  mutassátok  meg,  hogy  engedelmesek  vagytok  mind- 
nyájunk parancsolójához,  a  királyhoz.  Hiszen  csak  egy 
semmiséget  kíván  tőletek  s  csak  azért,  hogy  lássa,  szá- 
míthat-e reátok  a  nagy  dolgokban?  Áll  játok  meg  a  kicsi 
próbát,  magyar  véreim,  hogy  méltók  legyetek  a  na- 
gyobbra. Győzzétek  le  magatokat,  hogy  legyőzhessétek 
az  ellenséget!...  Engedelmeskedjetek  nekem,  mint  aki 
a  király  szája  vagyok ! . . . 

—  Engedelmeskedünk ! . . .  Mit  parancsolsz?  ...  Mit 
cselekedjünk?  ...  —  hangzott  feléje  mindenünnen.  S  pil- 
lanatok múlva  már  ezer  és  ezer  ásó  hányta  a  földet  a 
tábor  körül  s  csikorgó  szekereket  vontattak  a  földhányás 
tetejére.  Csattogtak  az  összekapcsoló  láncok  s  döngtek 
a  földbevert  paizsok ...  És  bekerítette  magát  a  magyar 
sereg  Béla  király  parancsára  abba  a  szekérvárba,  mely- 

ről  Batu  khán  azt  mondotta:  Sokan  vannak,  de  rosszul 
vezetik  őket.  Olyanok,  mint  a  birkák,  bezárva  az  akolba. 

Béla  király  ott  állott  a  Sajó  hídja  fölött,  a  Hernád 
torkolatával  szemközt  s  nézte  a  felkelő  hold  halvány 
fényében  csillogó,  örvényeket  kavarva  rohanó  Sajó  meg- 
áradt vizét.  Odalenn  harsogva  vagdosta  az  ár  az  onódi 
kőhíd  lábait  s  föl  északnak  s  le  délnek  mindenütt  mocsár 
és  mocsár  a  part  hosszában,  telítve  a  tavaszi  olvadások 
vízével. 

Csupa  páncélos  lovag  állott  körülötte,  vassal  borí- 
tott lovak  s  emberek,  nehéz,  rettentő,  élő  érctornyok. 
S  Ugrón  érsek  lelkesen  magyarázott: 

—  Ha  volna  odatúl  halált  megvető  sereg,  mely  ránk 
merne  támadni,  az  egyetlen  lehetősége,  Uram  Király,  az 
egyetlen  lehetősége,  amint  látod,  csak  a  híd  volna,  amin 
át  megrohanhatna.  És  ezt  a  hidat  én  őrzöm  és  Kálmán 
herceg  és  Jakab  mester,  s  mind  a  te  leghűbb  és  legjobb 
páncélosaid.  Ott  tehát  nincs  mitől  tartanod.  De  ne  gon- 
dold, hogy  én  elbíztam  magamat.  A  hídtól  Nagycsécsig 
őrzöm  ezen  az  éjjel  a  partot,  noha  ésszel  megfogható 
értelme  nincs  is.  De  nézd  ezeket  a  mocsarakat,  nézd  ezt 
a  megáradt  sebes  mély  vizet,  Uram,  Király!  A  Sajón 
nem  lehet  átkelni ! 

Körülnézett  az  urakon,  s  emelt  hangon  mégegyszer 
megismételte: 

—  A  Sajón  nem  lehet  átkelni! 

És  csupa  nehéz  páncélos  állott  a  király  körül,  bi- 
zonyságul. 


EL 


A  sátor  sötét,  a  nehéz  kárpitokon  át  csak  tompa  mo- 
rajként szűrődik  keresztül  a  tábor  éjszakai  lélekzete.  A 
király  hanyatt  fekszik  heverőágyán,  összekulcsolt  két 
keze  a  feje  alatt  s  nyitott  szemekkel  mered  a  sötétségbe. 

Üjra  és  újra  végigfut  a  gondolata  a  Tomajjal  való 
iménti v  beszélgetésen.  Mind  a  ketten  rég  készültek  reá 
s  még  se  tudták  eddig  elmondani  egymásnak.  A  nádor- 
ban az  Oroszkapu  óta,  benne  Kötönyék  végzete  óta  forr- 
tak, gomolyogtak  ezek  a  godolatok.  Nehéz  volt  kimondani 
őket,  mert  sok  tévedés  és  csalódás,  önvád  s  ítélet  foglal- 
tatott bennük.  Már-már  úgy  volt,  hogy  ma  is  e  nélkül 
válnak  el  egymástól,  de  aztán  mégis  csak  kijött  belőlük, 
ahogy  önkénytelenül  összekapcsolódott  a  kezük  és  a  te- 
kintetük. 

A  nádor  kezdte  s  mindig  önmagáról  beszélt,  azzal  a 
mély,  finom  tapintattal,  mely  olyan  ellenállhatatlanná 
tette  a  varázsát.  Magát  vádolta  tanácsaiért,  melyek  pedig 
mindig,  csak  ráfeleltek  a  király  szándékaira.  Ügy  beszélt 
önmagáról,  mint  egy  halálraítélt  világ  felelőséről  s 
minden  ellenszenvet,  ami  a  királyra  zúdult,  s  az 
egész  kún  tragédiát  mint  a  maga  hibájának  követ- 
kezményeit, vette  saját  vállaira.  És  beszélt  egy 
új  Magyarországról,  amelyben  mindennek  másként 
kell  lennie  és  róla,  a  királyról,  aki  e  vihar  után  majd 

újjá  építi  országát  a  romok  felett  s  még  csak  ezután 
lesz  azzá,  akivé  rendeltetett,  megszabadulva  régi  gyöt- 
relmeitől, nehéz  álmaitél  és  sötét  végzethitétől,  melyet  ő, 
a  barát  és  szolga,  mindeddig  nem  segített  meggyógyítani 
úgy,  ahogy  kellett  volna.  Aztán  az  események  egy-egy 
villanásszerü  magyarázatával  mutatott  reá  arra,  hogy 
a  megmentő  áldozat,  ami  betölti  királya  lelkét,  nem  a 
halálban,  hanem  a  sokkal  nehezebb  élet  vállalásában  van. 
A  királynak  élnie  kell  s  meg  kell  hoznia  azt  a  legsúlyosabb 
és  legszebb  önfeláldozást,  hogy  megtagadva  egész  múlt- 
ját, társtalan  egyedüliségben  segítsen  új  nemzedéket  jut- 
tatni a  nemzet  élére  s  egész  hatalmával  szolgálni  a  fiatal 
tehetségek  és  erők  kibontakozását,  új  világ  megépítésére. 
A  nádor  egy  szóval  sem  kérte,  hogy  tegyen  valamit  a 
saját  megmentésére,  hogy  kímélje  életét  g  maradjon  távol 
a  harctól.  Ügy  beszélt,  mint  aki  bizonyos  felőle,  hogy 
bármi  történik  itt,  a  király  túléli,  ha  akarja,  ha  nem  s 
mindig  a  jövőről  beszélt,  hogy  mit  fog  csinálni  akkor. 
És  ez  sem  tanács  volt,  hanem  látomás,  mintha  jelenvaló 
tényekről  számolna  be,  egyszerű  szavakkal.  Csak  a  hangja 
legmélyén  volt  mindez  szuggeráló  kérés,  testamentum- 
szerű tanácsadás,  s  a  pillanat  ünnepélyessége  olyanná 
tette  ezt  a  hangot,  mintha  az  apa  szíve  rezdülne  forrón 
szeretett  gyermeke  felé,  búcsúzóul. 

Egy  szó  sem  esett  köztük  magáról  az  adott  helyzet- 
ről. Nem  hivatkoztak  arra,  hogy  Ugronnal  ellentétben 
a  közvetlen  közelben  érzik  a  döntő  mérkőzés  kicsattand- 
sát.  Ez  valahogy  elintézett  meggyőződés  volt  közöttük 
s  mindkettőjüknek  az  ösztöne  súgta  meg,  hogy  az  élet- 
ben utoljára  beszélnek  így  egymással,  négy  szem  között. 

Mikor  a  nádor  elvégezte,  a  király  kezdte  elmondani 
neki  az  utolsó  hetek  titkos  küzdelmeit,  melyek  senkitől 
se  ismerve,  viharzottak  §X  a  lelkén,  ő  sem  tagadott,  ígért 
vagy  utasított  vissza  semmit.  De  az  ítéletet  önmaga 
felett  Istenre  bízta  s  aztán  néma  kézszorítással  váltak 
el,  mint  akik  kölcsönösen  levették  a  terhet  egymás  vál- 
láról. 

Most,  hogy  egyedül  van,  mennyi  minden  lehetőség 
fordul  meg  a  fejében,  amit  nem  látott  meg  s  amiből 
valóságot  teremthetett  volna,  ha  nem  köti  le  kezét  örök- 
kön ez  a  gyermeksége  óta  ránehezdő  iszonyatos  átok. 
Mennyi  mindent  nem  méltányolt,  ami  jó  és  szép  lett 
volna,  ha  szíve  nem  vergődik  zsibbadtan  a  kegyetlen  sors 
vasmarkában  s  milyen  sokat  adhatott  volna  mindenki- 
nek, aki  szerette,  ha  nincs  mindig  csak  önmagával  vias- 
kodó elzárkózásban!  De  ő  még  az  asszonyától  is  idegért 
maradt  s  édes  gyermekeinek  arca  összefolyik  az  emlékeze- 
tében, mely  mindig,  mindig  csak  azzal  a  vérszopó  rém- 
mel  volt  telistele . . . 

És  lehetne,  hogy  mindez  nem  igaz?  Hogy  mindez 
csak  rossz  álom  volt?...  Való,  hogy  van  még  élet  és 
jövő?  Igazán  félreértette  hát  élete  titkát,  mikor  nem- 
zetéért való  áldozattá  tisztítva  félelmes,  érthetetlen  gyöt- 
relmét, lelkében  két  kézzel  emelte  föl  szívét  az  Isten 
trónusa  elé,  s  azt  hitte,  megtalálta  a  föloldást  abban,  hogy 
halála  övéinek  s  országának  életét  menti  meg?  Csak- 
ugyan az  volna  az  egyetlen  igazi  áldozat,  ha  ő  fog 
élni,  mikor  körülötte  egy  egész  régi  világ  meghal  s  a 
vérből  és  hamuból  építi  újjá,  keserves  mindennapi  meg- 
a!  vívódással  és  igavonással  az  újat,  amelynek  gyönyörű- 

ségét  már  csak  utána  jövők  élvezhetik? . . .  Megrendülve 
érzi,  most  a  halál  torkában,  hogy  Tomaj  valóban  az  ő 
szívéből  beszélt  s  jó  volna  élni,  dolgozni,  építeni  s  meg- 
vigasztalódni a  mások  életében  . . .  Hiszen  erre  termett  ő, 
nem  vérviharos  idők  hősének,  hanem  porlepett,  verejté- 
kező, nagy  köveket  cipelő  munkásnak  s  talán  . . .  igen  . . . 
vezérnek  is,  de  nem  a  halál,  hanem  a  csendesen  építő 
élet  mezején . . .  Mindezt  többé  nincs  joga  s  ereje  sincs 
eldönteni !  Ha  tévedett,  bűnhődnie  kell  s  nem  eilenesze- 
gülnie  s  ha  tévedései  dacára  életre  ítéltetik,  nem  szabad 
utána  kapnia . . .  Teljesedjék  be  rajta  az  isteni  akarat, 
a  maga  jótetszése  szerint . . .  Ha  megtörténik,  amit  Móric 
gondol  s  a  fölvirradó  nap  ítélet  napja  lesz,  ő  tudja,  mit 
kell  cselekednie.  Móric  majd  feladja  reá,  ha  eljött  a  pil- 
lanat, királyi  díszruháját,  nyakába  teszi  címeres  arany- 
láncát s  fejére  a  koronás  sisakot  s  így  várja  és  fogadja 
e  sátor  alatt  az  életet  vagy  a  halált.  De  sem  az  egyikért, 
sem  a  másik  ellen  még  ujját  sem  szabad  mozdítania .  fc . 

De  hogy  süt  ma  éjjel  a  hold!...  A  sátor  vastag 
kárpitjain  ezüstkék  hullámok  folynak  át  s  minden  olyan 
titokzatosan  ragyog  ebben  a  delejes,  kísérteties,  tündéri 
fényben  . . .  Hiszen  nem  is  sátorban  van  . . .  Nádasok 
ezek,  rejtelmesen  susogó  nádasok  s  köztük  ez  a  keskeny 
út  odanyílik  a  csillogó  folyóra ...  Ez  nem  a  Sajó,  most 
látja...  Csak  kis  patak.  A  Hejő  ez,  igen . . .  De  hiszen 
akkor  a  tábor  a  háta  mögött  van,  szemben  a  Sajó  híd  já- 
vai, melyen  túl  támadásra  lapulva  izzik  a  nasry  tigris  zöld 
szeme,  az  erdők  árnyékában . . .  Mit  keres  ő  itt? . . .  Hi- 
szen neki  a  táborban  a  helye,  szemközt  a  halállal  s  nem 
háttal  neki ! . . .  Ott,  túl  a  patakon   az  ország  remeg, 

messzi  síkok  zsendülő  vetésekkel,  faluk  és  várogok,  ezer- 
nyi-ezer élni  akaró  ember,  Mária  és  a  gyermekek ...  Az 
élet!...  Az  élet!... 

Hívta  valaki;  azért  jött  erre.  A  nádasok  párája  állt 
össze  vagy  a  hold  sugarai  fonódtak  egybe,  nem  figyelte 
meg,  csak  a  hivogató,  integető  fehér  árnyat  látja,  ahogy 
lebeg  előtte  a  nádas  útján  s  messzire  kinyújtott  keze 
mutat  át  a  Hejőn,  az  ország,  az  élet  felé.  ö  megy  utána 
s  már  ott  áll  a  patak  partján,  melynek  csillogó  felszíne 
alatt  tisztán  látja  a  kavicsos  ágyat.  Olyan  sekély,  hogy 
lábbal  is  könnyedén  meggázolhatná.  Furcsa  csalódás . . . 
Nincs  itt  senki,  egyedül  áll  az  egész  nagy  éjszakában 
s  még  csak  egy  bogár  sem  cirpel  sehol ...  De  mégse . . . 
Ott  túl,  a  nádasok  sötét  árnyékában,  megint  felvillan  az 
a  fehér  alak . . .  Most  két  kar  nyúlik  feléje . . .  Mintha 
a  kezeit  akarná  megragadni  s  áthúzni  maga  után  a  vízen. 
A  hold  fénye  egyszerre  elönti  s  most  látja  az  arcát  is, 
ezüst  fürtéit  s  szomorúan  mosolygó  szemét.  De  hogy 
nem  vette  észre  ezt  a  csolnakot  eddig,  amely  ott  ütődik 
a  parthoz  a  lábánál  s  szabadon  lebeg  a  vizén  ? . . .  Bizo- 
nyosan reá  vár.  Ha  beleülne,  magától  ringatná  át  a 
túlsó  partra . . .  Különös  csolnak ...  ó,  de  hiszen  nem  is 
csolnak  ez  . . .  Nem,  nem  . . .  Üres  koporsó. 

e 

Tomaj,  miután  kijött  a  király  sátrából,  Mu±!cot 
kérette  magához  s  hosszasan  beszélt  vele.  Mikor  elváltak, 
a  nádor  még  egyszer  megkérdezte: 

—  Számíthatok  reád,  Móric  s  egyet  értünk-e  min- 
denben! 

—  Mindhalálig  —  válaszolt  Móric,  keményen  meg- 
rázva Torna j  kezét.  —  A  királynak  élnie  kell! 

Később  Tűrje  Dénessel  tért  vissza  Pók  Móric  a  ná- 
dor sátorába.  Tomaj  tudatta  a  lovászmesterrel,  hogy  a 
hídon  át  a  mongol  fősereg  támadását  várják,  legkésőbb 
hajnalban.  Ugronék  azonban  talpon  vannak  s  csapataik 
az  egész  sereg  legfegyelmezettebb  s  legelszántabb  része. 
Meglepetésszerű  áttöréstől  nincs  mit  tartani.  De  ha  a 
tánc  megkezdődött,  gondoskodni  kell  róla,  hogy  ezt  az 
összenyomorított  tábort  folytonos  egymásutánban,  a  le- 
hető gyorsasággal,  de  mégis  nyugodt  rendben  lehessen 
Ugronék  harcoló  csapatai  mögött  fölfejleszteni  második 
és  döntő  harcvonallá.  Megbeszélték  azért  a  csapatok  hely- 
zetét s  azok  kivonulási  sorrendjét. 

Tűrje  talpig  katona  volt,  nem  kételkedett,  nem  bí- 
rált, űgy  fogta  föl  a  nádor  szavait,  mint  egy  lehetősé- 
get, amelyre  számítani  kell  s  amelyeket  bölcsnek  és 
megfelelőnek  talált.  Tisztelegve  jelentette,  hogy  azonnal 
értesíteni  fogja  a  csapatvezéreket,  mikor  s  hogyan  kell 
mozdulniok. 

—  A  király  veszélyben  van  —  mondta  azután  To- 
maj, erősen  a  szemeközé  nézve  a  lovászmesternek.  Móric, 
aki  jól  ismeri  a  mongolt,  sok  szóval  is  meg  tudná  vilá- 
gosítani, hogy  Batuék  minden  erejükkel  csakis  arra  tör- 
nek, hogy  elfogják,  vagy  megöljék  a  királyt.  Babonás 
hit  ez  náluk,  mint  keleten  mindenütt,  hogy  akkor  meg- 
szűnik minden  további  harc  s  az  ország  önkényt  behó- 
dol. De  most  nincs  idő  erről  beszélni.  Katona  vagy  és 
szereted  is  a  királyt. 

Tűrje  keményen  bólintott. 


75 


—  Ha,  Isten  ne  adja,  —  folytatta  Tomaj  —  áttör- 
nék mind  a  két  karcvonalat,  marad  a  király  dandára 
a  táborban  és  a  testőrség,  amelynek  parancsnoka  vagy. 
Ha  hosszú  barátságunkra  adsz  valamit  s  nem  tartasz 
gyáva  locsogónak,  fogadj  szót  nekem  ebben  s  tégy  úgy, 
ahogy  parancsolom.  A  királynak  élnie  kell,  fiam!  Es 
neked  is  élned  kell,  mint  közülünk,  a  király  régi  bará- 
tai közül,  a  legfiatalabbnak  s  legjobbnak.  És  élnie  kell 
azoknak  a  fiatal  embereknek,  akiket  velem  együtt  nevel- 
tél a  király  mellé,  a  jövendő  számára. 

—  Megvédjük  a  királyt  —  mondta  egyszerűen 
Tűrje. 

—  Helyes,  —  intett  a  nádor  —  éppen  ezt  akarom 
én  is.  De  most  olyanra  kérlek,  amit  ha  nem  is  értesz 
még,  fogadd  el  és  teljesítsd.  Mikor  a  király  dandára 
következik,  én  veszem  át  a  vezényletet. 

Tűrje  egész  testében  összerezzent  s  értetlen  csodál- 
kozással bámult  reá. 

—  Te  Móriccal  és  a  fiatal  lovagokkal  azonnal  körül- 
fogod a  királyt  s  aztán  tégy  mindent  úgy,  ahogy  Móric 
mondja. 

—  Ne  harcoljak?  ...  —  mordult  fel  rekedten  Tűrje, 
s  a  szeme  lángot  vetett.  És  azok  a  párduckölykek  húzzák 
be  a  karmukat,  mikor  végre  kiereszthetnék  egyszer?  Mit 
akarsz  velünk,  nádorispán? 

—  Fogtok  harcolni,  arról  biztos  vagyok  —  válaszolt 
szilárdan  a  nádor.  Ingyen  nem  fog  menekülni  a  király. 
De  tőled  függ,  hogy  lesz-e  még  Magyarország,  vagy 
nem?  ...  A  jövőt  kell  megmentened  s  azért  kérem,  pa- 
rancsolom, hogy  engedelmeskedj!  Nem  gyávaságra  biz- 

tatlak,  hanem  hozzádillő,  nagy  hősi  kötelességre  és  csak 
akkor,  ha,  amint  mondtam,  a  legrosszabb  bekövetkezik. 

Tűrje  lehajtotta  a  fejét,  nóma  küzdelemben  harap- 
dálta a  száját  s  végre  nehezen  nyögött  föl: 

—  így  . . .  Arra  az  esetre . . .  Mert  remélem,  nem 
kerül  sor  reá  . . . 

Még  a  fiával  volt  a  nádornak  beszéde  ezen  az  éjsza- 
kán, valamivel  éjfél  után. 

Dénest  Kálmán  herceg  csapataihoz  osztották  be,  de 
a  nádor  még  a  Sajónál  megkérte  a  herceget,  hogy  ha 
csend  van  a  híd  körül,  engedje  be  hozzá  a  táborba,  mert 
beszéde  van  vele  s  aztán  azonnal  visszamegy. 

—  Fiam,  —  mondta  a  nádor  s  Dénes  vállára  tette 
a  kezét  —  nekem  elhiheted,  hogy  nem  találkozunk  többé 
a  döntő  ütközet  előtt.  A  csatában  pedig  sohase  tudhatja 
az  ember . . .  Hát  ha  úgy  fordulna,  hogy  te  maradsz 
életben  kettőnk  közül,  volna  egy  akaratom,  amit  kérlek, 
teljesíts. 

Dénes  meghajtotta  magát  apja  előtt. 
A  nádor  folytatta: 

—  Mondom,  a  csata  dolgát  soha  sem  lehet  tudni . . . 
S  ha  úgy  történne,  hiszen  Isten  kezében  van  minden, 
hogy  elveszítenők  ezt  a  harcot,  neked  nem  szabad  más- 
hová menned,  csak  Tomajra.  Azt,  amit  ott  építettél,  an- 
gyal súgta  neked  még  gyermekkorodban  s  ki  tudja,  hány 
szegény  magyarnak  lesz  ott  menedéke?  Azt  szeretném, 
fiam,  hogy  ott  maradj  s  ments  oda  minden  életet,  amit 
csak  tudsz  s  védd  meg  a  jövőnek . . .  Ha  pedig  nem  úgy 
lesz,  ha  minden  jobban  sikerül,  akkor  elfelejtjük  mind 
a  ketten,  amit  most  beszéltünk. 

—  Megértettem,  —  bólintott  Dénes  komolyan.  — 
Bizonyára  nem  ok  nélkül  gondoltad  ezt,  apám.  De  úgy 
lesz,  ha  kell,  ahogy  parancsolod. 

A  nádor  magához  ölelte  s  megcsókolta  mindkét  or- 
cáját. Dénes  a  kezére  hajolt  s  mint  valaha  gyermekkorá- 
ban szokta,  önkénytelenül  megcirógatta  előbb  a  két  keze 
között  ezt  a  szép,  keskeny  fehér  kezet,  melyben  annyi 
erő  s  lélek  rejtőzött  s  csak  aztán  csókolta  meg,  fiúi  tisz- 
telettel. 

—  Menj  most  már,  —  mondta  az  apa  szilárd  han- 
gon —  s  légy  férfi. 

• 

Szubutáj,  az  öreg  tigris,  fölhördült  mérgében,  ami- 
kor látta,  hogy  a  magyar  sereg  nem  rohan  hanyatt- 
homlok  Sejbán  után  a  hídon,  hanem  a  túlparton  maradt 
s  tábort  üt.  —  Űgy  látszik,  —  mérgelődött  —  mégsem 
olyan  ostobák,  mint  ahogy  gondoltam!  Pedig  szép  lett 
volna  itt,  az  erdőkben  végezni  velük.  De  ha  ők  nem  jöt- 
tek át,  nekem  kell  átmennem,  mert  nem  maradhatok  itt 
a  három  folyó  zugában,  hátam  mögött  az  éhhalállal  s  a 
lesbenálló  bosszúval.  A  Kárpátokon  betörni  gyermek- 
játék, de  győzelem  nélkül  visszamenni,  még  az  öreg 
Dzsingisznek  is  lehetetlen  volna . . .  Tehát  támadni  kell 
s  addig  nyomni  át  magunkat  a  hídon,  amíg  letapossuk 
őket. 

Sejbán  jelentette  neki  s  Batunak,  hogy  a  magyar 
sereg  sokkal  erősebb,  mint  az  ország  állapota  után  gon- 
dolni lehetett  volna.  Tudták  már  azt  is,  hogy  a  kúnnal 
való  leszámolás  csak  növelte  a  magyarok  harcikedvét  és 

elszántságát.  Az  ország  rendjének  belső  felforgatására 
évek  óta  végzett  munkájuk,  legalább  ebben  a  pillanat- 
ban, a  döntő  ütközet  előtt,  teljesen  sikertelennek  látszott. 
Még  semmit  nem  tudtak  az  erdélyi  hadak  dolgáról  sem. 
Csupán  az  Orda  északi  expedíciójának  sikereiről  érkeztek 
hírek.  A  mongol  fősereg  kétségtelenül  válságos  helyzetbe 
jutott  s  nem  kerülhette  el  többé  a  magyar  erővel  való 
megmérkőzést.  * 

Batu  ingadozott  s  szemrehányásokat  tett  Szubutáj- 
nak,  hogy  nem  tudott  elég  nagy  hadat  kieszközölni  szá- 
mára Karakorumban.  Legszívesebben  visszavonult  volna, 
hogy  jobban  neki  készülődhessék  ismét.  Hiszen  úgyis  el- 
értek annyit,  hogy  Sejbán  csapatai  megfélemlítették  az 
országot  s  ha  visszavonulnának,  azt  ugyan  nem  tartaná 
futásnak  ez  a  nép,  hanem  csak  előzetes  fenyegetésnek 
látná  az  egész  betörést  s  még  jobban  reszketne  az  eljö- 
vendötöl. 

De  Szubutáj,  aki  a  győzhetetlen  Dzsingisz  khán  ve- 
zére és  barátja  volt  s  úgy  tartotta  magát  annak  hagyo- 
mányaihoz, mintha  az  öreg  hadiisten  még  most  is  élő 
személyében  állana  előtte,  csak  dühösen  és  makacsul  is- 
mételte a  jasszát:  „Ellenállóval  szemben  nem  szünhetik 
meg  a  háború".  Menjen  vissza,  aki  megfeledkezett  arról, 
kinek  a  vére  kering  a  testében,  de  ő,  akit  a  meglassudoti 
vérnél  sokkal  különb  örökség:  a  Dzsingisz  khán  bizalma 
köt  a  Világ  Urához,  nem  hátrál  egy  cseppet  sem,  elmegy 
a  Dunáig,  ha  kell  s  elvégzi  mindenki  helyett !  Batu  tudta, 
hogy  erre  nincs  mit  felelni.  A  kérdés  minden  mongol 
katona  számára  el  van  döntve  s  hallgatott. 

Este  már  lángoló  szemekkel  toppant  be  sátorába 

Szubutáj  s  egy  kis  példázatot  mondott  a  kishitűség  meg- 
szégyenüléséről,  melynek  az  volt  a  rövid  tartalma,  hogy 
a  birka  mindig  birka  marad  s  a  farkas  farkas.  A  ma- 
gyarok ostobán  bezárták  magukat  egy  szűk  földsánc 
mögé  s  csak  a  hidat  őrzik  a  tizedrésznyi  erejükkel.  Ügy 
látszik,  ott  mégis  várnak  valamit.  Méltó,  hogy  Batu  ne 
engedje  csalódni  őket  s  menjen  rájuk  az  éjjel  a  derék- 
haddal, hadd  vonja  magára  s  kösse  le  egész  figyelmü- 
ket, mintha  csakugyan  az  lenne  az  egyetlen  lehetőség, 
ahol  támadást  várhatnának.  Mert  ezek  a  páncélos  bar- 
mok, csak  magukról  véve  mértéket,  nem  is  álmodják, 
hogy  a  folyón  s  az  ingoványon  húsból-vérből  való  sereg 
átgázolhasson.  De  Sejbán  majd  megmutatja  nekik,  hogy 
jövendőbeli  királyuk  különb  legény  a  mostaninál  s  észa- 
kon az  oldalukba  kerül,  ott,  ahol  a  Hernád  a  Sajóba 
fut  s  a  víz  szétterülve,  mongol  lónak  nem  vet  útjába  ko- 
moly akadályt,  ő  maga,  Szubutáj,  ad  még  egy  más  leckét 
is  a  magyaroknak.  Megtanítja  őket,  hogyan  lehet  hidat 
verni  egy  megáradt  folyón,  ennek  a  szép  erdőnek  boro- 
náiból  s  majd  dél  felől  érkezik  látogatóba  hozzájuk  s 
reméli,  hogy  eléri  még  a  tánc  legjavát. 

Batu,  miközben  a  körülálló  vezérek  arcát  kémlelte, 
lehunyt  szemeinek  vonalnyi  résén  keresztül,  úgy  felelt, 
mint  a  hogy  egyedül  illik  és  tanácsos  a  Világ  Urának 
szájából: 

—  Sokan  vannak,  de  rosszul  vezetik  őket.  Mint  a 
birkák,  bezárták  magukat  az  akolba.  Mi  fog  történni? 
Nem  tudjuk.  Az  Isten  tudja  csak ! 


III. 


Messzire  fehérlett  az  erdők  közé  futó  út  a  holdvilág- 
ban. A  Bő  nemzetségéből  való  Izsép  mester,  Kálmán  her- 
ceg pohárnoka,  aki  a  híd  közepén  állott  lóháton,  azt 
hitte,  hogy  a  szeme  káprázik,  mikor  egyszerre  elsötétült 
ez  a  fehér  szalag  s  előreboruló  árnyék  lepte  be.  Izsép  az 
égre  pillantott,  aztán  megdörzsölte  a  szemét  s  fejetcsó- 
vált morogva.  Egyetlen  felhőfoszlány  sem  takarta  a  hol- 
dat, hogy  árnyéka  rávetődhetett  volna  az  útra.  De  nem 
is  árnyék  az,  zúg  s  csattog  már.  Lovasroham  közeleg  tel- 
jes lendülettel  s  szisszenő  nyilak  röppennek  előtte,  pil- 
lanatok múlva  csattogó  záporban  hullva  alá  a  hídra. 

Izsép  akkorát  ordít,  hogy  a  tüdeje  majd  kiszakad 
belé,  fordítja  lovát  s  szökken  a  hídfőnek,  ahol  már  tódul 
előre  a  készenlétben  virrasztó  őrség,  legelői  éppen  fia, 
János.  A  rohanók  szintén  ordítoznak  s  az  ébresztő  tovább 
harsog  a  hátuk  mögött,  felverve  a  hídőrség  csapatait. 
Már  jön  Ugrón  is,  kópjásai  élén  s  távolabb  a  part  mentén 
Kálmán  herceg  s  Jakab  mester  dandárai  adják  egymás- 
nak tovább  a  riadót. 

A  híd  közepén  már  halomban  vonaglik  az  égből 
csapkodó  vaszáportól  lenyilazott  lovak,  emberek  torlasza. 
Némelyik  olyan,  mint  valami  óriási  sün,  szerteszét  n  sred 
belőle  a  sok  tollas  tüske.  A  hídra  robbanó  mongolokat 
süvöltő  kópják  ütik  át  s  az  utánuk  torlódók  megrogy- 


gyanŐ  térdű  lovak  feje  fölött  bukfenceznek  keresztül, 
véres  szőnyeget  terítve  az  áthömpölygő  roham  földagadt 
hulláma  fölé. 

Őrjöngő  tusa  kavarodik  a  híd  közepén,  fölpúposodva 
s  visszaesve,  mint  a  tűzhányók  lávatölesére,  amelyből  se- 
besült s  halott  testek  kilökött  véres  tajtéka  ömlik  két- 
felől, az  alant  kavargó  folyóba.  Távolról  úgy  látszik, 
mintha  két  óriás  bölénybika  tülekedne  a  hídon,  egymás- 
nak szegzett  fejjel  s  hol  az  egyik,  hol  a  másik  taszítaná 
el  csattogó  szarvaival  s  döngő  homlokával  ellenfelét,  míg 
rengő  púpjukból  villogó  szikrák  pattannak  szerteszét.  Alá 
s  fel  hullámzik  a  tusa  szakadatlanul  s  a  holdvilágos  éj- 
szaka megtelik  a  viadal  hörgő  búgásával. 

Mind  a  két  hídfőnél  új  és  új  erők  nyomulnak  előre 
s  ha  az  egyik  fél  pillanatokra  enged  a  halálos  feszítésnek 
s  visszatorlódik  előtte,  a  hátulról  rájövő  új  lökés  hulláma 
megint  előre  nyomja  s  most  a  másik  enged  valamit,  hogy 
aztán  újra  lendüljön,  ádázul  vágódva  neki. 

Szokatlan  harc  magyarnak,  mongolnak  egyaránt.  A 
nagy  térségek  nyargaló  lovasfiai  fölszorítva  egy  kőhíd 
keskeny  szorosára !  Akiket  egymásba  lök  a  rettentő  nyo- 
más, a  biztos  halál  fiai.  mind  a  két  oldalon.  Talán  ugyan- 
azzal az  egyetlen  döféssel  találkozik  az  egymásmelleit 
szembefutó  két  acél  az  ellenfél  szívével  s  az  átütött  mel- 
lek egymáshoz  préselődnek,  bordatörő  szilaj  roppanással, 
ahogy  csak  a  halál  keze  tud  testvériségbe  ölelni  meg- 
békült ellenfeleket. 

Ttt  többé  nincs  taktika,  sem  személyes  hősiesség.  Az 
egyetlen  kérdés  csupán  az,  hogy  melyik  bír  tovább  új 
és  új  anyagot  préselni  a  halálhíd  húsőrlőjébe? 


Alakkai:  Sárga  vihar.  II. 

A  magyarok  bírták  tovább.  A  mongol  erő  utánpót- 
lása kifogyott.  Batü  hadának  zöme  még  valahol  Külső- 
becs táján  nyomult  utána  az  előre  küldött  támadódandár- 
nak, amely  talán  csak  azért  bocsátkozott  ebbe  a  remény- 
telen vállalkozásba,  hogy  saját  élete  árán  terelje  el  a 
magyarok  figyelmét  a  tényleges  és  döntő  hadműveletek- 
ről, melyek  már  észrevétlenül  folytak  az  éjszakában. 

A  véráztatta  hídon  bekövetkezett  az  a  titokzatos  pil- 
lanat, mikor  egyszerre  megbillen  az  erők  mérlege,  az 
egyik  fél  minden  emberének  lelkében  magasra  csap  föl 
az  erő  öntudata  s  a  másik  fél  minden  tagja  ugyanakkor 
meglankad,  kedvét  veszti  s  hideg  félelem  süvölt  a  csont- 
jaiba, ami  ellenállhatatlanul  sepri  el. 

A  felőrölt  mongol  erő  foszlányai,  miiit  véres  rongy- 
cafatok,  röpködnek  szerteszét  az  erdők  között,  a  hídon 
átfúródó  magyar  ék  győzelmes  hegye  elől.  A  párkányok 
végigrakva  kétfelől  halomba  torlódott  hullákkal.  Lenn  a 
kőlábak  körül  zúzott  testeket  forgat  s  paskol  egymásnak 
bolond  táncban  a  vörös  tajtékot  hányó  ár.  A  holdsütésj 
ben  messzire  látszik,  amint  kalimpálva  hemperegnek  le- 
felé a  vízen,  hoss.^  sorokban,  egymásnak  ütődve,  együtt 
kerengve  s  megint  szétválva,  lódögök,  holt  emberek,  paj- 
zsok. A  folyó  szeret  ilyenkor  vad  tréfákat  űzni,  haho- 
tázva játszik  ezekkel  az  engedelmes  bábukkal  s  a  legfur* 
csább  figurákba  dobálja  őket.  Érthetetlenül  emelkedik 
egy  vaskeztyüs  kar  a  magasba,  kopját  tartva,  melynek 
villogó  hegye  cifra  nyolcasokat  kanyarít  a  levegőben. 
Sárga  arcú  mongol  halott  ül  összegubbaszkodva  bőrpaj- 
ísának  közepén,  mint  egy  tekenőben^  vigajiüjbeg  fel-alá  a 

hullámok  vÖlgyén-dombján  s  a  liold  képébe  vigyorog.  A 
melléből  kukkra  ál]  az  égnek  a  kópjanyél,  mely  hátulról 
átütötte.  A  dereka  annak  a  tányérjára  támaszkodik, 
mintha  egy  szék  kényelmes  háta  lenne.  Magyarok  s  mon- 
golok összekapaszkodva  forognak  lefelé  s  hol  az  egyik 
van  felül,  hol  a  másik,  mintha  csak  jókedvükben  hemper- 
getnék  egymást. 

Izsép  mester  már  szerencsésen  kikötött  az  egyik 
zsombéknál.  Komótosan  fekszik,  beletelepedve  a  tocso- 
góba s  a  vízben  áztatott  lábszárain  békésen  hagyja  aludni 
a  hasánfekvő  mongol  testvért,  míg  ő  maga  tágranyílt, 
fénytelen  szemekkel  gyönyörködik  a  holdban  s  cseppet 
sem  zavarja  a  torkából  kiálló  nyíl  tolla,  mely  az  állát 
birizgálja. 

Az  élők  annál  hangosabbak.  A  győzelemtől  részegen 
ordítanak,  énekelnek  s  tolják  maguk  előtt  ellenállhatat- 
lan sodrással  Ugrón  érseket,  Kálmán  herceget  és  Jakab 
mestert,  a  tábor  felé.  Ne  aludjon  senki,  amikor  ők  kivív- 
ták a  döntő  győzelmet! 

Az  érsek  égreemelt  szemekkel  viteti  magát  az  ujjongó 
hullámokon.  Leeresztett  jobb  kezében  markolatig  véres 
a  pallós.  Az  arcán,  szakállán  is  odafreccsent  vércseppek 
száradoznak.  A  páncélán  itt-ott  egy  horpadás,  de  külön- 
ben karcolás  sincs  rajta,  csodálatosan  sértetlen  maradt, 
pedig  ott  vágott,  döfött  mindenütt  a  sűrűjében.  Most 
örvendeni  kéne,  lángolni  a  hálától  s  kiáltani,  énekelni ! . . . 
De  az  Ugrón  arca  inkább  szomorú  s  elmélázó.  Rettenetes 
kötelesség  az  ilyen  s  a  szent  ember  szívét  mégis  csak  meg- 
markolja az  iszonyat,  ha  arra  a  tövisselrakott,  szomorú 
szelíd  arcra  gondol,  akinek  nevében  kell  mindezt  csele- 

kednie.  Kálmán  herceg  és  Jakab  mester  is  zordonak  az 
általános  lelkesedés  közepette,  őket  ugyan  nem  gyötri  az, 
ami  az  érseket,  de  rég  megszokott  kötelességet  látnak  az 
egészben  s  eszükbe  se  jut  emberi  érdemet  tulajdonítani 
maguknak  s  büszke  mellet  feszíteni,  mintha  valami  ki- 
válót műveltek  volna. 

Leírhatatlan  a  tábor  öröme,  amivel  a  győzteseket  fo- 
gadják. A  rend,  amit  a  csapatokra  parancsoltak,  tüstént 
fölbomlik.  össze-vissza  keverednek  ölelkezve,  csókolózva 
egymással  és  az  érkezőkkel.  Helyenként  szilaj  táncra  per- 
dülnek, kínálgatják  kulacsaikat  a  harctól  tikkadt  baj- 
társaknak s  nagyokat  húznak  belőle  maguk  is,  kurjon- 
gatva. 

A  király  sátorában  csakhamar  összefutva  hallgatják 
Ugrón  jelentését  a  nagyurak.  Tele  vannak  kérdezőskö- 
déssel, mindegyre  izgatottan  közbekiáltoznak,  ölelgetik  a 
győztes  vezéreket,  kacagnak,  lelkesednek.  Éltetik  a  ki- 
rályt, mert  hiszen  minden  győzelem  végtére  mégis  csak 
azé,  akinek  Szent  István  koronája  tündöklik  a  fején. 

Visszafordult  mégegyszer  a  megszorított  ordas,  hogy 
üldözőjének  lábába  harapjon.  De  ugyan  megjárta!  Éber 
komondorokra  talált,  akik  szétszaggatták.  Talán  nincs  is 
többé  értelme,  hogy  még  utánamenjenek.  Ami  hátra 
van,  azt  elvégzik  bottal-fejszével  a  parasztok  is,  egyen- 
ként ütve  agyon,  amelyikre  futtában  rátalálnak.  Egy  se 
éri  el  a  Kárpátokat,  egy  se ! 

Ez  az  általános  vélemény.  Nincs  több  ellenség,  ebben 
senki  se  kételkedik. 

Miért  is  van,  hogy  a  király  nem  tud  szívből  örver- 
dezni  velük  most  sem  s  hideg  keserű  vére  lehűti  ezt  a 

gyönyörű  mámort?  Kár,  nagy  kár,  hogy  már  ilyennek 
született.  A  tisztelet  kénytelen  meghallgatni  afféle  kér- 
déseit, hogy  maradt-e  kellő  számú  őrség  a  hídfőnél  s  nem 
hagytak-e  föl  minden  óvatossággal? 

Ugrón  kicsit  sértődötten  kapja  föl  erre  a  fejét.  Szük- 
ségtelen kérdés,  mert  szinte  megszégyenítő,  hogy  a  király 
örökös  óvakodása  miatt  ő  maga  is  már  túlontúl  vigyázó 
lett  s  most  is  gondoskodott,  hogy  csapatainak  a  harcban 
kevésbbé  szerepelt  része  ott  maradjon  a  hídfő  és  a  part 
körül.  Pedig  ezek  is  jöttek  volna  szegények,  hogy  élvez- 
zék dicsőségüket  s  részük  legyen  a  tábor  örömeiben.  Ez  a 
Tomaj  is  csak  néz  reá  nagy  szemekkel  s  bólint  a  király 
aggodalmaira,  mintha  ki  tudja,  miféle  titkokat  tudna  s 
bölcsebb  lenne  mindenkinél.  Nem  szeretem  ember  —  gon- 
dolta az  érsek  s  elfordult  tőle,  tovább  felelve  a  részletek 
után  kíváncsiskodóknak. 

Tomaj  észrevétlenül  el  is  tűnik  az  urak  közül.  Iz- 
gatottan futtat  mindenkit  Tűrje  után  s  mikor  a  lovász- 
mester  mellette  terem,  érthetetlen  idegességgel  kiált  rá: 

—  Ne  hagyd  a  tábort  fölbomolni,  ember!  Tartsd 
magad  ahhoz,  amit  megbeszéltünk . . .  Ha  most  valami 
történnék!  ... 

Tűrje  csak  int  neki  s  vágtat  tovább  néhány  fiatal 
emberrel,  akik  között  a  nádor  fölismeri  Detrét  a  Má- 
halfiát,  Ákos  Ernyét,  az  egyik  Huntpázmánt  s  Rugacsfi 
Barnabást. 

Türjét  ugyanaz  a  névtelen  szorongás  fojtogatja, 
mint  őt,  mert  katonaösztönét  iszonyúan  bántja  a  tábor- 
ban elharapódzó  rendetlenség  s  a  gondtalan  mulatozás 
kitörő  heje-hujája.  Sikerül  is  neki  a  tábor  északi  oldalán, 

a  Gutkeled  bán  és  a  Rátót  Domokos  dandár  át  rávenni, 
hogy  bár  a  hajnal  derengéséig  maradjanak  készenlétben 
s  aztán  holtig  ráérnek  vigadozni. 

Legrosszabb  a  helyzet  a  keleti  fronton,  a  hídfő  irá- 
nyában. A  győzelmes  tömeg  ott  szakadt  bele  a  táborba  s 
magával  sodort  mindenkit  a  helyéről.  Ennek  a  tábor- 
résznek vezérei,  Mátyás  érsek  s  a  többi  papi  emberek, 
valamint  az  udvar  zászlós  urai,  mentek  maguk  is  azon- 
nal Ugronékkal,  a  király  sátorába. 

A  Nagycsées  felé  néző  déli  vonalon  együtt  vannak 
még  a  dandárok,  de  alaposan  összekeveredve  egymással 
s  nagy  vigasság  van.  Itt  a  felvidéki  s  dunántúli  ispánok 
parancsnokolnának,  de  jelenleg  együtt  ülnek  valamelyi- 
kük sátora  előtt  s  erősen  biztatgatják  egymást  az  ivás- 
ban. Mindjárt,  mindjárt  —  mondják  Türjének,  amikor 
kéri  őket,  hogy  menjenek  hadaikhoz  s  jószívvel  invitál- 
ják, hogy  igyék  egyet  velük  ő  is,  a  király  egészségére. 
Tűrje  azonban  csak  a  kérést  ismétli  s  rohan  tovább  a 
Hejő  felé  forduló  oldalra,  ahol  aztán  tökéletesen  látja  a 
helyzetet. 

Itt  nincs  egy  ember  se  sehol,  csak  üres  sátrak  s 
összecsapott,  béklyózott  lovak,  melyek  nyugtalanul  he- 
gyezik füleiket  s  nyihognak  a  zajgó  tábor  felé.  Ezek  a 
csapatok  már  az  este  is  a  legelégedetlenebbek  voltak, 
mert  helyzetüknél  fogva  mindig  a  sereg  hátvédjét  alkot- 
ták és  semmi  kilátásuk  nem  volt  verekedésre.  Most  aztán 
csak  azért  is  fölkerekedtek  s  átözönlöttek  a  túlsó  oldalra, 
hosry  legalább  a  csata  híréből  s  áldomásából  kapjanak 
részt. 

Ez  volt  a  helyzet,  mikor  vágtató  hírnök  érkezett  a 

hídtól,  azzal  a  bolond  hírrel,  hogy  most  már  nemcsak  az 
úton,  de  az  erdők  közül  is  nagy  had  rohamozza  a  hidat 
s  olyan  nyilazás  folyik,  hogy  képtelenség  tartani  az  ál- 
lást, ha  azonnal  nem  jön  segítség  a  táborból. 

Előbb  hitetlenkedő  kacagás  fogadja  az  ostoba  tré- 
fát, aztán  meghökkenés  s  a  végén  egymásttaposó,  össze- 
vissza, rémült  <  zűrzavar.  Mindenféle  zászlóalja  nép  kap- 
dos fegyver  után,  zörren  a  legközelebb  kapott  ló  nyer- 
gébe  s  minden  rend  nélkül  tódul  a  folyónak. 

Ugrón,  a  herceg  és  a  templomos-mester  fel-alá  nyar- 
galnak közöttük  s  a  saját  vitézeik  után  kiáltoznak,  akik 
azonban  nem  tudnak  többé  együvé  tömörödni  mögöttük 
s  a  legkülönfélébb  fegyverzetű  és  gyakorlottságú  kato- 
nákkal keveredve  igyekeznek  vezéreik  után. 

Most  már  nem  érik  el  a  hidat.  Jó  ötszáz  lépésnyire 
bennebb,  öldöklő  tusába  robbannak  bele,  amit  a  hátráló 
hídőrség  szétszórt  s  bekerített  szigetecskéi  folytatnak,  a 
szakadatlanul  ömlő  mongol  haddal.  Az,  mihelyt  mezőt 
érez  a  lába  alatt,  őrjöngő  felszabadulással  szökken  min- 
den oldalról  a  nyakuk  közé. 

Különösen  heves  a  küzdelem  a  partmenti  nádasok 
ingoványaiban.  A  süppedező  páncélosok  kétségbeesett 
ordít ozással  hívják  a  segítséget:  „Ide!  Ide!",  míg  csak 
a  szájukon  bugyborékolva  betóduló  sár  el  nem  némítja 
őket  s  valósággal  bele  nem  kalapálják  összetiport  testeiket 
a  lápba  a  fölöttük  hegybe  összefutó  mongol  lovak  patái. 

És  ömlik,  ömlik  folytonosan  alá  a  hídfőről  a  ve- 
szettül nyilazó  ellenség,  azonnal  legyezőszerüen  szét- 
terülve s  száz  meg  száz  helyen  furakodva  bele  a  kézitusá- 
ban forgolódó  tömegbe. 

A  hajnal  szürke  derengése  árad  el  a  mezőn  s  fényé- 
ben kísértetiesen  sápadtnak  látszik  minden  arc.  Még  a 
vér  is  fakó,  mely  mindent  befrecskel  köröskörül. 

A  három  vezér  csak  azon  fáradozik,  hogy  saját  vi- 
tézeit valahogy  maga  köré  tömöríthesse  s  zászlólengetés- 
sel,  kürt  jellel,  égrerázott  pallosokkal  hívogatják  őket  a 
harcból,  vissza  a  tábor  felé.  Az  az  egyetlen  reménység, 
hogy  talán  megértik,  mit  akarnak  s  hagyva  a  többieket 
birkózni,  visszahúzódnak  velük,  hogy  tért  nyerjenek  a 
rendeződésre  és  a  rohamra,  ami  visszalökheti  mégegyszer 
a  támadást. 

Ugronnak  föllángol  az  arca  s  hálásan  pillant  az 
égre,  amikor  látja,  hogy  ezek  a  gyakorlott  katonák,  akik- 
nek a  szeme  ösztönösen  keresi  mindig  a  vezért,  kezdik 
megérteni  őt  s  előbb  egyenként,  aztán  csapatosan  for- 
dulnak a  harcból  s  nyomulnak  feléjük.  Ekkor  a  herceg- 
gel s  Jakab  mesterrel  együtt  vágtatva  nyargalnak  vissza 
még  vagy  ezer  lépést,  mert  most  már  nem  kell  attól  fél- 
niök,  hogy  embereik  futásnak  veszik  ezt  s  elvesztik  a 
lelküket.  Össze  is  verődik  körülöttük  a  három  legjobb 
dandárnak  mintegy  fele,  köztük  a  templomos-vitézek 
csaknem  teljes  számmal.  Gyorsan  rendeződnek,  fordulnak 
s  előreszegzett  kópjákkal  indul  a  mindenre  elszánt  ro- 
ham, vissza,  a  hídfő  iránt. 

A  három  vezér  most  a  négyszög  közepén  vágtat  s 
magasratartott  pallosuk  messzire  kivillan  a  száguldó 
viharfelhőből.  A  rettentő  lökés  azonnal  átszakította  a 
Ivézitusa  derekát.  Most  nem  leheteti  arra  nézni,  ki  test- 
vér, ki  ellenség.  Mindent  egyformán  sepert,  taposott  és 

hányt  szét  maga  előtt  az  ércfejű  oroszlán  s  aztán  rá- 
vetette magát  a  hídfő  görgetegére. 

Batu  hadosztályának  mintegy  a  harmada  érte  el 
már  akkor  a  sajóhídvégi  partot  s  a  Nagyúr  maga  még 
messze  az  erdei  úton  közeledett  a  Mangudáj  mögött, 
melyet  a  döntő  rohamra  helyezett  serege  közepére.  Háta 
mögött  volt  még  a  rémítők  dandára  is,  pukkanó  porával, 
robbanó  cserép-bombáival,  hajítógépeivel  és  ördögi  lár- 
váival, mert  ezeket  a  Nagyúr  csak  túl  a  hídon,  a  király 
totábora  ellen  akarta  fölhasználni.  És  körülötte  jöttek  a 
Dzsingisz  khán  zászlóját  emelő  gildárok,  a  füstölőket  ló- 
báló sámánokkal,  akiknek  arcát  a  nagyszakállú,  rémüle- 
tes szürke  maszkok  fedik. 

Ugronék  halálos  rohama  mégegyszer  visszaszorította 
a  hídra,  a  középen  túlig  az  előnyom  ulást  s  a  tusában 
maga  az  érsek  vágta  le  a  vezérlő  mongol  nojont,  mire 
megingott  az  egész  ellenséges  erő  s  hanyatt  homlok  tor- 
lódott vissza,  vagy  ugrált  kétfelől  a  folyóba. 

Ez  volt  az  a  pillanat,  amikor  Batu,  a  hírt  véve,  már- 
már  parancsot  adott  az  általános  visszavonulásra,  hogy 
ü  csatát  valahol  a  hátamögötti  nagy  síkon  vegye  föl 
újra.  Eleitől  fogva  nem  szerette  Szubutáj  tervét  s  csak 
kedvetlenül  szánta  rá  magát,  hogy  a  halálhídon  keresz- 
tül, annyi  száz  és  száz  mongol  vitéz  tetemén  át  erősza- 
kolja ki  a  kis  Muhi -pusztára  való  benyomulást.  És  két- 
ségbeesett helyzetében  is  keserű  elégtétellel  gondolt  rá, 
hogy  íme.  igaza  volt.  se  Sejbán.  se  Szubutáj  n<>m  Imiink 
idejében  átvergődni  a  folyón  s  oldalba  kerülni  a  ma- 
gyar király  táborát. 

Még  csak  néhány  percet  késik  az  az  északról  föl- 

zúgó  moraj,  amely  Sejbán  rohamát  jelezte  s  a  Muhi- 
csata  sorsa  ellenkezőjére  fordul. 

De  Ugronék  csapatai  tétován  torpantak  meg  erre 
a  hátuk  mögül  földörgő  csatazajra  s  ez  a  megrendülés 
elég  volt  ahhoz,  hogy  megint  működésbe  jöjjön  az  ösz- 
tön titokzatos  mérlege,  a  mongol  had  erőrekapva  új  ro- 
hamra lendüljön  s  ők  megroppanva  hátráljanak  meg 
előtte. 

A  csoda  megtörtént.  A  Sajón  igenis  át  lehetett  kelni. 

Most  már  a  fölkelő  nap  teljes  világosságában  látta 
Tűrje,  a  magyar  tábor  északi  vonaláról,  a  szembedübörgő 
ellenségnek  a  puszta  egész  szélességét  átfogó,  roppant 
karéját  szélsebesen  közeledni.  Eátót  Domokos  és  Gutkeled 
bán  dandárai,  hála  az  égnek,  még  készenlétben  állottak, 
fölfejlődve  a  sáncok  előtt  s  bár  ez  az  érthetetlen,  rémítő 
csoda  szinte  megfagyasztotta  a  vérüket,  még  idejében 
magukhoz  tértek  s  szemberohantak  a  fergeteggel.  Ott, 
ahol  találkoztak,  még  a  föld  is  megrendült  az  összecsapás 
dörejétől  s  aztán  mindent  elnyelt  a  küzdelem  kavargó 
pora. 

Most  már  a  tábor  is  olyan  volt,  mint  a  megveszett 
méhraj.  Mindenki  tódult  a  kapuk  felé  s  a  csapatvezérek 
rémült  dühvel  verték  embereiket  falkába,  Sokan  tépték  a 
hajukat  s  átkozták  ostoba  elbizakodottságukat,  későn. 

Ugronék  vállalkozása  a  kétfelől  rájuk  szakadó  ziva- 
tarban végre  is  összeomlott.  Most  már  csak  a  táborba 
való  visszavonulás  reménye  maradt  számukra.  A  három 
vezér  fogyó  csapatai  még  mindig  szorosan  összetartottak 
s  csak  lépésről-lépésre  engedtek  a  halálos  szorításnak.  De 
a  gyűrű  kérlelhetetlenül  zárult  köréjük,  elölről  balfelöl 

és  a  hátuk  mögött,  míg  jobb  odalukoii  a  Sajó  és  ingová- 
nyai  zártak  el  minden  kiutat. 

A  visszavonulás  mindeddig  ádáz  kézitusa  közben 
folyt,  minden  talpalatnyi  helyért  életet  adva  s  követelve. 
Egyenként  hullottak  el  a  nagyszerű  páncélos  vitézek,  fe- 
dezve vezéreiknek  s  a  csapat  magvának  lassú  hátrálását, 
akiktől  elszakítva  toronyként  állták  a  körülöttük  egybe- 
folyó árvíz  csapkodását,  halált  osztogatva  mindenfelé, 
míg  elvagdosott-inú  lovaik  össze  nem  rogytak  alattuk  s 
törtnyelű  kopjájuk  ki  nem  hullott  összezúzott  karjuk 
alól.  Csak  aztán  döndültek  maguk  is  a  vértbugyogó  föld 
megpuhított  ágyára  s  roppant  be  mellvértjük  a  gázoló 
paták  nyomása  alatt. 

Egyszerre  azonban,  furcsa,  ugató  vezényszavakra 
hátat  adott  mindenfelöl  az  ellenség  s  pillanat  alatt  ki- 
tágult előttük  a  mező,  valami  kétszáz  lépésnyire. 

Ugrón  tudta,  mi  ez.  Teljes  erejéből  kiáltott  a  kato- 
nákra, hogy  egy  se  menjen  utánuk,  hanem  fogjanak  vág- 
tába, a  tábor  felé.  Az  immár  kis  csapat  azonnal  fordult 
utána  s  most  már  jött  a  futás  s  a  fölszabadult  életösztön 
röpített  nehéz  lovat  s  embert  előre.  De  mögöttük  meg- 
kezdődött a  mongolok  kedves  játéka  is.  Mintha  ezer  és 
ezer  vadászeb  csaholna  az  iramló  őz  sarkában,  vetette 
utánuk  magát  az  üldözők  karéja.  Ez  volt  a  nagy  mongol 
mulatság,  amit  Dzsingisz  khán  híres  körvadászatain  gya- 
korolt be  minden  harcos:  odavetni  a  rohanó  ló  kantárát, 
előkapni  s  vesszőzni  az  íjat  száguldás  közben  s  felemel- 
kedve a  kengyelben,  célbalőni  biztosan  s  újra  és  újra 
megismételni,  amíg  van  céltábla.  A  vad  torna  igazi  mű- 
vészei dolgoztak  Ugronék  mögött  s  a  hihetetlen  erővel 


92 


röpített  hosszú  nyilak  ördögi  módon  találtak  meg  minden 
nyílást,  a  sisak  és  páncél  eresztékei  között. 

Jakab  mester  hang  nélkül  fordult  le  lováról  s  ken- 
gyelben akadt  testét  saját  vitézei  tiporták  felismerhetet- 
lenné. Elesetek  a  templomos-vitézek  is,  mind  egy  szálig. 
Kítoán  herceg  balvállából,  a  felsőkart  védő  vaspánt 
taréja  alól  mered  ki  a  nyílvessző  fekete  tolla  és  sűrűn 
buzgó  vastag  vér  önti  el  egész  baloldalát.  Kóválygó  fejjel 
inog  a  nyeregben,  a  kopját  elejti  s  lassan  lova  nyakára 
hanyatlik.  Csak  két  páncélosának  köszönheti,  hogy  vállai- 
kat vetve  neki,  tovavonszolják  magukkal  vadul  horkoló 
lován.  Ugront  nem  érte  nyíl,  de  a  melle  közepén  vesze- 
delmes horpadás  sötétlik  a  páncélon  s  a  repedéseiből  vér 
szivárog.  Behúnyt  szemmel  vágtat,  az  arca  fehér,  mint  a 
fal.  Tízen,  tizenöten  ha  bebuknak  a  tábor  sáncán,  a  bom- 
lottan nyargalászó  s  tehetetlenül  üvöltöző  tömeg  közé. 

Ezalatt  a  Rátót-  és  Gutkeled-dandár  megtépett  ma- 
radékai már  visszaszállingóztak  a  sáncok  mögé,  halálos 
egykedvűséggel  meredve  maguk  elé.  Mind  a  két  vezér  ott 
maradt,  a  csapatok  kétharmadával  együtt.  De  az  ellenség 
nern  üldözi  a  futókat  s  nem  nyomul  közelebb  a  táborhoz. 
Lőtávolon  kívül  hullámzik  fekete  vonaluk,  lassan  húzódva 
szét  a  Rákos-mocsár  mentén,  a  Hejőig  s  le  a  Sajó  part- 
ján Nagycsécs  felé.  Mindenki  láthatja,  hogy  teljesen  be- 
kerítették kelet  és  észak  felől  a  magyar  tábort  s  most  már 
csak  délnek  s  nyugatnak  van  szabad  út. 

Torna j  terve,  mielőtt  kibontakozhatott  volna,  meg- 
semmisült, az  Ugronék  korai  diadalmámorára  beállott 
rendetlenségben  és  elernyedésben.  Csak  Rátót  és  Gut- 
keled  csapatai  teljesítették  Tűrje  rendelkezéseit,  a  halá- 

los  kényszer  nyomása  alatt,  de  siker  nélkül.  Nincs  már 
két  harcvonal,  sőt  nincs"  már  .egy  se.  Csak  a  fejvesztett 
tábor  maradt,  mely  az  utolsó  erőmagnak,  a  királyi  dan- 
dárnak kitörését  maga  akadályozza  a  legjobban,  elállva 
az  utat  mindenfelől. 

Ugrón  érsek  a  király  előtt  áll,  lehajtott  fejjel: 

—  Menekülj,  Uram  Király!  —  lihegi  az  érsek.  — 
Itt  nincs  miért  maradnod ...  Ez  nem  harc  többé  s  itt 
elesni  is  gyalázat ! . . .  Mindenben  igazad  volt.  Menekülj 
s  mondd  el  a  magyaroknak,  túl  a  Dunán,  hogy  Ugrón 
érsek  azt  izente  nekik:  átkozzák  meg  a  nevét  s  boruljanak 
térdre  előtted,  bocsánatért! 

Ezzel  pallosát  két  végén  markolva,  meghajlított 
térde  alá  fektette  s  iszonyú  erőfeszítéssel  kettétörve  ej- 
tette a  földre.  Megtántorodott  utána.  Kínos,  hörgő  köhö- 
gés tört  föl  a  melléből  s  vér  buggyant  ki  a  száján.  Térdre- 
esett a  király  előtt. 

Béla  király  azonnal  hozzáhajolt  s  karjaiba  ölelve  a 
súlyosan  lecsukló  fejet,  a  részvéttől  remegő  hangon  kiál- 
totta: 

—  Istennek  legbecsületesebb  s  legvitézebb  szolgája 
voltál,  Ugrón  érsek!  Én  nem  ítélek  fölötted!  Bocsásson 
meg  a  Mindenható  neked  is,  nekem  is  s  legyen  velünk  az, 
amit  ő  akar. 

Az  érsek  nehezen  emelkedett  föl  térdeiről,  átölelte 
egy  pillanatig  a  király  vállait,  reásúlyosodva  györtjsrtilő 
testével  s  fénytelen  szemekkel  nézve  a  szemébe,  hörögte: 

—  Köszönöm. 

Aztán  támolyogva  vonszolta  ki  magát  a  sátorbóL 
. . ,  Menekülni ! . . .  Menekülni ! . . ,  —  A  király  szívé- 


ben  mint  a  mennydörgés,  visszhangzott  Ugrón  érsek 
szava. . .  Hát  ő  is?  Most  már  ő  is?  Nemcsak  Tomaj? . . . 
Szédülten  kapaszkodott  meg  a  bársonypárnájú  aranyos 
karszék  támlájában,  amelyet  azért  hozatott  ide  magával, 
*  hogy  illőképpen  fogadhassa  benne  a  halált . . .  Nem,  ő 
nem  menekül ! . . .  ő  bevárja  itt  a  végét . . .  Most  már 
jöhet  Móric  a  díszruhával,  a  címeres  lánccal,  a  koronás 
sisakkal.  Ideje  felöltözni,  a  nagy  ünnepélyhez! 

De  Móric  nincs  sehol  és  senki  sincs  a  sátorban  és 
senki  a  sátor  körül.  Mindenki  ott  tolong  a  sáncok  alatt, 
a  szekerek  és  pajzsok  védelmében  s  nyöszörgő  üvöltés  az 
egész  tábor. 

Csak  a  sátor  előtti  zárt  mezőn,  az  urak  sátrainak 
piacán  áll  mozdulatlanul  a  néma,  komor  négyszög,  kéken 
sötétlő  páncélosok  zárt  csatarendje  s  égnek  meredő  vére- 
zetlen  kopják  erdője.  Az  ő  dandára  az,  testőrsége  és  válo- 
gatott daliái,  akiket  nem  rendíthet  meg  semmi  rémület  s 
várják  az  ő  parancsát. 

Nagycsécs  felől,  a  puszta  egész  szélességében,  gomo- 
lyog föl  a  harctérre  érkező  Szubutáj  seregének  pora.  Az 
öreg  vezér  megkésett,  mert  a  megáradt  Sajón  hidat  verni 
még  neki  is  idejébe  került.  De  ahhoz  elég  jókor  érkezett, 
hogy  bezárja  délfelől  is  a  halálraítélt  magyar  sereg  mene- 
külésének útját.  Most  még  csak  egy  kicsit  kell  elnyúj- 
tani az  ő,  meg  a  Sejbán-alkotta  két  szárny  végét,  a  Hejőn 
át  s  bezáródik  a  Nagy-Űr  körvadászatának  lánca,  nyugat 
felől  is.  S  nem  menekül  meg  a  királyi  vad,  akinek  elej- 
tésére Ázsia  szívéből  trappolt  idáig. 

Reggel  nyolc  óra.  A  mongol  gyűrűn  távoli  vezény- 
szavak futnak  végig  s  lassan  megindul  mindenfelől,  majd- 

nem  ünnepélyesen,  a  halál  ölelő  karja  a  magyar  tábor 
felé.  A  nap,  a  tokaji  hegyek  felett  sugározva,  magas  út- 
járól gyönyörködhetik  ebben  a  pompásan  rendezett  já- 
tékban. 

Négysoros  kör  szűkül  a  szekérvár  körül,  szabályo- 
san szétterülve,  mint  a  pávakakas  teljesen  kitárt  toll- 
sátora.  Mögötte,  széles  utakat  hagyva  maguk  között,  fenn 
a  Rákos-mocsár  bejárójáig  s  lenn  a  Tisza  mocsaraiig, 
mint  a  sakktáblák  kockái,  helyezkednek  el  más  rendel- 
tetésű osztagok,  mozdulatlan  arccal  fordulva  a  mozgó 
kör  felé.  Annak  keleti  sugarában,  a  magyar  tábor  köze- 
pén álló  királyi  sátor  és  a  Sajóhíd  között,  hosszú  sorok- 
ban egymás  mögött  áll  föl  a  Mangudáj  hadoszlopa.  Annak 
közepén  csillog  a  khánok  és  vezérek  csoportja,  emelked- 
nek a  zászlók  s  száll  magasra  a  sámánok  áldozati  füstje 
a  vérfagyasztó  bálványképek  körül. 

A  kör  által  hátrahagyott  területen  különös  foglala- 
tosságú  lovasok  nyargalásznak  keresztül-kasul  s  a  hátukra 
vetett,  nyitottszájú  zsákokból  szürke  por  ömlik,  beterítve 
a  földet  a  lovas  arcvonal  egész  hossza  előtt. 

A  Mangudáj  két  szárnyára  a  híd  felől  előkanyarodó 
lovasok  vezetnek  ijesztő  sereget.  Tíz-tíz  óriás  alak  ül  az 
apró  lovakon,  hordónyi  ördögfejű  szörnyek,  a  hónuk  alatt 
előreszegzett  hosszú  kopjak.  A  lovak  hámban  vannak  s 
gyeplőiket  szorosan  egymás  mellett  lovagló  három-három 
katona  fogja  össze  mögöttük,  mindenkinek  kezében  sok- 
ágú, ólomvégű  szíjostor.  Itt-ott  furcsa  kerekes  faalkot- 
mányokat  taszítanak  a  tábor  felé  s  megáll anak  velük  egy- 
forma távolságban  a  sáncoktól,  csak  a  khánok  hada  előtt 
hagyva  szabadon  az  utat.  Olyan  az  egész,  mint  valami 

óriásgyermek  játéka,  amit  csak  nagy  magasságból  lehet 

gyönyörködve  áttekinteni  s  a  nap  kíváncsian  jött  mind 
közelebb  s  mind  magasabbra  az  égen,  hogy  lássa,  mi  lesz? 

Aztán  megkezdődött  a  játék.  A  lovasok  köre  neki- 
iramodott a  sáncoknak  s  mindenfelől  kilőtte  nyilait,  me- 
lyek elsötétítették  az  eget  a  magyar  tábor  felett.  Egy 
fordulattal  visszafutottak,  táncolva  fordultak  ismét,  új 
iram,  új  nyíleső  s  ismét  és  ismét  ugyanaz,  fáradhatatla- 
nul. Aztán  működni  kezdtek  a  hajítógépek  s  hullottak  a 
robbanó  cserépbombák  a  sáncok  oldalára,  a  szekerekre  s 
be  a  táborba.  Egyszerre  Iángbaborult  minden  éghető 
körös-körül.  S  hallhatták  a  vadászok  a  nyilaktól  talált  s 
a  tűztől  rémített  vadak  szűkölését,  a  halálos  rémület  vo- 
nítását.  Aztán  látták  dőlni  az  égő  szekereket  s  mögöttük 
a  sátrak  köteleiben  föl  bukdosó,  megvadult  lovakon  tán- 
coló, egymást  taposó  tömegeket,  amint  torlódtak  a  tábor 
kapuinak  s  rendetlen  falkákban  futottak  nekik,  az  áttörés 
kétségbeesett,  utolsó  reménységével. 

A  puszta  életüket  mentő  rohanók  nem  is  emberi  han- 
gokon jajgattak  s  iszonyatos  sivalkodással  vetették  neki 
nagukat  a  nyilazók  körének.  De  ezek  szétrebbentek  előlük 
s  hagyták  futni  őket  a  nélkül,  hogy  egyetlen  lövést  adtak 
volna  reájuk.  Ez  még  jobban  megzavarta  a  szerencsétle- 
neket. Vakon  iramodtak  bele  a  messzibb  fölállított  csapa- 
tok utcáiba  s  négyszögei  közé.  őrült  szemekkel  tekintve 
tétova  a  mozdulatlan,  néma  arcok  kegyetlen  sárga  sorain 
amelyek  csak  védekezően  előretolt  lándzsákkal  szorították 
őket  össze,  a  nélkül,  hogy  döfnének  velük.  Ezzel  mind 
eszeveszettebb  rohanásra,  emberi  mivoltukból  való  teljes 
kivetkőzésre  kényszerítették  a  futókat,  hogy  egymást  ti- 

porják  le  az  elhatalmasodó,  megalázó  pánik  gyávaságábai;, 
olcsó  prédául  dobva  mindenüket  az  iszonyatos  rabló  lába- 
elé.  Szétfoszló  maradékukat  aztán  a  mocsarakba  nyomták 
s  halomra  lődözték  a  legszélén  fölállított  szolganép*  ? 
csapatai. 

„És  ebben  a  nagy  ütközetben  sem  lárma,  sem  egy  szó 
iem  hangzott  közöttük." 

Csak  odaát  a  Hejő  vonalán.  Keresztúr  és  Szalonta 
között  történt  másképpen  a  dolog.  Talán  a  mongolok  el- 
nyújtott két  szárnya  volt  ott  gyengébb,  vagy  nem  is  hit- 
ték, hogy  a  fölfordulásban  egyes  csapatok  arra  vehessék 
útjukat.  De  az  életösztön  vakon  is  dolgozott  s  öntudatlan 
biztonsággal  húzott  arra  egy-egy  csapattöredéket,  amely 
átgázolva  a  nádasokon  s  a  patak  vizén,  a  Pest  felé  vivő 
utakon  iramodott  tova.  az  égő  pokolból. 

Arra  vitték  el  nehéz  sebében  Kálmán  herceget  is, 
Vilmos  és  Torna jfi  Dénes,  néhányadmagukkal.  Mind  a 
ketten  kivették  részüket  az  éjjeli  harcokból,  de  a  titokza- 
tos akarat  megtartotta  őket,  mindeniket  a  maga  külön 
sorsa  és  rendeltetése  számára. 

Arra  törtek  ki  a  haldokló  Ugrón  érsekkel,  akit  lova 
hátára  kötöztek,  Mátyás  érsek,  Gergely,  Jakab  és  Raj- 
náid püspökök,  Eradius  főesperes.  Miklós  prépost  és  Al- 
bert mester,  a  jogász.  De  akkor  már  észrevették  a  mon- 
golok a  dolgot  s  egy  csapatjuk  eléiükrobbanva.  letérí- 
tette őket  a  pesti  útról.  De  nem  üldözte  tovább,  hanem 
Kálmán  csapata  után  vetette  magát,  tgy  a  főpapok  csa- 
pata délnek  fordult  a  Hejő  mentén  s  a  Tisza  felé  vette 
tfHát.  gonosz  kénytelen ségerel  fúrva  magát  mind  m^- 
Kebbre  az  egyre  surübb  és  dágványosabb  mocsarak  közé. 

Makkai:  Sárga  vihar  II.  ? 

Bagomér  ispán  mindjárt  utánuk  gázolt  át,  Keresztül 
felett  a  Hejőn,  néhány  legényével  s  különös  szerencséje 
volt,  hogy  a  patak  mentén  fölfelé  minden  üldözés  nélkül 
vágtathatott  el  a  Bükk  erdői  közé. 

Mert  a  mongol  szemek  csak  egyre  vigyáztak  s  vár- 
tak: a  királyi  dandár  kitörésére,  amely,  jól  tudták,  mind- 
eddig nem  volt  a  kirohanok  között.  Mikor  már  számítá- 
suk szerint  alig  lehetett  számottevő  nép  a  sáncokon  belül, 
nem  törődtek  többé  a  mind  szakadozottabban  szivárgó, 
közönséges  menekülők  futásával,  hanem  szorosan  elállva 
a  kapukat,  tüntetőleg  húzódtak  félre  a  keleti  kijáró  kör- 
nyékéről, széles  mezőt  nyitva  a  kirohanó  király  számára. 
A  szemben  felállított  királyi  vadászok  arcvonala,  innen 
a  kaputól  olyan  messzinek  látszott,  hogy  valósággal  csá- 
bíthatta a  bentszorultakat  a  kirohanásra. 

—  Huj j ! . . .  —  kiáltotta  Tomaj  s  az  utolsó,  az 
egyetlen  ép  dandár,  a  még  harcot  nem  is  kezdett,  tűrhe- 
tetlen lázban  égő  kis  királyi  sereg  forró,  fölszabadult 
ujjongással  lökte  ki  magát  a  kapun,  mint  elrepített 
óriás  parittyakő  és  a  két  oldalon  visszahúzódott  mongol 
lovasság,  mintha  gyönyörű  torna  nézője  lenne,  a  vér- 
beli harcos  elismerő  csodálatával  szemlélte  ezt  a  bravúros 
tüneményt. 

De  egyszerre  megzavarodott  a  gyönyörködés  s  előre 
rúgtató  lovasok  ordítozták  vissza  társaiknak,  kinyújtott 
karral  mutatva  az  oszlop  előtt  röpülő  Tomaj  felé: 

—  Kelár !  Kelár ! . . . 

Tomaj  Dénesen  Béla  király  ragyogó  díszköntöse 
tündöklött,  mellén  szikrázott  a  fejedelmi  hatalom  ék- 
köves, címeres  aranylánca  s  a  fején  mintha  lángok  vol- 

nának,  sugárzottak  szét  a  sisak  koronájának  arany- 
nyelvei. 

Mámorosan,  boldogan  kacagott  fel,  mikor  hallotta  a 
fölismerés  rikoltozását  maga  körül  s  gúnyos  diadallal 
csapkodott  pallosával  a  feléje  röppenő  nyilakhoz.  Még 
egyszer  hátrapillantott  s  magasralökve  a  pallost,  ujjongó 
kiáltás  fakadt  az  ajkán: 

—  Előre,  fiaim ! . . . 

Á  nagyszerű  dandár  dörgött,  csattogott,  hömpöly- 
gött mögötte,  mint  egyetlen  óriás  lovag,  méltó  ellenfele 
a  nagy  sárga  lovasnak. 

—  Ne  féljetek!  —  rikkantott  hátra.  —  Csak  hús- 
vér azok  is!  —  Mert  egy  szemvillanásig  megzökkent  a 
roham,  amint  egyszerre  lángoló  füstbe  borult  előttük  a 
mező,  hogy  megzavarja  s  elrémítse  őket.  A  másik  pilla- 
natban már  vakon  rohantak  bele  a  pompás  fiúk  a  go- 
molygó felhőbe.  Egyik-másik  Istent,  Jézust  kiáltva 
húnyta  be  a  szemét,  amint  a  füstből  fölbukkanni  látta 
iszonytató  óriások  vérfagyasztó  rémarcait,  melyek  föl- 
bukkantak s  megint  eltűntek  körülöttük,  mintha  előre- 
lökték s  visszarántották  volna  őket  láthatatlan  kezek. 
Aztán  egymásba  rontottak  a  Mangudáj  hangtalan  sárga- 
fejű fekete  tömegével. 

Tomaj  még  látta  az  oszladozó  füst  függönye  mögött 
a  magasan  lengő  kilencjakfarkas  zászlókat,  a  füstölgő  tü- 
zektől  körülvett  totemek  barbár  módon  ijesztő  szörny- 
alakjait, füléhez  ütődött  a  sámánok  vonítása  s  ott  messze 
valahol,  mintha  dombon  állnának,  megvillant  előtte,  hor- 
koló lovak  feje  fölött  két  mozdulatlanul  figyelő  arc.  Ke- 
gyetlen vigyorra  torzult  öreg  tigris-pofa  s  kíváncsian 

előrehajolt,  szőrtelen  széles  fiatal  ábrázat  sárga  foltja. 
Aztán  csak  fúrta,  vágta,  vetette  magát  előre  a  piros 
ködök  s  a  fekete  csend  végtelen  folyosójába. 

Pók  Móric  félrerántja  a  királyi  sátor  kárpitját, 
belép  s  meghajol: 

—  Itt  az  ideje,  Uram  Király! 

A  karján  csak  egyszerű,  durva  katonaköpenyeg  van 
átvetve,  azt  tárja  szét  két  karjával  s  borítja  a  király 
vállára. 

— A  ruhám!  Hol  van  a  király  dísze,  Móric?  —  kiált 
föl,  szívéhez  kapva  Béla  s  ez  a  kiáltás  úgy  hangzik,  mint 
jajduló  sikoly; 

Móric  átöleli,  vonszolja  magával,  ki  a  sátorból. 

A  király  megkapaszkodik  védekező  kezével  a  trón- 
székben, de  a  lendület  magával  rántja  s  a  szék  reccsenve 
vágódik  a  földre,  középen  kettéhasadt  háttal. 

—  Te  csak  egy  katona  vagy!  —  lihegi  Móric.  — 
Csak  szolga,  semmi  egyéb . . .  Lóra,  azonnal !  Ez  a  pa- 
rancs ! 

—  Kinek  a  parancsa?  —  vergődik  karjai  közt  Béla, 
megvetve  lábát,  hogy  szabaduljon. 

—  A  királyé!  —  kiáltja  Móric  a  szeme  közé 

—  Megbolondultál?  Én  vagyok  a  király!... 
Móric  most  megáll,  egészen  magához  öleli,  közvetlen 

közelről  néz  a  szemébe  s  úgy  suttogja: 

—  A  király  meghalt . . .  Ott  esett  el  teljes  díszében, 
a  királyi  dandárral  együtt,  a  jövendőért!  —  s  karjával 
a  Sajó  felé  lendít. 

—  Torna j f  —  szakadt  ki  a  királyból  a  villámló 
megértés  s  tehetetlenül  csuklik  össze  Móric  karjaiban. 

Lovon  ül,  nem  érti  hogyan  s  szeme  mintegy  álom- 
ban jár  a  szorosan  körötte  vágtató  lovasok  arcán ...  Ez 
Móric  ...  Ez  Tűrje. . .  Detre  a  Mahalfia  . . .  Ákos  Er- 
nye ...  A  két  Forgács ...  A  Rugacsfiak ...  a  Huntpáz- 
mánok . . .  Balogh .  Miklós  s  mind  a  többiek,  akiket  a 
jövőnek  nevelt...  Ez  a  Hejő  nádas  útja...  Az  éjjel 
látta, . . .  Ott  lebegett  előtte  ősanyja  alakja,  hívogatva... 
IS  itt  ringott  üres  koporsója,  ahol  most  belegázolnak  a 
vízbe.  S  már  túl  is  vannak . . .  háta  mögött  ez  a  bor- 
zasztó rivalgás  a  tábor  elfoglalását  jelenti . . .  Most  mind- 
járt jönnek  majd  utánuk,  csaholva,  vértszimatoló  ko- 
pók . . .  S  minden  hiába. 

Ott  vége  már  a  nádnak  s  ragyog  a  szabad  mező  a 
nyíláson  át . . .  De  sötét  árnyék  borítja  el  s  csörtet 
szembe  velük  a  fekete  lovasok  karéja,  menekülőket  ke- 
resve az  ingovány  rejtekeiben. 

—  Most,  Uram!  —  hallja  Móric  szavát.  —  Most 
feküdj  le  a  ló  nyakára,  szorítsd  az  oldalát  s  ne  nézz  se 
jobbra,  se  balra . . .  Csak  előre,  Uram,  csak  előre ! 

Hördülő,  csapkodó,  fekete  gomolyagon  törnek  át  s 
lihegő  tusa  hullámzik  körülötte.  Valami  nekifut  s  látja 
a  mellének  lökődő  dárda  hegyét  villanni  s  aztán  Mahalfia 
Detrét,  amint  eléje  veti  magát.  A  válla  alatt  kibújik  a 
véres  dárdahegy,  az  arca  előtt  zuhan  s  ledöfött  lova 
maga  alá  temeti . . .  Most  kard  villan  a  feje  fölött  s  ő 
önkénytelenül  löki  eléje  fegyvertelen  balkezét . . .  Furcsa 
zsibbadás,  fellüktető  kín  s  piros  vér  csorog  végig  a  kar- 
ján. ...  De  már  Móric  tornyosul  eléje  s  testével  fogja 
föl  a  csapást.  Meginog,  aztán  fölegyenesedik  s  reccsen- 
nek a  koponya  csontjai  levágó  pallosa  alatt . . .  Túl  van- 

nak.  Künn  vannak  a  mezőn . . .  Pillantást  vet  sajgó  bal- 
jára, rémült-boldogan  eljajdul  s  a  nyakából  letépett 
kendőjét  gyorsan  tekeri  az  ökle  körül,  mintha  attól 
félne,  hogy  meglátják . . .  Aztán  a  melléhez  szorítja  a 
kezét,  hogy  a  kendőn  átütő  vért  visszatartsa.  Közben 
vágtatnak  vele,  sodorják  az  északi  láthatáron  kéklő  er- 
dők felé . . .  Móric  lángoló  szemekkel  mosolyog  reá  s  az 
arca,  nyaka  csupa  vér ...  De  ő  nem  törődik  vele,  bol- 
dog, mint  a  gyermek,  aki  nehéz  leckét  teljesített... 
Tudja,  hogyne  tudná ! . . .  Móric  odadobta  érte  az  életét, 
ahogy  megfogadta,  de  az  Isten  elégnek  vette,  amit  eddig 
tett  érette  s  azt.  akarja,  hogy  Móric  is  éljen  tovább ... 

—  Ne  hagyd  magad,  Uram,  szorítsd  jobban  a  lovat  s 
hajolj  előre  —  hallja  ismét  Móricot.  —  Lovagolj  köny- 
nyebben,  ne  nehezedj  reá ... 

De  ő  rosz  lovas.  Sohase  tanulta  meg  a  nyargalást. . . 
S  most  botladozik,  kifulladva  liheg  s  összerogy  alatta 
a  ló. 

Talpra-rántják  s  most  veszik  észre,  hogy  a  keze  be 
van  tekerve  a  kendőbe  s  véres.  Ijedten  kérdezősködnek, 
de  ő  csak  a  fejét  rázza: 

—  Semmi,  semmi!  Ne  törődjetek  vele!  Lovat! 
lovat ! . . . 

Felhangzik  az  üldözők  robogása,  a  porból  már  vil- 
log a  fegyver  s  fáradt  nyilak  csapódnak  a  nyomukba. 

—  Én!  —  kiáltják  hárman,  négyen  a  fiatalok, 
ugorva  lovukról  s  tódulva  a  királyhoz. 

Ákos  Ernye  lovára  veti  magát  s  vágtatnak  tovább, 
a  hegyeknek. 

Ákos  Ernye  visszamarad,  a  király  dőlt  lova  mellett 

Megáll  az  út  közepén,  kifeszíti  melle  gyönyörű  boltoza- 
tát s  föltartott  fejjel  néz  szemközt  a  halállal.  Aztán  csak 
átzúg  rajta  a  fergeteg.  Ott  fekszik,  a  ledöfött  ellenséges 
lovon  keresztülesve  s  a  két  marka  görcsösen  szorítja  a 
megfojtott  mongol  torkát.  Leütötték,  megtapodták  s 
ott  hagyák  az  út  közepén  a  legkülönb  magyar  ifjú  testét. 

Megint  rogyik  a  király  lova  s  most  alig  van  idő 
cserélni,  mert  szinte  a  sarkukban  az  üldözők.  Forgács 
András  tehát  visszafordul,  sarkanytúba  kapja  a  lovát  s 
nekivág  egyedül,  hogy  föltartóztassa  a  rohamot.  A  test- 
vére, Tamás,  legelőbb  szökik  a  nyeregből  s  a  király  el- 
fogadja fölkínált  lovát.  Pillanatra  megnyugszik  keze  az 
ifjú  fején  s  aztán  rohannak  tovább,  tovább. 

András  mesébeillő  viadalt  folytat  a  mongolokkal  s 
jó  ideig  tartja  föl  őket,  míg  a  király  tovatűnik  csapa- 
tával. Az  üldözők  nem  akarják  tölteni  vele  az  időt,  hagy- 
ják áttörni  ezt  az  eleven  ördögöt  magukon  s  nekivágni 
az  úttalan  mezőnek. 

Most  Tamás  áll  eléjük,  szétvetett  lábakkal  az  út  kö- 
zepén s  kopját  feszít  rohamuknak.  Egyszerre  tíz  kard 
is  vág  reá  s  ahogy  összerogy,  döfik,  tapossák,  amíg  nem 
mozdul  többet. 

Már  alkonyodik.  Sűrűsödő  erdőn  vágtat  a  menekülő 
csapat,  mikor  a  harmadik  ló  is  kidől  a  király  alól.  Most 
Rugacsfia  Dón  adja  alája  lovát  s  a  testvére,  Barnabás 
fordul  vele  vissza  az  üldözőkre.  De  a  két  Rugacsfi,  a  lo- 
vas meg  a  gyalogos,  nagyszerűen  védik  egymást  s  lassan 
hátrálnak  a  fák  közé,  a  vagdosó  mongolok  elől.  Aztán 
Barnabás  leugrik  a  nyeregből,  megcsapkodja  a  lovat  s 
nagyja  rohanni  a  sűrűben,  ő  maga  bátyjával  együtt  le- 

bukik  a  cserjésben.  Az  üldözők  megtévednek,  csörtetnek 
a  gazdátlan  ló  után  s  a  két  fiú  megmenekül. 

Az  első  csillagok  reszketnek  az  égen.  A  zaj  elült.  A 
vadászok  elmaradtak.  Az  üldözött  vad  Ákos  Ernye  diós- 
győri udvarházában  szédül  a  feneketlen  mélv  alom 
tavába. 


iV. 


Szolganépek  csapatai  lepték  el  a  mezőt,  a  királyi 
dandár  holtteste  felett  fölvonuló  győztes  előtt  s  meg- 
szállva a  sáncokat,  szétverték  az  égő  szekerek  és  sátrak 
romjait,  hogy  utat  tisztítsanak  a  Nagyúrnak  az  elhagyott 
táborba.  Az  elkésett  menekülőket,  akik  még  ott  futká- 
roztak halálraváltan  a  sátrak  között,  vagy  esztelen  re- 
ménnyel lapultak  meg  az  össze-visszahányt  holmiban,  fej- 
székkel, botokkal  verdesték  agyon.  Kardra,  nyilra  nem 
volt  szükség  ezekkel  a  szűkölő,  vinnyogó  ebekkel  szem- 
ben. Nem  álltak  ellent,  legfennebb  bódultan  futottak 
közéjük  s  ostobán  rimánkodtak  kegyelemért,  vagy  arcu- 
kat a  földbe  túrva,  nyöszörögve  várták  a  csapást. 

A  királyi  sátor  teljesen  érintetlenül  ragyogott  a  tá- 
bor közepén,  csak  a  zászló  lógott  ernyedten  a  csúcsán, 
mint  a  meglőtt  madár  tört  szárnya,  a  szellőtelen  levegő 
déli  aléltságában. 

Batu  elsötétült,  komor  arccal  lépdelt  Mangudáj  után 
s  Szubutáj  dühösen  csikorgatta  a  fogait.  Tudták  már, 
hogy  a  győzelem  igazinak  hitt  koronája  hamis  volt,  a 
nádor  esett  el  a  király  képében.  S  még  hozzá  futni  en- 
gedtek egész  csapatokat,  csakhogy  az  egyetlen  nagy  vad 
el  ne  menekülhessen  előlük.  A  vezérek  olyan  méregbe 
jöttek  a  csalás  miatt,  hogy  felismerhetetlenné  tépték  s 
vagdosták  a  nádor  tetemét. 

Az  a  nagyfejű,  feketeképű  szereesen,  aki  felismerte  a 
halottat  s  megállapította  előttük,  hogy  az  nem  a  magyar 
király,  közönyös  nyugalommal  nézte  végig  ezt  a  hiába- 
való, dühödt  halottgyalázást. 

Nem  lehetett  neki  szemrehányást  tenni.  Maguk  a 
mongolok  voltak  az  okai,  hogy  csak  a  királyi  díszt  is- 
merte föl  s  nem  az  arcot  is,  mikor  az  utolsó  dandár  nekik- 
rohant,  mert  a  fölgyújtott  füstcsináló  por,  amire  Sámuel 
véleménye  szerint  ezúttal  nem  is  volt  semmi  szükség, 
nemcsak  a  Mangudájt  fedte  el  a  magyarok  elől,  hanem 
a  magyarokat  is  előlük,  mikor  még  olyan  messze  voltak, 
hogy  arcokat  kivenni  lehetetlenség  volt.  Sámuel  gyerme- 
kes nagyképűségnek  tartotta  magában  ezt  a  mongol  hű- 
hót, amolyan  vakparádénak,  hiszen  mi  értelme  is  volt  az 
önként  halálba  rohanó  dandár  előtt  ennek  a  rémítő  tak- 
tikának? Nem  kellett  vele  bekerítő  mozdulatokat  takarni, 
ijesztgetni  pedig  úgyis  hiábavalóság  a  halál  behúnyt- 
szemű  szerelmeseit.  Csakhogy  persze  Batu  a  világért 
sem  engedte  volna  el  az  efféle  cifraságot,  nehogy  csorba 
essék  rémületes  hírnevén.  Most  leharaphatja,  ha  úgy 
tetszik,  a  saját  fejét,  de  az  övét  még  csak  meg  sem  mos- 
hatja, mert  Sámuelnek,  a  magyar  király  egykori  ka- 
maraispánjának eszére  még  csak  ezután  lesz  igazán  szük- 
sége a  Nagyúrnak  s  ezt  még  Szubutáj  is  nagyon  jól 
tudja.  Csak  egy  minutumig  fordult  reá  gyilkos  tekin- 
tete, de  aztán  rögtön  le  is  kapta  róla  s  elrejtette  le- 
csukódó szemhéjai  alatt,  azonnal  meggondolva  magát. 

Míg  Batu  a  száját  harapdálta,  Szubutáj  már  csele- 
kedett is,  eszének  szokott  villámgyors  fordulatával,  mely 
azonnal  az  elkövetett  hiba  helyrehozásának  útjára  vilá- 

gított.  Ezért  becsülte  őt  annyira  Dzsingisz  khán  is  és 
méltán,  mert  sok  elveszettnek  hitt  csatát  nyert  meg  ezzel 
a  törhetetlen  rugékonyságával. 

A  hírnökök  repültek  parancsára  az  összes  csapatok- 
hoz, melyek  még  mindig  ott  várakoztak  mozdulatlanul, 
ahol  felállították  őket.  A  hírnökök  parancsa  az  volt, 
hogy  kiáltsák  a  várakozók  felé  a  zsákmányolás  jasszáját: 
a  Nagyúr  engedelme  nélkül  semmihez  hozzányúlni  nem 
szabad  s  amíg  van  élő  a  fegyverek  előtt,  halálfia,  aki 
préda  után  hajlik. 

Pedig  akkor  már  a  lovak  szügy e  is  reszketett  az 
egész  síkon,  mert  a  katonák  önmagukat' visszarántó  keze 
véresre  húzta  szájukban  a  zablát,  a  torkok  kiszáradtak, 
a  szemek  lángolva  meredeztek  s  a  mellkasok  iszonyú  tü- 
relmetlenséggel dörömböltek  a  zsákmányolás  vad  sóvár- 
gásától.  Mint  a  lövésre  feszített  ijjhúr,  várta  minden 
ember  a  vezéri  zászló  lendülését,  hogy  végre  rávethesse 
magát  a  lábai  előtt  elhányt  gazdag  prédára.  Ha  csak  a 
gazdátlanul  futkorászó,  gyönyörűen  szerszámozott  lova- 
kat vesszük  is,  csupán  az  embertelen  mongol  fegyelem 
magyarázhatja,  hogy  mindeddig  nem  kapott  utánuk 
egyetlen  kéz  sem,  melynek  körmei  föltépték  a  tenyeret  a 
végsőkig  feszített  önfegyelem  és  a  szila jul  öklöző  vágya- 
kozás birkózásában.  De  mi  van  még  elszórva  fegyverben, 
ékszerekben,  aranyban  és  ezüstben  s  százféle  holmiban 
szanaszét  s  mi  minden  van  még  a  halottakon,  le  a  mez- 
telen bőrig,  ami  mind  az  ő  megérdemelt  jussuk,  mielőtt 
a  hollók  és  farkasok  osztályrésze  következnék ! . . . 

De  a  jassza  nem  ismer  irgalmat  s  a  hírnökök  három- 
szor is  végigüvöltöznek  minden  csapat  előtt,  hogy  mikor 

az  elfoglalt  tábor  közepén  azt  a  ragyogó  csíkos  sátort 
összerogyni  látják,  mindent  otthagyva  rohanjon  az  egész 
délnek,  nyugatnak  s  északnak,  a  futó  sereg  foszlányai 
után.  Amíg  lát  maga  előtt  egyetlen  lélekzőt,  vissza  ne 
merjen  fordulni,  mert  még  az  emlékezetét  is  eltörli  a 
Nagyúr  és  zsákmányrésze  családjával  együtt  a  vezérre 
száll. 

A  j  assza  könyörtelen  öklével  kergette  hát  Szubutáj 
az  egész  mongol  sereget  a  maradék  magyarság  üldözé- 
sére, abban  a  reményben,  hogy  így  talán  sikerül  még 
utolérni  valahol  a  körmeik  közül  kisiklott  királyt.  És  így, 
mihelyt  Béla  elvagdosott  kötélzetü  sátora  összeomlott, 
egyszerre  minden  irányban  megindult  a  kiirtó  üldözés 
munkája,  azzal  a  páratlan  rendszerességgel  és  alaposság- 
gal, melyben  Dzsingisz  khán  örökségének  legiszonyúbb 
hatalma  állott. 

Akiket  Béla  király  halála  megmenthetett  volna  az 
életnek,  két  egész  napon  és  éjszakán  át  szüntelenül  folyó 
mészárlásban  vesztek  el.  „És  nincs  halandó,  aki  biztosan 
tudná  azoknak  számát,  akik  belefulladtak  az  ingová- 
nyokba,  vagy  akiket  megemésztett  a  tűz  vagy  elejtett  a 
kard.  A  falvakban  és  templomokban,  melyekbe  menekül- 
tek, igen  sok  hulla  elégett  és  úgy  hevertek  szerte-széjjel 
a  halottak  a  földön,  mint  ahogy  legelészve  állnak  a  pusz- 
tákon a  marhák,  juhok  és  sertések  nyájai  s  mint  ahogy  a 
kőbányákban  hevernek  az  építésre  kivájt  kövek.  A  vízbe- 
fult  emberek  hulláit  a  folyók  kapták  meg.  Ezeket  a  ha- 
lak, a  férgek  és  vízimadarak  falták  föl.  A  föld  azon  tes- 
teknek nyerte  el  uralmát,  melyek  lándzsáktól,  kardoktól 
és  nyilaktól  hullottak  el.  Ezeket  a  vérrel  bemocskolt  hul- 

iákat  az  ég  madarai  és  élesfogú  házi  és  erdei  vadak  hara- 
pása emésztette  meg,  egészen  a  csontig.  A  tűz  azokat  a 
testeket  nyerte  el,  melyek  a  templomokban  és  falvakban 
égtek  el.  Némelykor  magát  a  tüzet  is  elfojtották  az  égés- 
ből származó  zsiradékok.  Még  hosszú  idő  múlva  is  ott 
hevernek  majd  a  megfeketedett,  de  el  nem  pusztult, 
bőrbe  takart  csontvázak,  melyek  még  a  vadállatoknak 
sem  szolgáltattak  jóízű  eledelt.  A  levegőnek,  melyet  a 
negyedik  elemnek  neveznek,  a  többi  három  valamennyi 
hullának  a  bűzét  adta  át.  A  levegő  úgy  megromlott  és 
megmételyeződött,  hogy  azok  az  emberek,  akik  szerte- 
széjjel a  mezőkön,  az  utakon,  az  erdőkben  sebeikkel  fél- 
holtan hevertek  ugyan,  de  talán  megélhettek  volna,  a 
levegő  mételyétől  meghaltak.  És  így  a  kegyetlen  pusztí- 
tásból a  levegő  is  kivette  a  maga  részét." 

A  Tisza  mocsarai  között,  tiport  náddal  fedett  zsoni- 
békon  fekszik  Ugrón  érsek,  utolsókat  lehelve.  Megtörő 
szemei  az  alkonyatban  lángoló  égre  bámulnak.  Idáig  hoz- 
ták el  nagy  erőlködéssel  paptársai.  Már  mind  gyalogosan 
álldogálnak  körülötte.  A  lovak  ott  süllyedeztek  el  egy- 
itásután,  a  folytonosan  mélyülő  gonosz  ingoványban.  Ki 
gondolkozott  volna  a  menekülés  szédületében,  hogy  ide- 
jében megértse  a  veszedelmet,  amelybe  minden  lépéssel 
reménytelenebbül  jutottak?  Hiszen  nem  erre  akartak 
futni  ok,  csak  felfedeztetve  tértek  délnek  a  pesti  útról  s 
aztán  nem  volt  többé  visszafordulás,  megállás  vagy  vá- 
lasztás. Végig  kellett  menni  a  vesztőúton,  amelyre  egy- 
szer rátévelyedtek.  Eleinte  azt  hitték,  talán  még  jobb  is, 
logy  haldokló  vezérükkel  félrekanyarodtak  a  nagyűtrol. 
ihol  előbb-utóbb  csak  utolérték  volna  az  üldözők.  Volt 

még  valami  szikrája  szívökben  a  reménységnek,  hogy  a 
győztesen  előnyomuló  vihar  elseper  mellettük  s  hátha 
nem  halnak  éhen  addig  ebben  az  elátkozott  ingoványban, 
amíg  majd  bántatlanul  előbújhatnak  belőle  s  elérnek 
valami  falut,  amit  megkímélt  a  vész.  De  aztán,  hogy  az 
általános  üldözés  megindult  s  hallották  messziről  terjedni 
s  közeledni  mindenfelől  a  kegyetlen  hajtók  riogatását, 
lassacskán  felhagytak  a  hiábavaló  reménykedéssel  s  most 
mindenik  magába  mélyedve  végzi  el  utolsó  számadását, 
az  Űr  elé  készülődve. 

Gergely  püspök  gyónni  akar  s  utána  Jakab,  Rajnáid, 
Eradius,  Albert  s  Miklós  egymásután  teszik  le  bűneiket 
Mátyás  érsek  kezébe.  Utolsó  főpapi  funkcióját  végzi  Ma- 
gyarország első  érseke,  mikor  föloldozza  őket  és  suttogó 
szavakkal  készíti  a  végső  útra  társait.  Aztán  alázatosan 
esik  térdre  maga  is  Gergely  előtt,  hogy  bűnei  bocsánatá- 
ért esedezzék. 

Hála  Istennek,  mindjárt  vége  lesz  ennek  a  hátralevő 
néhány  percnek,  az  Űr  kegyelméből  higyjük,  hamarabb, 
mint  ahogy  a  szívökre  alápermetező  égi  vigasz  varázsát 
megzavarhatná  a  test  nyomorult  halálfélelmének  elhatal- 
masodása, ebben  a  gyötrelmes  várakozásban,  melyet  a  szú- 
nyogok millióinak  monoton  zümmögése  tesz  olyan  elvisel- 
hetetlenné, a  fülek  dobhártyáját  kínozva. 

Valahol  az  ingovány  szélén  hallszik  már  a  halál  ke- 
reső kezének  zörgése,  amint  a  nádat  hajtogatja  szét  maga 
előtt,  üres  szemekkel  vigyorogva. 

ők  már  elvégeztek  mindent,  nincs  több  mondanivaló- 
juk sem  önmaguk,  sem  egymás,  sem  a  föld,  sem  az  ég 
számára.  A  várakozás  szörnyű  ürességét  most  már  csal: 

az  életük  fájáról  leszakadt  értelmetlen  gondolattöredékek 
szállongják  be,  mint  hulló  őszi  levelek.  Albert  mester 
fejében  teljesen  indokolatlanul  kattog  valami  jogi  formuia 
frázisa  s  Mátyás  érsek  szeme  egy  megtörött  szárú  vízi- 
liliom kékszirmú  fején  tévelyeg,  mely  szelíd  megadással 
éppen  az  ő  lábfejére  fekszik  s  halvány  erezetének  szöve- 
vényén apró-apró  tetveeskék  nyüzsögnek  fel-alá,  egy 
egész  furcsa  világ,  amelynek  sejtelme  sincs  arról,  hogy  mi 
minden  létezik  még  rajta  kívül,  ebben  a  keserves  minden- 
ségben.  Aztán  minden  átmenet  nélkül  a  gyulafehérvári 
dóm  építőállványain  nyüzsgő  munkások  serege  jelenik 
meg  előtte  s  ő  maga  ott  áll,  szakállát  fésülgetve  ujjaival 
a  földhányáson  s  Ludovicus  mester  tudományát  dicséri  a 
tisztelettel  bólogató  barátoknak.  Hanem  a  falak  recsegve 
dőlni  kezdenek  s  ő  riadtan  ugrik  el,  hogy  rá  ne  zuhan- 
janak. 

Megrázkódva  tekint  szét  s  látja  a  recsegve  hajló 
nádakon  áttörni  feléjük  a  fekete  lovasok  ordítozó  falká- 
ját.  Tekintete  Ugrón  mereven  elnyúlt  alakjára  esik  s  most 
veszi  észre,  hogy  utoljára  emelkedik  föl  a  már  halottnak 
hitt  nagy  testvér  melle  s  mély,  hörgő  sóhajjal  süpped 
vissza  a  nagy  végső  csendbe.  Térdrehull  mellette  imád- 
kozva s  erre  egyenként  fölrezzennek  s  a  halott  köré  tér- 
delnek a  többiek  is.  Mormoló  imádságok  fölszálló  hullá- 
mán lebeg  a  hős  lelke  az  esti  fényben  tündöklő  magas- 
ságba. 

Az  utolsó  percben  még  fölemelkedik  Mátyás  érsek  s 
fereemelt  fejjel,  lehunyt  szemekkel  kezd  rá  a  temetési 
sortartás  megrázó  zsolozsmájára: 

,,Circumdederunt  me  gemitus  mortis  , , 

még  valami  szikrája  szívökben  a  reménységnek,  hogy  a 
győztesen  előnyomuló  vihar  elseper  mellettük  s  hátha 
nem  halnak  éhen  addig  ebben  az  elátkozott  ingoványban, 
amíg  majd  bántatlanul  előbújhatnak  belőle  s  elérnek 
valami  falut,  amit  megkímélt  a  vész.  De  aztán,  hogy  az 
általános  üldözés  megindult  s  hallották  messziről  terjedni 
s  közeledni  mindenfelől  a  kegyetlen  hajtók  riogatását, 
lassacskán  felhagytak  a  hiábavaló  reménykedéssel  s  most 
mindenik  magába  mélyedve  végzi  el  utolsó  számadását, 
az  Űr  elé  készülődve. 

Gergely  püspök  gyónni  akar  s  utána  Jakab,  Rajnáid, 
Eradius,  Albert  s  Miklós  egymásután  teszik  le  bűneiket 
Mátyás  érsek  kezébe.  Utolsó  főpapi  funkcióját  végzi  Ma- 
gyarország első  érseke,  mikor  föloldozza  őket  és  suttogó 
szavakkal  készíti  a  végső  útra  társait.  Aztán  alázatosan 
esik  térdre  maga  is  Gergely  előtt,  hogy  bűnei  bocsánatá- 
ért esedezzék. 

Hála  Istennek,  mindjárt  vége  lesz  ennek  a  hátralevő 
néhány  percnek,  az  Űr  kegyelméből  higyjük,  hamarabb, 
mint  ahogy  a  szívökre  alápermetező  égi  vigasz  varázsát 
megzavarhatná  a  test  nyomorult  halálfélelmének  elhatal- 
masodása, ebben  a  gyötrelmes  várakozásban,  melyet  a  szú- 
nyogok millióinak  monoton  zümmögése  tesz  olyan  elvisel- 
hetetlenné, a  fülek  dobhártyáját  kínozva. 

Valahol  az  ingovány  szélén  hallszik  már  a  halál  ke- 
reső kezének  zörgése,  amint  a  nádat  hajtogatja  szét  maga 
előtt,  üres  szemekkel  vigyorogva, 

ők  már  elvégeztek  mindent,  nincs  több  mondanivaló- 
juk sem  önmaguk,  sem  egymás,  sem  a  föld,  sem  az  ég 
számára.  A  várakozás  szörnyű  ürességét  most  már  csal: 

az  életük  fájáról  leszakadt  értelmetlen  gondolattöredékek 
szállongják  be,  mint  hulló  őszi  levelek.  Albert  mester 
fejében  teljesen  indokolatlanul  kattog  valami  jogi  formula 
frázisa  s  Mátyás  érsek  szeme  egy  megtörött  szárú  vízi- 
liliom kékszirmú  fején  tévelyeg,  mely  szelíd  megadással 
éppen  az  ő  lábfejére  fekszik  s  halvány  erezetének  szöve- 
vényén apró-apró  tetveeskék  nyüzsögnek  fel-alá,  egy 
egész  furcsa  világ,  amelynek  sejtelme  sincs  arról,  hogy  mi 
minden  létezik  még  rajta  kívül,  ebben  a  keserves  minden- 
ségben.  Aztán  minden  átmenet  nélkül  a  gyulafehérvári 
dóm  építőállványain  nyüzsgő  munkások  serege  jelenik 
meg  előtte  s  ő  maga  ott  áll,  szakállát  fésülgetve  ujjaival 
a  földhányáson  s  Ludovicus  mester  tudományát  dicséri  a 
tisztelettel  bólogató  barátoknak.  Hanem  a  falak  recsegve 
dőlni  kezdenek  s  ő  riadtan  ugrik  el,  hogy  rá  ne  zuhan- 
janak. 

Megrázkódva  tekint  szét  s  látja  a  recsegve  hajló 
nádakon  áttörni  feléjük  a  fekete  lovasok  ordítozó  falká- 
ját.  Tekintete  Ugrón  mereven  elnyúlt  alakjára  esik  s  most 
veszi  észre,  hogy  utoljára  emelkedik  föl  a  már  halottnak 
hitt  nagy  testvér  melle  s  mély,  hörgő  sóhajjal  süpped 
vissza  a  nagy  végső  csendbe.  Térdrehull  mellette  imád- 
kozva s  erre  egyenként  fölrezzennek  s  a  halott  köré  tér- 
delnek a  többiek  is.  Mormoló  imádságok  fölszálló  hullá- 
mán lebeg  a  hős  lelke  az  esti  fényben  tündöklő  magas- 
ságba. 

Alz  utolsó  percben  még  fölemelkedik  Mátyás  érsek  s 
é^reemelt  fejjel,  lehunyt  szemekkel  kezd  rá  a  temetési 
szertartás  megrázó  zsolozsmájára: 

„Circumdederunt  me  gemitus  mortis  , ,  " 

Míg  ő  nyilaktól  át  meg  átfúrva  roskad  Ugrón  tes- 
tere,  a  többi  térdelők  feje  mélyen  hajlik  feléjük,  a  halál 
kaszája  alá. 

Csak  Miklós  prépostban  vet  még  egyszer  iángot  az 
ellobbanó  tüz.  ő  kancellár,  Báncza  helyettese  s  nyakában 
a  király  pecsétje  függ.  Nemes  törzs  hajtása  is  s  nem  ad- 
hatja oda  ezt  a  jelvényt  mozdulat  nélkül  az  elkerülhetet- 
len halálnak. '  Forró  lendülettel  veti  föl  magát  térdeiről, 
kap  kétkézre  egy  ott  heverő  véres  pallost,  fordul  s  veti 
magát  a  mongol  tisztre,  aki  elsőnek  szökken  közéjük  a 
zsombékra.  Az  meglepetten  kapja  szeme  elé  a  karját  s 
elhülten  bámul  utána  egy  pillanatig,  ahogy  az  átszelt 
kar,  mint  valami  idegen,  élettelen  faág  súlyosan  puffan 
a  sárba  s  aztán  utánazuhan  maga  is. 

Miklós  megtaposott  testéről  letépi  valaki  a  királyi 
pecsétet  s  úgy  látszik  megsejtve  annak  jelentőségét,  ma 
gával  viszi  Batu  khán  számára. 

Vilmos  és  Dénes  ezalatt  messze  jártak  már  a  sebesült 
Kálmán  herceggel  a  pesti  úton.  Mind  több  és  több  vág- 
tató menekült  érte  be  őket,  mert  a  seblázban  vacogó,  ájul- 
dozó herceggel  nem  lehetett  teljes  erőből  rohanni.  Egész 
kicsi  sereggé  sokasodtak  estéig,  melynek  egy  része  el  is 
hagyta  őket,  az  üldözés  félelmétől  kergetve,  de  sokukban 
még  most  is  élt  a  becsület  szikrája  s  velük  maradtak 
mindvégig,  elszánva,  hogy  védeni  fogják  a  herceget,  ha 
tán  beérnék  őket. 

Erre  azonban  nem  került  sor,  mert  váratlan  akadály 
tartóztatta  föl  az  úton  előretörő  mongolokat.  A  pécsi 
püspök.  Bertalan,  csapatával  együtt  szintén  a  pesti  úton 
menekült,  valamivel  utánuk  s  már-már  beérték  az  üldo- 

zok,  mikor  balfelöl  a  mezőn  át  nagy  lovasdandár  höm- 
pölyödött  eléje,  kibontott  zászlókkal.  Kán  László  ispán 
serege  volt  ez,  amelyik  a  kunok  miatt  elkésve  csak  most 
érkezett,  hogy  a  király  hadához  csatlakozzék.  A  püspök 
végső  erejével  vágtatott  hozzá  s  néhány  szakadozott  szó- 
val tudatta  vele,  hogy  mi  történt.  De  ekkor  már  a  mon- 
golok is  megtorpantak,  ekkora  töretlen  erő  csodálatos 
elébüktoppanásán  s  szétrebbenve  visszafordultak,  hogy  el 
oe  szakítsák  őket  a  főseregtől.  László  ispán  oda  volt  a 
haragtól  s  szégyentől,  hogy  nem  érhetett  el  a  muhi  me- 
zőre, de  legalább  annyit  mégis  megtehetett,  hogy  egész 
Pestig  fedezte  Kálmán  herceg  menekülését,  vissza-vissza- 
%esapva  a  sarkába  merészkedő  mongol  csapatokra,  mint  a 
hajszolt  farkas,  amelyik  csattogó  fogakkal  marja  el  ma- 
gától az  inába  harapó  szelindekeket. 

A  jó  pestiek  vidáman  várták  a  győztes  sereg  vissza- 
térését s  ha  volt  valami,  ami  olykor  kissé  fölkavarta  őket. 
az  legfennebb  a  fogadtatás  s  az  ünnepi  lakomák  feletti 
hajbakapás  lehetett,  minthogy  mindenkinek  fantasztiku- 
sabb terve  volt  ezekre  nézve  a  másikénál. 

Mikor  aztán  Kálmán  herceg  a  futók  halálravált  csa- 
patával közéjük  esett,  fejvesztett  rémület  váltotta  föl  az 
ünnepi  készülés  boldog  izgalmait  az  egész  városban.  Pók 
Móric  vitéz  házigazdája,  a  kis  varga  s  a  hozzá  hasonló 
patkánysereg,  Kötöny  gyilkosainak  a  védtelenekkel  szem- 
ben nagybátor  söpredéke  elsőnek  futott  szerteszét  köly- 
keivel  s  rongyaival,  mintha  mindegyiküknek  külön  díjat 
tűzött  volna  a  fejére  Batu  khán  s  csakis  értük  loholna  a 
Dunához. 

De  az  értelmes,  meggondolt,  méltóságos  lépésű  német 

kalmárok,  akiknek  igazán  volt  mit  félteniök,  azonnal  a 
védelemre  gondoltak  s  nem  vesztették  el  a  fejüket.  Ha  a 
herceg  köztük  marad  és  az  élükre  áll,  ők  megoltalmazzák 
a  király  házát,  mellyel  kitüntette  civitásukat  s  meg  mel- 
lékesen a  saját  magukét  is,  ami  nélkül  úgy  sem  élet  az 
élet.  A  német  kalmár  nem  inalhat  el  egy  görcsös  bottal  a 
markában,  mert  koldulni  nem  is  tud  s  nem  is  akar.  Neki 
háza  van,  úrasszony  felesége,  szép  tiszta  gyermekei  és  a 
házban  minden,  amiért  egész  életén  át  dolgozott  ebben  az 
idegen  országban.  Ezek  együtt  az  ő  hazája  s  az  élete  ér- 
telme. Ezt  meg  kell  védelmezni,  vagy  a  romjai  alá  temet- 
kezni. De  a  herceg  és  katonái  nélkül  csak  meghalni  lehet, 
mert  ők  vágnak  ugyan,  ahogy  az  Isten  engedi,  de  nem 
katonák  s  nem  értenek  a  had  dolgához.  Vezér  kell  nekik 
8  gyakorlott  irányítók,  akiknek ,  halálig  engedelmeskedni 
fognak. 

Csak  akkor  hűlt  meg  bennük  a  vér,  amikor  a  herceg, 
akit  küldöttségük  a  királyi  palota  egyik  ágyasházában 
keresett  meg,  fölvetette  magát  a  vánkosokról,  ép  jobb 
karjával  rémülten  hadonászott  a  szemük  előtt  s  a  láztól 
sötétvörös  arccal,  delíriumos  szemekkel  ordított  reájuk: 

—  Megőrültetek  ? . . .  Nem !  Nem ! . . .  Hogy  ón  itt 
maradjak? . . .  Vilmos!  Vilmos!  Megvan-e  már  a  csónak? 
Induljunk  ebben  a  percben,  ezektől  a  veszettektől ! . . . 

Feljajdult,  mert  szorosan  lekötött  balkarja  a  szenve- 
délyes hánykolódás  közben  megmozdult  s  iszonyút  nyilal- 
lott elfeketült  bal  vállában  a  cipónyivá  dagadt  sebfészek, 
ahonnan  a  domokos  fráter  csak  úgy  tudta  kihúzni  a  nyi- 
lat, hogy  a  hegye  bennetörött.  Órákig  feküdt  akkor  ájul- 

tan  a  fájdalomtól  s  most  megint  tüzes  karikák  táncoltak 
a  szeme  előtt  s  zuhanni  kezdett  vele  az  ágy. 

Ezekben  a  hősi  szemekben,  melyek  sohase  rebbentek 
semmi  haláltól,  most  olyan  névtelen  rémület  imbolyog, 
hogy  a  kalmárok  visszatántorodnak  tőle  s  keresztet  vet- 
nek magukra.  A  herceg  hebegő  száján  még  kifordul  né- 
hány hörgő  szó: 

—  Minden  hiába ! . . .  Gondoskodjatok  magatokról... 
ahogy  tudtok ! . . .  Csónakot ! . . .  Vilm ...  —  s  ájultan 
esett  vissza  a  párnákra. 

A  kalmárok  szélütötten  támolyogtak  el  az  ágyától  s 
egyszerre  beléjük  markoltak  a  halálfélelem  jégujjai.  Meg- 
semmisülten érezték  át  tehetetlenségüket.  Mi  lehet  az  a 
rémség,  ami  előtt  egy  ilyen  félelmes  királyi  oroszlán  meg- 
szűköl, mint  az  öleb  s  mit  tehetnek  ők,  nyomorult  senkik, 
mikor  büszke  katonaemberek  szíve  megtörik?  Most  már 
asszonyára  s  gyermekeire  gondol  csak  valamennyi  s  Vil- 
most ostromolják,  kétségbeesetten  tördelve  kezeiket: 

—  Legalább  addig  várjatok,  Uram,  míg  hajókat  ké- 
szíthetünk elé  feleségeink  s  gyermekeink  számára,  hogy 
átküldhessük  őket  a  Dunán ! . . .  Mi  maradunk,  mi  itt 
halunk  meg  a  házainkban,  csak  ők  menekülhessenek! 

A  lovagot  megrendíti  ezeknek  a  zárkózott  emberek- 
nek egyszerre  kitörő  rémülete  és  fájdalma,  de  segíteni 
nem  tud,  a  herceg  még  lázálmában  is  csónakért  kiabál  s 
kénytelen  eszméletlenül  átkelni  vele,  tüstént,  ahogy  egy 
rozoga  dereglyét  kerítenek.  Ott  túl  szekérbe  téteti  s  foly- 
tonos, félig  öntudatlan  sürgetésére  Somogyba  fut  vele,  a 
királyné  segesdi  majorjába. 

Most  a  kalmárok  két  kézzel  látnak  hozzá  a  nyakukba- 

szakadt  veszedelem  elhárításához.  Lázasan  szállítják  át, 
csónakon,  kompon,  dereglyén,  a  sebtében  összekapdosott 
holmival,  családjaikat  a  Duna  túlsó  partjára.  Kezdenek 
nevetségesen  megható  elszántsággal  palánkokat  erősíteni, 
házakat  torlaszolni,  kincseket  elásni  s  fegyverkezni  min- 
dennel, ami  a  kezükügyébe  akad.  Elfelejtik  az  evést,  pi- 
henést, álmot  s  fajtájuk  csodálatos  szívósságával  dacol- 
nak a  lehetetlenség  gúnyjával. 

Mit  ér  mindez?  ...  A  fele  asszonynép  s  gyermeksereg 
még  az  innenső  parton  jajong  s  a  palánkok  még  ledön- 
göletlen,  nyomorult  latorkertek,  mikor  nyakukba  zúdul  az 
Isten  haragja.  Arra  is  alig  van  már  idő,  hogy  a  házakba 
meneküljenek  és  sok  kétségbeesett  asszony,  gyermekével 
a  karjai  között,  veti  magát  a  Dunába  inkább,  minthogy 
az  ördögök  véres  fogára  kerüljön.  Azok,  mint  az  éhfarka- 
sok,  mord  tekintettel  szimatolják  körül  a  szerencsétlen 
várost  s  szájukat  nyaló  gyönyörködéssel  kezdik  az  ostro- 
mot, nyilak,  dárdák,  gépből  hajított  kövek,  gyújtóbom- 
bák záporával.  Veszettül  rohamozzák  a  palánk  sáncait  s 
ha  vissza-visszahúzódnak  is  a  tanulatlan  lakosság  min- 
dent pótló  hősiessége  elől,  újra  kezdik  fáradhatatlanul. 
Mikor  a  palánk  már  bedőlt,  a  házak  körül  folyik,  utcáról- 
utcára a  véres  kergetőzés,  aztán  maguk  a  házak  kerülnek 
egyenként  ostrom  alá,  míg  a  védelem  teljesen  kifárad  s 
az  utolsó  kar  is  aléltan  hanyatlik  alá.  így  is  három  nap 
telik  bele,  míg  Pest  helyén  csak  üszök  parázslik  s  könny- 
fakasztó füst  borít  szemfedőt  a  halottak  ezreire. 

Kán  László  serege  még  Pest  előtt  délnek  fordult  s 
sz  ispán  sietett  haza,  hogy  a  saját  megyéit  s  várait  ké- 
sátíe  elő  a  védelemre.  Dénes  is  vele  tartott,  hogy  Tomaj- 

nak  kanyarodjék,  teljesíteni  a  halott  apa  parancsát.  De 
a  muhi  katasztrófa  hírét  magával  hurcolta  útján  az  ispán 
serege  s  a  rémület  a  faluk  egész  seregének  népét  kergette 
Pest  felé.  A  városba  már  nem  juthatva  be,  a  domokos- 
fráterek dunaparti  klastromába  tódult  be,  aki  csak  fért, 
udvart,  folyosókat,  cellákat  és  templomot  szorongásig 
megtöltve.  Aki  künnrekedt,  az  futott  tovább  dél  felé,  ina- 
szakadtából. 

A  fráterek  azokból  a  férfiakból,  akikbe  lelket  tudtak 
verni,  védőcsapatot  szerveztek  a  klastrom  oltalmazására 
s  akadt  asszony  is,  aki  vizet  forralt  s  a  belső  falakból  ki- 
bontott köveket  hordott  a  férfiaknak  a  fal  peremére,  hogy 
a  támadók  fejére  zúdítsák.  Fegyveres  alig  lévén  a  mene- 
kültek között,  csak  gyermekjáték  volt  a  mongolnak  lenyi- 
lazni a  falperem  védőit  s  betörni  a  kolostor  kapuját 

Az  asszonyokat,  lányokat  és  gyermekeket  az  utolsó 
órában  a  templomban  szorították  össze  s  szegény  jó  frá- 
terek jámborságukban  olyasmit  mondogattak,  hogy  az 
Isten  házában  nincs  mit  félni  az  imádkozó  lelkeknek, 
mert  ott  még  az  ördög  is  visszaretten  a  gonoszságtól. 

A  prior  Ambrozius  frátert,  az  egykori  Búzád  ispánt 
rendelte  a  szentélybe,  hogy  misét  mondjon,  imádkozzék 
az  asszonynéppel  s  tartson  nekik  vigasztaló  prédikációt, 
hogy  elvonja  figyelmüket  a  küntlevőktől  s  elfelejtesse 
velük  a  halál  félelmeit. 

—  Te,  aM  meggyűlölted  a  kardot  s  Isten  békéjét 
áhítod  egyedül,  —  mondta  neki  a  prior  —  legalkalma- 
sabb vagy  közöttünk  erre  a  szent  munkára. 

A  férfiak  a  szent  atyákkal  együtt  csak  egyetlen  mó- 

don  tudtak  ellenállani  a  kapu  betörése  után.  Mint  az  ele- 
ven fal,  egymáshoz  szorított  testeikkel  állották  el  a  kapu- 
alját, a  folyosókat  és  az  udvart,  úgy  hogy  a  bezúduló 
mongoloknak  órákig  kellett  fúrniok,  őrölniök,  zúzniok  ezt 
a  minden  kőnél  kifárasztóbban  ellenálló  élő  gátat,  mely 
ha  vértbuzogva  engedett  is  előtte,  ismét  összecsukódott  s 
a  közéje  ékelődött  ellenségből  puszta  nyomásával  szorí- 
totta ki  a  lélekzetet. 

A  kolostoron  kívül  felállított  kővetők  és  bombahají- 
tók  beszüntették  működésüket,  mert  nem  akarták  saját 
benyomuló  csapataikat  a  védőkkel  együtt  kövezni  agyon 
s  égetni  el  elevenen. 

Nagysokára  aztán  vége  lett  s  a  vértől  ázott  gyilko- 
sok betörhettek  a  templomba.  Egy  pillanatig  még  az  ő 
tigrisszivüket  is  elállította  az  áhítatában  elmerült  imád- 
kozok térdelő  serege  s  csak  mikor  egy  gyermek  fölsikol- 
tott iszonyatos  láttukra,  mozdultak  meg  gépiesen,  hogy 
kérlelhetetlen  munkájukat  végezzék.  Legjobban  azok  jár- 
tak, akiket  a  fegyver  gyorsan  megváltott  mindentől  s  ta- 
lán még  imádságuk  önfeledt  röptében  szakadtak  ki  az 
életből.  De  nagyon  sokan  voltak,  akiknek,  úgy  látszik, 
elsiratatlan  bűnökért  lakolniok  kellett  előbb  még  e  föl- 
dön, mielőtt  bebocsáttattak  volna  a  mártírok  aranykapu^ 
ján.  Fiatal  anyák,  akiknek  karjaikból  kitépett  csecsemő- 
jüket oszlopokhoz,  falakhoz  s  kőpadlóhoz  paskolva  kellett 
látniok,  tisztes  asszonyok,  akiknek  gyötrődő  tekintete  ba- 
romi öleléssel  beszennyezett  hajadonleányaik  vergődésén 
üvegesedéit  meg  s  aztán  maguk  is,  maguk  is  jöttek  korra, 
rangra,  mindenre  való  tekintet  nélkül  a  mélységből  való 
fenevad  őrjöngő  táncában  megfojtva  s  eltaposva,  az  Isten 


119 


házában,  a  szomorúan  mosolygó  oltárképek  alatt.  A  kő- 
feszületen  feléjük  hajló  Megváltó  melle  mintha  zihált 
volna  báránykáinak  kínjain  s  az  isteni  ajkak,  ismét  át- 
érezve a  poklok  gyötrelmét,  fájdalmasan  sóhajtanák  a 
szót,  amitől  egykor  a  föld  is  meghasadt:  „Én  Istenem,  én 
Istenem,  miért  hagytál  el  engemet?" 

Búzád  fölegyenesedve  ott  a  főoltár  nagy  kőkeresztje 
alatt,  hallja  ezt  a  szózatot  s  szemei  iszonyattal  merednek 
a  hozzátóduló,  sikoltozó,  őrültszemü  nőkre.  Ott  térdelnek 
körülötte,  vonagló  halomban,  a  lábait  átölelve,  az  oltár 
széleibe  kapaszkodva,  vagy  égfelé  tárt  karokkal  kiáltva  az 
irgalmas  Krisztushoz. 

Búzád  gyűlöli  a  vért,  az  erőszakot,  az  ördögi  testet. 
Saját  sírva  vezekelt  régi  valója  vigyorog  rá  ezekből  a 
sárga  sátánpofákból,  amint  ragadozó  karmaikkal  vetik 
magukat  az  oltárlépcsőkön  vergődő  szegény  teremtésekre, 
akiknek  megtágult  szemeiből  mintha  mind  az  az  egyetlen, 
szennytől  írtózó  angyalarc  könyörögne  hozzá  segítségért. 
Nem  bírja  ezt,  megfordul,  az  oltár  elé  veti  magát  s  két 
karjával  átöleli  a  nagy  kőkereszt  lábát: 

—  Krisztus !  Krisztus !  —  kiáltja  fölzokogva.  — -  Sza- 
badítsd meg  őket !  —  s  karjai  a  mindent  lehetségessé  tevő 
hit  sziklákat  mozdító  erejével  fonódnak  a  kereszt  köré. 

És  a  Megváltó  megmozdul  odafönn.  A  kőarcon  ir- 
galmas mosoly  elevenedik,  biztató  vigaszt  sugároznak  az 
áldott  szemek  s  kitárt  karjaival  lassan  aláhajlik  a 
Szabadító. 

A  hatalmas  kőfeszület  egész  súlyával  zuhan  le  s 
összetört  darabjai  alatt  megbüntetett    szentségtörők  és 


megmentett  áldozatok  holttestei  feküsznek  s  Búzád  az 
utolsó  hálás  mosollyal  arcán,  öleli  most  is  magához  a  ke- 
reszt ledőlt  kőlábát,  amely  alatt  pihen. 

• 

Fest  alatt,  az  egykori  magyar  tábor  helyén  most  a 
hódító  sátrai  emelkednek  s  tábora  hullámzik.  A  Nagyúr 
sátorpalotája  közelében,  az  egyik  vezéri  szálláson,  hosszú 
kecskelábú  asztal  mellett  halvány  eltorzult  arcú  magyar 
papok,  szerzetesek  ülnek,  béklyóba  kötözött  lábakkal.  Fe- 
jüket mélyen  hajtják  az  asztal  fölé,  hogy  senki  se  láthassa 
a  tehetetlen  gyötrődés  rángását  vonásaikon  s  indulattól 
remegő  kézzel  írnak  az  eléjük  tett  hártyákra. 

Az  asztal  körül  Sámuel,  a  szerecsen  sétál,  hátán 
összedugott  kezekkel  s  leszegett  sötét  homlokán  a  meg- 
feszített gondolkozás  redői  sorakoznak.  Levelet  diktál 
Sámuel,  azt  írják  a  fogoly  magyar  papok  s  köröskörül  a 
sátor  fala  mellet,  merev  lándzsás  mongol  katonák  állanak 
őrséget. 

—  Ne  féljetek  a  kutyák  vad  dühétől,  —  ejtegeti 
Sámuel  a  szavakat  s  a  tollak  percegnek  visszafojtott  só- 
haj tozások  között  —  és  ne  merészeljetek  kimozdulni  há- 
zaitokból, mert  jóllehet,  bizonyos  előre  nem  látott  esemény 
folytán,  úgy  táborunkat,  mint  sátrainkat  elveszítettük, 
Isten  kegyelméből  mégis  az  a  szándékunk,  hogy  azokat 
visszaszerezzük,  új  bátor  harcot  küzdve  velük.  Miért  is 
csak  imádkozzatok,  hogy  az  irgalmas  Isten  megengedje, 
hogy  ellenségeinknek  fejére  verhessünk.  Én  küldöm  nek- 
tek e  levelet,  Béla  király,  minek  hiteléül  lássátok  rajta  sa- 
ját majesztásunk  pecsétjét! 

A  hártyákat  beporozzák  s  mikor  elfújják  róla  a  fölös- 
legest, úgy  hangzik,  mint  keserves  sóhajtás.  A  pennák 
kiesnek  az  ujjak  közül  s  a  szemek  tompa  kétségbeeséssel 
merednek  az  asztalra. 

Sámuel  minden  példányt  maga  vizsgál  meg,  fenye- 
gető szem  villogás  között.  De  nincs  baj,  nem  mertek  ezek 
a  szentkutyák  semmit  belelopni.  Maga  nyomja  mindenik 
levélre,  megpuhított  viaszba  a  király  pecsétjét,  melynek 
értékéről  azonnal  fölvilágosította  Batuékat,  mikor  Miklós 
holttestéről  leszakítva,  beszolgáltatták  a  katonák. 

—  Ügy,  úgy  —  mormogta  magában  elégedetten.  — 
Ez  már  hiteles  királyi  levél.  Egy  se  fog  elmozdulni  ott- 
honról, ha  meglátta  és  majd  szépen  maguk  köré  hívogat- 
ják a  megszökdösött  bújkálókat  is.  —  Az  őrök  tisztjéhez 
fordult:  —  Vezesd  el  a  foglyokat  a  rabverembe  s  jöjje- 
nek be  utánuk  azok  a  magyarok ! 

—  Parancsodra,  uram!  —  tisztelgett  a  katona  s  in- 
tésére a  dárdások  kilökdösik  maguk  előtt  a  béklyók  miatt 
csak  csoszogni  tudó,  szomorú  foglyokat. 

A  lassú  menet  még  a  sátor  bejárójánál  tartott,  mikor 
szembe  jött  velük,  befelé,  egy  csoport  mongolsisakos,  bőr- 
köntösű  ember,  csupa  jó  magyar  arc. 

Az  egyik  fogoly  pap  izzó  tekintettel  mérte  őket  végig 
s  megvetően  rándult  a  szája.  A  sisakosok  egyike  elvörö- 
södött erre  a  tekintetre.  Ügy  látszik,  ismerősök  voltak. 

—  Gyalázat ...  —  sziszegte  a  pap  a  szeme  közé. 

—  Mit  akarsz  ?  . . .  —  hebegett  a  sisakos  zavartan,  de 
aztán  megrándította  a  vállát  s  erőltetett  hetykeséggel 
vágta  oda: 

—  Mi  józan  emberek  vagyunk.  Magyarországnak 
vége  van. 

A  papot  tovább  tuszkolta  dárdája  nyelével  a  mongol 
őr,  ugatva  valamit  mérgesen. 

A  sisakos  sarkon  fordult  s  a  többiek  után  lépett 
Sámuel  szállására. 

—  Ezeket  a  leveleket  viszitek,  —  utasította  őket  a 
szerecsen  —  annyi  ismerőshöz,  amennyihez  csak  el  tudjá- 
tok juttatni.  És  ne  kíméljétek  a  szót  sem.  Miért  is  kétel- 
kednének különben?  A  király  pecsétjét  minden  magyar 
úr  ismeri.  Pő,  hogy  otthon  maradjanak,  hogy  haza  térít- 
senek mindenkit,  aki  elszéledt. 

A  renegátok  bólintottak,  hogy  értik. 

—  De  ne  ebben  a  maskarában  menjetek  közéjük!  — 
vigyorgott  Sámuel. 

—  Nem  vagyunk  marhák ! . . .  —  mordult  fel  az 
egyik,  dühösen  az  ügyetlen  intelemért. 

Sámuel,  hogy  helyrehozza,  vállveregetve  mondta: 

—  Hiszen  nekik  is  jó  ez,  úgy-e?  Mi  a  fenének  bujdo- 
koljanak, gyökereket  rágva  az  erdőkben?  Majd  beleszok- 
nak a  dolgok  új  rendjébe.  Béke  lesz  itt  s  bőség,  mihelyt  a 
háború  véget  ér  s  mind  megszeretik  az  új  gazdát.  Hát 
csak  azért . . . 

A  magyarok  azonban  nem  szóltak  semmit,  köntö- 
sükbe dugták  a  leveleket,  köszöntek  s  távoztak. 

Élni  kell  valahogy,  gondolták  magukban  s  meghajol- 
tak a  kényszer  'előtt.  Bőség?  Megelégedés?  ördögöt  hit- 
ték el  az  utálatos  szerecsennek!  De  legalább  a  vérengzés- 
nek végeszakad  s  ha  éppen  nem  elviselhetetlen,  akármi- 
lyen élet  is  jobb  a   halálnál.   Hiszen  vége  van  Magyar- 

országnak.  A  megváltozhatatlanba  bele  kell  törődni. 
Aztán  lesz,  ahogy  lesz.  Ezt  a  szerepet  végig  játszák  s  nem 
hagyják  kóbor  ebként  csatangolni  erdőkön,  mezőkön  a 
tisztességes  úriembereket.  Pillanatig  sem  kételkedtek  a 
királyi  pecsét  hatásában  s  ebben  igazak  is  volt.  Mindenki, 
aki  látta,  annyira  megbízott  a  hitelében,  hogy  jóllehet 
napról-napra  tapasztalták  az  ellenkezőjét,  a  beállott  há- 
borús zavarokban  ez  a  királyi  biztatás  és  parancs  volt  az 
egyetlen  szilárd  pont,  amin  megállott  remegő  lábuk. 

„És  az  így  elfogult  Magyarországnak  nem  nyílhatott 
útja  a  menekülésre." 

Batu  khán  pedig  gyűlést  tartott  a  pesti  mezon  s  föl- 
osztotta Magyarországot  a  Dunáig  a  mongol  vezérek  kö- 
zött. Mindenki  kapott  egy  kormányzóságot  és  valameny- 
nyien  Sejbán  khánsága  alá  tartoztak,  aki  viszont  csak 
Batutól  függött.  Kijelölték  az  északi  és  az  erdélyi  sereg 
vezéreinek  részét  is  s  gyors  hírnökök  vitték  a  főkhán  pa- 
rancsát Ordához  és  Bedzsákhoz,  hogy  siessenek  Pest  alá, 
mert  az  uralom  átvételének  nincs  többé  akadálya. 

Ekkor  már  tudták,  hogy  Henrik  herceg  Liegnitznél 
elesett  s  Orda  a  döntő  győzelem  után  a  cseh  királyt  haj- 
szolja maga  előtt.  Valódi  bújócska  volt  ez.  Vencel  nem 
bocsátkozott  nyílt  csatába  s  a  hegyek  közé  húzódott, 
hagyva-  mongol  sereget  végig  dúlni  Szilézián,  Cseh-  és 
Morvaországon.  Batu  parancsa  igazolta  ezt  a  taktikát, 
mert  Orda  rögtön  a  Kárpátok  hágóinak  fordult  s  kitaka- 
rodott a  csak  futtában  megdúlt  területekről. 

Trencsénnél  azonban  meglepetés  várta.  Akkor  már 
ott  volt  a  Muhitól  menekült  Bagomér  ispán  s  végre  al- 
kalma került,  hogy  kedvére  visszaadhassa  a  sok  gyaláza- 

tos  kölcsönt,  amit  kapott.  A  várral  próbálkozó  támadókat 
vérbeköpülte  a  falakról,  sőt  ki  is  rohant  reájuk  az  őrség- 
gel s  addig  szabdalta  őket,  amíg  gőzölgött  a  verejtéktől. 
Orda  dühöngött,  de  sajnos,  nem  volt  ideje  sokat  bíbelődni 
ezzel  a  veszett  bikával,  szitkozódva  megfutott  a  vár  alól  s 
a  Kis-Alföld  faluira  ontotta  ki  mérgét.  Nyitrába,  Po- 
zsonyba és  Komáromba  is  beleütötte  a  szarvát,  de  ezekkel 
sem  boldogult  s  csak  azzal  vigasztalta  magát,  hogy  majd 
rájuk  jön  később  s  kipusztítja  körülöttük  a  földet,  hogy 
dögöljenek  meg  éhen. 

Bedzsák  és  alvezérei,  Bogutáj  és  Kádán,  a  khánok 
gyűlésekor  már  egyesültek  volt  Csanádnál,  a  földig  leron- 
tott s  kiölt  híres  ősi  vár  romjain.  Szép  munka  állott  min- 
denikük mögött  s  Kádán  különösen  büszke  volt  arra, 
amit  Váraddal  müveit.  Ott  a  város  nem  volt  erődítve, 
de  a  székesegyházat  mély  árok  és  fatornyos  magas  falak 
körítették.  A  várost  meg  is  dúlták  egy-kettőre,  de  a  vár 
alól  visszahúzódtak.  Odabenn  sok  páncélos  volt,  nem  fél- 
tek az  ebadták,  sőt  ki-ki  rohantak  a  környéket  szágul- 
dozó csapatokra.  Erre  ők  viszahúzódtak  szépen  a  szőlő- 
hegyekbe s  meglapultak,  mint  a  nyúl,  olyan  állhatatosan, 
hogy  azok  a  barmok  azt  hitték,  végleg  elpárologtak.  Ali  * 
várták,  hogy  a  szűk  odút  elhagyhassák  s  nagy  vígan  ki 
jöttek  lakni  a  város  házaiba,  ök  jó  szívvel  hagyták,  haá-i 
éljék  ott  világukat  egy  néhány  napig  s  nem  hiába,  meri 
hamarosan  részegre  itták  magukat  nagy  biztonságukba  a 
a  magyarok.  Erre  aztán  hajnalosan  megkezdődött  a  tánu 
s  aki  nem  tudott  a  várba  bemászni,  ott  veszett  a  felgyúj- 
tott tetők  alatt.  A  zavar  s  a  rémület  hamar  elvégezte  a 
többit.  Falak  s  tornyok  szinte  védelem  nélkül  dőltek  le,  n 

templomban  itt  is  jókora  gyülekezet  égett  benn  s  egy  kis 
kínzásra  a  papok  csak  kiadták  a  híres  kincseiket.  De  már 
ezután  csak  szolganépnek  való  munka  maradt,  mert  mi- 
nek a  fegyver  az  efféle  bőgő  nyájnak?  A  város  előtt  jó- 
kora mező  van,  oda  tereltek  minden  élőt  s  a  hódolt  csapa- 
tok a  mongol  urak  szemei  előtt  nagy  kedvteléssel  szurdal- 
ták  le  őket.  A  Feketekörös  mentén  jövet  aztán  még 
Tamáshidát  és  az  ágyai  szigetet  is  megdolgozták,  hogy  ne 
unják  magukat  Csanádig.  Most  már  csak  az  egeresi  mo- 
nostor, híres  kincsek  rejteke,  meg  az  újváros,  Pereg  van- 
nak hátra,  de  mi  ez  az  egyesült  három  seregnek?  Hadd 
játszanak  előbb  egy  kicsit  a  Nagyúr  fiai  ezen  a  szép  kör- 
nyéken. Annál  jobb,  ha  Egeresen  vagy  Peregen  azt  hi- 
szik, oda  nem  is  akarnak  vagy  talán  nem  is  mernek 
búni,  mert  hogy  igazán  erős  helyek  s  Pereg  akkora,  hogy 
hetven  falu  menekültje  gyűlhetett  falai  közé.  Na  de  aztán 
egy  jó  hét  múlva  csak  hozzá  láttak,  miután  már  az  egész 
környék  ki  volt  pusztítva. 

A  bolond  egeresiek  nem  mindjárt  adták  meg  magu- 
kat, hanem  védekeztek  előbb,  de  aztán  még  sem  akartad 
meghalni  s  önként  kinyitották  a  kaput.  Nem  lehet  tenni 
róla,  hogy  még  nem  ismerik  a  jasszát:  aki  egyszer  ellen- 
áll, hiába  adja  meg  magát.  De  hogy  mégis  ne  egészen 
haszontalanul  reménykedtek  légyen  ezek  a  tudatlanok,  a 
fegyvertelenül  talált  frátereket  szélnek  eresztették,  ugyan- 
csak a  jassza  szerint  s  néhány  úrnőt  és  leányt  kiosztottak 
egymás  között,  játékszernek.  A  többiek  előtt  kihirdették 
a  jasszát,  hogy  legalább  a  tudás  vigaszával  távozzanak  a 
földről  s  aztán  előléptek  a  hóhérok  és  végrehajtották  a 
törvényt, 

A  kolostor  kriptájában,  mit  se  törődve  a  világ  gond- 
jával, aludt  tovább  András  király  kedves  Jolánthájával 
s  már  az  se  bántotta,  mikor  kiforgatták  s  hamuvá  égették 
a  csontjait. 

Pereggel  sokat  kellett  bíbelődni  s  azért  a  drága  győ- 
zelmet méltóan  is  ünnepelték  meg  a  falai  előtti  térségen. 
Tudták,  hogy  a  magyarok  nagyon  kényesek  a  születé- 
sükre meg  a  rangjukra,  hát  szépen  két  oldalt  állították 
őket  fel,  hosszú  sorokban  szembe  egymással,  jobb  oldalt 
a  nemeseket  asszonyaikkal  s  leányaikkal,  baloldalt  a  köz- 
embereket s  a  parasztokat,  minden  pereputtyukkal  egye- 
temben. A  mező  közepén  játszadoztak  egy  kicsit  néhány 
kiválasztott  nőszeméllyel,  hogy  látványosságot  is  csinál- 
janak ezeknek  az  elszontyolodott  népeknek.  Aztán  szé- 
pen leszedtek  róluk  mindent,  még  az  inget  is  s  fölkérték, 
hogy  térdelnének  le  a  Nagykhán  tiszteletére.  Magától  ér- 
tetődik, hogy  az  uraknak  más  elbánás  jár,  mint  a  paraszt- 
nak. A  parasztoknak  jó  a  fejsze  is,  az  úri  népet  tőr- 
rel végezték  ki,  olyan  egyszerre  s  hirtelen,  hogy  tán  észre 
se  vették. 

És  most  indulhatnak  Pest  alá,  hogy  átvegyék  a  meg- 
lódított ország  rájuk  eső  kormányzását. 


A  király  lüktető  fájdalomra  ébredt  ájult  álmából. 
Hajnalodott  s  az  Ákos  Ernye  ágyasházának  ablakain 
szürkekéken  ömlött  be  a  virradat. 

Az  éjjel  holtfáradt  volt,  még  a  gondolatai  is  meg- 
szűntek s  csak  élettelen  zsibbadást  érzett  a  balkarjában, 

mikor  az  ágyba  zuhant.  De  most  szörnyen  nyilallott  a 
keze  a  rácsavart  kendő  alatt. 

Kiáltott  s  Móric  azonnal  mellette  termett  a  tornác- 
ról, melynek  küszöbén  feküdt  nyitott  szemekkel,  egész 
éjszaka.  A  király  összeszorított  foggal  s  a  fájdalomtól 
könnyező  szemmel  nyújtotta  feléje  a  takaró  alól.  be- 
bónyált  kezét  s  Móric  látta,  hogy  a  kendő  fekete  aludt- 
vérrel van  átitatva. 

Gyorsan  vizet  hozott  s  beáztatva  a  fájó  sebet,  óva- 
tosan bontogatta  le  róla  a  rászáradt  kendőt.  A  király 
megenyhült  a  hüs  víz  cirógatásában  és  csak  akkor  hör- 
dült fel  mégegyszer,  mikor  a  kendő  utolsó  tapadványa 
vált  le  a  tüzelő  sebről. 

Móric  az  ágy  mellett  térdelve,  szemben  vele,  szeme 
elé  emelte  a  király  kezét  s  rámeredt  a  hajnali  fény  kü- 
lönös világításában.  Mintha  kék  láng  folyná  körül  ezt  a 
kezet  s  Móric  döbbenve  számolja  rajta  az  ujjakat,  egé- 
szen ötig. 

Tétován  pillant  a  király  szemébe  s  úgy  dadogja,  pe- 
dig jól  tudja,  hogy  milyen  ostoba  ez  a  kérdés: 
—  Csakugyan  a  balkezed,  Uram  f  . . . 
A  király  lehunyja  a  szemét,  int  s  mosolyog: 
- —  A  balkezem,  Móric. 

A  táltosujj  helyén,  egészen  a  tőnél,  a  másik  kettő 
között,  csak  zúzott  csonk  sötétlik. 

Móricnak  kibuggyan  a  könnye,  ahogy  az  égre  néz 
s  a  melléhez  szorítja  a  király  kezét. 

Aztán  sebesen  bontja  az  iszákját,  kapkodja  a  seb- 
forrasztó irt  s  a  tiszta  gyolcs-tépést, .  remegő  gonddal 
keni,  alig  érintve  azt  a  helyet,  hogy  ne  fájjon  nagyon 

s  kötözi  át  hozzáértő  kézzel,  sebesen.  És  közben  bolondul 
hull  a  könnye,  tán  nem  is  tudná  szavakba  foglalni, 
hogy  miért. 

Odakünn  a  tornácon  dermedt  szomorúságban  üldö- 
gélnek Béla  király  életének  megmentői.  Tűrje  olyan 
sápadt  arccal  néz  a  földre,  mintha  iszonyatos  sírverembe 
bámulna  s  a  többiek  is  mind  komoran  hallgatnak.  A 
tegnap  csak  a  király  megmentésének  láza  töltötte  el  őket, 
a  rettentő  katasztrófa  majdnem  teljesen  kihullott  a  tu- 
datukból. De  most,  hogy  magukhoz  tértek,  mintha  a 
hajnal  hűvöse  didergetné  a  gerincüket,  reszket  át  raj- 
tuk minden  szörnyűség,  szégyen,  gyötrelem  és  kétségbe- 
esés. 

A  királyt  megvédték,  fogadalmuk  szerint.  De  Ákos 
Ernye,  Mahalfia  Detre,  a  két  Forgács  s  a  Rugacsfiak  ott 
maradtak  s  holtan  maradt  maga  Magyarország,  £  átkos 
bűneiben  s  nagyszerű  erényeiben  vérébe  fagyva. 

Ez  a  gazdátalan  ház,  a  drága  bajtárs  üressé  vált 
hajléka  úgy  fekszik  rá  a  szívükre,  hogy  szinte  össze- 
töri őket. 

Sokáig*  sokáig  nem  szólnak  s  csak  mikor  Móric  a 
király  kiáltására  fölugrik  s  berohan,  rezzennek  fel  s  néz- 
nek össze  mély  fekete  árnyékoktól  karikás,  réveteg  sze- 
mükkel. 

És  ekkor  Tűrje  Dénes  lelkén  áthasít  a  valóság,  hogy 
még  ezt  a  kötelességet  sem  végezték  el  egészen,  hogy  a 
királyt  nem  lehet  itthagyni,  hogy  futni  kell  tovább, 
hogy  a  halál  keze  tapogatva  közeledik  az  erdőkön  át  s 
fölugorva  kiált  társaira: 

—  Nyergelni,  nyergelni ! . . .  A  király  úr  nem  ma- 

radhat  itt !  Most  hozzám  visszük  Gömörbe  s  aztán  Balogh 
Miklóshoz  s  aztán  . . . 

—  Hozzánk  Nyitrán  át  Pozsonyba!  —  kiáltja  eg\- 
szerre  a  két  Huntpázmán. 

—  S  vele  maradunk,  amíg  élünk  —  mondja  kemt- 
nyen  Gutkeled  István. 

Mindnyájan  indulnak  a  lovakért,  amikor  a  szoba  aj- 
tójában megjelenik  fölkötött  karjával  a  király,  Móricra 
támaszkodva. 

A  lovagok  megfordulnak  s  némán,  mélyen  meg- 
hajolnak előtte. 

Ahogy  ráemelik  arcukat,  meglepetve  látják,  hogy  a 
kirá]y  mosolyog.  Az  országhalál  másnapján,  mosolyog 
a  király! 

Zavart  döbbenéssel  csodálkoznak  reá  s  nem  tudják, 
ez  a  mosolygás  nem  takar-e  új,  szörnyű  tragédiát:  a  ha- 
lott ország  után  egy  élőhalott  királyt,  akinek  lelke  a 
csapás  alatt  összetört  s  most  eszelősen,  hibbantán  mo- 
solyog, nem  tudva  semmiről. 

De  a  király  nyugodt,  szilárd  hangon  szólal  meg  s 
csak  a  szíve  rezdül  mélyen  a  hang  forrása  alatt: 

—  Rettenetes  volt,  fiaim.  De  csak  volt.  Isten  keze 
kettévágta  a  multat  s  a  jövőt.  A  viharnak  nincs  értelme. 
A  pusztítás  céltalan.  Csak  az  életnek  van  igaza,  egyedül 

Ákos  Ernye  nyitogatni  próbálta  a  szemeit.  Nehezen 
ment,  mintha  nagy  kövek  feküdnének  a  pilláin.  És  még 
ez  a  próbálkozás  is  fájt,  bolondul.  Abbahagyta  s  csen- 
desen csodálkozott,  hogy  él.  Végtelen  sötétségből  vetette 
föl  magát,  mint  a  tó  fenekére  bukott  úszó.  Meddig  volt 
odalenn,  elképzelni  se  tudta.  Csakhogy  nagyon  régen, 
az  bizonyos.  Ha  nem  fájt  volna  még  a  gondolkozás  is, 
talán  utána  kap  azoknak  a  képfoszlányoknak,  melyek 
homályosan  és  bizonytalanul  föl-fölbukkannak  a  fejében, 
aztán  forogva  tovaröppennek  megint.  De  nem  érdemes 
törődni  velük,  jobb  lesz  ismét  aludni,  álmok  nélkül  s 
nem  tudni  semmiről.  Hanem  most  a  lába  nem  akarja. 
Nagyot  nyilallik,  talpától  a  derekáig.  Fölébred  a  dereka 
is  s  úgy  sajog,  mintha  lovak  táncolnának  rajta.  Szusz- 
szanna  egyet  keservében,  de  a  bordái  veszettül  tiltakoz- 
nak ellene.  Beszívni  még  csak  hagyján,  de  mikor  ki 
akarja  engedni  mellkasából  a  levegőt,  égő  könnyek  szök- 
kennek ki  szeméből  s  a  foga  megcsikordul  belé.  Fölnyög 
kínjában  s  megcsendül  a  füle,  mintha  valaki  kérdezte 
volna: 

—  Fáj? 

Ez  furcsán  tetszett  neki.  Ez  a  csalódás.  Inkább  lélekzik 
*nég  egyet,  hátha  megismétlődik?  Hű,  ez  a  szúrás!... 

De  a  játék  megéri.  Most  már  nemcsak  a  melegen  remegő 
hangot  hallja,  de  kicsi  puha  kéz  is  megérinti  tüzelő  hom- 
lokát. Olyan,  mintha  fecske  szárnya  rebbenne,  htisítőleg. 

—  Nagyon  fáj?  —  hallja  tisztán. 

Nem  felel.  Minek  felelne?  Tudja,  hogy  álom  ez.  Kü- 
lönben is  jön  a  sárgatarajos  nagy  fekete  hullám,  föl- 
kapja, emeli,  mind  sebesebben,  magasra,  magasra  a  csilla- 
gokig tán,  mert  szikrázó  por  táncol  mindenütt.  Most  alá- 
vágja a  mélységbe  s  zuhan.  Elengedi  magát  s  érzi,  hogy 
szertehull,  megsemmisül. 

Valamikor  megint  emberré  áll  össze  s  fölérez.  Ügy 
látszik,  mégse  tud  meghalni.  Agya  dolgozni  kezd,  pedig 
nem  akarja  s  csökönyösen  hunyja  össze  szemeit,  hogy  ne 
lásson  semmit.  De  feléledő  emlékképek  ostromolják  tuda- 
tának fekete  kapuját  s  addig  birkóznak  vele,  amíg  berop- 
pant ják  s  össze-vissza  kavarodva  lepik  el  tiltakozó  ön- 
tudatát. 

Árokban  fekszik,  az  út  mellett.  Veri  a  zápor  égnek 
fordított  arcát,  csuromvíz  a  teste.  A  villámok  sötét  éjsza- 
kába hasítanak  bele,  fültépő  robbanással.  Az  árok  vize 
már  a  derekát  emelgeti  s  ösztönösen  próbálja  fölszegni  a 
fejét,  hogy  el  ne  borítsa  azt  is.  Az  agyába  nyilalló  fájda- 
lomtól jajdulva  tér  egészen  magához  s  a  villámfénynél 
látja  meg,  hogy  csak  összehasogatott  ing  tapad  vizesen  a 
testéhez.  Sisak,  páncél,  fegyver,  ruha  sehol.  Rögtön  meg- 
érti, hogy  mi  történt  vele.  A  zsákmányolók  halottnak 
hitték,  ahogy  megtapodva  feküdt  az  úton  s  kifosztva 
mindenéből,  az  árokba  vetették  a  testét. 

Jó  ez  a  hűsítő,  áldott  zápor,  az  Isten  szeméből  hulló 

könny  Magyarország  sírjára.  Szániára  az  életretámasztás 
esodavize  lett.  Lemosta  vérét,  kiszívta  sebeit,  megenyhí- 
tette tiport  tagjainak  gyötrő  égését . . .  Csak  az  a  baj, 
hogy  nem  tud  megmozdulni,  a  legkisebb  próbálkozás  is 
kín  neki.  A  víz  pedig  folyton  nő,  az  árok  tele  van  sodró 
tömegével  s  mindjárt  átcsap  a  feje  fölött.  Alegmerevedett 
karja  tétován  motoszkál  az  út  meredek  töltése  felé  s  ki- 
mosott gyökérre  téved,  amibe  kínlódva  megkapaszkodik. 
Kétszer-háromszor  is  elveszti  eszméletét,  amíg  teste 
keresztbefordul  az  árkon  s  feje,  vállától  kiemelkedve  az 
árból,  a  töltés  oldalára  hanyatlik.  De  a  gyökeret  nem  en- 
gedi el,  görcsösen  fonódnak  rá  dermedt  ujjai  s  a  ragadó 
hullám  ismét  és  ismét  életre-rántja  a  fájdalom  ostorával. 

Egyszer  arra  ébred,  hogy  a  zápor  elállt,  süvöltő  szél 
nyargal  a  menekülés  közben  dühösen  visszavillámló  s 
morduló  felhők  után,  a  hold  hideg  gőggel  világítja  be  a 
meghódolt  égről  a  nagy  síkot  s  a  távoli  erdős  halmok  ka- 
réját. Az  árok  patakja  még  nagyobb,  most  már  a  hegyek- 
ben dúló  zivatar  táplálja  alázúduló  víztömegével. 

...  De  mióta  néznek  reá  mozdulatlanul  azok  a  zöld 
szemek,  az  árok  túlsópartjának  bokrai  közül?  Kiöltött- 
nyelvü  állat  lihegését  hallja,  az  ágak  zörrennek  s  nagy 
szürke  ordas  cammog  éppen  szembe  vele,  inni  a  vízre.  Vé- 
res fogai  szikráznak  a  holdvilágban  s  alig  bírja  puffadt 
hasát.  Torkig  lakva  terpeszkedik  el  az  árok  peremén  s 
dülledt  szemekkel  lefetyeli  a  zavaros  sárga  levet-.  Egy- 
másután kullognak  elő  társai  mindenfelől  s  most  már  az 
innenső  oldalról,  az  úton  át  hallja  a  kemény  körmök  siető 
kopogását.  Talán  még  nem  lakott  jól  s  elkésve  érkezett  a 
lakomához  az,  amelyik  a  feje  fölött  vonítja  el  magát  s 

hörkenve  kúszik  lefelé  áz  oldalon,  hogy  forró  páráját  is 
érzi  a  nyakában...  Ujjai  lefordulnak  a  gyökérről  s  a 
víz  azonnal  magával  sodorja,  tehetetlenül. 

A  nap  égeti  arcát,  mellét,  mikor  ismét  magához  tér, 
teljesen  ismeretlen  mezőség  gyeppel  borított  túrásain. 
Megint  ellökte  magától  a  halál  s  ezen  sokáig  csodálkozik, 
lehúnyt  szemein  érezve  a  nap  tüzes  sugárzását.  Iszo- 
nyúan lüktetnek  föl  zúzott  tagjai,  ahogy  mozdul  egyet  s 
kinyitja  a  szemét.  De  attól,  amit  lát,  még  a  kínt  is  elfe- 
lejti s  csak  bámul  üres  tekintettel . . .  Mert  nincs  egyedül. 
Rongyfoszlányokkal  takart,  vagy  teljesen  meztelen  hul- 
lák hevernek  körülötte  mindenfelé,  kivillanva  a  gyors  nö- 
vésnek iramodott  giz-gaz  közül.  Szétálló  ujjakkal  mered 
ki  a  burjánból  egy  idomtalan  férfi-lábfej,  kérges  talpán 
feketepettyes  piroshátú  katicabogár  fut  alá-fel,  mintha 
ijedten  venné  észre,  hogy  hová  tévedt.  Hasonfekvő  öreg- 
ember vércsíkokkal  tarkázott  koponyája  néz  reá  fölpat- 
tant bádogszemekkel.  Egy  arcrazuhant  asszony  meztelen 
testét  majd  térdig  borítja  szétomlott  fekete  hajának 
sátra,  hüvelykujjal  benyomottfejű  csecsemője  fölhúzott 
kék  térdecskékkel,  kitárt  karokkal  a  hátán  fekszik  mel- 
lette s  püffedt  hasacskáján  sárga  pillangó  illegeti  szár- 
nyait. A  hullák  között  zörgő  fekete  árnyak  surranak 
szerte  s  hollók  és  varjak  károgó  falkái  rebbennek  föl  mor- 
gásuk  elől,  csattogó  szárnysuhogással.  A  megkavart  le- 
vegő irtózatos  szagot  csap  Ákos  Ernye  orrába. 

Összeszorítja  fogait  s  elkezdi  magát  a  hátán  taszí- 
tani, a  menekülés  vad  ösztönével.  Néhány  könyöknyire 
elájul,  aztán  ahogy  magához  tér,  ismét  kezdi  a  rettentő 
küzdelmet.  Minden  tudatos  cél  nélkül  rángatódzik  tovább 

mint  a  megtaposva  kunkorodó  féreg.  Romokat  lát,  leégett 
templom  csonka  tornyát  s  beszakadt  boltozatú  falait,  ösz- 
szeroskadt  omladékokat,  melyek  nemrégen  még  embe 
otthonok  voltak.  Este  van,  mire  egy  ilyen  omladékba  von- 
szolja magát,  de  csak  újabb  veszedelmére,  mert  a  rabló 
által  észre  nem  vett,  rejtett  verem  szakad  be  alatta  s  is- 
mét nem  tnd  magáról,  ki  tudja,  meddig? 

Csoda,  hogy  a  halál  harmadszor  is  hátat  fordított 
neki  s  a  veremben  lappangó  paraszt  nem  ütötte  agyon 
rémült  kétségbeesésében,  amikor  a  nyakába  zuhant.  Be- 
szélt-e valamit  magáról  önkívületében  vagy  csak  kitalálta 
ez  a  szerencsétlen  veremlakó,  hogy  miféle  ember  lehet, 
sohasem  fogja  megtudni.  Abban  se  biztos,  hogy  mennyi 
ideig  hevert  ott  nála.  Örák  is  lehettek,  napok  is.  De  visz- 
szatérö  emlékezetében  fölújul  egy  agyagkorsó  csecse,  ami- 
ből rossz,  savanyú  bort  ivott  végtelenül,  mintha  tengert 
nyelne  magába,  amelynek  életadó  hullámai  eláradnak  az 
ereiben  s  aztán  magukkal  vinnék  lebegve,  az  áldott  fele- 
dés országába. 

Még  csak  egy  ébredés  emléke  szakítja  meg,  mind- 
móstenig,  álomtalan  álmát.  Sűrű  bokrok  rejtekében  tér1 
magához.  Durva  ing  s  lábravaló  volt  a  testén  s  egy  ta- 
risznya a  nyakába  akasztva,  benne  száradó  kenyér,  sza- 
lonna s  kulacs,  borral.  Az  az  ismeretlen,  aki  megmentette, 
nem  merte  magánál  tartani.  Talán  ő  maga  sem  maradt 
ott  többé  a  beomlott  veremben.  Űgylátszik,  bolond-erős 
valaki  lehetett  s  mégis  jószívű,  hogy  a  vállán  vagy  a  kar- 
jában idehozta  s  mielőtt  itthagyta  volna,  még  arról  is 
gondoskodott,  hogy  éhen  ne  haljon.  Ki  volt,  miért  tette, 
miért  nem  hagyta  elpusztulni,  csak  az  Isten  tudhatja 

egyedül,  aki  megfoghatatlan  csodákat  müvei  azzal,  aki- 
vel célja  van. 

ó,  milyen  éhes  és  szomjas  volt  s  nem  tudott  enni- 
inni !  Az  állcsontjai  keservesen  nyilaltak  s  fogai  erőtle- 
nül siklottak  el  a  kenyér  héján.  Alig  tudta  fájó  kezeivel 
hideglelős  szájához  vinni  a  kulacsot  s  bedagadt  torkán 
csak  néhány  csepp  szivárgott  le  az  áhított  italból.  Aztán 
megint  sötét  lett  s  most  azt  kérdezte  tőle  valaki: 

—  Nagyon  fáj  ? 

Egészen  fölébredve,  öntudatosan  néz  körül.  Egy- 
szerre, minden  megrohanja,  alig  tudja  befogadni  ezt  a 
sok  furcsaságot.  Most  is  azok  között  a  bokrok  között  van, 
de  a  dereka  alá  tépett  fü  s  falevél  van  halmozva,  a  feje 
is  fölemelve,  puhán  fekszik  hasonló  jószagú  párnán  s  fö- 
léje letört  gallyakból  sürü  fedél  borul,  a  nap  ellen  is,  de 
azért  is,  hogy  elrejtse.  Abban  azonban  tévedett,  hogy  azt 
a  hangot  hallotta.  Nincs  itt  senki,  egyedül  fekszik  s  mély 
csend  van  köröskörül.  Ez  fájdalmasan  szorítja  el  a  mel- 
lét, mintha  valami  szép  álommadár  röppent  volna  el 
róla,  amit  inkább  érzett,  mint  látott.  Most  rémlik  neki, 
hogy  sok-sok  álom  mögött,  messze-rég  lehetett  az,  mikor  a 
hangot  hallotta  s  nem  ebben  a  percben,  ahogy  fölébredt. 
Fejét  lassan  próbálta  oldalt  fordítani  s  piroslángú  öröm 
csapott  át  a  szívén,  mert  nem  fájt.  Éppen  a  feje  mellett, 
annyira,  hogy  a  szájával  is  elérhetné,  nagy  zöld  lapin 
hamvas-kék  bogyók  üde  halmocskája,  aminek  láttára  kí- 
vánkozva fut  össze  a  nyál  a  szájában.  Gyermeki  vágya- 
kozással fúrja  oda  fejét  s  a  nyelvével  próbálja  ajkai 
közé  csalogatni  az  elguruló  bogyókat. 

Nem  megy  s  önkénytelenül  mozdítja  kezét,  hogy  se- 

gítsen  magán.  A  kar  még  merev,  az  ujjak  dermedtek,  de 
a  fájdalomnak  csak  az  emléke  sajog  végig  rajtuk.  Egy- 
két próba  s  lassan  enged  a  makacskodó  izom.  Az  egész 
lelke,  a  teljes  megfeszített  figyelme  beleolvad  ebbe  az  iz« 
gató  játékba  s  mindenről  megfeledkezve,  vidáman  kiált 
'  föl: 

—  Megvagy ! . . . 

S  a  szájpadlásához  forrón  tapadó  nyelvvel  szívja  a 
fanyar-édes  gyümölcs  levét,  jobbat  mindennél,  amit  va- 
laha ízlelt  életében. 

Egészen  elmerül  a  lakoma  lázában  s  csak  akkor  veszi 
észre,  hogy  nincs  egyedül,  mikor  örömtele  halk  sikoltás-* 
sal  hajlik  arcába  a  mellette  térdeire  ereszkedő,  ismeretlen 
leány. 

Sokáig  nézi  csodálkozva,  hang  nélkül,  kitágult  sze- 
mekkel s  elnyilt  szájjal,  ezt  a  hihetetlen  tüneményt.  Las- 
san, vonalnyi  rezzenésekkel  emelkedik  beteg  két  karja, 
mert  jaj,  ha  álom  s  elrepül,  mikor  megérinti!  De  a  két 
vékony  csukló  valósággal  ott  van  gyámoltalanul  össze- 
hajló ujjai  között  s  a  fátyolosodó  barna  szemekből  igazi 
könnycseppek  hullanak  az  arcába. 

—  Élsz,  élsz ...  —  rebegik  a  finom  keskeny  ajkak  s 
a  fürtös  aranybarna  fej  csöndesen  hajlik  a  vállára ...  — 
Nem  hiába  könyörögtem ! . . .  Nem  haltál  meg  a  királyért ! 

—  Ki  vagy  te  és  honnan  ismersz  engem? ...  —  tör- 
delte ámulattal  Ákos  Ernye. 

—  Eg>  kis  bőrzacskó  maradt  a  nyakadban,  Isten 
csodájára.  Azt  nem  bántotta  senki.  Címzetten  levél  volt 
benne  s  abban  csak  ennyi:  „A  királyért  haltam  meg.**  . . . 
Kinek  szólt  az  a  levél,  lovag? 

Ákos  Ernye  arcán  két  ellentétes  érzés  hulláma  Ián 
golt  keresztül.  Mert  az  a  levél,  amiből  megtudta  ez  az  is- 
meretlen, hogy  királyi  lovag  fekszik  előtte  durva  paraszti 
rongyok  alatt,  nem  szólt  senkihez.  Ifjúi  összeesküvésük 
szent  és  gyermeki  hevében  tán  minden  társa  címet  írha- 
tott a  maga  levelére,  egy  leánynevet,  hogy  holta  után 
ezzel  a  legszebb  vallomással  dicsőüljön  feledhetetlenné 
kedvese  szívében.  A  levelet  megírta  ő  is,  ott  viselte  ru- 
hája alatt  a  nyakában,  mint  a  többi,  hiszen  nem  lett 
volna  szép  kivonnia  magát  az  általános  szertartásból  De 
aztán  meg  is  feledkezett  róla,  mert  az  ő  szeme  mindeddig 
közönyösen  siklott  le  az  udvar  virágszálairól,  fiatal  szíve 
még  sohasem  dörömbölt  a  bordáin  türelmetlenül  miattuk. 
És  íme,  mégis  egy  leány  kapta  meg  azt  a  levelet.  Űri- 
leány lehet,  hogy  el  is  tudta  olvasni  s  ha  nem  is  szép  így, 
ahogy  nézi,  az  udvarbéli  válogatott  gyönyörűségekhez 
mérve,  de  csodamód  sodorta  hozzá  a  vihar  szele  s  az  éle- 
tét mentette  meg. 

—  Az  a  levél  —  mondta  egyszerűen  —  annak  szól, 
aki  elolvasta. 

Felemelkedett  egy  kicsit  a  két  zsibbadt  tenyerére, 
elengedve  a  leány  kezeit,  belenézett  a  szemébe  mélyen, 
kutatva  s  halkan  kérdezte: 

—  Hogy  kerültél  hozzám  ?  . . .  S  miért  gondoskodtál 
rólam? . . . 

A  leány  lesütötte  a  szemét  s  kissé  elhúzódva  tőle, 
alig  hallhatóan  rebegte: 

-—  Most  már  jobban  vagy,  lovag . . .  Majd  elmondok 
mindent . . .  Ha  Isten  lábrasegít,  viszonzásul,  amiért  egy 
kicsit  ápoltalak,  csak  azt  az  egyet  fogom  kérni,  hogy  kí- 

sérj  el  a  királyhoz . . .  Ö  nem  hagyhatja  el  ispánja  árvá- 
ját...  Az  egyetlent,  aki  annak  családjából  életben  ma- 
radt ...  Csak  ezért. 

—  Ügy? ...  —  mormogta  a  fiatalember,  visszaeresz- 
kedve fekvőhelyére. 

Köszönöm,  kisasszonyom.  Lovagi  becsületemre  mon- 
dom, elviszlek  a  királyhoz,  ha  Isten  is  úgy  akarja. 

Lehunyta  a  szemeit.  Természetes  —  gondolta.  —  Mi- 
helyt tudta,  hogy  lovaggal  van  dolga,  mindent  megtett 
érette,  hogy  hátha  életben  marad  s  támaszra  talál  benne 
rettentő  árvaságában  ?  Így  is  szép,  nagyon  szép  tőle,  amit 
érte  tett.  S  milyen  csuda-okos!  Bolond  egy  bogara  az 
Istennek  az  emberféle . . .  Hiszen  érthető,  hogy  ilyei\ 
soha  nem  volt  felfordulásban  ez  is  megtörténhetik . . . 
Mégis  miért  érez  kedvetlen  lankadást,  az  előbb  még  csupa 
feszültség  s  izgalmas  öröm  után  ?  . . .  Mintha  csalódás 
érte  volna  . . .  Dehát  miben?  Mit  képzelt,  mire  várt?  . . . 
Ez  a  csodás,  mesébeillő  ébredés,  az  eszétől  függetlenül, 
meglóbálta  a  szívét . . .  Éppen  úgy  volt,  mint  mikor  elő- 
ször ivott  bort  kölyökkorában,  láng  öntötte  el  az  ereit  s 
mintha  csikó  ugrált  volna  a  mellében . . .  Szegény 
leány ! , . .  Szegény  kisasszony L . .  Csak  az  Isten  engedje 
meg,  hogy  meghálálhassa  neki ! . . . 

Különös  csend  szakadt  közéjük.  Mind  a  ketten  érez- 
ték, hogy  beszélni  kellene,  elmondani  egymásnak  min- 
dent, ami  múltjukra  s  az  eddig  történtekre  vonatkozik. 
Hiszen  még  egymás  nevét  sem  ismerték.  S  mégsem  tud- 
tak szólani  egy  szót  sem,  némán  küzködtek  gondolataik- 
kal s  ez  mindkettőjüknek  majdnem  elviselhetetlenül  nyo- 
masztóvá tette  a  helyzetet. 

Így  ültek  együtt,  olykor  egymásra  pillantva  s  érthe- 
tetlen zavarral  kapva  el  szemüket  megint.  Lassan  le- 
ereszkedett az  este  sötétsége.  Hűvös  lehelletétől  összerez- 
zenve, felemelkedett  az  ismeretlen  leány,  gyors  kézzel 
tett-vett  a  beteg  körül,  megigazította  dereka  alját,  feje 
alatt  a  füvánkost  s  aztán  suttogva  mondta: 
ZC  éjszakát!  —  s  kisuhant  mellőle. 

Ákos  Ernye  annyi  alélt  álom  után,  aminek  idejét 
sem  tudta,  a  szemét  se  bírta  lehunyni  ezen  az  éjszakán, 
amely  hosszabbnak  tetszett  előtte  egész  eddigi  életénél. 
Nem  tudta,  hogy  a  leány  itt  van-e  valahol  a  közelében? 
Kigyöngyözött  a  hideg  verejték  a  testén,  ahogy  egyszerre 
megvilágosodott  benne  ennek  a  szegény  teremtésnek  bor- 
zasztó sorsa  és  helyzete  s  az  a  hősiesség,  amihez  képest 
most  semmiségnek  tűnt  föl  a  halálbarohanó  férfiak  min- 
den bátorsága.  Szörnyűség  még  elgondolni  is,  hogy  egy 
gyönge  fiatal  leány,  talán  meleg,  puha  úri  otthon  elkényez- 
tetett szobavirága,  Isten  tudja  hány  hét  vagy  hónap  óta  él 
itt  ebben  a  borzalmas  magányban,  aminek  régebb  tán  a 
puszta  elképzelésétől  is  meg  kellett  volna  őrülnie ! . . .  És 
hogy  nem  érte  el  a  kegyetlen  emberbestiák  irgalmatlan 
keze,  hogy  nem  marcangolták  szét  vele  együtt  az  elpusz- 
tult földre  rászabadult  éjjeli  dúvadak  s  hogy  nem  foj- 
totta meg  saját  magát  kétségbeesett  kezeivel  ebben  az  em- 
bertelen, rémekkel  tele  árvaságban ...  De  hiszen  ez  el- 
képzelhetetlen, irtózatos  és  hihetetlen ! . . .  És  most  is  . . . 
Ugyan  hol  vacog  ebben  a  halálos  éjszakában  egyedül,  ki- 
tágult iszonyodó  szemekkel  meredve  a  leskelődő  téboly 
mindenfelől  kúszó  szörnyeire  s  még  sikoltani  sem  mer, 
csakhogy  őt  ne  zavarja ! ...  És  most  értette,  szíve  gyöke- 

réből  megrendülve  értette  meg,  a  félelmet  nemismerő 
férfi,  hogy  mi  lehetett  az  ő  élethalál  közt  lebegő,  tehetet- 
len teste  ennek  a  leánynak  számára,  miért  kapaszkodott 
az  ő  elszálló  életéhez,  micsoda  imádságok  sikolthattak  föl 
belőle  az  ég  bezárt  érckapujához  s  mit  érezhetett  ma,  mi- 
kor az  életbe  visszatérni  látta  őt  ?  . . .  S  ő  nem  tudott 
megértő,  igaz  ember  lenni  s  még  a  hálájába  is  belemor- 
dult az  ismeretlen  fenevad,  amelyik  azonnal  fölütötte 
benne  a  fejét,  mihelyt  a  megszokott  nevelés  s  a  rendezett 
emberi,  úri  társasélet  eddig  észre  sem  vett,  magától- 
értetődő rácsait  nem  érezte  maga  előtt . . .  Először  történt 
meg  életében,  hogy  így  találkozott  egy  nővel  s  az  első 
próba  is  micsoda  hitvány,  pattogzó  máznak  bizonyította 
az  egész  híres  lovagi  méltóságot ! . . .  Ó,  miféle  hitvány 
álarc  az  egész  emberség ! . . .  Sírva  kellett  volna  a  keb- 
lére fognia  ezt  az  agyonkínzott  hős  madárkát,  mint  édes 
húgot  s  megcsókolni  a  kezét,  az  anyát  illető  szent  tiszte- 
lettel . . .  S  ő  hallgatott,  ő  kínozta,  ő  elkergette  maga  me- 
lói s  úgy  megfélemlítette,  hogy  jobban  félt  tőlev  akit 
megmentett,  mint  a  rémes  éjszakától,  amely  tele  van  ha- 
lállal! 

Forróhideg  lázban  hánykódott  szégyenében  és  kín- 
jában s  tűrhetetlenül  érezte  saját  testében  a  halál  félel- 
meit, melyeket  mellette  gyötrődhetett  át  ez  a  leány  s 
amelyekbe  ma  ő  taszította  bele  ostobán,  gonoszul . . . 

Messze,  valahol,  az  éjszaka  mélyéből,  elnyújtott 
farkasvonítás  hangzott . . .  Ezt,  ezt  kellett  hallgatnia 
neki,  éjről,  éjre  s  tán  rosszabb  volt  a  halálnál,  hogy  Isten 
titokzatos  csodája  folytán  életben  kellett  maradnia,  új 
rémület  kínjaira ! 

Nem  bírta  tovább . . .  Egész  testében  remegve  emel- 
kedett könyökére  s  belesuttogta  a  sötétségbe: 

—  Hol  vagy,  kisasszony?...  Ne  félj,  ébren  va- 
gyok!... 

Nem  jött  semmi  válasz. 

De  megkínzott  fülei,  mintha  visszafojtott  sírást  hal- 
lanának, egészen  közel,  valahol  az  éjszakával  összeolvadt 
fekete  bokrok  közül. 

Most  már  hangosabban,  lüktető  torokkal  szólt  Ákos 
Ernye: 

—  Kishúgom,  jöjj  ide! . . .  Megvédelek . . . 
Mintha  zörrent   volna  az  ágak   sűrűje .  k .  Aztán 

megint  csend  lett. 

—  Jobban  félsz  tőlem? ...  —  suttogta  rekedten  a 
lovag ...  —  Nem  vagyok  vadállat ...  A  testvéred  va- 
gyok . . .  Jöjj  ide ! . . . 

A  leány  árnya  imbolyogva  közeledett  a  rejtekhely 
nyílásán  át,  alig  válva  el  a  sötétségtől. 

Most  fölzokogott,  de  azonnal  visszafojtotta. 

 Csitt ! ...  El  ne  árulj  ! . . .  Nem  szabad  beszélni ! . , . 

—  hebegte  s  összegubbaszkodott  a  férfi  lábainál. 

 Jer  ide  mellém  —  mormolta  Ákos  Ernye.  —  Ne 

félj  semmitől.  Az  Isten  nem  hagy  el. 

A  leány  engedelmesen  kúszott  közelébb,  közelébb, 
egészen  melléje.  Nem  tudott  többé  uralkodni  iszonyúan 
megpróbált  idegein,  kegyetlenül  rázta  a  zokogás  s.a  feje 
odahanyatlott  az  ifjú  mellére. 

Ákos  Ernye  gyöngéden  ölelte  magához  s  édesen  el- 
melegedett szívvel  simogatta  a  haját. 

—  Ne  félj,  kishúgom  ...  Ne  félj  —  biztatta  szelíd 
*r  Jelessel  s.  végtelen  tiszta  békesség-  ömlött  el  rajta  is. 

Úgy  virradtak  meg  bántódás  nélkül  s  a  halál  meg- 
szégyenülve kullogott  el  mellőlük.  A  leány,  ki  tudja  mióta, 
először  aludt  mély  gyermeki  békességben  a  király  lovag- 
jának testvéri  mellén  s  Ákos  Ernye  még  lélekzeni  is  alig 
mert,  nehogy  fölébressze.  De  a  szíve  tiszta  dalt  csattogott 
riz  ég  felé  s  nagy  bizonyosság  zengett  benne  arról  a  hata- 
lomról, amelyik  mindörökre  legyőzte  a  halált. 

Néhány  nap  alatt  győzött  Ákos  Ernye  elpusztítha- 
tatlan ereje  a  betegség  felett.  Most  már  rohamosan  tért 
vissza  tagjaiba  az  élet  s  szinte  percről-percre  erősödött 
föl.  Nemsokára  már  járni  is  tudott.  Maga  se  akarta  el- 
hinni a  csodát,  hogy  megtaposott  testében  egyetlen  csont 
sem  törött  el  s  csak  az  izmok  zúzódtak  össze  a  páncél 
alatt.  Legközelebb  egy  mély  szúráson  át  érintette  a  halál 
ujja  a  balvállában  s  ez  még  most  is  meg-megnyilallott,  de 
különben  a  seb  behegedt  s  az  ősegészségü  fiatal  vér  min- 
denütt utat  tört  megújító  munkájának  a  roncsolt  szövetek 
között.  Kékzöld  folt  maradt  még  rajta  elég  s  a  bőre  ke- 
gyetlenül sajgott,  viszketett  körülöttük.  De  ezt  már  föl 
se  vette  többé,  abban  az  egész  lelkét  fölrázó  s  minden  por- 
cikáját gyógyulásra  siettető  érzésben,  mely  a  hála,  köte- 
lesség és  meghatottság  sürgetésével  kergette  föl  fektéből, 
hogy  megmentőjét  most  már  ő  mentse  meg  s  vezesse  el  a 
királyhoz. 

Júlia,  —  így  hívták  a  leányt  —  a  megpróbáltatások 
hősies  kiállása  után,  most,  ahogy  Ernye  ismét  erős  férfivá 


Makkai:  Sárga  vihar.  H. 


10 


146 


lett,  egyszerre  megváltozott.  Fáradt-boldogan  hullott 
vissza  védelemreszorult  gyönge  leánnyá  s  teljesen  rábízta 
magát  oltalmazója  vezetésére. 

Attól  az  első  éjszakától  fogva,  amikor  Ernye  mellén 
aludt  el,  egyszerre  és  természetesen  alakult  ki  kettőjük 
viszonya,  a  védelmező  bátya  és  az  engedelmeskedő  leány- 
testvér bizodalmas,  szeretetteljes  életközösségévé. 

Bár  csak  ketten  voltak  a  szemmel  belátható  elpusz- 
tult világban,  nem  volt  ebben  a  kapcsolatban  többé  semmi 
megzavarodás.  Inkább  ünnepélyes,  folyton  megújuló  me- 
leg át  érzése  az  isteni  kegyelem  életbentartó  csodájának. 
A  józan  nappalok  különben  is  brutálisan  szorították  reá 
őket  az  étlen-szomjanhalás  elleni  ősemberi  küzdelemre  s 
a  halálos  veszedelmeket  rejtő  éjszakák  minden  idegszálat 
arra  az  egyre  feszítettek  meg,  hogy  az  üldözött  állat  ösz- 
tönével kutatott  búvóhelyeken  valahogy  megérhessék  a 
következő  reggelt. 

Mert  Ákos  Ernye,  mihelyt  járni  tudott  s  volt  annyi 
ereje,  hogy  botot  törjön  magának  fegyverül,  azonnal 
megindult  Júliával,  erdőkön,  bozótokon  át,  hogy  fölvegye 
a  reménytelennek  látszó  küzdelmet,  ígérete  teljesítéséért. 

Legnagyobb  baj  az  volt,  hogy  nem  tudta  pontosan 
megállapítani,  hol  barangolnak  tulajdonképpen?  Júlia 
még  kevésbbé  volt  képes  fölvilágosítást  adni  erre,  mert 
Hevesből,  ahonnan  világgá  indult,  a  rémületnek  azokban  a 
Ubolyodott  napjaiban,  minden  cél  és  irány  nélkül  téve- 
dezett  el.  Ernye  a  maga  zavaros  emlékeiből  csak  arra  tu- 
dott következtetni,  hogy  ez  a  vidék  a  Muhitól  szerteszét 
msztító  mongol  serednek  Pest  felé  irányuló  útvonalát 
környezi.  De  hogy  milyen  kiterjedésben,  arról  neki.  aki  a 

halál  ölében  aludta  át  a  vérengzés  és  zsákmányolás  ferge- 
tegének  heteit,  fogalma  sem  lehetett.  Bizonyosnak  csak 
az  egy  látszott,  hogy  valahol  a  Tisza  feletti  vidéken  csa- 
tangolnak, a  folyó  és  a  Bükk  nyúlványai  között.  Nyugat- 
nak kellett  volna  menni,  ez  természetes,  de  nem  mehettek 
arra,  amerre  akartak,  mert  a  dúvadak  és  az  emberbestiák 
elől  lappangva  kénytelenek  voltak  követni  előbb  az  erdők, 
azután  a  bozótos  cserjék,  majd  a  zsombékos  nádasok  kínál- 
kozó alakulatait. 

Mintha  soha  nem  lett  volna  ezen  a  tájon  viruló  or- 
szág, olyan  dúlt,  elgazosodott,  úttalan  pusztaság  kör- 
nyezte őket  mindenfelől.  Századok  munkáját  egy-két  hó- 
nap elég  volt  megsemmisíteni  s  a  romboló  ördögök  nyo- 
mán a  nekivadult  természet  buja  rohama  vágtatott,  elbo- 
rítva a  romokat  s  részegen  ágaskodva  s^hanemlátott  tövi- 
seivel, lapuival,  indáival  az  ég  felé,  miután  teleitta  ma- 
gát a  rothadó  hullák  nedveivel. 

Szívszorító  némaság  feküdt  a  pokolbeli  vegetáció 
fölé  s  napokon  át  egyetlenegyszer  sem  találtak  élőlényre. 
A  hódító  hátamögött  hagyta  ezt.  a  kiirtott  sivatagot  s 
úgylátszik  már  a  ragadozók  is  elvégezték  dolgukat  s 
tovakullogtak,  mint  második  hadsereg  az  első  mögött. 
Csak  zöldarany  legyek  felhői  döngtek  mindenütt  s  isme- 
retlen férgek  és  bogarak  lepték  el  a  fantasztikus  növény- 
zetet. Mintha  a  Sátán  határozta  volna  el,  hogy  Istencsú- 
foló gúnyjában  megcsinálja,  az  Édenkert  rettentő  torz- 
képét s  belelöki  ezt  az  új  Ádámot  és  Évát,  hogy  tébo- 
lyuljanak meg  borzalmas  árvaságukban,  egymásra  tágull 
iszonyodó  szemükben  látva  meg  a  kárhozatba  taszított 
emberlét  reménytelenségét. 

És  ami  emberre  emlékeztet,  a  lerágott  koponyák, 
s/.étszórt  csontok,  melyekre  néha  rálépett  lábuk  a  gaz  kö- 
zött, egy-egy  indákkal  keresztül-kasul  font  dülcdék  a 
j  éhai  falu  helyén,  melynek  nyirkos  kövei  közül  tüzeshasű 
kígyók  sziszegnek  csúfolkodva,  fenyegetőzve  a  szemük 
köze,  csak  elviselhetetlenebbé  tette  a  természet  őrjöngé- 
sét.  Borzalmas  volt,  ha  a  nap  ragyogott  reá  kérlelhetet- 
1  n  józansággal  és  borzalmas,  ha  a  hold  merengett  felette 
kísérteties  hidegséggel. 

ők  elnémultak.  Elfelejtették,  hogy  az  ember  beszélni 
tud.  A  torkukat,  a  szívüket  jégujjakkal  szorította  össze 
a  csend.  Az  a  rettentő  érzésük  volt,  hogy  egyetlen  emberi 
jpjtól  megelevenedne  vérivó  kísértetekkel  ez  az  óriási 
temető,  melyek  ízekre  szaggatnák  őket. 

Ernye  csak  ment  előre  ősemberi  husángjával  görcsö- 
sen összeszorított  markában  s  szemei  nem  is  kerestek  útat, 
csak  mereven,  lélektelenül  szegződtek  a  távoli  ég  aljára. 
Baljával  magához  karolta  Júliát,  aki  erőtlenül  botlado- 
zott mellette,  a  nyakára  fonódva  s  aléldozó  fejét  csukott 
szemekkel  ejtette  a  vállára.  Törtettek  tovább,  tovább,  li- 
hegő, kicserepezett  szájjal  s  azzal  a  folyton  elhatalma- 
sodó, kinemmondott  sóvárgással,  hogy  egyszer  mégis  ösz- 
szeeshetnek  s  többé  nem  kell  látniok  semmit. 

« 

Még  mielőtt  útrakeltek  volna,  Ernye  lábbadozása 
közben,  tördelte  el  lassanként,  a  megújuló  fájdalom 
könnyei  között  Júlia  a  maga  keserves  történetét. 

Azok  az  urak,  akik  valamiért  el  sem  érhettek  a  ki- 
rály seregébe,  vagy  csodamódon  mégis  megmenekültek  az 

elvesztett  csatából  s  a  rákövetkező  vérengzésből,  haza. 
szállingóztak  birtokaikra.  Hevesben,  az  ő  vidékükön, 
majdnem  mindenki  otthon  volt,  mert  senki  se  hitte  azon  a 
tájon,  hogy  a  veszedelem  elérheti  őket.  Különben  is  a 
hadbavonuló  sereg  útját  környező  vidékeken,  akik  látták, 
vagy  szemtanuktól  hallották  az  ellenség  után  nyomuló  se- 
reg nagyságát,  erejét  és  harcikedvét,  a  legnagyobb  volt  a 
bizakodás  a  győzelemben,  sőt  már  az  a  hit  fészkelt  meg 
hogy  az  ellenség  végképpen  le  van  győzve  s  kifelé  taka- 
rodik az  üldöző  hadak  előtt. 

A  menekülők  hozták  meg  aztán  a  katasztrófa  hihe 
tétlen  hírét.  De  még  akkor  sem  mozdult  senki.  Vagy  to- 
vább bizakodtak,  vagy  tanácstalanul  dermedtek  meg. 

Az  ő  apja  régebben  ispán  volt,  de  elbetegesedett  s 
évek  óta  otthon  élt  családja  körében,  vidéki  udvarházá- 
ban, mely  híres  volt  vendégszeretetéről  s  csendes  boldog- 
ságáról. A  jóságos,  szelíd  anyán  kívül  négy  gyermek:  kél 
leány,  két  fiú  alkotta  még  a  családot  s  odatartozott  a  na- 
gyobbik leánynak,  Júlia  nővérének  vőlegénye  is.  Éppen 
az  esküvőre  készülődtek,  mikor  a  háború  kitört.  A  kéi 
bátya  s  a  nővér  vőlegénye  hadbavonultak  a  hevesi  ispán 
seregével.  Ott  is  maradt  mind  a  három  a  Muhi  mezőn, 
ahogy  a  menekülők  bizonygatták. 

A  szétvert  sereget  üldöző  győztesek  elkerülték  az  ő 
vidéküket,  csak  a  nap-nap  után  hazaszállingozó  emberek- 
től hallottak  a  borzalmakról,  de  a  saját  gyászuk  sötétsé- 
gében nem  is  tudták  egészen  fölfogni,  mik  voltak  ezek? 
Ma  egyik,  holnap  a  másik  úricsaládról  hallották,  hogy 
gy ászbaöltözött  ott  a  feleség,  az  anya,  a  testvér,  vagy  a 

menyasszony,  ahogy  lecsapott  közéjük  a  fekete  hír  hol- 
lója. 

Aztán  jöttek  a  bizonytalansággal  teljes  komor  napok 
s  álomtalan  éjszakák.  Senki  nem  tudott  semmit  arról,  mi 
történik  az  országban,  távolabb?  De  teljesen  elvágódtak 
a  világtól  s  a  legellentétesebb  hírek  keringtek  házról- 
házra, amiket  hol  ez,  hol  az  hallott  s  adott  tovább,  rejté- 
lyes forrásokból. 

Volt  nap,  amikor  Béla  király  nagy  győzelméről  lár- 
máztak a  házukba  betoppanó  barátok,  amit  a  Dunánál, 
Pest  alatt  aratott,  megsemmisítve  az  egész  mongol  sere- 
get. De  mindjárt  utána  riasztó  suttogások  terjedtek  szét 
arról,  hogy  a  király  a  Muhi  csatából  való  menekülése  köz- 
ben fogságba  esett  s  ki  is  végezték.  Egy  ember,  aki  éj- 
szaka ment  át  a  falun,  a  csapszékben  esküdözött,  hogy 
látta  is  a  király  véres  fejét  lándzsára  tűzve  a  pesti  pa- 
lánkon. Nincs  többé  Magyarország!  Pest,  Esztergom,  sőt 
Székesfehérvár  is  a  mongolok  kezén  van.  Batu  fejére 
tette  Szent  István  koronáját  s  már  ő  uralkodik  az  Árpá- 
dok trónján.  De  királyi  eskü  helyett  azt  fogadta  meg, 
hogy  kiirt  minden  magyart,  aki  azonnal  meg  nem  hódol 
előtte. 

Az  ő  apja  mindezekre  csak  legyintett,  rendületlenül 
bízott  benne,  hogy  a  király  végre  is  győzni  fog  s  helyreáll 
a  rend  és  béke  hamarosan. 

Egy  este  aztán  ijesztő  vendég  toppant  be  hozzájuk, 
de  nagy  titokban.  Azért  volt  ijesztő,  mert  a  családja  már 
elsiratta  s  mindenki  úgy  tudta,  hogy  elesett  Muhinál.  Az, 
aki  a  hírt  hozta,  meg  is  esküdött  reá,  hogy  mellette  ütöt- 
ték le  a  lováról  s  úgy  összetaposták,  hogy  az  édesanyja 

se  ismerhetne  rá  többet  a  holttestére.  Ez  a  felismerhetet- 
lenné gázolt  halott  jelent  meg  akkor  náluk  s  még  csak 
karcolás  sem  volirajta.  Jól  ismerték,  mulatós,  könnyelmű 
ember  volt  s  egyike  azoknak,  akik  mindig  leghangosab- 
ban szidták  s  becsmérelték  a  „kúnfajta"  ellenséget.  Az 
apa  bizalmatlanul  fogadta,  de  ő  hiteles  királyi  levelet 
bontott  ki  előtte,  melyen  ott  volt  az  egykori  ispán  által 
jólismert  királyi  pecsét.  A  levélben  azt  írta  a  király,  hogy 
bár  csatát  vesztett,  de  új  bátor  harcot  kezd  Isten  segítsé- 
gével. Senki  az  urak  közül  ne  mozduljon  el  hazulról,  ha- . 
nem  várja  be  bizalommal  és  imádkozva  a  dolgok  jobbra- 
fordulását. Ezt  nem  lehetett  kétségbevonni,  a  Júlia  apja 
ráismert  belőle  a  király  gondolkozására  s  helyeselte  bölcs 
rendelkezését. 

Amint  kiderült,  ilyen  levelet  minden  úriember  ka- 
pott a  környéken  s  a  levelek  kézbesítői  között  a  legtöbb 
az  olyan  ember  volt,  akit  hozzátartozói  holtnak  hittek. 
Ma  már  persze  csodálkozni  lehet  rajta,  hogy  ez  a  körül- 
mény nem  intette  óvatosságra  az  urakat,  de  az  akkori 
tájékozatlanságban,  az  ellenmondásokkal  tele  zűrzavar- 
ban, az  ilyesmi  legfennebb  pillanatnyi  meghökkenést 
okozott,  de  a  királyi  levelek  hitelességét  azonnal  elismerte 
mindenki,  annál  inkább,  mert  a  lelkük  áhította,  hogy 
igaz  legyen. 

Így  hát  otthon  maradtak  az  egész  környéken,  sőt 
azok  is  visszaszállingóztak,  akik  a  rémhírek  hatása  alatt 
szétrebbentek  volt,  de  mindenüket  hátrahagyták  s  így 
hamar  megunták  az  erdőkben,  hegyekben  való  keserve  3. 
bolyongást.  Arra  a  hirre,  hogy  visszatérhetnek  ottho 
nukba  s  már  elveszettnek  hitt  vagyonuk,  holmijuk,  érin- 

tétlenül  várja  őket  s  nincs  mitől  tartaniok,  örömmel  és 
készségesen  jött  mindenki,  hiszen  egyebet  se  akart. 

Mikor  aztán  mindent  vártak  volna,  csak  ezt  nem, 
egyszerre  elárasztották  a  falukat,  majorokat,  udvarháza- 
kat a  mongol  csapatok.  Ellenállásra  idő  sem  volt,  de  az 
ellenség  nem  is  bántott  senkit.  Csak  házról-házra  menve, 
a  fegyvereket  kutatták  föl  s  szedték  össze  a  hallgatag, 
mordarcú  katonák.  Mégis  rémítő  sejtelmek  gyötörték  a 
kelepcébe  esett  lefegyverzett  magyarokat,  mikor  ezeket  a 
kegyetlenvonású,  gyilkosszemű,  ugató  barbárokat  látták, 
akik  megtiltották  nekik,  hogy  házaikat  elhagyják,  hogy 
tüzet  vagy  világosságot  gyújtsanak,  hogy  egymással 
érintkezhessenek,  sőt  még  azt  is,  hogy  hangosan  beszélje- 
nek a  saját  házukban. 

Kegyetlen  csalódás  volt  látni,  hogy  tisztjeiket  azok  a 
levélhordó  magyarok  vezetik  s  ők  tolmácsolják  véreiknek 
hosszú  beszédben  azt  a  néhány  rémítő  vakkantást,  amit 
egy-egy  ilyen  parancsnok  hallatott.  Honnan  is  tanulták 
meg  az  értelmét,  azt  csak  az  ördög  tudhatja! 

A  fegyverek  beszolgáltatása  után  egyremásra  kö- 
vetkeztek a  szerencsétlen  magyarokat  mindenükből  ki- 
fosztó követelődzések.  Be  kellett  nekik  hordani  állatokat, 
terményeket,  aztán  sor  került  a  családi  kincsekre  s  a  vé- 
gén mindenre,  ami  csak  mozdítható  volt. 

A  megszálló  katonaság  vígan  élt  a  magyarok  borán, 
kenyerén  és  marháján  s  teleaggatta  magát  emlékektől 
megszentelt  ékszereivel.  A  magyarok  pedig  ott  állottak 
hosszú  sorfalat,  reggeltől  estig,  urak  és  szolgák  együtt, 
míer  a  tábori  szakácsok  odalöktek  nekik  dühös  morgás 
közben  valami  hulladékot,  csakhogy  éppen  éhen  ne  hal- 

janak.  De  azt  is  csak  annak  adták,  aki  maga  koldult 
érette  s  ott  előttük  ette  meg,  undor  és  keserű  könnyek 
között. 

Júlia  is,  mint  annyi  más  gyermeke  bőségben  élt  urak- 
nak, meg  akarva  kímélni  apját,  anyját  az  iszonyú  meg- 
alázkodástól,  inkább  lemondott  volna  a  maga  nyomorult 
porciójáról,  csakhogy  nekik  vihesse  haza.  Szó  sem  lehe- 
tett róla!  Hiszen  éppen  abban  találták  gyönyörűségüket 
ezek  a  hóhérok,  hogy  a  tegnapi  urakat  és  úrasszonyokat 
gyötörjék  s  tanítsák  meg  az  új  uralom  előtti  hódolásra. 
Aki  el  meri  vinni  csak  egy  falatját  is  a  mongol  úr  aján- 
dékának, —  hangzott  a  parancs  —  azt  nemcsak  kizárják 
a  népkonyháról,  hanem  mint  tolvajt,  meg  is  bot  ózzák 
s  megismétlődés  esetében  agyonverik. 

A  renegátok  ugyan  biztatták  a  nyomorultakat,  hogy 
ez  csak  a  hadiállapot  rövid  idejében  van  így,  nemsokára 
tisztviselők  veszik  át  a  kormányzatot  s  akkor  ismét  rend 
és  béke  lesz.  Mindenki,  aki  dolgozik,  megszerezheti  a  ke- 
nyerét. De  a  katonák  már  ilyenek  s  tűrni  és  hallgatni 
kell,  amíg  visszaparancsolják  őket.  Na,  a  nagyuraskodás- 
nak  természetesen  vége  van,  ingyenélni  nem  lehet  többet, 
az  öröklött  vagy  összekapart  birtok  bőségéből,  mert  a 
föld  tulajdonosa  az  újvilágban  csak  mongol  lehet  s  azok, 
akik  okosan  felismerve  a  helyzetet,  idejében  melléje  ál- 
lottak. De  aki  jól  fog  szolgálni,  megélhet  tisztességesen. 
A  szegény  embernek  még  jobb  is  lesz,  mert  a  mongol 
csak  az  urat  nem  tűri,  a  kicsi  embert  még  pártolja  is. 

Ezek  a  beszédek  különféle  hatással  voltak  a  szegény 
kétségbeesett  magyarokra.  Az  aljanép/  a  cselédiember 
örvendett  nekik  s  szomorú  volt  látni,  hogy  régi,  hűséges- 

nek  ismert  szolgák  kárörömmel  kacagnak  volt  uraik  gyöt- 
rődésén  s  alázatos  kutyaszemeikből  most  gúny  s  gyűlölet 
lövell  a  kenyéradóra,  akinek  még  tegnap  versengve  csó- 
kolták a  kezeit.  Akadt  az  úri  magyarok  között  is  nem 
egy,  aki  talán  nem  szívből,  de  meghajtotta  fejét  az  új 
igazság  előtt  s  ajándékkal,  hízelkedéssel  kereste  a  rene- 
gátok és  azok  gyászruhát  levetett  feleségeinek,  családtag- 
jainak kegyét.  Remegtek  az  életükért,  a  családjukért  s 
a  félelem  kivetkőztette  őket  büszkeségükből  és  becsüle- 
tükből. De  a  keménylelkű,  parancsoláshoz  szokott  s  ne- 
vükre kényes  igazi  úriemberek,  köztük  elsősorban  a  Júlia 
apja  s  anyja,  megvetéssel  fordultak  el  ezektől  a  gaz- 
magyaroktól, ajtót  mutattak  nekik  s  haragjukban,  szé- 
gyenükben bizony  kiszaladt  a  szájukon  olyasmi  is,  hogy 
csak  az  Isten  mégegyszer  kardot  adjon  a  tisztessséges 
emberek  kezébe,  tudni  fogják,  kikre  fordítsák  először! 

Ez  lett  a  vesztük.  Megkezdődtek  a  titkos  feljelenté- 
sek, a  megszállócsapatok  nojonjánál.  Egy  éjszaka  kato- 
nák rontottak  be  a  kipéeézett  urak  házaiba,  ágyaikból 
rángatták  ki  őket  jajgató  szeretteik  közül  s  összekötözve 
elhurcolták.  Ekkor  még  visszajöttek  ugyan  egy-két  nap 
múlva,  de  kékre,  dagadtra  botozva  s  szeműben  megtört 
a  lélek  lángja.  Júlia  büszke  apja  többé  egy  szót  sem  szólt 
senkihez,  legörnyedt  fejjel  ődöngött  fel  s  alá  á  minden- 
ből kifosztott  üres  szobákban  és  sokszor  ők  fejtették  le 
zokogva  kezeit  a  tulajdon  torkáról,  amikor  önmagát 
akarta  megfojtani. 

A  mindennapi  megaláztatás  vérlázító  sorozata  kö- 
vetkezett. Napról-napra  jelentkezniük  kellett  a  katonai 
parancsnokságnál  ezeknek  az  uraknak,  az  azonnali  kivég- 

zés  terhe  alatt.  Napról-napra  kellett  végig  hallgatnxok,  a 
gyűlölt  renegát  virágos  tolmácsolásában,  a  koarcu  mon- 
gol nojon  leckéit  és  fenyegetéseit,  aki  ngy  pillantott 
rájuk,  mint  az  ebekre  s  olyan  rejtett  kincseket,  össze- 
esküvési  titkokat  akart  kicsikarni  tőlük,  amikről  sejtéi- 

mük  sem  volt. 

Mikor  aztán  egyikük  a  vallatás  gyötrelmeiben  eszet 
vesztve,  arcul  vágta  kínzóját,  a  nojon  egyetlen  mtesere 
mind  valamennyit  összevágták  a  katonák. 

És  a  nojon  azonnal  parancsot  adott,  hogy  a  Nagy- 
urat ért  e  felségsértés  miatt  mindezeknek  az  ebeknek  csa- 
ládjait tüstént  ki  kell  irtani  s  házaikat  fölig  rombolni. 

Az  Isten  adott  még  annyi  irgalmat  egy  volt  cse- 
lédjük szívébe,  aki  most  az  egyik  renegáthoz  állott  be 
ho-y  lélekszakadva  meghozta  Júliáékhoz  a  halálos  ítélet 
hírét.  De  az  anyán  már  nem  lehetett  segíteni.  Férje  ha- 
lálhírére ájultan  esett  össze  s  amíg  ők  nővérével  maguk 
után  húzták,  ki  a  kert  felé,  már  megleptek  a  hazat  a 
katonák  s  törve,  zúzva,  gyújtogatva,  vetettek  magukat 
reájuk,  őt,  egyedül,  az  a  cseléd  mentette  meg,  aki  a  kar- 
jaiba kapva  széttépte  rajta  a  ruhát  s  a  legvadabbul 
ordítozott,  hogy  a  katonák  maguk  közül  valónak  véljek. 
A  kezében  kést  villogtatott  Júlia  melle  folott  s  közben 
vitte  magával  a  kert  sűrűjébe.  Júlia  még  hallotta  a  többi 
katona  vad  kacagását  s  biztató  rikkantásait.  Abban  a 
pillanatban  ő  is  azt  hitte,  hogy  ez  az  ember  csakolyan 
gonosz  vadállat,  mint  a  többi  s  azért  hozott  hírt  nekik 
hogy  első  lehessen  az  aljasságban.    Isteni  sugallat  volt 
még  e  tévedése  is,  mert  valódi  kétségbeeséssel  védekezett 
.  ájuldozás  közben  ez  ellen  az  ember  ellen,  aM  tűrte,  hogy 

véresre  karmolja  az  arcát.  S  így  hozzájárult  a  katonák 
megtévesztéséhez. 

Aztán  nem  tudott  többé  magáról  mindaddig,  amíg 
a  kert  legtávolabbi  zugában,  az  árok  sűrű  burjánjában 
föl  nem  ébredt  ájulatából.  Már  este  volt  s  a  boldog  szülői 
hajlék  romjai  közül  még  gomolygott  a  fekete  füst  s  egy- 
egy  megszenesedett  gerenda  roppanó  zuhanása  nyomán 
sírva  pattogott  égfelé  a  szikrák  zápora,  És  körös-körül 
mindenütt  hasonló  tünemények  az  éjszakában  . . . 

isten  irgalma  elvette  tőle  akkor  az  értelmet  s  el  az 
emlékezést  is,  csak  az  ösztönt  hagyta  meg  benne,  mely 
a  maga  akarattalan  útján  vitte  lábait  az  éjszakának  s 
futott,  amíg  össze  nem  roskadt.  Merre,  meddig  s  hány 
órán  keresztül,  azt  nem  tudja.  Mikor  észretért,  már  el  is 
volt  tévedve.  És  így  bujdosott  aztán  erdőről-erdőre  ron- 
gyolt ruhákban,  feltört  lábakkal,  véletlen  források  s  is- 
meretlen erdei  bogyók  táplálékán,  faodukban  s  barlan- 
gokban remegve  iszonyú  éjszakákon  s  jobban  irtózva  a 
halálnál,  annak  félelmeitol. 

De  minek  is  mondaná  tovább?  Hiszen  sokszor  maga 
is  csak  rémes  álomnak  tartja,  amiből  reméli,  hogy  egyszer 
csak  fölébred,  régi  szép  leányéletére.  Most  már  tudja, 
hogy  célja  volt  vele  Istennek  s  ezért  történhetett  meg  a 
hihetetlen. 

Mikor  rátalált  Ákos  Brnye  élettelennek  látszó  tes- 
tére s  megkapta  rajta  azt  a  levelet,  egyszerre  új  remény- 
ség gyulladt  kialudt  szívében,  hogy  élnie  kell  s  van  miért 
élnie.  Az  a  szív,  amelyre  reszkető  félelemmel  fektette 
fülét,  végtelen  gyöngén,  nagyon-nagyon  messziről,  élet, 

és  halál  határáról,  de  mégis  visszhangozta  neki  ezt  a  re- 
ménységet. És  megkezdte  a  hősies  küzdelmet  a  saját 
életéért,  a  másik  életének  megmentése  által. 


Egyszer  aztán,  estére  hajló  szürkületben,  dombocska 
tetejéről,  megpillantották  a  Tiszát.  A  nagy  folyó  ezüst 
szalagja  sötétzöld  nádasok  között  csillogott  s  Ernye  meg- 
döbbenve vette  észre,  hogy  már  egyenesen  délnek  kanya- 
rog s  így  óTs  úttalan  törtetésük  közben  lejutottak  a  Tisza- 
Dunaköz  északi  bejárójáig.  A  végre  megtalált  tájékozó- 
dás örömét  azonban  csak  annál  inkább  elsötétítette  nagy- 
hamar  a  ráeszraélés,  hogy  mekkora  dúsan  virágzó  életet 
pusztított  el  mögöttük  a  nagy  vihar,  ahol  annyi  keserves 
nap  és  éjszaka  vándorút ján  vonszolták  át  magukat  idáig. 

És  még  mindig  nem  jutottak  a  végére.  Amott  a 
domb  alatt,  a  ködbeboruló  síkon,  ismét  romok  és  romok, 
még  a  fák  koronái  is  feketére  perzselt  seprűk  s  csak  a 
mérges-zöld  vad  növényzet  él  ott  is,  mint  mindenütt, 
az  emberhalálból.  A  torony  csonkán,  sötéten  emelkedik 
ki  belőle,  túl  a  tetőtlen  egyház  meggyalázott  testén, 
melynek  tört  oromzatú  szentélye  úgy  fordul  feléjük  üres 
ablaknyílásaival,  mint  egy  halálfej. 

Egymás  mellé  roskadtak,  a  domb  embernyi  magas 
vad  füve  közé,  mely  elrejtette  őket,  de  nem  rejtette  el 
előlük  a  vigasztalan  táj  halotti  képét. 

De  most  mégis  más  volt,  mint  eddig.  Láthatták  az 
élő  nagy  folyót,  ezt  a  hatalmas  lüktető  életeret,  mely 
végtelen  vigasztalással  bizonyította,  hogy  nem  szakadt 

még  meg  a  föld  szíve  s  láthatták  a  kitárult  nag£  síkot, 
mely  ott  messze-messze  az  éggel  ölelkezett  s  csókjukból 
csillag  gyúlt  ki,  feltámadásról  és  örökéletről  beszélő  biz- 
tatással. Üdítő  esti  szellő  simogatta  égő  homlokukat, 
mint  anyjuk  láthatatlan  keze  s  ők  egyszerre  úgy  érez- 
ték, hogy  elmarad  hátuk  mögül  a  halál  dermesztő  lép- 
teinek nesze,  melyet  idáig  folytonosan  visszhangzott  szo- 
rongó szívük  s  a  szabadulás  útja  megnyílik  előttük. 

Ákos  Ernye,  nem  tudja  mióta,  most  néz  először  hosz- 
szasan  Júliára,  aki  mély  sóhajjal  vetette  magát  hanyatt 
a  fűben,  elmerülve  az  ég  kigyúló  csillagainak  nézésébe. 
A  férfi  úgy  érzi,  hogy  ez  a  leány  öröktől  fogva  mindig 
mellette,  vele  zarándokolt,  nyomasztó  rémes  álmok  biro- 
dalmán keresztül  ide,  az  élet  partjáig.  Olyan  természe- 
tes volt  ez  az  együttlét,  hogy  már  nem  is  érezte  külön 
embernek  magát  tőle.  Régóta  összeszokott  a  járásuk,  min- 
den mozdulatuk,  szó  nélkül  is  tökéletesen  látták  egy- 
más szívének  legrejtettebb  zugát.  Nem  is  volt  szükségük 
beszédre.  A  szemük  mindent  elmondott  s  megértett  abban 
a  pillanatban,  ahogy  a  gondolat  megszületett.  És  nem  is 
volt  már  két  gondolat,  amit  ki  kell  cserélni,  mindig  csak 
egy  volt,  aki  önmagára  ismert  a  másik  szemében.  A  halál 
árnyékában  az  órák  éveket  jelentenek,  sokszor  egy  pil- 
lanat is  elég,  hogy  a  lélek  multat  s  jövőt  átrepüljön.  A 
nagy  megpróbáltatás  lemeztelenítő  keze  minden  titkot, 
elzárkózást,  ruhát  és  testet  eltörült  közöttük.  Mit  is  lát- 
tak volna  egymás  rongyain  s  elvadult  külsején,  amin 
fennakadhatott  az  a  tekintet,  amelyik  megszokta  a  halál 
szemébe  nézni?  így  volt  ez  eddig  s  a  két  egylélek  olyan 
tökéletesen  forrott  össze  a  sors  vasvesszője  alatt,  amiről 

sejtelme  sem  lehet  a  ruhák,  rangok,  szertartások  nevet- 
séges semmiséggé  foszlott  régi  világának. 

De  most  Ákos  Ernyének  az  élet  felé  forduló  szemei 
mély  megrendüléssel  látják  meg  mindazt,  ami  eddig  nem 
létezett.  Ezt  a  lesoványodott,  feketére  égett,  eldurvult 
kezű-lábú  szegény  testet,  szakadozott  szennyes  rongyai 
alatt,  ezt  a  fakóra  szívott  gondozatlan  gubancos  hajat, 
ezeket  a  mélyen  beesett,  kitágult  pupillájú  riadt  szeme- 
ket, a  kiülő  csontokról  lesorvadt  arcban  előrenyomult,  el- 
torzult, kicserepezett  szájat,  amint  a  fölhűzódott  sápadt 
ínyek  miatt  meghosszabbodott  fogak  kivillannak  belőle. 
Ezek  a  leapadt  mellek,  ez  a  szegletes  keskeny  csípő,  már 
nem  is  nőies  többé  s  minden  bájt  letörölt  erről  az  arcról 
az  embertelen  szenvedés  szörnyű  keze.  Megrázkódik  bele, 
ahogy  ellenállhatatlanul,  minden  tiltakozása  ellenére 
mellbevágja  az  elrútított  asszonyiságnak  ez  a  szívbeszúró 
képe  s  önkénytelenül  elfedi  szemeit  két  tenyerével. 

Ha  látná  magát,  úgy  amint  ez  a  szegény  leány  látja, 
félig  csukott  pillái  alól  kiszivárgó  könnyeken  keresztül, 
talán  ordítva  megfutamodna  s  belevetné  gyűlölt  testét 
valami  feneketlen  ingoványba,  hogy  még  az  emlékét  is 
a  föld  gyomrába  temesse.  Bozontos  szörnyeteg  ő  inkább 
már,  mint  ember  s  rettenetes  lehet  látni  valakinek,  aki 
kénytelen  bízni  benne  s  tőle  várnia  a  szabadítást. 

Az  éjszaka  leereszkedő  sötét  szárnyai  aztán  elfedték 
őket  egymás  elől  s  el  az  egész  világot  is  körülöttük.  A 
mélyfekete  égen  csak  a  messzi  csillagok  számlálhatatlan 
sokasága  szikrázott,  de  ennek  a  távoli  fénytengernek  nem 
volt  világossága  a  föld  számára. 

—  Ott  valami  fényt  láttam ! . . .  —  hallja  egyszerre 

Ákos  Ernye  a  Júlia  föllihegő  hangját  s  érzi  karján  a 
életéért,  a  másik  életének  megmentése  által. 

Mereszti  szemét  a  sötétségbe  s  csakugyan  maga  is 
mintha  látna  ott  lenn,  messze  az  elpusztult  falu  gaz- 
szövevényéből  fölcsillanni  s  ismét  kialudni  valami  kicsi 
sárga  lángocskát.  Kételkedik  még  benne  s  újra  s  újra 
erőlteti  a  szemét,  de  nem  csalódás  még  sem ...  Az  az 
apró  fény  megint  és  megint  fölcsillan,  mintha  árva  kis 
lélek  libegne  reszketve  a  mérhetetlen  sötét  űrben. 

Felugranak,  megragadják  egymás  kezét  s  gondol- 
kozás nélkül  futnak  lefelé  a  dombon,  neki  a  pusztaság- 
nak, nem  törődve  semmi  veszedelemmel,  nem  félve  csel- 
től s  nem  riadva  meg,  a  mindegyre  fölbuktató  akadá- 
lyoktól. Annak  a  lángnak  más  a  fénye,  mint  a  vadállat 
szemének,  vagy  a  kísértő  lidércnek,  annak  a  lángnak  régi, 
édes,  otthonias  hívogatása  van,  az  a  láng  éppen  őket 
hívja. 

Már  benne  gázolnak,  botladoznak  lihegve  az  egykori 
falu  vad  bozótjában,  de  nem  ügyelik  az  arcukbavágó 
töviseket,  a  lábukra  fonódó  indákat,  az  ásító  gödröket  s 
az  eléjük  meredő  omladékokat.  Biztosan  őrzi  s  vezeti 
őket  valami  kimondatlan  szó  hatalma,  amely  odatorlódott 
egészen  az  ajkuk  szélére  s  még  nem  tud  megszületni. 

A  fény  a  puszta  templom  szentélyének  üres  ablakán 
szűrődik  ki  s  borzongva  állanak  meg,  mert  a  miséző  pap 
halk,  elnyújtott  énekszava  hallszik  kísértetiesen  a  halott 
falu  halott  templomából. 

Júlia  rettenve  öleli  át  két  karjával  Brnyét  s  fejét 
odaszorítja  a  melléhez,  dideregve: 

—  A  halottaknak  . . .  miséz  ...  a  halott  pap  . . . 
lelke ... 

De  a  férfi  megkeményíti  szívét  s  a  karjaiba  fogva, 
nesztelenül  viszi  magával  a  templom  bejárójához.  Ahol 
Istent  dicsérik,  ott  rosszlelkek  nem  lehetnek  s  ha  az  élők 
kitaszították  őket  maguk  közül,  talán  a  halottak  még  be- 
fogadják s  jobb  lesz  pihenni  az  Űr  szentelt  hajlékában, 
mint  a  meggyalázott  pusztaságon  odakinn. 

Az  ajtók  nélküli  kapu  tört  ívén  keresztül  látszik  az 
egész  templomhajó  s  mintha  tetőtlen  falai  a  végtelenbe 
merednének,  tartják  a  bedőltívű  pillérek  az  ég  csillagok- 
kal kivert  feketebársony  kupoláját.  Mély  árnyak  borít- 
ják az  egész  templomot  s  imbolyognak,  mint  szárnyas 
óriások  az  oszlopok  körül.  Csak  az  elszórt  csontok  fehérje 
villog  ott  a  kőpadlón,  melynek  rései  között  magasra  tör- 
nek föl  a  pusztító  gazok  szárai  s  feketén  hajladoznak  a 
sóhajtó  szélben,  mint  bókoló  hívők  serege.  Bent,  bent, 
úgy  tetszik,  nagyon  messze,  rezgő  mécses  halvány  vilá- 
gossága vetődik  a  szentély  falaira,  a  tört  oltár  fehérlik 
megcsonkított  szentek  halvány  alakjaival,  középen  a  lé- 
ha jtottfejü  Megváltó  függ  kőkereszt jén,  térdig  letört 
lábakkal  s  valódi  vér  volt  az  a  sötét  folt,  ami  fölfrecs- 
kelt  gyötrődő  mellére. 

És  az  oltár  előtt  énekel,  térdel,  hajlong,  elmerülve 
a  szent  misztériumban  a  szerzetespap.  Nem,  nem  kísértet, 
húsból,  vérből  való  élő  ember,  halálos  hűséggel  szolgáló 
őre  az  elhagyott  templomnak  s  a  meghasadt  oltárnak, 
melynek  nincs  többé  egyetlen  híve  sem. 

Dermedt  csodálattal  áll  a  két  fiatal  egymást  átölelve 

s  elálló  szívvel  nézi,  nézi  ezt  a  félelmes  és  megrázó  isteni 
szolgálatot. 

Most  megfordul  a  pap  az  oltár  lépcsőjén  s  két  kezé- 
ben magasra  tartja  az  Űr  testét,  mintha  térdrehulló  gyü- 
lekezetének mutatná  föl.  A  szentségtartó  napkorongjá- 
nak aranynyelvei  fényt  sugároznak  szerteszét,  ahogy  a 
mécses  lángja  odavetődik. 

ők  ketten  megrendülve  hullanak  térdre,  ott  messze 
a  hajó  bejáratában. 

Mikor  fölemelik  tekintetüket,  látják,  hogy  a  pap 
rájuk  néz  az  oltár  lépcsőjéről,  felemeli  kezét  s  magához 
inti  őket. 

Engedelmesen,  mintha  álmukban  tennék,  lépegetnek 
feléje  kézenfogva,  kimondhatatlan  érzések  és  gondolatok 
súlya  alatt  s  térdreroskadnak  a  lábai  előtt,  fölnézve  az 
arcába. 

Elvadult  arc  az  is,  akárcsak  az  övék.  összekuszált 
haj,  szakáll  erdője  folyja  körül  a  viaszsárga  leaszott 
arcot  s  a  beesett  szemekben  szent  téboly  lángjai  villódz- 
nak.  Az  áldozóöltöny  csupa  rongy  és  szenny  s  foszlányai 
alól  ijesztően  ugranak  elő  a  bordák,  melyekre  rászáradt 
a  repedezett  agyagszínű  bőr. 

De  Isten  szent  bolondja,  az  elhagyott  Krisztus  sze- 
relmese éppúgy  nem  látja  a  sajátmaga  szörnyűségét, 
mint  az  előtte  térdelők  rettenetes  voltát. 

Ki  tudja,  miféle  ékes  nászruhát  lát  rajtuk  ragyogni 
s  mekkora  térdeplő  esküvői  kíséreten  futnak  végig  mö- 
göttük szemei?  A  templom  hajójának  hosszán,  vagy  ta- 
lán azon  is  túl,  a  végtelenig  látja  kihalt  gyülekezetét  föl- 
sorakozni a  boldog  ifjú  pár  mögött. 

Már  hangzanak  az  imádság  áldó  szent  szólamai,  ök 
átszellemülten  függesztik  reá  tekintetüket.  Minden  olyan 
magától-értetődő,  természetes,  várvavárt  s  megbékítő. 

A  stóla  átköti  kezüket  s  fölhangzik  a  kérdés: 

—  Szereted? 

—  Szeretem  —  mondja  szilárdan  Ákos  Ernye  a 
bólint  hozzá  a  fejével. 

—  Szereted?  —  hangzik  újra.  S  Júlia  boldogan 
kiáltja: 

—  Szeretem. 


II. 


A  Tiszától  délre  és  keletre  s  a  Tisza-Duna  közén 
mindenütt,  aratásra  megérett  gabona  aranysárga  tengere 
hullámzott.  Esztendők  óta  nem  volt  ilyen  bőséges  termés 
Magyarországon.  Rengeteg  takarmány  is  maradt  lábon. 
Emberek,  állatok  számára  beláthatatlan  gazdag  asztalt 
terített  a  tápláló  anyaföld.  És  mindezt  nem  volt,  aki  le- 
arassa. A  nagy  magyar  rónaság  néptelen  csendben  terült 
a  győztes  lába  elé.  A  faluk  százai  és  százai,  melyek  nem 
estek  a  pusztító  háború  útjába,  üresen,  elhagyatva  vár- 
ták az  új  gazdát.  A  templomajtó  zárva,  a  házacskák  ka- 
pui, ablakai  beszegezve,  ember,  állat  sehol,  még  a  ház- 
őrző kutyák  is  elinaltak  valahová.  Piacokat,  utcákat  sűrű, 
aprószálú  gyep  borított  el  s  az  árkokat  embermagas 
dudvák  nőtték  tele.  A  bujdosó  Magyarország  visszafoj- 
tott lélekzettel  lapult  meg  a  rengeteg  erdőségek  sűrűjé- 
ben s  a  hegyek  rejtett  völgyei  felé  szomorú  népvándorlás 
húzódott,  mintha  egy  tenger  hagyta  volna  el  a  régi  helyét. 

A  Csanádtól  minden  irányban  szétterülő  mongol 
megszállás  így  ellenállás  nélkül  vette  birtokba  a  meghódí- 
tott országot  s  a  föld,  amely  csak  önmagához  hű  örökre, 
egykedvű  készséggel  tárta  oda  gazdag  ölét  annak,  aki 
egy  messzi  más  világrészből  nyújtotta  feléje  kívánkozó 
kezét. 

Sehogy  se  tetszett  ez  a  nagy  odaadás  a  mongol  khá- 


165 


noknak  s  a  néma  falukba  bevonuló  seregeiknek.  A  ka- 
tonanép úrnak  született  s  jött  ide,  és  szolgák  nélkül 
kiken  úr  az  úr?...  Az  emberkaszálás  mesterei  megdöb- 
benve s  tehetetlenül  állottak  a  kaszálni  való  e  végtele  ii 
tengere  előtt,  mely  esztendőkre  elég  új  harcra  s  rombo- 
lásra táplálni  hadaikat,  ha  lenne,  aki  learassa  s  betaka- 
rítsa nekik. 

ők  nem  értenek  ehhez  a  szolgamunkához  s  nincs  is 
rá  érkezésük.  Egyébbel  vannak  elfoglalva,  saját  úri  dol- 
gukat végzik.  Most  folyik  a  nagy  zsákmányosztás  a  sereg- 
részek főszállásain,  a  kormányzó  khánok  becsüseinek  íté- 
lete szerint. 

Zsákmánnyal  terhelt  szekerek  végetnemérő  sora  s 
prédául  esett  lovak,  barmok  csordái  húzódnak  éjjel-nap- 
pal a  főszállás  irányából  szerteszét  a  falukba,  ahová  a 
megszálló  csapatokat  telepítették.  A  mongol  katona  meg- 
kapja a  szállásmester  által  nekiosztott  telket  s  a  magyar 
gazda  elhagyott  lakóházába  köti  be  lovait.  Istállók,  szí- 
nek megtelnek  szarvasmarháival  s  egyéb  barmaival,  ú 
maga  az  udvaron  tanyázik,  gyűlöli  a  szűk,  büdös  házat. 
Boldog,  ha  a  zsákmányban  sátor  is  jutott  neki  s  felüt- 
heti jurtáját,  ami  egyedül  úrnak  való  lakóhely  a  föld 
hátán.  Majd  jobban  lesz  nemsokára,  a  tisztek  tudják  s 
hírelik,  hogy  a  Nagyúr  parancsa  már  elment  Háncsba 
s  be  fog  vonulni  a  sereg  után  most  már  a  tábor  is,  hozva 
a  keservesen  nélkülözött  jurtákat,  minden  megszokott 
otthoni  felszerelésükkel  együtt. 

De  ez  csak  az  igazi  mongol  harcost  izgatja.  A  hó- 
dolt népek,  türk,  tatár  s  mindenféle  ázsiai  törzsből  való 
hordái  nem  ilyen  kényesek.  A  házat  ők  sem  szeretik,  de 

minden  bokor  elég  nekik  szállásul  s  ahova  leterítik  a  su- 
bájukat, ott  van  az  otthonuk.  Esznek-isznak  napestig  s 
nem  törődnek  semmivel.  Ország,  had  gondja  nem  az  ő 
bajuk:  főj  jön  rajtuk  a  mongol  urak  feje.  Majd  megmond- 
ják, mit  kell  csinálni  s  addig  hadd  süsse  a  nap  a  szegény 
ember  teli  hasát. 

Annál  nagyobb  gondban  vannak  a  felelős  mongol 
urak.  Nekik  mindenképpen  népre  van  szükségük,  hogy 
levágja  s  behordja  számukra  a  szénát,  gabonát,  ők  tud- 
ják, miről  van  szó.  A  Nagyúr  azért  adta  öccsének,  Sej- 
bánnak Magyarországot,  hogy  ez  legyen  állandó  tábor- 
helye s  éléskamrája  a  további  nagy  háborúnak,  a  Görög- 
császárság és  Németország  ellen.  Majd  tél  felé,  mikor  a 
lenyargalt  lovak  ismét  jó  húsban  lesznek,  megindul  a  had 
Nyugat  ellen.  Aztán  jönni  fognak  a  NagyKhán  ázsiai  bi- 
rodalmaiból új  és  új  seregek  s  valamennyi  itt  állapodik 
meg,  amíg  sor  kerül  reá,  hogy  kicsapjon  innen  megjelölt 
hódító  útjára. 

Ezt  az  országot  így  hát  jól  be  kell  rendezni,  mint 
egyetlen  nagy  táborhelyet.  A  mongol  ad  is  hozzá  urat,  kor- 
mányzót, tisztviselőt,  csendőrt,  amennyi  csak  kell.  De 
népre  van  szüksége,  engedelmes  szolgaseregre,  amelyik 
szántson,  vessen,  arasson,  csépeljen  neki,  boglyákat  rak- 
jon az  állatoknak,  utakat  építsen  a  mongol  mesterek  pa- 
rancsa szerint  s  kiszolgálja  asszonyait,  gyermekeit.  Ez  a 
magyar,  ez  éppen  jó  volna  erre.  Rég  letelepedett,  min- 
denféle munkához  szokott,  földhöz  ragaszkodó  nemzet. 
Nó,  nem  az  egész  kell,  az  természetes.  Először  is,  minek 
neki  a  saját  véréből  való  vezető?  Vezetni,  úgyis  csak  a 
mongol  tud  igazán.  Ezek  az  elterebélyesedett,  vastaghasú 

magyar  urak  miért  is  ennének-innának  tovább,  haszonta- 
lanul? Aztán  nem  is  férnek  a  bőrükbe  s  még  megszervez- 
nék a  hátuk  mögött  az  aljanépet,  míg  ők  messze  járnak  a 
sereggel,  elnyomhatnák  a  hátrahagyott  őrségét  s  bajt  csi- 
nálnának a  Nagyúrnak.  Ezeket  hát  tőrbe  kell  csalni  s  ki 
kell  irtani,  mint  a  kártékony  vadakat.  Mondják,  az  asz- 
szonyaik,  leányaik  okosak  és  szemrevalók.  Ki  lehet  válo- 
gatni a  javát,  elkelnek  szolgálónak  a  mongol  úrasszony 
jurtájában  s  az  úréban  is  ágyasoknak,  ha  tényleg  jófor- 
májúak.  A  faluk  népét  azonban  mindenképpen  vissza 
kellene  csalogatni  s  minél  hamarabb,  amíg  el  nem  szá- 
rad a  f ü  s  ki  nem  pereg  a  gabona  szeme.  Hadd  bújjanak 
vissza  házaikba  s  higyjék,  hogy  megint  visszaadja  nekik 
földjüket,  marhájukat  a  nagylelkű  mongol  úr.  Fő,  hogy 
megdolgozzanak  érte.  Aztán,  ha  itthon  vannak  s  meg- 
látják, ki  micsodás,  idejében  le  lehet  csapolni  a  felesle- 
güket, hogy  el  ne  egyék  haszontalanul  a  Nagyúr  fiainak 
kenyerét. 

Ez  volt  a  mongol  khánok  s  vezéri  emberek  folytonos 
tanácskozásainak  eredménye,  mely  előbb  Batu  főhadiszál- 
lásán szűrődött  le  s  aztán  részleteiben  került  megvitatás 
alá  a  kormányzók  szálláshelyein. 

Batu  megint  nagy  hasznát  vette  Sámuel  eszének  s 
pótolhatatlan  ismereteinek.  A  volt  kamaraispán  ezidö. 
szerint  a  renegát  magyarok  parancsnoka  s  állandóan  a 
főkhán  udvarában  tartózkodik,  hogry  mindenkor  tanács- 
csal szolgálhasson  neki.  Egy  mongol  ezredes  van  melléje 
rendelve,  aki  a  végrehajtó  hatalmat  szolgáltatja  Sámuel 
intézkedéseihez  s  minden  valószínűség-  szerint  egyúttal  a 
Nagyúr  szeme  is,  aki  magát  Sámuelt  figyeli.  A  szerecsen 

természetesen  így  tekinti  s  tisztában  van  a  mongol  barát- 
sággal. Rég  kiszámította  már,  hogy  miben  s  meddig  pó- 
tolhatatlan a  hódítónak  s  tudományát  úgy  osztotta  be, 
hogy  sokáig  fussa.  Az  Apodfi  és  Barcfi  hajdani  iskolája 
most  jól  gyümölcsözik  neki,  hogy  szolgálataiért  megfelelő 
módokon  behajtsa  Batutól  osztályrészét  és  jutalmát.  Nem 
kicsinyes  ember  Sámuel.  A  lelkiismeret  sohasem  bántotta. 
Tudja  azt  is,  hogy  kell  fölfelé  nyalni  s  lefelé  rúgni.  Nem 
tartja  megalázónak  a  hízelgést  s  a  hajlongást  ott,  ahol 
gyümölcsöt  hoz  s  nem  habozik  egy  pillanatot  sem  az  ökle, 
hogy  lecsapjon  oda,  ahol  ez  ad  tekintélyt  s  méltóságot. 
Csak  elvéteni  nem  szabad  soha.  De  aki  elvétené,  az  meg 
is  érdemli  sorsát,  hitvány  kontárja  lévén  a  művészetnek, 
melyben  Sámuel  valóban  nagy.  De  milyen  nagy ! . . .  Azt 
még  az  öreg  Szubutáj  sem  sejti,  noha  gonosz  szemei  oly- 
kor meg  is  birizgálják  a  gerincét.  Baturól  nem  is  érde- 
mes beszélni,  ez  a  fiatalember  túlságosan  fölfújta  magát 
aLhoz,  hogy  észrevegye  a  távoli  dolgok  csíráit. 

Sámuel  föltétel  nélkül  el  van  ragadtatva  a  mongol 
bíitalom  szédületes  méreteitől.  De  közben  nagyon  jól  meg- 
tigyelte  ezeknek  a  méreteknek  valódi  arányait.  Szó  sincs 
róla,  ilyen  katonai  erő  és  ész  talán  soha  sem  volt  a  vilá- 
gon, már  ami  Ázsiát  illeti.  Csakhogy  mi  nem  vagyunk 
Ázsiában.  A  nagy  tigris  idevetélt  kölyke  csupán  ez  az 
itteni  uralom  s  a  köldökzsinór,  amely  anyja  vérével  táp- 
lálja, ezerkétszázmérföldnyire  húzódik,  csupa  ellenséges 
országon  keresztül.  Már  túlságosan  is  feszül  s  hátha  egy- 
szer csak  elszakad,  vagy  elvágja  valaki?  Most  csak  az 
fontos,  hogy  amíg  tart,  Sámuel  is  szívjon  belőle  amennyit 
lehet  s  lerakja  valahol,  jóhelyen,  ahol  másidőkben  is  az 

övé  maradhat.  Hiszen  ha  ez  az  árvíz  majd  visszahúzódik, 
új  osztozkodás  jön  utána  a  termékeny  iszapon.  A  vagyont 
s  az  erőt  kénytelen  lesz  megbecsülni  a  visszatérő  is  s  mi- 
kor mindent  újra  kell  kezdeni,  okos  ember  nem  tölti  az 
időt  az  elmultak  feszegetésével.  Sok  jó  kis  hercegség  van 
a  régi  Magyarország  körül  s  tán  bele  is  kanyarodhatik 
egy  újabb,  ha  a  viszonyok  úgy  kívánják,  ő  kész  meg- 
szolgálni azt  is.  A  Nyírségbe  persze  nem  menne  többé 
vissza,  hogy  a  saját  kelepcéjében  fogassa  meg  magát,  azt 
még  most  is  elkerüli  s  ügyet  se  vet  reá.  Valahol  észa- 
kabbra, a  régi  határ  vidékein,  ezekkel  a  jó  oroszokkal  a 
hátában,  akikkel  lehet  beszélni  s  beszélt  is  már,  könnyen 
megvetheti  a  lábát.  Óvatos  kerülgetéssel  dolgozik  is  már 
azon,  hogy  szolgálataiért  arrafele  kapjon  országrészt  a 
mongoloktól.  Csak  az  a  baj,  hogy  ezek  a  bestiák  minden- 
ben szimatolnak  valamit,  ami  gyanús.  Időbe  fog  telni, 
amíg  eláltathatja  őket  s  valahogy  megcsinálja,  hogy  ma- 
guk ajánlják  föl  neki.  Ész  dolga  különben  s  az  van  neki 
elég,  hála  az  Istennek  vagy  az  ördögnek,  amelyik  jobban 
pártolja  a  kettő  közül. 

Most  van  a  pillanat,  amikor  olyan  szolgálatot  tehet 
Batunak,  amit  kívüle  senki  s  jól  tudja  a  Nagyúr  is,  hogy 
egyedül  ő  képes  erre.  Meg  is  látszik  ez  a  bánásmódján, 
mert  egyre-másra  küldözgeti  neki  a  hímzett  sárkányok- 
kal ékes  selyemköntösöket  s  nap-nap  után  hivatalos  a  sá- 
torpalota titkos  rekeszében  fölszolgált  bizalmas  lakomákra, 
ahol  a  Nagyúron,  Sejbánon,  Szubutájon  kívül  még  csak 
a  Batu  kedvenc  nőstényoroszlánja  van  jelen.  Az  már  ki- 
csit sok  is,  hogy  a  Nagyúr  a  minap  egyszerűen  a  sátorba 
küldte  szép  perzsa  rabnőjét,  akinek  veszedelmesen  ör- 

vénylő  szemei  vannak.  Eltekintve  attól,  hogy  Sámuelnek 
nem  ízlése  a  nagyurak  levetett  selyemingének  viselése, 
akármilyen  puhán  és  melegen  tapadnak  is  a  melléhez,  fél 
ettől  a  fekete  bársony  macskától.  Mert  ravasz  egy  terem- 
tés ez,  a  rekedten  fülébe  suttogott  kérdései  szándékosan 
buták  s  a  Nagyúr  Sámuelt  dicsérő  ömlengéseinek  ismé- 
telgetése, ezeken  a  csalogató  ajkakon,  erősen  emlékezteti 
a  mézzel  bekent  peremű  méregpohárra.  Na,  de  őt  ugyan 
meg  nem  fogják  ilyen  ázsiai  együgyűséggel!  Amilyen 
bután  ő  tud  válaszolni  ostoba  kérdésekre,  az  úgyis  felül- 
múlhatatlan. Batu  drágán  fogja  megfizetni  a  saját  aján- 
dékait. Kénytelen  lesz  vele,  mert  különben  éhenhal  sere- 
gestől,  ezen  a  fenékig-tejfel  Magyarországon. 

Hogyne,  ő  visszafogja  neki  hozni  a  népet  a  legtávo- 
labbi erdők  zugaiból  is,  mert  hiszen  ezért  van  minden 
próbálkozás  vele.  De  nem  egyszerre  s  nem  bolondul,  hogy 
aztán  ne  maradjon  több  ütőkártyája,  amivel  beseperhesse 
a  nyereséget.  Ezt  meg  kell  csinálni  a  saját  érdekében  is, 
hiszen  mégis  csak  egy  feje  van,  amivel  nem  játszhatik  ő 
se  egészen  ingyen.  A  nép  hát  jöjjön  vissza.  Marad  még 
vagy  másfélszáz  vár  és  erősség,  amikkel  nélküle  megint 
csak  hiába  próbálkoznak  s  amiket  lassan,  egyenként  fog 
csak  a  kezükre  játszani.  Aztán  ott  van  még  a  Dunántúl 
és  ott  van  még  a  király  is  valahol. 

Mégis  húzta-halasztotta  s  csak  az  utlosó  percben  vál- 
lalkozott reá,  mikor  Szubutáj  már  hörgött  a  méregtől  s 
a  kardját  markolászta  s  Batu  kinyögte,  hogy  zsákmány- 
részét a  kívánt  területen  helyezheti  el,  egyelőre,  mint  a 
Nagyúr  vendége.  Hogy  végleg  is  az  övé  legyen,  a  felett 
majd  később,  az  egész  ország  meghódítása  után  fog  dön- 

teni  a  khánok  tanácsa.  De  remélhető,  hogyne,  jogosan  re- 
mélhető, hogy  a  khánok  méltányolni  fogják  nagy  szolgá- 
latait. Ami  őt  magát,  Batut  illeti,  már  most  is  hajlandó 
lenne,  de  hát  a  jassza,  a  jassza ! 

Sámuelnek  egyelőre  elég  volt  ennyi  s  a  kellő  cikor- 
nyák  között  ropant  alázatossággal  jelentette  ki,  hogy  bol- 
dogsága határtalan  a  tündökletes  Nagyúr  kegyéért  s 
nincs  nagyobb  öröme,  minthogy  hűséges  szolgálattal  há- 
lálhatja meg. 

Azonnal  magához  rendelte  a  renegátokat  s  hossza- 
san oktatta  ki  őket  teendőikre. 

A  bújdosók  szomorú  világában  ezalatt  az  idő  is  mun- 
kábavette a  hajlandóságot  s  a  megérett  gabonával  együtt 
ők  is  megértek  szegények  a  Sámuel  aratására.  A  nélkülö- 
zések, a  testükről  leszakadó  rongyok,  a  kínzó  éhség,  a  re- 
ménytelen barangolás,  az  elhagyott  édes  otthonok  epesztő 
délibábja,  a  vadállatok  és  a  betegségek  veszettül  szapo- 
rodó támadásai  s  talán  mindezeknél  is  jobban  a  kény- 
szerű tétlenség  rettenetes  nyomása,  majdnem  gyermek- 
játékká tették  a  közéjük  lopakodó  renegátok  munkáját. 
Várvavárt  új  evangélium  igéi  hangzottak  föl  az  erdők- 
ben, hegyekben:  „Kegyelem!  Kegyelem!".  Vigasztaló, 
biztató-szavú  hírnökök  hozták  az  örvendetes  izenetet: 
A  hódítónak  nem  célja  a  nép  pusztulása.  A  nagylelkű 
győztes  szánja  ártatlan  áldozatait.  A  világnak  ez  a  legvi- 
tézebb hadserege  csak  katonák  ellen  jött  harcolni  s  hogy 
immár  fegyver  nem  emelkedik  előtte,  a  békés,  munkás, 
szegény  embert  miért  is  akarná  bántani?  Kegyelem  az 
önkényt  visszatérőknek!  Ez  az  új  gazda  akarata  s  meg- 
másíthatatlan ígérete. 

—  Nézzetek  csak  reánk!  — ■  mondták  a  renegátok  a 
tán  bizalmatlankodó  szerencsétleneknek.  —  Látjátok  eze- 
ket a  szép  köntösöket?  Látjátok  oldalunkon  a  szabad  em- 
ber méltóságát  hirdető  kardot?  Látjátok  ápolt  hajunkat, 
arcunkat,  kezeinket?  És  a  gyűrűket  az  ujjainkon? 
hasonlítsátok  csak  össze  kidülledt  bordáitokat  a  mi  hús- 
sal, izommal  fedett  mellünkkel!  És  mi  ez  itt  a  tarso- 
lyunkban? Arany,  úgy-e?  Nem  is  hamisan  meglopott 
magyar  arany,  félig  rézből,  hanem  messzi  napkeleti  em- 
beristen színaranyból  vert  drága  pénze,  amiből  egy 
ötöt  is  megér  a  mi  régi  szemetünkből !  Nem  dicse- 
kedni akarunk  a  jólétünkkel,  hanem  csak  megmutatni 
nektek,  hogy  okos  embernek  milyen  jól  megy  a  sora  az  új 
világban!  Valamennyien  elérhetitek  mindezt  ti  is,  csak 
akarnotok  kell! 

A  boldogtalanok  kimeredt  szemekkel,  csurgó  nyállal 
bámulták  a  letagadhatatlan  valóságot  s  gyökereket  kaparó 
madárujjaik  vágyakozva  görbültek  meg,  az  ígéretek  után 
rándulva. 

Nem,  nem  lehet  hallgatni  tovább  ezeket  a  megbolon- 
dító  gyönyörűségeket!  Ruha,  kenyér,  pénz,  munka,  ott- 
hon, béke ! . . .  Hát  van  még  a  világon  ?  Hiszen  magyarok 
ezek  is,  nem  hazudhatnak  gyalázatosan  s  amit  mondanak, 
azt  önmagukkal  bizonyítják ! . . .  Milyen  okosak,  józanok 
voltak  s  milyen  jól  tették,  hogy  alkalmazkodtak  a  világ- 
hoz. Nem  úgy  csinálták,  mint  ők,  ostobán  otthagyva  min- 
denüket s  világgá  futva  a  földtől,  ami  az  élet,  a  szennybe, 
betegségbe,  koplalásba,  őrületbe!  Becsület!  Hűség!  Kitar- 
tás !  Üres  szavak  ezek  s  ugyan  szökken-e  belőlük  csak  egy 
csepp  tej  is  az  anya  kiszáradt  mellébe,  amit  nyöszörögve 

rág  az  éhenhaló  csecsszopó  elkékült  szája?  Felerősödik-e 
eféle  szóktól  a  dagadt  hónaljú  csomás  beteg,  amelyik  meg- 
feketedve vonaglik,  mint  egy  döglődő  kutya  az  avarban? 
S  ad-e  bátorságot  ez  a  sok  szép  szólam  a  feleségnek  vagy 
a  férjnek,  hogy  vinnyogva  el  ne  fusson  az  ilyen  döghalál- 
tól leütött  testtől,  melyet  valaha  szerelmesen  csókolt  s 
ölelgetett?  Nem  szó  kell,  hanem  ing  meg  kenyér!  Fegy- 
ver ?  Arany  ?  Selyem  ?  Gömbölyűre  hízott  piros  arc  ?  . . . 
Nem,  nem!  Elég  a  puszta  élet  is,  csak  már  ne  fájjon  s 
béke  legyen  legalább  . . . 

Az  élet  láza  fölgyúlt  a  halálnak  ezekben  a  reményt 
vesztett  prédáiban  s  csapatosan,  seregesen  tódultak  vissza 
az  újfajta  prédikátorok  nyomában,  az  elhagyott  falukba. 

Voltak  azért,  akik  csak  sötéten  hallgatták  mindezt  s 
fejüket  rázva,  összeszorított  szájjal  elfordultak  a  csábí- 
tástól. Ezek  vagy  régi  urak  voltak,  vagy  olyan  cselédek, 
akiknek  régebben  se  volt  semmijük  s  most  sem  remél- 
hettek. 

A  renegátok  azonban  ki  akartak  tenni  magukért  s 
minél  tökéletesebb  eredményről  óhajtottak  beszámolni 
küldőjüknek. 

—  De  hát  mit  akartok?  ...  —  mondták  az  uraknak. 
—  A  mongolnak  csak  az  kell,  aki  szolgál.  De  még  így  is 
nem  jobb-e  visszatérni,  becsülettel  megdolgozott  ruhát,  ke- 
nyeret kapni  s  újrakezdeni  mindent,  amíg  lépésről-lépésre 
megint  kivívhatjátok  a  jobbat,  mintsem  itt  pusztulni 
el  állati  sorban,  nyomorultul  ?  . . .  Gondoljatok  ősei- 
tekre!... Valamikor  ők  is  megszolgálták  s  kiérdemelték 
jussukat.  A  mongol  is  csak  ember.  Egynek  sincs  köztük 


174 


kutyafeje,  ahogy  mondogatták.  Az  érdemet,  rólunk  lát- 
hatjátok, az  is  megbecsüli. 

A  cselédfélékkel  szemben,  akiknek  visszatérésére 
Sámuel  nagy  súlyt  helyezett,  bölcsen  fordítottak  a  be- 
széden: 

—  Üj  földosztás  lesz  . . .  Mindenki  kap  belőle,  aki 
idejében  jelentkezik.  Nem  úgy  van,  mint  régebben!  Akkor 
megnyúzták  a  birtokost  az  adóért.  A  mongolnál  sokkal 
kisebb  az  adó  s  megelégszik,  ha  állatodból,  gabonádból 
adsz  neki  valami  keveset.  S  a  szegényembernek  nem 
mindegy,  hogy  a  magyar  királynak,  vagy  a  mongol  khán- 
nak  fizet  adót?  Élni  kell  valahogy  s  ennél  a  cudar  kóbor- 
lásnál jobb  minden  élet.  Inkább  örvendjetek,  hogy  végre 
megszabadultatok  az  uraktól  és  papoktól,  akik  a  bőrötö- 
ket is  lehúzták.  A  mongol  kemény  nép,  csupa  katona,  de 
éppen  ezért  kevéssel  is  megelégszik. 

Szépszámmal  voltak,  akik  ezekre  a  beszédekre  be- 
adták a  derekukat  s  úgy  határoztak,  hogy  visszatérnek 
ők  is. 

Csak  alig-alig  rebbent  fel  afféle  ellenvetés,  hogy 
hátha  megfordul  a  világ,  visszajön  a  király  s  megbünteti 
azokat,  akik  a  bitorlót  szolgálták? 

—  Soha  se  jön  az  vissza ! . . .  —  legyintettek  a  rene- 
gátok. —  Rég  kifutott  az  országból,  talán  el  is  pusztult 
már  valahol!  És  ki  bánja ?  . . .  Tudjátok,  hogy  zsarnok 
volt  s  nem  szerette  a  magyarokat ! . . . 

Mikor  aztán  minden  érv  elvégezte  a  maga  munkáját 
s  kifogyott,  jött  az  utolsó  szó,  ami  megkavarta  s  meglódí- 
totta még  azt  a  kis  töredéket  is,  amelyik  makacsul  eltaszí- 
tott magától  minden  próbálkozást. 

—  De  tudjátok  meg,  —  rukkoltak  ki  elsötétülő  arccal 
a  hírhozók  —  hogy  ez  a  nagy  kegyelem  nem  tart  örökké ! 
Sőt,  nagyon  is  rövid  ideig  való.  Csak  két  hét  az  egész  és  aki 
addig  nem  lesz  otthon,  soha  többet  vissza  nem  jöhet.  Mit, 
hogy  nem  jöhet  vissza  ?  . . .  Ha  csak  ennyi  volna ! . . .  Ti 
nem  tudjátok,  mi  a  Nagykhán  körvadászata ! . . .  Nem  ma- 
rad egy  zuga  sem  az  országnak,  ahol  a  kegyelmet  meg- 
vetőt föl  ne  kutatná  s  irgalmatlan  kínzással  meg  ne  ölné 
a  fölbosszantott  s  visszautasított,  rettentő  Nagyúr. 

És  így  ismét  benépesedtek  a  faluk.  A  mongol  urak, 
már  amennyire  telt  tőlük,  kegyesen  fogadták  a  vissza- 
térőket. Mogorva,  hallgatag  természetük  nem  volt  alkal- 
mas a  biztatásra,  de  a  parancsnokok  minden  faluban  meg- 
jelentek a  hazajövök  sorbaállított  csapata  előtt,  akik  a 
renegát- vezető  suttogására  letérdeltek  s  fejet  hajtottak  új 
uruknak.  Ügy  hallgatták  meg  annak  kurta,  pattogó  sza- 
vakból álló  szónoklatát,  mely  a  magyar  fület  mindig  a 
kutyaugatásra  emlékeztette.  Ebben  a  beszédben  vala- 
mennyi parancsnok  ugyanazon  szavakkal  biztosította 
minden  faluban  a  jámborokat  a  Nagyúr  kegyelméről  s 
megengedte,  hogy  a  családok  visszatérjenek  házaikba, 
azzal  a  kikötéssel,  hogy  nem  zavarják  az  udvaron  lakó 
urat  s  mindenben  engedelmeskednek  neki.  Aztán  fölszólí- 
totta őket,  hogy  szokásaik  szerint  lássanak  hozzá  mindjárt 
a  következő  reggel  az  aratáshoz  s  végezzenek  vele  a  leg- 
sürgősebben. Befejezésül  figyelmeztette  a  népet,  hogy 
bármely  engedetlenséget,  rendetlenséget,  vagy  büntettet, 
tekintettel  arra,  hogy  a  hadiállapot  még  nem  szűnt  meg, 
halállal  fog  sújtani. 

Az  élet  eleinte  csak  ízetlen  volt,  d~  nem  elviselhetett 

len.  Még  félre  is  értették  a  magyarok  a  helyzetet  az  új 
urak  javára,  mert  csodálatos  udvariasságot  láttak  abban, 
hogy  a  mongol  harcos  átengedi  nekik  a  házat  s  maga  az 
udvaron  tanyázik.  Nem  is  nagyon  törődött  velük,  órák- 
hosszat ült  maga  alá  húzott  lábakkal,  szótalanul  meredve 
a  földre  s  hagyta,  hogy  mindennapi  dolgaikban  sürögje- 
nek forogjanak  körülötte.  Csak  azt  vették  el  tőlük,  ami 
megenyhíti  a  munka  egyhangúságát.  A  gyülekezés,  a  ma- 
gyar ember  legfőbb  időtöltését  jelentő  csoportos  meg- 
beszélgetése  a  világ  dolgainak,  szomszédolás  s  a  fiatalok 
éjszakai  találkái  estek  szigorú  tilalom  alá. 

Kellemetlen  volt  az  is,  hogy  a  mezőkön  lovasőrök  cir- 
káltak az  aratók  között,  ami  ezt  a  legszebb  magyar  mun- 
kát olyanná  tette,  mintha  rabszolgarobot  volna,  úgy, 
hogy  elhalt  szájukon  a  hagyományos  énekszó,  amivel  a 
kasza  suhogását  kísérték  s  elnehezedett  szívvel,  komoran 
léptek  a  ledülő  rendek  mögött.  Az  aratásnak  megvan  a 
maga  ősi  tempója.  Idegen  valami  ünnepélynek  nézné  a 
karok  méltóságos  egyforma  lendülését  s  a  kévekötők  egy- 
forma mozdulatait.  Csak  látszatra  lassú  mindez,  valójá- 
ban a  legnagyobb  munkateljesítmény,  éppen  az  egyforma, 
szakadatlan  rendszeressége  folytán.  De  a  mongol  katona 
mindegyre  türelmetlen  rikkantással  siettette  őket  s  nem 
sajnálta  a  korbácsot  sem.  Ez  megzavarta,  elkeserítette  az 
embereket  s  elvette  tőlük  azt  a  forró  örömet,  ami  a  föld 
gyermekének  szívét  állandó  boldog  izgalomban  tartja, 
amikor  az  Isten  áldását  aratja. 

Nem  történt  semmi  nagy  dolog  s  mégis  sok  apró  jele 
a  rabszolgasorba  süllyesztésnek  lassanként  elnyomó 
heggyé  súlyosodott  a  magyarok  szívén,  ólomszárnyú 

fekete  bánatmadár  szállotta  meg  h  lelküket  s  fölrémlett 
szemeik  előtt  a  reménytelen  iga  vonás  végtelensége.  És 
ezek  a  soha  nem  mosolygó  sárga  kőarcok,  ezek  az  örökké 
rebbenéstelenül  kutató  apró  tőrhegyű  szemek,  bár  látha- 
tólag indokolatlanul  s  mégis  egyre  vérszívóbb  lidérc- 
nyomással rémítették  a  tehetetlenül  kiszolgáltatottakat. 
Viharelőtti  fülledt  csendet  éreztek  s  ebben  a  süket  csend- 
ben közeledő  végzet  lépteire  neszeltek.  A  mongolok  mind- 
azzal, amit  nem  tettek,  amivel  tulajdonképpen  rácáfol- 
tak a  róluk  keringő  régi  rémmesékre,  az  a  közönyös  gon- 
doskodás, amellyel  kirendelték  az  értük  dolgozók  minden- 
napi táplálékát,  kérlelhetetlenül  juhokká  alázták  a  ma- 
gyarokat, akik  úgy  érezték,  hogy  amíg  az  egyik  kéz  ele- 
delt nyújt  feléjük,  a  másik  kést  szorongat  hátmögött. 

Ezt  a  halálos  légkört  egy  nap  iszonyatos  híresztelés 
töltötte  el.  Határról-határra,  faluról-falura  súgták,  a 
kasza  megállt  a  dermedt  kezekben  s  a  szemek  rémülten 
kerekedtek  ki. 

A  hír  arról  szólt,  hogy  az  egész  környék  faluin  pa- 
rancsnokló mongol  nojon  kegyetlenül  kivégeztetett  egy 
csomó  papot,  akik  pedig  önként  meghódoltak  előtte,  akár- 
csak maga  a  visszatért  nép. 

Mindenki  úgy  érezte,  hogy  ez  a  szörnytett  jeladás  a 
rögtön  bekövetkező  vérengzésre. 

De  megint  napok  multak.  Maradt  minden  a  régiben. 
Csak  a  szívek  nehezedtek  el  még  jobban,  földig  húzva  a 
keservesen  meggörnyedt  hátakat.  A  „mi  lesz?"  félig  a 
mellekben  fagyott  sikoltása  ott  lebegett  az  ólmos  levegő- 
ben, de  a  katonák  kőarca  nem  válaszolt  reá. 

Az  a  dolog  úgy  történt,  hogy  a  faluk  megszállása 

után  a  környékbeli  különálló  kolostorokhoz  csapatokat 
küldöttek  ki  a  parancsnokok,  hogy  hódolatra  szólítsák  föl 
a  szerzetespapokat  s  kincseik  önkéntes  átadását  kövételjék 
tőlük.  A  mongol  vezérek,  a  renegátok  tanácsára,  azt  is 
elrendelték,  hogy  a  szerzetesek  oszoljanak  szét  a  faluk- 
ban s  vegyék  át  a  pásztorok  nélkül  maradt  nép  lelki  gon- 
dozását. A  Nagyúr,  minden  vallásnak  tisztelője,  izenték, 
amelyik  nem  izgat  fegyverfogásra  s  így  azt  akarja, 
hogy  a  nép  ismét  járjon  templomaiba,  tanuljon  engedel- 
mességet, szelídséget  s  munkaszeretetet  papjaitól. 

Sok  helyen  minden  ellenállás  nélkül  ment  a  dolog  s 
a  jámbor  lelkiatyák  még  hálát  is  adtak  az  Istennek,  hogy 
ilyen  gondolatot  adott  a  szörnyeteg  szívébe,  ami  biztos 
jele  annak,  hogy  nem  hagyta  el  végképpen  a  szegény  ma- 
gyarokat. 

De  az  egyik  kolostorban,  amelyiknek  valami  erődí- 
tése is  volt,  a  cselédség  fölbátorodva  a  kiküldött  csapat 
csekély  számán,  villára  kapott  s  azzal  fenyegetődzött, 
hogy  ha  valaki  be  mer  lépni  a  megszentelt  házba  vagy 
éppen  a  templomba  s  el  akarja  ragadozni  a  szent  kin- 
cseket, azt  agyonverik.  Egyéb  ellenállás  itt  sem  volt, 
mert  az  öreg  prior  és  paptársai  maguk  csendesítették 
le  az  oktalan  lázadást  s  hogy  helyrehozzák,  amit  még 
lehet,  palástban,  énekelve,  égő  gyertyákat  tartva  s  aján- 
dék-kincseket hozva  járultak  a  dühösen  rikácsoló  mongol 
tiszt  elé,  hogy  köteles  tisztességet  tegyenek  a  győztesnek. 

—  Ne  haragudj,  tatár  úr,  —  tördelte  remegő  hang- 
ján az  öreg  prior,  de  nem  folytathatta  tovább,  mert  a 
tiszt  a  tatár  szó  hallatára  nláhaiolt  a  nyeregből  s  dur- 
ván arculvágta. 

—  Adok  én  neked  tatárt,  vén  disznó!  —  ordította. 
Tanuld  meg,  hogy  mi  mongolok  vagyunk! 

A  meggyalázott  öreg  pap  mellére  ejtette  fehér- 
szakállú fejét  s  könnyei  kicsordultak  szégyenében. 

A  tiszt  intésére  rögtön  körülfogták  őket  a  lovasok 
s  dárdanyelekkel  ütlegelve  hajtották  maguk  előtt,  a 
nojon  szállására. 

Ott  a  tiszt  éktelen  kiabálással  adta  elő  a  rettentő 
lázadás  históriáját. 

A  nojon  mellett  egy  renegát  állott,  aki  az  első  pil- 
lanattól fogva  titkolatlan  részvéttel  nézte  a  papok  csoport- 
ját. Ahogy  a  tiszt  jelentését  hallgatta,  elsápadt  s  rémülten 
súgta  a  priorhoz: 

—  Mit  tettetek,  az  Istenért  ?  . . .  Nem  ismeritek  a 
jasszát ! . . . 

Ijedten  elnémult,  ahogy  a  nojon  hideg  szeme  végig- 
siklott rajta. 

A  priornak  csak  az  arca  lángolt  még  az  ütéstől,  de 
a  lelke  már  csöndes  volt.  Megörvendett  rajta,  hogy  egy 
magyar  ember  is  van  itt,  ha  mindjárt  a  mongol  párton 
is.  Ő  majd  elmondja  az  igazat.  Ez  az  ember,  aki  szánja 
őket,  tolmácsolni  fogja  s  lehetetlen,  hogy  ez  az  előkelő 
vezéri  férfiú  ne  lássa  be  alantasának  gonoszságát.  Talán 
meg  is  bünteti,  bár  ő  nem  akarja  s  megkérné  rá,  hogy 
egy  kis  dorgálással  hagyja  békén.  Minden  emberi  ura- 
lom csak  az  igazságon  és  méltányosságon  épülhet  föl,  ezt 
bizonyára  tudnia  kell  ilyen  felelős  embernek  s  meg 
fogja  őt  hallgatni. 

De  a  nojon  pillantást  se  vesztegetve  rájuk,  néhány 
szóból  álló  parancsot  kiáltott  a  katonásnak  s  azok  tüstént 

elvágtattak  a  mező  felé,  ahol  az  aratás  folyt.  A  parancs- 
nok a  vádoló  tiszttel  s  a  renegáttal  együtt,  akit  magaután 
intett,  bement  a  jurtába  s  ők  ottmaradtak  a  lovasőrök 
gyűrűjében,  akik  lándzsájukat  rájukszegezve  állták  őket 
körül. 

Az  öreg  pap  értelmetlen  ámulattal  pillantott  rájuk, 
hogy  talán  arcukból  vegye  ki  rejtett  gondolataikat.  De 
semmi  indulat  nem  tükröződött  ezeken  a  lárvákon.  Gyű- 
lölet egyáltalán  nem  s  ez  kissé  megnyugtatta  az  öreget, 
de  semmi  jó  s  ez  megint  szorongással  töltötte  el.  Talán 
tanukért  küldött  a  nojon,  gondolta  tépelődve. 

Megtudta  csakhamar.  A  lovasok  maguk  előtt  terel- 
ték a  mezőről  összeparancsolt  egész  aratónépet  s  azok 
nem  tudva  mire  vélni  a  dolgot,  félő  bámészkodással  s  hang 
nélkül  hömpölyögtek  előttük. 

Mikor  a  lándzsák  között  álló  papokat  meglátták,  egy 
asszony  sejtelmesen  följajdult.  De  a  hozzáugrató  katona 
dárdájával  úgy  vágta  fejbe,  hogy  azonnal  összeesett. 
Erre  rémült  izgalom  hulláma  futott  keresztül  az  embere- 
ken s  tanácstalanul  néztek  össze,  elfehéredett  szájjal.  A 
katonák  azonban  nem  hagyták  így  őket,  gyors  lökdöséssel 
félkört  formáltak  belőlük  a  foglyok  körül  s  egyikük  a 
jurtába  ment,  hogy  jelentést  tegyen. 

A  nojon  ismét  megjelent,  a  vádlóval  s  a  renegáttal, 
aki  falfehéren  támolygott  mellette.  Ekkor  a  papokat  őrző 
lovasok  lezörrentek  nyergükből,  a  kört  elől  megnyitották 
és  sorba  tuszkolták  a  foglyokat,  szemben  a  nojonnal. 

Az  öreg  prior  került  a  középre  s  jobbja  és  balja  felől 
a  többiek.  Mindenikük  háta  mögé  egy  katona  lépett  nesz- 
telenül. 

A  nojon  csattanó  hangon  néhány  mondatot  kiáltott 
a  nép  felé,  most  is  elnézve  a  papok  feje  fölött.  Intett  a 
renegátnak,  hogy  ismételje  meg  magyarul. 

Annak  az  embernek  alig  jött  ki  szó  a  torkán.  A  ve- 
rejték látható  gyöngyökben  szakadt  homlokáról  az  arcára. 
Mindenki  megértette,  hogy  valami  szörnyűség  ez,  amitől 
még  az  ilyen  bérenc  is  visszaretten,  mint  aki  csak  most 
látja,  hogy  mire  vállalkozott  nagy  okosságában,  amivel 
annyit  hencegett. 

—  Emberek  —  nyögte  a  renegát.  —  A  Nagyúr  ke- 
gyelme végtelen  azokhoz,  akik  önként  eléje  hullanak . . . 
Ti  is  tudjátok ...  De  az  ellenállónak  nincs  kegyelem . . . 
A  nojon  úr  azt  akarja,  lássátok  szemeitekkel,  mi  a  lázadó 
sorsa? 

—  De  hiszen  mi! . . .  —  kiáltott  közbe  iszonyodva  az 
öreg  pap.  A  háta  mögött  álló  katona  azonnal  betapasz- 
totta száját,  otromba  tenyerével. 

A  renegát  kínzottan  nézett  a  vergődő  priorra  s  gyor- 
san, rekedten  folytatta: 

—  Nem  tehetek  semmit ...  A  j  assza  irgalmatlan. 

—  Elég!  —  csapott  le  rá  a  nojon  megvillanó  szem- 
mel. 

Érteni  nem  értette  a  szavakat,  de  sokallta  s  gyanút 
fogott. 

A  katonáknak  parancsolt,  hogy  hajtsák  végre  a 
jasszát. 

Azok  hihetetlen  gyorsan,  rettentő  gyakorlottsággal, 
mielőtt  jóformán  észrevették  volna  az  áldozatok,  levet- 
keztették őket  mindenükből,  úgy  hogy  teljesen  meztele- 

nül  maradtak.  Aztán  baltenyerük  egyetlen  kemény  moz- 
dulatával térdrenyomták  őket. 

—  De  Uram!  —  jajdult  fel  az  öreg  pap  —  hiszen 
meg  sem  hallgattál !  Ez  igazságtalanság  és  embertelenség, 
amiért  felelni  fogsz  Isten  előtt! 

Szavaira  keservesen  jajdultak  föl  társai  is,  összekul- 
csolt kezeiket  emelve  a  nojon  felé. 

Az  kezének  kurta  mozdulatával  megállította  a  kato- 
nák már  felemelt  jobbjait,  melyekben  a  széles  hosszú 
tőrök  villogtak  s  a  renegáthoz  fordulva  kérdezte: 

—  Mit  nyöszörgött  az  az  eb?  . . . 

Az  ember  lesütött  fejjel,  kínlódva  tolmácsolt. 

—  Igazságtalanság?  Embertelenség?  —  kacagott  föl 
a  nojon.  —  Nem  tehetek  róla,  hogy  nem  ismerik  a  jasszát. 
Ha  ők  a  győztesek,  miután  ellenállottam,  velem  történik 
az,  ami  most  velük.  Helyesen.  Ti  Krisztus  ebei,  mit  vonít- 
tok  hát  igazságtalanságról? ...  A  jassza  az  egyetlen  igaz- 
ság. S  miért  volnék  embertelen  ?  . . .  Mongol  vitéz  nem 
gyűlöl  s  nem  kínoz  senkit.  Azért  húzták  le  a  ruháitokat, 
hogy  a  tőr  el  ne  csússzék  s  a  szúrás  könnyebb  legyen . . . 
Ostoba  ebek ! . . . 

,    Sarkonfordult,  mint  aki  már  nem  kíváncsi  a  többire. 

Az  áldozatok  hörgő  sikoltása  elveszett  a  tömeg  rémü- 
letének s  fájdalmának  egyetlen  üvöltésében.  A  halálos 
szúrás  olyan  könnyed  s  biztos  volt,  hogy  tulajdonképpen 
nem  is  látta  senki.  A  halottak  csak  akkor  dőltek  el,  ami- 
kor a  nyakukat  összeszorító  markok  elengedték  őket. 

Aztán  közönyös  arccal  törölték  meg  késeiket  a  kato- 
nák a  fűbe  s  nyugodt  léptekkel  hordták  be  a  papi  ruhá- 
kat a  nojon  sátrába. 

Beverték  az  embereket  a  házakba  s  megparancsolták, 
hogy  reggelig  mindenki  hang  nélkül  gondolkozzon  azon, 
amit  látott.  De  nyikkanás  se  legyen,  mert  különben  ők 
következnek ! 

Halálos  csend  borult  a  falura  s  csak  az  utcákon  fel- 
alá  léptető  őrök  dobaja  hangzott  az  éjszakában. 

Mindenki  a  legrosszabbat  várta  ezután.  De  mégis 
más  következett 

Málhás  lovak,  szekerek  érkeztek  a  falukba  s  szép 
selymes  szőrből  készült  nemezjurták  emelkedtek  föl,  kivá- 
lasztott helyeken,  ahonnan  mindent  szemmel  lehet  tartani. 
Aztán  sok  kisebb  sátor  termett  annak  a  díszesnek  közelé- 
ben s  alig  hogy  készen  állottak,  megérkeztek  a  katonáké- 
nál fényesebb  öltözetű,  bő,  kényelmes  köntösökben  pom- 
pázó mongol  urak  s  mindenütt  összekürtöltették  a  népet, 
maguk  elé. 

Mégis  megkönnyebbülés  volt  mindenkinek,  amikor 
tudomásul  vették,  hogy  a  hadiállapotnak  vége  van  s  most 
már  a  Nagyúr  tisztviselői  veszik  át  az  igazgatást,  akik 
részrehajlatlanul  fognak  bíráskodni  az  emberek  minden 
ügyes-bajos  dolgában.  Ezek  a  többnyire  öreg  urak  ke- 
vésbbé  pattogtak,  mint  a  katonák  s  ahogy  tolmácsolták, 
a  beszédjüknek  szelíd  és  bíztató  értelme  volt. 

Hogy  igaz  is,  azt  mindjárt  lehetett  tapasztalni,  mert 
a  katonák  nagy  többsége  két-három  nap  alatt  mindenün- 
nen fölkerekedett  s  elvonult  Nyugat  felé.  Akik  ottmarad- 
tak, azok  mától  fogva  nem  is  harcosok,  hanem  csend- 
Őrök  s  mindenkinek  jól  a  szájába  rágták,  hogy  nem  kell 
tőlük  félni  senkinek,  aki  nem  művel  gonoszságot.  Mert 
ezek  a  bíró  emberei  s  azért  vannak  itt,  hogy  rendet  tart- 

sanak,  megvédjék  a  becsületeseket  s  megbüntessék  a  gaz- 
embereket, felügyeljék  a  közmunkákat  s  a  Nagyúr  ádójá- 
nak  tisztességes  beszolgáltatását. 

Jött  még  egyéb  meglepetés  is,  úgy  hogy  az  emberek 
eleinte  a  saját  fülüknek  sem  akartak  hinni.  Nyolc-tíz 
fényes  uraság  állott  előttük  falunként  s  kegyesen  kijelen- 
tették, hogy  bíró  csak  az  lehet,  akit  a  nép  akar.  Termé- 
szetesen közülök.  Szívesen  marad  köztetek  akármelyi- 
künk, amelyik  nektek  tetszik.  Mindenki  rendre  jöjjön  el 
előttünk  s  mutasson  rá  arra,  akit  megkedvelt.  Az  Írnokok 
megszámlálják  a  szavazatokat,  de  ti  is  számolhatjátok, 
hogy  csalás  ne  történhessék  s  akire  a  legtöbb  esett,  az 
lesz  a  Nagyúr  szeme  s  szava  közöttetek.  Csak  egyet  nem 
szabad  tenni,  mert  az  sértés.  Vonakodni  a  szavazástól.  Az 
asszonyok  is,  hogyne,  ha  már  szültek  gyermeket  a  férjük- 
nek vagy  ha  özvegyek. 

Senkise  gondolhatta,  hogy  bolond  tréfa  ez.  Az  iszony- 
tató nagyurak  teljes  komolysággal  állották  végig  az  egé- 
szet s  olyan  pártatlanul,  hogy  szemükkel  se  kacsintottak, 
még  az  asszonyokra  se,  szavazatnyerés  okából. 

A  szegény,  földretiport  magyarok  mégis  istentelen 
gúnyt  éreztek  az  egész  komédiában  s  szégyenkezve,  meg- 
alázva, de  mégis  félve,  töltötték  kedvüket  ezeknek  a  kedé- 
lyes hóhéroknak  s  gyakorolták  keserves  választói  szabad- 
ságukat. 

Volt  hát  immár  kihez  forduljon,  bajával,  panaszá- 
val, sérelmével  s  kívánságával  a  szegény  magyar  s  ha 
aztán,  ahogy  teltek  a  napok,  lassanként  ráébredt,  hogy 
az  ítéletben  akkor  is  a  kurtát  húzza,  ha  neki  adnak  iga- 

zat  s  talán  meglátszott  az  arcán  az  elégedetlenség,  a  bíró 
úr  szelíden  megkérdezte: 

—  Rám  szavaztál-e,  fiam? 

A  felelet  vagy  igen,  vagy  nem  volt.  Az  igenre  meg- 
jegyezte a  bíró: 

—  Te  választottál  engem,  nem  én  téged.  Most  be  kell 
érned  az  én  bölcseségemmel. 

A  nemre  is  kész  volt  a  válasz: 

—  Mért  jöttél  hozzám,  ha  más  tetszett  neked? 

De  akárhány  magyar  akadt,  aki  dicsérte  a  mongol 
bíró  szoros  igazságát  s  bíztatta  húzódozó  barátját: 

—  Menj  csak  hozzá,  ha  bajod  van.  Nem  magyar  bíró 
ez,  hogy  megnyúzzon.  Megadja  az  igazadat  ingyen. 

Hát  azt  meg  kell  adni,  hogy  a  katonák  uralmához 
képest  fölsznsszantó  megkönnyebbülés  volt  ez  a  békebeli 
állapot.  Bár  közhírré  tétetett,  hogy  minden  a  Nagyúr 
tulajdona  s  aki  bírja,  az  csak  az  övével  gazdálkodik  s 
köteles  úgy  vigyázni  rá,  mint  a  béres  az  úr  vagyonára,  a 
gyakorlatban  mégis,  ház,  föld  és  marha  csak  olyan  volt, 
mint  a  sajátjuk.  Szabadon  lakták,  művelték,  használták. 
Eladni  nem  lehetett,  de  kinek  is  adták  volna  el  ? . . .  He- 
tenként be  kellett  mutatni  az  állatokat,  hogy  megvannak 
s  épek,  de  a  magyar  ember  inkább  még  büszkélkedett 
velük,  hiszen  mindig  gyermekeként  gondozta  s  szerette  a 
barmait.  Így  ez  sem  volt  különösebb  teher.  Igaz,  hogy  az 
adóban  nem  ismert  tréfát  a  mongol  csendőr  s  maga  vá- 
lasztotta ki  éles  szemmel  mindennek  a  legjava  tizedét,  de 
ezt  már  meg  kell  szokni,  nyel  egy  keserűt  az  ember  s 
aztán  él  tovább,  ahogy  lehet. 

A  bírák  hetenként,  hol  az  egyik,  hol  a  másik  faluban 

jöttek  össze,  messze  vidékről,  néha  százan  is.  Megbeszél- 
ték az  állapotokat  s  közösen  hozták  meg  a  rendelkezéseket, 
hogy  mindenütt  egyforma  rend  legyen. 

Ilyenkor  különféle  kéréseket  lehetett  eléjük  terjesz- 
teni. Emberi  dolog,  hogy  aki  nagyon  akart  valamit,  nyo- 
matékot adott  az  óhajtásának  egy-egy  szép  paripával, 
ökörrel  s  ha  egyéb  nem  tellett,  főleg  asszonyszemélytől, 
egy  kosár  gyümölcs  vagy  száz  tojás  is  megjárta.  A  bírák 
mindig  úgy  tettek,  mintha  nem  látnák  az  ajándékokat  és 
ítéletüket  ettől  függetlenül  hoznák  meg.  De  azért  csak 
ott  maradt  náluk  minden. 

Ha  már  megkezdődött,  érdemes  rendszeresíteni,  mert 
így  törvényes  formája  van.  Tudottá  vált,  hogy  a  bírák 
gyűlése  szívesen  látja,  sőt  el  is  várja,  hogy  aki  amivel 
kedveskedni  akar  nekik  az  ilyen  törvénynapokon,  azt 
előre  készítse  ki  az  udvarára  s  adja  oda  az  összegyűjtés- 
sel megbízott  Írnoknak.  Adó  lett  szépen  az  ajándékból  s 
mihelyt  adó:  kötelesség  is,  aminek  nincs  többé  meg  az 
önkénytességből  fakadó  értéke.  Ezért  nem  is  nyom  a  lat- 
ban s  mégis  csak  jó  ajándékkal  is  tetézni,  hogy  biztosabb 
legyen  az  ember  a  dolgában.  És  így  tovább  és  tovább 
forgott  a  végtelen  csavar.  De  ki  panaszkodhatott  volna 
érette,  holott  maguk  indították  el  ostobán? 

Csak  él  az  ember,  akárki  is  a  királya  s  akár  az  ural- 
kodó fajhoz  tartozik,  akár  a  legyőzötthöz.  Vaunak  ugyan 
nehezen  elbírható  dolgok,  amik  komor  sejtelmeket  okoz- 
nak. Még  mindig  nem  szabad  elhagyni  a  falu  határát  s 
az  útépítőmunkás  is  legfennebb  csak  a  szomszéd  faluig 
juthatott  el,  ahol  az  odavalók  folytatták  tovább.  Az  uta- 
kon pedig  csak  a  hódító  nép  tagjai  jártak  s  főleg  a  lovas 

hírnökök,  akiknek  testén  sok-sok  apró  csengő  jelezte  már 
messziről  jövetelüket  s  zúgtak  oda-vissza,  napjában  tíz- 
szer is  a  falukon  át,  titkos  küldetésük  célja  felé. 

Arról,  hogy  mi  van  távolabb,  hogy  van-e  megszállat- 
lan  terület  az  országban,  vége  van-e  a  háborúnak  egészen, 
mi  lett  a  királlyal  s  a  régi  nagyurakkal,  semmi  hír  el 
nem  hatolhatott  a  falvak  népéhez,  legfeljebb  titkos  talál- 
gatások estek  erről,  ha  éppen  nem  volt  a  közelben  figyelő 
szem  és  fül. 

Az  aratás  végetért,  csikorgó  szekérsorok  szállították 
dús  asztagokba  az  áldást,  csattogtak  a  cséphadarók  az 
agyagszérükön  s  ömlött  a  szuszékok  telhetetlen  torkába 
az  életadó  aranyos  folyam. 

Emberemlékezetre,  soha  sem  volt  ilyen  mennyiségű 
s  acélosságú  búza  Magyarországon. 

Örvendtek  is  a  mongol  urak  s  jókedvükben  megen- 
gedték, hogy  a  magyarok  megtartsák  hagyományos  ara- 
tási ünnepüket.  Sőt  maguk  is  részt  vettek  mind  az  isten- 
tiszteleteken s  mind  a  népmulatságon. 

Azt  már  úgy  rendelte  az  Isten,  hogy  a  fiatalság 
fiatalság  maradjon,  még  a  halál  árnyéka  alatt  is.  A  leg- 
szebbje hiányzott  ugyan  a  legényeknek,  jövőre  ott  fog  a 
legmagasabb  szárú  s  legteltebb  fejű  kalász  nőni,  ahol  az  ő 
testeiket  itta  föl  a  föld.  De  ilyenkor  legényszámba  megy 
a  suhanc  is.  Ugyancsak  hetyke,  hogy  ilyen  hamar  bátyái 
helyére  léphetett  s  korommal  bajuszt  fest  magának,  hogy 
a  lányoknak  jobban  tessék.  Bizony  a  lányok  közt  is  furcsa 
világ  van.  Ha  már  a  legények  ilyen  magasan  kezdik,  nem 
maradhatnak  el  tőlük  a  süldőleánykák  sem.  Mit  is  akar- 

nak  ezek  a  pártában  maradt  vének,  akiknek  még  tavaly 
férjhez  kellett  volna  menni?  Ki  tehet  arról,  hogy  a  legé- 
nyük nem  jött  vissza  ? . . .  Ázon  csak  búsuljanak  ők  s  jól 
is  teszik,  ha  otthon  maradnak,  hadd  mulathassanak  a 
fiatalabbak!  Taknyos  kis  libapásztorkák  fonnak  piros 
pántlikát  makacs  kóchajukba  s  kendőt  dugdosnak  lapos 
mellükre  az  ing  alá,  hogy  megcsalják  a  fiúk  szemét . . . 
Ej,  haj,  nem  lehet  örökké  búsulni!  Öregeknek  való  az, 
ők  tudják,  mit  siratnak?  De  aki  jobbat  nem  látott,  miért 
ne  örüljön  a  forró  vérének  ?  Hiszen  a  hegedű  s  a  furulya 
mindig  vígan  szól,  ha  van  aki  vígan  fújja . . .  Szép  mulat- 
ság volt,  mindenütt  reggelig  tartott  s  tiszta  csudára  ott 
topogtak  közöttük  a  mongol  katonák  is.  Igaz,  hogy  akkor 
is  mord  volt  az  a  rusnya  képük,  de  megforgatni  ugyan- 
csak megforgatták  a  fehérnépeket  s  úgy  ittak,  mintha  fe- 
neketlen kancsó  volna  a  hasuk. 

De  ezzel  aztán  vége  is  lett  a  barátságnak. 

Akik  még  tegnap  velük  ittak  s  táncoltak,  mintha  tit- 
kos parancsot  kaptak  volna,  egyszerre  rosszabbak  lettek 
az  Ördögöknél.  Biztosan  volt  is  ilyen  parancs,  mert  min- 
den faluba  lovashírnök  érkezett  a  bíróhoz  s  levelet  ho- 
zott neki.  Utána  rendkívüli  napon  gyűltek  össze  tanácsra 
az  urak  s  a  sátorhoz  félmérföldnyire  se  lehetett  közeledni 
a  fegyveres  őrök  fenyegető  lándzsáitól. 

Nem  történt  pedig  egyéb,  csakhogy  a  takarmány, 
meg  a  gabona  biztos  helyen  volt  már,  színek  alatt  s  szu- 
székok ölében.  A  visszacsalogatott  nép  elvégezte  felada- 
tát s  ezután  már  csak  enne,  az  urak  rovására.  Haragról, 
gyűlöletről  szó  sem  lehet.  Egyszerű  józan  megfontolás 
diktálja  a  teendőket.  Közeledik  az  ősz  s  Batu  felkészül  a 

Dtma  vonalának  áttörésére.  Télkezdetén  már  német  föl- 
dön szeretne  nyaralni.  Nem  hagyhat  maga  mögött  ekkora 
népet,  néhány  szétszórt  őrség  alatt  s  nem  prédálhatja 
rájuk  a  hadak  egész  jövő  aratásig  szükséges  élelmét. 

Különben  is  dühös  a  Nagyúr,  mert  még  egyetlen  vá- 
rat vagy  erősséget  nem  tudott  kiéheztetni  s  éppen  elég 
baja  lesz  azzal,  hogy  azokat  körülzárva  tartsa,  amíg  el- 
pusztulnak vagy  megadják  magukat.  És  az  az  átkozott 
király  is  kicsúszott  a  körme  közül  s  a  Duna  mögött  szer- 
vezi az  új  hadat  ellene.  Azt  az  istentelen  nagy  vizet  pe- 
dig átúsztatni  nem  lehet,  mert  a  tulsópart  végig  rakva 
őrséggel  s  még  a  közepén  se  juthat  túl  a  vízben  tehetet- 
len mongol  katona.  Csak  annyi  élő  maradjon  tehát, 
amenyi  elég  a  szolgamunkára,  de  már  arra  nem,  hogy 
föllázadhasson  s  lángbaboríthassa  mögötte  az  erdőket.  ' 

Irgalmas  az  Isten,  hogy  az  aratási  ünnep  hangulatá- 
ban a  halálraítélt  magyarok  mit  sem  sejtettek  ebből  az 
ázsiai  gondolatból.  Inkább  még  reménykedtek,  hogy  fel- 
engedett a  kőkemény  szív  s  tán  emberibb  és  emberibb 
lesz  az  élet,  ahogy  az  idő  összeszoktatja  szolgájával  az  új 
urat  s  megenyhíti  közöttük  a  kegyetlen  feszültséget. 

—  Hallottátok  a  jasszát!  Ló-  és  ökörtolvaj  vágassék 
ketté!  —  hangzott  végig  az  egyik  falun  s  valamelyik  jám- 
bor gazda  véres  tagjait  forgatta  lándzsáján  a  le  s  fel  vág- 
tató lovas.  Kinek  lovát,  ökrét  lopta  el  a  szerencsétlen?  . . . 
Azt  ugyan  senki  se  tudta  megmondani.  De  két  idegen  ló 
s  néhány  ökörbornyú  volt  odakötve  a  bíró  jurtája  mellé  s 
ott  sápítozott  valami  ismeretlen  alak  is,  esküdözve,  hogy 
tőle  lopta  el  az  állatokat  az  az  ember.  Soha  se  látták  a 
faluban.  Nem  tudhatták,  hogy  azt  a  szerencsétlent  is  ha- 

lálos  fenyegetésekkel  kényszerítették  erre  az  óbégatásra, 
csakhogy  megkezdődhessék  a  munka. 

De  nem  kell  mindjárt  igazságtalanságról  kiabálni. 
A  bíró  ügyesen  rásütötte  a  panaszosra  is,  hogy  hazudik, 
az  állatok  nem  az  övé,  ennélfogva  ő  is  lopta  őket  s  ketté- 
vágták szépen  a  másik  után,  a  jassza  szent  rendelése 
szerint. 

Rémülten  kapott  meg,  hol  egy  asszony,  hol  egy  férfi, 
akit  erre  kijelöltek,  ágyában,  kuckójában,  istállójában 
fegyvert,  ékszert,  katonai  tárgyakat.  Hogy  kerültek  oda, 
arról  az  udvar  közepén  guggoló  sárgaarcú  katona  semmit 
se  tud  s  csak  néz  a  távolba  közönyösen. 

—  Akinél  fegyver  van,  halál  fia! 

—  Kilencszeres  értéket  fizet  a  lopott  holmiért  a  tol- 
vaj! 

Nem  ők  mondják  ezt,  a  jassza  mondja,  mely  előtt  a 
mongol  csak  engedelmes  báb.  Nincs  meg  a  kilencszeres  ér- 
ték a  bíró  ítélete  szerint? . . .  Nem  baj.  Meg  lehet  váltani 
héttől  hétszázig  számlálandó  botütéssel  is,  az  érték  nagy- 
sága szerint.  Sajnos,  mind  csupa  nagy  érték!  De  azért 
éppen  hétszázat  senki  se  kap.  Ha  asszony,  már  a  kétszáz- 
nál utolsót  piheg  s  ha  férfi,  fenelegény,  ha  még  ötszáznál 
se  köpte  ki  a  lelkét. 

Csak  érthetetlen,  hogy  teremnek  a  magyarok  között 
a  kémek,  akiknek  nincs  mit  kikémlelniök,  a  hamis  tanuk, 
akik  nem  emlékeztek,  hogy  tanúskodtak  volna  s  a  varázs- 
lók, akik  csak  fekvőhelyük  előtt  térdelve  imádkoztak, 
amikor  valaki  belesett  az  ablakon.  Azt  pedig  a  jassza  igen 

világosan  rendeli,  hogy  kém.  hamistanú  és  varázsló  ki- 
irtandó s  ezen  nincs  is  mit  szörnyülködni,  mert  a  keresz- 
tény papok  is  bizonyíthatják,  hogy  Szentírásukban 
ugyanez  áll. 

Van  a  halálos  rémületnek  egy  olyan  foka,  amit  az  ön- 
tudat már  nem  tud  befogadni  s  egyszerűen  kilöki  magá- 
ból, elfásult  közönybe  borítva  a  meggyötört  agyat.  Né- 
hány borzasztó  hét  után  úgy  sem  tudhatja  már  senki, 
hogy  kire  csap  le  közülök  s  mikor  a  hóhérbárd?  Meg- 
némulnak s  hang  nélkül  ődöngenek,  már  sem  önmaguk- 
kal, sem  egymásai  nem  törődve. 

Mégis  ellepi  a  keserves  düh  és  kétségbeesés  azt  a  ma- 
gyart, akinek  ágya  alól,  éjszaka,  soha  nem  látott  idegen 
mászik  elő  s  köszöni,  hogy  elrejtette. 

—  Miféle  gazság  ez  1 . . .  —  ordít  föl  a  gazda.  —  S 
kitől,  mitől  mentettelek  meg  ?  Soha  sem  láttam  a  pofádat ! 

—  Jó,  jó,  —  hunyorít  az  —  ne  ordíts,  ha  kedves  az 
életed.  Szökött  rabot  rejtegetni  kész  halál,  az  ő  törvé- 
nyük szerint ! 

—  Pusztulj ! . . .  —  ugrik  neki  az  ember  s  mind  a  ket- 
ten beleszaladnak  a  küszöbönálló  katona  karjaiba. 

Űgylátszik,  lassan  megy  így.  A  Nagyúr  türelmetlen. 
Űj  és  új  hírnökök  jelennek  meg  a  bíróknál.  Most  már  nem 
embereket,  hanem  falukat  kell  kijelölni.  A  vád  az,  hogy 
lázadást  terveztek  az  uralom  ellen.  A  bíró  visszavonul 
csendőreivel  s  átadja  őket  a  katonáknak.  Ez  már  nem 
hadiállapot,  hanem  háború  A  fa  Int  fölgyújtják,  a  mene- 
külő lakosokat  lenyilazzák. 


192 


De  új  parancs  jön,  hogy  a  házakat  kímélni  kell.  A 
gyújtogatás  tilos,  mert  értékek  éghetnek  oda,  amit  a  had- 
sereg fölhasználhat. 

Nem  baj.  A  katonák  találékonyak.  Ha  fel  nem  gyújt- 
ják a  falut,  a  hullák  nem  égnek  el  s  megmérgezik  a  leve- 
gőt. Hírüladják  a  halálraítélt  falunak,  hogy  amott  a 
völgyben,  egy  kicsit  messzecske,  urak  várnak  reájuk, 
hogy  megvizsgálják  az  ügyet  s  ha  mégse  bűnösök,  kegyel- 
met fognak  kapni.  De  jó  lesz  ajándékot  vinni,  mert  ki 
tudja  mégis?...  Az  ajándékozó  menet,  megrakva  min- 
denével, amit  cipelni  bír,  hálalfélelem  s  ostoba  remény- 
kedés közt  hányódva  vonul  a  katonák  sorai  között  a  ki- 
jelölt völgybe.  Az  urak  még  nincsenek  ott,  de  az  ajándé- 
kokat föl  kell  halmozni  a  völgy  bejárójában.  De  hát  a  ru- 
hát, inget  miért?...  Csak  nem  állhatnak  meztelenül 
eléjük?... 

—  A  halál  előtt  úgyis  meztelen  mindenki ...  —  ví- 
gasztalák  meg  őket  s  aztán  folyik  a  vér. 

Ezek  talán  még  jobban  jártak,  szegények.  Minden- 
esetre jobban ,  mint  azok  a  faluk,  amelyekben  nem  voltak 
ilyen  leleményesek  a  vitézek.  Mivel  nem  volt  szabad  a  há- 
zat fölgyujtaniok,  csoportonként  vállalkoztak  vendégnek 
s  boroskancsó  mellé  ültek  a  házigazdával.  A  magyar  alá- 
zatos volt,  szolgált  nekik,  a  világért  se  bántotta  volna 
őket  még  egy  rossz  tekintettel  sem.  De  ők  haragudni 
akartak  és  arra  törekedtek,  hogy  előbb  a  gazda  haragud- 
jék meg  s  adjon  okot  egy  késszúrásra. 

Enyelegni  kezdtek  asszonyával,  leányával.  A  magyar 

arca  eltorzult  s  fogait  csikorgatta  keserves  nevetéssel, 
mintha  maga  is  örvendene  ennek  a  szép  játéknak. 

De  a  végén,  mikor  már  sikoltott  s  vergődött  az  asz- 
szony  vagy  szűzleány,  mégse  bírta  tovább  s  ordítva  rá- 
vetette magát  a  katonákra. 

Az  angyalok  borzadva  csukták  le  szemeiket  s  az  Isten 
arca  elfordult  Magyarországról. 


MaJtKai:  Sárga  vitear.  II. 


III. 


Tomajfia  Dénes  teljesítette  apja  utolsó  akaratát  s 
elválva  Kán  László  seregétől,  ahogy  csak  bírt,  sietett  át 
a  Tiszán,  az  abádi  révnél,  Torna jra. 

Az  udvarház  már  ki  volt  ürítve,  minden  mozdítha- 
tót  még  idejekorán  átszállíttatott  a  láp  rejtekvárába. 

Amiről  gyermekkorában,  a  nádasok  közt  csónakázva 
vadászgatva  álmodott,  azt  ifjú-  s  férfikorában  teljes  ön- 
rudatossággal  és  szenvedélyes  hozzáértéssel  valósította 
meg.  Noha  az  erdélyi  gazdaság  erősen  igénybevette  a 
figyelmét,  mégis  évről-évre  szakított  magának  időt,  hogy 
visszatérjen  Tomajra  s  tovább  építse  ezt  a  gyermek- 
játékból lassanként  komoly,  nagy  dologgá  bontakozó 
erősséget.  Igaza  volt  halálbamenő  atyjának,  angyal  súgta 
neki  valamikor  ezt  a  gondolatot. 

Végtelennek  tetsző,  titokzatosan  susogó  vagy  harago- 
san zúgó  tengere  hullámzott  Tomajtól  északkelet  felé,  a 
Tisza  folyása  mentén,  a  sötétzöld  nádasoknak,  telistele 
halálos  morotvákkal  a  viruló  felszín  alatt.  Sokkal  nagyobb 
kiterjedésű  volt  ez  az  ingovány,  semhogy  valaha  is  arra 
gondolhatott  volna  akármelyik  őse,  apja  vagy  ő  maga, 
hogy  elhódítsa  a  haláltól  a  termő  élet  számára  s  a  vizek 
1  esapolásával  szántóföldet,  rétet,  legelőt  teremtsen  belőle. 
A  vísivadászoknak,  a  csikász-pákász   emberféléknek,  no 

meg  a  tolvajoknak  nagyobb  gyönyörűséget  semmi  sem 
okozhatott,  mint  ez  az  áthatolhatatlan,  rejtelmes  titkok- 
kal tele  mocsárvilág.  Kimeríthetetlen  volt  vízivadakban, 
madarakban,  halakban  és  rákokban.  Tavasztól  fogva 
mesébeillő  tündérvilág  pompázott  benne,  a  legkülön- 
félébb vízinövények  mély  élénkszínű,  bársonyszirmú 
liliomaiból,  keménylevelű  úszórózsáiból,  feneketlen  mély- 
ségeket borító  kénsárga  virágszőnyegeiből,  melyek  fölött 
ékköves  szárnyú  szikrázó  szitakötők,  csodanagy  tarka  pil- 
langók, aranyhátú  bogarak  röpködtek  s  annyi  furcsa  ro- 
var, csúszómászó  hemzsegett  köztük,  hogy  világvégéig  sem 
lehetett  volna  kiismerni  a  fajtáikat. 

De  ő,  hosszú  kóborlások,  vakmerő  fölfedező  útak  s 
fáradhatatlan  kutatások  során,  akár  le  is  tudta  volna  raj- 
zolni, merre  kanyarognak  a  csónakkal  járható  víziutak, 
hol  lehet  lábbal  gázolni  a  nádat,  hova  nem  szabad  köny- 
nyelmtien  lépni  s  merre  feküsznek  az  apró  szilárd  szige- 
tek, törpe  mocsári  fák  sűrű  lombjaitól  árnyékolva,  biztos 
tanyák  s  rejtekhelyek  a  legsűrűbb  éjszakában  is.  Oda- 
benn, a  lápvilág  embernem  járta  közepén,  nagy  füves  szi- 
getet fedezett  fel.  melyen  akár  egy  csorda  állat  is  legel- 
het, ha  egyszer  oda  tudott  jutni.  "Rendesen  ez  volt  gyer- 
mekifjűi  kalandozásainak  megpihenőhelye  s  már  régen 
úgy  nézte,  mint  egy  várnak  vízárokkal  körülvett  piacát 
és  sok  képzeletbeli  háborúban  vonult  ide  vissza  láthatat- 
lan seregével,  mint  bevehetetlen  bástyába. 

De  szép  volt  ez  a  világ  késő  ősszel  is,  mikor  fénye- 
gető  kákabuzogányok  fekete  erdői  meredeztek  belátha- 
tatlanul  az  ég  felé,  mint  győztps  hadsereg  az  ősz  halott- 
sárga s  vérpiros  színeivel  borított  csatatere  felett.  S  ha 

aztán  a  tél  hőbundája,  jégpáncélja  s  ködköpenyege  borait 
a  lápok  fölé,  akkor  volt  a  legvégtelenebb  s  legf élel- 
mesebb. 

Ahogy  emberesedett  Dénes,  lehullott  gyermeki  kép- 
zelődésének  aranypora  erről  a  tündérekkel  és  kísértetek- 
kel népes  álomvilágról,  de  annál  jobban  meglepte  őt 
magát  is  a  közönséges  valóság  megfelelősége  a  gyermek- 
játék mély  értelmének.  Valóban  arra  teremtette  az  Isten 
ezt  a  helyet,  hogy  egy  hozzáértő  katona  időtlen  időkig 
védekezhessék  belőle  olyan  ellenséggel  szemben,  bár- 
milyen nagyszámú  legyen  is  az,  amelyiknek  nem  volt 
módjában  kiismerni  az  itt  ellene  forduló  ezernyi  vesze- 
delmes adottságot. 

Ahogy  időnként  elmondogatta  apjának  Dénes  tapasz- 
talatait s  gondolatait,  annak  rendkívüli  fantáziája  bele- 
kapaszkodott fia  elgondolásába  s  előbb  maga  is  csak  szó- 
rakoztató játékként,  de  lassacskán  belemelegedve,  mind 
nagyobb  komolysággal  foglalkozott  a  láp  világ  erődítéssé 
való  átalakításával.  Közösen  megbeszélt  tervek  születtek, 
vadászat  közben  megejtett  alapos  helyszíni  szemlék  nyo- 
mán s  apa  és  fiú  kitűnően  egészítették  ki  egymást,  az 
egyik  adva  a  páratlan  ismereteket  s  a  másik  megtalálva 
s  kirajzolva  belőlük  a  csodálatos  lehetőségeket. 

Több  mint  tíz  éve  annak,  hogy  egy  tavasszal  aztán 
neki  is  fogtak  végre  a  munkának.  Csak  akkor  látták  meg, 
micsoda  nehézségek  tornyosulnak  eléjük  s  mennyi  vesződ- 
ségükbe  kerül  betanítani  a  földmunkásokból  és  katonák- 
ból toborzott  várépítő  sereget  a  rájuk  leskelődő  vesze- 
delmek kikerülésére,  az  ingoványban  való  tájékozódásra, 
a  víziutak  kitisztítására   és  elmélyítésére,  az  úthálózat 

kiépítésére,  a  szigetek  föltöltésére,  a  veszedelmes  férgek 
kiirtására  s  még  száz  és  száz  előre  el  sem  gondolhatott 
dologra,  ami  munkaközben  bukkan  eléjük.  Nagy  szeren- 
cséjükre volt  a  halászok  és  pákászok  helyismerete  is  s  az 
a  sok  eredeti  és  hasznos  gondolat,  amiket  ezek  az  örökké 
ott  bujkáló  szótalan  emberek  lassan-lassan  kiadtak  ma- 
gukból. 

Az  első  tél  úgy  szakadt  reájuk,  hogy  még  csak  a 
megnövekedett  akadályokat  láthatták  s  ha  nem  azok, 
akik,  kacagva  vagy  bosszankodva  vállat  vontak  volna  s 
abbahagyják  az  egész  ostobaságot.  De  az  ő  fajtájuk  abból 
a  ritkából  termett,  amelyikben  az  akadály  gáttá  lévén, 
földuzzasztja  az  akarás  erejét,  hogy  a  tettek  malmán  meg- 
őrölje a  gondolatok  magvait  az  élet  kenyerévé.  Csak 
azért  is  szenvedélyükké  vált  ez  a  bolondság  s  alig  vár- 
ták, hogy  a  hó  eltakarodjék  s  tovább  törhessék  magukat 
fantasztikus  céljuk  felé. 

Évről-évre  haladtak  előre  s  ahogy  valósulni  kezdett 
a  mese,  gazdagodott  az  ő  tervük  is,  míg  végre  megépült 
Dénesvára,  ahogy  az  apa  elnevezte. 

Tomajnak  mindig  voltak  olyan  gondolatai,  amit  el- 
titkolt az  emberek  elől.  Ot  magát  erősen  foglalkoztatták, 
de  tudta,  hogy  mások  csak  furcsa  szeszélynek,  komoly 
nagyúrhoz  nem  illő  haszontalan  játéknak  tartanák  s  ve- 
szélyben forogna  a  tekintélye,  ha  tudnának  róla.  Ilyen 
titkolt  gondolatok  szövevénye  volt  Dénesvára  is,  amely- 
ről sohse  beszélt  senkinek  s  fiának  is  megtiltotta,  hogy 
szóljon  róla.  Szerencsére  maga  a  torna ji  birtok  eléggé  in- 
dokolta a  világ  előtt,  hogy  amint  kitavaszodott,  akárhol 
volt,  úgy  csinálta,  hogy  hetekre  odamehessen  s  eltűnjék 

az  udvar  szemei  elől.  Évközben  aztán  még  többször  is 
rövidebb  időre  el-el  lépegetett  a  maga  meseországába, 
ahogy  gondolatban  hívta  s  mind  nagyobb  gyönyörűsége 
telt  a  műben  is,  a  fiúban  is,  aki  ennek  az  egyetlen  alko- 
tásnak szerelmese  lett  s  valahányszor  a  nádorasszony 
zsörtölődött,  hogy  Dénes  nem  akar  megházasodni,  az  apa 
mindig  rejtélyes  mosollyal  mondta: 

—  Vízitündér  a  Dénes  szerelmese,  nem  való  annak 
földi  asszony. 

És  mire  eljött  az  idő,  mely  ennél  sokkal  vadabb  me- 
sékből szörnyű  valóságot  csinált,  készenállott  Dénes  vára 
is,  hogy  betöltse  a  maga  gyermekmeséből  fakadt  áldott 
feladatát  a  szomorú  világban,  mely  Magyarországra 
szakadt. 

Az  ingoványvár  szerkezete  alapjában  véve  igen  egy- 
szerű volt.  Nem  az  építészeti  mivolta,  hanem  rendkívüli 
arányai  tették  nagyszabásúvá.  Voltaképpen  három  kon- 
centrikus védőgyűrűből  állott,  melyek  ellipszisalakban 
széthúzódva,  övezték  a  lápság  közepetáján  kiemelkedő 
nagy  szigetet,  amit  valamikor,  az  ősidőkben  ott  folyó 
Tisza  rakott  le  medrében  kavicsból  és  iszapból,  hogy 
aztán  saját  magát  túrja  ki  általa  ágyából.  A  szigetet  al- 
kotó massza  sziklánál  keményebben  tapadt  össze  s  nagy 
mélységig  állotta  szárazon  a  víz  ostromát.  Később  az 
idők  folyamán  humuszréteg  rakódott  reá  s  egészséges, 
buja  fű  lepte  el.  Ide  rendezték  be  a  vár  apró  földbirto- 
kát, kaszálót,  kertet,  istállókat,  vermeket,  cselédházakat 
s  a  nyugati  csücskén,  különválasztva,  néhány  holdnyi 
területen  még  szép,  úri  virágoskertet   is,  gyönyörű  fák 

között,  kényelmes  kőházzal.  A  ház  alatt  kikövezett  nagy 
pincéket  építettek,  melyekbe  egész  kis  seregre  való  min- 
denféle fegyvert,  azután  gabonát,  zsírt,  bort  és  évekig 
elálló  húsport  halmoztak  össze.  A  sziget  körül  messzire 
kiszélesítették  s  mélyen  leásták  a  vesszőtöltésekkel  vissza- 
szorított mocsárvíz  árkát  s  azután  beléengedték  a  pata- 
kot, melynek  medrét  menedékesen-  hozták  a  Tisza  felől, 
hogy  állandóan  telítve  s  mozgásban  legyen,  meg  ne  büz- 
hödjék  s  el  ne  lephesse  a  hinár. 

A  széles  vízárok  túlsó  partját  kemény,  magas  töltés 
képezte,  melyről  csak  behúzható  hidakon  lehetett  magába 
a  szigetbe  jutni.  A  töltés  teteje  ledöngölt  út  volt,  me- 
lyen négy  ember  járhatott  egymás  mellett  s  a  mocsár 
felé  néző  oldalát  köröskörül  agyaggal  bedöngölt  vessző- 
sövény védelmezte,  mellvédekkel  és  nyílásokkal  dárda- 
vetők, íj  jászok  számára. 

A  töltés  körül  látszólag  szabadon  hagyták  messzire 
nőni  s  bozótosodni  a  nádat,  szövődni  buján  a  víziindák 
hálóját  s  terpeszkedni  kedvükre  a  csalóka  zölddel  takart 
feneketlen  dágványokat.  De  éppen  ezen  a  területen  ve- 
zettek át  a  nagy  tudománnyal  elrejtett  víziutak,  a  hosszú 
keskeny  csónakok  számára,  a  zsombékokat  összekötő  épí- 
tett ösvények,  melyeket  fűmaggal  vetettek  be,  hosry  csak 
azoknak  a  szeme  különböztethesse  meg,  akik  tökéletesen 
ismerik  őket.  Ebben  az  övben  rejtőztek  szabálytalanul 
szétszórva,  de  a  rejtekutak  által  mégis  egy  körlánc  csomó- 
pontjaivá képezve,  azok  az  apró  szigetek,  amelyek  min- 
denike egy-egy  pici  erőd  lett,  vesszősövénnyel,  néhány 
állatnak  való  karámmal,  kis  kőházikókkal  s  alattuk  a 
nagy  szigetéhez  hasonló    rendeltetésű,    csakhogy  sokkal 

kisebb  pincékkel.  Valami  húsz  harminc  ilyen  szigetet  töl- 
töttek föl  s  erősítettek  meg  Torna j ék  ezen  a  területen. 

Innen  kifelé  egy  darabig  megint  a  nádtól  kitisztított 
szabadvíz  tükre  csillogott,  de  az  építők  megfontolt  el- 
gondolása szerint  nem  mutatott  semmi  emberi  szabályos- 
ságot, hanem  hol  kiszélesedett,  hol  összeszűkült,  hol  tóvá 
lett,  hol  meg  keskeny  erekké  szakadozott,  benyúló  nádas- 
részekkel,  hogy  a  tájékozatlan  szemlélő  számára  egészen 
a  természet  szabad  teremtő  kényének  látszatát  mutassa. 
Maguknak  a  beavatottaknak  is  komoly  tanulásra  s  gya- 
korlatra volt  szükségük,  hogy  biztosan  közlekedjenek 
csónakjaikkal  ebben  a  labirintusban.  Ez  volt  egyúttal  a 
vadászterületnek  használandó  nádasöv  is,  amiből  csak 
a  kártékony  duvadakat  és  férgeket  pusztították  ki,  de  az 
ártalmatlan  és  ehető  négylábúakra,  madarakra  és  halakra 
gondosan  vigyáztak,  hiszen  ez  maga  kimeríthetetlen  élés- 
tárat szolgáltat  majd,  szükség  esetén  az  erősség  lakóinak. 

Innen  kezdve  már  csak  néhány  kitűnően  álcázott 
ki-járó  vezetett  zegzugosán,  a  teljesen  vadonhagyott  in- 
goványon  át,  ki  a  világba.  Minden  égtáj  felé  csupán  egy- 
kettő.  Azt.  az  ideiglenes  széles  utat,  amelyen  keresztül  az 
építkezéseket  lebonyolították,  az  anyagot  behordták,  az 
állatokat  bevezették,  az  erősség  elkészülte  után  teljesen 
szétrombolták  és  megsemmisítették.  A  megmaradt  ki- 
járókon,  melyeket  nem  is  lehet  útnak  nevezni,  csak  gya- 
log-emberek közlekedhettek,  ha  teljesen  tájékozva  voltak 
zegzugos  vonulásuk  felől.  Dénes  ugyan  lovon  is  meg 
tudta  tenni  s  akadt  még  néhány  vakmerő  legény,  aki  a 
bőre  kockáztatásával,  sok  gyakorlattal  utána  csinálta, 
de  ez  inkább  bravúr  volt,    mint  rendszeres  közlekedés. 

Az  ösvény  elindult,  aztán  egyszerre  befutott  az  ingovány 
sarába  s  csak  aki  tudta,  merre  s ,  melyik  zsombékra  kell 
átugornia,  találta  meg  látszólag  visszaforduló  folytatá- 
sát a  nádbozótba,  hogy  aztán  hasonló  módon,'  jobbra- 
balra kanyarogva,  a  végén  kibújhasson  a  szilárd  talajra. 

Bárhol  a  világon  remekműnek  mondhatták  volna  a 
hozzáértők  ezt  az  alkotást,  mely  senkitől  se  ismerve  lap- 
pangott a  magyar  pusztaság  egyik  zugában,  a  délnek 
kanyarodó  Tisza  balpartján,  messzire  elkerülve  a  babo- 
nás pásztornéptől.  Odabenn  nyugodtan  élhetett  a  rej- 
tőző nép,  akár  a  világ  végéig,  mert  emberek  s  háziálla- 
tok áruló  hangja  el  nem  juthatott  a  lakott  világba,  a  ná- 
das ezerhangú  saját  zajától  s  a  rejtett  tűzhelyek  füstje 
is  hamarabb  eloszlott  a  mocsár  párái  között,  semhogy 
fátylát,  szagát  megkülönböztethesse  akármilyen  éles  ér- 
zék is.  Ha  pedig  áruló  akadna,  vagy  maga  bolond  fejétől 
próbálkozna  ellenséges  erő  betörni  oda,  akkor  is  hogyan 
s  hányszoros  túlerő  volna  képes  bejutni  csak  az  első 
védővonalig  is?  A  védőket  nem  lehet  látni,  de  az  ő  nyi- 
laik számára  látható  minden  élő,  amelyik  lőtávolba  ér. 

Ez  volt  Dénesvára,  a  mongol  meerszállás  után  sok- 
száz bujdosó  magyar  menedéke.  A  földretiport  remény- 
ség itt  vetette  meg  a  sarkát  az  egész  világ  ellen  és  sok 
magyar  anya  szülte  meg  itt  a  halál  esztendejében  hábo- 
rítatlanul gyermekét,  a  jobb  jövő  számára. 

De  Dénesnek  és  a  tomaji  birtokról  idegyüjtött  em- 
bereinek nem  az  volt  a  feladata,  hogy  békében  kuksolja- 
nak a  bevehetetlen  várban,  csendesen  kitűrve,  amíg  majd 
elvonul  a  vihar  s  minden  a  régi  rendbe5  tér  vissza.  Az  apa 
óhajtása  parancs  volt  számára   8    tudta,  hogy  mihelyt 

Isten  segedelmével  hazatérhet  Muhitól,  nem  a  pihenéi 
következik,  hanem  a  nyílt  harcnál  sokkal  veszedelmesebb, 
éjjel-nappali  halálos  kockázattal  járó  misszió  teljesítése: 
fölkutatni  a  hajlékaikból  kivert  menekülőket,  a  pusztító 
útján  heverő  sebesülteket,  az  éhhalállal  vívódó  kóborgó- 
kat  s  a  tehetetlen  betegeket.  Álmatlanul  forogva  heverő- 
ágyán,  csak  most  rémült  rá  a  fiú,  hogy  mit  jelent  apjá- 
nak akaratát  teljesíteni.  Ehhez  mindenekelőtt  halálra- 
szánt és  egyúttal  okos  emberekre  van  szükség,  akik  kime- 
részkedjenek a  biztos  fedezékből  s  vissza  is  tudjanak 
jönni  a  megmentettekkel.  Aztán  sebekhez,  betegségekhez 
értő  fráter  is  kellene,  meg  olyan,  aki  ért  a  gyermekek  ta- 
nításához s  neveléséhez.  Egész  kicsi  országról  van  szó, 
s  minden  kell  bele,  amire  nagyban  szükség  van  egy  or- 
szág kormányzásában  s  gondviselésében. 

Eleinte  csak  egy  olyan  embere  volt,  aki  mindezt 
meg  tudta  érteni  s  teljes  készséggel  támogatta  nagy  fel- 
adatában. Az  öreg  Mikus  volt  ez,  noha  vén  ember  már, 
de  még  mindig  jó  erőben,  a  szeme  romlatlan  s  az  esze  és 
szíve  még  inkább.  Lápi  emberek  s  parasztok  közt  akadt 
aztán  nem  egy,  akit  az  öreg  bele  tudott  tanítani  a  do- 
logba. 

Ő  maga  azon  kezdte,  hogy  „papot  fogott".  Fiatal- 
ember volt  a  fráter,  István  nevű,  akit  temploma  romjai 
alól  húzott  ki  Mikus,  egy  tiszántúli  elpusztított  faluban 
cserkészve  néhány  legényével.  Nagy  diadallal  hozta  haza 
s  István  fráter  meg  is  gyógyult  hamarosan  a  sebekből. 
Csak  a  ballábára  sántított,  mert  az  el  volt  törve  és  a  cson- 
tot késő  volt  igazítani,  már  rosszul  kezdett  forrni,  mikor 
észrevették. 

Nem  volt  ugyan  ispotályos,  de  sokat  forgolódott  egy 
afféle  öreg  szerzetes  körül,  abban  a  klastromban,  ahol  ne- 
velkedett. Tudott  egyet  mást  s  meg  volt  hozzá  a  hajlan- 
dósága, hogy  minden  füvet  maga  kóstoljon  meg,  a  hatá- 
sára kíváncsian.  Hát  itt  volt  elég  ismeretlen  dudva  s  a 
fráter  hol  hasmenést  kapott,  hol  megmerevedett  tőlük 
próbálgatás  közben,  de  minden  eset  után  diadalmasan 
jegyezte  föl  a  maga  által  elkeresztelt  növény  tulajdon- 
ságait és  hatását  s  csak  úgy  hemzsegett  hártyáján  a  sok 
„fogcsikorgató  fű",  „boszorkány  lova",  „ördög  sarkan- 
tyúja", „halál  kalapja",  ahogy  az  ártalmasokat  titulálta 
s  viszont  „Szent  Lukács  papucsa",  „Arkangyal  haja", 
„Szűz  Mária  csengettyűje",  „Krisztus  Urunk  keserű  po- 
hara", „Szent  György  kardja",  amikkel  a  jóféléket  tisz- 
telte meg. 

Ahogy  betegek  s  gyermekek  kerültek  Dénesvárába, 
kitűnt,  hogy  István  frátert  maga  a  gondviselés  jelölte  ki 
erre  a  munkára.  Ügy  örvendett  a  betegeknek,  akiken  ki- 
próbálhatta patikáját,  hogy  az  öreg  Mikus  nem  győzött 
kacagni  ezen  a  fonák  szentségen,  a  szegény  ijedtszemű  s 
piszkos  árvákat  pedig  mind  egyszerre  szerette  volna  a 
karjába  ölelni  s  boldogan  tetvészte,  mosdatta  őket  nap- 
hosszat, a  szentek  legendáival  vigasztalva  az  anyjuk, 
apjuk  után  rívó  szegény  kicsi  nyomorultakat. 

Lassanként  mindenféle  ember  került  Déneshez,  volt 
nagyurak  s  szegénysorsú  kisemberek,  előkelő  asszonyok, 
leányok  s  paraszti  fehérnépek,  összevissza. 

Ezt  a  sokféle  múltú,  állapotú  s  műveltségű  embert 
mind  be  kellett  osztani  a  maga  helyére  ebben  a  kicsi  or- 
szágban kinek-kinek  a  maga  dolgát  kijelölni,  valameny- 

nyit  ellátni  s  szigorú  rendben  tartani,  hogy  belül  ne  tá- 
madjon baj. 

Nem  győzték  volna  ők  ezt  hárman,  Dénes,  Mikus 
meg  István  fráter  s  mihelyt  kitapasztalták,  hogy  kiben 
mi  lakik,  maguk  közé  vettek  a  kormányba  menekülteket 
is,  akik  megosztották  velük  a  munkát  s  tanácsokkal  is 
szolgáltak  az  eléjük  álló  új  és  új  kérdések  megoldásában. 

Az  élet  kereke  előbb  keservesen  nyikorgott,  nehezen 
illeszkedett  a  maga  vágásába  s  csak  döcögve  indult  neki, 
amíg  szépszóval,  bátorítással,  szigorral  s  fenyegetéssel  ha 
kellett,  meg  nem  kenték.  Aztán  csak  belejött  s  ment-men- 
degélt  ezen  a  szokatlan  úton  is  valahogy. 

Dénesnek  örvendett  a  szíve,  hogy  ennyi  magyar  lel- 
ket sikerült  megmentenie  gyalázattól,  gyötrelmektől  és 
haláltól.  És  sokszor,  mikor  késő  éjszaka  végigjárva  a  nagy 
fegyelemben  tartott  őröket  s  benézve  minden  szigetecs- 
kére, hogy  rend  s  béke  van-e,  végre  ágyára  vethette  ma- 
gát, senkitől  se  látva,  csendes,  meghatott  könnyekkel  sze- 
mében, beszélgetett  apjával  a  sötétségben,  mintha  ott  ülne 
mellette,  az  ágy  fejénél.  Dicsekedett  neki,  tanácsot  kért 
tőle,  hálálkodott  vagy  panaszkodott,  ahogy  a  nap  ese- 
ményei hozták  magukkal  s  ezekben  a  különös  lelki  pár- 
beszédekben nőtt  hozzá  napról-napra  az  élete  dolgához, 
de  egyúttal  meg  is  ismerte  azokat  a  csalódásokat,  melyek 
úgy  tapadnak  hozzá  a  hősies  vállalkozások  regényes  kön- 
töséhez, mint  a  por  és  sár,  melyek  a  legfényesebb  lovag- 
csizmát s  a  legszebb  arannyal  szőtt  köntöst  is  belepik, 
kérlelhetetlenül. 

Tulajdonképpen  csak  egy  nagy  esalódás  érte  Dénest, 
amiben  benne  foglaltatott  a  többi  mind.  Az,  hogy  nem 

így  képzelte.  Álom  volt  ez,  szent  és  tiszta  látomás,  az  5. 
részéről  csupa  fennkölt  önfeláldozásból  s  £  megmentet- 
tek részéről  csupa  hálából  s  áhítatos  szeretetből  szőve. 
És  szép  szavak,  mint  a  mennyi  muzsika,  kóvályogtak 
örökké  a  fülében,  ha  valaha  erre  gondolt  s  úgy  képzelte, 
hogy  az  élet  közönséges  dolgai  nem  is  fognak  előjönni 
közöttük,  hanem  csak  tiszta,  egyetértő,  szent  békesség- 
ben való  készülődés  lesz  az  egész  a  jövendő  kapuja  előtt, 
amelyen  át  a  nemzet  megtisztult  magvát  fogja  bevezetni 
ógy  boldog  országba.  És  most  alig  tudja  elviselni,  hogy 
mindebből  semmi,  majdnem  semmi  nem  valósult  meg. 
Hálásak  voltak,  hogyne,  sokszor  megszégyenítően  hálál- 
kodók a  megmentett  emberek,  a  kezeit  csókolták,  a  ru- 
háit. Lelkendeztek,  esküdöztek,  sírtak  és  kacagtak,  fél- 
őrülten a  rettentő  sors  körmei  közül  való  megszabadí- 
tásuk mámorában.  Néhány  napig.  De  aztán  el  kellett 
helyezkedni  az  egyre  szűkebb  területen,  meg  kellett  osz- 
tani a  folyton  zsúfolódó  csekélyszámú  házikókat,  be  kel- 
lett érni  a  gondosan  kimért  eledellel,  részt  kellett  venni 
beosztás  szerint  az  életfenntartás  mindennapi  munkájá- 
ban, tisztelni  kellett  a  rendet,  betartani  a  parancsokat 
és  így  tovább  és  tovább,  akárcsak  régen,  de  annyiban 
mégis  másként,  hogy  ez  a  pici  állam  nem  tűrhetett  meg 
a  maga  körében  gőgöt,  megkülönböztetést,  rangokat,  elő- 
jogokat, lustaságot,  rendetlenséget.  Szóval  nem  kényel- 
mesebb és  szabadabb  volt,  hanem  szorosabb  és  számon- 
tertóbb,  mint  a  régi  nagy.  Be  kellett  látnia,  hogy  az 
élet  megy  tovább,  akármilyen  csodás  és  rendkívüli  kö- 
rülmények nyitnak  is  utat  előtte.  S  ha  egyszer  megin- 
dult, az  útja  itt  is  csak  az  a  közönséges,  poros,  beszeny- 

nyező,  fárasztó  és  ezer  kedvetlenséggel  mérgezett.  Hova- 
tovább itt  is  pártok  alakultak,  haragok,  veszekedések 
pattantak  ki,  vetélkedés,  sértődöttség,  irigység,  önzés, 
kicsinyeskedések  s  ugyancsak  vaskézzel  kellett  tartania 
a  gyeplőt,  hogy  mindez  legalább  egy  tisztességes  és  el- 
viselhető felszín  alatt  húzódj  él  meg. 

A  vár  nagyszerű  volt,  de  i  vár  lakói  itt  is  csak  em- 
berek. Ez  volt  a  csalódása,  örök  emberi  tragikum,  csak- 
hogy ebben  a  zsúfolt  életben  még  gyötrőbb,  mint  a  nagy- 
világban. 

És  a  nagy,  sötét  gond  hollója  is  meg-meglebbentette 
fekete  szárnyát  fölötte.  Meddig  tart  s  mi  lesz  a  vége! 

Az  apjának  is,  neki  is,  az  volt  a  természetes  gon- 
dolata, hogy  üénesvára  nagyszerű,  de  csak  ideiglenes 
hivatást  fog  betölteni  a  maga  idejében.  Életmentő  csó- 
nak a  viharzó  tengeren,  melynek  az  a  feladata,  hogy 
visszasegítse  a  nagy  hajóra  azokat,  akiket  lesöpört  annak 
fedélzetéről  a  szélvész.  De  hol  van  ez  a  nagy  hajó,  van-e 
még  egyáltalán,  meglátják-e  árbocait  a  látóhatáron  va- 
laha, meddig  állhat  ellen  ez  a  lélekvesztö  a  szila jul  csap- 
kodó hullámoknak  s  a  tépdeső  szélnek?  Meddig  lehet  ki- 
tartani bölcsességgel,  türelemmel,  hittel  s  kenyérrel  ?  . . . 

Dénes  csakhamar  rájött,  hogy  tájékozódnia  kell  ezen 
a  viharos  tengeren  s  megbízható  hírek  alapján  rendeznie 
be  az  egész  itteni  életet,  amelynek  nem  lehet  beláthatat- 
lan ideig  tartani  a  nélkül,  hogy  céltalanná  ne  váljék  s 
önmagába  ne  fulladjon. 

Híreket  hoztak  ugyan  maguk  a  menekülők  is,  de  ezeket 
eltorzította  a  rémület,  megbízhatatlanná  tette  a  bármely 
forrással  szemben  való  hiszékenység  s  fölhízlalta  az  em- 

beri  viszketeg,  mely  mindig  nagyobbat  akar  s  izgatóbbat 
a  valóságnál. 

Akadtak  önként  vállalkozók  is,  akiknek  higany  ter- 
mészete, mihelyt  egyszer  sikerült  ép  bőrrel  megúszniok 
a  veszedelmet,  nem  bírta  sokáig  a  biztonságot  s  szeret- 
tek volna  már  egy  kicsit  kikandikálni  a  nád  közül,  hogy 
lássák,  mi  van  odakünn? 

Különösen  egyikük  volt  rendkívül  nyughatatlan  ter- 
mészetű. Alacsony  karikalábú  ember,  aki  folyton  kacsá- 
zott ide-oda  egész  nap  s  állandóan  tele  volt  mondani- 
valóval. Nem  volt  rábírható  semmi  rendes  munkára,  ha 
beosztották  valahova,  nagy  tűzzel  nekikezdett,  de  néhány 
perc  múlva  abbahagyta  s  attól  kezdve  csak  a  többiét 
bírálgatta,  le  s  fel  futkosva  közöttük  rossz  lábaival.  Az 
volt  a  szokása,  hogy  mindenkinek  az  arcábahajolt  s  va- 
laki másról  suttogott  neki  apró  kis  pletykákat,  amelyek 
bemocskolták  az  illetőt.  De  mindjárt  igazságosan  ki  is 
egyenlítette  a  dolgot,  viszont  kiszolgáltatva  hallgatóját 
a  másiknak.  Előbbi  sorsáról,  helyzetéről  biztosat  senki 
sem  tudott,  őmaga  is  igyekezett  homályban  tartani  azt, 
de  a  világteremtése  óta  senki  annyi  ismert  nagyúrral 
nem  volt  rokonságban,  nem  tudott  róluk  annyi  bizodal- 
mas históriát  s  nem  vett  részt  olyan  országos  jelentő- 
ségű dolgokban,  mint  ő.  De  Dénesvárában  sem  volt  olyan 
nagy  vagy  kicsi,  aki  ne  érdekelte  volna  ezt  az  embert, 
hogy  belefurakodjék  a  veséjébe  s  továbbadhassa  olyan 
gondolatait  is,  amiket  nem  is  gondolt  a  jámbor.  Sehogy 
se  bírta  az  egyhangúságot  s  nem  tudott  beletörődni  en- 
nek a  kicsi  znsrocskának  eseménytelen  közönyébe.  Vihar 
egy  csepp  vízben:  ez  volt  a  kívánsága  és  így  megtelt 

Dénesvára,  az  elmélkedőbbek  nagy  csodálatára,  szélhá- 
mosokkal, tatárkémekkel,  renegátokkal,  házasságtörőkkel, 
uzsorásokkal,  tékozlókkal,  lumpokkal,  tekergőkkel  és 
hazaárulókkal. 

Maga  Dénes  sem  kerülhette  el  sorsát,  amiről  sze- 
rencsére nem  sokat  tudott  s  ha  valami  megütötte  a  fü- 
lét, csak  úgy  csinált,  mintha  legyet  kergetne  el  róla. 
Nem  tiszta  a  szándéka,  ez  a  rebesgetés  kelt  szárnyra.  Az 
apja  is  megbízhatatlan  ember  volt,  a  nagy  szavak  s  szol- 
gálatok köpenye  alatt,  zsugori  vagyonhalmozó..  Ki  tudja, 
ez  is  hogy  fogja  megvenni  rajtuk  majd  az  árát,  amiért 
rabkoszton  tartja  őket,  ha  hozzájuthat?  Mikus  neve 
„vén  poroszló"  lett  s  a  szegény  István  fráternek  annyi 
volt  a  szeretője,  még  a  serdületlen  árvaleánykák  között 
is,  hogy  Salamon  király  a  paradicsomban  elszégyelte  ma- 
gát nyámnyila  voltán,  ennek  a  csuhás  imposztornak  a 
láttára.  De  a  legnagyobb  szenvedélye  a  futrinkabogárnak 
a  „hazaárulás"  volt.  ö  maga  csurgott  a  hazafiságtól  s 
akkor  precskelt  a  könnyzacskója  a  honfibú  miatt,  ami- 
kor akarta.  Volt  is  mire  hivatkoznia,  mert  Muhinál  meg- 
csonkították a  fülét  egy  fene  karddal,  mikor  a  király 
védelmében  vitézkedett.  Dénesvárában  nem  is  törődtek 
az  igazi  nevével,  mindenki  csak  Csonkafülünek  emle- 
gette. Valamely  rossz  nyelvek  elindították  ugyan,  hogy 
ezt  az  egykor  szép,  hosszú,  hegyes  fület  egy  szemtelen 
férj  nyisszantotta  le  s  ez  volt  az  a  bizonyos  kard  és  a 
Csonkafülű  sohase  is  volt  háborúban.  De  ezt  csak  az 
mondogatta,  aki  a  maga  gyávaságáról  akarta  elterelni 
a  figyelmet.  Voltak  áhítatosak,  akik  szóról -szóra  ismer- 
ték, hitték  és  továbbmondták  a  csodálatos  hőstett  részié- 

teit  s  úgy  néztek  erre  a  dicső  fülre,  mint  a  Nemzet  egy- 
kori dicsőségének  csonkatornyára. 

Így  hát  hazaáruló  volt  mindenki,  aki  bírálatot  koc- 
káztatott meg  a  múlt  bűneiről,  elismerte  az  ellenség  hadi- 
tudományát vagy  vitézségét,  bátorkodott  sopánkodni  a 
veszteségek  felett  s  egyáltalán  gondolatokat  kockázta- 
tott meg  a  felől,  hogy  mit  kellene  tenni  a  megváltozott 
körülmények  között. 

Dénes,  mikor  a  Csonkafülű  jelentkezett  nála,  hogy 
engedje  el,  mert  ő  biztos  híreket  fog  szerezni,  semmi- 
képpen nem  akart  beleegyezni.  Nem  mintha  nagyon  fél- 
tette volna  ennek  a  kellemetlen  izgágáskodónak  drága 
bőrét,  hanem  magában  arra  gondolt,  hogy  aki  ki  tud 
innen  találni,  megmutathatja  az  utat  olyanoknak  is,' 
akik,  hála  Istennek,  még  sejtelemmel  sem  bírnak  Dénes- 
váráról. 

Az  öreg  Mikus  azonban  azon  a  párton  volt,  hogy 
engedni  kell  ezt  az  embert,  hadd  menjen,  amerre  akar. 
Legjobb  volna,  ha  csakugyan  eljutna  a  királyhoz  s  ér- 
demeiért ott  tartaná,  mártírrá  avatva.  Legalább  nem 
rontaná  itt  a  levegőt. 

—  De  ahogy  én  ismerem,  —  dohogta  az  öreg,  — 
nem  dugja  ez,  legalább  még  most,  ki  az  orrát  erről  a 
környékről.  Csak  majd  az  utolsó  pillanatban  lesz  első, 
mikor  veszély  nélkül  lehet  százhalálon  keresztültörni  a 
királyhoz.  Ttt  fogr  ez  lappangani  valahol  egy  darabig  s 
majd  nézd  meg,  uram.  hogy  tele  lesz  a  hasa  keleti  szél- 
lel s  miket  fog  abból  kiereszteni,  ha  visszajön! 

Dénes  elkacagta  magát  s  megadta  az  engedélyt  a 
Csonkafül ünek.  aki  esküdözött,  hogy  magától  a  királytól 

Makkai:  Sárga  vihar.  II.  14 

fogja  meghozni  a  parancsot,  hogy  mitévők  legyenek. 
Nagy  rejtelmesen  meg  is  súgta  mindenkinek,  akihez  hirte- 
lenében elnyargalhatott,  hogy  a  királyhoz  megy  Dénes 
megbízásából  s  bemutatta  a  fintorokat,  amikkel  el  fogja 
változtatni  az  arcát,  hogy  a  tatárok  rá  ne  ismerjenek. 

Az  öreg  Mikus  azonban  túljárt  az  eszén  s  egy  szem- 
füles legényével  meglesette  a  nagy  tarisznyával  távozó 
Csonkafülüt.  Igaza  lett  a  bölcs  öregnek.  A  Csonkafülü 
egy  zsombékon  töltötte  el,  a  nád  között  rejtőzve  az  időt, 
amíg  a  tarisznyája  kiürült. 

De  még  maga  Mikus  is  kételkedett  egy  kicsit  legénye 
szavahihetőségében,  mikor  a  Csonkafülü  összerongyolt  ru- 
hákban, piszkosan  s  lihegve  visszaérkezett  s  fölöttébb 
alaposan  ismertette  a  Dunántúlon  lévő  viszonyokat 

A  királyról,  meg  a  famíliája  minden  egyes  tagjáról, 
le  a  kis  trónörökösig  annyi  mindent  tudott,  hogy  elszé- 
dült, aki  meghallotta.  Aztán  jöttek  sorra  az  udvari  mél- 
tóságok. Bátyám,  a  bán,  azt  mondta.  Sógorom,  az  ország- 
bíró, azt  izente.  Barátom,  a  pohárnok,  így  nyilatkozott . . . 

Az  egésznek  az  volt  a  veleje,  hogy  ki  kell  tartani  ke- 
ményen s  nem  kell  félni,  mert  nemsokára  nagy  sereggel 
jön  a  király  s  a  mongolok  máris  annyira  félnek,  hogy  va- 
lószínűleg kardcsapás  nélkül  kivonulnak  az  országból. 

Mikor  Dénes  bizonyságot  kért  tőle,  hogy  valóban  a 
királynál  járt,  az  ördögadta  csak  kivett  a  tarisznyájából 
egy  vastag  aranygyűrűt,  amelynek  kövébe  valóságosan  a 
király  pecsétje  volt  belevésve.  Honnan  szedte,  azt  igazán 
lehetetlen  volt  kitalálni.  Dénes  is,  Mikus  is  csak  eltátot- 
ták  a  szájukat  s  bár  egy  szót  se  hittek  neki,  sehogyse  tud- 

ták  rásütni  a  hazugságot.  A  Csonkafülü  diadalmasan  tá- 
vozott tőlük,  hogy  megtöltse  Dénesvárát  híreivel. 

A  barátaival  hamar  végzett,  sietett  azokhoz,  akiket 
nem  szeretett.  Vésztjósló  szemekkel  hajolt  a  fülükbe  s 
diadalmasan  suttogta  beié: 

—  Neked  megmondom,  barátom ...  Jaj  lesz  egy-ket- 
tőre ezeknek  a  disznó  hazaáruióknak  . . .  Jön  a  király  . . . 
Már  el  is  indult ...  A  mongollal  nem  sok  baja  lesz,  mert 
az  most  már  látja,  hogy  mibe  vágta  a  fejszéjét  s  elinal 
előle.  Hanem  annál  több  dolga  lesz  a  kardjának  a  sok  pi- 
szok magyarral,  akik  beadták  a  derekukat . . .  Hű,  Bará- 
tom, micsoda  bosszúállás  lesz ! . . . 

A  szegény  „hazaáruló"  csak  morgott  valamit  a  foga 
között  s  meggondolkozva  látott  dolga  után.  A  Csonkafülű 
pedig  futott  tovább  s  hétsingnyire  jött  a  láng  a  szájából. 

Dénes  aztán  a  maga  embereivel  látott  hozzá  a  dolog- 
hoz. De  arról  a  Csonkafülü  sem  sokat  tudott  meg  s  más 
még  annyit  se.  Az  ő  töpröngő  arca  azonban  jól  mutatta, 
hogy  mint  gyűlnek  homloka  mögé,  a  hírek  nyomán,  gon- 
dolatok és  elhatározások  s  Mikussal  és  István  fráterrel 
sok  titkos  beszélgetés  esett  az  éjszaka  hajnalba  nyúló 
óráiban. 

Érdekes  világ  alakult  ki  Dénesvárán.  Az  emberek 
csendesen,  de  állandóan  különültek  el  egymástól.  Ma  ez, 
holnap  az  kért  engedélyt,  hogy  áthurcolkodhassék  egy 
másik  szigetre,  mert  ott  vannak  a  barátai.  Nem  bánta, 
mert  ez  is  mozgalmasságot  hozott  az  emberek  rossz  gon- 
dolatokat termelő,  egyhangú  életébe  s  csak  arra  vigyázott, 
hogy  rendjén  történjék  az  efféle. 

Egy-egy  szigetnek  külön  neve  támadt,  a  szerint,  hogy 

miféle  gondolkozású  emberek  gyűltek  össze  ott.  S  ezt  a 
aevet  hol  dicsérve,  hol  szidva,  hol  csúfolva  emlegették 
aztán. 

A  „Kitartók  szigetén"  egy  öreg  úr  volt  a  főtekintély, 
aki  valaha  benne  volt  András  király  szentföldi  seregében 
s  így  igen  világot  látott  férfiú  hírében  állott.  Elbetegese- 
dett  vén  ember  lévén,  nem  akadt  egyéb  dolga,  minthogy 
a  szakállát  simogassa  s  fogadja  a  látogatókat,  akikkel 
megbeszélte  az  ország  dolgát.  Ezek  között  legnagyobb  bá- 
mulója egy  fehérarcú  sovány  ember  volt,  aki  mindig  úgy 
merengett  maga  elé,  mintha  rendkívül  nagy  gondolato- 
kon tépelődne.  Bölcs  hírében  is  állott  ezért  s  az  emberek 
tisztelettel  suttogták,  hogy  mindent  tud,  csak  még  nem 
akarja  elárulni. 

—  A  külföld  nem  tűrheti  ezt  az  ázsiai  pusztítást  — 
jelentette  ki  az  öreg  úr,  minden  vita  végén.  —  Én  isme- 
rem a  külföld  gondolkozását.  Meglátjátok,  a  pápa  keresz- 
tesháborút fog  hirdetni  a  pogány  ördögök  ellen  s  a  német 
császár  is  kibékül  vele  s  engedelmesen  föl  fogja  venni 
szavára  a  keresztet.  Magyarország  a  Nyugat  kapuja.  Ha 
ezt  betörik,  vége  van  a  keresztény  világnak.  Merő  érde- 
kük a  nyugati  országoknak,  hogy  minket  megvédjenek  s 
visszaállítsanak.  Nem  is  kell  mozdítsuk  a  kezünket  sem. 
A  külföld  meg  fog  segíteni. 

A  fehérarcú  bölcs  búsan  bólintott  s  meggyőződéssel 
hagyta  helyben: 

—  Nem  kell  tenni  semmit. 

Ebben  egyetértettek  velők  a  „Reménytelenek  szige- 
tén" is.  De  egészen  más  okból.  Fenét  bíztak  ők  a  külföld- 
ben !  Európa  vén  krokodilus,  —  mondogatták  kiköpve  — 

amelyik  könnyeket  sír,  de  örömében,  hogy  végre  elvisz 
minket  az  ördög.  Jobban  gyűlölt  mindig,  mint  a  bűnét. 

Egy  szikár,  szenvedélyes  magyar,  öklével  csapva  a 
levegőbe,  sötéten  csikorogta: 

—  És  valljuk  meg,  barátaim,  hogy  meg  is  érdemel- 
tük! Nem  hittünk  a  veszedelemben.  Lekicsinyeltük  „a 
büdös  tatárt",  mindig  hencegtünk  a  katonai  erényeinkkel 
s  most  láthatjuk,  hogy  csak  szájhősök  voltunk  azokká! 
szemben,  akik  aztán  megmutatták,  hogy  ugyancsak  értenek 
a  dolgukhoz.  Gazul  bántunk  el  a  kunokkal  is,  mert  nagy 
magabiztunkban  csak  mi  akartuk  megenni  az  ellenségét, 
nehogy  másnak  ts  része  legyen  a  dicsőségből.  Ködöt  et- 
tünk, nem  egyebet.  Ezek  a  Tomajok,  meg  Ugronok  nagy- 
marha vitézek  voltak,  csak  „üsd-vágd.  nem  apád":  —  ez 
volt  a  tudományuk.  Rossz  nemzetnek  rossz  a  királya. 
Még  lovagolni  se  tudott,  nemhogy  hadat  vezetni  s  mészár- 
székre vitte  az  országot. 

Szomorúan  legyintett  egy  szelídképű,  bús  férfiú: 

• —  Magunk  ástuk  meg  a  sírunkat,  bizony.  Ki  hallott 
már  olyat,  hogy  a  békeköveteket  felkoncolják,  a  helyett, 
hogy  megegyeztek  volna  velük  s  együtt  mentünk  volna  a 
nyujsrati  szemforgatók  ellen?  De  amennyi  graz  uraság  a 
világron  van,  az  mind  a  mi  földünkből  burjánzott  fel. 
Egymással  marakodtak  földért,  asszonyért  s  jobban  gyű- 
lölték egymást,  mint  a  kűnt  vagy  a  tatárt,  önző,  aljas 
életet  éltek.  És  az  ifjúság?  . . .  Megette  a  fene  a  mi  dol- 
gunkat már  a  gyermekeinkben ! . . .  Kártyázó,  ivó,  piper- 
kőc semmiháziak  voltak ...  A  csatatéren  ís  kockáztak  s 
nyerekedtek!  Ganéj  ez  a  nemzet  fenékig  s  megverte  az 
Isten  t . . . 


214 


—  Itt  íreg  ^eft  halni! ...  —  bólogattak  rá  a  többiek, 
reménytelenül. 

A  „Megalkuvók  szigete",  ami  a  Csonkafülü  ádáz 
fenyegetéseinek  állandó  céltáblája  volt  s  amire  általában 
gyanakodva  néztek  mindenfelől,  elfogadta  a  Reménytele- 
nek gondolatának  alapját,  de  egészen  más  következtetést 
vont  le  belőle. 

—  Persze,  hogy  bűnösök  vagyunk  —  mondogatták 
ott.  —  De  ez  nem  azt  jelenti,  hogy  meg  kell  dögölni.  Bűn- 
hődni kell,  vállalni  kell  a  büntetést.  Meghalni  könnyű, 
de  élni,  ez  a  nemzet  kötelessége.  Tanulni  kell  a  múltból  s 
nem  óbégatni  rajta.  A  tanulság  pedig  csak  egy  lehet: 
alkalmazkodni  kell  az  új  világhoz. 

Egy  szegletes  mozdulatú,  habari  beszédű  fiatalember 
volt  közöttük  a  tekintély,  aki  ilyesmiket  mondott: 

—  Mi  a  mennykőt  nézzük  a  délibábot?  ...  A  múlt  el- 
múlt, azt  ugyan  vissza  nem  hozza  senki.  A  király  végleg 
kiment  az  országból  és  soha  többé  nem  jön  vissza.  Az 
efféle  Csonkafül űek  hazudhatnak  s  szájalhatnak  össze- 
vissza, de  a  valóság  az,  hogy  had  nincs  s  böfögéssel  nem 
lehet  elfújni  a  tatárt.  Ilyen  hatalommal  senki  se  szállhat 
szembe.  Hiába,  háromszázötven  esztendeig  mi  voltunk  itt 
az  urak  s  könnyen  lehet,  hogy  most  századokig  szolgák 
leszünk.  De  én  nem  félek  ettől.  A  mongolok  is  emberek. 
A  csata  hevében  s  utána,  amíg  biztosak  nem  voltak  a  győ- 
zelemben, kegyetlenkedtek,  az  igaz.  De  akkor  háború  volt. 
A  háborúnak  megvan  a  maga  keserves  mértéke.  Most  már 
béke  van.  Utóvégre  örökre  nem  penészkedhetünk  itt,  eb- 
ben az  utálatos  pocsolyában.  Nem  mondom,  a  renegátok 
gyalázatos  emberek  s  én  szívből  utálom  őket.  Megtagadni 

a  fajt,  ez  alávalóság.  De  álljunk  csak  önérzetesen  oda  a 
büszke  hódító  elé  s  mondjuk  meg  nyiltan,  hogy  magyarok 
vagyunk  és  azok  is  akarunk  maradni  és  azt  tartjuk,  hogy 
a  nemzettagadót  az  ellenségnek  is  meg  kell  vetnie  s  el 
kell  rúgnia  magától,  mert  az  ilyen  eb  neki  se  lehet  meg- 
bízható és  hasznos  szolgája.  Mi  azonban  készek  vagyunk 
megnyugodni  a  változhatatlanba  s  beleilleszkedni  az  adott 
keretek  közé.  Természetesen,  mint  magyarok,  nyelvünk, 
vallásunk,  műveltségünk  megtartása  és  szabad  gyakor- 
lása mellett.  De  hü  alattvalók  leszünk  s  tiszteletben  tart- 
juk az  új  állam  törvényeit.  Nem  hiszem,  hogy  egy  ilyen 
egyenes  katonanemzet,  egy  ilyen  világhódító  hatalom  ne 
bírna  annyi  bölcsességgel,  hogy  ezt  meg  ne  értse  s  öröm- 
mel ne  fogadja . . .  Csak  időt  s  alkalmat  kell  keresni  s 
nem  szabad  tovább  várni  itt,  amíg  késő  lesz. 

Dénes  mindezeket  az  álláspontokat  nagyon  jól  is- 
merte s  az  idő  megtanította  arra,  hogy  felülemelkedve  a 
pártokon,  mérlegelje  valamennyinek  igazát.  Mert  mint 
mindig,  most  is  az  volt  a  szomorú  magyar  valóság,  hogy 
mindenkinek  igaza  volt  és  senkinek  se  volt  igaza. 

Tomaj  fia  tanult  annyit  az  apjától,  hogy  botorul  ne 
bízzon  a  külföld  nagylelkűségében  és  keresztény  lelkiis- 
meretében. Sohase  volt  ugyan  elmélkedő  ember,  de  meg- 
ragadtak a  fejében  az  apja  külső  országi  tapasztalatairól 
való  elbeszélései,  amiket  valaha  még  Péter  atyával  szo- 
kott közölni  az  asztalnál,  esténként,  mikor  őt  már  húzta 
le  a  feje  az  álmosságtól.  De  önkéntelenül  is  ottmaradtak 
a  fülében  a  szavak  s  jól  tudja,  hogy  az  apja  mindig  azzal 
végezte:  „Páter,  páter,  az  erő  több  az  igazságnál  s  az  ér- 

dek  fontosabb  a  szeretetnél."  Tétlenül  várni,  hogy  más 
segítsen  rajtunk:  ez  a  halál. 

De  azért  nincs  igaza  a  reményteleneknek  sem,  mert  a 
bűn  büntetését  elhordozni  kötelesség  s  megújult  élettel 
helyrehozni  az  Isten  akarata.  Ezt  már  Péter  atyától  ta- 
nulta Dénes. 

Élni  kell,  ez  az  igazság,  de  még  se  úgy,  ahogy  a  meg- 
alkuvók gondolják.  Ó,  hányszor  vergődött  ezen  ő  maga 
is  álmatlan  éjszakákon  s  lyukadt  ki  arra,  hogy  alkalmaz- 
kodni kell  s  úgy  tartani  meg  a  magyarságból,  amit  lehet. 
Hiszen  tudta,  hogy  Dénesvárát  úgy  se  lehet  világvégéig 
elleneszegezni  az  új  hatalomnak.  De  aztán  összeborzadva 
verte  el  magától  ezt  a  gondolatot,  ő,  sajnos,  reménytele- 
nül biztos  volt  annak  hiábavalóságában,  amiben  ezek  a 
megalkuvók  reménykedtek.  Tisztán  látta,  hogy  a  mongol 
lal  nem  lehet  alkudozni.  Itt  megegyezés,  belátás,  kímélet 
méltányosság  és  béke  szóba  se  kerülhet.  A  mongolnak 
csak  névtelen  szolgák  kellenek  és  csak  annyi  szolga 
amennyire  szüksége  van.  Ha  tőle  függ:  Magyarország 
nincs  többé. 

Mi  marad  tehát  f  . . .  A  magunk  ereje,  semmi  más. 
Lehet,  hogy  ez  az  erő  végtelen  kicsi.  De  kölcsönből  úgyse 
lehet  megélni.  Ez  az  örök  magyar  vagy-vagy:  csodát- 
tenni, vagy  meghalni.  Talán  jobb  volna  meghalni  becsü- 
lettel, kitörni  innen  s  mégegyszer  megvillogtatni  a  hősi 
kardot,  ahogy  az  apja  tette  kétszer  is,  az  Oroszkapunál  és 
Muhinál.  Az  gyönyörű  volt,  férfihez  méltó  s  feledhetet- 
len. És  mésis.  mintha  csak  az  ő  lelke  suttogná.  ho<?y  em- 
lékezzék a  végrendeletére:  neki  Tomajon  kell  maradnia, 
neki  mentenie  kell,  neki  bíznia  kell  a  jövőben.  Gondola- 

taiba  mindegyre  visszatér  s  belekattog  egy  szólam,  amiről 
sehogyse  tudja,  honnan  való,  de  úgy  jön,  hogy  ezt  is  az 
apja  sugallja:  százhatvan  vár...  százhatvan  vár!... 
Igen,  ennyi  van  szétszórva  Magyarországon  s  most  mind 
tele  menekültekkel  s  katonákkal.  Talán  elpusztult  har- 
minc-negyven belőle,  de  a  többi  még  áll  s  nagy  idő  kell 
ahhoz,  amíg  egyenként  megvívhatja  őket  az  ellenség. 
Amíg  csak  egy  is  létezik,  még  mindig  van  magyar  nem- 
zet. A  mongol  se  több,  mint  az  a  nép.  amelyik  ezekben  a 
várakban  védelemre  készen  áll.  És  mennyi  ezer  és  ezer 
bujdosó  tengődik  menedékköveken,  barlangokban  és  er- 
dőkben . . . 

És  ott  öleli  át  a  Duna  hűséges  védő  karja  az  elpusz- 
tult ország  legősibb  műveltségű  királyi  területét,  az  Ár- 
pádok fészkét,  a  királyok  székvárosát,  koronázóhelyét  és 
szentelt  sírjait ...  És  ott  van  mögötte  maga  a  király  s 
bizonyára  még  sok  él  étben -maradt  becsületes,  vitéz  em- 
ber, akik  nem  adták  fel  a  küzdelmet! . . .  Nem,  nincs  vége 
még  mindennek!...  Ttt  kell  maradnom,  őriznem  a  rám- 
bízottakat  s  reménykednem  mindhalálig!... 

Az  öreg  Mikus.  vén  csontjai  ellenére,  most  is  a  leg- 
fürgébb  s  legügyesebb  hírhozó  volt  az  egész  várban. 
Messze  vidékekig  el  tudott  hatolni  s  mindig  szerencsésen 
visszajutott,  ritkán  térve  meg  a  nélkül,  hogy  valami 
újabb  biztos  hírrel  ki  ne  egészítse  azt  a  töredékes  képet, 
amit  Dénes  ebben  az  elzártságban  alkothatott  magának  a 
künntl  evőkről. 

A  menekülés  régen  lezajlott  már  s  Dénesvárába  hó- 
napok óta  nem  került  új  ember.  Űgylátszik,  a  künntlevők 
sorsa  eldőlt.  Vagy  meghaltak,  vagy  szolgák  lettek. 

Annál  nagyobb  volt  a  meglepetése,  mikor  az  öreg 
Mikus,  legutolsó  útjáról,  ismét  új  emberekkel  tért  vissza. 

Marcona  külseje  alatt  finoman  érző,  meleg  szívet  rej- 
tegetett a  vénember  s  éjszaka  lopta  be  Déneshez  Ákos  Er- 
nyét  és  Júliát,  hogy  rettentő  külsejükért  ne  kelljen  senki 
előtt  szégyenkezniük.  Az  öreg  papot  is  elhozta  volna  ab- 
ból a  rom  templomból,  ahol  rájuk  talált,  de  azt  erővel  sem 
lehetett  eltépni  csonka  oltárától  s  így  ott  kellett  hagynia. 

Dénes  megrendülve  hallgatta  végig  hős  barátjának  s 
nem  kevésbbé  hős  feleségének  történetét  s  először  tárult 
föl  szemei  előtt  a  pusztítás  igazi  képe,  amely  végigvihar- 
zott  a  boldogtalan  országon. 

Másnap  már  senki  se  ismert  volna  rá  Ákos  Ernyére  és 
asszonyára,  hogy  az  öreg  Mikus  és  István  fráter  gondos 
kezei  szeretettel  kimosdatták  őket  a  szennyből  s  tisztes- 
séges ruhákba  öltöztették. 

A  szörnyű  megpróbáltatások  nyomai  még  ott  sötét- 
lettek vonásaikban,  szemeikben,  de  már  áttört  rajtuk  a 
fiatal  élet  megszépítő,  kibékítő  örömének  fénye  s  a  rút- 
ságban ébredt  igaz  szerelem  most  kezdte  megkapni  jutal- 
mát, mikor  a  test  végre  beszédes  tükrévé  válhatott  a  szív 
minden  kincsének. 

Dénes  boldog  volt,  hogy  \égre  a  gondviselés  hozzá- 
méltó  barátot  vezérelt  otthonába  s  azt  remélte,  hogy  az 
élet  terhe  sokkal  könnyebb  lesz  számára  is,  ennek  a  fiatal 
párnak  társaságában.  , 

De  mikor  erről  kezdett  beszélni,  Ákos  Ernye  komo- 
lyan ingatta  a  fejét: 

—  Köszönöm,  barátom.  Hidd  el,  ebben  a  borzasztó 
világban  nekünk  is  ez  lenne  a  legkedvesebb.  De  mindeni- 

künknek  mást  parancsol  az  Isten  akarata.  Neked  marad- 
nod kell.  Nekem  pedig  el  kell  mennem,  hogy  jelentkezzem 
szolgálatra  az  én  uramnál  és  hogy  Júliát  ígéretem  szerint 
elvezessem  hozzá  s  megkérjem,  hogy  bízza  reám  egykori 
ispánja  leányának  holtig  való  gondviselését.  Hiszem,  hogy 
nem  örökre  búcsúzunk.  Az  ország  föl  fog  támadni  sírjá- 
ból. De  én  most  elmegyek  a  királyhoz. 


NEGYEDIK  FEJEZET 


I. 


A  csázmai  kolostor  folyosóin,  udvarán  úgy  surran- 
nak ide-oda  a  fráterek,  mint  az  árnyékok.  Ha  lehetne, 
nem  is  lélekzenének,  csakhogy  minél  kevésbbé  zavarják  a 
királyt.  Erősen  boldogok  és  büszkék,  hogy  éppen  az  ő 
kolostorukat  érte  ez  a  nagy  megtiszteltetés  s  ha  nem  fél- 
nének a  hiúság  ördögének  csapdájától,  kimondhatnák, 
hogy  voltaképpen  ma  az  ő  klastromuk  Magyarország  köz- 
pontja. Igaz,  hogy  nem  készült  királyi  várnak  s  kicsi 
ekkora  dicsőségre,  de  hiszen  Magyarország  is  nagyon 
kicsi  lett,  amióta  az  öreg  Duna  a  határa. 

István  zágrábi  püspök,  zalai  kemény  magyar,  tudós 
és  pompakedvelő  jó  uruk  juttatta  őket  ehhez  a  nevezetes 
kiváltsághoz,  mikor  a  király  Pók  Móric  úrral  s  Mátéfia 
Detrével,  fiatal  lovagjával,  hozzávergődött  az  álnok  Fri- 
gyes herceg  fogságából.  A  király  akkor  titokban  akarta 
tartani  személyét  s  csendes,  rejtett  zúgot  kért  a  püspök- 
től, ahol  számot  vethessen  helyzetével  és  teendőivel.  így 
kísérte  őt  István  püspök  a  félreeső  kis  zárdába  s  azóta  a 
fráterek  egyebet  se  tesznek,  minthogy  azt  lesik,  mivel  le- 
hetnének szolgálatára? 

Pók  Móric  megmagyarázta  nekik,  hogy  a  királynak 
azzal  tesznek  a  legtöbbet,  ha  úgy  mutatják,  mintha  nem 
tudnák,  kicsoda,  csak  ismeretlen,  előkelő  lovagként  tekin- 
tik s  a  szerint  viselkednek  vele  szemben, 

A  bujdosó  lovag,  ahogy  ettől  fogva  nevezték,  min 
dennap  ott  térdelt  áhítatosan  a  hajnali  misén,  a  kolostoi 
kicsi  templomában  s  a  fráterek  egész  közeiről  láthatták 
szürkén  csillogó  haját,  mély  gondolatokba^  merült  komoly 
arcát  s  imádságra  kulcsolt  balkezén  a  behegedt  seb  vö- 
röslő forradását,  amiről  úgy  suttogtak  egymással,  mini 
valami  érthetetlen  csodáról,  mert  hiszen  levágott  ujjnak 
helye  volt  az  kétségtelenül,  holott  százszor  is  megszámol 
ták,  lopva  odavetett  pillantással,  hogy  épen  megvan 
annak  a  kéznek  mind  az  öt  ujja. 

Bizsergető  érzés  volt  tudni,  hogy  a  hatalmas  királ) 
él  közöttük,  olyan  mindennapi  közelségben,  mint  egy  csa- 
ládtag s  mégis  olyan  messze,  mintha  tenger  választaná  el 
tőlük,  a  titok  és  hallgatás  tengere. 

Olykor  látták  két  kísérőjével,  amint  távozott,  vag\ 
visszatért  rövid  sétáiról,  de  egyébként  mindig  szobájábai 
tartózkodott,  mely  abból  a  másikból  nyilt,  ahol  kísérő 
laktak.  Az  idősebbik  ezek  közül  sohase  mozdult  el  mellőle 
de  a  szúróstekintétü,  zömök,  mord  fiatal  többször  is  ello- 
vagolt a  klastromból  s  napokig  távol  volt. 

Nemrégiben  azt  izente  István  püspök,  hogy  még  eg\ 
cellát  kell  üríteni,  mert  új  vendég  is  érkezik.  A  kolosto- 
ron kívül  pedig,  a  falucskában  szállást  kell  szerezni  úti- 
szekér, kocsis,  néhány  katona  s  lovak  számára.  A  vendé- 
get úgy  kell  köszönteni,  ahogy  főpapi  testvért  megillet, 
de  nem  szükséges  fölismerni  és  nem  szabad  róla  beszélni. 

Természetesen,  valamennyi  fráter  azonnal  megis- 
merte Báncza  Tstvánt,  mikor  Detre  kíséretében  megérke- 
zett. Valamikor  Mátyás  érsek  káplánja  volt  Zágrábban, 
mielőtt  az  még  prépost  korában  Erdélybe  ment  volna,  az 

akkori  ifjabb  királlyal.  Azóta  se  felejtették  el,  mindig 
szeretettel  kísérték  fényes  pályáján  s  volt  olyan  is,  aki 
találkozott  vele  a  későbbi  időkben.  De  azért  úgy  fogadták, 
ahogy  a  püspök  kívánta,  csak  az  üdvözlés  volt  melegebb, 
testvériesebb  s  Báncza  valamennyiüket  megölelte  s  meg- 
csókolta. 

Mióta  itt  van,  a  misén  kívül  nem  is  látták  többet, 
csak  a  szolgálattevő  fráter  súgta  meg,  hogy  délelőtt  min- 
dig a  királynál  van,  ebédutántól  fogva  pedig  késő  éjsza- 
káig szakadatlanul  ír  a  cellájában. 

Ma  reggel  másodmagával  érkezett  vissza  a  fiatal  lo- 
vag, miután  megint  távol  volt  néhány  napig.  Az.  aki 
velejött,  nagytermetű,  pillogószemü,  szeplős,  vörösképű, 
szőke  fiatalember,  azonnal  el  is  tűnt  a  szemük  elől,  a  ki- 
rály szállásának  ajtója  mögött. 

—  A  főkancellár  úr  van  bent  a  királynál  —  mondta 
Pók  Móric,  miután  megölelte  Mátéfia  Detrét  és  Huntpáz- 
mán  Ehellőst.  —  Üljetek  ide  mellém  egy  kicsit,  amíg  be- 
jelenthetlek s  te,  fiam,  —  mosolygott  Ehellősre  —  mondd 
csak  el,  mi  történt  veled.,  mióta  elváltunk  Pozsonynál?  . .  . 
S  Kozmát  hol  hagytad,  holott  senki  fia  nem  látott  még  ti- 
teket egymás  nélkül  ? 

—  Nem  jó  helyt  van  szegény  —  mondta  Ehellős  bú- 
san. —  Még  hagyján,  hogy  tíz-tizenkét  sebbel  kínlódik, 
nagyobb  baj  az,  hogy  a  gaz  Frigyes  körmei  közé  került. 
Van  mivel  búsítsam  megint  szegény    királyom  szívét . . . 

—  Hát  csakugyan  megpróbálta  az  az  istentelen  ?  . . 
ugrott  föl  Móric    dühösen.    Persze,  hallottunk  valamit 
Detre  útján,  de  most  minden  hír  olyan,  hogy  felét  se  le- 
het elhinni,  amíg  becsületes  tanú  nem  igazolja. 


Mal&al;  -Sárgajvlhar,  n. 

Ehellős  sürün  bólongatott:  . 

—  Mi  is  mindenfélét  hallottunk  össze-vissza  s  így  azt 
is,  hogy  a  király  Segesdre  vergődött  Én  hát  odanyargal- 
tam az  ostrom  után  és  meg  is  kaptam  a  királyasszonyt 
meg  a  családot,  több  úrral  és  Istennek  hála  Detrét  is,  aki 
aztán  idehozott. 

—  De  miféle  ostromról  beszélsz? — vágott  közbe 
Móric. 

—  Hát  Pozsony  ostromáról ! . . .  —  válaszolt  Ehellős 
pillogva.  —  Az  volt  a  legnagyobb  baj,  hogy  semmiről  se 
tudtunk,  ami  ott  a  Morván  túl,  annak  a  drágalátos  her- 
cegnek a  várában  történt.  És  így,  mikor  csapatai  egy- 
szerre jelentek  meg  Mosonyban,  Sopronban  és  Locsmány- 
ban,  azt  hittük,  a  mongol  ellen  hoz  hadat  a  segítségünkre. 
Mert  akkor  már  tudtuk,  hogy  a  Trencsén  felől  becsapott 
ellenség  Bécsig  száguldozott,  de  azok  vitézül  tartották 
magukat,  amíg  Frigyes  a  cseh  királlyal,  a  karinthiai  és 
meráni  herceggel,  Berthold  pátriárkával  és  a  badeni  gróf- 
fal együtt  föl  nem  mentette  őket  az  ostrom  alól.  A  Du- 
nán át  mindenféle  hírek  jöttek,  hogy  nagy  győzelmet 
arattak  a  mongolon.  Magunk  is  láttunk  a  túlsóparton  el- 
nyargaló hordákat  s  tényleg  menekülőknek  látszottak. 
Senki  se  értette  hát,  hogy  kerül  az  osztrák  herceg  most  a 
Duna  alá,  a  helyett,  hogy  túlfelől  üldözné  a  megvert  ha- 
dat? De  az  a  bolond  hír  futott  széjjel,  hogy  a  király  neki 
adta  a  három  határmegyét,  mi  az  ördögért,  senki  se 
tudta  s  most  azért  jön,  hogy  birtokába  vegye. 

—  Gyalázatos  ordas !  —  csikorgatta  a  fogát  Pók  Mo- 
rc. —  Ez  az  6  mestersége:  nyakába  ugrani  az  elbukott- 
)  ak ! . . . 

—  De  hogyan ! . . .  —  legyintett  Ehellöo.  —  Min- 
denütt  azt  hirdette,  hogy  Magyarországnak  most  már 
vége  van.  A  német  birodalmat  kell  védelmezni.  A  király 
maga  is  lemondott  mindenről  s  a  császárhoz  futott.  Bele- 
egyezett, hogy  ő,  Frigyes  azt  a  három  megyét  megszállja, 
biztosítékul  a  határok  védelmére.  Miféle  határokéra? . . . 
Hát  csakis  a  németekére,  hiszen  magyar  határok  már 
nincsenek . . .  Nem  segíteni  jött  az  alávaló,  hanem  raga- 
dozni, hullarablónak.  Láttátok  volna,  hogy  futottak  a  sze- 
gény magyarok,  akiknek,  mialatt  a  tatártól  remegtek, 
egyszerre  nyugatról  szakadt  a  nyakába  nem  is  álmodott 
új  veszedelem.  Az  osztrákok  úgy  bántak  velük,  mint  az 
ellenséggel.  Kergették,  rabolták  őket,  hogy  a  tatár  se  kü- 
lönben. Mi  mondom,  mit  se  tudtunk  a  királyon  elköve- 
tett gyalázatos  csalásról,  de  még  ha  tudtunk  volna  is,  ez 
az  alávalóság  akkor  is  fölbontott  volna  bármi  kötést.  így 
gondolkoztak  a  győriek  is,  akik  miután  kikergették  őket  a 
várból  és  a  városból,  összeszedték  magukat,  fegyverrel 
visszafoglalták  a  várost  s  beszorították  a  rablókat  a  várba. 
Mivel  azok  nem  akartak  engedni,  rájuk  gyújtották  a  vá- 
rat s  odapörkölték  a  gazembereket.  Hogy  ezt  hallottuk, 
azonnal  elhatároztuk  Kozmával:  Pozsonyt  megvédjük 
mindhalálig.  Meg  is  védtük,  de  szegény  Kozma  egy  kiro- 
hanásban sebekkel  borítva  fogságbaesett  s  a  visszataka- 
rodó rablók  magukkal  hurcolták  a  herceghez.  Azt  mond- 
ják, Frigyes  őrjöng  a  dühtől,  hogy  nem  sikerült  szép- 
szerével rátennie  kezét  a  három  megyére  s  bosszúját  most 
azokon  a  menekült  magyar  urakon  tölti  ki,  akik  a  Duna 
fölötti  vidékekről,  bízva  a  keresztény  szövetségesben,  tőle 
kértek  oltalmat  a  mongol  ellen.  Mindenükből  kiforgatja 

őket  egy  falat  kenyérért,  állítólag  még  a  ruhájukat  is 
elveszi  s  úgy  ereszti  szélnek,  ki  veretve  országából.  De  csak 
az  Isten  egyszer  erőt  adjon  hozzá,  majd  megfizetünk! . . . 

—  Ez  hát  a  híres  keresztény  testvériség ! . . .  —  mor- 
dult bele  Detre  is,  dühös  megvetéssel  köpve  ki.  —  Volt  is 
eszem,  hogy  nem  dugtam  fejemet  a  verembe,  amikor  tite- 
ket átesalt  magához  a  szegény  király  úrral,  Móric  bá- 
tyám! 

—  Hallottad  már?  ...  —  fordult  Móric  szomorúan 
legyintve  Ehellős  felé. 

—  Detre  elmondott  egyet-mást  —  bólintott  Ehellős. 
—  El  se  tudom  képzelni,  hogy  történhetett  meg?  .  .  . 
Sze'  ismerhette  a  király  úr,  micsodás?  . . . 

—  Ismerni  ismerte,  —  mondta  Móric  —  de  az  a  róka 
úgy  ért  a  színleléshez,  hogy  megcsalná  az  angyalok  sze- 
mét is.  Aztán  olyan  volt  akkor  a  helyzet,  hogy  a  kő  is 
meglágyult  volna  a  király  sorsán.  Emberről,  aki  még 
hozzá  keresztény  fejedelem  és  szövetségesnek  hirdette 
magát,  el  nem  hihettünk  ilyen  hitványságot,  még  ha  ő 
is  volt  az.  Mikor  ti  és  a  többiek  Pozsonynál  elmaradtatok 
tőlünk,  hogy  mindenik  a  maga  dolga  után  lásson,  a  király 
úr  parancsa  szerint,  mielőtt  ismét  összejönnénk  Segesden, 
ahogy  megbeszéltük,  mink,  Detre  meg  én,  a  Morva  part- 
ján kísértük  tovább  a  királyt,  hogy  kerülővel  hozzuk  el, 
lehetőleg  senkitől  se  látva.  Az  ő  gondolata  volt  ez,  mert 
úgy  vélte,  hogy  ha  menekülőben  ismerik  föl,  mindenütt 
oktalanul  elrémülnek  az  emberek,  fölbomlik  a  rend  itt  a 
Dunántúlon  is  s  nem  lesz,  akit  ellenállásra  lehessen  bírni. 
Azt  akarta,  hogy  majd  csak  akkor  lépjen  elő,  amikor 
már  összeszedte  magát  s  valamennyien  mellette  leszünk 

áj  csapatokkal,  aminek  gyűjtésére  küldött  szét  titeket 
Bölcs  gondolat  volt,  akárki  láthatja.  De  ahogy  ott  a 
Morva  partján,  a  hőségben  s  a  kiállott  szenvedésekben 
ellankadva,  lehányta  fegyverzetét  s  elszunnyadt  ebéd 
után,  egyszerre  csak  átjött  Frigyes  jókora  csapattal  a 
folyón  s  kért,  hogy  ébresszük  föl  álmából,  mert  segíteni 
akar  rajta.  Aztán  hogy  a  király,  fölserkenve  zavartan 
pillantott  reá,  csupa  méz  lett,  részvét  és  vigasztalás  s 
alázatos  tisztelettel  kérte,  menjen  át  vele  a  túlparton  lévő 
várába,  ahol  kipihenheti  magát  s  a  sebét  is  meggyógyít- 
ják. Ügy  tud  az  beszélni,  fiam  s  olyan  szépeket  mondott 
a  keresztény  szeretetről,  a  szövetségi  hűségről,  hogy  a 
szegény  király  ebben  a  keserves  állapotában  engeszte- 
lődve nyújtott  kezet  neki,  még  köszönte  is  a  nehéz  órá- 
ban megmutatott  jóságát  s  maga  indítványozta,  hogy 
felejtsék  el  a  multat,  mert  ilyen  veszedelemben  két  ke- 
resztény uralkodó  nem  fújhat  haragot,  össze  kell  fogniok 
a  közös  nagy  bajban.  Frigyes  mindent  helyeselt,  mindent 
ígért,  égfelé  forgatott  szemekkel . . .  Csak  ez  a  Detre; 
ez  volt  okos  közülünk . . .  Sötét  képpel  méregette  a  bará- 
tunkat s  csak  morgott,  mint  a  medvebocs.  Térült-fordult 
s  szépen  elódalgott  valahová.  Mi  pedig  a  szegény  király 
úrral  átmentünk  aztán  hercegünk  vendégszerető  várába. 
Megjegyzem,  alighanem  úgyis  átvitt  volna,  ha  tán  ellen- 
kezünk. Volt  vagy  ötven  kópjása,  mi  az  ördögöt  csinál- 
hattunk volna  ? . . .  De  önkényt  mentünk,  sajnos,  ez  az 
igazság.  A  többit  már  úgyis  tudod.  Másnap  megváltozott 
az  édes  pofája  s  tízezer  ezüst  márkát  követelt  a  király- 
tól, az  egykori  hadisarc  visszatérítése  fejében,  amit  sze- 
rinte most  már,  hogy  végleg  kibékültek,  vissza  kell  kap- 

nia.  Királyom  csodálatosan  viselkedett.  Nem  ámult,  nem 
is  vitatkozott.  Én  kettéharaptam  volna  a  gégéjét  mér- 
gemben, de  ő  belém  parancsolta  a  szót.  Hanem  a  szeme, 
ahogy  mindent  egyszerre  megértve,  végigmérte  a  her- 
ceget, beszélt  helyette.  Még  az  az  eb  is  elvörösödött  s 
félrefordult.  A  király  odavetette  neki  tarsolyát,  kirakott 
övét,  mentéjéről  leszaggatott  csattjait,  ujjáról  a  gyűrűket 
s  aztán  szónélkül  hátat  mutatott  neki.  Látni  nem  láttuk 
aznap,  de  este  azt  izente,  hites  becsű  szerint  csak  kétezer 
márkába  veheti  be  ezeket  az  apróságokat.  Tudja,  hogy 
a  királynak  most  nincs  egyebe,  de  ő  megelégszik  egy 
levéllel  is,  melyben  a  három  határmegyét  zálogul  leköti, 
amíg  majd  kifizetheti  a  többi  nyolcezret . . .  Mindjárt 
küldte  is  a  kész  levelet,  csak  alá  kellett  írni.  Pecsét  volt 
már  rajta,  a  király  elvett  gyűrűjével  odaütve. 

A  küszöbön  feküdtem  akkor  éjjel,  álmatlanul  s  hal- 
lottam, ahogy  jár  le  s  fel  szegény  a  szobában,  virradtig, 
olykor  sóhajtva  egyet.  Reggel  aláírva  ideadta  a  levelet, 
hogy  vigyem  a  herceghez  s  jelentsem,  vissza  akar  menni 
országába,  vitesse  át  a  folyón.  Mehetünk,  azt  izente,  de 
csónakot  nem  ad,  mert  hátha  ott  tartjuk  a  túlsó  par- 
ton. Én  csak  csodáltam  a  királyt.  Inkább  vidám  volt, 
mint  haragos  vagy  bús. 

—  Nem  baj,  Móric  —  mondta  nekem.  —  Ezen  is 
túl  kellett  esni.  Minden  próbát  ki  kell  állni,  amit  az 
Isten  rám  mér,  hogy  egészen  meggyógyítson. 

Űgy  mentünk  ki  a  várból,  mint  két  koldús  s  az 
orcám  lángolt  a  megaláztatástól.  De  ő  csak  mosolygott 
s  ment  előttem,  senkire  se  nézve.  Bolyongtunk  egy  dara 

big  a  parton,  hogy  hátha  kapunk  embert,  aki  megszán 
s  átvisz?  Kaptunk  is.  Ott  integetett  felénk,  valami  bokrok 
közül.  Detre  volt,  aM  túl  csónakot  szerzett  s  éjszaka 
átsirült,  azon  gondolkozva,  hogy  szöktessen  meg?  Mert, 
hála  Istennek,  nem  bízott  a  házigazdánkban. 

Detre  mord  arcán  jóleső  mosoly  villant  fel  most  is 
s  keményen  vágott  a  fejével  Ehellős  felé. 

—  Nincs  tovább  —  fejezte  be  Móric.  —  Most  már 
mindent  tudsz.  Elvergődtünk  Zágrábba  s  aztán  idebúj- 
tatott a  püspök.  És  azóta  urunk  itt  dolgozik  keményen, 
a  jövendőért. 

—  Mit  akar  tenni  voltaképpen?  —  érdeklődött 
Ehellős. 

—  Sokáig  úgy  láttuk,  semmit.  Csak  gondolkozott 
naphosszat,  s  éjszakákon  át  hallottuk,  hogy  jár  odabenn 
az  ágytól  az  ablakig  s  önmagával  beszélget.  Eleinte  fél- 
tettük is,  hogy  tán  elveszti  az  eszét.  De  nem  olyan  volt, 
semmikép.  Csak  egészen  más,  mint  régebb.  Igaz,  hogy 
örökösen  el  van  mélyedve  gondolataiban,  de  nyoma  sincs 
rajta  annak  a  bánatnak  s  gyötrődésnek,  ami  valaha  állan- 
dóan sötétlett  róla.  Az  arca  nyugodt,  a  tekintete  elszánt, 
a  szava  határozott.  Valahányszor  Detre  híreket  hozott 
neki  arról,  a  minek  megtudására  elküldte,  akár  jó  volt, 
akár  rossz,  csak  komolyan  bólintott  reá  s  annyit  mon- 
dott: rendben  van.  Mióta  Báncza  úr  itt  van,  megkezdődött 
a  levélírás  Nincs  a  nyugatnak  olyan  fejedelmi  embere 
s  főpapja,  akihez  ne  írt  volna  s  már  egész  halom  van 
belőlük  és  Báncza  megsúgta,  hogy  nemsokára  indul 
velük,  eljuttatni  őket  rendeltetési  helyükre.   Ha  csak 

kőből  nincsenek  a  világ  keresztény  nagyjai,  össze  keli 
fogniok  Magyarországért  és  a  saját  érdekükben  is,  azt 
mondja  a  kancellár.  Mert  ahogy  a  király  leírja  nekik 
a  veszedelmet  s  annak  rettentő  következményeit,  ha  Ma- 
gyarországot végleg  pusztulni  engedik,  az  olyan  megható 
és  meggyőző,  mintha  csak  maga  az  Isten  súgta  volna 
neki  a  szavakat,  magányos  elmélyedésének  óráiban. 

Ehellős  nagyot  sóhajtott  s  fejét  csóválgatva  mor- 
mogta: 

—  Csak  meg  ne  csalódjék  most  is  a  király!... 
Csodahit  ez,  bátyám,  amelyik  így  tud  bízni ! . . .  Mi  ott. 
Pozsonyban  azt  hallottuk,  a  Bécset  felmentő  keresztény 
sereget  már  feloszlatták,  miután  megnyugodtak  benne, 
hogy  a  veszedelem  a  Dunánál  megállott.  Az  ő  bőrüket 
nem  égeti  többé  a  tüz  s  mit  bánnak  minket?  Egy  bajor- 
országi kalmár  jött  Pozsonyba,  hogy  az  ottrekedt  csa- 
ládját végképen  haza  vigye.  Pedig  kőháza  volt  a  város- 
ban. De  azt  mondta,  nem  törődik  többet  vele,  mert  itt 
úgy  se  lesz  már  élet.  Egy  páter  ki  is  prédikálta  ott  náluk 
a  szószékből,  hogy  Magyarországot,  mely  háromszázöíven 
évig  állott  fenn,  mint  a  kereszténység  erős  bástyája,  a 
tatárok  ebben  az  esztendőben  megsemmisítették.  A  nagy 
világ  szemében  mi  már  halottak  vagyunk,  bátyám. 

Móric  megdöbbent  ezekre  a  szavakra  s  mint  aki  vá- 
ratlan villámfénytől  vakul  el,  a  szeméhez  kapott.  De 
aztán  megrázva  magát,  erőltetett  bizakodással  mondta: 

—  Az  nem  lehet,  hogy  a  király  ebben  is  csalatkozz 
zék.  ö  nem  ezekben  az  apró  hercegekben  bízik,  akiknek 
efféle  Frigyes  volt  a  vezérük.  Báncza  egyenesen  a  pápá- 

iioz  s  a  császárhoz  fog  menni ! . . .  Azok  az  egész  világ 
lelkiismerete.  Magasan  trónoló,  messzelátó  uralkodók 
Nem,  fiam,  bennük  nem  csalódhatunk ! . . . 

• 

A  királyné  majorja  Segesden  éppenúgy  nem  ké- 
szült ország  piacának,  mint  a  csázmai  kolostor.  A  gazda- 
ság ugyan  kiterjedt  s  népe  is  nagyszámú,  de  maga  a 
földszintes  udvarház,  elrejtve  hatalmas  fák  koronái 
között,  inkább  csak  valami  vidéki  uraság  kényelmesen 
terpeszkedő  otthonának  látszott,  mintsem  királyi  kas- 
télynak. 

Szerencsére  szoba  bőven  volt  benne  s  a  közepén 
nagy,  nyitott  tornácos,  legalább  száz  embernek  való 
ebédlő  feküdt  keresztül  rajta,  messze  kiugorva  mindkét 
oldalon  a  ház  szélességéből. 

Idejött  a  királyné  gyermekeivel,  Báncza  Istvántól 
és  Mihály  udvarmestertől  kísérve,  miután  egy  darabig  a 
határszélen  tétováztak,  hogy  mitévők  legyenek.  Szeren- 
csé jükre  idejében  hírt  vettek  az  osztrák  herceg  gonosz 
mozdulásáról  s  a  királyné  úgy  határozott,  hogy  ebbe  az 
aránylag  távoleső  és  jól  takart  fészekbe  menti  övéit, 
amíg  majd  az  események  megmutatják,  kell-e  tovább 
futniok? 

Mire  megérkeztek,  már  ott  volt  Kálmán  herceg,  akit 
Vilmos  hozott  ide  haldokolva,  Pest  felől.  Salomé  ekkor 
még  a  zágrábi  püspök  oltalma  alatt  várta  a  dolgok  ki- 
menetelét, de  a  királyné  azonnal  utána  küldött  s  együtt 
ápolták  aztán,  mindent  elkövetve  érette,  hogy  megment- 
h  essék  az  életnek. 

Voltak  pillanatok,  amikor  a  herceg  megismerte  fe- 
leségét, de  a  királynéra  mindig  idegenül  tekintett  s 
nyugtalan  volt,  ha  maga  mellett  látta  meg. 

—  Ki  az  a  gyászruhás  asszony  ?  . . .  —  kérdezte  Sa- 
jómétól, félig  önkívületben. 

—  A  királyné  az,  lelkem,  Mária  —  csitította  Sa- 
lomé.  —  És  nincs  gyászban.  Miért  is  volna? . . . 

A  nagybeteg  messzerévedő,  lázas  szemekkel  da- 
dogta: 

—  De  igen . . .  Gyászfátyol  van  a  fején  s  messzire 
borítja  körülötte  a  földet . . .  Mondta  is . . .  hogy  a  gyer- 
mekeit .  . .  gyászolja  . . . 

—  Álmodtad,  édes  uram  —  törülgette  Salomé  resz- 
kető kézzel  a  férje  homlokát.  —  Élnek  a  gyermekei  mind. 

De  Kálmán  csak  a  fejét  rázta  s  lecsukta  a  szemeit. 
Salomé  pedig  gyöngéden  eltitkolta  Mária  elől  ezeket  a 
szavakat. 

Aztán  jöttek  az  öntudatlanság  hosszú  napjai.  A 
sebtől  .elmérgesedő  vér  feketén  szüremlett  széjjel  a  her- 
ceg testében,  a  tagjai  dagadoztak  s  forró-hideg  láz  rázta 
szüntelenül. 

Egyszer  hajnal  felé  megcsendesedett,  a  szemei  föl- 
pattantak s  a  feléjehajló  Salomé,  utoljára  hallotta  még 
a  rajongva  szeretett  férfi  szavait: 

—  Ne  Fehérvárra  . . .  Oda  is  eljutnak  . . .  Pihenni 
se  hagynak  . . .  Valahova  messze  ...  És  semmi  jelt . . . 

Mikor  Mária  kora  reggel  bejött,  hogy  fölváltsa  Sa- 
lomét  az  ápolásban,  már  a  halott  hideg  mellén  találta, 
keserves  zokogásban.  Az  örökké  vidám  kicsi  asszony 
most  vigasztalhatatlan  volt.  De  a  királynénak  úgy  tet- 

szett,  hogy  bár  szívéből  ömlik  a  könny,  Saloménak  a  bá- 
nata is  más,  mint  az  övé.  Megkönnyebbül  s  megnyugszik, 
ha  fölolvaszthatta,  kisírhatta  magából.  Nem  irigyelte 
érte.  Sohasem  volt  asszony,  szegény,  —  gondolta  szána- 
lommal s  nem  szakad  utána  véresen  a  szíve,  ha  most  vo- 
naglik is.  Aztán  Salomé  nem  is  hisz  az  elválásban.  Mos- 
tantól majd  az  égben  fogja  látni  a  szent  lovagot  s  bol- 
dog készülődés  lesz  a  hátralévő  élete,  a  mennyei  talál- 
kozásra. 

Igaza  volt.  Salomé  sírt,  sírt  egy  egész  nap  és  éj- 
szakán keresztül  s  aztán  egy  mély  sóhajtással  végképpen 
abbahagyta.  Csak  abban  tévedett  a  királyné,  hogy  az  a 
mennyei  viszontlátás  még  sok  esztendő  múlva  lesz  s  a 
kiesi  Salomé  öregasszonnyá  töpörödik  előbb  a  földön. 
Salomé  nem  sírt,  mosolyogva  feküdt  a  feje  Kálmán  her- 
ceg mellén,  de  a  találkozás  már  megtörtént.  Mikor  a  ki- 
rályné gyöngéden  föl  akarta  karolni,  akkor  látta,  hogy 
Salomé  halott.  És  most  már  irigyelte  mélységes,  bor- 
zongó, bocsánatkérő,  csodáló  irigységgel. 

Salomé  a  tegnap  még  elzokogta  neki,  egy  percig 
megszakítva  halott  férje  ölelését,  Kálmán  herceg  utolsó 
szavait. 

És  most  Mária,  visszagondolva  ezekre  a  szavakra, 
úgy  érezte,  hogy  ezt  a  végrendeletet  teljesíteni  kell.  Az 
iváncsai  domokos-apácák  klastromába  temettette  el  őket.  A 
világ  legfélreesőbb  zugában,  jeltelen  sírba,  hogy  soha 
senki  ne  zavarhassa  boldog  pihenésüket. 

A  segesdi  udvarházban  szomorú  csend  telepedett  a 
szívekre.  De  ez  a  csend  tele  volt  szorongással,  rémes  ál- 
mokkal, titkon  folyó  égő  könnyekkel  és  sötétbemeredő  ér- 

telmetlenséggel.  Alig  szólottak  egymáshoz,  örökké  feszül- 
ten figyeltek  kifele  s  a  szemük  nyugtalanul  tágult  a  tá- 
volba. Százszor  is  azt  gondolták,  hogy  rémhírt  hozó  lo- 
vas dobog  az  úton,  pedig  csak  a  szívük  vert  a  félelemtől 
szorongva  s  a  füleikben  zúgott  a  némaság,  mikor  fölret- 
tentek álmukból,  futó  tömegek  zajára. 

Aztán  .  emberek  érkeztek  egyenként,  szállingózva, 
akik  az  üldözött  had  szétszóródó  törmelékeiből  valahogy 
átvergődtek  a  Dunán. 

—  Mi  van  a  királlyal?  —  lebegett  a  királyné  ajkán 
a  kérdés,  valahányszor  egy-egy  ilyen  udvari  ember  je- 
lent meg  előtte.  De  sohase  merte  kimondani,  csak  várta 
lehunyt  szemmel,  hogy  mikor  csap  le  rá  a  hír  villáma? 
De  ezek  az  emberek:  Csák  Máté,  Gyulaíi  Balduin,  Ber- 
talan püspök,  semmit  sem  tudtak  a  királyról.  Éppen  úgy, 
mint  Vilmos,  aki  a  herceget  mentette,  vagy  Kán  László, 
aki  később,  hírét  véve  a  Csanád  felől  előrenyomuló  meg- 
szállásnak, szintén  átkelt  csapataival  a  Dunán  és  föl- 
kereste a  királynét. 

Jött  aztán  egy  szomorú  sereg  is,  előbb  egyenként, 
aztán  csapatosan,  a  végén  szakadatlan  zokogó  menetben. 
Az  asszonyok,  akik  vagy  tudták  már,  hogy  férjük,  fiuk 
elesett,  vagy  éppen  azért  jajongtak,  mert  senki  se  tudott 
róluk  mondani  semmi  bizonyosat. 

Ezek  a  síró  asszonyok,  mély  gyászban,  vagy  mrt  se 
törődve  már  öltözetük  régi  díszével,  ahogy  éppen  ma- 
gukra kaptak  valamit,  jöttek  mindenfelől  a  királynéhoz.- 
Sokan  kézenfogva  vezették  eléje  neveletlen  árváikat.  Fő- 
urak, ispánok,  gazdag  birtokosok  és  szegény  vitézek  fele- 
ségei, leányai,  kicsinyei,  mind  az  ő  oltalmát  könyörögték, 


237 


s  szárnyai  alatt  kerestek  védelmet,  vigasztalást.  Most  ő 
volt  az  ország  feje,  amíg  a  király  távol  van  s  ki  tudja, 
nem-e  lesz  mindaddig,  amíg  Istvánka  fölnő,  ha  ugyan 
mind  meg  nem  halnak  a  legközelebbi  napokban? 

Az  elhagyottaknak  az  volt  a  kérése,  engedje  meg, 
hogy  körülötte  maradjanak  s  ha  menekülni  kell,  vigye 
magával  őket  is,  ne  engedje  nyomorultul  elpusztulni. 
Mit  tehetett  volna?  El  nem  kergethette  magától  ezt  a 
mindenünnen  feléje  kiáltó  sereget,  hiszen  valamennyi- 
nek ő  volt  az  anyja,  az  élet  reménységének  egyetlen  és 
utolsó  sziklája,  amibe  ezek  a  gyönge  kezek  még  meg- 
kapaszkodhattak. Királyné  volt  és  anya.  Megnyugtatta, 
vigasztalta  és  bátorította  őket  s  rendelkezett  Mihály 
udvarmesternek,  hogy  adjon  nekik  szállást,  ahol  tud  s 
gondoskodjék  az  ellátásukról,  amíg  lehet.  A  cselédnép 
kiszorult  a  puszta  ég  alá  s  a  házak,  gazdasági  épületek, 
még  az  istállók,  csűrök,  színek  is  megteltek  olyan  előkelő 
lakókkal,  akik  nemrégen  úriházak,  kastélyok",  várak  ter- 
meiben büszkélkedtek  s  élték  gondnélküli  életüket.  De 
bizony  a  kert  nagy  fái  alatt  is  leterített  pokrócokon, 
rögtönzött  sátrak  védelmében,  szomorú  családok  ütöttek 
tanyát. 

Az  udvarház  kis  kápolnája,  melyben  a  királyné 
gyermekeivel  s  a  hozzájött  néhány  úrral,  Báncza  István 
miséjét  hallgatta  reggelenként,  még  a  tizedrészét  se  fo- 
gadhatta be  a  térdeplőknek,  nagy  széles  gyűrűben  imád- 
koztak s  zokogtak  körülötte  az  Istenhez  kiáltó  szenvedők 
százai. 

Csak  egy  asszony  volt  még,  aki  a  királynéhoz  ha- 
sonlóan szívébe  zárta  aggodalmait  s  titkos  gyötrődését. 


A  nádorasszony,  Tomaj  Dénes  felesége.  Komoly  barna 
arcán  senki  se  láthatta  a  férje  és  fia  után  sóvárgó  szív 
vonaglását.  Csak  ha  új  ember  érkezett,  rebbent  meg  egy 
futó  pillanatra  s  csukta  le  ő  is  szemeit,  mint  Mária.  De 
egész  életén  át  megszokta  a  folytonos  tevékenységet  s 
most  a  királyné  engedelmével  kezébevette  ennek  a  szo- 
morú asszony  tábornak  gondozását.  Ott  járt  közöttük  nap- 
hosszat, csendes  szavakkal  nyugtatva  őket,  felügyelve 
ellátásukra,  tanácsokat  adva  nekik,  ha  valamelyikük 
gyermeke  beteg  lett  és  mindenekfelett  szüntelenül  figyel- 
meztetve őket,  hogy  magyar  asszonyok,  akiknek  akkor 
sem  szabad  kétségbeesetten  elhagyniok  magukat,  ha  a 
férfi  kidőlt  mellőlük. 

—  Ezekből  a  gyermekekből  nektek  kell  nevelni  jobb 
férfiakat  s  anyákat,  mint  amilyenek  eddig  voltunk . . . 

Csakhamar  a  lelke  lett  az  egész  tábornak,  mindenki 
tisztelte,  majdnem  állítattál  néztek  reá  s  vigasztalódva 
itták  szavait. 

Így  volt  ez  mindaddig,  amíg  Mátéfia  Detre  először 
meg  nem  érkezett  Csázmáról  s  a  királyné  megtudott 
mindent,  ami  férjével  és  kísérőivel  történt. 

Detre  mindent  elmondott,  amire  a  király  fölhatal- 
mazta. Csak  azt  az  egyet  nem  volt  szabad  elárulnia,  hogy 
hol  van  most  a  király?  Ezt  még  a  királynénak  sem  sza- 
bad tudni.  Furcsa  szavak  voltak,  Detre  parancs  szerint 
közölte  őket  a  királynéval: 

—  Az  Isten  úgy  akarta,  hogy  meg  is  haljon  és  meg 
is  maradjon.  Mária  gondoljon  úgy  arra  a  régi  emberre, 
akinek  ismerte,  mint  aki  már  meghalt  és  temesse  el  szí- 
vében. Űj  ember  fog  visszajönni  hozzá,  aki  majd  meg' 

mutatja  a  régi  halálának  örökké  emlékeztető  jegyét  a 
balkezén.  Az  Isten  elfogadta  a  felajánlott  áldozatot,  de 
másképpen,  mint  ahogy  gondolta.  Életre  ítélte,  nehéz, 
küzdelmes  munkára.  Most  még  nem  jöhet  hozzá.  Most 
még  egyedül  Istennel  lakhatik,  hogy  megtanulja  lecké- 
jét. De  el  fog  jönni  hamar  s  hiszi,  hogy  akit  most  is,  sőt 
sokkal  jobban  szeret,  az  megérti  és  segíteni  fogja  mun- 
kájában, mint  hűséges  felesége. 

És  ez  a  szívbemarkoló,  boldogító  s  egyben  titokzato- 
san félelmes  izenet  azzal  végződött,  hogy  foglalja  imád- 
ságába Tomaj  Dénes  nevét,  akit  az  Isten  azért  adott  a 
király  mellé,  hogy  megértesse  vele  megmásíthatatlan 
akaratát.  Tudassa  szépen,  szeretettel  a  nádorasszonnjral, 
hogy  férje  valóban  királyi  ember  módjára  halt  meg  a 
jövendőért  s  ezt  a  halált  nem  szabad  reménytelen  sírás- 
sal gyászolni,  hanem  büszke  fájdalommal  kell  magasz- 
talni, az  egész  ország  előtt 

Mária  csak  némán  intett  Detrének,  hogy  távozzék. 
Egy  szót  sem  bírt  szólani.  Két  kezébe  temetett  arccal, 
lelke  legmélyébe  merülve,  hosszasan  időzött  az  izenet 
szavai  felett,  melyek  ott  lángoltak  behunyt  szemei  előtt, 
mintha  az  égre  volnának  írva  tüzes  betűkkel.  Mélyről,  a 
szíve  gyökeréről  érezte  csöndesen  fölbuzogni  a  szent 
öröm  forrását,  mely  harmatával  belepte  a  szempilláit  s 
odatódult  az  ajkára,  hogy  fölbúgjon  végtelen  megköny- 
nyebbülést  hozó  zokogásban.  Életben  maradt,  élni  akai, 
vele  akar  élni ! . . .  Ez,  csak  ez  és  ennyi  értelem  válott 
gondolattá  az  egészből.  A  többi  mind,  keblét  feszítő  érzé- 
sek, sejtelmek  tódulása  maradt  s  lóbálta  a  szívét,  mint 
piros  harangját  kifejezhetetlen  vágyakozásoknak,  mely 

esengve  hívja  azt,  akit  szeret.  Sokszor  nem  értette,  sok 
szor  lázadozott  ellene,  hányszor  haragudott  reá,  de  min- 
dig szerette . . .  Most  forró,  szerelmes  szégyennel  rendült 
meg  a  nagyságának,  az  igazának  átérzésében.  És  ekkor 
hideg  félelem  kúszott  föl  a  szívéből,  ahogy  arra  gondolt, 
méltó  tud-e  lenni  az  újjálett  ember  új  kötelességeihez, 
képes  lesz-e  melléje  nőni,  akit  sokszor  botorul  maga  alatt 
látott  s  lesz-e  benne  erő,  hogy  társa  legyen  romokból  or- 
szágot építő  új  honfoglalás  hősének  ? . . .  Neki  is  meg  kell 
halni  és  újjá  kell  lenni  ehhez!  Az  is  egy  ország,  ami 
benne  omlott  össze ! . . .  Hiúság  országa  volt,  elfújta,  le- 
döntötte a  vihar.  Maradt-e  alatta  valami  újabb,  ami  mél- 
tóvá teheti  hozzá?...  Csak  a  szeletet  s  a  hűség,  semmi 
egyéb ...  Ha  ez  elég,  ha  ezt  elfogadja,  engedelmes  szol- 
gálója lesz,  amíg  él ! . . .  Így  is  izente  meg  a  választ 
Detrétől:  várja,  nagyon  várja  a  királyt,  engedelmes  szol 
gálója. 

—  Legyen  áldott  az  Isten!...  Csakhogy  a  király 
él ! . . .  Akkor  semmi  sem  veszett  el . . .  —  suttogta  a  ná- 
dorasszony s  egész  lényéből  kisugárzott  őszinte  öröme, 
ahogy  a  hír  hallatára  a  királynéhoz  sietett, 

—  A  férjednek  köszönhetjük,  Anna!  —  rebegte  a 
királyné  megrendülve.  —  A  férjed  mentette  meg  a  ki- 
rályt ...  —  Aztán  elszorult  a  torka,  könny  szökött  a  sze- 
mébe s  utána  suttogta:  —  A  férjed  királyi  ember  volt! 

Tomajné  ráemelte  szemeit  s  azonnal  tudott  min- 
dent. Az  arca  lassan  elsápadt. 

—  Volt  ?  . . .  —  lehelte  megvonagló  ajakkal. 
A  királyné  magához  ölelte: 

—  Nem.  Rosszul  mondtam,  Anna.  Tomaj  Dénes  nem- 

csak  volt.  Van  és  lesz,  amíg  magyarok  élnek.  A  király 
azt  izente:  ezt  a  halált  nem  szabad  reménytelenül  siratni. 
Ezt  a  gyászt  büszkén  kell  viselni . . . 

Tomajné  lehúnyta  a  szemeit,  amíg  végigperegtek 
szívén  a  befelé  sírt  égető  könnyek.  Keményen  összeszorí- 
totta az  ajkait,  hogy  ki  ne  törhessen  rajtuk  a  sikoltás. 
Aztán  kiegyenesedett,  fölemelt-e  a  fejét  s  nagy  önura- 
lommal megszólalt: 

—  Köszönöm,  kegyelmes  asszonyom.  Az  Isten  áldja 
meg  a  királyt  ezért  az  izenetért.  Igazad  van.  Most  már 
örökre  nekem  marad  s  én  fogok  cselekedni  -helyette,  úgy, 
ahogy  bennem  parancsolja  . . . 

Lassan,  lassan,  ahogy  ismét  újabb  emberek  érkeztek, 
aztán  egymás  után  megjöttek  a  király  lovagjai,  legelő- 
ször Tűrje  Dénes  újonnan  gyűjtött  csapatával  s  leg- 
utoljára Huntpázmán  Bhellős  a  pozsonykörüli  esemé- 
nyek hírével,  kibontakozott  a  királyné  és  udvara  előtt  a 
katasztrófa  igazi  arca  s  a  még  rájuk  váró  megpróbálta- 
tás halálos  ölelése.  Az  asszonyok  táborában  is  kevesebb 
már  az  emésztő  bizonytalanság.  Néhánynak  megjött  a 
férje,  vagy  a  fia,  a  legtöbbnél  pedig  fölváltotta  az  emésztő 
kétséget  a  sötét  bizonyosság,  hogy  soha  nem  is  fog  vissza- 
jönni ebben  az  életben. 

Most  már  meglehetős  bizonyossággal  állapíthatták 
meg.  hogy  kik  azok,  akik  Muhinál  elestek  a  vezéri  embe- 
rek közül,  tekintetbevéve  a  körülményeket  és  a  híreket, 
amelyek  róluk  beszéltek  vagy  hallgattak.  A  királyné 
sírba  fektette  szívében  Ugrón  érseket  is,  akinek  most  már 
tisztán  látta  nagyságát,  tévedését  egyaránt  s  mély,  meg- 
hatott rendüléssel  úgy  érezte,  hogy  Krisztus  e  nagyszerű 


Makkai:  Sárga  vihar.  I!. 

katonájának  alakja  most  összeolvad  a  szíve  mélyén  férjé- 
nek régi  képével  s  többé  nem  lehet  őket  elválasztani  egy- 
mástol. 

Kátót  Domokos  tárnokmester  és  Gntkeled  Miklós  bán 
haláláról  sokan  tudtak  bizonyosat,  mert  az  ő  visszavert 
dandárukból  is  akadt  menekülő,  aki  átjutott  a  Dunán. 
Mátyás  érsek  és  paptársai  eltűntek  a  szemek  elől,  de  az 
ő  elestüket  is  mindenki  bizonyosra  vette  már,  mert  lehe- 
tetlen, hogy  ha  életben  maradtak,  mindeddig  ne  érkezett 
volna  hír  felőlük.  A  fiatal  lovagok  közül  előkerült  Mahal- 
fia  Detre,  aki  Ákos  Ernyéhez  hasonlóan  vonszolta  át  ma- 
gát nehéz  sebével,  ezer  veszély  között,  az  elpusztított  te- 
rületeken. Megjött  Forgács  András  is,  aki  vitézül  át- 
vágta magát  a  király  üldözőin,  sokáig  tévelygett,  lovát 
is  elvesztette,  míg  végre  utat  talált  a  Dunához.  A  két 
Eugacsfiról  az  a  hír  érkezett,  hogy  Trencsén  várába  ju- 
tottak Bagomér  ispánhoz  s  együtt  harcoltak  sikeresen  az 
ostromlók  ellen.  Így  az  egyetlen,  aki  nemcsak  kockára 
vetette,  de  oda  is  adta  életét  a  királyért,  Forgács  Tamás 
volt  a  fiatalok  közül  s  a  segesdi  táborban  egy  fiatal  leány, 
erre  a  hírre  gyászt  öltött  magára.  Végül  Ákos  Ernyének 
is  sikerült  feleségével  együtt  átjönnie  a  Dunán,  körül- 
belül azon  az  útvonalon,  melyet  a  király  tett  meg  mene- 
külés közben.  Őket  a  vén  Mikus  kísérte  el  a  gömöri,  barsi 
és  nógrádi  erdőkig,  amelyeken  át  nagy  kerülőt  téve  a 
megszállott  vidékek  felett,  vártól-váríg  lopakodtak,  amíg 
a  Huntpázmánék  pozsonyi  birtokát  el  nem  érték.  Ehellős 
aztán  tovább  jutatta  őket,  hogy  Segesden  várják  meg  a 
király  érkezését. 

Mikor  Ernye  a  királyné  elé  vezette  Júliát  s  elmondtr 


243 


történetüket,  mindenkinek  elfacsarodott  a  szíve,  akik  ott 
álltak  Mária  körül.  Maga  a  királyné  is  könnyezett  s  meg- 
hatottan igérte  meg  nekik,  hogy  szót  emel  házasságuk 
világi  elismeréséért  is  a  király  előtt  s  úgy  tekinti  Júliát, 
mint  a  saját  leányát,  akinek  ő  fog  mennyasszonyi  hozo- 
mányt adni.  Nincs  kétség  a  felől,  hogy  a  király  is  fiaként 
fogja  Ákos  Ernyének  pártját  fogni.  Erre  már  a  fiatalok 
is  könnyekre  fakadtak. 

Csak  egy  asszony  volt  az  egész  körülálló  társaság- 
ban, akinek  Ernye  elbeszélésére,  mikor  Dénesváráról  me- 
sélt, fölragyogott  az  arca  s  keblére  szorítva  kezeit,  öröm- 
tele sóhajtással  nézett  föl  az  égre.  Tomaj  Dénesné  volt 
ez,  özvegye  a  legnagyobb  magyar  hősnek,  de  anyja  az 
apához  méltó  hős  fiúnak. 

• 

Voltak  azért  Segesden  boldog  emberek  is.  Legalább 
is  kettő:  Vilmos  és  Margitka.  Igaz,  hogy  ez  a  boldogság 
nem  zárkózhatott  el  teljesen  a  szomorúság  és  gyász  fe- 
kete világától,  amelyben  illatozott.  De  valahogy  ez  is 
hozzátartozott,  keretet,  hátteret  adott  a  ragyogásának. 
Senki  se  gáncsolta,  irigyelte  rosszlelküen  ezt  a  pompázó 
virágot.  Hiszen  ők  sem  kérkedtek  vele,  ráöntötték  a  me- 
legét a  szomorkodók  szívére.  Vigasztaló  szavakban,  segítő 
cselekedetekben,  különösen  az  árva  s  beteg  gyermekek 
között.  Olyan  volt  a  lényük,  hogy  mindenki  megköny- 
nyebbült,  ha  látta  őket  s  önkénytelenül  az  élet,  a  jövő  re- 
ménysége fakadt  a  lelkekben  a  jelenlétüktől. 

Még  a  bánat  is  megszépítette  őket,  ami  megenyhül- 
ik 

ten,  de  ki  nem  aludhatva  lebegett  a  szívük  körül,  a  közel- 
múlt rettentő  élményei  után. 

Órákig  tudtak  ülni  az  Istvánka  és  Erzsike  bölcsői 
mellett  s  ilyenkor  hallgattak,  csak  a  kezük  kulcsolódott 
össze  szorosabban.  Ha  Erzsike  fölsírt,  Margitka  a  keb- 
lére vette  s  csókolgatta,  babusgatta,  énekelt  neki.  Vilmos 
Istvánkát  lovagoltatta  a  térdén  s  fáradhatatlanul  tudott 
játszadozni  vele. 

A  kislány  napról-napra  jobban  hasonlított  az  anyjá- 
hoz. Néha  egészen  megdöbbentette  őket,  mikor  felnyi- 
totta a  szemét  s  Ünige  mély  tekintetével  nézett  reájuk, 
mintha  a  halott  asszony  maga  pillantana  ki  gyermeke 
lelkének  ablakán. 

Istvánka  erőszakos,  követelődző  apróság  volt,  türel- 
metlenül dörömbölt  kis  kezeivel  a  Vilmos  mellén,  ha  az 
nem  találta  el  rögtön  az  akaratát,  amit  még  nem  tudott  - 
szavakban  kifejezni.  De  ez  a  kicsi  méregzsák  csodálato- 
san mindig  elkomolyodott  s  a  szemében  bámuló  mosoly- 
gás csillant  meg,  valahányszor  Erzsikét  látta,  vagy  a  kis 
csöppség  átfogta  a  nyakát  s  arcát  az  arcához  fektette. 

—  Erzsike  máris  szerelmes  Istvánkába!  —  kacagott 
ilyenkor  Vilmos. 

—  Hiszen  egymásnak  szántam  őket !  —  nevetett  visz- 
sza  Margitka  s  ahogy  Vilmos  mellett  ült,  odanyújtotta 
két  karjával  Erzsikét,  Istvánka  felé. 

A  kislány  rögtön  a  fiúcskához  repesett  hadonászó 
karjaival,  mintha  kismadár  hazasiető  szárnyai  volnának, 
istvánka  azonnal  elkomolyodott  a  Vilmos  térdén.  Áhíta- 
tos várakozás  ült  ki  az  arcára  s  a  szemei  fölragyogtak. 
Gügyögött  valamit  s  a  leányka  fölkacagott  rá,  minthr 

csiklandoznák.  Aztán  ahogy  Margitka,  karja  odatolta, 
hevesen  átfogta  Istvánka  nyakát. 

Vilmos  szeme  a  két  apróság  fölött  találkozott  s  ösz- 
szekapcsolódott  a  Margitkáéval.  Arcukon  piros  fény  de- 
rengett át,  az  ajkaik  remegve  közeledtek  egymáshoz  s 
összeforrtak  édes,  hosszú  csókban. 

Anna  örökösen  nyugtalan  volt,  Valami  rágta  a  szí- 
vét s  ez  meglátszott  ideges  kapkodásán,  hirtelen  kitöré- 
sein s  váratlan  elkedvetlenedésén.  Hiszen  volt  elég  ok  a 
szomorúságra,  de  Anna  mindig  olyankor  tört  ki  zokogás- 
ban, mikor  senkise  gondolta  volna  s  olyankor  volt  meg- 
magyarázhatatlanul jókedvű,  amikor  mindenki  sírt.  Anna 
szerelmes  volt,  Belelovagolta  magát  a  szerelembe.  Mikor 
sírt,  akkor  azon  kesergett  a  szíve  mélyén,  hogy  nem  be- 
csülte meg  eléggé  Ratiszlávot,  amikor  tehette  volna  s 
önmagára  haragudott,  mikor  minden  kicsiségért  kitört  s 
rátámadt  a  testvéreire.  Mikor  pedig  vidám  volt,  akkor  a 
Ratiszláv  ígérete  csiklandozta  a  szívét,  hogy  vissza  fog 
hozzá  jönni  a  világ  végéről  is. 

Katica  lázasan  tevékenykedett  az  asszonytábor  gyer- 
mekei között.  Katica  hős  volt.  Csak  ijesztőn  sápadt  és 
sovány.  De  különben  senki  sem  hallotta  panaszkodni. 
Akárki  szólította  meg,  mindig  rámosolygott  s  azonnal  azt 
kérdezte,  hogy  mit  segíthetne?  Volt  egy  titkos  kamrácska 
Segesden,  amit  elkért  az  anyjától,  ahova  senkise  léphe- 
tett be.  A  kulcsát  a  keblében  őrizte.  A  kisebbek  eleget 
próbáltak  oda  belesni,  de  Katica  olyan  óvatos  volt,  hogy 
a  kulcslyuk  belső  fedőjét  mindig  gondosan  a  zárra  illesz- 
tette, mikor  távozott,  A  Margitka  menyasszonyi  ruháján 
dolgozott  titokban,  a  fátylát  líímezte. 

A  többiek  sírtak  a  sírókkal,  rémüldöztek  vagy  sopán- 
kodtak, résztvettek  mindenben,  amit  az  anyjuk  rájuk 
osztott  s  nagyon  tisztelték  a  nádorasszonyt,  akinek  min- 
denben engedelmeskedtek.  Néha  ingerkedtek  Konstanciá- 
val,  hogy  Leó  nyersen  eszi  a  tatárhúst,  mint  a  vérmedve, 
Konstancia  azonban  csak  az  ajkát  biggyesztette  s  a  vállait 
vonogatta. 

—  Bánom  is  én!  —  toppantott.  —  Tőlem  csinálhat 
akármit ...  De  különben  nem  is  olyan  medvebocs,  mint 
ahogy  irigységből  csúfoljátok ! . . . 

Aztán,  olykor-olykor  összesúgtak  s  megszöktek  vala- 
hová, távoli  berek  tisztásán  labdázni  egyet,  mert  örökké 
nem  lehet  szomorkodni. 

Egy  nap  Simon  ispán  leküldte  Segesdre  Tűrje  Ta- 
mást és  Geregye  Pált,  akik  a  király  rendeletéből  most  is 
mellette  voltak,  Esztergom  várában.  Kuhákat,  meg  min- 
denféle házi  eszközt  küldött  az  ispán  a  királyasszonynak 
a  várpalotából,  aminek  ugyancsak  szűkiben  voltak  Seges- 
den.  A  két  lovag  a  szekereket  kísérte  kópjásaival.  A  ki- 
rályné megbízásából,  tisztára  véletlenül,  Anna  és  Katica 
ügyelték  föl  a  szolgálókat,  akik  a  holmit  átvették  s  be- 
hordták a  házba. 

A  leányok  közben,  ártatlan  udvariasságból,  beszéltek 
néhány  szót  a  lovagokkal. 

Katica,  mint  ahogy  most  mindig  szokta,  szelíden  mo- 
solygott, mire  a  Pál  szíve  édesen  dobbant  meg  s  önkény- 
telenül visszamosolygott  a  szeme  a  leányra.  Sajnos,  Anna 
éppen  rosszkedvű  lévén,  unottan  pillantott  Tűrje  Ta- 
másra s  a  lovag  arca  elsötétült  tőle. 

—  Mit  gondolsz,  lovag,  —  kérdezte  Katica  Páltól  — 
megtudj  átok-e  tartani  Esztergom  várát? 

—  Meg,  kisasszonyom  —  hebegte  elfulladva  a  meg- 
szólítás gyönyörétől  Geregye  Pál.  Meg,  bízom  Istenben,  a 
Duna  egész  vonalát.  És  hirtelen  nekibátorodva,  lelkesen 
öntötte  ki  magából:  Nekem  tervem  van  reá  kisasszonyom 
és  ha  a  király  úr  meghallgatja,  talán  megbíz  vele . . . 

—  ó,  ez  nagyon  szép  tőled!  —  mosolygott  Katica. 
—  Majd  szólok  édesapámnak,  ha  megérkezik,  hogy  hall- 
gasson meg  felőle. 

—  Igazán  . . .  szólnál,  kisasszonyom?  Milyen  öröm 
volna ! . . . 

A  szeme  vallott,  ragyogva. 

—  Hogyne  szólanék  —  mondta  Katica  a  segítés  szen- 
vedélyében. —  Hozzám  senkise  fordulhat  kéréssel,  hogy 
meg  ne  próbálnám  teljesíteni . . .  Nem  tőlem  függ  ugyan, 
de  szólani  fogok  szívesen  . . . 

Geregye  Pál  szeme  hirtelen  kialudt  s  lecsüggesztette 
a  fejét. 

—  Köszönöm  —  suttogta.  —  De  a  fejében  mindig  csak 
ez  járt:  —  Senki  se  fordulhat  úgy  hozzá  . . .  Senki  se .  . . 
Szóval,  akárki  fordulhat.  Én  is  csak  egy  akárki  vagyok, 
nem  egyéb  . . . 

Anna  is  beleelegyedett,  hogy  szóljon  valamit: 

—  Védjétek  meg  Esztergomot,  lovagok,  mert  ott  van 
a  mi  kedves  szobánk,  amiben  fölnőttünk  és  az  emlékeink. 

Tűrje  Tamás  arca  lángot  vetett: 

—  Abban  bízhatsz,  kisasszonyom!  Inkább  meghalok, 
de  abba  a  szobába  be  nem  lép  ellenség ! 

—  Ügy?  —  kérdezte  Anna,  de  a  szeme  átnézett  az 
ifjún.  —  Akkor  nyugodt  vagyok.  Köszönöm,  lovag. 

Némán,  bús  képpel  lovagolt  a  két  barát  vissza,  Esz- 
tergom felé.  Nagysokára  fölmordult  Tamás: 

—  Nincs  akkora  marhája  az  Istennek,  mint  én! 
Pál  keserűen  elkacagta  magát: 

—  Tévedsz,  Tamás.  Lehet,  hogy  jódarab  vagy.  De 
van  még  egy  szakasztott  hasonló  hozzád,  ha  ugyan  nem 
nagyobb.  Én  vagyok  az. 

• 

Várják  a  királyt  Segesden.  Mátéfia  Detre  nyargalt 
előre,  hogy  hírül  adja:  délre  itt  lesz. 

A  bejárat  körül  állanak  fel,  hogy  fogadják.  Mária 
királyné  sötét  bársonyköntöst  vett  föl,  ahogy  illik  ebben 
a  szomorú  időben.  De  a  keblére  egy  szál  piros  rózsát  tű- 
zött, hogy  beszéljen  arról,  amiről  nem  lehet  beszélni. 
Mindenki  látja,  hogy  a  rózsa  reszket  a  szíve  dobogásától. 
Az  arca  hol  kigyúl,  hol  elsápad.  így  várta,  ilyen  különös 
félelmek  és  vágyódások  között,  egyszer  már,  réges-régen, 
mikor  még  nagyon  fiatalok  voltak  . . .  Messze,  Gyulafehér- 
váron. Akkor  is  úgy  volt,  mintha  már  meghalt  volna, 
akit  vár  s  új,  idegen  ember  jövetelén  remegett . . .  Milyen 
nagyon  rég  volt,  Istenem  s  hogy  megismétlődik  az  élet, 
annyi  esztendő  után . . .  Csakhogy  sokkal  sötétebb  ez  az 
ég  s  könny-  és  vértengeren  vergődtek  át  azóta  idáig . . . 
És  már  nem  fiatalok  többé ...  Ó,  lehet-e  újrakezdeni 
annyi  tévedés,  egymás  szívébe  tépés  s  ilyen  borzasztó 
bukás  után  ?  . . . 

Karja  önkénytelenül  fonódik  a  mellette  álló  nádor- 

asszonyéra  s  most  fölvillan  előtte  Heléna  szép  fiatal  arca, 
akinek  akkor  halálos  elsáppadással  támaszkodott  a  vál- 
lára. . .  Micsoda  bús  változat  ez  is ! . . .  Megszakadt  szívű, 
gyászruhás  asszony  karolja  most  át  a  vállait,  akinek  nincs 
már  saját  élete,  csak  egy  halhatatlan  halott  él  benne, 
hogy  az  önmegtagadás  és  az  áldozat  tövises  útján  vigye 
tovább,  a  sírig. 

De  ott  van  mellette  Margitka,  ragyogó  ifjúságában, 
daliás  vőlegénye  karján  s  a  királyné  szíve  megenyhül, 
ahogy  reájuk  pillant.  Hiszen  ezeké  az  öröm,  a  jövő.  Az 
övé  csak  a  szolgáló  szeretet  és  hűség  és  ezért  is  soha  le 
nem  imádkozható  hálával  kell  áldania  Istent ! . . .  És  ott 
tartják  mellette  karjukon  a  dajkák  Istvánkát  és  Erzsikét. 
Az  ő  fiát,  az  ő  gyönyörűségét!  A  nagy  reménységet,  eb- 
ben a  szörnyű  reménytelenségben ! . . .  Már  nem  lázong  a 
szíve,  ha  arra  a  kis  kúncsöppségre  néz  is  . . .  Belátta,  hogy 
Margitkának  igaza  van . . .  Helyre  kell  hozni,  amit  lehet, 
abból  az  iszonyú  tévedésből ! ...  És  Margitka  úgy  szereti 
ezt  a  gyermeket,  mintha  a  sajátja  volna ...  El  is  fogja 
vinni  magával . . .  Szegény  leány ! . . .  A  boldogsága  zálo- 
gát látja  benne.  Talán  azért  is  ragaszkodik  úgy  hozzá  és 
a  nyakában  most  is  annak  a  pogány  asszonynak  babonás 
gyöngysora  fehérlik  . . .  Nem,  nem ! . . .  ő  többet  nem  kap 
emberi  kezekkel  a  sors  kerekébe . . .  ő  már  csak  szolgálni 
akar . . . 

Ott  vannak  körülötte  többi  leányai  is,  izgatott  öröm- 
mel várva  apjukat.  Ott  vannak  a  király  megmaradt  bará- 
tai, komoly,  meghatott  várakozással  figyelve  az  érkező  elé. 
A  fiatal  daliák  szép  kis  csapatja,  akik  az  életük  odaveté- 
sével  mutatták  meg  már,  hogy  mennyire  szeretik . . . 

S  várja  a  királyt  a  gyászruhás  szomorú  asszonysereg, 
amelyik  ellepi  a  házelőtti  tér  egész  hosszát.  Nem  díszes, 
ujjongó,  virágokat  dobáló,  ünneplő  tömeg,  hanem  élő 
gyászjelentés  a  borzasztó  országhalálról.  Szegény  király, 
hogy  így  kell  visszatérnie  szerettei  közé  s  így  kell  fellép- 
delnie  háza  lépcsőin,  mint  áldozati  oltárhoz,  amely  az  ő 
szíve  vérének  mindennapi  kiöntését  várja ! . . . 

...  A  király  megáll  előttük,  háta  mögött  néhány  ka- 
tonájával, akik  érte  mentek,  hogy  idekísérjék.  Balja  felől 
Pók  Móric  szökken  a  nyeregből  s  segíti  le  urát. 

Nem  tud  szólani  egy  szót  sem,  csak  nézi,  nézi  a  fele- 
ségét, a  gyermekeit,  a  barátait,  a  gyászos  asszonyokat.  És 
senki  nem  tud  hangot  adni,  kiáltani  hozzá,  üdvözölni, 
éljenezni,  ahogy  régen  szokásban  volt. 

Talán  nem  így  akarták,  de  így  történt,  ellenállhatat- 
lan kényszer  alatt. 

Mindenkinek  a  királyon  a  szeme  s  annyi  bűnbánat, 
hódolat,  igazatadás,  szeretet  árad  feléje,  hogy  a  szíve 
összefacsarodik  s  könny  önti  el  a  szemeit. 

És  ekkor  egyszerre  minden  szem  könnyekkel  telik 
meg.  A  férfiak  lehajtják  fejüket,  mintha  nem  bírnák  elvi- 
selni gondolataik  rettentő  súlyát  s  mellüket  nehéz  sírás 
rázza.  A  királyné,  a  gyermekek,  mind  zokognak  s  aztán 
fölcsuklik,  kitör  az  özvegyek  szívének  keserű  bánata. 

Így  olvad  össze  a  király  s  a  nemzet  szíve  ezekben  a 
könnyekben,  amelyeknél  igazabb  és  szebb  találkozása  en- 
nek a  kettőnek  nem  lehet. 

Végre  megmozdul  a  király.  Ugyanakkor  megroskad- 

nak  Mária  térdei  s  nagyon  régi  és  mégis  egészen  új  moz- 
dulattal, kitárja  feléje  karjait. 

Székesfehérvár.  Az  ősi  királyi  egyház  előtt  különös 
szekér  áll.  Hat  fekete  mén  van  eléje  fogva,  csupa  ezüst- 
szerszámú remek  állat.  A  kocsis,  aki  a  gyeplőiket  tartja, 
szintén  feketében.  És  a  szekér  feneke,  oldalai,  küllői, 
mind  feketével  vonva.  Közötte  s  a  templom  oldalajtója 
között  sorban  állanak  lehajtott  fejű  emberek,  a  király 
jobbja  és  balja  mellett.  Szemben  velük,  túlfelől  szorongó 
tömeg,  elnyomott  sóhajok,  remegő  suttogások,  könnyező 
szemek. 

A  templomból  hat  fiatal  lovag  hozza  ki  a  vállán 
Szent  István  király  koporsóját. 

Ahogy  a  szekérre  teszik,  mindenki  levett  süveggel, 
meghajtott  fejjel  némán  áll  egy  pillanatig  s  aztán  a  tö- 
meg felsír,  visszat arthat atlan  fájdalommal. 

—  Emberek !  Magyar  véreim !  —  kondul  meg  tompán 
a  király  hangja.  —  Ne  sírjatok.  Ahogy  ezt  a  szent  tete- 
met látjátok  most  távozni  innen,  gyászszekéren,  úgy  fog- 
játok meglátni  a  visszaérkezését  is,  győzelemmel.  Tudjá- 
tok, hogy  fel  kell  készülnünk  az  utolsó  küzdelemre.  A 
Dunántúlt  haditerületté  kellett  tennem.  A  várakat,  a 
folyót  védeni  fogjuk,  minden  erőnkből.  Engedelmesked- 
jetek a  parancsnokoknak,  akiket  fölétek  helyeztem.  Nem 
engedünk  több  magyar  vért  folyni  asszonyaink,  cryerme- 
keink  szívéből.  Ha,  Isten  ne  adja,  ide  is  betörnének,  ké- 
szen várnak  titeket  a  menedékhelyek  a  Bakony,  a  Vértes 
erdői,  hegyei  között.  Nem  fogtok  nyomorogni,  nélkülözni, 

csak  feltétlenül  és  bizalommal  engedelmeskedjetek  a  maga 
idejében.  Szent  ősöm  áldott  csontjait  —  mutatott  rá  a 
koporsóra  —  most  elvitetem  innen  a  tenger  mellé,  hogy 
istentelen  kezek  meg  ne  háboríthassák.  Akiket  legjobban 
szeretek:  a  királyasszony  és  a  gyermekeim  már  úton  van- 
nak arra  felé.  Nem  azért,  hogy  gyáván  itthagyjanak  tite- 
ket, hanem  hogy  e  szent  koporsó  körül  imádkozzanak 
országunkért,  amíg  Isten  kegyelme  ránk  tekint.  Míg  az 
országépítő  király  teteme  betakarja  egyetlen  foltját  a  mi 
földünknek,  addig  ez  a  nemzet  még  mindig  él  s  megújul 
ezekből  a  porokból! 

Az  emberek  néma  fejbólintással  hallgatták  a  király 
beszédét.  Aztán  megindult  a  szekér  s  utána  a  király  és 
barátai,  levett  süveggel  ülve  lovaikon. 

A  tömeg  lassan  hullámzott  utánuk  a  délnek  vivő 
hadiúton,  amíg  lépést  tarthattak  velük.  Aztán  csak  köny- 
nyei  fátyol  án  át  szemével  kísérte  őket,  amíg  be  nem  lepte 
a  távol  köde  a  szent  király  buj  dosásnak  indult  kopor- 
sóját. 


II. 


Báncza  István  megállította  öszvérét  a  domb  teteje 
á  hátrakiáltott  elmaradt  kísérőinek.  Fiatal  káplán  po- 
roszkált utána  az  ösvényen,  akit  magával  hozott  útjára, 
inkább  azért,  hogy  legyen  kivel  közölnie  gondolatait  a 
nagy,  hosszú  utazásban,  semmint  személye  kiszolgálá- 
sáért, mert  ő  lelkében  ma  is  csak  egyszerű,  istenszolgája 
s  úgy  él,  mint  egy  szerzetes.  Rómától  visszafelé,  időn- 
ként néhány  kísérőt  fogadott,  akik  ott  lebzseltek  az  út- 
széli fogadókban  s  a  délvidéki  fajta  élénk  gesztusaival, 
muzsikáló  páthoszával  ajánlgatták  szolgálataikat  idegen 
uraságoknak,  mint  vezetők  és  mint  védelmezők  a  rablók 
■ellen.  ..*  *  - 

Bánczának  nem  sok  bizalma  volt  ezekhez  a  fekete- 
képű, villogófogú,  szurtos  legényekhez,  akik  sokkal  in- 
kább arra  látszottak  alkalmasoknak,  hogy  kellő  helyzet- 
ben és  időben  kést  szúrjanak  az  ember  hátába,  mint  hogy 
megvédelmezzék.  De  vezetőre  mégis  csak  szükség  volt  s 
így  rászánta  magát,  hogy  válogasson  közülök. 

Bár  Tamás  káplán  állandóan  didergett,  ha  ezekre  a 
fickókra  nézett,  kiderült,  hogy  nem  olyan  veszedelmesek, 
mint  ahogy  a  kinézésük  mutatja.  Igaz,  hogy  állandóan 
kacagtak  s  ilyenkor  az  arcuk  a  farkaséra  emlékeztetett, 
de  a  tréfáik  ártatlanok  voltak  s  a  lelkületük  együgyű. 

Nagyobb  baj  volt  a  lustaságuk,  mert  Báneza  sietett,  ezek 
a  tekergők  pedig  minden  félórában  le  akartak  heverni  a 
pázsitra  s  éneklő  hangon  siránkoztak,  ha  továbbmenésre 
sürgette  őket.  Mikor  aztán  csakugyan  meg  kellett  állani 
déli  pihenőre,  a  hasukat  süttetve  az  izzó  napsugárral, 
úgy  elszenderedtek  az  ebadták,  hogy  alkonyatig  is  alig 
lehetett  fölcibálni  őket. 

Báneza  legtöbbször  türelmetlenül  előrelovagolt  s 
hagyta  vacogni  a  szegény  Tamást  ezek  között  a  semmi- 
háziak között,  akik  felől  a  káplán  változatlanul  a  legrosz- 
szabbat  gondolta,  és  semmi  sem  volt  bizonyosabb  neki., 
mint  az,  hogy  soha  vissza  nem  jut  élve  Magyarországra, 

Nem  is  igen  látott  a  fiú  semmit  a  gyönyörű  Itáliából, 
minthogy  állandóan  behunyt  szemmel  hivogatta  a  szen- 
teket. Bánczát  elfoglalták  súlyos  töprengései,  de  azért 
az  ő  nagy  szemei  mégis  ide-oda  jártak  s  beitták  minden 
szépséget,  amivel  a  teremtő  úgy  elhalmozta  ezeket  a  tá- 
jakat, hogy  az  Édenkert  se  lehetett  különb.  És  ha  az 
Isten  azzal  a  keserves  kiváltsággal  szereti  az  embert, 
hogy  magyarnak  parancsolta  születni,  csak  kínzó  össze- 
hasonlítások származhatnak  bármiből,  amit  a  szeme  lát 
A  narancsligetek,  babérerdők,  jószagú  olajfa-tenyésze- 
tek, csodálatos  pinéta-csoportok,  fel  egész  az  óriás  sötét 
fenyőrengetegekig,  a  bíborlángolású  szőllőgerezdek  s  az 
ezerszínű  kábító  virágok  tengere,  a  ragyogó  síkok  és  a 
fenséges  hósüvegű  hegységek  fölé  boruló  tündöklő  égi 
kékség,  mind  a  szegény,  szomorú  magyar  pusztát  idéz- 
ték fel  Báneza  István  lelkében  s  a  művészet  szédítő 
csodái  közt  a  földhöz  lapuló  magyar  házikók  sivársága 
kísértette  káprázó  szemét.  És  mégis,  érthetetlen,  forr' 

honvágy  láza  szárította  ki  a  torkát.  Fölsírt  a  szíve,  ha  arra 
gondolt,  hogy  az  egyhangú  kalásztenger  s  az  apró  sár- 
kunyhók helyén  dudva,  korom,  halott  csontok  jelzik  az 
egykori  drága  Magyarországot. 

Most,  a  domb  tetejéről,  ahova  fölkaptatott,  a  ne- 
gyedik nap  reggelén,  amióta  Rómából  visszafelé  indult, 
láthatta  Spoleto  városát  az  Appeninek  délnyugati  lej- 
tői alatt,  az  Abruzzok  kék  csúcsaitól  délfelől  bezárt  völgy- 
ben, a  Tiberisz  és  a  Néra  által  alkotott  folyamközben. 
És  a  város  mögött  ott  hullámzott,  zúgott,  villogott  Fri- 
gyes császár  Róma  ellen  készülő  tábora. 

Báncza  István  melléből  mély  sóhajtás  szakadt  föl. 
A  megkönnyebbülésé,  hogy  mégsem  késett  el,  az  Isten 
megsegítette  és  talán  még  idejében  odaállhat  a  császár 
orcája  elé.  De  a  félelme  is,  hogy  mit  tehet  ő,  két  vihar- 
fuvó  óriás  közé  sodort  pehely  s  hogy  fordíthatná  meg 
gyönge  emberi  kézzel  a  hatalmas  császár  lovának  fejét, 
hogy  Róma  helyett  Magyarország  iránt  induljon  s  utána 
az  egész  kereszténység,  megszabadítani  az  ő  kicsi  hazáját 
a  megsemmisülés  veszedelméből? 

Megroskadt  iszonyatos  felelősségének  tudatában  s 
kicsi  híja,  hogy  le  nem  szédült  nyergéből,  ahogy  most  a 
döntő  pillanat  előtt  megrohanta  saját  semmiségének  és 
küldetése  elbírhatatlan  nagyságának  érzése,  összekul- 
csolt kézzel  kiáltott  föl  Istenhez,  hogy  ne  engedje  elhatal- 
masodni rajta  a  kislelkűség  ördögét,  amely  meg  akarja  bé- 
nítani a  nyelvét  s  nevetséges  ostobaságnak  tünteti  föl  ki- 
rálya gyermeki  képzelődését,  hogy  a  szegény  kicsi  ma- 
gyarok kedvéért  csoda  történik  s  megperdül  a  világ  ke- 
reke. Mi  ő,  de  mi  maga  a  magyar  király  is,  sőt  mi  az  egész 

magyar  nemzet,  ez  a  maroknyi  megvetett,  kisemmizett, 
műveletlen  népecske  Európa  büszke  gyermekeinek  sze- 
mében, hogy  csak  úgy  szép  szóra  felhagyjanak  saját  cél- 
jukra törő  szenvedélyükkel  s  amolyan  lelki  igazságokért, 
szelíd  krisztusi  eszmékért,  keresztény  testvériségből  el- 
felejtsenek mindent,  amiért  évtizedek  óta  kíméletlen 
tusában  forgolódnak  s  összeölelkezzenek  az  ő  kedvükért 
Magyarország  megmentésére?  Ha  csak  a  mindenható  Is- 
ten nem  tekinti  a  maga  ügyének  az  ő  bajukat  s  csodát 
nem  tesz,  mint  tett  annyiszor,  a  maga  választottjaiért. 

Ezért  a  csodáért  fohászkodik  s  indul  aztán  le  Spo- 
letonak,  miután  kifizette  s  elbocsátotta,  Tamás  nagy  meg- 
könnyebbülésére, kísérőit,  akik  széleskarimájú,  zsíros  ka- 
lapjaikat lengetve,  elnyújtott  muzsikáló  hangokon  aján- 
lották őket  a  Madonna  kegyeibe. 

Végre,  becsületes  német  katonák ! . . .  —  szusszant 
föl  a  káplán,  ahogy  elérték  a  tábor  előőrseit.  Tán  még 
azt  is  kedveskedő  cirógatásnak  vette  volna,  ha  a  német 
páncélos  fölnyársalja  kópjájával,  csakhogy  megszabadul- 
hatott azoktól  a  rosszpof ájú,  szemtelen  gyilkosoktól! 

Pedig  a  művelt  német  nem  vigyorgott  s  cseppet  sem 
dallamos  recsegéssel  ordította  rájuk  a  megálljt. 

Nem  is  engedte  be  őket  a  táborba  addig,  amíg 
Báncza  át  nem  adta  neki  a  király  pecsétes  megbízó  leve- 
lét, mely  a  császárhoz  szólt  s  az  kézről-kézre  adva  el 
nem  jutott  a  maga  helyére  s  ugyanazon  az  úton  vissza 
nem  vánszorgott  a  válasz,  hogy  bejöhetnek  jelentkezni  a 
tábormesterhez. 

Addig  állingálhattak  kedvükre  öszvéreikkel,  elm^' 

kedvén  a  német  rendszeresség  titkain  s  gyönyörködhet- 
tek a  kópjás  bizalmatlanul  forgó  szemeiben. 

Bánczának  még  jól  is  fogott  ez  a  várakozás,  mert 
összeszedhette  gondolatait  s  megkereshette  a  szavakat, 
amikkel  a  császár  elé  akart  járulni. 

Mi  tagadás,  remegett  egy  kicsit  azok  után,  amit  er- 
ről a  hírhedt  uralkodóról  hallott.  A  legellentétesebb  jel- 
lemzések forogtak  közszájon  a  német  császárról.  A  papok, 
bármi  nemzetből  valók  is,  kivétel  nélkül  gyűlölték  az 
átkozottat  s  keresztet  vetettek,  ha  szóba  került,  akárha 
Belzebúb  maga  volna.  Viszont  a  világi  urak,  maga  a 
szentéletü  Lajos  francia  király  s  az  összes  német  fejedel- 
mek is,  a  pártján  állottak.  Aki  tudós  vagy  művész  ember 
csak  élt  az  ismert  világon,  az  mind  úgy  magasztalta, 
mint  az  eleven  csodát.  A  katonái  pedig  a  pokolba  is 
szemrebbenés  nélkül  utána  mentek  volna  s  még  a  rossz 
szót  is  istenkáromlásnak  vették  vele  kapcsolatban. 

Báncza  szívében  Krisztus  helytartója,  Gergely  pápa 
állott  legmagasabban  az  emberek  között.  Mint  igazi 
tisztalelkű  és  alázatos  pap,  megrendülve  borult  előtto 
térdeire  s  magában  csodálkozott,  hogy  az  égi  király 
Szentlélekkel  fölkent  földi  képe  ilyen  beteg,  sírbahajló 
öregember  s  csak  olyan  reszkető  hangon  szól  hozzá,  mint 
akármelyik  fogatlan  vén  sípoló  szája.  Hanem  a  homloka 
nagyszerű  ívben  boltozódott  beesett  orcái  fölé  s  szemei- 
ben mélységes  erő  s  tiszta  lélek  sugárzott,  ami  lenyűgözte 
Báncza  szívét.  Félelmes  azonban  egyáltalán  nem  volt  a 
Szentatya  s  egy-két  szó  után  már  olyan  bizodalmasan 
tudott  beszélgetni  vele,  mint  az  édesapjával.  És  milyen 
megható  volt,  mikor  az  öreg  pápa  sírt  Magyarország 

Makkal:  Sárga  vihar.  II.  17 

romlásán,  kiszáradt  pergamenszerű,  reszkető  kezeit  vi- 
gasztalva tette  a  fejére  s  biztosította  róla,  hogy  minden- 
nap imádkozik  a  magyar  királyért  és  országáért,  hogy 
az  Űr  legyen  könyörületes  hozzájuk. 

—  Fel  is  szólítottam  Isten  nevében  az  én  kedvelt 
fiaimat,  a  keresztény  fejedelmeket,  —  suttogta  a  Szent- 
atya —  hogy  vegyék  föl  a  keresztet  a  Tártárosz  ördögei 
ellen  s  olyan  kegyeket  biztosítottam  nekik,  mintha  a 
Szentföldön  vitézkednének.  De  mit  lehessen  remélni, 
édes  fiam,  amíg  ez  az  ördögnél  is  rosszabb  Frigyes,  ez  a 
szent  császárok  tekintélyét  romboló  eretnek  tartja  őket 
átkozott  markában?  . . .  Igen,  igen,  biztosan  tudjuk,  hogy 
ő  maga  volt  az,  aki  a  tatárokat  behívta  ellenetek,  mert 
mindig  hű  fiai  voltatok  Szent  Péter  székének  s  csontjai- 
tokon át  akart  a  pokollal  szövetkezni,  az  Anyaszent- 
egyház és  a  keresztény  népek  ellen! 

Báncza  lelkén  egy  pillanatra  az  a  szentségtelen  érzés 
futott  át,  hogy  a  mindenható  Isten  helytartója  téved,  le- 
hetetlen, hogy  a  császár  erre  vetemedett  volna !  De  mind- 
járt keményen  megdorgálta  magát  érette  s  elnémította 
a  kételkedést,  nehogy  szándékán  kívül  bűnbeessék  s  mél- 
tatlanná legyen  küldetéséhez. 

összekulcsolt  kezekkel,  térden  esengett  a  Szentatyá- 
hoz, hogy  hallgassa  meg  szerencsétlen  királya  könyörgé- 
sét s  legalább  most,  amíg  ez  a  nagy  veszedelem  zúg  a 
kereszténység  felett,  béküljön  meg  a  császárral  s  kény- 
szerítse rá  a  keresztény  országokra,  hogy  a  maguk  érde- 
kében is  segítsenek  a  magyar  nemzeten. 

Gergely  pápa  ismét  könnyekre  fakadt,  de  a  fejét 
rázva  felelt: 

—  Látom,  hogy  milyen  rettentő  bajban  vagytok 
fiam  s  azért  megértem  ezeket  a  szavakat  is.  Nem  harag- 
szom értük.  Olyanok  vagytok,  mint  a  halál  verejtékben 
fürdő  lázbeteg,  aki  nem  tehet  róla,  hogy  félrebeszél. 
Nincs  békesség  a  hitetleneknek,  azt  mondja  az  Űr.  Alázza 
meg  magát,  e  lépcsőre  fektetve  homlokát  az  az  Antikrisz- 
tus! S  akkor  én  is  nagylelkű  leszek  hozzá  és  megteszem, 
amit  csak  Krisztus  tett  meg  e  világon:  feloldom  az  ellene 
hirdetett  kereszteshad  kötelezettsége  alól  a  fejedelmeket, 
ha  ő  maga  tagadja  s  átkozza  meg  tévelygéseit  s  elsőnek 
veszi  föl  a  keresztet  a  tatár  ellen . . .  Ezt  ígérem,  ezt 
megmondhatod  neki,  ezért  imádkozhatsz,  hogy  föl  ne 
fuvalkodván,  meghallgassa  s  értse  . . . 

És  most  a  király  izenetével,  mely  a  pápával  való 
megbékülésre  kéri  és  a  pápa  szavával,  mely  megtérését 
sürgeti,  áll  itt  Báncza  István,  a  császárhoz  menendő. 
Nem  tehet  róla,  de  fél,  remeg  tőle,  pedig  már  látta  az 
emberek  legnagyobbikát  s  nem  volna  szabad  elfogultnak 
lennie  a  kisebbel  szemben,  aki  csak  puszta  ember,  por  és 
hamu  Isten  előtt. 

De  hátha  nem  puszta  ember? . . ,  Hátha  csakugyan 
ördögi  szövetségese  az  ördögnek? . . .  Amit  eddig  hallott 
róla,  attól,  ha  csak  a  fele  is  igaz,  megborzong  a  gerince. 
Mondják,  türelmes  minden  hitbeli  dologban,  de  nem  azt 
jelenti-é  ez,  hogy  minden  hit  mindegy  neki  ? . . .  Híres  a 
vakmerő  vitézségéről.  De  nehéz-e  nekirohannia  bármi 
fegyvernek,  akit  állítólag  nem  fog  semmi  fegyver?... 
Hiszen  az  ördög  is  csak  kacagja  az  ember  vasát,  lévén 
puszta  levegő,  látszat  az  a  test,  amiben  megjelenik  előtte, 
hogy  csábítsa  vagy  gúnyolja!  Minden  tudomány,  mü- 

veszet  nagy  kedvelője  s"  pártolója.  De  nem  a  gőgös  em- 
beri ész  s  a  szemérmetlen  csóré  szobrokat  faragó  mérges 
képzelet  az,  amiben  leginkább  gyönyörködik  az  ördög, 
ezek  lévén  az  emberbarom  szarvai,  amiknél  fogva  bizto- 
san a  pokolba  húzhatja?  Könnyű  a  sátánfélének  bármi 
nép  nyelvén  beszélni,  ahogy  erről  a  császárról  hirdetik, 
mert  kinek-kinek  a  tulajdon  vágyakozása  teszi  anya- 
nyelvévé a  csábítást.  Mindenki  tudja  a  keresztény  or- 
szágokban, hogy  ez  a  szemfényvesztő  átkozott  varázslók 
között  töltötte  a  fiatalságát.  Zsidók  és  mórok  voltak  azok 
az  úgynevezett  tudósok,  akikkel  vakmerőn  számítgatta  a 
mennyország  csillagainak  távolságát  s  olyanokat  hazu- 
dozott, hogy  az  ég  nem  egyéb  nagy  sötét  üregnél,  fensé- 
ges kék  boltozata  nem  szilárd  s  nem  is  kék,  hanem  csak 
pára  s  a  csillagok  végtelen  űrben  forgó  gömbök,  melyek 
közül  a  legtöbb  százszorta  nagyobb  a  mi  egész  földünk- 
nél ...  És  még  elgondolni  is  iszonyat,  ha  igaz,  hogy 
ezekkel  a  gonosz  hitetlenekkel  még  holttestek  feldarabo- 
lására is  vetemedett,  kitudja,  miféle  halálvarázslatok 
céljából  ?  Később  kacagva  mondogatta  el,  hogy  "hiába  ke- 
reste, a  léleknek  nyomát  se  találta  azokban  a  büdös  tete- 
mekben s  ha  elszállott  volna  belőlük,  ahogy  az  egyház 
tanítja,  legalább  a  székhelyét  meg  kellett  volna  kapni. 
De  nincs  ott  semmi  efféle,  sem  az  agyban,  sem  a  szívben, 
sem  a  vesékben,  sem  a  belekben.  Hogy  mi  van  azokban, 
arról  nem  is  jó,  még  önmagunkban  sem,  ismételgetni 
undok  szavait.  A  németek  esküsznek  rá,  hogy  igaz  ke- 
resztény s  ha  otthon  van,  úgy  él  mint  valami  szerzetes 
és  mindenkitől  rettentő  szigorral  követeli  meg  ai keresz- 
tény erkölcsöket,  .A  sziciliaiak  viszont  azzal  dicseked- 

nek,  hogy  ha  náluk  tartózkodik,  csúfolja  és  kacagja  az 
egész  keresztény  hitet,  erkölcsöt  s  úgy  dorbézol  és  sze- 
retkezik, mint  egy  Bacchus.  Ebből  pedig  látszik  az  igaz- 
ság, hogy  csupa  kétszínűség  az  egész  ember,  német  a 
németnek  s  olasz  az  olasznak,  de  legfőképpen  csak  ör- 
dög, akárhol  van  s  akármit  tesz. 

Ehhez  az  emberhez,  jobban  mondva  sátánfihoz  kell 
most  neki  mennie,  hogy  pap  lettére  könyörögjön  hozzá, 
mint  a  keresztény  világ  kardjához,  segedelemért! 

összerázkódott  s  keresztet  vetett  magára,  keserve- 
sen sóhajtozva  borzasztó  kötelessége  fölött.  De  aztán 
megadta  magát,  mint  ahogy  hozzá  illik  s  megkeményített 
szívvel,  elszántan  várta,  hogy  mi  fog  történni? 

Az  Isten  ne  vegye  bűnéül,  valami  reménység-féle  is 
fölcsillant  benne,  hogy  hátha  nem  bocsátja  színe  elé  s 
így  nem  a  saját  hibájából  megy  haza  dolgavégezetlen, 
a  nélkül,  hogy  szembe  kellett  volna  állania  ezzel  az  Anti- 
krisztussal. 

De  ebben  a  balga  reménységben  csalódnia  kellett. 
Hiába,  a  keserű  poharat  csak  ki  kell  ürítenie  annak,  aki 
a  Krisztus  nyomdokainak  hűséges  követésére  vállalko- 
zott. 

Nó,  de  azért  mégsem  ment  olyan  egyszerre  a  dolog. 
A  tábormester,  akihez  alabárdok  között  vitték  be,  meg- 
lehetős kurtán  tudatta  vele,  hogy  a  felséges  császár  em- 
lékszik Magyarországra  s  annak  királyára  és  majd  ebéd- 
közben, ahová  küldöttjét  ezennel  meghívja,  reméli,  hogy 
néhány  szót  ejthet  vele  arról  a  dologról,  amiben  jár.  De 
most  a  császár  jelentéseket  hallgat,  amiket  a  kiküldött 
felderítők  hoztak  Róma  felől.  Első  a  háború  dolga.  És 

ebédután  indulni  is  fognak.  Ennélfogva  ajánlja  ő,  a 
tábormester,  hogy  a  Tisztelendő  atya  jól  szedje  össze  az 
eszét  s  ha  a  császárnak  olyan  kedve  lesz,  hogy  megkérdi, 
mi  járatban  van,  röviden  s  pontosan  tudjon  felelni, 
mert  Őfelsége  nem  állhatja  a  cikornyás,  semmi  beszéde- 
ket. Addig  pedig  azt  parancsolta,  hogy  vezessék  a  püs- 
pökök közé  s  töltse  el  ott  az  idejét. 

—  Hát  püspökök  is  vannak  a  táborban? ...  —  kér- 
dezte ártatlanul  Báncza  István,  miután  tiszteletteljes 
főhajtással  tudomásul  vette  a  legmagasabb  izenetet  s  le- 
nyelte a  lenyelendőket. 

—  De  még  mennyien ! . . .  —  kacagott  fel  nyersen  a 
német.  —  Honnan  jössz,  szent  atyám,  hogy  nem  tudod, 
mi  történt?  Száz  püspökünk  van  nekünk.  Eggyel  sem 
kevesebb ! . . .  Nó,  úgy-e  csak  jó  keresztények  Frigyes 
császár  katonái,  hogy  ennyi  malasztot  hordoznak  ma- 
gukkal ? . . . 

—  Nem  értem  —  hebegte  Báncza. 

—  Majd  megmagyarázom  —  vigyorodott  el  a  tábor- 
mester. —  A  pápátok,  Tisztelendő  atyám,  zsinatot  hir- 
detett volt  a  császárom  ellen,  ahogy  bizonyára  te  is  tu- 
dod. Hiszen  annak  egy  éve  is  van  már.  Szép,  szentcélú 
zsinat  lett  volna:  most  akarta  a  pápa  ismét  és  végérvé- 
nyesen kiátkozni  uramat  az  egyház  aklából  s  a  világból 
is.  Az  volt  a  szándéka,  hogy  valamennyi  püspök  mondja 
ezt  ki  vele  együtt  s  akkor  majd  a  francia  meg  az  angol 
király  is  meggondolja,  hogy  tovább  is  mellette  álljon-e 
s  tán  a  német  fejedelmek  se  fogják  merészelni,  hogy 
uruknak  tiszteljék. 

—  Tudom,  tudom  —  bólogatott  Báncza.  —  De  mi 
magyar  püspökök,  úgyse  jöttünk  volna,  már  nyakunkon 
volt  a  mongol  veszedelem  . . . 

—  Azt  ugyan  jól  is  tettétek  —  helyeselt  amaz.  — 
Alighanem  te  is  itt  kuksolnál  most  valamennyi  magyar 
főpappal,  ami  százunk  között.  Mert  ezek  elindultak.  Sze- 
gény engedelmes  báránykák ! . . .  A  genuaiak  pedig  jó- 
pénzért  a  gályáikon  hozták  őket,  mert  mi  már  kereszt- 
ben feküdtünk  az  úton.  Hát  a  tengeren  akartak  Rómába 
vitorlázni.  Persze  a  német  császár  tökfilkó,  gondolták 
Rómában  s  majd  jóútat  fog  integetni  nekik,  kendőjével 
a  partról.  Elég  nem  szép,  hogy  nem  így  tett.  Nem,  a! 
Velencének  is  vannak  gályái  s  eladók  jópénzért.  Így  hát 
utánuk  eredtünk  s  elfogtuk  az  egész  szent  zsinatot. 
Most  itt  vannak  egy  akolban  s  egy  a  pásztoruk  is.  Igaz, 
hogy  a  császár. 

—  Foglyok? ...  —  kiáltott  föl  rémülten  Báncza. 

—  Mi  egyebek  lennének?  De  semmi  bajuk.  Tisztel- 
jük mi  az  egyházi  méltóságot,  Jere,  meglátogathatod 
őket.  A  császár  mindenkinek  megmutatja,  aki  idegenből 
vetődik  hozzá !  Meg  lehet  bocsátani,  hogy  egy  kicsit  di- 
csekedik velük.  Ilyen  nyája  nem  sok  farkasnak  van. 

—  Rettenetes!  —  fakadt  ki  önkénytelenül  a  váci 
püspök.  —  És  nem  akadt  a  keresztény  fejedelmek  közül, 
aki  tiltakozzon  ez  ellen? 

A  tábormester  nagy  komolysággal  bólintott: 

—  Hogyne  akadt  volna ! . . .  Csak  nem  gondolod, 
hogy  olyan  istentelenek?  A  cseh  király,  a  karintiai,  meg 
a  bajor  herceg  rögtön  idefuttattak  s  valamennyi  püs- 
pök, aki  nem  esett  a  csávába,  árasztotta  reánk  a  kérlelő, 

fenyegető,  fölháborodott  leveleket.  Sőt  a  francia  király 
is  azt  izente,  hogy  ez  egy  kicsit  sok. 

—  És  a  császár? 

—  Jó  ember  az,  hidd  el  nekem.  Mindenkit  meg- 
nyugtatott, hogy  mihelyt  beveszi  Rómát  s  tisztelgett  a 
pápa  előtt,  nyomban  szabadon  engedi  őket.  Addig  is 
úgy  tekinti,  mint  vendégeit,  nemhogy  bántaná,  sőt  min- 
dennel gondjukat  viseli.  Én  magam  is  elkísértem  nem 
egyszer,  amikor  meglátogatta  őket.  Mert  szeret  velük 
beszélgetni,  vitatkozni,  ha  egy  kicsi  ideje  van.  Sajnos, 
ezek  a  szent  emberek  nem  elég  müveitek.  Legalább  a 
császár  így  nyilatkozott.  Mindjárt  megbotránkoznak, 
keresztet  vetnek  és  makacsul  elhallgatnak,  ha  veszik 
észre,  hogy  uram  többet  tud  a  hit  dolgaiból,  mint  ők. 
Na,  de  menjünk! 

Báncza  István  mélységes  megbotránkozással  talál- 
kozott püspöktársaival.  Volt  azok  közt  minden  nemzet- 
ségből való,  csak  német,  meg  magyar  nem.  A  németek 
nem  mertek,  a  magyarok  nem  tudtak  jönni.  Valameny- 
nyien  levertek,  megszégyenültek  voltak.  Maga  a  helyzet 
nehezedett  rájuk  elviselhetetlen  megalázással.  Ilyen 
cselekedetre  soha  nem  vetemedett  még  keresztény  ural- 
kodó ! . . .  Egyébként  nem  bántak  velük  rosszul,  szaba- 
don mozogtak  az  őröktől  körülvett,  elkerített  táborrész- 
ben. Akadály  nélkül  beszélgethettek  egymással  vagy 
azzal,  akit  beengedtek  közéjük  s  tisztességesen  ellátták 
őket  mindennel.  £)e  azért  mégis  csak  foglyok  voltak,  ka- 
rámba szorítva,  mint  a  tulajdonos  barmai  s  fegyveresek 
őrizték  őket,  mint  a  zsiványokat. 

Tamás  fráternek  reszkettek  az  inai  a  szent  félelem- 
től és  a  keresztényi  fölháborodástól,  mikor  ennyi  püs- 
pököt látott  együtt.  Világhírű,  szentéletü,  tudós,  hatal- 
mas főpapokat  S  Olyan  neveket  hallott, .  amiktől  a  füle 
csengett  ámulatában  s  nem  akart  hinni  a  szemének,  hogy 
valósággal  látja  is  őket  s  csak  emberi  formájuk  van,  ho- 
lott a  papi  iskolákban  úgy  emlegették  egyikét-másikát, 
mint  valami  testetlen,  fenséges,  elérhetetlen  messzeség- 
ben tündöklő  eszmét.  Tekintélyükre  esküdtek  a  tanárok 
s  nehéz  igazságaiktól  vacogtak  a  vizsgát  álló  növendé- 
kek. Hát  csak  szomorúarcú,  sóhajtozó,  sápadt  öregem- 
ber a  legtöbbje ! 

Még  Báncza  lelkét  is  megrázta  egy-egy  világraszóló 
szent  név  tulajdonosával  való  szemtől-szembe  kerülése  s 
a  magyar  püspök  furcsán  úgy  érezte,  hogy  nem  is  vele 
egyenrangú  testvérekkel  találkozott,  hanem  olyan  fen- 
sőbbséges egyházfejedelmekkel,  akiknek  ő  csak  a  káp- 
lánja lehet. 

Egy  öreg  olasz  püspök  mindjárt  barátságosan  meg- 
ölelte magyar  szolgatársát  s  maga  mellé  ültetve  kikér- 
dezte, mi  járatban  van  errefelé? 

Báncza  lehető  rövid  szavakkal  elmondta  az  ő  nagy 
baját. 

—  Hiábavaló  —  legyintett  szomorúan  az  öreg.  — 
A  császárt  arra  kérni,  hogy  illőmódon  keressen  békét  a 
Szentatyával?...  Nem  ajánlom,  Tisztelendő  testvérem. 
Csak  feldühíted  vele.  Én  tudom,  hiszen  arról  a  vidékről 
vagyok,  hogy  mi  itt  a  legnagyobb  akadály.  A  pápa  az 
északi  olasz  városok  függetlenségét  és  szabadságát  nem 
engedheti.   Ezek  az   egyház  nélkülözhetetlen  szövetsé- 


266 


gesei.  A  császár  pedig  azt  tartja,  hogy  ezek  a  városok 
az  ő  anyai  örökségéhez  tartoznak,  föltétlen  meghódolá- 
sukat  követeli  s  az  elpártolásban  bűnös  vezetők  megbün- 
tetését akarja.  Példát  is  mutatott,  ahol  bírta.  Itt  béke 
nem  lehet.  Igazatok  van,  de  mennyire  igazatok ! . . .  Gya- 
lázatos dolog  ez  a  háború  itt,  keresztények  keresztények 
ellen,  amikor  a  ti  országotokat,  mely  mindig  az  egyház 
bástyája  volt  Keleten,  már  szinte  megemésztette  a  pokol. 
Minden  kereszténynek  ott  volna  most  a  helye,  egyetlen 
seregben  a  pogányok  ellen.  De  ne  remélj,  testvérem. 
Akár  meg  se  próbáld. 

—  Ha  a  császár  nem  segít,  Magyarországnak  vége 
van!  —  dadogta  Báncza  s  könny  szökött  a  szemébe.  — 
De  nemcsak  Magyarországnak ! . . .  Ha  mi  nem  vagyunk 
már,  ti  pedig  egymást  tiporjátok,  a  mongolok  elözönlik 
egész  Európát  a  tengerig  s  akkor  már  nem  lesz  min 
civakodjatok.  Ti  nem  ismeritek  ezt  a  veszedelmet!... 

Ekkor  egy  másik  püspök,  délvidéki  francia,  aki 
szótlanul  hallgatta  őket  eddig,  szólt  közbe  csendesen,  ke- 
zét a  Báncza  karjára  téve: 

—  Elhiszem,  Tisztelendő  testvér,  hogy  iszonyatos 
bajban  vagytok.  Hallottunk  róla  eleget.  De  megbocsáss, 
ha  megjegyzem,  hogy  amit  utoljára  mondtál,  az  mégis 
túlzás.  Értem,  értem,  hogy  mi  van  a  lelkedben.  Elég 
sajnálatos,  hogy  szép  hazád  elpusztult.  Az  is  dicséretes, 
hogy  nemzeted  szeretetétől  hajtva,  egész  világra  szóló 
veszedelmet  kiáltasz.  De  látod,  a  nyugati  királyok  és  a 
népeik  nem  ijednek  meg  ettől.  Ha  a  béke  létrejött  volna 
a  pápa  és  a  császár  között,  legalább  egy  jó  hónappal 
ezelőtt,  vagy  ha  mi  megtarthatjuk  a  zsinatot  s  végezhe- 

tünk  a  császárral  még  április  végén,  talán  másként  lett 
voina.  Akkor  tele  volt  minden  ország  a  tatárok  rémhíré- 
vel. Egy  nemzetközi  hadsereg  a  kereszténység  ellenségé- 
vel szemben,  ezelőtt  csak  hat  héttel  is,  nem  tartozott  a 
nevetséges  képzelődések  országába.  A  francia  király, 
Lajos,  akiről  mindenki  tudja,  hogy  szívvel-lélekkel  s 
egész  ifjúi  rajongásával  keresztény  lovag,  maga  is  kész 
volt  hadba  indulni.  Én  is  ott  voltam,  mikor  anyjának 
ezeket  mondta:  „Vagy  mi  küldjük  a  Tártároszba  a  tatá- 
rokat, vagy  ők  minket  a  mennybe".  Olyan  nagy  volt  az 
ijedelem,  hogy  a  kölni  érsek  még  az  angol  királynak  is 
írt  ebben  a  dologban  s  ő  azt  válaszolta,  hogy  noha  na- 
gyon messzi  veszedelem  ez  s  az  ő  országát  védi  a  csa- 
torna, mégis  a  kereszténységért  hajlandó  csapatokat 
küldeni  a  közös  hadba.  A  németek,  akiket  legközelebb 
érinthetett  a  veszély,  annyira  készülődtek  akkor,  hogy  a 
Domokos-fráterek,  meg  a  Minoriták  ki  is  hirdették  a 
Kereszt  harcát  s  a  császár  fia,  a  kis  Konrád  király,  a  mi 
Lajosunk  rajongója,  pünköstkor  több  délnémet  fejede- 
lemmel és  püspökkel  feltűzte  a  keresztet  Eisslingenben, 
azzal  a  fogadalommal,  hogy  azt  Márton  napjáig  viselik 
a  birodalom  védelmére.  Még  azt  is  megállapították,  hogy 
Nürnbergben  fognak  gyülekezni  négy  hét  múlva.  A 
nép  özönlött  a  zászlójuk  alá  s  a  barátok  mindenütt  pénzt 
gyűjtöttek,  nálunk  is,  a  háború  költségeire.  Nem  mond- 
hatod hát,  hogy  a  világ  nem  mozdult  meg  érettetek. 

—  S  mi  lett  mindebből  ?  . . .  —  kérdezte  Báncza 
szorongó  szívvel.  —  Most  hallom  ezeket.  Mi  akkor  vol- 
tunk a  halál  torkában.  Nem ;  tudhattuk  . . . 

A  püspök  csendesen  válaszolt: 

—  A  tatárok,  nemde,  megálltak  a  Dunánál? 

—  Még  eddig  meg  —  bólintott  Báncza. 

—  Na  látod ! . . .  Ennek  immár  két  és  fél  hónapja. 
A  veszély  hát  nem  olyan  nagy,  mint  ahogy  hírérték,  a 
mi  országainkra  nézve.  Nyugati  fejedelemnek  -éppen 
elég  baja  van  otthon,  kalandba  nem  bocsátkozhatik.  Ö, 
ne  haragudj,  nem  bántani  akarlak.  De  az  ő  szemükkel 
nézve  csak  kaland  volna  az  egész.  Ma  már  senki  se  érzi 
a  veszélyt,  a  Dunától  nyugatra.  Mondok  valamit,  hogy 
megértsd,  miképpen  gondolkoznak  erről.  A  wormsi 
püspök,  Landolf,  a  tatárok  elleni  pénzgyüjtés  összegét 
visszaadatta  az  adakozóknak,  mert  már  nincs  szükség 
reá! 

Báncza  hang  nélkül  kezeibe  temette  arcát. 

Egy  tiszt  érkezett,  utána  kiáltozva,  izgatottan. 
Gyötrelmében  nem  is  vette  észre,  hogy  az  idő  eljárt.  Az 
ebéd  órája  itt  van.  Már  csaknem  le  is  késett  s  a  tiszt 
karonragadva  vitte  magával  a  császár  sátorába. 

Elfulladva  állott  meg  a  bejáróban  s  kezét  a  mellére 
szorította,  mert  a  szíve  majdnem  kiugrott  a  bordái  kö- 
zül. Az  arca  csupa  láng  volt. 

Alig  tudott  meghajolni  s  elrebegni  néhány  üdvözlő 
szót.  ** 

De  úgy  látszik,  mindezt  elfogult  tiszteletnek  vették 
s  a  császár  nyájasan  intett  neki,  hogy  járuljon  oda  s 
foglaljon  helyet  vele  szemben  az  asztalnál. 

Néhány  pillanat  telt  el,  amíg  Báncza  összeszedte 
ma^át  s  fel  tudta  emelni  szemeit,  hogy  körülpillantson 
a  sátorban. 

A  császáron  és  rajta  kívül  mindössze  tíz-tizenkét  űr 

volt  az  ebéden,  akik  természetesen  páncél  és  fegyverzet 
nélkül,  kényelmesebb  lovagi  ruhákban  ülték  körül  az 
asztalt. 

Báncza,  mint  vendég,  a  középre  került  s  a  többiek 
jobbja  és  balja  felől  következtek  és  még  az  asztal  két  vé- 
gén. A  császár  egyedül  ült,  szemben  vele,  az  asztal  túlsó 
oldalán. 

Néhány  szóval  ő  maga  mutatta  be  vezéreinek  a  ma- 
gyar király  követét,  mialatt  Báncza  felállott  s  tisztelettel 
meghajtotta  a  fejét.  Az  urak  kissé  megzörrentek  székei- 
ken s  kurtán  bókoltak  feléje.  Többnyire  vöröses  szőke- 
hajú, rezes  arcú,  hideg  kékszemű,  szakállas,  középkorú 
emberek  voltak,  herceg  meg  gróf,  ahogy  a  császár  meg- 
nevezte őket. 

Bánczának  azután  nemsokat  kellett  törődnie  velük, 
mert  az  egész  ebéd  alatt  a  császár  foglalta  le  magának 
s  a  többiek  csak  hallgattak.  Néha  megszakítva  a  beszél- 
getést, egy-egy  rövid  kérdést  intézett  valamelyikükhöz  a 
császár,  egészen  más,  napi  dolgokban,  mintha  hirtelen 
jutna  eszébe  valami,  amit  elfelejtett.  Az  illető  ilyenkor 
néhány  szóval  felelt,  meghajtva  fejét.  Aztán  a  császár 
megint  Bánczához  fordult. 

Ahogy  a  beszélgetés  előbb  és  előbb  haladt,  Báncza 
szemei  föltisztultak  s  csendes  csodálkozás  áradt  el  benne. 
Mikor  nagyhirtelen  becseppent  ide,  jóformán  nem  is 
tudta  szemügyre  venni  a  császárt  s  elég  sokáig  tartott, 
amíg  sűrűn  fölhangzó  kérdéseire  adogatott  gépies  vála- 
szolás közben  leküzdhette  bolond  zavarodottságát,  ön- 
tudatos módon  kezdve  megfigyelni  a  kérdezőt  s  megfon- 
toltan nyilatkozni  a  maga  dolgában. 

Az,  aki  vele  beszélt,  vagy  nem  is  a  császár,  vagy 
pedig  kitalálás,  rágalom,  ostoba  szószátyárkodás  mindaz, 
amit  róla  hallott.  Először  is  nincs  rajta  semmi  félel- 
(metes,  vagy  ördögi.  Sovány,  középtermetűnél  is  kisebb 
^embernek  látszik,  így  ültében.  Inkább  gyöngének  gon- 
dolná és  semmit  se  lát  rajta,  ami  arra  a  vakmerő  győz- 
hetetlen vitézre  vallana,  akinek  mondják.  Az  arca  pedig 
igazán  szép  és  megnyerő.  Szakállat,  bajuszt  nem  visel, 
keskeny,  hosszúkás  ábrázata  nőiesen  fehér,  gyöngéd  ró- 
zsaszín pírral  a  közepén.  Már  nem  fiatal,  a  szeme  sarká- 
ból finom  ráncok  ágaznak  szét.  A  homloka  magas, 
domború,  sima  s  dús  hamvasszőke  haja  a  vállára  hullám- 
zik alá,  kedvesen  keretezve  az  arcát.  Csak  a  hosszú, 
görbe  orr  ugrik  ki  élesen,  férfiasan  ebből  az  arcból.  A 
cimpái  mélyen  bevágottak,  a  visszatartott  erő  áruló  jelei- 
ként. A  szemének  azonban  különös  játéka  van.  Ha 
kíváncsi  valamire,  nyíltan,  kéken  sugárzik  a  kérdezettre, 
ha  meg  ő  válaszol,  akkor  egyszerre  szürkék  lesznek, 
bezárulnak,  a  pupilla  csak  tűhegynyi  pont  az  íriszek 
közepén,  mintha  függöny  gördülne  eléje.  Ha  tetszik  neki 
valami,  apró  lángocskák  gyúlnak  ki  a  szeme  mélyén  s 
ide-oda  ugrálnak,  táncoló  manócskák  módjára.  És  ha  a 
szó  kedvetlenül  érinti,  a  tekintete  sekély  lesz  s  a  fénye 
megtörik,  mint  a  bádogé.  De  ördögi  nincs  ezekben  a 
különös  szemekben  soha.  Legfurcsább  mégis  a  szája,  ezek 
a  mozgékony,  keskeny  ajkak,  melyek  egészen  külön  életet 
élnek  az  arcában  s  minden  szavát  leírhatatlan  rezdülések- 
kel, apró  kis  vonaglásokkal  kísérik.  A  szája  mintha  gúnyos 
lenne,  —  állapította  meg  magában  Báncza.  —  De  nem 
gonosz  sehogyse. 

Semmiféle  kénkőszag  nem  emlékeztette  körülötte  a 
pokolra,  finom,  puha  szövetből  varrt  barna  köntösének 
ráncai  közül  gyönge  illatszer  kellemes  virágszaga  áradt. 
Az  egész  lénye  megnyugtatta,  megnyerte  s  lassanként 
bizodalmassá  tette  irányában  Bánczát. 

A  mozdulatai  is  természetesek,  kényelmesek  és  min- 
den ceremónia  nélkül  valók  voltak  s  ez  még  inkább  elő- 
segítette, hogy-  a  beszélgetés  nyilttá  s  könnyűvé  legyen. 

Az  is  tetszett  a  magyarnak,  hogy  az  ebéd  nagyon 
egyszerű  volt. 

A  császár  keveset  evett  s  csak  forrásvizet  ivott  mel- 
léje. Mikor  látta,  hogy  vendége  sem  érinti  a  boros 
serleget,  intett  a  fölszolgálónak,  hogy  az  ő  kancsójából 
töltsön  neki  vizet,  másik  serlegbe. 

Báncza  tiszteletteljes  főhajtással  köszönte  a  magas 
figyelmet. 

Csak  később,  mikor  már  nem  állott  előtte  ez  az 
elbűvölő  alak,  ébredt  reá,  hogy  milyen  különös  ellentét 
volt  az  arc,  a  hang  és  a  szavak  értelme  között,  amelyeket 
hozzá  intézett.  Ott  az  ebédnél  varázslat  alatt  állott  s 
maga  se  érti,  hogy  a  súlyos  igazság  nem  ütötte  szíven 
mindjárt  akkor,  ahogy  a  császár  kimondta.  És  csak 
későn  ébredt  reá,  hogy  a  közhiedelem  körmös-szarvas, 
feketepofájú  ördögénél  lehetnek  sokkal  veszedelmesebb 
és  rémítőbb  ördögök  is,  akik  a  jóindulat  és  finom  beszéd 
megtévesztő  látszata  mögül  nyújtják  ki  hideg  kezüket 
áldozatuk  felé. 

De  akkor  már  késő  volt. 

—  A  Szentatya  félreismer  engem,  —  mondta  akkor 
a  császár.,  figyelmesen  kerülgetve  nyelvével  a  fötthal 

szálkáit.  Nem  is  értem  az  kenetet,  amit  "Tisztelendőséged' 
hozott  tőle.  Én  még  tizenöt  esztendővel  ezelőtt  teljesí- 
teni akartam  keresztes  fogadalmamat  s  el  is  indultam  a 
Szentföldre.  De  beteg  lettem  és  vissza  kellett  térnem. 
Nem  tudom,  ki  mit  beszélhetett  rólam,  de  az  végzetes 
tévedés  volt,  hogy  akkor  a  Szentatya  kiátkozott  eng^m. 
Mindjárt  a  következő  esztendőben  hadba  is  szálltam, 
hogy  megmutassam,  milyen  oknélküli  volt  ez  az  elhamar- 
kodott lépés.  Hiába,  nagyon  sok  rosszakaróm  forgoló- 
dott körülötte.  Én  a  kairói  szultánnal  nem  is  akartam 
háborúzni,  én  Jeruzsálembe  szándékoztam  bevonulni  s 
csak  arrafelé  kerültem.  A  kairói  szultán  barátságosan 
fogadott  s  mondhatom  neked,  hogy  olyan  titkait  tárta 
föl  az  ősi  egyiptomi  tudománynak  előttem,  amiről  a 
keresztény  egyetemeken  a  leghalványabb  sejtelem  sincs. 
Hogy  háborúztam  volna  egy  ilyen  böles  és  tudós  aral- 
kodóval?  Sőt  inkább  azt  szerettem  volna,  hogy  állandó 
kapcsolatot  szerezzek  vele  s  tudósokat  küldhessek  oda, 
akik  elsajátítsanak  valamit  azokból  a  mély  tudományok- 
ból. Meg  is  kötöttem  tíz  évre  a  békét.  Jeruzsálembe  íztán 
be  is  vonultam  s  meg  is  koronáztattam  ott  magamat. 
Mégis,  mi  várt  itthon  reám?  A  kairói  szultán  miatt  a 
Szentatya  fegyveres  csapatokkal  szállotta  meg  az-  én 
anyai  örökségemet,  a  felső  olasz  városokat.  Én  sajnáltam 
a  legjobban,  hogy  visszatérve,  ki  kellett  vernem  a  saját 
váraimból  ezeket  a  rablókat.  Fiúi  tisztelettel  figyelmez- 
tettem ősszentségét,  hogy  ne  hallgasson  azokra,  akik 
velem  szemben  félrevezetik.  Én  mindig  békét  akartam, 
mindig. 

Báncza  fürkésző  szemekkel  nézett  a  császárra.  De 

az  olyan  nyiltan,  hátsó  gondolatok  nélkül  tekintett 
vissza,  hogy  egészen  megzavarodott. 

—  Felséges  Uram,  —  dadogta  —  mégis  rettentő 
félreértés  ez.  Hogy  lehet,  hogy  nem  tudtad  tisztázni 
magadat?  . . .  Ahogy  én  ismerem  a  Szentatyát,  lehetet- 
len, hogy  egyetlen  beszélgetésből  is  meg  nem  ismert 
volna. 

—  Sajnos,  nem  mehettem  hozzá.  Ütját  állták  ennek 
azok  a  piszkos  iratok,  amelyeket  az  ő  nevében  terjesz- 
tettek rólam  az  egész  világon.  Azt  is  tudom,  hogy  ha 
elmentem  volna,  ma  nem  beszélgetnénk  együtt.  Rómá- 
ban nagyszerűen  értenek  a  mérgekhez.  Nem-,  nem  azt 
mondom,  hogy  maga  a  pápa  . . .  Isten  ments ! . . .  De  kár, 
hogy  hitelt  adott  az  ellenségeimnek  és  így  maga  is  hitte 
s  mondta  is,  hogy  én  tagadom  Krisztus  Urunk  szűztől 
születését.  A  Megváltót  Mózessel  és  Mohameddel  egy- 
forma embernek  káromlom,  sőt  mind  a  hármat  csalónak 
neveztem.  Holott  én.  csak  azt  mondtam  néhanapján,  hogy 
a  szűztől  születést  nem  lehet  megérteni,  ha  valaki  ismeri 
a  fogamzás  és  szülés  törvényeit.  Vagy  nem  éppen  azért 
csoda,  mert  érthetetlen  ? . . .  És  csak  annyi  az  igaz,  hogy 
azt  mondtam:  kár  volt  Mohamednek  megcsalni  a  híveit 
azzal,  hogy  különleges  isteni  kijelentések  birtokosa.  A 
nagy  emberi  gondolatok  is  éppen  eléggé  isteni  kijelen- 
tések. Krisztus  Urunk  ember  is  volt  s  engem  csak  az  em- 
ber érdekel  belőle,  az  Istent  csak  hiszem,  de  nem  feszege- 
tem benne.  A  tízparancsolatot  úgyis  el  tudom  képzelni, 
hogy  Isten  mondta  s  Mózes  leírta.  Szerintem  az,  hogy  az 
Isten  tulajdon  kezéveL  vésegette  volna  a  szavakat  kő- 

táblára,  nem  méltó  elképzelés . . .  Hát  ezeket  csavarták 
el  rosszakarattal,  azok,  akik  gyűlölnek  engem. 

—  De  magam  is  olvastam  annakidején,  Felséges 
Uram,  —  jegyezte  meg  Báncza  —  hogy  a  Szentatyái 
aranyért  búcsútmérő  szatócsnak,'  az  egyház  közepén  ülő 
eszelős  prófétának,  ravasz,  piszkos  papnak  nevezted.  Ha 
méltán  haragudtál  is,  ilyeneket  nem  lett  volna  szabad 
mondanod,  minthogy  az  egyház  első  kardja  vagy. 

A  császár  elmosolyodott: 

—  Ne  hidd,  Tisztelendő  Atyám ! . . .  Mikor  még  fiatal 
voltam,  néha  mondtam  egyet-mást  az  igaz,  mikor  nagyon 
fölbosszantottak.  De  ezeket  soha  nem  írtam  le.  Mások 
adták  a  szájamba,  kicifrázva  s  így  terjedt  el  mindenfele. 
Egy  császár  csak  nem  bíbelődik  azzal,  hogy  eféléket  cá- 
foljon? . . . 

—  Akárhogy  volt,  Felséges  Uram,  könyörgöm,  légy 
nagylelkű,  békülj  meg  az  egyház  fejével  s  fordítsd  győz- 
hetetlen kardodat  a  tatár  ellen,  aki  az  egész  keresztény- 
séget elnyeléssel  fenyegeti!  —  kiáltott  föl  Báncza,  hir- 
telen jött  hévvel. 

A  császár  azonban  ebben  a  pillanatban  valamelyik 
úrhoz  fordult  s  azt  kérdezte  tőle: 

—  Pótoltátok-e  a  térképen  azt  a  hiányt,  herceg  úr? 
A  völgy,  tamit  említettem,  legalkalmasabban  fedezi  a  föl- 
vonulást..  Néhány  órával  meg  is  rövidíti  az  utat.  Senki 
se  vár  onnan  támadást. 

—  Igen,  felség  —  bókolt  a  herceg.  —  Berajzoltattam. 

—  Ez  a  rongyos  tatár  —  fordult  most  ismét  a  csá- ' 
szár  Bánczához  —  mind  elszedi  a  jó  fegvvert  a  népektől, 
hogy  a  saját  hadiszerszámainkkal  ölhessen  meg.  El  kell 

ismerni  különben,  hogy  igazi  katonák.  Nem  csodálom, 
/hogy  győznek.  Igen  egyszerű  a  titka:  nem  kímélik  az 
\  életüket. 

Báncza  ámulva  nézett  reá,  hang  nélkül. 

—  Hozd  csak  be  ide  azt  az  íjat!  —  szólt  rá  a  császár 
egy  szolgára. 

A  szolga  eltűnt  a  sátor  belsőbb  részébe  vezető  nyílá- 
son s  csakhamar  óriási  mongol  íjjal  s  nyílvesszővel  tért 
vissza. 

—  Vesszőzd  föl !  —  parancsolta  a  császár.  —  Ügy... 
Most.  húzd  ki ! 

A  katona  belevörösödött  az  erőlködésbe,  ahogy  nagy 
buzgalommal,  de  kevés  hozzáértéssel  próbálta  megfeszí- 
teni az  íj  húrját.  Kétszer  is  visszarántotta  a  kezét  s  a 
vessző  lekoppant,  rezgő  tollal  állva  meg  a  földben. 

—  Látod?  —  mosolygott  a  császár.  —  Ez  mindent 
megmagyaráz.  Ők  jobban  értenek  a  nyilazáshoz,  mint  ti 
és  mi  s  a  folytonos  gyakorlásban  megedződik  a  karjuk, 
hogy  ezt  a  nagy  bolond  íját  kör  ^edén  tudják  használni 
s  a  szemük,  hogy  célba  találjanak  biztosan,  ezekkel  á  go- 
nosz hosszú  vesszőkkel. 

—  De  honnan  kaptad,  Felséges  Uram,  ha  szabad 
kérdeznem?  —  tördelte  Báncza. 

—  ó,  te  is  azt  gondolod?  —  nevetett  föl  a  császár. 
—  Ezt  a  karantán  herceg  küldte  nekem,  mikor  Bécs  alól 
visszaverték  a  tatárt,  hogy  lássam,  miféle  emberekkel  volt 
bajuk  ?  . . .  De  tudom,  mi  jár  a  fejedben ! . . .  Nemde,  te 
is  hallottál  olyasmit,  hogy  szövetségben  vagyok  velük, 
sőt  én  magam  hívogattam  őket  % . . . 

—  Felséges  Uram  —  nyögte  Bánea.  —  Valóban . . . 
Én  nem  hiszem ...  De  tényleg  hallottam  ef  éléket. 

A  császár  jókedvűen  kacagott  rajta  s  aztán  hirtelen 
elkomolyodva  mondta:  u 

—  Hát,  ami  igaz,  az  igaz.  Kerülgettek,  nem  taga- 
dom. Már  évekkel  ezelőtt  itt  jártak  nálam  kereskedőknek 
öltözött  embereik,  csodaszép  szőnyeget  hoztak,  meg  remek 
drágaköves  kardot.  Persze  azokat  zsákmányolták  valahol. 
Alaposan  kitanítottak  a  hatalmukról.  És  kedvesen  bíztat- 
tak, hogy  ha  önként  meghódolnék,  nem  lesz  bántódásom. 
Sőt  felajánlották,  hogy  vállaljak  valami  udvari  hivatalt 
a  nagykhán  mellett.  Azt  válaszoltam,  hogy  meg  fogom 
gondolni  a  dolgot.  Egyébként  a  madarászathoz  értek  a 
legjobban. 

Most  megint  az  uraktól  kérdezett  egyet-mást.  Az 
ebéd  véget  ért.  A  császár  még  egyszer  Bánczához  fordult: 

—  Örvendek,  hogy  ilyen  jól  elbeszélgettünk.  Bizony 
sajnálom,  hogy  ti  úgy  megjártátok  ezekkel  a  tatárokkal. 
Nem  lovagiasak,  az  biztos.  Csak  a  győzelem  fontos  nekik, 
bármi  áron.  Tanulhatunk  tőlük.  Kár,  hogy  ti  gondatla- 
nok s  elbizakodottak  voltatok.  Hallottam,  hogy  az  úri 
fiatalság  mulatós  és  piperkőc  arra  tifelétek.  Nem  vettétek 
komolyan  a  dolgot . . .  Üdvözlöm  a  király  urat,  kitűnő 
ember,  kár,  hogy  nem  katona.  Ha  az  én  hűbéresem  lenne, 
nagyon  jól  beválna  otthoni  kormányzónak. 

Felállott. 

Mindenki  feszesen  szökkent  föl  helyéről  s  kihúzva 
magát,  mozdulatlanul  várta  a  császár  távozását. 

Bánczával  fordult  egyet  a  világ.  Nem,  ez  nem  lehet... 

Most  nem  távozhatik  el ! . . .  Hiszen  még  nem  is  tudta 
elmondani ! . . . 

De  a  császár  már  kegyesen  biccentve  feléje  s  az  urak 
felé,  megfordult  s  gyorsan  eltűnt  a  szolgák  által  félre- 
húzott kárpitok  mögött. 

Báncza  azt  se  tudta,  hogy  búcsúzott  el  az  uraktól, 
hogy  szédelgett  ki  a  sátorból,  miket  mondott  a  kívül  vára- 
kozó káplánnak  s  egyáltalán  mit  tett  vagy  nem  tett,  két- 
ségbeesett meglepetésében. 

Senki  sem  törődött  többet  velük.  Csakhamar  éles 
vezényszavak  csattantak  mindenfelé.  A  sátrakat  bontani 
kezdték.  A  málhákat  szekerekre  hányták,  a  katonák  gyor- 
san csatolták  páncélukat,  sisakjaik  nyakszíját  s  zörrenve 
ugráltak  nyeregbe,  csapatokba  fejlődve  az  úton,  ahová 
egyenként  robogtak  ki  a  táborból. 

A  nagy  sürgés-forgásban  akárhányszor  meglökdös- 
ték Bánczát  is,  amint  tétován,  lélektelenül  ott  támolygott 
ide-oda,  a  császári  sátor  közelében. 

Csak  arra  tért  magához,  hogy  az  urak,  akik  most 
fegyverzetben,  lóháton  tértek  vissza  s  álltak  föl  a  sátor 
előterén,  a  császárra  várva,  odaküldtek  hozzá  valakit, 
hogy  megkérdezze,  mit  akar  még  itt? 

Bánczának  kétségbeesett  ötlete  támadt: 

—  Mondd  meg  az  uraknak,  hogy  még  egyszer  meg 
akarom  köszönni  őfelségének  a  hozzámvaló  nagy  kegyes- 
ségét. Csak  azért  vagyok  itt,  hogy  meghajolhassak  előtte, 
amikor  kijön. 

—  Azt  lehet ! . . .  —  izenték  vissza  az  urak. 

Aztán  elővezették  a  császár  vértezett  lovát  s  a  tábor- 
mester bement  jelenteni,  hogy  minden  kész  az  indulásra, 

Csakhamar  megjelent  Frigyes  maga  is.  De  Báncza 
alig  ismerte  meg  az  első  pillanatban.  Ragyogó  páncélá- 
ban,  koronás  sisakjával  sokkal  magasabbnak,  erőteljesebb- 
nek látszott,  a  tekintete  pedig  valóban  császári  volt, 
büszke,  messzirenéző. 

Ahogy  lova  felé  indult,  Báncza  mindenre  elszánva 
magát,  odalépett  eléje  s  mélyen  meghajolt. 

A  császár  meglepetten  pillantott  reá,  mintha  nem 
ismerné. 

—  Mit  akarsz?  —  kérdezte  hidegen. 

—  Felséges  Uram !  —  mondta  Báncza  gyorsan,  izga- 
tottan —  bocsáss  meg  kegyelmesen,  hogy  egy  pillanatra 
föltartani  merészellek !  De  olyan  váratlanul . . . 

—  Beszélj !  —  intett  a  császár.  —  De  gyorsan. 

—  Felséges  Uram,  semmit  sem  kegyeskedtél  mondani 
nekem  királyom  leveléről . . .  Mit  mondjak  az  én  uram- 
nak? 

—  ó,  —  mondta  a  császár  —  hát  nem  mondtam?  . . . 
A  keresztény  világ  kardja  vagyok  és  köteles  tenni  vala- 
mit érettetek  is.  Írtam  a  francia  királynak,  sőt  ha  jól 
emlékszem,  az  angol  királynak  is  erről.  Ha  végzek  a  pá- 
pával, keresztes  hadat  indítok  a  felszabadításotokra . . . 
Na,  igen,  a  hűbért  elfogadom.  De  minthogy  ezt  a  háborút 
be  kell  fejezni,  mondd  meg  hűbéresemnek,  hogy  küldjön 
háromszáz  jó  vitézt  a  seregembe.  És  legyen  vége  a  pápa- 
pártiságnak, mert  így  nem  érdekem  Magyarországot  meg- 
védeni. 

Báncza  a  kezeivel  kapkodott  a  levegőben,  mintha 
fulladozna: 

—  Felséges  Uram !  —  hördült  fel  —  ha  a  Dunát  át- 
törik, nem  maradhat  királyom  az  országában! 

—  Nem  maradhat?  —  kérdezte  a  császár,  összehú- 
zott szemével  a  távolba  nézve.  Nem  baj  . . .  Majd  vissza- 
viszem. Addig  csatlakozzék  a  fiamhoz.  Konrád  helyre  kis 
legény,  kitűnő  fiú  és  buzog  a  keresztért ! . . .  Talán  ha 
királyod  megkéri,  újra  fog  próbálkozni! 

Báncza  feje  a  mellére  hanyatlott. 

Zörrenést  hallott,  aztán  robogást,  aztán  harsonák 
jeladását,  hogy  a  császár  megindult. 

Mellette  bontani  kezdték  a  sátrat  s  Tamás  magával 
húzta,  hogy  ne  taszigálják  tovább  a  káromkodva  lótó- 
futó  szolgák. 

Nem  is  tudja,  meddig  ment  így,  keze  a  Tamás  kezé- 
ben s  mikor  történt,  hogy  a  káplán  alázatos  szólongatá- 
sára  fölfigyelt? 

Körülnézett.  Egy  dombon  álltak,  az  északnak  vivő 
út  mellett.  Az  öszvérek  '  csendesen  legyezték  magukat 
farkukkal  a  domb  lábánál.  Két  vigyorgó  fickó  rángatta 
füleiket  s  fújt  nyájaskodva  az  orrukba,  hogy  minél  ke- 
vesebbet makacskodjanak,  majd  ha  indulni  kell.  Tamás 
fogadta  meg  őket,  minden  belső  tiltakozása  ellenére, 
mert  látta,  hogy  gazdája  úgyse  való  már  semmiféle  in- 
tézkedésre. 

Báncza  a  távolba  nézett,  dél  felé,  ahol  a  Kómának 
vivő  úton  már  csak  aranyló  porfelleg  mutatta,  hogy 
merre  ment  el  a  kereszténység  kardja. 

Tamás  tisztelettel  köhentett: 

—  Talán  indulnánk,  Tisztelendő  Atyám! 

Báncza  összerezzent: 

—  Indulhatunk  —  mondta  nehéz  sóhajjal. 

• 

Azt  hitte,  hogy  a  király  nem  fogja  kibírni  ezt  az 
újabb,  keserves  mepróbáltatást.  Az  osztrák  herceg  gaz- 
ságát csodálatosan  elviselte,  mert  csak  annak  az  ember- 
nek alávalóságát  látta  benne,  egyedül.  De  most  maga 
Európa,  maga  a  keresztény  népközösség  vágta  arcul  a 
magyarok  gyermeki  hittel  bizakodó  királyát  s  köpte 
szembe  a  porbagázolt  szerencsétlen  nemzetet,  mely  elég 
ostoba  volt  reménykedni  abban,  hogy  jelent  valamit  az 
ázsiai  barbársággal  szemben  s  talán  mégis  inkább  maguk 
közé  valónak  fogják  tartani  azok  a  nagy,  müveit,  gazdag 
és  hatalmas  nemzetek. 

Rettentő  gyötrelem  volt  Báncza  István  szívének, 
hogy  a  király  lángoló  hévvel  megírt  leveleinek  megszé- 
gyenítő kudarcát  s  a  maga  viszontagságos  utazásának 
hiábavalóságát  éppen  ő  mondja  meg  neki,  aki  szívesen 
kiontotta  volna  a  vérét,  csakhogy  megkímélje  urát  min- 
den fájdalomtól.  Megőszült  a  kínlódásban,  ahogy  a  haza- 
felé vezető  úton  formálgatta  lelkében  a  szavakat,  hogy 
minél  kevésbbé  szúrjanak  majd.  Törékeny  alakja  meg- 
görnyedt a  teher  alatt  s  gyönyörű  okos  homlokán  sötét 
barázdákat  szántott  a  gond.  Csak  inas,  kemény  öklei 
tiltakoztak,  görcsös  vonaglással,  a  halálos  csüggedés 
ellen. 

—  Nem,  nem  törhet  le  eneem  semmi,  soha  többé, 
amíg  lélekzem!  —  mondta  a  király  keményen,  mikor 


281 


Báncza  végigtördelte  előtte  szomorú  beszámolóját.  — 
Meg  kellett  próbálni  ezt  is,  barátom . . .  Nem  lehettem 
volna  nyugodt,  nem  vállalhattam  volna  fel  a  magam  kö- 
telességét tiszta  lélekkel,  ha  előbb  ezt  meg  nem  teszem . . . 
Most  már  tudom,  mi  ennek  a  válasznak  az  értelme:  a 
magad  erejéből,  egyedül! 

—  Királyom ! . . .  —  suttogta  Báncza  izzó  szemek- 
kel —  bocsáss  meg,  hogy  egy  pillanatig  is  kételkedtem 
benned . . .  Isten  kiválasztott  nagyembere  vagy  te  s 
győzni  fogsz,  győznöd  kell  bizonnyal,  mert  aki  egyedül 
Istenre  támaszkodik,  azt  több,  mint  az  egész  világ . . . 

A  király  szilárdan  bólintott: 

—  A  magunk  erejéből,  István,  a  magunk  erejéből, 
egyedül,  csak  Istenre  támaszkodva ! 

A  segesdi  udvarház  ettől  kezdve  éjjel-nappal  olyan 
volt,  mint  a  rajzó  köpű.  Hírnökök  röppentek  belőle 
szerteszét,  lovagok  érkeztek  s  nyargaltak  tovább  a  kapott 
paranccsal,  s  mint  ahogy  a  szív  szétlöki  magából  a  vért 
az  erek  hálózatába,  úgy  lüktetett  végig  a  megmaradt 
országrészen  a  király  akarata,  mindent  megmozgatva, 
helyreállítva^  munkába  szervezve. 

Tűrje  Dénest,  most  a  legkülönb  magyart,  a  szlavon- 
tengermelléki  bánság  élére  állította  a  király,  hercegi 
címmel.  Az  ő  sokszorosan  kipróbált  hűségére  nagy  fel- 
adat vár:  a  drávántúli  magyar,  horvát,  dalmata  vitézek 
összegyűjtése,  a  lakosság  megszervezése  a  maga  és  a 
hadsereg  táplálására  s  végső  esetben  a  király  visszavonu- 
lásának fedezése  s  a  tengerpartra  gyűjtendő  maradék 
magyarság  védelme. 

Ákos  Ernyét  Nagykelmek  várába  rendelte  a  király, 

hogy  megvédelmezze  a  Drávához  vivő  hadi  útat.  Paran- 
csa az,  hogy  csak  az  utolsó  pillanatban  vonulhat  vissza, 
hogy  a  folyón  túl  Tűrje  hadaihoz  csatlakozzék. 

Ernye  önmgáért  nem  fél,  Júliát  pedig  nincs  mért 
féltenie,  a  királyné  magával  vitte  már  Klisszába  s  ha 
Kelmék  várát  megvédelmezi,  nekik  ígérte  a  király,  hogy 
ott  építsenek  boldog  fészket  majd  maguknak. 

Katica  teljesítette  ígéretét  és  Geregye  Pál  elmond- 
hatta terveit  a  királynak.  Bélát  meglepte  a  fiatalember 
elgondolásának  katonai  lángelméjűsége  s  kitűnő  gyakor- 
latiassága. Simon  ispán  a  legjobb  tanúságot  tette  a  fiú 
jelleme  mellett.  Miért  habozott  volna  a  király?  Most  az 
Isten  jelöli  ki  az  embereket  s  ő  csak  engedelmeskedik. 
Az  egész  Dunavonal  védelmét  Pálra  bízta,  Budától  le- 
felé, Székesfehérvárral  egyvonalban.  Egyúttal  ideiglenes 
országbíróvá  is  kinevezte,  hogy  a  hátamögötti  vidék 
lakosságával  rendelkezhessék  s  szükség  esetén  visszavo- 
nuló csapataival  fedezve  őket,  átmenthesse  a  magyarság 
e  maradékát  az  előre  elkészített  menedékekbe. 

Simon  ispán  Esztergom  várát  fogja  védeni,  amire 
évtizedek  óta  készült.  Tűrje  Tamást  mellette  hagyta  a 
király,  alparancsnokul. 

A  Huntpázmánok,  —  mert  közben  sikerült  Kozmá- 
nak is  megszökni  az  osztrák  herceg  fogságából,  —  azt  a 
rájukszabott  feladatot  nyerték,  hogy  az  osztrák  határ 
mentén  megvédjék  az  országot,  az  esetleges  hátbatáma- 
dástól. 

A  király  maga  Segesden  maradt,  hogy  onnan  in- 
tézze az  egész  védelem  munkáját.  Mellette  Mihály  udvar- 
mester, Rátőt  Lőrinc,  az  új  lovászmester,  Gyulafi  Bal- 

duin  mint  étekhordó  és  Csák,  mint  pohárnok  dolgoztak 
és  természetesen  Pók  Móric,  mint  a  király  bizalmas,  tit- 
kos hírvivője. 

A  többi,  fiatal  lovag  is  az  ő  rendelkezésére  állott, 
összekötő  és  hírnöki  szolgálatokra. 

A  királyi  család  körében  Vilmos  teljesítette  a  védel- 
mező kedves  feladatát,  akit  a  király  főlovászmesteri 
címmel  ékesített  föl.  Csak  a  legutóbb  tűnt  M  az  egészen 
fiatal  vitézek  sorából  Oszli  ispán  fia,  Herbord,  aki,  míg 
a  király  Csázmán  rejtőzködött,  hűségesen  szolgálta  a 
királynét  s  ezért  most  a  trónörökös  személyi  védelmével 
bízták  meg. 

Így  felkészülve  várta  a  király,  csak  Isten  segedel- 
mére támaszkodva,  a  maga  erejéből,  az  utolsó  rohamot, 
amely  vagy  eltemeti  a  megmaradt  Magyarországot  is, 
vagy  megtörik  a  kétségbeesett  hősiesség  szikláján,  de 
mindenképpen  eldönti  a  jövendőt. 

Batu  még  mindig  a  pesti  mezőn  táborozik.  Az  idő 
erősen  őszül  s  megindultak  a  végevárhatatlan  esőzések, 
amelyed  mezőt,  utat  összemosnak  járhatatlan  sárten- 
gerré. Számtalan  apró  próbálkozással  kísérelték  meg  a 
mongol  csapatok,  hogy  majd  itt,  majd  ott  átúsztathassák 
a  Dunát,  de  mindhiába.  Geregye  Pál  folyton  mozgó 
csapatai  minden  próbálkozást  győzelmesen  vertek  vissza 
s  a  nagy  folyó  haragos  örömmel  hömpölygette  lefelé  a 
dárdával,  nyíllal  megölt  támadók  hulláit. 

És  valamennyi  vár,  körülzárva  is  állt  még,  a  hódító 
nagy  bosszúságára,  dacosan  a  maga  helyén  s  bár  kör- 

nyéküket  retentően  elpusztították,  egyetlenegy  sem  adta 
meg  magát,  a  kiéheztetéstől  megtörve.  A  levegőben  benne 
volt  a  végső  kifejlés  feszültsége  s  koplaltak  hősiesen, 
mert  ösztönösen  érezték,  hogy  az  győz,  aki  tovább  bírja 
.  a  kitartást.  Egy  mese  mindenesetre  szétfoszlott  már.  A 
mongol  hadsereg  távolról  sem  olyan  óriási,  amilyennek 
hírelték.  És  akárhány  győzelmet  aratott  is,  de  olcsón 
egyet  se.  Bizonyára  nagyon  meg  kellett  fogyatkoznia, 
mind  a  nyílt  harcokban,  mind  a  várakkal  s  a  Dunával 
\  való  hasztalan  próbálkozásokban. 

Batu  tényleg  súlyos  dilemma  előtt  állott.  Ha  leköti 
csapatait,  szétszórva  az  egész  hódoltságon,  hogy  a  vára- 
kat tartsák  körülzárva,  soha  se  tud  akkora  hadat  össze- 
szedni, hogy  áttörjön  a  Dunán.  Ha  pedig  elvonja  őket 
a  várak  alól  s  keresztül  erőszakolja  magát  a  folyón,  a 
háta  mögött  egyesülhetnek  ezek  az  elszakított  erők  s  el- 
vágják az  útját  kelet  felé.  És  végül,  ha  nem  megy  át 
a  Dunán,  nincs  értelme  semminek,  amit  tett.  A  király 
él  s  az  ottani  magyarság  még  mindig  elég  számos  és  erős 
arra,  hogy  összeszedve  magát,  ő  jöjjön  rá '  s  most  már 
hogy  az  első  rémület  pánikján  túl  van,  nem  lehet  tudni^ 
mi  lenne  egy  nyilt  megütközés  vége? 

Batu  habozik,  de  Szubutáj  most  is  dönt. 

—  Át  kell  menni  a  Dunán,  ez  a  legfőbb  teendő! 
Amíg  van  oda  túl  hadsereg  s  él  a  király,  minden  egyéb 
hiábavalóság. 

De  ha  ez  sikerül,  a  várak  nem  tarthatják  magukat, 
Miért  is  tartanák,  holott  nincs  többé  ország?  Csak  nem 
szabad  arra  gondolni,  hogy  a  Dunántúl  úgy  dolgozzanak, 
mint  ahogy  eddig  tették.   Minden  erőt  két  feladatra 

kell  összeszedni:  a  királyi  székváros  elfoglalására  és  a 
király  foglyalejtésére  vagy  megölésére.  Erő  csak  ehhez 
a  kettőhöz  kell,  minden  egyéb,  ami  ott  túl  történni 
fog,  ezt  a  kettőt  álcázza  s  fedezi.  Így  hát  a  többi  várak- 
kal s  vidékekkel  nem  kell  sokat  törődni,  elég,  ha  röpülő 
csapatok  száguldozzák  be  s  riadalmat  okozva  inkább, 
mint  rendszeres  pusztítást,  megfélemlítik,  elzsibbasztják 
a  tán  ellenállásra  alkalmas  erőket. 

A  Dunán  pedig  két  helyt  kell  áttörni.  Itt  Pest  alatt 
Batu  és  ő  a  nagyobb  sereggel,  hogy  a  part  hosszából 
idegyűljön  az  egész  ellenállás  s  védelem  nélkül  hagyja 
a  királyt,  aki  tudomásuk  szerint  valahol  a  Dráván  in- 
nen tartózkodik.  Míg  itt  a  hadművelet  tart,  Kádán  a 
csanádi  seregből  Macsón  át  törjön  előre  s  úgy  csapjon 
át  a  Dunán,  hogy  a  Dráva  vonalát  elvágja  a  királytól 
s  így  lehetetlenné  tegye  a  menekülését.  Akkor  ők  a  szék- 
város elfoglalása  után  délnek  s  Kádán  a  Drávától  észak- 
nak fordulva,  megtartják  a  Nagykhán  körvadászatát  s 
végre  is  benne  marad  a  gyűrűben,  akit  halálra  keresnek. 

Azért  nem  olyan  sürgős  a  dolog.  Még  várni  kell 
egy  kicsit  a  télre,  mely  ellensége  minden  nyugati  had- 
seregnek, de  barátja  a  mongoloknak,  akik  még  a  Góbi 
hegyei  közül  hozták  magukkal  a  hóban,  jégben  való 
hadakozás  nagy  tudományát. 

És  ez  egyszer  az  öreg  Duna  is  Szubutáj  pártjára 
állott.  Nagy,  korai  tél  szakadt  le  s  amire  emberemléke- 
zet óta  nem  volt  eset,  a  Duna  már  karácsony  táján  be- 
állott, vastag,  sima  jégpáncélt  öltve  magára  parttól 
partig.  Geregyé  Pál  csapatai,  a  ködön,  a  hóhulláson  át 
is  látták,  hogy  miként  gyülekeznek  a  mongol  csapatok 

a  pesti  partra.  A  fiatal  országbíró  egész  faluk  népét 
rendelte  ki  a  folyóhoz,  hogy  fejszékkel  törjék  a  jeget 
éjjel-nappal  s  így  akadályozzák  meg  az  ellenség  átkelését. 

Bár  semmi  jel  nem  mutatta,  hogy  Pesttől  délfelé  is 
történne  valami  kísérlet,  a  Pál  lovashírnökei,  egyik  fel, 
a  másik  le,  szakadatlanul  nyargalták  a  partot.  Sehol  se 
láttak  egy  lelket  sem  a  Dunához  közeledni.  Űgylátszik, 
minden  erőt  a  pesti  áttöréshez  parancsolt  össze  az  ellen- 
ség. Ebből  jó  tudni  azt,  hogy  nincs  neki  több  igazi  se- 
rege s  így  is  kell  fogadni,  de  elbizakodni  mégsem  szabad, 
mert  ezek  az  ördögök  már  sokszor  megmutatták  Muhi- 
tól  fogva,  hogy  mire  képesek.  Azért,  mihelyt  a  Duna 
jege  megállandósult,  Pál  a  királyhoz  nyargaltatott  s 
kérte,  hogy  hagyja  el  Segesdet  és  vonuljon  a  Dráva 
mögé. 

A  király  habozott  egy  kicsit,  mert  attól  félt,  hogy 
távozása  nagy  ijedelmet  fog  okozni  a  Dunántúlon  s  az 
érkezése  sem  kisebbet  a  tenger  mellett,  ahol  majd  azt 
hiszik,  vége  mindennek,  ha  meglátják.  De  ennek  a  fiatal- 
embernek, akinek  tisztelni  tanulta  az  eszét,  mégis  meg- 
fontolandó a  gondolata  s  igaza  van,  hogy  sohase,  lehessen 
tudni,  mi  lappang  a  folyón  túl,  a  nagy  pesti  gyülekezés 
mögött.  Sőt  inkább  tudni  lehet  belőle  az  eddigi  tapasz- 
talatok után,  hogy  ismét  van  a  mongolnak  valami  rej- 
tegetni való  ja,  amiről  el  akarja  terelni  a  figyelmet. 

Tanácsot  tartott  barátaival  s  úgy  határoztak,  hogy 
a  király  megint  tűnjön  el  egy  időre  a  csázmai  kolos- 
torba. Ne  vonuljon  ki  a  Dunántúlról  feltűnően  s  ne  ér- 
kezzék meg  mindenki  láttára  a  tengerpartra  se.  Csak 

úgy  lovagoljon  el  szépen,  néhányad  magával  s  minél  ke- 
vesebben tudják  hol  van,  annál  jobb. 

Így  mentette  meg  Geregye  Pál  okossága  Béla  ki- 
rályt a  haláltól  és  az  országot  a  végső  pusztulástól. 

De  a  király  mégsem  akarta  a  lelkén  hagyni,  hogy 
egy  utolsó  kiáltást  ne  küldjön  rejtekéből  ahhoz  a  nagy- 
világhoz, amelyről  nagyon  jól  tudta,  már  semmit  sem 
törődik  Magyarországgal.  De  akár  törődik,  akár  nem, 
mindenképpen  oda  kell  neki  kiáltani  az  arcába,  hogy  mi 
lenne  a  kötelessége,  még  ebben  az  utolsó  percben  is? 

Ha  Isten  nem  hagyja  elpusztulni  a  magárautalt 
magyart,  fényes  elégtétel  lesz  neki  ez  a  kiáltás  s  ha  el- 
pusztulna, örök  vádként  fog  hangzani  a  történelem  szá- 
zadain keresztül  s  egyszer  az  Isten  trónusa  fogja  vissza- 
verni ezt  a  hangot  azoknak  a  fülébe,  akik  az  utolsó  íté- 
let kapujában  reszketnek  majd  előtte. 

Január  tizenkilencedikén  írta  utolsó  két  levelét  Béla 
király,  a  császárhoz  és  a  pápához.  A  Duna  befagyott, 
szólt  az  izenet  s  ha  átjön  rajta  a  pusztító,  nemcsak  Ma- 
gyarországnak van  vége,  de  a  ledöntött  bástya  mögött 
nyitva  áll  az  út  a  kereszténység  szívéhez. 

Csakhogy  ekkor  már  nem  is  volt  pápa.  Az  öreg 
Gergely  még  a  nyár  végén  belehalt  a  megakadályozott 
zsinat  feletti  szégyenébe  és  bánatába.  Utóda,  Coelestin 
csak  tizenhat  napig  ült  Szent  Péter  székében  s  azóta 
üres  és  kitudja  meddig  az  is  lesz  a  világ  lelkiismereté- 
nek trónusa. 

A  császár,  hiszen  ő  a  kereszténység  kardja,  nem 
hagyhatta  szó  nélkül  a  magyar  király  utolsó  jajkiáltá- 
sát. Levelet  írt  az  összes  választó  egyházi  nagyoknak. 

hogy  válasszanak  olyan  pápát,  akivel  ő  is  békét  köthet 
s  akkor  fölttizi  a  keresztet. 

Február  elején  egyszerre  csak  eltűntek  a  mongol 
csapatok  Pest  alól.  Sietős  lehetett  az  útjuk,  mert  a  Lovak 
és  marhák  egész  seregét  hagyták  ott  őrizet  nélkül,  mintha 
a  sátán  sarkantyúzta  volna  vissza  őket  a  pokolba. 

Geregye  nem  ült  fel  egykönnyen  ennek  az  érthetet- 
len eseménynek  s  három  nap,  három  éjjel  figyeltette  a 
környéket,  vakmerő  embereivel,  akik  átmerészkedtek  a 
jégen  s  végigkutatták  napi  járóföldre  a  környéket. 

De  a  hihetetlen  megtörtént.  A  mongol  seregnek  tel- 
jesen nyoma  veszett. 

Az  elhagyott  állatok  csordái  bőgve  nyargaltak,  to- 
longtak a  part  hosszában,  mintha  gazda  után  sírnának. 
Negyednap  reggel  aztán  áthajtatta  őket  Geregye  Pál  a 
jégen.  Meg  se  roppant  az  iszonyú  teher  alatt  a  Duna 
páncélja. 

A  mongolok  pedig  csak  erre  voltak  kíváncsiak. 

Ha  ezek  alatt  a  csordák  alatt  be  nem  szakadt  a  jég, 
ugyan  miért  ne  bírná  meg  az  ő  könnyű,  repülő  sere- 
güket? 

Mint  a  fergeteg,  ömlöttek  elő  a  távol  ködfüggönye 
mögül.  Egyetlen  rohammal  bent  voltak  a  Dunántúlon. 


III. 


Simon  ispán  büszke  és  boldog  volt,  hogy  a  királyi 
székhely  védelmére,  amelyet  évek  hosszú  során  keresztül 
nagy  gonddal  készített  elő,  most  végre  minden  jel  sze- 
rint, mégis  sor  kerül.  Mióta  a  mongol  sereg  a  pesti  par- 
ton gyülekezik  s  a  Duna  befagyott,  nem  lehetett  többé 
kételkedni  azon,  hogy  az  ellenség  fölkészült  a  háború 
utolsó  szakaszára,  a  Dunántúl  elfoglalására  is.  Ha  pe- 
dig az  megkezdődik,  bizonyos,  hogy  első  és  legfőbb  cél 
Esztergom  bevétele  lesz,  melytől  remélheti  Batu,  hogy 
minden  további  ellenállás  megtörik  a  fővárukat  elvesz- 
tett magyarok  végső  elcsüggedése  folytán.  Simon  úgy 
érezte,  hogy  most  Esztergom  vára  és  az  ő  személye  a 
magyar  nemzet  imádságainak,  utolsó  reményeinek  kö- 
zéppontja lett.  Ez  a  tudat  nem  remegtette  meg  a  vasem- 
bert, hanem  eltöltötte  forró  elszántsággal,  mint  aki  el- 
érte azt,  amiért  született  és  élt. 

Tisztában  volt  azért  a  próbáratétel  egész  nagysá- 
gával s  ha  bízott  is  önmagában,  de  el  nem  bízta  magát. 
Aprólékos,  körültekintő  óvatossággal,  lázasan  dolgozott 
Tűrje  Tamás  segítségével,  hogy  fölkészüljön  minden  le- 
hetőségre. 

A  vár  maga,  közvetlenül  a  Duna  partján  fölmaga- 
sodó, meredek  eziklán,  hatalmas  falaival  és  bástyáival 

olyan  erősség  volt,  melyet  éber  őrizpt  és  bölcsen  beosz- 
tott elszánt  védelem  esetén  nagy  túlerővel  szemben  is 
hónapokig  lehet  tartani  s  alig  volt  elképzelhető,  hogy 
bármilyen  halálraszánt  ostromló  sereg  föl  tudjon  ha- 
tolni akárcsak  a  falak  tövéig  is,  nemhogy  megmászhassa 
s  elboríthassa  azokat. 

Az  egyetlen  igazi  veszedelem  csakis  a  körülzárás  és 
kiéheztetés  lehetett  volna.  Simon  ez  ellen  mindenekelőtt 
azzal  biztosította  magát,  hogy  nagy  élelmiszer-tartaléko- 
kat halmozott  föl  a  vár  pincéiben  s  már  előre  kidolgozta 
annak  tervét,  hogy  hány  embert  s  mennyi  ideig  bír  majd 
a  legnagyobb  takarékossággal  ellátni.  Már  évek  óta  nagy 
gondot  okozott  neki  a  vizzel  való  ellátás  kérdése.  A  vár- 
hegyen volt  néhány  forrás,  de  ez  ostrom  esetére  számba 
se  jöhetett.  Ott  van  azonban  maga  az  óriási  Duna,  amely 
a  várhegy  lába  alatt  hömpölyög.  Simon  tudta,  hogy 
miféle,  csaknem  lebírhatatlan  nehézségekkel  jár  a  folyó 
vizének  fölvezetése  a  várba,  de  nem  is  ezen  akadt  fönn, 
hosszú  évekkel  ezelőtti  töprengéseiben,  hanem  azon, 
hogy  miképpen  maradhasson  titokban  ez  a  munkálat, 
mert  ha  ostrom  esetén  áruló  akad  s  az  ellenség  elvág- 
hatja ezt  az  egyetlen  éltető  csatornát,  minden  egyéb  ké- 
szület hiábavaló  lesz. 

A  testvére,  Bertram,  akivel  egyedül  közölte  tépelő- 
déseit,  segített  neki  ezt  a  kérdést  megoldani.  Nagy  ti- 
tokban Spanyolországból  hozatott  mestert  és  munkáso- 
kat, akik  a  vár  egy  mély  pincéjében  törték  át,  a  sziklát  s 
építették  meg  számításuk  alapján  a  kutat,  mely  a  Duna 
legalacsonyabb  vízállása  esetén  is  kellő  bőséggel  szol- 
gáltatta a  vizet  A  nagy  pince  fölött  őrterem  létesült. 

melyben  az  ispán  legmegbízhatóbb  emberei  vigyáztak 
éjjel-nappal,  hogy  avatatlanok  soha  meg  ne  tudhassák, 
mi  van  ott  alant.  Ebből  a  teremből,  félig  a  hatalmas 
várfalba  épített  titkos  folyosók  vittek  jobbra-balra, 
melyeken  észrevétlenül  lehetett  széthordani  a  vizet  a 
vár  minden  részébe.  Évekig  tartott  ez  a  munka  s  mikor 
befejezést  nyert  s  a  szigorú  őrizet  alatt  tartott  idegen 
munkások  Bertram  katonái  kíséretében  eltávoztak  az 
országból,  Simon  boldogan  szusszant  föl,  hogy  a  legnehe- 
zebb kérdést  sikerült  megoldania. 

Esztergom  vára  azonban  meglehetősen  szűk  volt  férő- 
helyben, de  a  felhalmozható  élelmiszerek  és  a  vízzel  való 
gazdálkodás  szempontjai  is  korlátokat  vetettek  a  be- 
fogadóképessége elé.  Most,  hogy  a  királyi  család  távol 
volt  s  az  érseki  palota  üres,  Simon  ezeket  is  igénybevette 
katonai  célokra  s  minden  zugot  kihasznált,  hogy  minél 

1  erősebb  védősereget  helyezhessen  el  a  várban.  Még  a  szé- 
kesegyház   hatalmas  altemplomát  is  berendezte  végső 

í  szükség  esetére.  De  anól  így  sem  lehetett  szó,  hogy  a 

^  vár  menedékül  szolgálhasson  a  vidék  népének.  Különben 
is,  Esztergom  megvédésének  egészen  más,  úgyszólva  szim- 
bolikus célja  volt.  Nem  az,  hogy  a  falai  közé  tóduló  me- 
nekülőket oltalmazza,  hanem,  hogy  megtartsa  az  ország 
függetlenségének,  önálló  létének,  jövendőjének  ezt  a  min- 
denki által  szentül  tisztelt  jelképét.  Ezért  az  ispán  kér- 
lelhetetlen szigorúsággal  megmaradt  a  mellett,  hogy  ha 
arra  kerül  a  sor,  Esztergom  várában   csak  katonanép 

^maradhat.  Sőt  a  vár  régi  lakói  között  is  akadtak  olyan- 
félék, akiket  az  ispán  ki  akart  telepíteni,  hogy  helyeiket 
vitézi  embereknek  adhassa  át. 

Kiöregedett  cselédek  s  néhány  fogoly,  akik  ott  töl- 
tötték ki  büntetésüket  a  várban.  A  hűséges  szolgákat 
mégsem  akarta  egyszerűen  szélnek  ereszteni,  a  foglyokat 
pedig  nem  ölethette  le,  mint  a  dúvadakat.  A  megoldásra 
azonban  jó  mód  kínálkozott  neki. 

Lent  a  városban  nagy  kőháza  volt  a  királynak,  ahová 
olyankor  szokott  szállani,  mikor  törvénynapot  tartott  a 
lakosság  dolgaiban.  A  kereskedőknek  megvolt  az  a  ki- 
váltságuk, hogy  a  falaik  között  fölmerülő  pörös  ügyek- 
ben nem  kellett  a  várba  menniök  igazságért,  sőt  akkor 
se,  ha  a  város  és  a  vár  között  támadt  elintézni  való. 
A  saját  szabad  területükön  kaphatták  meg  a  döntést  s 
nem  kellett  attól  félniök,  hogy  a  király  vagy  emberei,  ha 
nekik  úgy  tetszik,  fent  maraszthatják  őket  a  vár  lakat- 
jai alatt.  Letelepülési  kötésük  szerint  kisebb  dolgokban 
a  király  udvarbírója,  nagyobbakban  pedig  maga  a  király 
jött  le  közéjük,  meghallgatni  panaszaikat  s  törvényes  el- 
járás rendjén  dönteni  bennük. 

Béla  király  jóbarátságban  élt  velük  s  ítéleteivel  min- 
dig nagyon  meg  voltak  elégedve.  Az  utóbbi  időkben,  hogy 
vaskézzel  fékezte  meg  a  régi  urak  túlkapásait,  alig  is 
akadt  dolog,  amiben  személyesen  kellett  volna  intézked- 
nie. De  azért  szokássá  vált,  hogy  a  kirakóvásár  napján 
minden  héten  lejött  városi  házába  s  ha  nem  is  volt  pörös 
ügy,  az  előkelő  kalmárok  tisztelegtek  nála,  beszámoltak 
a  város  életéről,  ajándékokat  hoztak  neki  vagy  gyermekei- 
nek, kérdezősködtek  az  egészsége  felől  vagy  az  ország 
dolgairól  s  ő  nyájasan  elbeszélgetett  velük.  Volt  úgy  is., 
hogy  ebédre  hívta  a  vezetőket  magához.  így  a  királyi  ház, 
a  város  büszkesége,  sohasem  volt  lakatlan,  a  királykis- 

asszonyok  is  akárhányszor  napokat  töltöttek  el  benne, 
mert  nagyon  érdekelte  őket  a  város  mozgalmas  élete  s 
szívesen  érintkeztek  a  nagykereskedők  asszonyaival,  leá- 
nyaival is. 

Most  persze  üresen  állt  a  ház  s  kapóra  jött  Simon- 
nak, hogy  a  régi  királyi  cselédeket  odatelepítse.  Aztán 
voltak  ott  jól  boltozott  pincék,  amikben  a  foglyok  éppen 
úgy  ellehettek,  a  falbaerősített  vaskarikákhoz  béklyózva, 
akár  fönn  a  várbeli  tömi öcökben.  Királyi  tulajdon  lévén, 
a  városiaknak  semmi  szavuk  nem  lehetett  ebben  a  dolog- 
ban. Különben  sem  az  ő  terhük  a  ház  élelmezése,  arról 
gondoskodott  az  ispán  hosszú  időre,  tisztességesen. 

Csak  természetes,  hogy  ilyen  veszett  időben  akármi 
nagyúri  fogoly  is  örvendhet,  ha  ebben  a  házban  rabos- 
kodhatik.  Lehetetlen,  hogy  éppen  azt  a  Dunára  néző  bás- 
tyát foglalja  el,  amit  kitűnően  föl  lehet  s  föl  is  kell  hasz- 
nálni a  védelem  munkájára.  Utóvégre  külön  kastélyt  nem 
adhat  az  ispán  Apodfi  Dénesnek,  amiért  méltóztatott  an- 
nakidején összeesküvést  szőni  a  király  és  az  ország  ellen. 
Talán  el  is  engedhetné,  hadd  bujdossék,  amerre  tud, 
hiszen  ártani  úgy  sem  árthat  már  senkinek.  Csakhogy  ezt 
még  sem  teheti,  a  király  lehet,  emlékszik  még  Apodfira 
s  egyszer  számon  kérhetné  tőle.  Aztán  akárhogy  is,  de 
valaha  nádorispán  volt  s  rettentő  hatalmú  úr.  Szörnyen 
bűnhődött  azért,  amit  tett  s  bármilyen  dühös  is  volt  rá 
akkor  Simon,  ma  már  mi  az  ördögért  haragudna  reá?  Ha 
kilöki  így  vakon,  gyámoltalanul  a  télbe,  megfagy  valami 
árokban  vagy  megeszik  a  farkasok.  A  városiak  biztosan 
nem  fogadnák  be,  azt  meg  éppen  nem  szeretné,  hogy  be- 

íogadják  s  házról-házra  kolduljon  a  latinok  kárörömére. 
Abból  nem  hárulna  tisztesség  se  a  királyra,  se  reá. 

így  megelmélkedvén  a  dolgot,  Apodfit  is  átküldte 
Simon  a  király  városi  házába.  A  vén  porkoláb  meg  a 
leánya  úgyis  ott  kaptak  egy  kuckót  maguknak,  hát  ügyel- 
jék csak  továbbra  is.  Azt  persze  nem  teheti,  hogy  külön 
szobát  adjanak  neki.  De  majd  el  lesz  valahogy  a  többi 
fogoly  között  és  megláncolni  nincs  miért. 

Éva,  a  porkoláb  leánya  azonban  könyörgött  neki, 
hadd  fogadhassák  be  a  maguk  zugába,  az  apja  is  bele- 
egyezett s  ha  az  ispán  úr  könyörületes,  ne  kívánja,  hogy 
közönséges  rablógyilkosok  között  őrizzék,  hiszen  valaha 
mégis  csak  nagy  úr  volt. 

—  Nem  közönséges  rablógyilkos,  az  igaz !  —  mordult 
rá  az  ispán  a  leányra.  —  De  ha  éppen  úgy  akarjátok, 
miért  ne?...  A  ti  bajotok.  Hanem  a  fejetekkel  feleltek 
érte,  hogy  el  nem  szökik! 

Éva  könnybenúszó  szemekkel  csókolt  kezet  az  ispán- 
nak s  halkan  rebegte: 

—  Az  életemmel  felelek  érte,  nagyuram! 

Simon  meghökkent,  ahogy  a  leány  arcára  pillantott. 
Hosszasan  nézte  s  morgott  magában.  De  aztán  vállat 
vont.  Van  neki  elég  baja,  mit  törje  fejét  az  efféléken?  . . . 
Furcsa  mégis,  hogy  ez  a  szép  fiatal  cselédleány  így  tud 
nézni  az  emberre ! . . .  Mintha  nem  közönséges  szolgáló 
lenne ...  És  mi  az  ördögért  fáj  neki  annak  a  vak  roncs- 
nak a  dolga? . . .  Eh,  mi  köze  neki  hozzá? 

—  Elmehetsz  —  intett  az  ajtó  felé  s  Éva  ismét  kö- 
szönetet rebegve  kisurrant. 

Így  került  Apodü  Dénes  a  király  városi  házába. 

Cselédek  és  rablógyilkosok  közé.  De  erről  semmit  se  tu- 
dott, mert  Éva  eltitkolta  előle.  Csak  azt  tudta,  hogy  le- 
hozták az  ostromra  készülő  várból  s  szótalan  megértéssel 
bólintott,  amikor  a  dohos  szűk  kamrácskában  Éva  kér- 
lelte, hogy  ne  haragudjék  reá,  amiért  nem  tudott  különb 
szobát  biztosítani  neki,  de  mikor  nem  akarja,  nem  fogják 
zavarni  itt  sem. 

Az  öreg  porkoláb,  aki  már  régen  kitalált  mindent, 
szó  nélkül  feküdt  subájára  a  küszöbön,  rögtön  az  első  este 
s  dörmögve  szólt  Évának: 

—  Menj  csak  be  hozzá  s  vigasztald  a  szerencsétlent. 

A  várhegytől  délnyugatra,  a  Hévíz-tó  forrásai  és 
süppedéke  mellett  vitt,  a  Kisdunával  párhuzamosan,  a 
szépen  megépített  széles  kőút  a  Villa  Latin orum-ba, 
vagyis  a  városba,  mely  a  várhegytől  mintegy  ötszáz  lépés- 
nyire feküdt,  északi  oldalán  a  Kisdunaágtól  határolva  és 
védve,  melyet  a  Nagydunáról  bejövő  kereskedőhajók  ra- 
kodópartja és  a  bazárok  szegélyeztek.  Az  út  maga  Szent 
Lőrinc-kapujához  vezetett,  mely  a  nagyfélkörben  épített, 
árkokkal  és  fatornyokkal  megerősített  várospalánk  dél- 
keleti oldalából  nyílott  s  egyenesen  idefutott  a  Budáról 
jövő  országút  is.  A  palánkon  még  két  kapu  volt,  délnyu- 
gatra a  Zsidókapu,  északnyugatra  pedig  a  Szent  Pál- 
kapu. 

A  város  urai,  a  francia,  olasz  és  spanyol  kalmárok 
büszkék  voltak  az  erődítésre,  őrségük  is  nagyszámú  és 
gyakorlott  s  a  város  belsejében  álló  kőházaik  maguk  is 
mind  kicsi  erődök.  A  piac  közepén  emelkedő  Szent  Mik- 
lós-templom szükség  esetén  szintén  alkalmas  a  védeke- 
zésre. Az  elől  azonban  ők  is  elzárkóztak,  hogy  idegeneket 

fogadjanak  be  maguk  közé,  akik  megzsúfolják  a  várost 
ennikérőkkel. 

Simon  nagy  megkönnyebbüléssel  örvendezett  magá- 
ban, hogy  a  városiaknak  nem  is"  jutott  eszébe  a  várba 
kérezkedni,  ragaszkodtak  házaikhoz,  a  vagyonukhoz,  biza- 
kodtak erejükben  s  így  nem  okoztak  neki  gondokat. 

Mégis  voltak,  akikről  közös  megegyezéssel  gondos- 
kodniok  kellett  s  hosszas  huzavona  után  az  ispán  meg 
egyezett  a  városiakkal,  hogy  miképpen  osztozzanak  meg 
rajtuk. 

A  vár  és  a  város  között,  az  összekötő  úttól  délnek  két 
magaslat  emelkedett:  a  várral  szemben  a  Szent  György- 
hegy,  a  város  Szent  Lőrie-kapujával  átellenben  pedig,  az 
összekötő  és  a  budai  út  egybeszögel  lésénél  a  Szent  Tamás- 
hegy. A  kettőt  szűk  völgy  választotta  el  egymástól,  a 
Libád,  melyen  keresztül  a  Hévíz-tóhoz  nyílt  a  bejárás. 
A  megegyezés  úgy  szólt,  hogy  ami  a  Libádtól  a  vár  felé 
esik,  arról  az  ispán  tartozik  gondoskodni.  Ami  pedig  a 
város  felé,  arról  a  város  elöljárósága.  Így  került  a  Szdit 
György-prépostság  a  várba,  a  Szent  Tamás-préposts-g 
pedig  a  városba. 

A  faluk  népét  közakarattal  áthajtották  a  Dunán, 
nyugat  felé,  a  Szentkirályi-réven,  az  Istenhegy  környé 
kére,  kelet  felé  pedig  Kakat-vára  köré,  a  Garam  partvidé 
kére.  A  fegyverkovácsok  faluján,  mely  a  budai  út  mind 
két  oldalán  húzódott,  a  Pártos-pataka  mentén,  egy  kicsii 
össze  is  vesztek,  mert  ez  a  nép  egyformán  elkelt  ostron 
idrjén  a  várban  is,  a  városban  is.  Itt  aztán  maga  a  budai 
út  lett  a  döntő,  amiben  kiegyeztek.  Akik  tőle  jobbra  lak- 

tak,  a  várba  húzódtak  föl  s  a  városnak  a  baloldaliak  ma- 
radtak. 

Történt  még  valami  a  városban,  amin  azonban  csep- 
pet sem  búsult  senki,  sőt  nagy  gondtól  szabadította  meg 
a  város  urait.  Mi  történjék  a  Zsidókapu  környékével?  — 
ezen  törték  a  fejüket  már  hetek  óta.  A  városnak  ebben  a 
szögletében  árokkal  elkülönítve,  össze-vissza  zsúfolt  odúk- 
ban, többnyire  rongyos  faházak  tömkelegében  laktak  a 
zsidók,  a  védelem  munkájára  használhatatlan  nép  s  a 
környékük  mindenképpen  megnehezíti  a  palánk  védelmét 
is.  Sokan  azon  voltak,  hogy  ki  kell  őket  telepíteni  a  vá- 
rosból, a  Dunán  átköltöztetett  faluk  népe  után  s  az  egész 
zsidónegyedet  le  kell  rombolni,  hogy  tért  nyerjenek  a 
védekezés  számára.  Különben  is  veszedelmes  tűzfészek, 
kár  volna  meghagyni. 

A  zsidók  hamar  neszét  vették  ezeknek  a  terveknek, 
de  talán  még  inkább  reszkettek  az  ostrom  veszedelmétől 
s  a  vének  összedugták  böks  fejüket,  éjszakai  titkos  talál- 
kozáson, hogy  mitévők' legyenek? 

Az  erőszakos  kitelepítés  és  a  házak  lerombolása  vég- 
zetes lett  volna  reájuk,  az  eldugdosott  értékek  miatt. 
Azokat  pedig  semmiképpen  nem  akarták  engedni.  így 
hát  az  osztrák  herceghez  fordultak  titkos  kérelemmel, 
hogy  fogadja  be  őket.  mindjárt  tekintélyes  összeget 
ajánlva  föl  neki.  Aztán  hogy  a  kedvező  választ  megkap- 
ták, okosan  rendezve,  apránként  megszökdöstek  batyuik- 
kal Esztergomból.  Inkább  nekivágtak  a  télnek  s  vállaltak 
fagyot,  farkast  rablót,  csakhogy  elkerüljék  azt,  ami  Esz- 
tergomban várt  volna  reájuk,  ha  nem  a  tatártól,  akkor 
a  városiaktól.  És  így  az  öreg  Izsák  is  útrakelt  reszkető 

lábaival,  drága  súlyos  botjára  támaszkodva,  valamennyi 
fiával,  leányával,  menyével,  vejével  és  unokájával,  hogy 
mint  megszámlálhatatlan  ősei,  ő  is  átmentse  titokzatos 
kincseit  a  pusztulás  országából  biztosabb  menedékbe. 

Karácsony  után  már  mindenki  el  volt  helyezkedve, 
az  élet  bezárult  a  ialak  közé  s  kívül  csak  a  pusztán  ha- 
gyott házak  vártak  néma  megadással. 

Simon  ispán  számszeríjai,  idegenből  hozott  s  itteni- 
ekből felnevelt  mestereiknek  gondozása  alatt,  fényesre 
tisztítva  a  nagy  parádéhoz,  várták  órájuk  ütését.  Ha  élő- 
lények lennének,  bizonyára  remegne  húrjuli  aeélsodronya 
a  türelmetlen  epedéstől,  hogy  egyszer  már  röpíthessék  ki 
magukból  a  vérre  szomjazó  szárnyas  halált.  Simon  ott 
sétálgatva  végig  a  mellvédeken,  meg-megsimogatja  őket:" 

—  Csak  egy  kis  türelem  még,  most  már  sor  kerül 
reátok  is ! 

Túl  a  Pártos-patakán,  a  budai  út  déli  fordulóján, 
jó  kétezer  lépésnyire  a  vártól,  emelkedik  a  Nyirkő  kopasz 
sziklája.  A  tetejéről  messzire  be  lehet  látni  a  Buda  felől 
nyíló  völgyek  torkába,  ahonnan  a  támadást  várhatják. 
Ezen  a  hegytetőn  vigyáztak  éjjel-nappal  az  ispán  és  a. 
városiak  őrszemei,  hogy  idejében  jelt  adhassanak  az  ellen- 
ség közeledéséről.  Csikorgó  hideg  volt,  de  csodálatosan 
tiszta  idő,  melynek  ködtelen  levegőjében  élesen  rajzolód- 
tak ki  a  hóborította  hegygerincek  s  a  messzire  nyúló  síkok 
körvonalai.  A  télutó  felhőtelen  égboltjáról  az  erőrekapó 
nap  sugárzott,  ragyogón  verődve  vissza  a  mindent  belepő, 
keményrefagyott  hótakaró  fehérségéről  s  éjszakánként  a 
növekedő  hold  ezüstje  ömlött  el  mindenen.  Az  őrszemek 
nem  félhettek  semmi  meglepetéstől.  Csak  azon  morogtak, 

kékülő  ujjaikat  fújva,  hogy  tüzet  nem  szabad  gyujtaniok. 
De  azt  szigorúan  megtiltották  nekik. 

Hajnal  előtt  látták  meg,  a  Nyirkő  tetejéről,  az  első 
mongol  lovasokat  kibontakozni  a  völgy  torkából,  a  budai 
úton.  Rohantak  lóhalálból,  hírt  vinni  a  városba  és  a  várba. 
De  a  mongol  most  az  egyszer  nem  mozgott  a  szokott  gyor- 
sasággal. Néhány  előrenyargaló  járőrt  kivéve,  szinte  délig 
nem  láttak  hadat  a  várfalakról. 

Csak  akkor  kezdett  óvatosan  kibontakozni  az  ellenség 
s  gomoly odott  föl  a  fegyverkovácsok  fölgyújtott  falujá- 
nak házaiból  a  füst.  Aztán  látni  lehetett,  hogy  ott  mind- 
járt kétfelé  is  szakad  a  sereg,  az  egyik  része  a  Szent 
Tamás-hegy  és  a  Szent  György-hegy  között  a  Libád  irá- 
nyában vonul  a  várnak,  a  másik  a  budai  úton  a  város  felé 
nyomul,  a  Szent  Lőrinc-kapunak.  Ügy  látszik,  egyszerre 
mind  a  kettőt  ostrom  alá  akarják  venni.  Egyelőre  azon- 
ban messze  lőtávolon  kívül,  jórészt  a  két  hegytől  takarva, 
állapodtak  meg  s  alkonyatig  semmi  se  történt,  csak  távoli 
zúgásuk  hallatszott  szakadatlanul.  Mikor  az  esti  szürkület 
leszállt,  egyszerre  kigyúltak  a  hegyeken  az  elhagyott 
templomok  és  épületek,  messzire  bevilágítva  a  vidéket. 
Ebben  a  vörös  fényben  szemlélte  Simon  a  sereg  lassú 
szétterjedését  s  megállapította  az  azt  mozgató  szándékot. 

A  Libádon  egy  nagyobb  csapat  vágtatott  be  a  Hévíz- 
tó  köré,  elvágva  egymástól  a  várat  és  a  várost,  de  mind 
a  kettőtől  mégis  olyan  távolságra,  hogy  fegyver  nem  ér- 
hette őket.  Mindjárt  le  is  táboroztak.  A  sereg  két  főszár- 
nya  jobbra-balra  szakadva,  lépésben  nyomult  a  két  ellen- 
tétes irányba.  Az  egyik  a  város  palánkjának  félkörével 
egyformán,  de  jó  távol  tőle  a  Szentkirályi-révig,  szemben 

a  Szent  Pál-kapuval,  kerítette  be  a  várost.  A  másik  a 
Szent  György-hegy  alatt  húzódva,  Kakat-várával  átellen- 
ben haladt  a  Dunáig,  a  Szent  György-mező  egész  széles- 
ségében karolva  át  a  várat. 

Nyilván  ez  volt  a  nagyobbik  erő,  mert  a  szétterülő 
tábor  egészen  Űrkútáig  borította  a  síkot  s  éles  szemmel 
látni  lehetett  már  másnap  reggel  a  magasan  kiemelkedő 
hatalmas  főkháni  sátort,  körülötte  a  vezérek  kisebb  jur- 
táival. 

Természetesen  egész  éjszaka  talpon  voltak  a  város- 
palánkokon és  a  várfalakon  egyaránt,  az  éjjeli  szolgá- 
latra beosztott  csapatok,  a  támadást  várva.  De  egyáltalán 
nem  történt  semmi. 

Sőt  a  másik  nap  is  lealkonyodott  s  a  támadók  még 
mindig  mozdulatlanul  várakoztak,  messze  a  falaktól, 
mintha  nem  győznének  betelni  a  pompás  erősségek  műértő 
szemlélgetésével. 

Csak  a  szürkülő  homályban  vette  észre  Simon  ispán, 
hogy  a  távoli  erdők  felől  hosszú  szekérsorok  másznak  át 
a  síkon,  toronyirányában  a  város  felé,  magasra  fölbog- 
lyázott  faágakkal  terhelve.  A  városból  ezt  nem  is  lehet 
látni  és  Simon  morogva  csóválta  a  fejét: 

—  Ember  meg  nem  foghatja,  —  szólt  oda  a  mellette 
álló  Tűrje  Tamásnak  —  hogy  mit  akarnak  ezek?  Csak 
nem  képzelik,  hogy  akkora  tüzet  rakhatnak  a  város  körül, 
amiben  egyszerűen  megpörkölhetik,  mint  a  sertést.  Ehhez 
egy  egész  erdő  sem  volna  elég. 

A  teljes  sötétség  beálltáig  meresztgették  a  szemüket, 
hogy  megértsék  a  dolgot.  De  csak  annyit  láttak,  hogy  a 
szekerek  hosszú  láncban,  de  meg  mindig  nyíllövésnyinél 

távolabb,  a  palánk  egész  félkörének  átellenében  állanak 
meg  s  miután  az  ökröket  kifogták  előlük,  egy  csomó  ka- 
tona egyszerűen  feldöntötte  őket,  hogy  az  ágak  lerakásá- 
val ne  kelljen  bajlódniok. 

Mikor  azonban  reggel  felé  ismét  látni  lehetett,  egé- 
szen más  kép  tárult  a  várbeliek  elé. 

A  várost  körös-körül  a  palánkokkal  egymagasságú 
rőzsefal  övezte,  mely  mögött  már  föl  voltak  állítva  a  ha- 
jítógépek  alkotmányai  s  mint  a  hangyák,  nyüzsögtek 
körülöttük  gyalogosan  a  mongolok,  halomba  rakva  mel- 
lettük súlyos  lövedékeket,  amikről  innen  nem  lehet  meg- 
állapítani, hogy  mik  tulajdonképpen. 

Az  első  napsugár  fölvillanására  aztán  megindult  az 
ostrom  és  Simonék  tétlenül  nézhették  végig  az  egészet. 
Nekik  nem  volt  dolguk,  mert  a  várhoz  egy  lépést  sem  kö- 
zeledett az  ostromgyűrű,  segíteni  pedig  semmit  sem  segít- 
hettek. 

De  láthatták  és  hallhatták,  hogy  a  sűrűn  röpített 
nehéz  kövek  záporától  miként  porzik  és  döng  a  palánk  s 
hogy  menekülnek  fejüketvesztve  el  róla  a  védők,  akik 
bizonyára  rohamot  vártak  s  erre  a  meglepetésre  nem  tud- 
ják, mitévők  legyenek.  Hiszen  dárdát  vetni,  lőni  nincs 
kire,  a  hajítőgépek  a  távoli  rőzsefalak  mögül  dolgoznak, 
kirohanni  pedig  lehetetlenemért  az  ágak  közül  halomra 
nyilazhatják  a  közeledőket,  mielőtt  bármit  árthatnának. 

Simon  fogait  csikorgatta  mérgében.  Többször  is  azon 
volt.  hogy  nem  nézheti  tovább  s  áttörve  a  Hévíz-tónál 
álló  láthatólag  csekély  őrséget,  segítséget  küld  nekik,  az 
ostromgépek  mögött  tétlenkedő  s  még  rendezetlen  sereg 
oldalába  kapva. 

De  Tűrje  Tamás  leesitította: 

—  Azt  hiszem,  erre  is  számít  a  ravasz.  Rajtuk  nem 
segíthetné],  bátyám,  a  kitörő  csapat  ott  veszne  s  mi  csak 
oktalanul  meggyengítenők  a  saját  seregünket. 

—  Jó,  jó !  Igazad  van ! . . .  De  hát  itt  tátsuk  a  szán- 
kat s  bámészkodjunk,  amíg  azok  a  gyávák  ott  elfutva  a 
palánkról,  megvárják,  hogy  a  nyakukba  dől  minden?... 

—  Nem  tehetünk  egyebet  —  intett  sötéten  Tamás, 
összeharapva  száját. 

De  legalább  nem  panaszkodhattak  arról,  hogy  a  mu- 
latság egyhangú. 

Űgylátszik,  a  mongolok  a  kőhajigálást  inkább  ijesz- 
tésnek  szánták,  hogy  elriasszák  vele  a  védőket  a  falak  pe- 
reméről. 

Egy-egy  fatorony  teteje  beszakadt  ugyan  nagy  recse- 
géssel s  a  palánk  külső  fonadékáról  darabokban  omlott  a 
tapasztás.  De  azt  ők  is  jól  tudták,  hogy  egykönnyen  nem 
törik  s  dől  ez  a  sok  tekintetben  kőnél  is  ellenállóbb,  ru- 
galmas palánk. 

Mikor  látták,  hogy  alig  mer  mutatkozni  valaki  a  pe- 
remen s  a  fölhangzó  zűrzavaros  zsivaj  hírt  adott  nekik 
arról  az  eszeveszett  lótásfutásról,  ami  ott  belül  történik, 
a  gyújtóbombákkal  folytatták  tovább  s  a  nagy  cserép* 
gömbök  magas  ívben  szállva  át  a  levegőn,  lángot  okádva 
puffantak  szét  a  kaputornyokon.  Ha  valamelyik  a  pa- 
lánkon belül  csapott  le,  rémült  sivalgás  árulta  el  a  ha- 
tását. 

Most  már  bánhatták  a  kalmárok,  hogy  a  megszökött 
zsidók  tűzfészkét  mégsem  rombolták  le.  Csak  néhány  sze- 
les bejárót  vágtak  közötte  a  palánkhoz  s  a  kaput  falazták 


303 


el,  hogy  ne  legyen  gondjuk  a  külön  védelmével.  A  lecsap- 
kodó gyújtóbombák  csakhamar  lángbaborították  ezt  a 
csupa  gyúlékony  anyagból  és  szemétből  álló  labirintust. 

A  tűz  olthatatlanul  terjedt,  átkapott  a  palánkra  is, 
amelynek  fatornyai  már  mind  égtek,  mint  óriási  fáklyák 
s  a  városban  megfékezhetetlen  pánik  tört  ki.  Az  emberek 
megfeledkeztek  a  védelemről,  agyukra  halálos  homály 
szállott  s  egymást  tiporták,  tépték  rémületükben,  mint  a 
vakok  és  bolondok. 

Az  őrségnek  csak  egy  kis  része  próbálkozott  újra  és 
újra  föl  jutni  a  palánk  tetejére,  hogy  legalább  lássa,  mi 
következik  s  ne  engedje  ellenállás  nélkül  betörni  az 
ostromló  hadat. 

A  kalmárok  azonban  már  csak  arra  gondoltak  az  ál- 
talános kavarodásban,  hogy  mindenik  a  maga  kőházába 
bújhasson  katonáival,  melyeket  a  gyújtogatás  nem  fogott 
s  amelyekben,  mint  hitték,  sikerrel  tarthatják  magukat. 

De  a  baj  az  volt,  hogy  ezekben  a  házakban  alig  lehe- 
tett mozogni  a  fölhalmozott  rengeteg  posztóvégtől,  ruhá- 
tól és  mindenféle  árutól.  A  bemenekülő  emberek,  hogy 
minél  többen  férhessenek,  ablakokon  hajigálták  le  az 
utcára  a  sok  drága  portékát. 

A  bölcsebbeknek  mégis  eszébe  jutott,  hogy  ez  őrült- 
ség, mert  maguk  raknak  máglyákat  a  házaik  köré,  amit 
a  mongolnak  csak  meg  kell  gyújtani  s  megvárni,  amíg 
valamennyien  megsülnek. 

Minthogy  a  bombák  esapkodása  is  egyszerre  meg- 
szűnt, lélekzethez  jutottak  s  felnyalábolva,  ami  ott  he- 
vert, életük  hosszú  munkájának  haszontalan  gyümölcse- 

ként,  futva  vitték  mindenfelől  a  zsidónegyedhea  s  maguk 
hányták  bele  a  lángokba. 

A  védőodú  után  tülekedő  emberek  bezsúfolódtak  a 
házakba  s  mikor  azok  már  megteltek  s  a  kapuk  döndülve 
bevágódtak  a  küntrekedtek  orra  előtt,  ezek  a  nyomorul- 
tak hajukat  tépve  s  őrjöngve  az  istállókat  rohanták  meg, 
melyekben  a  kalmár  urak  kocsi  elé  való  parádés  lovai  és 
hátasai  nyihogtak.  A  gyönyörű  állatokat  kiverték  jász- 
laik mellől  s  azok  megvadulva  nyargaltak  fel-alá  a  ki- 
ürülő utcákon,  rémületükben  egymást  nyomva  előre, 
amíg  belerohantak  a  lángokba. 

A  kalmárok  bölcsesége  úgy  határozott,  még  az  ost- 
romló had  megpillantásakor,  hogy  az  asszonynép  s  a 
gyermekek  csak  akadályoznák  a  férfiakat  az  egyes  házak 
védelmében  és  sokkal  jobb  nekik,  ha  lehetőleg  együtt  van- 
nak a  legjobban  oltalmazható  helyeken,  a  papokkal,  s  kü- 
lön erős  őrség  védelme  alatt.  Egy  részüket  a  Szent  Miklós 
templomában  helyezték  el,  de  a  legelőkelőbbeket  a  király 
házának  palotástermébe  gyűjtötték,  legféltettebb  ruháik- 
kal és  ékszereikkel  együtt.  Ez  a  nagy  erős  ház  a  templom- 
nál is  biztosabbnak  látszott  az  aggódó  férjek,  apák  szemé- 
ben s  legjava  vitézeiket  küldték  oda,  szeretteik  megtar- 
tására. 

A  vár  messze  volt  s  az  ispán  szeme  nem  láthatott 
idáig.  Ilyen  nagy  bajban  a  király  tulajdona  sem  tekint- 
hető érinthetetlen  területnek.  Majd  megmagyarázzák,  ha 
túlélik  a  vihart.  Lefoglalták  tehát,  beszorítva  az  öreg 
királyi  cselédeket,  egymás  hegyén-hátán  a  kisebb  szo- 
bákba és  kamrákba,  miután  a  nagyterem  nem  bírta  befo- 
gadni az  övéiket 

Éva  alig  tudta  megtartani  a  kis  zugocskát  Apodfi  és 
a  maga  számára,  de  apját  már  elparancsolták  onnan  va- 
lamelyik pincébe.  A  folyosón  is  úrasszonyok,  leányok 
földrevetett  nyoszolyái  sokasodtak  s  itt  nem  maradhatott 
férfinép.  A  vak  ember,  az  más,  attól  nincs  mit  félteni. 

A  palánkon  maradt  katonák  most  már  csak  várhat- 
ták, mi  következik?  Az  árok,  amiben  még  bíztak,  az  o 
kis  számuk  mellett  is  komoly  akadályt  vetett  a  támadók 
elé.  De  a  mongol  már  nem  akart  feleséges  vért  áldozni 
többé,  a  hadjárat  alatt  erősen  megfogyatkozott  testéből  s 
nem  volt  hajlandó  hullákkal  tölteni  ki  a  sáncot. 

A  védők  rémülten  Vatták,  hogy  a  rőzsefal  mö<?ül  most 
nem  kövek  s  nem  bombák,  hanem  töltött  zsákok  repülnek 
a  palánk  felé.  súlyosan  puffanva  az  árokba.  Némelyik  meg- 
repedt s  föld,  kavics  omlott  ki  belőle.  Ezt  a  zsákesőt  is  te- 
hetetlenül kellett  végignézni,  amíg  betöltötte  a  mélységet. 

Ott  fenn  a  várfalon  megállapíthatták,  hogy  mikor  az 
a  sánctöltés  megkezdődött,  zászlójelekre  egyszerre  fölsora- 
koztak a  mongol  lovaskarójok  a  rőzsefal  mögött. 

Szolgák  százai  csapkodó  fejszékkel  vágtak  széles  ka- 
pukat előttük,  amelyeken  át  mindenfelől  megrohanták  a 
paíánkot. 

Mi  volt  az  a  néhány  dárda  meg  nyíl,  ami  onnan  fo- 
gadta őket,  az  ő  rettentő  nyilazásukkal  szemben?  Már  az 
első  nekifutásra  hullott,  kaMmpált  alá  a  védők  nagyrésze, 
mint  a  megrázott  fa  potyogó  almái.  Három-néary  játszi 
fordulat  után  be  voltak  törve  a  kapuk  s  özönlött  akadály- 
t?'anul  a.  városba  az  ostromló  sereg. 

De  Simonék  nem  gyönyörködhettek  tovább  a  tánc- 
ban, mert  a  város  megrohanásával  egy  időben  a  vár  körül 

Makkai:  Sárga  vihar.  II.  ^0 

is  megmozdult  a  mező  s  rohamra  indultak  a  mongol  csa- 
patok. 

Simon  rögtön  tisztában  volt  vele,  hogy  ennek  az 
őrültségnek  nem  lehet  más  célja,  minthogy  lekösse  őket  s 
megakadályozzon  minden  próbálkozást  a  város  megsegí- 
tésére. Az  ottani  mongol  csapatok  most  már  belül  vannak 
a  palánkon  s  így  egy  kívülről  jövő  váratlan  támadás  nagy 
veszedelembe  hozhatná  őket. 

—  Csak  bomoljatok ! . . . —  kacagott  fel  Simon  oda- 
fönn. —  Az  ördög  hiszi  el,  hogy  nyíllövésre  közelítsetek! 

Ebben  azonban  nagy  ámulatára  csalatkozott.  Van-e 
értelme  vagy  nincs,  azzal  úgylátszik  semmit  se  törődtek  a 
támadók.  A  meredek  sziklaoldalakat  a  Góbi  utódai  nem 
tekintették  komoly  akadálynak.  Hihetetlen  iramban  tör- 
tek föl  rajtuk  a  falak  alá,  mintha  repülnének. 

A  falakat  sűrűn  belepő  védők  ilyet  sohase  láttak  s 
eltátották  a  szájukat. 

Ez  volt  az  oka,  hogy  a  fölfelé  hömpölygő  lovassereg 
megelőzte  őket  az  első  nyilazásban.  Ahogy  ezek  az  ördö- 
gök lőttek,  fölfele  ugráló  lovaikról,  olyat  csak  mesében 
lehet  elhinni.  Halottak , zuhantak  alá  mindenfelől,  össze- 
zúzódva a  köveken  s  jajgató  sebesültek  fordultak  be  a 
mellvédek  nyílásain. 

Simon  ordított,  mint  a  tőrbecsalt  oroszlán: 

—  Lőjjetek,  barmok!  Mire  vártok? 

A  számszeríj  ászok  odaugráltak  gépeik  mellé,  hogy 
helyrehozzák  a  kézívesek  megtorpanását. 

—  Nem  ti!  Nem  ti!  — ^kiáltott  Simon,  egy  pillan- 
tást vetve  a  mezőről  folytonosan  ömlő  ellenségre,  amely 
nyomta  előre  kérlelhetetlenül  a  hegyoldalra  tódulókat. 

Elkurjantotta  magát,  a  legnagyobb  dühből  egyszerre 
csapva  át  a  föllángoló  örömbe.  Most  már  tudta,  hogy  mit 
kell  tennie. 

—  Húzzátok  ki  a  húrt  s  irányítsátok  a  számszeríjat 
a  hegy  lábán  túl,  a  hátul  jövőkre !  Kész! . . .  Kajta ! . . . 

És  míg  a  dárdavetők  s  a  kéziíjászok,  magukhoz  térve 
az  első  meglepetésből,  a  mellvédek  mögül  lőtték  a  falak 
alá  tódulókat,  a  számszeríjak  iszonyatos  nyíldorongjai 
magas  ívben  burrogva  át  a  levegőn,  csapdostak  le  messze 
túl  a  kézíj  lőtávolán,  a  várhegy  alá  sűrűsödő  ellenség 
közé. 

—  Tovább !  Tovább ! . . .  —  vezényelt  Simon.  Ide- 
oda  szaladt  az  egyik  kedvencétől  a  másikhoz,  mit  se  tö- 
rődve a  feje  körül  suhogó  mongol  nyilakkal  s  majd  itt, 
majd  ott  hallatszott  az  ordítása: 

—  Ne  hagyd ! . . .  Gyúrjad,  az  apja  teremtésit ! 
Diadalmasan  gyönyörködött  benne,  hogy  milyen  tö- 
kéletesen bevált  a  hirtelen  jött  gondolata. 

A  mongol  nyilast,  aki  a  világ  legmesszebb  lövő  harco- 
sának tartotta  magát  s  őrjöngve  hitt  lövésének  halálos 
voltában,  ezek  az  égből  jött,  érthetetlen,  két-három  em- 
beren is  reccsenve  átfúródó  dárdák  soha  nem  érzett  vad 
rémülettel  töltötték  el.  Hogy  a  várból  jöhettek  volna,  azt 
elképzelni  se  tudta  s  hogy  létezzék  emberi  kar,  amelyik 
ilyen  vesszőnek  az  íjhúrját  feszíti  célba,  annak  még  a  sej- 
telme is  borzalommal  töltötte  el.  Láthatatlan  óriások  álla- 
nak a  magyarok  pártján,  csak  ez  lehet  a  magyarázata, 
semmi  más. 

Nem  is  állták  sokáig.  A  felnyársalt  lovakat,  a  lesza- 
kított karú;  fejű,  tátongó  mellű  halottakat  gázolva,  ira- 

modtak  a  mezőnek,  szembe  robbanva  az  utánuk  érkező 
saját  csapataikkal,  melyekkel  bolondul  összegabalyodtak  s 
egymást  kezdték  késelni,  úgy  hogy  tisztjeik  alig  tudták 
szétválasztani  s  elrendezni  őket.  A  várhegyre  fölnyomult 
csapatok  pedig  magukrahagyva,  az  alulról  jövő  lökés 
megszűntével  hanyatthomlok  folytak  le  véres  gomolyag- 
ban  a  hegylábához,  tehetetlen  prédáiként  a  várvédők  dár- 
dáinak és  nyilainak. 

De  aki  át  is  törte  magát  a  mezőig,  belejutott  a  szám- 
szeríjak hatáskörébe  s  igazán  félelmes  volt  látni,  ahogy 
egy-egy  messze  nyargaló  lovas  csak  összeomlik,  mintha 
villám  ütötte  volna,  a  láthatatlan  óriás  döfésétől. 

—  Tamás!  Tamás!...  —  ujjongott  Simon  ispán, 
Türjét  ölelgetve.  —  Ügy-e  elmondod  majd  a  fiúknak? 
Most  volna  itt  közülük  valamelyik,  hogy  csúfolja  a  szám- 
szeríjaimat ! . . . 

Szubutáj,  aki  Batu  mellől,  Urkútától  irányította  a 
hadakat,  egyszerűen  nem  hitte  el  ezt  a  bolondságot  s  taj- 
tékozó szájjal  vágott  korbácsával  a  tiszt  arcába,  aki  jelen- 
tette. 

—  Gyáva  disznók,  majd  adok  én  nektek  futást ! . . . 
Lovára  vetette  magát  s  a  harcmezőre  nyargalt,  hosry  maga 
lássa,  mi  az  ördög  van  ott?  Életében  először  állott  értel- 
metlen eldöbben éssel,  mikor  meggyőződött  a  valóságról. 
De  nem  azért  volt  ő  Dzsingisz  khán  barátja,  hogy  meg- 
hátráljon. 

—  Emberek  azok  is  —  csikorogta  dühösen.  —  Va- 
lami ismeretlen  gépeik  vannak,  annyi  az  egész ! . . .  Ki 
kell  fárasztani  őket,  ha  a  félsereg  megy  is  reá ! 

De  bizony  kilenc  veszett  rohamot  vert  vissza  Simon 

ispán  a  vár  alól  s  összeomlott  minden  próbálkozás,  a  nél- 
kül, hogy  egyetlen  létrát  támaszthattak  volna  a  falnak, 
vagy  egyetlen  hajítógépet  állíthattak  volna  fel  olyan  kö- 
zelségben, hogy  köveik,  bombáik  elérhessék  a  várat. 

— "Soha  nem  lehet  bevenni  ezt  a  fészket  emberi  erő- 
vel!.. .  —  jelentette  Szubutáj  Batunak.  —  Ha  csak  ét- 
ien-szomjan  nem  vesznek,  nézhetjük  őket  a  világvégéig! 

Vissza  is  vonták  csapataikat  jómesszire  a  vártól, 
ahová  már  az  ördög  nyilai  sem  értek  el  s  csak  távolról 
ügyelték,  mint  a  juhaklot  kerülgető  éhtoporlyán,  hogy 
hátha  mégis  történhetne  valami  a  kedvükre? 

Annál  nagyobb  dühvel  vetették  magukat  a  városra  s 
nem  nyugodtak,  amíg  a  kőházakat  egyenként  meg  nem 
vették,  bármennyi  vérbe  került  is.  A  védekezők  számára 
nem  volt  irgalom  és  mikor  már  nem  lélekzett  többé  egyet- 
len test  sem  a  bezúzott  kapuk  mögött,  a  zsákmányolás  vad 
éhségével  túrták  föl  a  házakat,  amikről  úgy  tudták,  hogy 
a  világ  leggazdagabb  emberei  laknak  bennük. 

Elkeserítő  csalódás  várta  őket.  A  házak  majdnem  tel- 
jesen üresek  voltak,  a  férőhelyért  tülekedő  emberek  min- 
dent a  lángok  közé  dobtak,  ami  elfoglalta  előlük  a  legki- 
sebb zugot  is.  Az  ezüst,  aranykincsek  pedig  hallgattak, 
mélyen  elásva  a  pincék  kőpadlója  alatt. 

De  Batu  nem  bírt  belenyugodni,  hogy  üres  kézzel 
távozzon  Magyarország  legkülönb  városának  romjai  kö- 
zül s  ráripakodott  Sámuelre,  akit  ide  is  magával  hozott, 
hogy  mivel  bizonyára  ismernie  kell  a  kincsek  rejtekhe- 
lyeit, azonnal  vezesse  rá  a  katonákat  s  úgy  vigyázzon, 
hogyha  nem  tudna  eredményt  felmutatni,  semmissé  vá- 
lik minden  ígéret,  amit  eddig  kapott 

Sámuel  lenyelte,  amit  mondani  akart,  némán  meg- 
hajlott s  csak  annyit  szólott,  hogy  mindent  el  fog  követni 
régi  ismereteinek  alapján  a  Nagyúr  kedvének  töltésére. 

De  bizony  hiába  volt  minden  kutatás,  néhány  kisebb 
értékű  dolgon  kívül  sehol  sem  tudták  megtalálni  hirte- 
lenében a  kincsek  rejtekhelyeit. 

Hiába  vagdalták  rongyokra  mérgükben  a  kalmárok 
hulláit,  azok  meg  se  nyikkantak,  hogy  elárulják  nekik. 

Sámuel  már  komolyan  megrémült,  mert  jól  ismerte 
Batut  és  tudta,  hogy  csakugyan  nem  szabad  üres  kézzel 
megjelennie  előtte.  Mindenféle  gondolat  cikázott  át  az 
agyán,  hogy  miként  győzze  meg  a  dühöngőt  arról,  hogy 
biztosan  és  feltétlenül  előkeríti  a  kincseket,  csak  id  rt  ad- 
jon neki  az  alapos  kutatáshoz.  Még  arra  is  gondolt,  hogy 
megszökik  s  itthagy  mindent,  mert  nem  érezte  a  fejét 
biztosan  állani  a  nyakán. 

A  leggonoszabb  tépelődések  között  jött  érte  egy  mon- 
gol tiszt  jelentvén,  hogy  bevettek  egy  nagy  kőházat  is, 
amelyben  csak  fegyvertelen  öregek  s  néhány  megláncolt 
rab  került  a  kardjuk  alá.  Már  ami  a  férfiakat  illeti.  El- 
lenben gyönyörűséges  asszonynépek  nagy  serege  szorong 
egy  teremben,  ahová  minden  zúgból  összefutottak.  Ami- 
kor rájuk  törette  az  ajtót,  mindjárt  végezni  is  akart  ve- 
lük, de  aztán  mást  gondolt.  Azok  az  asszonyok,  leányok 
mind  csupa  selyembe,  aranyba  és  drágakőbe  öltözködve, 
estek  térdre  előtte  s  a  vezetőjük,  olyan  mint  a  legszebb 
tündér,  beszédet  intézett  hozzá,  amelyet  egy  vele  levő  re- 
negát magyar  tolmácsolt.  A  Nagyúrhoz  fellebbeztek  ezek 
a  foglyul  esett  gyönyörűségek  s  kérték,  hogy  vezessem 
őket  színe  elé,  hadd  maradhassanak  életben  az  ő  örömére. 

Tudtam,  hogy  a  Nagyúr  lángol  a  haragtól,  amiért  a  zsák- 
mány elpusztult  és  azt  gondoltam,  hogy  talán  ezen  a  neki- 
való  prédán  megengesztelődik  egy  kicsit.  Egyelőre  őrizte- 
tem őket  s  hozzád  jöttem,  hogy  megkérdezzem,  mit  gon- 
dolsz a  dolog  felől  ? 

Sámuel  szemei  föllángoltak. 

—  Hallgass  reám! ...  —  kiáltotta,  mind  a  két  karját 
megragadva.  —  Nagyszerű  gondolat,  barátom ! . . .  Mit 
adjak  neked,  ha  azt  jelented  a  Nagyúrnak,  hogy  az  én 
vezetésem  alatt  fogtad  el  őket  ? 

A  mongol  összevont  szemöldökkel  gondolkozott,  fejét 
csóválta  s  a  szeme  sarkából  pillantva  Sámuelre,  meggon- 
doltan válaszolt: 

—  Annak  nagy  ára  volna,  ha  megtenném.  Mert  miért 
is  tenném  meg?  Ha  elfogadja  a  Nagyúr,  a  jassza  szerint 
egytizede  az  enyém.  És  a  tizedből  egyet  magam  választ- 
hatok . . . 

—  Érts  meg  —  suttogta  Sámuel  a  szeme  közé  —  ne- 
kem semmi  sem  kell  belőle.  Legyen  a  tied  mind  s  kívá- 
nom, hogy  csupa  kedvedre  valót  kapj,  minden  rajtukle- 
vovel  együtt.  De  még  többet  mondok.  Tudod,  hogy  mind- 
eddig vezéri  zsákmányrészt  kaptam  a  Nagyúrtól.  Eskü- 
szöm, hogy  a  magaménak  tizedét  is  neked  adom,  ha  meg- 
teszed. Nekem  nem  kell  több  zsákmány.  Nekem  csak  a 
Nagyúr  kegye  kell.  És  különben  is  hozzám  jöttél  paran- 
csért. Ha  én  most  azt  parancsolom,  hogy  öld  le  őket,  mit 
csinálnál?  . . . 

A  mongol  láthatólag  meghökkent. 

—  Igaz-. . .  —  dadogta.  —  Lehet,  hogy  aztán  meg- 

bánnád,  de  most  parancsolhatnál.  Hát  legyen!  De  igazán 
nekem  adod  mindazt,  amiről  szólottál? 

SámueJ  megerősítette  s  aztán  együtt  mentek  a  király 
házába,  amelynek  vérrel  szennyezett  lépcsői  mögött  a 
nagy  palotásteremben  várakoztak  a  fölcicomázott  asz- 
szonyok. 

Még  Sámuel  hideg  természete  is  föllobbant,  amikor 
ezt  a  sereget  látta.  Eíincset  értek  maguk  is,  nemcsak  ami 
rajtuk  volt. 

Az  asszonyok  rémülten  kitágult  szemekkel  várták, 
nogy  mit  mond  ez  a  sölétarcú  ember. 

, Voltak,  akik  fölismerték.  Hiszen  annakidején  eleget 
Játták  a  nagyurak  között.  Térdre  estek  körülötte.  Karjai- 
kat nyújtogatták  feléje,  megragadták  a  köntösét  s 
esengve  kérték,  hogy  mentse  meg  őket  a  haláltói. 

i —  Az  apátok,  a  férjetek,  a  bátyátok  mind  halott  — 
mondta  Sámuel  hidegen.  —  Miféle  asszonyok  vagytok, 
hogy  nem  vágytok  utánuk? 

—  Ó,  uram  —  tördelte  az,  aki  a  tisztnek  fölajánlotta 
magát  és  társait  a  ■Nagyúr  számára.  —  Mi  nem  vagyunk 
magyarok.  Franciák  vagyunk,,  itáliaiak  meg  aragonok  . . . 
Idegenben  éltünk  eddig  is...  Hiába  szakad  meg  a  szí- 
vünk a  halottainkért . . .  Mit  használunk  nekik  ezzel  ?  . . . 
Fiatalok  vagyunk,  szépek  és  élni  akarunk !  .  . .  Ha  a  győz- 
tes király  úr  lett  ennek  az  országnak  birtokosa,  nekünk  ö 
sem  idegenebb,  mint  a  magyarok  voltak.  Rabok  voltunk 
mi  a  házainkban  eddig  is . . .  Csak  éljünk  akárhogy,  egyéb 
mindegy  nekünk  ! . . . 

Mi  történhetett  velük  az  ostrom  borzalmas  óráiban, 
miféle  rémségeket  láttak  iszonyodó  szemeik,  hogy  gyávul- 

tak,  hitványodtak  el  a  halál  félelmes  keze  alatt  s  remény- 
kedtek-e  talán  valami  hihetetlen  csodában,  ami  majd  ki- 
szabadítja őket  az  ellenség  karmai  közül,  ha  ezt  a  lépést 
megteszik?  Talán  maguk  se  tudnának  erről  számot  adni. 
Idegenek  voltak,  szépek,  fiatalok ... 

—  Jól  van  —  vágta  el  Sámuel  az  asszonyok  ismét 
fölsíró  könyörgését.  —  Ne  bőgjetek,  mert  akkor  vörös  lesz 
a  szemetek  és  maszatos  az  arcotok.  Ügy.  pedig  nem  kelle- 
tek a  Nagyárnak.  Intett  a  katonáknak,  hogy  fogják  közre 
az  asszonyokat  s  mégegyszer  a  tiszt  fülébe  súgta: 

—  Ne  felejtsd  el,  amit  mondtam !  Jelentsd  a  Nagyúr- 
nak azt  is.  hogy  ezt  csak  mutatóba  küldöm  előre.  A  kin- 
csek bizonyosan  itt  vannak  a  föld  alatt . . .  Kutatom  őket 
fáradhatatlanul  .  .  .  Aztán  majd  fordulj  vissza  hadd  tud- 
jam, kegyesen  fogadta-e  a  Nagyúr  az  előleget  ?  . . . 

A  tiszt  bólintott  s  a  menet  élére  állva,  megindult  az 
asszonyokkal. 

A  ház  kiürült.  Sámuel  egyedül  maradt  a  nagy  palo- 
tában. 

Hátán  összefont  kezekkel  járt  fel-alá.  töprengve,  hogy 
mitévő  legyen  tovább?  Lassan,  szinte  öntudatlanul  meg- 
indult a  házban,  magába  mélyedve  s  csakúgy  ösztönösen 
'ökte  félre  a  lábával  itt-ott  az  útjában  fekvő  holttesteket. 

Ide-oda  bódorgott  szobáról  szobára  folyosóról  folyo- 
sóra s  szűk,  homályos,  keskeny  rejtekútba  tévedt,  mely 
úgylátszik  fölfedezetlenül  vezetett  valahová  a  falban.  Né- 
hány lépcsőn  botorkált  lefelé  s  hosszú,  keskeny  nyílástól 
^megvilágított  kamrába  toppant  a  mélyben. 

Halk  sikoltásra  kapta  föl  a  fejét. 

Egy  leány  állott  előtte,  kinyújtott  kezű  vakembert 

karolva  át.  A  rejtekfolyosó  túlsó  oldaláról  .jöttek  s  talán 
ők  is  abban  a  pillanatban  léptek  be  a  kamrába. 

Sámuel    előrenyújtott   nyakkal,    eldöbbenve  nézte 

őket. 

—  Apodfi ! . . .  —  hördült  fel  meglepetten. 

—  Ki  az?  . . .  —  suttogta  a  vak,  a  leány  felé  fordítva 
világtalan  szemeit. 

Valaki  van  még  itt,  Éva  ? . . . 

—  Egy  ...  egy  . . .  fekete . . . 

—  Én  vagyok !  Sámuel ! . . .  —  vágott  közbe  az  egy- 
kori sötét  szövetséges. 

Hát  élsz,  Apodfi  Dénes? 

• —  Sámuel?  ...  —  hebegte  Apodfi.  —  Emlékszem . . . 
Hogy  kerülsz  ide  ?  . . . 

—  Azért  jöttem,  hogy  megmentselek ! . . .  —  mondta 
Sámuel  hirtelen  jött  gondolattal.  —  Miért  ne  verje  arcú! 
ezzel  is  a  királyt?  —  villant  meg  a  fejében.  —  Batu  élve 
szeretné  elfogni,  hogy  szolgájává  tehesse.  Megölni  maj'1 
ráér.  És  nem  volna  utolsó  öröm,  ha  nemcsak  őt,  hanem 
még  Apodfit  is  ott  láthatná  a  mongol  úr  kegyeiben  s  meg- 
rugdoshatnák mind  a  ketten . . .  Hiszen  jó  pajtás  volt  e? 
a  vakká  nyomorított  ember  . . .  Miért  ne  tenné  meg  érette ! 

—  Megmenteni  ?  . . .  —  kérdezte  Apodfi.  —  Ugyan 
miért  mentenél  meg  engem,  Sámuel?  És  miféle  hatalmad 
van  hozzá? 

—  Ügy,  hát  nem  tudod! ...  —  kacagott  föl  Sámuel. 
—  De  honnan  is  tudnád,  szegény  fejed?  . . .  Nagy  úr  va- 
gyok, Apodfi . . .  Nagyobb  mint  akkor,  amikor  együtt  dol- 
goztunk ...  A  mongol  khán  tanácsadója  vagyok . . . 

Apodfi  megtántorodott.  A  kezeivel  kapkodott  a  leve- 

gőben.  Éva  szorosabban  ölelte  át  a  vállait,  hogy  támo- 
gassa. 

—  A  mongol  kháa  tanácsadója?  . . .  Aki  elpusztította 
Magyarországot? . . .  Mondd,  hogy  nem  igaz,  Sámuel. 
Meg  te  se ! . . .  Még  te  se ! . . . 

—  Dehogynem  igaz ! . . .  —  nevetett  Sámuel.  —  De 
bizony  az  vagyok  én ! . . .  És  hatalmam  van  reá,  hogy  té- 
ged is  azzá  tegyelek.  Nagyúrrá,  nagyobbá,  mint  amilyen 
voltál ! . . .  Meg  is  érdemled  a  nyomorúságod  után.  És 
miért  fáj  neked  Magyarország  ?  Mit  kaptál  tőle  ?  . . . 

—  Menj ! . . .  Takarodj  az  útamból ! . ..  —  hördült 
fel  Apodfi.  —  Te  hitvány  áruló ! . . . 

—  Ne  bomolj,  Apodfi  Dénes! ...  —  ordított  föl  Sá- 
muel s  a  vér  a  fejének  futott.  —  Nyomorult  vak  koldus, 
hiszen  fölrúghatnálak,  mint  a  kutyát ! ...  Te  beszélsz  áru- 
lásról, aki  eladtad  Magyarországot  a  németnek?  . . . 

—  (>,  hogy  nem  láthatlak ! . . .  Hogy  nem  téphetek 
bele  a  képedbe !  —  jajdult  fel  Apodfi.  —  Velem  hasonlí- 
tod össze  magadat?  Én  magyar  király  akartam  lenni! . . . 
És  te  pusztító  dögvészt  hoztál  erre  a  földre,  amely  szent 
nekem.  Tudd  meg,  hogy  a  halált  keresem ...  Ez  a  leány 
itt  odaindult  velem . . .  Azt  parancsoltam  neki,  hogy  ve- 
zessen az  ellenség  elé  . . . 

—  Tévedsz,  vak  magyar  király  —  hahotázott  Sámuel 
—  vagy  hazudsz.  Ez  a  ringyó  el  akart  bújtatni  téged,  meg 
akar  szöktetni. 

—  Nem  igaz !  —  sikoltott  fel  Éva.  —  Most  már  nem 
igaz ! . . .  Most  már  meg  akarok  halni  vele. 

—  Azt  el  is  éritek !  —  kacagott  Sámuel.  —  Ha  nem 
kell  a  segítségem,  lehetek  a  hóhérotok  is . . . 

—  Vakembert  nem  bánt  a .  mongol .. . —  dadogta 
Éva,  elárulva  utolsó  reményét.  —  ö  mondta 

—  Abba  ne  reménykedj  —  legyintett  Sámuel.  — 
Csak  annyi  igaz,  hogy  a  Nagyúr  elé  viszik,  ha  rátalál- 
nak ...  De  ott  majd  én  mondom  meg,  ki  ez? 

—  Megmondom  én  is  —  mondta  Apodfi.  —  Éppen 
ezért  akartam,  hogy  oda  vezessenek . . .  Hogy  a  szeme 
közé  vághassam  a  véleményemet . . .  Hogy  kiköphessek  a 
bestia  előtt ...  De  most  mást  gondoltam,  Sámuel.  Előbb 
majd  rólad  beszélek.  —  A  megbízhatóságodról. 

—  Ó !  —  szisszent  fel  Sámuel.  —  Azt  már  nem ! 
A  többi  egy  pillanat  alatt  történt. 

A  szerecsen  kardja  villant  s  döfött  a  vakember  mel- 
lének. 

S  átszaladt  az  Éva  mellén,  ahogy  gondolatnál  sebe- 
sebben Apodfi  elé  vetette  magát.  Halk  jajdulással  ros- 
kadt össze,  de  utolsó  mozdulatával  mind  a  két  kezével 
megkapta  a  vasat  s  estében  kétségbeesett  erővel  magához 
rántotta  Sámuel  kezéből. 

A  gyilkos  elvesztve  egyensúlyát,  Apodfira  esett  s 
végigvágódtak  mind  a  ketten  a  földön. 

A  vakember  ujjai  ösztönös  rándulással  kapták  el  a 
Sámuel  nyakát. 

Az  fulladozva,  hörögve  kapkodott  övéhez  s  csapko- 
dott kirántott  tőrével  Apodfi  mellébe. 

A  haldokló  rettenetes  erővel  szorította  össze  Sámuel 
torkát  s  elhidegülő  ujjainak  görcsbedermedt  örvét  emberi 
hatalom  le  nem  téphette  volna  onnan. 

Még  halottan  is  ott  maradt  ráfagyva  és  Sámuel  elké- 
kült arcából  a  halott  szemek  rémült  csodálkozással  mered- 
tek a  semmibe. 

Batu}  a  Tündökletes,  heverőágyán  játszadozott  ked- 
vencével, a  nőstény  oroszlánnal. 

Az  állat  didergett.  Ez  a  rettenetes  magyar  tél  meg- 
dermesztette a  vérét.  Olykor  fájdalmasan  köhögött. 

A  Nagyúr  maga  mellé  húzta  az  ágyra,  átölelte,  fejét 
kedveskedve  dörzsölte  a  nagy  macska  fejéhez,  a  testével 
melengette  s  gyöngéden  takargatta  be  cobolyprémes  bun- 
dájába. 

Az  oroszlán  hálásan  nyujtózódott  el  mellette,  mere- 
ven kifeszítve  lábait  s  a  farka  vidáman  csapkodott  a 
bunda  alól,  a  gyógyító  melegben.  Zöld  szemével  hunyor- 
gatva, mély  kurrogással  dorombolt. 

A  Nagyúr  aggódva  nézte.  Jobban  szerette  ezt  a  gyö- 
nyörű bestiát,  mint  barátot,  szeretőt,  akárkit.  Férfi  nem 
lehet  hűségesebb  s  asszony  hízelgőbb,  mint  ez.  Figyelő 
szemekkel  virrasztott  ágya  mellett,  éberebben  bármely 
testőrnél  s  ha  valaki  közeledett,  kérdő  tekintettel  leste 
ura  arcát,  hogy  szét  kell-e  tépni?  Még  kölyök  korában 
hozták  a  Nagyúrhoz  s  ő  felnevelte  magának  barátul,  szol- 
gául és  védelmezőül.  Senki  a  világon  nem  tudott  bánni 
vele,  csak  ha  ő  szólt  neki,  lett  kezes  báránnyá.  Soha  egy 
percig  nem  hagyta  el  magától. 

És  hogy  tudott  játszani  neki  ez  a  kedves ! . . .  Ha 
látta,  hogy  tépelődik  valamin,  szelíden  ütögetett  térdére 
kecses  lábával,  hogy  magára  vonja  a  figyelmét.  Aztán  ug- 
rált, táncolt,  hengergőzött  előtte,  a  nyakára  fonta  lábait 

s  hízelkedve  fektette  fejét  az  arcához,  rekedt  hangján 
énekelve  neki.  Csak  a  szeme  örökké  komoly,  ami  furcsa 
és  megható  volt,  amikor  karcsú  teste  vidáman  forgott, 
hajlott  körülötte,  hogy  felvidítsa.  És  akármit  csinált, 
ezek  a  szemek  hűségesen  függtek  gazdája  tekintetén, 

És  most  beteg  az  Aranyhercegnő . . .  Fázik  ebben  a 
szomorú,  utálatos  országban,  amelyet  Batu  halálosan  ún 
és  mégis  türelmetlenül  gyűlöl,  hogy  még  mindig  nem 
tudta  elgázolni. 

—  Ha  meghalsz,  Aranyhercegnő  —  súgta  az  oroszlán 
fülébe  —  még  egy  legyet  se  hagyok  életben  ezen  a  nyo- 
morult földön . . . 

Arany  hercegnő  komolyan  nézett  gazdája  szemébe  s 
halkan  dorombolt. 

—  Űgy-e  nem  halsz  meg?  ...  —  kérdezte  Batu.  —  El 
akarlak  vinni  magammal  napnyugatra,  Aranyher- 
cegnő . . .  Azt  akarom,  hogy  lásd  meg  velem  a  csodaváro- 
sokat s  ülj  mellém  a  császárok  trónjába ...  És  délre  is  el 
akarlak  vinni,  kedvesem,  a  kék  tenger  mellé,  az  örökké 
zöldelő  erdőkbe,  ahol  a  nap  meggyógyít  téged ...  És  sé- 
tálunk majd  a  régi  császárok  márvány-palotáiban,  szagol- 
juk a  ragyogó  virágok  illatát  és  ha  senki  sem  látja,  meg- 
nézegetjük a  fehér  szobrokat  s  a  képeket,  amelyek  olyanok, 
mintha  élnének.  És  minden  a  miénk  lesz,  amit  valaha  ki- 
találtak az  emberek,  hogy  gyönyörködjem  benne ! . . . 
Gyógyulj  meg,  Aranyhercegnő ! . . .  Csak  addig  meg  ne 
halj,  amíg  elmehetünk  innen,  ahol  semmi  szép  s  hideg 
van  . . .  De  el  ne  áruld  Szubutájnak,  Aranyhercegnő ! . . . 

A  kedves  fényes  szemeivel  hunyorogva,  hátrafordí 

tott  fejét  ráfektette  Batu  mellére  s  borzongó  hátát  oda- 
szorította a  testéhez. 

A  Nagyúr  pedig  a  bunda  szárnyával  magához  ölelte 
Aranyhercegnőt  s  becézte,  cirógatta,  halkan  sugdosva 
neki. 

Az  asszonyok  pedig  csak  álltak  reszkető  térdekkel, 
súlyos  díszruháikban,  a  heverőágy  trónlépcsői  előtt,  a 
kétoldalt  felsorakozott  mozdulatlan  arcú  katonák  között. 

A  tiszt  már  régen  elmondta  jelentését  s  most  remegve 
várja,  hogy  a  Nagyúr  szóljon  reá. 

Ő  azonban,  úgylátszik,  nem  hall,  nem  lát  semmit. 
Csak  tovább  suttog  Aranyhercegnő  fülébe. 

Az  oroszlán  feje  megmozdul  a  suttogásra,  kifelé  for- 
dul s  zöld  szemei  mereven  pillantanak  az  asszonyokra. 

Mordul  egyet,  kedvetlenül. 

A  katonák  lánca  megbomlik  kétfelől  s  a  sorokba  fel- 
állított asszonyok  háta  mögé  lépnek. 

—  Térdeljetek  le !  —  kiáltja  a  tiszt. 
A  nők  térdreomolnak. 

Durva  gyors  kezek  tépik  szét  vállukon  a  selymeket  s 
fehér  hátuk,  keblük  derékig  meztelenül  villog  a  nagy  sá- 
tor homályában.  Csak  az  arcukon  ömlik  el  lángolva  a  ré- 
mült szégyen  bíborhulláma.. 

De  hiába,  ezt  is  el  kell  viselni.  A  Nagyúr  látni 
akarja,  mit  érnek? 

Batu  sugdosódik  Aranyhercegnővel. 

Az  oroszlán  megrándul,  teste  összehúzódik  s  mint  a 
kipattanó  rúgó,  löki  fel  magát  a  bunda  alól.  Most  felült 
az  ágyon,  első  lábai  kifeszülve  karmolják  a  takarót,  boj- 

tos  farka  szila  jul  csapkod,  fejét  kinyújtja  a  magasba  s 
rémítő  ordítás  rázkódtatja  meg  a  sátor  levegőjét. 

A  katonák  balkeze  a  gyönge  nyakakra  szorul,  a  job- 
bok lendülnek  s  a  tőrök  egyetlen  villanással,  könnyedén 
futnak  be  a  fehér  keblek  rózsái  közt,  szép  pirosakat  lüzvp 
közéjük. 

Mondják,  háromszázan  voltak. 


ÖTÖDIK  FEJEZET 


Makkai:  Sárga  vibai.  II. 


I 


I. 


Kádári  a  csanádi  táborból  Macsón  át  vágott  a  Duná- 
nak. Akadálytalanul  ment  át  rajta,  mert  itt  senki  sem 
őrizte  a  partot.  A  délnek  vivő  hadiútra  fordult,  de  Nagy- 
kelmek  várába  beleütötte  a  homlokát. 

Ákos  Ernye,  noha  nem  tudta,  hogy  honnan  kerül 
ilyen  hirtelenséggel  ide  az  ellenség,  amely  az  ő  hite  sze- 
rint Pest  alatt  törhetett  át  a  Dunán  s  így  csak  sokkal  ké- 
sőbbre várta,  mégis  teljesen  föl  volt  készülve  a  fogadta- 
tására. Nyilt  mezőn  ütközött  meg  vele  s  ügyesen  csalta 
maga  után,  még  idejében  visszahúzódva  a  várba. 

Kádán  nem  tudhatta,  vájjon  nem  éppen  itt  rejtőz- 
ködik-e a  király?  Minden  erősség  gyanús,  egyet  sem 
hagyhat,  már  esak  azért  sem,  mert  a  háta  mögött  nem 
tűrhet  fegyvert,  mikor  nem  tudja,  hogy  előtte  mi  van? 

Ákos  Ernye  szándéka  sikerült,  magára  húzta  a  mon- 
gol támadást  s  napokig  lekötötte  a  minden  visszavert 
rohamra  dühösebben  támadó  ellenséget.  Csak  későn  ka- 
pott észbe  Kádán,  hogy  a  várat  képtelen  bevenni  s  osto- 
bán tölti  vele  a  drága  időt. 

Hiszen  ha  a  magyar  király  itt  volna  is,  nem  mene- 
külhet, feltéve,  hogy  a  Dráva  vonalát  sikerül  előle  el- 
vágni. Ha  pedig  arra  gondolt,  hogy  amíg  itt  öklelődött, 
az  üldözött  elmenekülhetett,  elöntötte  a  düh  s  őrjöngve 
szidalmazta  saját  magát,  hogy  lépre  ment. 

Egy  éjszaka  otthagyva  hát  Nagykelmeket,  egyvég- 
tében röpült  a  Dráváig.  Itt  látta  meg,  hogy  a  túlsó  par- 
ton magyar  csapatok  várják  s  ebből  megértette,  hogy 
csakugyan  elkésett,  a  király  már  túl  van  a  folyón. 

Vissza  is  fordulhatott  volna.  Annak,  amiért  küldöt- 
ték,  most  már  semmi  célja  nincs.  De  a  mongolban  az 
ilyen  reménytelen  pillanatokban  vetett  lángot  mindig 
Dzsingisz  khán  lelke,  az  a  lehetetlenséggel  dacoló,  a  célt 
reménytelenül  is  tovább  erőszakoló,  letörhetetlen  vad 
energia. 

Nem  tétovázott  tovább  s  beleparancsolta  seregét  a 
folyóba. 

Túl  a  Mihály  udvarmester  vezetése  alatt  álló  őrség 
fedezte  a  tengermellékére  húzódó  király  útját.  Gsak  ki- 
csiny csapat  volt,  fel  nem  tartóztathatta  az  átkelő  sere- 
get, de  a  tőle  telhető  legnagyobb  veszteséget  okozva  neki, 
az  utolsó  pillanatban  vonult  vissza  s  ismét  és  ismét  föl- 
vette a  küzdelmet,  mihelyt  arra  alkalmas  helyet  talált. 

Kádán  egy  darabig  a  hadiút  vonalán  üldözte  őket, 
amíg  kitalálta,  hogy  óriási  kerülőn  csalogatják  maguk 
után  az  irdatlan  hegységek  lábánál,  melyek  a  tengermel- 
lékét oltalmazzák. 

És  ekkor  szánta  rá  magát  a  mongol  vezér  egy  olyan 
teljesítményre,  melyhez  igazán  legfennebb  Dzsingisz 
khán  perzsiai  vállalkozása  mérhető  s  Hannibál  óta  hozzá- 
foghatót  nem  látott  Európa. 

Abbahagyta  a  magyarok  követését,  hogy  a  hadiút  ke- 
rülőjét a  hegységeken  keresztül  szelje  át.  A  monoszlai  és 
zrini  hegyvidéken,  ahol  sohase  járt  hadsereg,  „mintegy  a 
levegőben  repülve"  szökdelt  keresztül,  vadkecskék  mód- 

jára  ugráló  lovain  ez  a  démoni  had  s  a  szláv  pásztorok 
nyavalyatörős  rémülettel  menekültek  az  erdők  sűrűjébe, 
mikor  ezt  a  hihetetlen  dolgot  látták. 

Ezalatt  Geregye  Pál,  a  pesti  áttörés  után,  az  Eszter- 
gomnak forduló  mongol  főerő  elől  terv  szerint  vonult  visz- 
sza  a  Bakony  és  Vértes  vidékére.  Szerencsére  csak  a  fő- 
seregtől különvált  kisebb  csapatok  nyomultak  utána,  mert 
Batu  mindenekelőtt  Esztergomot  akarta  elfoglalni. 

A  fiatal  országbíró  lépésről-lépésre  tartotta  halált- 
megvető embereivel  az  előre  megállapított  vonalat,  mind- 
addig, amíg  a  Dunántúl  népe  bántódás  nélkül  elmenekül- 
hetett. Csak  azután  tűnt  el  ő  maga  is  embereivel  a  meg- 
közelíthetetlen erdőségekbe,  ahova  a  mongolok  egyelőre 
nem  merték  követni. 

E  helyett  Székesfehérvárnak  fordultak,  hogy  a  ma- 
gyar királyok  koronázó-  és  temetkezési  városát  földúlják. 
A  falakon  kívül  elszórt  házak  között  pusztítottak  is.  De 
most  a  természet  jött  segítségül  a  magyaroknak.  Várat- 
lanul beállt  az  olvadás  s  a  várat  környező  mocsarak  fel- 
engedett dágványain  nem  birtak  átgázolni  a  támadók. 
Néhány  napi  hasztalan  várakozás  után  ott  is  hagyták 
Fehérvárat,  visszanyargalva  a  fősereghez.  • 

A  menekülő  király  nyomában  rengeteg  nép  lepte  el 
a  tengerparti  városokat.  Spalato  környéke,  a  velencei  szi- 
getek, a  dalmata  partok  megteltek  a  hazájából  kiszorított 
magyar  nemzet  szomorú  vándornépével. 

Gorgano  podesta,  Spalato  kormányzója  nagy  ünne- 
pélyességgel és  tisztelettel  fogadta  a  bujdosó  királyt  s 
családját,  amely  Kiissza  várbércéről  lejőve,  csatlakozott 
hozzá.  A  király  körül  ott  állottak  még  megmaradt  bará- 

tai  és  lovagjai,  utolsó  töredéke  az  öreg  Béla  király  dicső- 
séges Magyarországának,  mely  Európa  nagyhatalmai 
között  tündöklött  egykoron. 

De  a  podesta  most  is  alázatos  alattvalóként  köszön- 
tötte urát,  a  rettenetes  helyzetben  egy  szemrebbenéssel 
sem  árulva  el,  hogy  aki  előtte  áll,  az  többé  nem  a  hatal- 
mas magyar  uralkodó,  hanem  földönfutó  koldus. 

Az  olasz,  szívének  egész  déli  melegével  ajánlotta  föl 
a  várost  a  királynak  és  családjának,  mondván,  hogy  amíg 
Isten  kegyelme  vissza  nem  segíti  régi  nagyságába,  ne 
tekintse  e  város  kicsinységét  és  szegénységét,  hanem  mint 
hü  alattvalói  közé,  vonuljon  be  karjaiba  &  ajándékozza 
meg  azzal  a  nagy  tisztességgel,  hogy  Spalato,  adná  az  Űr, 
minél  rövidebb  időre,  Magyarország  székvárosának 
mondhassa  magát.  Még  tovább  is  ment  a  nagylelkűség- 
ben Gorgano  úr  s  fölajánlotta,  hogy  mind  a  városban, 
mind  a  városon  kívül  szállásokat  ad  nemcsak  a  királyt 
kísérő  uraknak  és  családjaiknak,  hanem  az  utánuk  tó- 
duló népnek  is,  amennyire  csak  tőle  telik.  Utolsó  zugai- 
kat és  falat  kenyerüket  is  jószíwel  megosztják  a  szegény 
magyarokkal. 

De  így  tettek  a  többi  dalmata  és  olasz  városok  is, 
örök  emlékezetére  e  végső  veszedelemben  a  testvértelen 
magyar  nemzet  iránt  tanúsított  barátságuknak.  Sőt,  ami 
a  királyt  legmélyebben  meghatotta,  Zára  is  megbékült 
s  szintén  fölajánlotta  neki  vendégszeretetét. 

De  a  király  elméjében  ekkor  már  messzibbtekintő 
gondolatok  forrtak,  a  jövendőt  a  haláltól  is  visszacsikarni 
kész  életakarat  szülöttei  s  a  tenger  felé  nyíltabb  helyet 
keresett  magának,  hogy  ezeket  a  gondolatokat  valóságg' 

tehesse.  Ott  családja  is  biztosabban  lesz,  ahol  gályákra 
találhat,  ha  a  föld  utolsó  röge  is  hütelenné  válna  s  már 
csak  a  tenger  maradna,  végső  menedéknek. 

Megköszönte  a  podesta  jóságát  s  arra  kérte,  hogy  a 
fölajánlott  segítséget  adja  a  szegény,  kétségbeesett  nép- 
nek, míg  ő  szeretetteivel  s  legközelebbi  barátaival  tovább 
megy  a  tenger  íele. 

A  podesta  azonnal  kész  volt  erre  is  és  Spalato  meg- 
telt magyarokkal.  Még  a  kemencékben  is  menekülők  lak- 
tak, de  tele  voltak  velük  a  temetők  is,  ahol  a  sírkövek 
és  ciprusok  árnyékában  sem  lehetett  egyebet  látni,  mint 
boldogtalan  családjaikat.  Nagyon  sokan  azonban  kiszo- 
rultak a  város  környékére.  S  a  szomorú  tábor  ellepte 
a  kerteket,  a  pásztorviskókat,  de  még  a  legkisebb  bokor 
alját  is. 

A  király  és  környezete  Trauban  állapodott  meg,  a 
tengerbenyúló  félszigeten,  melynek  csúcsa  mögött  Bua 
szigetecskéje  zöldéit,  a  gyönyörű  kék  tenger  smaragdja, 
ahonnan  délfelé  végtelenné  tágult  a  tündöklő  víztükör. 

A  szállás,  amit  mint  a  legkülönbet  a  város  fölajánl- 
hatott a  király  családjának,  bizony  elég  szűkös  és  szegé- 
nyes volt.  Kőből  épített  földszintjének  néhány  sötét  szo- 
bája fölött  fából  ácsolt  emelet  következett,  meglehetősen 
rozoga,  széljárta  alkotmány,  apróka  rekeszekkel.  Lent 
a  kapualjából  nyíló  legnagyobb  szobában  Pók  Móric 
helyezkedett  el  a  testőrző  lovagokkal,  de  csak  éjszakára, 
nappal  a  családnak  kellett  itt  étkeznie.  Jobbkéz  felől  a 
király  és  Báncza  István  laktak,  a  baloldali  két  szobát 
pedig  a  királyné  foglalta  el,  Istvánkával  a  belsőbbikben, 
míg  a  másikban  a  dajka  tartózkodott  és  itt  volt  Erzsike 

bölcsője  is.  A  királyleány  ok  az  emeletet  szállották  meg  s 
nagy  volt  az  örömük,  hogy  mindenkinek  jutott  egy-egy 
külön  zugocska. 

A  királlyal  jött  urak  és  családjaik  szétszóródtak  a 
városiaknál,  ahol  a  fiatal  lovagok  is  tanyáztak. 

Vilmos  közvetlenül  a  királyi  szállás  mellett  kapott 
egy  kis  kamrát  s  rögtön  fölfedezték  Margitkával,  hogy 
az  emelet  oldalablakocskája  éppen  odanyílik.  Ezért  Mar- 
gitka úgy  intézte,  hogy  azt  a  kis  helyiséget  juttassák 
neki  testvérei,  melynek  falán  ez  az  ablak  volt  vágva. 

Mikor  már  mindenki  aludt,  a  csodálatos  tenger- 
parti holdvilágban  Vilmos  még  mindig  ott  állt  esténként 
az  ablak  alatt  és  suttogtak  egymás  felé  titoktalan  édes 
titkokat,  míg  csak  el  nem  halványultak  a  csillagok  a  vir- 
radat közeledtére. 

Bizony,  hiányzott  ebben  a  száműzetésben  nemcsak  a 
királyi  élet  minden  pompája  és  dísze,  hanem  még  az 
úri  kényelem  legcsekélyebb  kelléke  is.  A  királyné  titkon 
szenvedett  és  sírt  e  miatt,  de  a  szerelmesek  föl  se  vették, 
ők  mindig  rózsákon  jártak  s  az  Édenkert  illatát  lélek- 
zelték. 

A  leányok  s  az  ifjú  vitézek  se  nagyon  törődtek  vele, 
minthogy  a  sok  régi  formaságért  egész  sereg  érdekes 
tapasztalatot  kaptak  cserébe.  Ott  volt  maga  a  tenger  is, 
ez  az  örökké  változatos  és  soha  meg  nem  únható  isteni 
mosolygás,  a  partvidék  zord  mészköszikláinak  mesés  ala- 
kulatai, kitannlhptatlan  barlangjai  s  eldugott  fészkeik- 
ben a  ragyogó  zöld  növényzet  pompás  búvóhelyei.  Aztán 
a  városnak  zeg-zúcros  utcácskái,  düledező  regényes  házi- 
kókkal s  ez  az  örökké  jókedvűen  lustálkodó,  tarka  ron- 


gyokban  gondnélkül  hancúrozó  nép,  melynek  még  a 
veszekedése  is  csupa  muzsika. 

Ha  a  királylányok  lovagjaikkal  ezekbe  a  sikátorokba 
tévedtek,  a  feketepiszkos  kis  lurkók  egész  verébraja 
csiripelte  körül  őket,  aprópénzért  táncolva  és  énekelve 
nekik.  Rémitő  szennyesek  voltak  az  igaz,  de  édes  a  po- 
fácskájuk  s  drágakő  a  ragyogó  nagy  fekete  szemük. 
Anna  és  Katica  húzódoztak  tőlük  s  mivel  megvoltak  a 
saját  gondolataik,  kevesebb  örömet  találtak  az  effélék- 
ben. De  a  kisebbek  annál  inkább  élvezték  a  dolgot  s 
kíváncsian  kukkantottak  be  az  odúkba,  ahonnan'  ezek  az 
apróságok  előrajzottak. 

Eddig  fogalmuk  sem  volt,  hogy  milyen  kevésből 
élhet  az  emberféle.  Ezek  itt  úgyszólván  napsugárból 
éltek  s  még  néhány  olajbogyóból  vagy  fügéből,  amit 
munkanélkül  szakíthattak  a  fákról.  A  legtöbbje  még 
arra  is  lusta  volt,  hogy  a  halaktól  hemzsegő  öbölből 
fogja  ki  az  ebédjét,  pedig  szinte  csak  a  kezét  kellett  a 
vízbe  dugnia  érette.  De  éppen  a  vizet  szerették  a  leg- 
kevésbbé. 

Mindez  megkönnyítette  a  királyi  gyermekek  szá- 
mára a  megváltozott  élet  el  hordozását,  sőt  ösztönösen 
arra  tanította  rugalmas  lelküket,  hogy  ne  vegyék  túl- 
komolyan  az  emberi  sors  változásait.  Jolánka  egyszer  ki 
is  jelentette,  hogy  nem  bánná,  ha  soha  se  kellene  többé 
Esztergomba  mennie  s  nem  is  volna  királyleány.  Milyen 
jó  lenne  mezítláb,  kurta  ingben  futkározni  a  parti  szik- 
lákon, csigákat  fogni,  sütkérezni  ennek  a  csodanapnak 
édes  sugárzásában  s  tárt  karokkal  lebegni  a  kék  hullá- 
mokon. Az  őstermészet  anyai  keze  gyorsan  törölte  le  fia- 

tal  lelkűkről  a  rossz  emlékezetét.  Csak  félöntudattal 
vették  tudomásul  a  nagy  sötét  hátteret,  mely  eddigi  éle- 
tükre borult  s  inkább  örvendtek  annak,  hogy  abból  a 
borzasztó  feketeségből  ilyen  napfényes  idill  pattant  ki. 

Persze  voltak  Trauban  előkelő  emberek  is,  méltósá- 
gos városi  elöljárók,  selyemköntösü,  aranygyűrűs  gazdag 
kalmárok  és  büszke,  szép,  fátylas  hölgyek,  aztán  sok 
zörgő-csattogó  katona,  de  ezeket  inkább  kerülték  s  alá- 
zatos hajlongásaik  közben  feléjük  lövellt  megrovó  titkos 
tekintetükre  a  vállukat  vonogatva  kaccantak  föl. 

Aztán  voltak  folyton  szivárgó  magyar  menekülők 
is,  akik  a  király  közelében  akartak  lenni,  mintha  ott 
mégis  biztonságosabb  lenne.  Itt  is  föltűntek  a  gyász- 
ruhás özvegyek  kisírt  szemű  halvány  arcai,  sok  rongyolt 
sarujú,  kopott  öltözetű  szegény  ember  és  aztán  egyre 
több  sebforradásoktól  eléktelenített,  csonka-bonka  hadi- 
rokkant. Ezekkel  illett  szóbaállni,  egy-két  vigasztaló 
mondatot  ejteni  s  adni  valamit  a  szegényebbjének.  De 
ez  már  olyan  szokás  volt,  amit  a  leányok  a  nélkül  tel- 
jesítettek, hogy  élőbb  gondolatokat  fűztek  volna  hozzá. 

Volt  még  valaki,  aki  a  sok  gondterhelt  arcú  úr  kö- 
zött mindig  derült  és  örökös  tevékenység  lázában  forgó. 
A  király.  Érthetetlen,  hogy  ennyi  rettentő  csapás,  meg- 
alázás  és  veszteség  után,  melyben  a  legkülönb  férfiak 
szíve  is  megtört,  a  király  megfiatalodott,  rugékonnyá 
lett.  Soha  egy  pillanatig  nem  láthatja  rajta  senki  a 
csüggedésnek  bármi  jelét.  Korán  kel,  későn  fekszik,  min- 
denféle emberrel  tárgyal,  még  sétalovaglás  közben  is  s 
amikor  már  mindenki  alszik,  vagy  álmatlanul  forog 
fekvőhelyén,  ő  egyforma  nyugodt  hangon,  a  hossza  * 

megfontolásból  fakadó  szabatossággal  diktálja  leveleit, 
rendelkezéseit  és  számításait  Báncza  István  tollába. 

Még  mindig  vannak,  akik  komoran  dugva  össze  fejü- 
ket, arról  suttognak,  hogy  ha  ez  nem  Isten  különös 
csodája,  amit  ember  meg  nem  érthet,  akkor  félős,  hogy 
a  szegény  király  elméje  nem  tiszta,  elveszett  belőle  az 
emlékezet  s  bizonyára  Esztergomba  képzeli  magát, 
nagy,  viruló  ország  dolgainak  intézésében. 

De  Báncza  István,  aki  a  király  gondolatait  írja  és 
Pók  Móric,  akivel  sokat  beszélget  erről,  tudják,  hogy 
igenis  Isten  különös  csodája  ez,  s  nemhogy  betegség 
volna,  de  felgyógyulás  a  régi  betegségből.  A  király  csak 
a  nagy  összeomlásban  lett  igazán  férfivá  és  királlyá.  A 
rendülés,  mely  összeontotta  hatalmát,  maga  alá  temette 
szomorú  gyermekségének  és  ifjúkorának  megmérgezett 
képzelődéseit  is.  Ő,  aki  csak  a  szerencsétlenségben  és  a 
halálban  tudott  hinni,  most  éppen  ellenkezőleg  csak  az 
életben  bízik  és  amit  a  két  hűséges  ember  nem  győz  ma- 
gasztalni, nem  amúgy  rajongva  s  tündérvárakat  építve 
a  levegőbe,  hanem  keményen  megmarkolva  minden  ki- 
csit, ami  valóságos  és  amiből  türelmes  kitartással  kell 
és  lehet  nagyot  építeni. 

Egy  reggel  a  király  a  tengerparton  sétált  Bánczá- 
val,  Pókkal,  Bertalan  püspökkel,  Mihály  udvarmester- 
rel, aki  szintén  megérkezett,  hírülhozva,  hogy  a  királyt 
kereső  mongolok  esztelenül  nekivágtak  a  hegyeknek  és 
bizonyosan  ott  pusztultak  már  a  szakadékokban,  ha 
ugyan  vissza  nem  fordultak.  Ott  volt  még  velük  Csák 
és  a  fiatalok  közül  Gutkeled  István,  meg  Geregye  Pál, 

aki  hegyen-völgyön  keresztül  jött  el  beszámolni  királyá- 
nak a  dunántúli  dolgokról. 

—  Látjátok,  —  mondta  a  király  —  Esztergom  vá- 
rát nem  tudták  bevenni !  Sém  Fehérvárat,  sem  azokat 
az  északi  erősségeket,  amik  jól  voltak  építve  és  alkalmas 
hegyen  vagy  környezetben  feküsznek.  Ebből  láthatjuk, 
mit  kell  tennünk. 

Az  urak  kérdő  szemekkel  néztek  egymásra,  aztán  a 
királyra.  Hogy  mit  kell  tennünk  ? . . .  —  gondolták  ma- 
gukban szomorúan.  —  Talán  kellett  volna ! . . .  Hol,  mit 
lehet  még  ezután  tenni  ?  . . . 

A  király  körülnézve  rajtuk,  megállt  séta  közben  s 
komoly,  lassú  szavakkal  kérdezte: 

—  Melyiketek  hajlandó  várat  építeni  a  birtokán? 
Én  Pesttel  szemben,  a  hegyen  emelek  egyet,  ott  építem 
újjá- a  várost  is  s  a  régi  helyén,  az  átkelőnél,  őrfalut 
alapítok.  A  királyné  is  vállalta,  hogy  a  visegrádi  hegy 
tetejére  várat  emel  a  saját  jövedelméből . . . 

Az  urak  csak  hallgattak,  zavarodott,  bámuló  sze- 
mekkel. Meglepetés,  részvét,  ijedtség  tükröződött  az 
arcukon. 

—  Eszemnél  vagyok,  urak!  —  mosolyodott  el  a 
király.  —  A  leckét  meg  kell  tanulni.  Magyarországot  csak 
sok  erős  várral  lehet  megtartani  újabb  vihar  ellen.  De 
nem  olyan  szűk,  alkalmatlan  erődökkel,  amilyenek  eddig 
voltak.  Mi  csak  a  magunk  bőrére  gondoltunk.  De  azt  a 
sok,  hasznos,  értelmes  vendéget,  akik  a  palánkos  villák- 
ban szorgoskodtak  a  mi  javunkra,  veszni  hagytuk.  Ez- 
után másként  lesz.  A  váralját  be  kell  foglalni  a  kibőví 

tett  erősségbe  magába  s  a  vendégekből  civitást  kell  for- 
málni. És  minden  puszta  hegyen  egy  várat  1 . . . 

—  De  hát  uram,  —  szólt  közbe  Bertalan  püspök 
félénken  —  hol  vannak  azok  a  hegyek? 

—  Neked  Tátikán,  Csobáncon  meg  Szigligeten  — 
vágott  vissza  rá  a  király.  —  És  Pozsonyhoz  is  elkelne 
még  egy  jó  bástya.  Te  meg  a  dunántúli  püspökök  meg- 
építtethetitek mindezeket. 

—  De  hiszen  nincsenek  is  dunántúli  püspökök!  — 
hebegte  Bertalan. 

A  király  Bánezához  fordult: 

—  Igaz  ez,  főkancellár  úr?  . . . 

Báncza  fölcsillanó  szemmel  nézett  az  urakra: 

—  De  bizony  vannak,  uraim.  Mind  benne  vannak 
a  király  úr  levelében,  amit  én  magam  írtam  le.  A  Szent- 
atyához megy  ez  a  levél,  hogy  megerősítse  a  király  úr 
jelöltjeit. 

—  In  partibus  infidelium  —  mormogta  Bertalan. 

—  Aki  nem  hisz,  hogy  lehet  hívők  pásztora?  — 
kérdezte  megvillanó  szemmel  a  király.  —  Mit  olvasol  a 
Szentírásban,  tisztelendő  atyám?  Hogy  hitt  Ábrahám 
és  tulajdoníttatik  neki  igazságul ...  És  bujdosva,  látta 
az  alapokkal  bíró  várost. 

Bertalan  püspök  a  nyakáig  elvörösödött  szégyené- 
ben s  bocsánatkérőleg  suttogta: 

—  Hát  Tátikát,  azt  talán  lehetne...  Szigligetet 
is,  gondolom ...  És  ha  a  győri  püspök  is  segít,  ahhoz  a 
pozsonyi  bástyához  követ  adnék. 

—  Na  látod!  —  mosolygott  a  király. 
Az  urakon  egyszerre  kitört  a  láz. 

—  Én  Saskőt  vállalom,  Kegyelmes  Uram!  —  kiál- 
totta Báncza  s  a  szeme  ragyogva  nézett  a  távoli  haza 
felé. 

—  Én  Valkót  és  Sólyomkőt!  —  nyilatkozott  Ge- 
regye  Pál. 

—  Gondolok  egy  Kővárt  meg  egy  Apajvárát  —  je- 
lentette ki  Gutkeled  István. 

—  Az  enyémet  Csáktornyának  fogom  elnevezni  s 
még  tudok  vagy  négy  jó  hegyet  a  birtokomon  —  vál- 
lalkozott az  udvarmester. 

Csák  pislogva  kérdezte: 

—  Nem  volna  kérkedés,  ha  Várpalotának  nevezném 
el  azt  a  kicsit,  ami  az  erőmből  telik? 

Pók  Móric  csendesen  szólalt  meg: 

—  Likaván,  amit  nekem  adtál,  Kegyelmes  Uram, 
szintén  van  egy  alkalmatos  hegy.  És  a  Huntpázmánok- 
nak  ismerem  errevaló  szikláit  Gímesen  s  még  vagy  négy 
hegyen.  És  Ákos  Ernye  is  megépíthetné  Diósgyőrön  a 
magáét,  meg  Tomajfia  Dénes  is  Losoncon,  ahol  még 
nincs  erődítése.  Meg  is  csinálják  bizonyosan! 

—  Meg,  meg  —  bólintott  a  király.  —  Nem  kétel- 
kedtem egy  cseppet  sem,  hogy  mind  vállaljátok.  Űgy-e, 
főkancellár  úr? 

Báncza  tisztelettel  hajtotta  meg  a  fejét: 

—  A  magunk  erejéből,  azt  mondtad,  Uram  Király. 
De  a  magadéból  adtál  a  legtöbbet  hozzá.  Nektek  —  szólt 
az  urakhoz  —  mind  készen  van  az  adomány-leveletek 
új  birtokaitokról,  amik  fát,  követ,  meszet,  vasat  szolgál- 
tathatnak az  építéshez. 

Mély  csend  lett,  Aztán  elhomályosult  az  urak  szeme 

a  könnytől.  Annak  szivárványában  jelentek  meg  előttük 
azok  a  távoli,  ismerős,  fájón  édes  tájak ...  De  a  király 
lelkéből  kisugárzó  hit  most  valamennyiüket  elbűvölte  s 
olyan  valóságosnak  érezték  a  látományt,  hogy  a  kezeik- 
kel utána  kaptak. 

A  király  pedig  komolyan  mosolygott. 

Asztalánál  ültek  vacsora  után  s  ő  elgondolkozva 
szólalt  meg: 

—  Zólyomban,  Nógrádban,  meg  Erdélyben  is  ren- 
geteg az  erdőség.  Most  többet  ért  holmi  váracskáknáL 
De  csak  senki  birodalma  volt  mégis.  Megvan-e  már 
erről  a  jegyzésed,  főkancellár  úr? 

—  Azonnal  följegyeztem,  Kegyelmes  Uram  —  je- 
lentette Báncza  —  hogy  az  erdővidékek  királyi  vár- 
megyékké legyenek. 

A  király  magyarázólag  fordult  az  urakhoz: 

—  Igen,  ezt  fogom  csinálni.  Aki  irtja,  várat  rak 
belé  s  betelepíti,  az  lesz  az  ispánja  a  megyének.  Néhány 
nevet  említett,  mint  akikre  ezzel  kapcsolatban  gondolt. 

—  De  hiszen  ezek  hűtelenek  voltak,  Kegyelmes 
Uram!  —  jegyezte  meg  csodálkozva  valaki. 

—  Haragnak  nincs  helye  —  válaszolt  a  király 
szilárdan.  —  Aki  hozzám  tér  s  becsületes  akar  lenni, 
nem  emlékszem  a  bűnére.  Kevesen  vagyunk. 

Az  urak  úgy  néztek  rá,  lelküket  elöntő  áhítattal, 
mintha  több  volna  embernél. 

—  A  kunokat  visszahívom  —  mondta  csendesen  a 
király.  —  Megbeszéltem  a  királyasszonnyal  is.  Gonoszul 
bántunk  velük,  helyre  kell  hozni. 

Mindenki  lehajtotta  a  fejét. 

—  Te  egyedül  nem  voltál  hibás  benne,  Kegyelmes 
Uram  —  suttogta  Pók  Móric.  —  Minden  magyar  az  volt 
kívüled  s  a  hős  Ugrón  érseknek  nagy  botlása-  volt  ez,., 

—  Béke  a  halottakkal ! . . .  —  kondult  tompán  a 
király  hangja.  —  Becsületes,  vitéz  emberek  voltak.  S 
megfizették,  amivel  tartoztak ...  Mi  élünk.  Mi  másként 
látjuk  a  dolgokat. 

Valamelyik  reggel  összehivatta  a  király  mindazo- 
kat, akik  Trauban,  Spalatóban,  Arbén  és  Nonában  tar- 
tózkodtak, az  előkelőbb  és  jobb  magyarok  közül. 

Mikor  begyűltek,  egy  csomó  ismeretlen  embert  ta- 
láltak nála,  akikkel  már  előbb  levelezésben  állott  s  meg- 
keresésére most  idejöttek  hozzá. 

Voltak  közöttük  katonaemberek,  derékon  alól  szét- 
álló kurta  bekecsekben,  lábszárhoz  simuló  posztóharis- 
nyákban, kihajtott  torkú  rövid  zergebőr-csizmákban, 
könnyű  mellvérttel  és  hosszú  tőrforma  kardokkal.  Voltak 
kereskedők  is,  velenceiek,  meg  távolabbiak  a  Pó  síkjáról, 
széles  gyöngyökkel  kirakott  selyemövü,  hosszúköntösű 
urak,  prémes  díszköpenye.eben.  És  voltak  olyanok,  akik- 
nek külseje  a  nagygazdálkodót  mutatta. 

A  király  először  a  katonákat  ismertette  meg  az 
urakkal.  Hét  idegen  vitéz  jelent  meg  ezen  a  napon  nála. 

—  Ezek  itt  —  mutatta  be  a  király  hármukat  —  a 
brebiri  gróf  urak:  Gergely,  Stefkó,  Jákó.  Testvérek  és 
nekem  barátaim. 

A  három  magas,  szikár,  fekete  lovag  helyeslőleg 
bólintott  az  urak  felé. 

—  Ez  a  másik  négy  vitéz  úr  ugyancsak  testvér  — 

ajánl ta  be  Őket  a  király  —  János,  Frigyes,  Bertalan  és 
Guidó.  Modruszi  és  vinodoli  grófok.  Barátaim  ők  is. 

A  csontos,  nagydarab  emberek  szívükre  tett  kézzel 
hajlongtak. 

—  Ügy-e,  herceg,  —  fordult  most  a  király  Tűrje 
Déneshez,  aki  Zárából  jött  föl  a  tanácsba  —  a  horvát 
és  dalmata  vitézekre  mind  neked  van  szükséged? 

—  Valóság,  Uram  Király  —  jelentette  Szlavónia 
bánja.  —  Nem  is  nagyon  elég,  ha  majd  a  Dráváig  min- 
dent meg  akarok  szállani  velük. 

—  Ezért  —  biccentett  a  király.  —  Nekünk  itt  szö- 
vetségesekre és  katonákra  van  szükségünk,  akik  a  mene- 
kültektől meglepett  partokat  védjék  s  majd  velünk 
nyomuljanak  vissza  a  Dunántúlra.  Szót  értettem  ezekkel 
a  barátaimmal,  ötven-ötven  kopját  hoznak,  a  vezeté- 
kekkel. 

Az  urak  lelkes  örömre  gyúlva  zajongtak,  szoron- 
gatták a  horvátok  kezeit  s  veregették  a  vállukat.  Hogy 
megint  lesz  a  királynak  meg  nem  tépett,  friss  serege! 
Hát  mégis  van  becsület  a  világon?...  És  csakugyan 
lehetne  kezdeni  valamit? 

—  A  brebiri  urak  —  folytatta  a  király  csendet 
intve  —  még  két  gályát  is  adnak,  hogy  asszonyaitok  és 
leányaitok  a  királynéval  s  a  királyleányokkal  szükség 
esetén  a  tengerre  szállhassanak,  amíg  itt  a  fergeteg  el- 
vonul. 

—  A  gályák  már  itt  is  vannak  —  jelentette  Jákó. 
—  És  ideje  is,  mert  a  pásztoraink  hírt  adtak,  hogy  a 
hegyek  között  lovassereg  tör  kerosztül. 

Az  urak  meghökkenve  néztek  össze. 


Makkai:  Sárga  vihar.  II, 

—  Csak  nem  jönnek  idáig?  —  tátotta  el  a  száját 
Mihály  udvarmester. 

A  horvátok  csaknem  egyszerre  bólintottak: 

—  A  mi  pásztoraink  nem  tévesztik  össze  a  lovas- 
hadat  a  kecskenyájjal  —  jelentette  ki  Stefko  meggyő- 
ződéssel. 

A  magyarok  babonás  tisztelettel  néztek  a  királyra. 
Hogy  erre  is  gondolt!  Hogy  minden  megjárja  az  eszét! 
Amíg  ők  itt  lógatták  a  fejüket  sopánkodva,  a  király 
egymaga  hadat  gyűjtött  a  védelmükre. 

—  Először  is  azért  kérettelek  ide,  —  mondta  nekik 
a  király  —  hogy  ezt  megtudjátok  s  készüljetek.  De  azért 
is,  hogy  a  ti  tanuságtok  mellett  jelenthessem  ki  e  derék 
barátainknak,  hogy  mostani  birtokaikban  őket  és  utódai- 
kat örökre  megerősítem  s  mindaz  a  föld,  ahonnan  ka- 
tonát hoznak  nekem,  szintúgy  az  övék  marad.  Íme  itt 
vannak  a  levelek,  a  kezem  jegyével  és  pecsétemmel  s 
most  írjátok  valamennyien  alá! 

A  kancellár  kiterítette  az  asztalon  az  elkészített  le- 
veleket. Aztán  fölolvasta,  hogy  mindnyájan  hallják  s 
megértsék.  A  horvátok  feszülten  figyelték  a  felolvasást  s 
bár  a  betűt  egyik  sem  ismerte,  szemükkel  kísérve  Báncza 
István  ujját  a  sorokon,  nagykomolyan  bólintgattak  hozzá. 

Aztán  aláírták  mindnyájan,  a  horvátok  is,  a  magya- 
rok is. 

Az  adományozottak  térdethajtva  vették  át  az  össze- 
göngyölt tekercseket  a  király  kezéből,  aki  kardjával  meg- 
érintette vállukat. 

Amíg  ez  a  dolog  folyt,  a  többi  idegen  néma  érdek- 

lődéssel,  ide-oda  ugráló  figyelmes  szemmel  várakozott  a 
maga  sorára. 

—  Tudjátok,  —  szólalt  meg  a  király  —  hogy  szeren- 
csétlenségünkre a  gabonát  vagy  letaposta,  vagy  magának 
aratta  az  ellenség.  Jövőre  nem  lesz  kenyér  Magyarorszá- 
gon. Mert  ki  gondoskodott  volna  vetőmagról?  És  ha  vető- 
mag lenne  is,  hol  az  ökör,  amivel  felszántsuk  a  földet  s 
beboronáljuk  a  magot? ...  És  lesz-e  csak  egy  ló  is,  ame- 
lyiket szekérbe  fogjunk,  hogy  a  szénát  behordják?  És 
hol  vannak  a  juhok,  hogy  gyapjúkkal  ruházkodjunk  és  a 
kondák,  hogy  húsukkal  tápláljanak?  De  bizony  még  eke, 
kapa,  kasza  sem  vár  otthon.  Ez  a  mi  boldogtalan  álla- 
potunk! .  .  . 

Az  urak  elszomorodva  csüggesztették  le  a  fejüket. 
Hiszen  ez  az!  Hiába  minden,  ha  Magyarország  puszta- 
sággá lett! ...  A  király  szép  gondolatai  csak  haszontalan 
álmok.  Nincs  ott  egyéb,  mint  a  halál! 

—  Ezek  a  derék  kereskedő  urak,  meg  előkelő  gaz- 
dálkodók, akik  íme  eljöttek  az  én  levelemre,  —  folytatta 
a  király  —  úgy  mondják,  tudnának  nekünk  vetőmagot, 
állatokat,  meg  eszközöket  szolgáltatni,  ha  tisztességesen 
megfizetünk  érette. 

Az  idegenek  bólintottak  a  király  szavaira,  ahogy 
Báncza  halkan  tolmácsolta  nekik. 

Az  urak  most  már  igazán  nem  hittek  a  saját  füleik- 
nek se.  Ügy  érezték  magukat,  mint  a  gondatlan  gyerme- 
kek, akik  mindenfélén  jártatják  az  eszüket,  míg  atyjuk 
nehéz  gondokba  merülve  megszerzi  nekik  a  kenyeret, 
amelyre  ők  mindig  csak  akkor  gondolnak,  mikor  megéhez- 
tek. De  akkor  aztán  kell^  a  föld  fenekéből  is ! . . . 

gr 

—  Ilyen  királya  nem  volt  még  a  magyarnak  I  —  sza- 
kadt ki  a  háládatos  csodálkozás  az  emberekből. 

—  Látom,  —  mondta  a  király  —  hogy  tetszik  nek- 
tek a  gondolatom.  Hanem  most  rajtatok  van  a  sor. 

—  Mit  tegyünk,  Uram  Király?  —  ugráltak  föl  kész- 
ségesen a  magyarok. 

■ —  Nem  kell  sokat  —  mosolygott  a  király.  —  Tűrje 
herceg  úr  már  gondoskodott  Zárában  s  a  környékén  is- 
tállókról, raktárakról,  ahova  a  gályákról  behordjanak 
mindent.  Mert  ezek  az  urak  gályákat  is  adnak  szívesen 
hozzá.  Csak  annyi  baj  van,  barátaim,  hogy  fizetni  kell 
mindezekért.  Ingyen  nem  adhatják  ezek  a  jóemberek,  hi- 
szen abból  élnek,  amit  eladnak.  Nekem  pedig  csak  az  a 
nyolcszáz  márka  ezüstöm  van,  amit  a  pannonhalmi  apát 
adott  kölcsön,  amikor  idejöttem.  A  királyné  valamennyi 
csatját,  láncát,  drágakövét  ideadta  s  a  leányaim  is, 
amijük  csak  maradt.  De  mindez  kevés,  nagyon  kevés. 
Most  szóljatok,  mit  tudtok  adni  ti? 

A  magyarok  azonnal  megértették  királyukat.  Volt, 
aki  kiborította  az  asztalra  az  erszényében  rejtegetett 
utolsó  aranyakat,  amiket  végső  ínség  esetére  mentett  el. 
Bertalan  püspök  a  nyakában  lógó,  kövekkel  rakott  lán- 
cos aranykereszt j ét  csókolta  meg  s  tette  a  király  elé. 
Tűrje  Dénes  hét  aranyzsinórból  font  medályos  övét  ka- 
nyarította le,  pirosragyúlt  arccal  fektetve  a  püspök 
keresztje  mellé.  Láncok,  gyűrűk,  övek,  forgók,  csatok, 
erszények,  boglárok  tornyosodtak  szempillantás  alatt 
szép  kis  halmocskává  a  király  előtt,  akinek  remegni 
kezdett  a  szája  s  égő  szemekkel  nyelte  vissza  könnyeit. 

—  Köszönöm  —  suttogta  meghatottan. 

A  kalmárok  és  a  gazdák  szakértő,  hideg  szemekkel 
mérték  föl  a  kincset.  Összedugták  a  fejüket,  pusmogtak, 
egymást  lökdösték  s  végre  egy  öreg,  tekintélyes  férfiú, 
akit  leginkább  taszigáltak,  meghajtván  fejét  a  király  s 
az  urak  felé,  megszólalt: 

—  Látjuk,  Király  Or,  hogy  a  magyar  bárók  min- 
dent odaadnak  a  hazájukért ...  És  úgy  véljük,  hogy 
előlegül  elfogadhatjuk ...  De  az  a  mennyiség,  amiről 
leveleidben  méltóztattál  említést  tenni,  mind  vetőmag- 
ban, mind  állatban  és  eszközben  sokkalta  több,  nagyobb- 
értékű,  mint  ez  a  néhány  ékszer. 

—  Tudom  —  intett  a  király.  —  Csak  meg  akartam 
mutatni  nektek,  hogy  bízhattok  a  magyar  urakban. 

—  Bízunk  is  —  erősítette  a  kalmár.  —  És  legfő- 
képpen benned,  Majesta.  Ennélfogva  megelégszünk  ki- 
rályi leveleddel,  amit  ezek  az  urak  is  aláírnának,  hogy 
ami  érték  felülmarad  az  előlegen,  azt  a  jövőévi  termés- 
ből s  az  állatok  fajzásából  visszafizetitek,  csekély  ne- 
gyedrész kamattal.  Az  eszközök  helyett  megfelelő  meny- 
nyiségü  sót  és  nyers  érceket  óhajtanánk. 

—  Jól  van  —  egyezett  bele  a  király.  —  így  is  kö- 
szönet illet  titeket,  hogy  bizalommal  vagytok  irántunk, 
íme,  a  levél! 

Bánczának  intett,  aki  kiterítette  előttük  ezt  az  előre 
elkészített  okmányt  is. 

—  Csak  a  kamat  megnevezése  hiányzik  belőle,  — 
jegyezte  meg  a  király  —  mert  az  igazat  megvallva  azt 
reméltem,  hogy  egyötödrésszel  is  megelégesztek. 

Az  öreg  kalmár  most  társaihoz  fordult  s  olaszul  sut- 
togott nekik  valamit,  élénk  gesztusokkal.  Azok  gondol- 


342 


koztak  egy  kicsit,  egymásra  néztek,  aztán  egyszerre  bó- 
lintottak. 

—  Megelégszünk,  Majesta  —  jelentette  ki  az  öreg, 
a  király  felé  bókolva.  —  Kivételesen,  tekintettel  királyi 
személyedre  és  a  szerencsétlen  Magyarországra,  amelyet 
mindnyájan  sajnálunk. 

A  király  is,  az  urak  is  fátyolos  szemmel  intettek 
köszönetet  fejükkel,  de  hang  nem  jött  az  ajkukra. 

Csak  valamelyikük  súgta  oda  a  királynak,  aggódva: 

—  De  hogy  írjuk  alá,  Kegyelmes  Uram?  ...  A  sza- 
vunkat kössük  le  a  jövőévi  termésre?  Hiszen  az  ország 
még  az  ellenség  kezén  van ! . . . 

A  király,  mintha  mindnyájuknak  válaszolna,  fel- 
emelte a  fejét  s  hangosan  szólott: 

—  Mához  egy  évre  mindent  megfizetünk. 

Estefelé  járt  az  idő.  A  király,  kimondhatatlan  ér- 
zésektől csordultig  telt  szívvel,  nem  bírt  a  házban  ma- 
radni. Magányra  vágyott,  csendre,  magasságra,  Istenre. 

Visszaparancsolva  Bánczát  és  Pók  Móricot,  egy  kö- 
zönséges katonaköpenyeget  kerített  a  nyakába,  amelyet 
jobban  szeretett  minden  királyi  palástnál.  Ez  volt  az  a 
köpenyeg,  amit  Móric  borított  a  vállára,  ott  a  királyi 
sátorban,  Muhinál,  mikor  a  régi  király  halálát  jelentette. 

Észrevétlen  távozott  a  házból  s  kerülve  az  utcákat, 
embereket,  a  sziklák  csodálatos  világának  vette  útját  s 
jómagasan  kiült  az  egyiknek  meredek  tetejére. 

A  városka  mélyen  alatta  nyüzsgött,  mint  apró  han- 
gyák túrása  s  minden  emberi  eltörpült  a  hegyek,  a  ten- 
ger s  az  ég  örök  fensége  mögött.  Az  alkonyat  narancs- 

sárgán  lángolt  az  égbolton,  visszaverődve  a  végtelenben 
elvesző  csendes,  sima  víztükörről. 

A  király  gondolataiba  merülve,  sokáig  merengett 
a  nagyszerű  látványon  s  gondolatai  imádságba  emel- 
kedtek föl,  a  végtelenbe. 

Végre  nagyot  sóhajtva,  megkönnyebbülten  állott  föl, 
hogy  induljon  vissza,  a  kötelesség  mélységébe. 

Ahogy  szeme  mégegyszer  körüljárt  a  tájon,  Bua  kis 
szigetének  ragyogó  zöldjén  állott  meg,  hirtelen  meg- 
lepetéssel. 

Apró  alakok  futkároztak  a  messzi  pázsiton  s  a 
tiszta,  csendes  levegőn  át  egy-egy  távoli  hang  is  föl- 
szállt onnan  idáig.  A  szeme,  a  füle  odatapadt  ezekhez 
az  alakokhoz  és  hangokhoz.  Megértette,  inkább  a  lelké- 
vel, hogy  mi  történik  a  tenger  smaragdján. 

A  fiatal  lovagok  és  leányok  kerge tődztek  s  labdáztak, 
önfeledt  örömmel  kacarászva,  ujjongva.  Hiszen  ott  nem 
láthatják  őket  a  szomorú  apák  és  anyák,  a  gondterhelt 
öregek  s  a  hajléktalan  nyomorgók. 

És  egy  csónak  indult  a  város  végétől  a  kis  sziget 
felé.  A  király  úgy  kitalálta  a  szívével,  mintha  köztük 
volna,  hogy  kik  ülnek  abban  a  csónakban?  Vilmos  for- 
gatja az  evezőt  s  az  a  fehér  pont  a  háta  mögött  csakis 
Margitka  lehet.  És  ott  van  a  többi  leány  is,  sorban. 

Mennek  Bua  szigetére  csókolózni,  kergetődzni,  lab- 
dázni. Apjuk-anyjuk  ott  nem  bántódhatik  meg  a  jó- 
kedvükön, a  fiatalságukon,  azon  az  egyszerű  vágyukon, 
hogy  szeretnének  élni. 

A  király  csöppet  sem  haragudott.  Mosolygott  rajta 
csendes  örömmel,  hogy  a  kín,  borzalom,  szenvedés  és  ha- 
lál csupa  hazugság,  hogy  az  élet  gyözhetetlenül  megy 
tovább  a  maga  útján,  hogy  a  fiatal  szívet  nem  lehet 
megtörni  s  az  ifjúság  gyönyörű  kegyetlenséggel  siklik 
el  az  öregek  érthetetlen  bánata  felett. 


II. 


A  királyné  már  várta  a  királyt.  Az  osztrák  herceg 
földjén  s  Karintián  keresztül  futár  vergődött  át  hozzá- 
juk, aki  levelet  hozott  Kingától. 

A  királyné  arca  ragyogott  az  örömtől  s  a  király  sze- 
méből is  csendesen  sugárzott  a  meghatottság,  mikor 
együtt  elolvasták,  hogy  Kinga  és  Boleszló  Isten  kegyel- 
méből életben  maradtak  s  már  indulnak  is  vissza  a  cseh 
királytól,  hogy  földúlt  országukat  újra  kezdjék  építeni. 

—  Ügy,  úgy  —  ölelte  át  a  király  Máriát.  —  Ők  is 
úgy  gondolkoznak,  mint  én.  Újra  kell  kezdeni,  élni  kell, 
nem  szabad  kétségbeesni.  Ők  már  boldogok,  hogy  meg  is 
kezdhetik  ...  De  majd  mi  is,  mi  is.  nemsokára ! 

A  királyné  kigyúlt  szemekkel  nézett  reá,  hittel  mo- 
solyogva. Talán  minden  jórafordul  még !  . . .  Talán  egy- 
szer mégis  csak  kivánszoroghatunk  ebből  a  piszkos  fé- 
szekből, nyomorúságból  s  megindulhatunk  együtt,  kézen- 
fogva, új  boldogságra  fiatalodva,  föl  a  magasba,  ahonnan 
lezuhantunk ! . . . 

—  De  mi  van  itt?  —  olvasta  tovább  a  királyné  s 
arcán  kihúnyt  az  öröm.  —  Ó  nem.  ezt  mégse  akarja ! . . . 
Minek  feleslegesen  megalázkodni,  mikor  úgyis  földig 
görnyedt  a  fejük  az  Isten  súlyos  keze  alatt  ?  . . . 

Kinga  azt  írta  levele  végén,  hogy  a  cseh  király  is 

úgy  gondolja,  a  történtek  után  nem  fog  többé  idegen- 
kedni se  apja,  se  anyja  attól,  hogy  leányaikat  Mihály  és 
Daniló  hercegek  fiaihoz  adják  feleségül.  A  hercegek  most 
is  akarják  ezt  s  remélik,  hogy  ezekből  a  házasságokból 
Magyarországra  is,  az  ő  tartományaikra  is  csak  áldás 
fakadhat.  Ezután  már  igazán  együtt,  testvéri,  rokoni 
összefogásban  kell  állani  minden  megpróbáltatással  szem- 
ben. És  Kinga  a  maga  részéről  kérte  szüleit,  hogy  ne  zár- 
kózzanak el  a  dologtól.  Még  azt  is  írta,  hogy  a  fiatal  Ra- 
tiszláv  bevallotta  neki  Anna  iránti  szerelmét  és  hogy  van 
oka  azt  hinni,  Anna  se  vonakodna . . .  Leó,  igaz  még  gyer- 
mek félig-meddig  és  durcásan  panaszkodik,  hogy  Kon- 
stáncia  rosszul  bánt  vele,  de  azt  se  titkolja,  hogy  nagyon 
tetszik  neki  a  kis  gonosz.  És  Kinga  reméli,  hogy  Konstan- 
ciának  megjön  az  esze. 

A  király  csendesen  simogatta  Mária  haját: 

—  Gondold  meg,  szívem,  hogy  most  más  a  helyze- 
tünk, mint  akkor.  És  inkább  elismerésreméltó  a  herce- 
gektől, hogy  mikor  ők  már  fölszabadultak  a  bajtól,  mi 
pedig  a  legmélyén  vagyunk,  éppen  úgy  megbecsülnek, 
mint  régen  s  elfelejtve  sérelmüket,  most  is  kívánják  ezt 
a  szövetkezést. 

A  királyné  égő  szemekkel  nézett  a  férjére  s  könnyei- 
vel küzködve  nyögte: 

—  Tudod,  hogy  engedelmes  szolgálód  akarok  lenni... 
De  ha  nem  okvetlenül  szükséges ...  Ha  jobban  is  fordul- 
hatna ...  a  leányaink  sorsa ...  Mi  mégis  azok  vagyunk, 
akik  voltunk  . . .  Másként  szeretném ! . .. 

—  Nem  siettetem,  Mária ...  De  talán  megkérdezhet- 
néd a  gyermekeket,  mit  gondolnak  ők? . . .  Megtanulhat- 

tuk,  lelkem,  hogy  semmiért  a  világon  nem  szabad  össze- 
törni a  mások  szívét,  a  mieinkből  szakadtakat  éppen  nem... 

—  Én  szeretem  őket  —  suttogta  a  királyné.  —  Mar- 
gitka kedvéért  még  azt  a  kis  kún  porontyot  is  gondozom, 
nevelem . . .  Pedig  hidd  el,  néha  olyan  keserű  miatta  a 
lelkem ! . . .  Most  is  azon  gondolkozom,  hogy  a  Margit- 
káék  esküvőjét  nem  kellene  tovább  halasztani.  Meg  le- 
hetne tartani  itt  is ...  A  fiataloknak  úgyse  számít  a  külső 
pompa ... 

—  Látod,  ez  kedves  gondolat  tőled !  —  örvendezett  a 
király.  —  Tartsuk  meg,  lelkem.  Báncza  úr  összeesketi 
őket.  őt  gondolom,  minthogy  esztergomi  érseknek  jelöl- 
tem. 

Mária  elmosolyodott: 

—  Legalább  menyasszonyi  ruhája  lesz  neki  szép.  Azt 
Katica  még  ide  is  magával  lopta  rejtegetve.  Csak  nekem 
mutatta  meg.  A  tulajdon  kezével  varrta,  hímezte  az  egé- 
szet. . .  Sírt  is  örömében,  hogy  olyan  jól  sikerült . '. . 

—  Akkor  beszélj  mindenikkel,  még  ma  este  és  legyen 
meg  már  a  következő  vasárnap ! 

A  királyné  először  Vilmosnak  és  Margitkának  mondta 
el,  hogy  miben  állapodtak  meg.  A  fiatalok  kimondhatat- 
lanul boldogok  voltak.  Nem  is  mertek  álmodni  arról, 
hogy  a  szigorú,  fenséges  anya  ebben  a  nyomorult  zugban, 
országraszóló  pompa  nélkül  még  csak  hallani  is  akarjon 
esküvőről . . .  Csókolták  a  kezét,  az  arcát,  aztán  sírva, 
kacagva  borultak  egymás  nyakába. 

Anna  is  vallott  ezen  az  estén  az  anyjának.  Igen,  most 
már  bizonyos  felőle,  hogy  szereti  Ratiszlávot.  És  úgy 
gondolja,  nem  is  kellene  megvárni,  amíg  uralkodó  herceg 

lesz  belőle,  az  apja  után.  Édesanyja  szólhatna  a  király- 
nak, hogy  adjon  magyar  hercegi  rangot  Ratiszlávnak  s 
nevezze  ki  valamelyik  bánság  urává. 

—  -Ejnye,  —  mondta  a  királyné  fejét  csóválva  — 
sohase  gondoltam  volna,  hogy  ilyen  okos  vagy  és  mindent 
előre  kifőzöl.  De  még  ne  reménykedj,  Anna.  Ezt  még 
nagyon  meg  kell  gondolnom  . . . 

Anna  a  nyakára  fonódott  s  a  fülébe  súgta: 

—  Ha  azt  akarod,  hogy  boldog  legyek,  anyám,  kö- 
nyörülj rajtam! ... 

A  királyné  megcsókolta: 

—  Majd  meglátom  . . .  Még  nem  mondom  ki  az  utolsó 
szót . . .  Nagyon  fiatal  vagy,  megláthatsz  hozzád  illőbb 
vőlegényt  is.  Akkor  későn  bánkódnál . . . 

—  Soha,  soha  —  rázta  a  fejét  Anna,  könnyes  szem- 
mel. 

A  királyné  nem  szólt  többet,  megsimogatta  a  fejét  s 
magárahagyta. 

Konstanc  iával  természetesen  nem  beszélt  a  dologról. 
Ez  még  gyermek  s  majd  meglátjuk. 

Vilmos  és  Margitka  ezen  az  estén  bekérezkedtek  a 
királyné  szobájába.  Olyan  hálásak  voltak,  úgy  szerették, 
úgy  meg  akarták  mutatni  neki,  hogy  milyen  boldoggá 
tette  őket. 

Margitka  átfutott  Erzsikéért  s  a  karjaiba  kapva, 
kacagva  fektette  Istvánka  mellé,  a  bölcsőbe. 

—  Legyetek  boldogok  ti  is !  —  nevetett  a  kicsikre. 
A  királynénak  mindig  a  szívébe  szúrt  valami,  ha 

Margitka,  szokása  szerint,  összeboronálta  a  két  csöppsé- 
get. Hiszen  még  a*  leghatalmasabb  császár  leányát  is  mél- 

tatl annak  érezte  volna  a  fiához . . .  Játék  ugyan,  de  bolond, 
kedve  ellen  való  tréfa. 

összevont  szemöldökkel  szólt  rá  Margitkára: 

—  Ugyan,  ne  légy  csacsi ! . . .  Hagyd  Istvánkát,  hogy 
aludjék. 

—  De  látod,  —  kérdezte  Margitka  ragyogó  szemmel 
—  hogy  szeretik  egymást? 

Istvánka,  mint  mindig,  valahányszor  Erzsikét  meg- 
látta, most  is  elbűvölt  szemmel  csodálkozott  reá  s  kicsi 
kövér  kezei  repestek  feléje.  A  leányka  pedig  átfonta  a 
nyakát  s  gőgiesélve  simult  melléje. 

Margitka  aztán  elkomolyodva  fordult  anyjához: 

—  De  az  Istenért,  most  jut  eszedbe,  lelkem  anyám, 
hogy  mi  itt  csak  örvendünk  Vilmosommal  az  esküvőn, 
pedig  vasárnapig  mindössze  néhány  nap  van  és  még 
menyasszonyi  ruhám  sincs! 

—  Lesz  menyasszonyi  ruhád!  —  mosolygott  a  ki- 
rályné. Arra  ne  legyen  gondod.  Majd  szólok,  mikor  fel- 
próbálhatod. 

—  De  honnan  lesz?  —  csodálkozott  Margitka.  —  Én 
nem  képzelhetem,  hogy  itt  ki,  miből  és  hogy  csinálja 
meg  ?  . . .  Különben  nekem  akármilyen  egyszerű  is  elég, 
csakhogy  Vilmos  szeresse. 

Vilmos  tréfásan  tiltakozott: 

—  De  ha  nem  leszel  szép  benne,  nem  megyek  veled 
az  oltár  elé! 

—  Akkor  meghalok!  —  mosolygott  Margitka. 

—  Az  pedig  nem  lehet,  —  csapott  le  rá  Vilmos  — 
mert  nélkülem  nem  halhatsz  meg. 

Margitka  felrezzenő  örömmel  kapott  a  nyakához, 
amelyen  a  keblébe  csúsztatva  viselte  Ünige  gyöngyeit. 

—  Ne  beszéljünk  halálról  —  mondta  aztán  elkomo- 
lyodva. —  Élni  akarunk.  Beszéljünk  inkább  csak  a  meny- 
asszonyi ruhámról.  Mondd  meg  hát,  honnan  kerül  elő?... 
—  unszolta  anyját. 

De  a  királyné  fejét  rázta: 

—  Az  titok.  Azt  csak  az  utolsó  percben  fogod  meg- 
tudni. 

Másnap  vidáman  járta  Margitka  Vilmossal  az  utcá- 
kat. Nem  tudott  egy  helyben  maradni  a  boldog  izgalom- 
tól. És  ma  mindent  szeretett,  nemcsak  az  eget,  a  tengert 
és  a  hegyeket,  de  még  azokat  a  piszkos  kölyköcskéket  is, 
akik  utánuk  iramodtak  a  sikátorokban,  koldulva,  éne- 
kelve. 

—  Veled  boldog  lennék  egy  ilyen  kis  odúban  is  — 
mutatott  ujjával  egy  düledező  viskóra,  amelynek  nyílá- 
sában szomorúarcú,  sovány,  rongyos  asszony  guggolt, 
nyöszörgő  porontyát  tartva  a  térdén. 

—  Nézzük  meg  —  indítványozta  Vilmos.  —  Vájjon 
milyen  lakásunk  lenne? 

Vidáman  léptek  oda  s  csak  akkor  látták,  hogy  a  nyo- 
morult csecsemő  forró  lázban  didereg  az  anyja  karjai 
között. 

 Beteg?  —  kérdezte  részvéttel  Margitka. 

—  Beteg,  kisasszonyom  —  bólintott  az  anya.  —  A 
két  nagyobb  már  meghalt,  egyik  a  másik  után.  A  tegnap 
temettem  el.  És  most  ez  is  odavan. 

Margitka  szívét  elöntötte  a  szánalom.  Lehajolt  a 
halálravált  gyermekhez,  megsimogatta  tüzelő  homlokét  s 

hogy  olyan  keservesen  szenvedett  az  istenadta,  nem  áll- 
hatta meg,  még  meg  is  csókolta  az  arcát. 

Aztán  megajándékozta  a  szegény  asszonyt  és  még 
mikor  hazamentek  is,  nem  tudta  elfelejteni  s  Istvánkát, 
Erzsikét  csókolgatva  suttogta: 

—  Milyen  jó,  hogy  ti  szépek,  egészségesek  vagytok  !... 
Ma  is  kiült  az  ablakába,  hogy  noha  egész  nap  együtt 

voltak,  mégis  beszélgessen  egy  kicsit  Vilmossal. 

De  hirtelen  megborzongott,  szédületet  érzett  s  a  tér- 
dei megroskadtak. 

—  Mi  az,  Margitka?  —  kiáltott  fel  Vilmos  rémülten. 
—  Egészen  elfehéredtél ! 

—  Semmi,  semmi  —  nyögte  a  leány.  —  Csak  rosszul 
lettem  egy  kicsit. 

—  Akkor  feküdj  le,  szívem,  —  kérlelte  Vilmos  — 
most  nagyon  kell  vigyáznod  magadra,  nehogy  beteg  légy 
az  esküvőnk  előtt! 

Margitka  halványan  mosolygott, 

—  Nem,  nem.  Nagyon  fogok  ügyelni  magamra,  szí- 
vem . . .  Inkább  lefekszem  most,  csak  hadd  nézzelek  meg 
még  egyszer . . .  Hogy  rólad  álmodjam,  tudod? 

Vilmos  rámosolygott,  de  ez  a  mosoly  megfagyott  az 
arcán. 

Margitka  halálosan  sápadt  volt. 
A  szemei  ijedten  tágultak  ki,  mintha,  szerelmese  he- 
lyett valami  rémet  látna. 

Aztán  elhanyatlott  az  ablaktól. 
Vilmos  lélekszakadva  rohant  a  házba. 
Katicába  ütközött: 

—  Margitka  beteg!  —  kiáltott  reá. 

Együtt  rohantak  fel  s  úgy  kapták  ájultan  elnyúlva 
az  ablak  előtt. 

Az  ágyba  fektették  s  Katica  remegve  szólt: 

—  Menj  anyámhoz.  Hívjatok  ispotályost . . . 

Mire  Vilmos  maga  tért  vissza  a  fráterrel,  már  ott 
volt  a  királyné  is  és  ott  szorongtak  a  testvérek,  rémülten. 

Margitkát  már  levetkeztették,  a  vánkosokon  hánykó- 
dott, az  első  láz  rohamában. 

A  fráter  nézegette,  hümmögött,  valami  füvet  vett  ki 
a  csuhájából,  hogy  azt  főzzék  meg  s  itassák  vele  egész 
éjszaka,  minden  órában. 

...  És  távozzanak  el  mindnyájan,  valami  dajkafélét 
ültetve  melléje ! . . . 

De  Katica  azonnal  felkiáltott: 

—  Én  fogom  ápolni ! . . .  Én  maradok  vele! . . . 
Olyan  volt  ez  a  hang,  hogy  nem  lehetett  ellenkezni. 

A  királyné  is  beleegyezett,  azzal,  hogy  szobájában  fog 
virrasztani  s  Katica  minden  órában  adjon  hírt  neki,  hogy 
van  Margitka? 

A  testvérek  is  elhatározták,  hogy  virrasztani  és  imád- 
kozni fognak  egész  éjszaka. 

Mikor  Vilmos  a  fráterrel  kilépett  a  ház  elé,  a  szer- 
zetes a  karjára  tette  kezét: 

—  Herceg  úr.  a  menyasszonyod  nagyon  beteg . . . 

—  Mi...  Miért?  —  hebegte  Vilmos  megtántorodva. 

—  Én  nem  akartam  mondani  ott  —  bólogatott  a  frá- 
ter. —  De  azt  mondtam,  hogy  menjenek  el  mellőle  .  .  . 
A  városban  halálos  nyavalya  van,  herceg  úr . . .  Csak  még 
titkolják ...  De  minden  nap  temetünk,  tízet  is.  A  király- 
kisasszonyon ennek  a  jeleit  láttam , ,  f 

Vilmos  szíve  megnyilallott,  mintha  kést  vertek  volna 
bele.  Megragadta  a  fráter  vállait.  Megrázta,  kitörő  fáj- 
dalommal. 

—  Segíts,  segíts ! . . .  Vasárnap  lesz  az  esküvőnk ! . . . 

—  Imádkozom  érte,  herceg  úr  —  suttogta  rekedten  a 
fráter.  —  És  imádkozz  te  is,  hogy  az  Isten  könyörüljön 
rajtatok ! . . . 

Vilmos  villámütötten  támolygott  vissza  a  házba.  Alig 
tudta  összeszedni  magát,  hogy  el  ne  árulja  a  királyné 
előtt,  mit  hallott.  Aztán  könyörgött  neki,  hogy  engedje 
őt  is  virrasztani  Katicával,  Margitka  mellett. 

—  Hiszen  vasárnap  lesz  az  esküvőnk !  —  nyögött  fel 
gyötrelmesen. 

A  királyné  nem  értette  ennek  az  erős  férfinak  felin- 
dulását. 

—  Baj  ez,  de  bizonyára  csak  múló  rosszullét . . . 

De  Vilmos  tovább  könyörgött  s  nem  tudta  megta- 
gadni tőle. 

Szótalanul  ültek  az  ágy  két  oldalán,  Vilmos  és  Ka- 
tica. A  férfi  homlokán  hideg  verejték  gyöngyözött  ki,  sze- 
relmese kínlódásának  láttán.  És  fejét  az  ágyra  hajtva, 
gyötrődve  imádkozott  s  közben  könnybeborult  szemmel 
tekintve  Katicára,  halkan  tördelte: 

—  Vasárnap  lesz  az  esküvőnk,  Katica ! . . . 

Katica  csak  ránézett  mély  szemével  s  bólintott. 

Aztán  törölte  kendőjével  Margitka  lázbanégő  homlo- 
kát, arcát,  alátámasztva  az  átölelt  vánkossal,  felemelte 
fejét  s  könyörgött  neki,  hogy  igya  meg  az  orvosságot. 

Margitka  önkívületben  volt,  lihegő  ajkai  közül  visz- 

Bzacsurgott  a  gyógyító  ital  s  fulladozott,  ha  néhány  csepp 
mégis  a  torkára  futott. 

Vergődött,  hánykódott  az  ágyban  s  didergett,  pedig 
sütött  a  teste  a  forróságtól. 

Gyötrelmes,  ólomlábú  órák  vánszorogtak  az  éjszaká- 
ban. Vilmosnak  az  az  ijesztő  érzése  volt,  hogy  már  na- 
gyon régen  tart  ez  az  iszonyat  s  mintha  Katica  ott,  az 
ágy  túlsó  oldalán,  lassanként  megöregedne . . . 

De  hiszen  Katica  nincs  is  az  ágy  mellett ! . . .  Igen, 
éppen  most  ment  ki,  hogy  hírt  adjon  az  anyjának  s  a 
testvéreinek.  De  akkor  ki  ül  ott  az  ágy  mellett  ? ...  Ki 
az  a  feketecsuhás,  sárgaképű  vén  banya,  aki  Margitka 
eltorzult  arcára  vigyorog  s  feléje  nyújtja  csontkezét? . . . 

Vilmos  felugrott . . .  Vakon  vágott  oda  az  öklével . .  * 
Megdörzsölte  a  szemét. 

Semmi . . .  semmi . . .  Csak  a  hátán  fut  végig  valami 
szúró  hideg  s  megszédül  és  a  feje  olyan  nehéz,  hogy  le- 
hull az  ágyra,  amint  térdreroskad  mellette. 

Imádkozni  . . .  Imádkozni . . « 

—  Ö  Isten,  könyörülj  rajtunk!  Vasárnap  lesz  az 
esküvőnk ! . . . 

Mikor  felemeli  a  fejét,  föltisztuló  szemmel,  Katica 
ül  ott  a  helyén  s  a  szemei  rajta  függenek,  mély  szomorú 
tekintettel. 

Biztosan  ott  is  tilt  mindig . . .  Csak  rémes  álmot 
látott. 

Éjfélkor  Margitka  fölnyitotta  a  szemét.  Katicára 
nézett,  aztán  Vilmosra.  A  két  keze  a  torkára  fonódott: 

—  A  torkom  —  nyögte  alig  érthetően, 

Vilmos  nem  birta  tovább.  Odaroskadt  melléje,  fel- 
ölelte a  vánkosok  közül  s  kinyílt,  égő  ajkait  csókolva,  kö- 
nyörgött: 

—  Margitka !  Margitka !  Gyógyulj  meg ...  Ne  hagyj 
itt!... 

Rémülten  feljajdult,  hogy  ezt  az  iszonyatos  gondo- 
latát kimondta.  De  ajkára  tolult  ellenállhatatlanul,  ré- 
mítő sejtelemtől  lökve  föl. 

Margitka  meg  is  csendesedett,  ahogy  a  karjában 
tartotta. 

A  vonagló  küzdelem  lassan  elcsitult  s  fölpattantak 
messzenéző,  csillogó  szemei. 

És  ekkor  megint  a  torkához  kap.  A  keze  erőtlenül 
lecsúszik,  megfogja  Ünige  gyöngyeit.  Most  különös  érte- 
lem tisztul  föl  a  szemében.  Vilmosra  néz  s  az  egyik  kezé- 
vel eltaszítja  magától.  A  másikkal  a  gyöngyöt  markolja 
össze  s  takarja  kétségbeesettén: 

—  Menj,  menj,  Vilmos ! . . .  Nem  akarom,  hogy  meg- 
halj!... 

De  Vilmos  odaejti  fejét  a  gyöngyöt  takaró  kézre, 
érzi  a  hideg  gömböcskéket  az  ajkain  s  zokogva  tördeli: 

—  Ne  beszélj  halálról . . .  Esküvőre  készülünk ! 

—  Ki  csinálja?  —  lehellte  Margitka. 
Vilmos  elértette: 

—  A  menyasszonyi  ruhádat,  édesem?  Az  titok,  azt 
csak  az  utolsó  percben  fogod  megtudni . . . 

Katica  felrettent,  ahogy  ezt  hallotta . . .  Egy  pilla- 
natig mereven  nézte  őket  s  az  arcán  mély  töprengés  tük- 
röződött. Aztán  kilebbent. 

A  hajnal  szürke  derengése  öntötte  el  a  szobácskát. 

És  Margitka  előbb  még  kigyúlt  arca  olyan  fehér . . . 
És  Vilmos  karjai  olyan  nagyon  nehéznek  érzik  a  könnyű 
testet,  amely  mint  a  rózsaszirom,  tapadt  a  szívére  annyi- 
szor . . . 

Margitka  alig  lélekzik. 

Vilmos  kétségbeesetten  szorítja  magához,  simogatja, 
melengeti,  kérleli: 

—  Nyisd  ki  a  szemed,  drágaságom ! . . .  Nézz  reám, 
Margitkám ! . . .  Szólj  valamit  hozzám ! . . . 

És  Margitka  szeme  még  egyszer  fölnyílik. 

De  nem  Vilmosra  néz,  hanem  az  ajtóra,  amelyen 
Katica  lép  be  halkan.  A  két  karjával  maga  előtt  tartja 
Margitka  gyönyörű  menyasszonyi  fátylát,  köntösét. 

A  haldokló  szeme  fölragyog.  Az  ajkai  szóra  nyílnak: 

—  A  menyasszonyi  ruhám  —  rebegi  boldog  mosoly- 

lyal. 

És  így  törik  meg  lassan  a  fény  szemeiben,  amelyek 
nem  kíváncsiak  többé  semmire. 

Vilmos  nem  hiszi,  nem  tndja  befogadni  a  valóságot. 
Csak  nézi,  nézi  a  halott  arcot  s  várja  lélekzet  nélkül,  hogy 
egyszer  csak  megszakad  az  álom,  ő  fölébred  s  Margitka 
forró  piros  szája  rákacag . . . 

Miért  zokog  Katica,  az  ő  vállára  borulva?  Miféle 
szavakat  tördel,  mintha  őt  vigasztalni  kéne?  Miért  telik 
meg  a  szoba  jajgató,  síró  alakokkal  ?  ... .  Miért  vonaglik 
az  az  asszony  az  ágyra  borulva  s  kiáltoz  sikoltva: 

—  Hát  nem  elég  neked  ? . . .  Mindent  szószerint 
akarsz?  ...  Él  még  az  iszonyú  átkod?  . ... 

És  az  az  ember,  aki  valahová  támogatja  őt  és  mond 
neki  jószívű  szavakat,  valóságosan  a  király  maga . . . 

Ő  megy  engedelmesen,  csak  a  lábait  nem  érzi,  mintha 
fából  lennének  s  a  gerince  fáj,  ezer  tűtől  szurkálva, 

...  Jó  ebben  az  ágyban  feküdni ...  De  miért  ágy! ... 
Hiszen  csónak  ez,  amelyen  Margitkát  viszi  Bua  szige- 
tére, csókolózni . . .  Nem  kellett  volna  elindulni,  a  tenger 
erősen  hullámzik . . .  Fel  az  égig  s  le  a  mélységes  fenékre... 
Az  evezőt  el  is  ejtette  már ...  A  hullámok  ragadják  őket. 
Margitka  süllyed  s  ő  az  Ünige  gyöngysoránál  fogva  húzza 
magához ...  De  már  itt  van  Ünige  is,  jön  a  hullámokon 
s  mosolyog: 

—  Ügy-e,  hogy  igazam  volt?  —  mondja  vidáman. 
Aztán  sötét  lesz . . .  Valami  lidérc  térdel  a  mellén 

s  szorongatja  a  torkát.  Fáj  kegyetlenül  s  ha  nyel  egyet, 
csillagok  röpködnek  a  szeme  előtt . . .  Most  forró  vízbe 
merítik,  most  jéghidegbe. 

Valaki  a  karjába  fogja,  csókolja,  suttog  neki. 

—  Margitka  —  dadogja,  fölnyitva  a  szemét. 

De  Katica  könnyes  szemei  néznek  reá  s  az  ő  arca 
fekszik  az  arcán. 

—  Egyszer  én  is  megcsókoltalak  —  suttogja  neki 
Vilmos.  —  Ne  haragudj  rám,  Katica. 

—  Nem  haragszom,  szívem  —  hallja  messziről.  Aztán 
minden  elsötétül  s  furcsa  hidegség  kúszik  a  lábain,  a  de- 
rekán, a  mellén,  a  szíve  felé. 

Margitka  jön  feléje.  Gyönyörű  menyasszony. 

—  Most  már  tudom,  hogy  Katica  varrta ...  —  mo- 
solyog reá.  —  Katicát  magunkkal  visszük ...  És  nem  baj, 
ha  szeret  téged . . . 

Mégegyszer  ráugrik  valami  fekete  szörnyeteg,  mar- 

kolássza  a  torkát,  nyomja  a  mellét,  mint  a  hegy  s  ő  ver- 
gődik gyötrődve,  hogy  szabaduljon. 

Aztán  nagy  könnyüség  és  Margitkával  repülnek  a 
tenger  felett . . . 

Katica  is  beteg.  De  ő,  ha  azt  kérdi  tőle  az  anyja:  — 
Fáj,  szívem? . . .  csak  mosolyogva  rázza  a  fejét.  Neki  nem 
fáj,  ő  boldog,  hogy  vége  lesz  mindennek . . . 

Trau  templomában,  amelyet  vasárnapra  esküvőhöz 
ékesítettek,  három  koporsó  fekszik  az  oltár  előtt,  égő 
gyertyák  lobogása  között. 

Vilmost  tették  középre.  Jobbja  felől  Margitka  alszik, 
menyasszonyi  ruhájában.  Balja  felől  Katica. 

A  király  és  a  királyné  ott  térdelnek,  a  zsámolyra 
hajtott  fejjel  imádkozva  s  körülöttük  föl-fölcsuklik  a 
gyászruhás  testvérek  zokogása.  Fiatal  lovagok  állanak 
mereven,  sápadt  arccal,  teljes  fegyverzetben  őrt,  a  halot- 
tak álmai  felett. 

A  királyné  megfagyott  szívvel,  könnytelenül  mered 
maga  elé.  Nem  tud  sírni.  Nem  tud  imádkozni.  Hiába  min- 
den jószándék,  alázat,  önmegtagadás ...  Az  egyszer  ki- 
mondott átkot  semmi  meg  nem  állíthatja,  amíg  borzasztó 
útja  véget  nem  ér . . .  „Én  vagyok  az  Űr,  a  te  Istened,  aki 
megbüntetem  az  atyák  vétkeit  a  gyermekekben,  harmad 
és  negyediziglen !"  ó,  irgalmatlan  Ige  . . .  ő,  irgalmatlan 
Isten . . . 

Valaki  halkan  odasurran,  megérinti  vállait,  súg  neki 
valamit  a  fülébe. 

Sikoltani  kéne,  átkozódni,  meghalni  í . . .  És  ő  halotti 
arccal  egyenesedik  föl,  mint  a  kőszobor  s  mereven  megy 
ki  a  templomból. 

Istvánka  beteg ! . . . 

Sohasem  virrad  meg  ez  az  éjszaka! . . .  Meddig  tart 
még  ennek  a  kicsi  életnek  iszonyúan  libegő  lángja  a  ha- 
lál szájából  süvöltő  szélben?  . . .  Mikor  vágódhatik  el  már 
ő  is  megszakadt  szívvel,  kialudt  öröme,  gyönyörűsége, 
egyetlen  reménysége  mellett? . . . 

A  dajka  jelenti,  hogy  Erzsikén  is  kitört  a  láz.  A  kar- 
jaiban hozza  át  a  gyermeket. 

—  Látod,  hogy  szeretik  egymást  ? . . .  —  nyilallik 
szívébe  Margitka  kacagó  szava.  —  Ó,  mintha  enyhült 
volna  ennek  a  szörnyű  maroknak  szorítása ! . . . 

—  Tedd  melléje  —  suttogja  s  egyszerre  fölszakad 
szívéből  a  könnyek  gyötrelmesen  befagyott  forró  tava, 
ahogy  a  két  lázas  testecskét  nézi,  amelyek  öntudatlanul 
is  egymást  karolják. 

Meddig  nézi  őket,  ki  tudja? . . .  Nagyon,  nagyon 
rég . . .  Talán  már  nagyon  öreg  is  s  ezek  fölnőtt  emberek, 
nászágyon  pihegő,  boldog  fiatal  szerelmesek. . . 

A  hajnal  elönti  fényével  a  bölcsőt  s  ő  ijedten  kap 
oda  kezével,  előbb  az  Istvánka,  aztán  az  Erzsike  mellé- 
hez . . .  Lélekzenek ...  Csendesen  alusznak  . . .  Mosolyog- 
nak . . .  Nem  süt  s  nem  hideg  a  testük  . . .  Élnek,  meggyó- 
gyultak ! . . . 

—  Istenem!  —  kiált  fel  a  királyné  s  boldog  ájulat- 
ban  hanyatlik  a  bölcsőre. 

A  temetésről  jöttek.  Szomorú  csend  van  a  házban. 
A  leányok  lefeküdtek,  hogy  párnáikba  sírják  könnyeiket. 

A  király  csendesen  simogatja  karjaira  borult  asz- 
ssonya  fejét. 

—  Megdiktálom  Bánczának  a  levelet,  szívem  . . .  Kin- 

gához . . .  Hogy  Annát  odaadjuk  Ratiszlávnak.  Jó 
lesz?... 

—  Jó,  nagyon  jó . . .  —  lehelli  a  királyné. 
A  király  föláll,  megcsókolja  a  haját  s  átmegy  a  szo- 
bájába. 

Báncza  már  ott  ül  az  asztalnál  s  a  kötelesség  komoly 
nyugalmával,  figyelmesen  várja  a  diktálást. 

A  levél  gyöngéd  szavakkal  tudatja  a  gyászt  s  aztán 
az  élet  új  szándékait. 

Másik  levél  következik: 

„Ma  kaptam  Tűrje  herceg  izenetét,  hogy  a  gályák 
befutottak  Zárába,  a  vetőmag  első  szállítmányával.  Kö- 
szönöm uraságod  gyors  intézkedését ...  A  tenyész-méne- 
ket  és  kancákat  is  erősen  várom  s  az  igásbarmokat . . . 
Sürgesse  uraságod,  kérem,  a  tn**sáii  is,  hogv  idejében 
megkapjak  mindeneket." 


III. 


Kádán  először  Klisszára  zúdult  reá  s  mit  se  törődve 
a  természet  törvényeivel,  kényszerítette  lovait,  hogy  pró- 
báljanak sasokká  válni  s  fölrepülni  a  sziklakúp  tetejére. 
A  lovacskák  mindent  megtettek,  ami  tőlük  telt  s  a  várbe- 
liek kőgörgetegeitől  újra  és  újra  lesodortatva  sem  adták 
föl  a  lehetetlen  küzdelmet.  El  is  értek  néhány  kunyhóig, 
melyek  a  várhegy  sziklájának  egy-egy  parányi  menedé- 
kén lapultak  meg.  A  mongolok,  mint  a  fecskefészkeket 
hányták  le  a  mélybe  a  régen  üresen  hagyott  viskók  tör- 
melékeit. De  a  várhoz  sehogyse  tudtak  hozzáférni. 

Kádán  abban  a  hiszemben,  hogy  a  király  családostól 
ezen  az  óriás  tűhegyen  rejtőzik,  eszét  vesztve  akarta  kicsi- 
karni a  lehetetlent.  Egyetlen  szerencséje  volt,  hogy  aztán 
megbízható  hírt  szerzett  az  egész  őrjöngés  céltalanságá- 
ról s  megtudta,  hogy  sem  a  király,  sem  semmiféle  hozzá- 
tartozója nincs  Klisszában.  Erre  tovább  rohant,  fújva, 
mint  a  vadkan  és  Spalatora  csapott  le. 

A  városon  kívül  tanyázó  menekültek,  a  hegyről  alá- 
nyargaló csapatot  megpillantva,  horvát  rablócsapatnak 
vélték,  de  a  háborútjárt  rokkantak  hamar  fölismerték  a 
mongolok  félelmetes  zászlóit  s,  ordítva  bicegtek  elbukva, 
felugorva,  egymáson  keresztül  a  kapunak,  kiabálva,  hogy 
mindenki  meneküljön,  mert  itt  a  tatár. 

Még  aki  belül  is  jutott  a  kapun,  tébolyultan  nyargalt 
fel  s  alá  jajgatva,  hogy  hiába  minden,  itt  sem  kerülhetik 
el  a  keserű  halált. 

Azok  pedig,  akik  már  későn  futottak  s  kívül  reked- 
tek, menthetetlenül  vesztek  el,  az  eddigi  kudarcok  s  főleg 
Kiissza  miatt  most  már  minden  emberiből  kivetkőzött, 
dühös  mongol  vadak  harapásában. 

Még  annak  a  néhány  ijesztő  bélpoklosnak  sem  ke- 
gyelmeztek, akik  undok  fekélyeiket  mutogatva,  igyekez- 
tek tudtokra  adni,  hogy  ők  nem  katonák  s  nem  is  magya- 
rok. A  mongoloknak  most  különös  kedvük  telt  abban, 
hogy  az  élve  elrothadás  kínjait  a  saját  tudományukkal 
frissítsék  föl  rajtuk.  Ez  ijesztgetésnek  is  jó  volt,  mert 
mit  várjanak  az  egészségesek,  ha  ezekkel  az  istenverte 
nyomorultakkal  így  bánnak? 

A  város  maga  mindazáltal  megmenekült,  mert  Ká- 
dán  megtudta,  hogy  itt  is  hiába  keresi  a  királyt . . .  Meg- 
elégedett tehát  azzal,  hogy  ami  a  falakon  kívül  volt,  azt 
vérbe  taposta  s  hamuvá  tette,  aztán,  mint  a  forgószél, 
Trauhoz  nyargalt. 

A  király  családjával,  főembereivel  és  hozzátartozóik- 
kal a  brebiriek  két  gályájára  szállva,  azok  fedélzetéről 
nézték,  ahogy  Kádán  hírnöke,  egy  elfogott  horvát  ember 
által  tolmácsolva,  ordít  a  falak  őrseire,  hogy  adják  ki  a 
királyt  és  mindenkit,  aki  vele  tart,  mert  akkor  bántatla- 
nul maradnak,  de  különben  megemészti  őket  a  Nagyúr 
haragja. 

A  katonák,  a  király  parancsolata  szerint  egy  szót 
sem  válaszoltak  erre.  Csak  lándzsáikat  rázták  feléje,  je- 
lezvén, hogy  próbálja  meg.  De  Kádán,  úgylátszik,  mégis 


mást  gondolt.  Csapatai  a  város  alá  repülve,  a  part  hosz- 
szát  lepték  el  s  ő  maga  bolondul  belehajtotta  lovát  a  ten- 
ger iszapjába,  a  gályák  felé  törtetve.  Az  öklét  rázta  felé- 
jük, a  szemeit  forgatta  s  ugatott,  mint  a  mészároskutya. 
Több  vezéri  ember  habozás  nélkül  vetette  magát  utána  a 
vízbe. 

A  király  a  hajó  orrában  állva,  összefont  karokkal, 
némán,  komoly  érdeklődéssel  szemlélte  ezt  az  elszántsá- 
got és  őrültségei. 

—  Lőjjük,  Uram? ...  —  mordult  föl  mögötte  a 
brebiri  íjászok  hadnagya,  mikor  a  mongol  vezér  és  társai 
nyíllövésnyire  közeledtek  már. 

De  a  király,  fejét  sem  mozdítva,  hátraszólt: 

—  Ne.  Várjatok. 

őszinte  csodálkozással  nézegette  ezt  a  különös  bar- 
bárt, aki  így  akarja  megmutatni  neki,  hogy  az  utolsó  per- 
cig nem  adja  föl  a  célt,  amiért  küldetett.  Most  látott  elő- 
ször, ilyen  közelről,  királyi  mongol  embert  s  különös  érzé- 
sek hullámzottak  át  rajta.  Nem  tagadhatta,  volt  ebben 
elismerés  és  tisztelet  is.  Rettenetes  hatalom  és  elszántság 
az  efféle,  amelyik  erejének  nyilvánvaló  elégtelenségét, 
amit  már  maga  is  lát,  így  akarja  fölülmúlni,  makacsul 
ütve  homlokát  a  „ne  tovább"  sziklájába.  És  az  ilyen  erő, 
ha  most  nem  győzedelmeskedhetik  is,  fenyegető  jóslatot  je- 
lent a  jövőre.  Ez  újra  és  újra  viszafordul  majd,  amíg 
csak  a  szusz  ki  nem  fogy  belőle  s  az  idők  forgása  el  nem 
kapja,  hogy  egyre  növekvő  szomjúsággal  epedjen  a 
vérére. 

De  egyben  megnyugvást  és  hálát  is  érzett  a  király. 
A  sárga  viharnak  ez  a  fergetege  ezúttal  fölemésztette  ön- 

magát.  Rettenetes  volt  a  pusztítása,  örökre  emlékezetes 
leckét  adott  és  Isten  fölemelt  ujja  áll  mögötte,  hogy  soha 
többé  nem  szabad  elbizakodni  s  nyugton  ülni,  hanem  min- 
den erők  végső  megfeszítésével  kell  dolgozni  a  jövőért.  De 
a  kegyelmi  idő  most  már  leszállott  az  égből  s  szabad  lesz 
neki  és  nemzetének  megmutatni,  hogy  életet  érdemel-e 
vagy  halált?  . . . 

Ezt  látta  a  király  Kádán  tombolásában.  Világért  meg 
nem  engedte  volna,  hogy  erre  a  nagy  izenetre  nyíllal  fe- 
leljenek a  katonái. 

A  kis  ázsiai  ló  végső  erőfeszítéssel  kapálózott  a  ten- 
gerben. Csak  hegyezett  fülei  s  föl-föllökött  szája  buktak 
a  víz  színére.  Vállig  merült  lovasa  is,  de  fenyegető  ádáz 
karjait  mégis  ökölbeszorítva  rázta  a  király  felé  s  ordí- 
tott valamit,  fehérjükre  fordult  szemekkel,  frecskelő  száj- 
jal. Talán  azt,  hogy:  visszajövök! . . . 

A  lovacska  emberi  jajnak  hangzó  nyerítést  hallatott, 
elmerülő  feje  a  víz  alá  bukott  s  hosszú  sörénye  elterült  a 
hullámokon.  Ezt  ragadták  meg  a  Kádán  után  úsztató 
mongol  hadnagyok  s  csodálatos  önfeláldozással  tépték, 
vonszolták  vezérüket,  vissza  a  part  felé.  Egyiküket  Kádán 
hasáraforduló  lova  magával  rántotta  a  nyeregből,  néhány 
pillanatig  forgatag  látszott  s  aztán  állat  és  ember  eltűn- 
tek végképpen. 

Kádánt  még  idejében  magához  karolta  egy  másik  s 
a  félkarjáva]  vonszolta,  a  válla  alatt  kiemelve  a  vízből, 
borzasztó  erőfeszítéssel,  miközben  másik  öklével  a  lova  fe- 
jét verte,  vadul  sarkantyúzva  a  víz  alatt. 

A  mongol  királyfi  viszont  őt  öklözte,  mintha  nem 
tudná  neki  megbocsátani,  hogy  meg  akarja  menteni  s 

fejét  még  egyre  hátravetve,  most  is  a  királyi  gályák  felé 
szórta  fenyegetéseit. 

Végre  újabb  és  újabb  segítséggel,  három  halott  árán 
a  partra  vonszolták  s  elvágtattak  vele. 

Aznap  nem  is  láttak  ellenséget  a  trauiak.  Az  egész 
sereg  visszahúzódott  a  sziklák  közé.  De  a  király  szigo- 
rúan megtiltotta,  hogy  bárki  is  utánuk  nézzen.  Ismerte 
már  a  mongol  taktikát  s  nem  akart  belefutni  a  csap- 
dába. 

Egy  szorongással  telt  nap  és  éjszaka  jött.  Aztán  egy 
másik.  Aztán  egy  harmadik.  A  mongolok  nem  jelent- 
keztek. 

Pók  Mórié  kérte  királyát,  engedje  meg,  hogy  kilo- 
pózzék a  városból  s  megtudja,  mit  akarnak? 

—  Ha  eddig  megtartott  nekem  az  Isten,  Móric  fiam, 
most  nem  akarlak  elveszíteni !  —  mondta  a  király. 

—  Az  én  fogadalmam  kötelez,  amíg  lélekzem !  —  vá- 
laszolta Móric. 

S  a  király  beleegyezett. 

Még  nehezebb  napok  jöttek.  A  mongol  nem  mutatko- 
zott, de,  sajnos,  Móric  sem.  A  király  már-már  azt  hitte, 
soha  többé  nem  látja  viszont.  Az  őrség  kezdett  kimerülni 
az  éjjel-nappali,  halálosan  fárasztó,  feszült  várakozásban. 

De  a  hatodik  napon  Móric  visszajött. 

Jelentése  meglepő,  hihetetlen  volt.  Kádán  serege 
messzire  lenyargalt  a  tengermelléken,  rá-rácsápva  a  véd- 
telen helységekre,  de  aztán  keletnek  fordult  s  végkép  el- 
hagyta a  magyar  király  tartományait. 

A  parasztok  azt  állították,  hogy  hírnök  érkezett 
hozzá  a  Dráván  túlról  s  olyan  parancsot  hozott,  hogy 

haza  kell  mennie  Ázsiába.  De  Móric  nem  hitte  el  ezt  egy- 
könnyen, napokig  kísérte  életének  kockáztatásával  a  ha- 
dat, amíg  véglegesen  meg  nem  győződött  az  igazságról. 

Futott  szét  Trauból  a  hír  mindenüvé,  ahol  magyar 
menekültek  szorongtak,  hogy  a  tatárjárásnak  vége  van. 
A  harangok  zúgását  talán  az  egész  világon  meghallották, 
úgy  kongtak,  zengtek,  ujjongtak,  az  emberek  kacagó  zo- 
kogását szárnyaikra  kapva  s  szétrepülve  vele  mindenfelé. 
Hogy  a  mennyben  hallották,  az  bizonyos.  Az  égrenéző 
emberek  szíve  az  angyalok  muzsikáját  és  énekét  verte 
vissza. 

Néhány  nap  múlva  Ákos  Ernye  érkezett  meg  Nagy- 
kelmekről.  Könnyek  csorogtak  a  marcona  hős  szemeiből, 
térdrevetette  magát  a  király  és  a  királyné  előtt,  a  kezei- 
ket csókolgatta  s  hol  reájuk,  hol  a  mögöttük  szívére  szo- 
rított kezekkel  álló  Júliára  nézve,  alig  tudta  eldadogni  a 
hihetetlenül  hangzó  örömhírt,  hogy  a  mongol  hadak,  Esz- 
tergomtól fogva  mind  kitakarodtak  az  országból. 

Annyit  beszélnek  az  emberek  össze-vissza,  hogy  csak 
az  Isten  tudhatja,  mi  az  igaz,  miért  lódultak  ki  egyszerre 
]  az  utolsó  emberig  s  miért  loholt  utánuk  bomlottan  a  rene- 
gátok patkányserege,  biztos  jeléül  a  tatáruralom  végé- 
nek? Annyit  tényként  lehet  elfogadni,  hogy  Ázsia  köze- 
pén meghalt  Ogotáj  nagykhán,  minden  mongolok  Nagy- 
ura. Ennek  hírére  a  magyarországi  tatár  vezérek  között 
kitört  a  királyfiak  viszálya  a  megüresedett  trón  felett. 

Mások  azt  állítják,  hogy  ez  csak  ürügy  volt  nekik  a 
visszavonulásra.  A  renegátok  elkottyantották,  hogy  Ba- 
tunak  semmi  reménye  nem  lehet  a  főkhánságra,  hiszen 
amíg  ők  a  világnak  ezen  a  végén  hadakoztak,  volt  otthon 

elég  királyfi  és  rokon,  aki  összevesszen  az  örökség  felett 
s  a  tűzhöz  közel  lévén,  valamelyik  megsüsse  a  maga  pe- 
csenyéjét. De  jól  jött  ez  Batunak  is,  hogy  Szubutáj  taná- 
csára okát  hirdethesse  a  hirtelen  távozásnak.  A  valóság 
az,  hogy  a  Nagyúr  belátta,  ezúttal  nemcsak  Nyugat  ka- 
puját nem  törheti  be,  de  Magyarországgal  sem  tud  vé- 
gezni. A  király  él,  a  sereg  kicsi,  a  várak  állanak,  ő  maga 
elszigetelten  fogyaték  erejével,  ellenséges  népekkel  a  hájta. 
mögött,  melyek  saját  birodalmától,  Kipcsáktól  is  elvág- 
hatják. Jobb  most  kimenni,  a  Nagykhán  halálának  címe 
alatt,  természetesen  azzal  fenyegetőzve,  hogy  majd  vissza- 
jövünk ! . . .  A  kudarcot  máskép  be  nem  vallaná,  ha  itt 
pusztulna  is  utolsó  emberéig.  Lehet,  hogy  így  volt. 

Ákos  Ernye  még  ennél  is  inkább  hiszi  azt  a  másik 
hírt,  hogy  a  mongolok  lovai  között  dögvész  ütött  ki.  So- 
kan esküsznek  rá,  hogy  az  ázsiai  paripák  úgy  hullottak, 
mint  az  őszi  légy,  a  nyavalyától.  A  mongolok  titokban  t 
tartották  ezt  s  ők,  akik  hollókra  s  farkasokra  bízták  a  sa- 
ját elesetteik  temetését  is,  a  lódögöket  nagy  gonddal, 

|  sietve  elföldelték.  Érthető,  mert  az  ázsiai  harcos  ló  nélkül 
csámpáslábú,  tehetetlen  féreg,  akit  az  utolsó  paraszt  is  a 

jjfejszefokával  üthet  agyon.  S  ez  meg  is  történt  volna,  ha 
a  vész  általánossá  válik  s  a  földhözvert  nép  megtudja. 
Ernye  nem  kételkedik  ennek  a  hírnek  az  igazában,  mert 
beszélt  olyanokkal,  akik  tudják,  hogy  sürgős  paranccsal 
szedték  össze  mindenünnen  a  magyar  lovakat,  amik  még 
megmaradtak  s  amiket,  úgylátszik,  kevésbbé  pusztított  a 
betegség.  De  a  visszavonuló  csapatok  között  láttak  az  em- 

/  berek  katonákkal  zsúfolt  szekereket,  sőt  ökörháton  kettő- 
sével, hármasával  csimpajkodó  mongolokat  is. 

Már  csak  azért  említi  meg,  hogy  lássa  a  király,  mi 
minden  kel  szárnyra  ilyenkor,  azt  a  mesét,  hogy  Batu 
egyáltalán  nem  ezekért  hagyta  el  a  megszállott  földet, 
hanem  mivel  egy  nőstényoroszlánja,  amelyikbe  bolondul 
szerelmes  volt,  elpusztult  s  attól  kezdve  gyűlölte  Magyar- 
országot. Nem  akart  ittmaradni.  Nem  lehetett  lelket 
verni  belé,  még  nem  is  evett,  csak  azt  bőgte  éjjel-nappal, 
hogy  induljanak  haza  ebből  az  átkozott  világból! 

Másnap  már  fordult  is  vissza  Pók  Móriccal  a  király 
parancsából,  hogy  Esztergomba  menve,  embereket  küld- 
jenek mindenüvé,  a  kitakarodott  ellenség  nyomába,  akik 
meggyőződjenek  a  dolgok  állapotáról,  biztassák  a  meg- 
maradt népet,  hogy  a  király  él  s  visszajön  és  maga  Pók 
Móric  meg  Ákos  Brnye  szerezzenek  meggyőződést  az  el- 
hagyott ország  helyzetéről. 

Sokáig  voltak  távol,  de  a  tengermellékén  volt  mit 
*  csinálni  s  a  várakozás  izgalmait  elfeledtették  a  lázas  ké- 
szülődés munkálatai.  A  király  mindazt,  amit  összegyűj- 
tött, most  útrakészítette  Magyarország  felé. 

Tudta,  hogy  mi  vár  reá,  de  mégis  megrendítette  a 
Móric  és  Ákos  Ernye  jelentése,  amit  visszatértükkor 
sírva  tettek  meg  neki  s  az  urak  is  mind  sírtak,  ahogy 
hallgatták. 

Rettenetesen  érthető  volt  pedig,  ami  történt. 

Szubutáj,  mint  tapasztalt  katona,  bölcsen  félt  attól, 
hogy  a  visszavonulást  látva,  a  nép  végső  elszántsággal 
rájuk  megy  s  úgylátszik,  csakugyan  volt  oka  ennek  a  fé- 
lelemnek. A  mongol  sereg  emberben,  állatban  egyaránt 
nagyon  megfogyhatott.  Attól  is  tarthatott  a  vezér,  aki 
minden  jel  szerint  teljesen  a  maga  kezébe  vette,  a  lelkű- 

ketvesztett  királyfiak  helyett  a  dolgok  irányítását,  hogy 
a  takarodó  híre  korán  eljut  a  királyhoz  s  ha  van  serege, 
könnyen  utána  eredhet  a  hadnak  és  ilyenkor  minden 
megtörténhetik. 

Azt  cselekedte  tehát,  amit  előtte  is  megtett  már 
Dzsingisz  khán,  de  néhány  más  nagy  katona  is,  hogy  amit 
a  betöréskor  és  a  megszállás  alatt,  a  saját  érdekében  épen- 
hagyott.  azt  visszavonulóban  mind  elpusztította  maga 
mögött,  hogy  a  netáni  üldözést  megnehezítse  a  sivataggá 
tett.  embert  táplálni  többé  nem  tudó  terepen. 

A  népből  pedig,  amennyit  csak  lehetett,  a  had  gyorsa- 
ságának  nagyobb  akadálya  nélkül,  magával  hurcolt  fo- 
goly gyanánt,  hogy  a  győztesen  hazavonuló  hódító  látsza- 
I  tát  keltse  s  elvegye  a  kedvüket  a  mozgolódástól.  Ezeknek 
;  a  szerencsétleneknek  legnagyobb  részét  aztán  rendre- 
I  rendre  leölte  útközben  s  állítólag  még  a  határon  túl  is 
rendezett  egy  borzasztó  vérfürdőt  foglyai    között,  hogy 
(ne  kelljen  tovább  táplálnia  s  cipelnie  őket.  Talán  csak 
"szerencsétlen  szép  magyar  asszonyok,  leányok  kerülhet- 
ték el  ezt  a  sorsot,  hogy  halálnál  gonoszabb  életre  hurcol- 
ják őket  Ázsiába  s  néhány  kiválasztott  férfirab,  akiknek 
otthon  is  hasznát  vélte  vehetni. 

A  boldogtalan  Magyarországra  ez  a  visszavonulás 
(  még  sokkal  nagyobb  siralmat  jelentett,  mint  annakidején 
)  a  betörés  és  megszállás. 

.  Aki  magyar  erdőkben,  barlangokban,  menedékköve- 
ken még  megmaradt,  iszonyatos  nyomorúságban,  állati 
sorban  tengeti  életét.  De  a  várakban  is,  amiket  majdnem 
halálig  kimerített  a  hosszas  körülzárolás,  kimondhatatlan 
nagy  az  ínség.  Macska-  és  kutyahúst  esznek,  ronggyal  tö- 

Makkai:  Sárga  vihar.  II.  2i 

mik  korgó  hasukat  s  mindenféle  nyavalya  pusztít  közöt- 
tük. Amit  a  bujdosókról  rebesgetnek,  azt  hallani  is  iszo- 
nyat. Állítólag  gyermekeiket  is  fölfalják  veszett  éhségük- 
ben, mint  a  fenevadak,  kenyér  helyett  pedig  porrátört 
követ  és  zúzott  fakérget  sütnek,  agyaggal  dagasztva  össze, 
amitől  kővé  vált  belekkel,  a  kínok  kínja  között  fordul- 
nak föl. 

Nem  elég,  nem  elég ! . . .  A  letiport,  földúlt  mezőket 
arasznyi  sáskák  fellegei  lepték  el,  meztelenre  borotválva 
vaskemény  állkapcsaikkal  a  termő  méhében  haldokló  föl- 
det, mintha  a  Mennyei  Jelenések  világvégi  ördöglovasai 
lennének. 

Ez  sem  elég,  ez  sem ! . . . 

A  farkasok,  mintegy  az  ördög  barlangjából  előözö- 
nölve,  urai  lettek  az  országnak  s  hogy  az  őrült  anya  meg 
ne  ehesse  saját  holt  csecsemője  húsát,  a  karjából  ragad- 
ják ki  s  tépik  széjjel,  mielőtt  őt  magát  megemésztenék. 
Csak  hadjárattal  lehetne  tán  a  pokol  e  férgeit  kiirtani. 

És  hogy  az  ember  szíve  ne  higyjen  már  az  ember 
halhatatlan  lelkében  sem,  tatárnál,  sáskánál,  farkasnál  is 
rosszabb  gazemberek  akadtak,  hogy  Magyarország  halódó 
testén  lakjanak  jól.  Nemcsak  utolsó  szegénylegények,  ha- 
nem még  kigondolni  is  gyalázat,  nemes  emberek  is,  urak- 
nak nevezett  kétlábú  tigrisek,  egy  Folkus,  egy  Paczona, 
egy  Tátika,  haramia-fészket  csináltak  váraikból  s  kiszív- 
ják az~élet  utolsó  vércseppjeit  a  mindenkitől  elhagyott, 
holtrarugdalt  maradék  magyarból. 

Egy  pillanatot  sem  lehet  tovább  várni!  Talán,  ha 
Isten  nem  könyörül,  késő  is ! . . . 

A  király  Geregye  Pálhoz  fordul; 

—  Menj,  fiam,  azonnal  végy  magadhoz  csapatot  a 
legjavából  és  állíts  össze  a  vásárolt  gabonából,  állatból 
egy  sor  szekeret,  hozzá  kísérőket  s  indulj  haza  előttem. 
Parancsod  ez:  irtsd  ki  a  rablókat,  kergesd  magad  előtt  a 
dúvadakat,  mutass  hatalmat  az  elveszettlelkü  népnek  és 
adj  enni  azoknak,  akik  hívó  szavadra  visszatérnek  az 
életbe.  Okos  légy,  fiam.  Te  nem  végezhetsz  el  mindent. 
Csak  példát  mutathatsz  itt  és  ott,  hogy  fölgyúljon  a  re- 
ménység kialvó  mécsese.  Vedd  tehát  utadat  terv  szerint, 
az  egész  országon  keresztül  és  mindenfelé  hullass  el  vala- 
mit a  jövendő  magvából.  Megértettél  ?  . . . 

—  Meg,  Királyom ! . . .  Nincs  már  nekem  ezen  a  föl- 
dön senkim,  csak  te  s  a  hazám.  —  Égő  könnyet  nyelt  le, 
valakire  gondolva  s  folytatta:  —  De  tudom,  hogy  angyal 
fogja  vezetni  utamat,  akire  most  már  szabad  fölnéznem  s 
majd  megsúgja,  hol  tegyek  bizonyságot  királyi  szíved 
szeretetéről? 

A  király,  mintha  értette  volna,  némán  bólintott  a 
fejével. 

—  Móric  hírei  után  nagyon  terhel  az  adósságom  tu- 
data! Menj  át  Erdélybe  is,  fiam  s  királyi  szavammal,  ha 
van  ott  élő,  aki  rád  hallgat,  gyűjtsd  magad  köré  és  nyisd 
meg  velük  a  bányákat,  hogy  sót  és  érceket  kaphassunk 
minél  előbb.  Nem  maradhatsz  ott  sokáig,  visszavárlak. 

Most  körülnézett,  aztán  Apafi  Lőrinc  arcán  állt  meg 
(  a  tekintete,  aki  kigyúlt  szemekkel ~  Tiafigatta  s  idegesen 
|  mozgott  a  vállalkozási  vágy  ösztökéje  alatt. 

—  Jól  van  —  intett  neki  a  király.  —  Aki  előbb  vál- 
\  lalkozik,  az  az  én  emberem.  Te  menj  vajdának  Erdélybe. 
(  Most  mindjárt,  Pállal. 


372 


A  fiatalember  megrogyott  a  királyi  kitüntetés  e 
várvavárt  és  mégis  váratlan  súlya  alatt. 

—  Bízhatsz  bennem,  Királyom ! . . .  —  rebegte  aztán 
térdet  hajtva. 

—  Mi  pedig,  —  mondta  a  király  —  ahogy  készen  va- 
gyunk, indulunk  haza  . . . 

*,  •*.'**'. 

A  királyné  elmerült  arccal  ül  kocsiján,  vánkosokkal 
alátámasztva.  Rettenetes  volna  a  kép,  ami  föltárul  előtte, 
ha  látná.  De  Mária  nem  a  kívül  valókkal  gondol.  Csak 
mint  ellebbenő  gonosz  álom,  foszladozik  szét  öntudata 
előtt  a  pusztulás  megrázó  képe.  Az  előlkígyózó  hosszú  se- 
reg is  csak  tünedező  látomány  számára.  És  az  utána  dö- 
cögő kocsisor  leányaival,  az  urak  családjaival  s  az  özve- 
gyek fekete  seregével,  szintén  csak  álmodozását  kíséri  za- 
jával. Néha  talán  föleszmél  a  menet  mögött  végenélkül 
hajtott  társzekerek,  nyájak  robajára,  de  aztán  ismét  csak 
önmagába  figyel. 

Még  István  kát  és  Erzsikét  is.  akiket  a  szemközti  ülé- 
sen tartanak  ölben  a  szolgáló  asszonyok,  csak  merengő 
mosollyal  veszi  olykor  tudomásul. 

Az  apostoli  szent  király  koporsója,  hazavívő  útján, 
magasan. emelkedik  ott  a  sereg  közepén,  csillogó  testőrök- 
től körülvett,  pirosbársonyba  vont  díszszekerén. 

Mikor  erre  esik  a  tekintete,  mégis  csak  megdobban  a 
szíve: 

—  Haza  megyünk ! . . .  Haza  megyünk ! . . . 

De  ami  erre  a  dobbanásra  a  szíve  alól  felel  vissza,  as 
az  egyetlen,  a  legnagyobb,  ami  megint  elönt  mindent. 
Az  átok  pusztító  keze  kedves  gyermekeket  tépett  le 

szívéről.  Majdnem  a  legkedvesebbet  is.  De  az  átkot  meg- 
semmisítheti az  Isten  új  áldása. 

Talán  a  halottak  súgták  meg  neki,  hogyan?...  És 
mikor  elrebegte  a  királynak,  hogy  megtalálta  összetört 
szívének  gyógyulását  ebben  a  magától  fölbuzgó  fogada- 
lomban, ragyogott  a  király  szeme  is. 

Ha  új  életükhöz  ad  még  az  Isten  új  élő  zálogot  is,  ők 
visszaadják  neki.  Ha  a  rettentő  vihar  pusztításában  Isten 
irgalma  megengedi,  hogy  élet  fogamzzék  még  kifosztott 
ölé  jen  s  lesz  még  egy  gyermekük,  azt  az  Űrnak  szentelik 
hogy  sohase  legyen  részes  a  világ  szomorú  gondjaiban, 
hogy  az  ő  bűneiktől  tisztán,  az  általuk  fölépítendő 
klastrom  fogadalmi  templomában  imádkozzék  a  szegény 
Magyarországért . . .  Királyfi,  ha  lenne,  adjon  példát  a 
férfiaknak  Krisztus  alázatos  szolgálatában,  mint  a  Bol- 
dogságos Szűz  lovagja  s  ha  királyleány,  világi  boldogsá- 
got kergető  leányoknak  Krisztus  menyasszonya  égi  bol- 
dogságában. 

És  éppen  ma,  éppen  ma  mozdult  meg  a  szíve  alatt 
az  Isten  helybenhagyó  válaszának  édes,  gyöngéd  vissz- 
hangja ! 

A  királyné  boldog,  most  először  igazán  boldog  életé- 
ben. És  nem  akar  hallani,  nem  hall  egyebet,  mint  ezt  az 
égi  biztatást  s  amit  lát,  az  nem  kívüle  van,  hanem  benne; 
a  szíve  meggyógyult  gyökerében  és  ebben  minden  benne 
van,  amit  érdemes  meglátni. 

A  király  pedig  ott  áll  az  urakkal  egy  gazzal  benőtt 
patak  partján.  Túl  végtelenbe  nyúlik  a  szomorú  puszta- 
ság. Csak  egy-egy  akasztófa  körül  károg  a  varjak  fölreb- 
benő serege.  Ott  Geregye  járt  előttük,  ezekkel  a  szörnyű 

jelekkel  mutatva  országtisztító  munkájának  útvonalát. 

De  a  mező  nem  néptelen.  Beláthatatlan  farkascsorda 
lepi  el,  közeledve.  Egymást  nyomva  furakodnak  előre  a 
szürke  testek,  zöld  szemek  sokasága  villog  s  kioltott  vörös 
nyelvek  tüzelnek. 

Szomjas  a  farkassereg.  Inni  jön  a  patakra. 

Vezetőjük,  rettentő  öreg  ordas,  a  földet  szimatolva 
lohol  előttük. 

Megtorpan,  ahogy  túl,  a  bokrok  fölött  meglátja  a 
lovasemberek  lehajtottfejű,  szomorú  sorát. 

Fölkapva  fejét,  kinyújtott  nyakkal  üvölt  föl  az  égre. 

Az  elől  kopogó  sorok  erre  a  jelre  visszaszükölnek  s  a 
hátul  jövők  megtorlódnak  felettük. 

És  a  mezőt  betölti  a  fenevadak  ijedt,  csalódott,  meg- 
döbbent üvöltése.  Odatúl  mind  sűrűbb  és  sűrűbb  a  part- 
hozérő lovasok  raja,  végesvégig  prüszkölő  mének,  sugárzó 
páncélok,  égremeredő  dárdák  sorfala . . . 

Az  öreg  ordas  lesunyt  fejjel  mered  a  királyra.  Ki  ez, 
hogy  az  ő  patakjukat  meri  elállani?  Az  ő  országukba  mer 
betörni,  ahol  nincs  más  úr  kívülük  ?  . . . 

Dühösen  méregeti  az  erőt,  amely  szemben  áll. 

Remeg  a  teste  a  tehetetlen  haragtól  s  a  szőre  égnek 
borzolódik. 

Hirtelen  fölveti  magát,  megfordul  a  levegőben  s  ret- 
tentő vonítással  furakodik  futtában  társai  közé. 

Az  egész  csorda,  alig  egy  pillanatnyi  megzavarodás 
után,  eszeveszetten  fordít  hátat  s  nyargal  el  vezére  nyo- 
mában. 

A  leghátul   iramlók  még  meg-megállnak   néha  s 


375 


visszafordulva  horkannak  egyet  az  emberek  felé.  Aztán 
utána  vetik  magukat  a  menekülő  falkának. 

A  király  messze,  messze  révedezve  tekintetével,  nézi 
őket,  amíg  eltűnnek. 

Aztán,  mintha  álomból  ébredne,  körülpillant  embe- 
rein s  halkan  mondja: 

—  Elmentek . . . 


—  VÉGE  — 


00701.  —  Eéval  nyomda,  Budapest. 

